
AKTUALNOST HEGELOVE I LENJINOVE MISLI 
Rudi Supek 


Zagreb 


Sedmo zasjedanje Korčulanske ljetne škole posvećeno je pro- 
slavi 200-godišnjice rođenja Hegela i 100-godišnjice rođenja Le- 
njina, najznačajnijem misliocu građanske revolucije i najzna: 
čajnijem misliocu i ostvaritelju socijalističke revolucije. Iako se 
u toku ove godine u našoj zemlji mnogo pažnje posvetilo ob- 
ljetnici Lenjinova rođenja, tek ovdje na našem ovogodišnjem za- 
sjedanju pokušat ćemo približiti i povezati ova dva mislioca. 
Takvo povezivanje potpuno je opravdano, ne iz razloga što se u 
njihovim rođenjima susreću i razgraničavaju dva vijeka nove 
povijesti, nego što smo još uvijek obavezni suditi o Hegelovoj 
misli u vezi sa njenim povijesnim posljedicama, a o Lenjinovoj o 
njenim povijesnim pretpostavkama, tada se odmah susrećemo sa 
pitanjem izvjesnog kontinuiteta, koji nam je očit čim umetnemo 
između njih raskrsnicu koju predstavlja Marxova misao. 

Približavanje Hegelove i Lenjinove misli čini nam se neop- 
bodnim iz perspektive naše neposredne sadašnjosti, sa gledišta 
same socijalističke revolucionarne akcije, jer se nalazimo u veo- 
ma kritičkoj situaciji u odnosu na socijalističku teoriju i praksu, 
na revolucionarne pokrete na ovom našem kontinentu, a naša 
svijest o toj situaciji govori nam da mnoga pitanja što ih je po- 
stavila građanska revolucija sve do danas nisu našla svoje zado- 
voljavajuće rješenje. Vraćajući se od Lenjina ka Hegelu — a ne 
mali broj marksista evoluirao je vlastitom mišljenju idući ovim 
prividno regresivnim putom! — ili idući od Hegela ka Lenjinu, 
marksisti ne mogu izbjeći neka fundamentalna pitanja o povije- 
dj koju proživljuju, o društvu koje mijenjaju, o slobodi kojoj 
teže. 

Ići misaonim putovima Hegela, Marxa i Lenjina znači ići 
putom epohalnog preobražaja modernog društva, vraćati se od 
Lenjina ka Marxu i posebno Hegelu znači uklanjati mnoge misa- 
one zablude i jednostranosti sa kojima nas daruje još uvijek 

»marksizam-lenjinizam« kao »teorijsko rukovodstvo za revolu- 
cionarnu akciju radničke klase« a, u stvari, kao post-lenjinistički 
izdanak staljinističkog perioda socijalističke prakse. Ove je go- 
dine mnogo toga rečeno u čast Lenjinu sa ove dogmatske, apo- 
logetičke i stvarno revizionističke pozicije, a veoma malo ili 
gotovo ništa sa marksističko-hegelovske pozicije, iako je sam 
Lenjin (možda nešto prekasno) preporučivao da marksisti os- 
nuju klubove prijatelja Hegelove filozofije. 


Socijalističkoj stvarnosti, koja se poziva na »marksizam-le- 
njinizam«, prigovaralo se da pati od odsustva dijalektičke misli, 
odnosno od odbacivanja hegelijanske baštine u marksizmu, što 
je tačno, ali joj se prigovaralo da ona predstavlja i izvjesno os- 
tvarenje »hegelijanskog totalitarizma« u pogledu svevlasti drža- 
ve, prigovor koji se ne može prihvatiti ne samo sa stanovišta 
Lenjinovog nego i Hegelovog odnosa prema državi. Paradoksal- 
no je da se Hegela čini odgovornim za deformacije u socijalistič- 
kom društvu, naročito u njegovoj etatističkoj ili sovjetskoj va- 
rijanti, podjednako zbog svojeg prisustva i svojeg odsustva! Na- 
ravno, ako govorimo o odsustvu hegelijanizma da se misli u 
prvom redu na »Hegelovu metodu«, na »dijalektički način miš- 
ljenja«, na onu kritičnost u odnosu na stvarnost koju nosi prisut- 
nost negativiteta u njenom konstituiranju. A kad se govori o pri- 
sutnosti Hegela ima se u vidu naročito njegov sistem, »ideali- 
zam države« i prožimanje društvenog totaliteta pomoću njega, 
bez obzira da li se taj »idealizam države« tumači kao »avangar- 
da proletarijata« ili »mudro rukovodstvo«. 


Pokušajmo, međutim, sasvim ukratko da ukažemo gdje se do- 
diruju misao Hegela i Lenjina i gdje leži njihova aktualnost za 
ovaj naš povijesni trenutak. 


U prvom redu, valja reći da se u središtu mišljenja kako kod 
Hegela tako i kod Lenjina nalazi ideja slobode ili ljudskog oslo- 
bođenja pomoću aktivnog, svjesnog i razumnog napora samog 
čovjeka, čovjeka koji se nalazi u ijednom antagonističkom odno- 
si1 prema samom sebi (Hegelova dijalektika »roba i gospodara«) 
ili u klasnom sukobu (između proletarijata i kapitalista, kod 
Lenjina). U jednom i drugom slučaju, a to je važno istaknuti, 
ideja slobode je vezana uz historijsku akciju ljudi, uz aktivnu 
promjenu same društvene organizacije, pa se i sama sloboda 
definira, ne kao bilo kakva vrsta odvajanja čovjeka od društva, 
nego upravo kao jedan novi oblik društvene egzistencije. Na taj 
način ljudsku slobodu nećemo tražiti u bilo kojem obliku privat- 
ne egzistencije, u materijalnom blagostanju ili spiritualnoj izo“ 
laciji, u privatizaciji ili transcendenciji realnog postojanja. Indi- 
vidualna volja, prema Hegelu, samo je izraz samovolje, da se 
hoće ovo a ne ono, sve dok nije posredovana umom, svjesnim 
ciljevima koje postavlja organizacija života u zajednici, dok nije 
shvatila da je slobodno ujedno i umno, a da je umno, oblik 
opće ili »supstancijalne volje« koja je došla do svoje samosvi: 
jesti i ostvarenja u državi. Država za Hegela predstavlja ono bit: 

no jedinstvo pojedinca sa društvom, sa drugim ljudima, pomoću 
kojega pojedinac ostvaruje svoju slobodu ili svrhu postojanja, 
tako da predstavlja za njega »najvišu dužnost« i najviši um. 
Država je za Hegela, kao što će to biti socijalistička zajednica 
za Lenjina, istovremeno ostvarenje jedinstva pojedinca u dru- 
štvenoj zajednici i jedan racionalni poredak koji daje maksimum 
slobode svakom pojedincu. Nije potrebno da upozoravamo, u 
duhu Marxove kritike, kako je Hegel dao državi ona svojstva koja 
joj ne pripadaju, jer se bitno određenje ljudske zajednice nalazi 
u besklasnom društvu. Bitno je ovdje za nas da imamo u vidu 
kako se pitanje ljudske slobode najintimnije veže uz društvenu 
organizaciju i prevrat te iste organizacije. U pitanju je dakle, 
prije svega, čovjek kao građanin, čovjek koji učestvuje u javnom 
životu i donosi odluke o svim bitnim vidovima svojeg društve- 
nog života, čovjek čija se umnost kao i sloboda upravo mjeri 
njegovom racionalnom prisutnošću u »državnim poslovima«. 


Zašto ističemo ovaj momenat? Upravo zato što se danas sus- 
rećemo sa tendencijom, podjednako proširenom u kapitalistič- 
kom kao i socijalističkom svijetu, da se materijalni napredak 
povezan sa znanošću, tehnikom i proizvodnjom, istakne kao bitni 
cilj povijesnog razvitka, da se »stalno podizanje životnog stan- 
darda« ili »države blagostanja« shvati kao bitni cilj društvenog 
napredovanja, da se u ime »trećeg puta« ili »post-industrijskog 
društva« otkloni svaka dilema između kapitalizma i socijalizma 
u pogledu ljudskih prava, da se ideološke suprotnosti između 
marksizma i građanskih ideologija pripišu situacijama bližim 
19. vijeku nego suvremenosti, bez obzira na činjenicu da je kon- 
centracija društvene moći i centralizacija društvenog odlučiva- 
nja dosegla neviđeni stupanj u historiji, te da se »filozofiji slo- 
bode« suprotstavi »filozofija blagostanja«. I na taj način opravda 
ona degradacija u kojoj se nalazi danas čovjek kao građanin, 
i ne samo opravda već oduzme i svaka nada da bi se ta situa- 
cija mogla izmijeniti, pomoću one tehnokratske mistifikacije, 
prema kojoj bi prema Saint Simonu, već danas »vladanje ljudima 
zamijenilo upravljanje stvarima«. Upravo ova dominantna ten- 
dencija, kako u građanskom tako i u socijalističkom društvu, ko- 
jom se sa ponešto različitim ideološkim pojmovima želi namet- 
nuti jedan lažni optimizam stalnog, objektivnog, pozitivnog ma- 
terijalnog napretka, prisiljava nas da tu »objektivnu nužnost«, 
da tu »znanstvenu« i »pozitivnu činjenicu« shvatimo hegelijanski, 
to jest kao prinudu nasuprot slobodi, kao vlast drugoga nasuprot 
vlastitoj moći, kao dato nasuprot onoga što valja proizvesti, 
jednom riječju kao suprotnost ljudskom duhu i dostojanstvu. 
Ako je prvi korak ljudske slobode negacija svega što sputava i 
opredmećuje ljudski duh, što čini čovjeka sredstvom drugoga 
čovjeka, onda nam se čini da hegelijansko poimanje slobode ni- 
je bilo nikada aktualnije. 


. Međutim, ako želimo da se postavimo u ovu perspektivu, onda 
je to i zbog toga da bismo kritički ispitali teorijske i historijske 

granice u ostvarivanju ljudske slobode u odnosu na ulogu Države 
i na odnos prema drugom čovjeku. Sa tim granicama susrećemo 
se u djelu Hegela i Lenjina, vidimo ih u konfrontaciji njihove 
filozofije sa građanskom odnosno socijalističkom stvarnosti. Ali 
to nisu samo njihove granice, to su i naše granice, no koje ne 
doživljavamo kao spekulativno filozofsko rasuđivanje nego kao 
živu, konkretnu historijsku stvarnost. To su granice naše nepo- 
sredne životne i duhovne egzistencije, našeg htijenja i djelova- 
nja, i stoga nas one neposredno pogađaju. Na suvremenu proti- 
vurječnost slobode i »društva blagostanja« već smo ukazali. Sad 
ćemo upozoriti na jednu drugu temu, koja se na nju neposredno 
nadovezuje — na temu odnosa Građanina i Države. 


Idealnu demokraciju vidi Hegel u grčkom Polisu, u tom uzo“ 
ru participativne ili direktne demokracije, jer učestvovanje sva- 
kog građanina u javnom životu predstavlja »neposredno jedin- 
stvo općeg i pojedinačnog... umjetničko djelo kojemu se ni: 
jedan dio ne odvaja od cjeline.«  (Realphilosophie, 1805). 
Pojedinac i Društvo međusobno se uvjetuju a _ da se ne is- 
isključuju ili poništavaju, tvoreći dijalektičko jedinstvo, oprečno 
svakom sociološkom nominalizmu ili supstancijalizmu, to jest 
svakom rastvaranju društva u izolirane i sebične pojedince ili u 
potpuno podređivanje pojedinca društvu kao višem ili apsolut- 
nom totalitetu. Grčki Polis predstavljao je za Hegela idealnu sin- 
tezu individualnih i socijalnih totaliteta ostvarujući jedinstvo 
»subjekta i objekta ili slobode i prirode... tako da je priroda 
sloboda, a subjekt ne može biti odvojen od objekta, jedinstvo 
koje Hegel naziva »božanskim« (Nohl, str. 376), a što će Marx 
definirati kao »generičko biće«, dakle takvo jedinstvo gdje su 
društveni odnosi usklađeni sa stvaralačkom i društvenom priro- 
dom čovjeka. Za razliku od teoretičara Društvenog ugovora Hegel 
je tražio, jednako kao i Marx, antropološku osnovu za svoje poi- 
manje demokracije. 

Pojava rimskoga svijeta znači za Hegela iščezavanje onog ob- 
lika demokracija i države koja je predmet »vlastite djelatnosti 
građana«, jer se u njemu gube građanske slobode, napušta se »bri- 
ga o cjelini u prilog jednom jedinom ili malome broju«, uspos- 
tavlja se poredak u kojem »svatko ima unaprijed određeno mje- 
sto, više ili manje ograničeno, različito od mjesta drugoga«, a 
s iščezavanjem političkih sloboda »pravo građana se ograničava 
na zaštitu privatnog vlasništva koje otada čini jedan čitav svi- 
jet«. (Nohl, str. 224) Građanska religija, koja se izjednačavala 
sa javnim životom, prepušta mjesto kršćanstvu, jednom subjek- 
tivnom i otuđenom obliku religije, koja se brine jedino oko lično- 
ga spasa a jedinstvo sa drugim premješta u transcendentni svi- 
jet, poslije smrti. Političko raspadanje Polisa, podjela čovjeka na 
privatnika i građanina rađa duhovnu i moralnu razdrtost, »nesret- 
nu svijest«, što će biti i ostati privilegija buržoaskog čovjeka. 

Znamo da Hegel, kao veoma realistički mislilac građanske 
revolucije, nije mogao naći rješenje za ovu dvostruku egzistenci- 

ju građanskog čovjeka, čovjeka kao »pravne osobe« i čovjeka 
kao građanina, budući da on ostaje na »stanovištu moderne po- 
litičke ekonomije« (Marx), to jest smatra da su »sloboda lično- 
sti« i »sloboda vlasništva samo dva komplementarna vida iste 
stvarnosti.« (Predavanja o povijesti filozofije). Privatno vlasniš- 
tvo je osnovica razmjene, ugovaranja, civilnog prava, očitova- 
nja čovjeka kao »pravne osobe« i stoga, u duhu Hegelovog racio- 
nalizma, vječno. Pravna jednakost a ne ekonomska jednakost, 
je za Hegela temelj slobode. »U odnosu sa vanjskim stvarima 
ono što je racionalno jest da ja posjedujem vlasništvo. . . priroda 
i kvantitet onoga što posjedujem su, u pravnom pogledu, slučaj- 
ni.« (Filozofija prava). Sa gledišta Deklaracije ljudskih prava i 
Napoleonovog kodeksa ovo je tačno! Razumije se, da se u okviru 
političke ekonomije i građanskog pravnog formalizma dijalekti- 
ka Roba i Gospodara, radnika i posjednika razrješava onako ka- 
ko su to predložili teoretičari Društvenog ugovora, to jest u Dr- 
žavi kao predstavniku »općih interesa« nasuprot »pojedinačnim 
interesima«. No Hegel će pokušati da državi da jednu moralnu 
osnovicu, videći u njoj idealno rješenje fundamentalne dijalekti- 
ke Pojedinca i Društva, dakle jednu vrstu autentične zajednice, 
realizaciju istinske slobode. 

Nećemo se zadržavati na marksističkoj kritici ove idealizaci- 
je države sa strane Hegela i mistifikacije koju predstavlja nje- 
no izjednačavanje sa ljudskom ravnopravnom zajednicom, već 
ćemo se osvrnuti na pretpostavku da je Hegelovo shvaćanje drža- 
ve postalo idejni temelj modernog »etatističkog totalitarizma«. 
Istina je da je Hegel smatrao kontraktualističko poimanje »pri- 
rodnih prava« nedovoljnim za zasnivanje države, jer je prema 
toj teoriji »ljudska priroda« bila suprotstavljena državi, a drža- 
vu se izvodilo iz izvanjske nužnosti, one koja djeluje po zako- 
nima što još nisu u skladu sa općim ciljevima i samosvrhom 
pojedinca, već odgovaraju onoj vrsti razuma kojega je kao »ne- 
vidljivu ruku« formulirao Adam Smith za djelovanje ekonomskih 
zakona, gdje sebični ili pojedinačni interesi dolaze do izvjesnog 
objektivnog sklada bez svjesne namjere ljudi, bez umnog dje- 
lovanja na samoj razini općih interesa, što uostalom odgovara 
poznatoj doktrini »laissezfaire-a«. Naime, Hegel je smatrao da.u 
ovoj klasičnoj liberalističkoj koncepciji sam pojam slobode os- 
taje »stvar čisto negativna«. Ona još nema svoje pozitivno odre- 
E paran: ličnosti sa drugim mora biti bivstveno proma- 
ia o ma ao ograničenje prave slobode pojedinca već kao nje- 

produženje. Najviša zajednica je najviša sloboda — i po mo- 


1) H. Marcuse pokazuje potpuno opravdano u »Umu i Revoluciji« j 
ti, . ki d 
sl konzervativnog i reakcionarnog suvremenog etatizma, naročito kako 
E Čitovao u nacional-socijalizmu i fašizmu, u filozofijama koje su nasta- 
Potro reakcija na hegelijanizam nego u hegelijanizmu, to jest u Do- 
: vističkoj filozofiji države, u tradicionalističkoj teoriji prava, u anti-ra- 
cionalizmu, anti'intelektualizmu i antidindividualizmu fašističkih i nacistič. 
kih filozofa, što je sve bilo strano Hegelovoj filozofiji. 


703 


gućnosti i po djelatnosti — ali upravo u ovoj najvišoj zajednici 
iščezavaju potpuno sloboda kao idealni faktor i um kao suprot- 
stavljen prirodi. Ako bi zajednica umnih bića bila bivstveno og- 
raničavanje prave slobode, ona bi bila istovremeno i sama po se- 
bi najviša tiranija.« (Razlike Fichteovog i Schellingovog siste- 
ma). Naime, jedno je potpuno jasno: Hegel je bio protivan sva- 
kom sociološkom nominalizmu, svojstvenom kontraktualistima, 
ali je isto tako bio protivnik svakog sociološkog supstancijaliz- 
ma koji bi pojedinca podređivao pod jedan viši društveni totali- 
tet, kao što čine pozitivisti i funkcionalisti, a također i staljinisti. 
»Društveni totalitarizam« ili »državni totalitarizam« pretpostav- 
lja upravo takvo podređivanje ličnosti državi u ime jednog višeg 
autoriteta bio to monarh, tradicija, bog ili naprosto »funkcional- 
ne zakonitosti društvene cjeline«. Od: E. Burkea, de Bonalda, de 
Maistrea, to jest od protivnika Francuske revolucije, preko po- 
zitivističkih reformista te iste revolucije (A. Comte, E. Durkheim, 
itd), i predstavnika »historijske škole prava« (de Savigny) do 
ctvorene nacionalističke reakcije u obliku nacističkog i fašistič- 
kog totalitarizma vodi jedna kontinuirana linija koja je strana 
Hegelovom shvaćanju racionalnog ili umnog jedinstva Lično- 
sti i Društva, kao oblika »najviše zajednice«, a koju je on zbog 
ostajanja na pozicijama građanske revolucije (a kako bi je mo: 
gao u svoje vrijeme i preći?!) vidio u Državi, kao nosiocu jednog 
pravnog i ustavnog poretka formalno zasnovanog na racionalnoj 
jednakosti ljudi. Hegel je u samoj osnovi svojeg shvaćanja dru: 
štvene cjeline ili totaliteta radikalno protivan onoj vrsti totaliteta 
sa kakvim se služi reakcionarni buržoaski (a i staljinistički) eta- 
tizam. Nije li ideološki pohod fašizma išao, prije svega, protiv 
»racionalizma i individualizma Francuske revolucije«, a nije li 
Hegel najbolji predstavnik ovog historijskog prevrata u dobrom 
i lošem smislu, to jest braneći njegove pozitivne tekovine i po- 
kušavajući da prevlada nutarnje protivurječnosti, doduše na je- 
ćan idealistički ili mistifikatorski način?!* Hegel se misaono su- 
dario sa historijskim granicama buržoaske revolucije i nije ih 
znao misaono prevazići, ali nije zato niti mnogo odstupao od 
svojih bitnih početnih spoznaja, iako je davao sve veće koncesije 
Napoleonovoj državi. Od svojega poimanja ljudske zajednice, 


2) Eric Weil u »Hegel i Država« (izd. Logos, Sarajevo, 1968) primjećuje 
da je »Fichte, u izvjesnom času svoje karijere, imao mnogo više prava 
nego Hegel na naslov filozofa pruske države, ako se misli na policijsku 
državu, tačno propisanu, a kojom je upravljao centralni i apsolutni auto- 
ritet.« U već spomenutom članku o »Razlici Fichteovog i Schellingovog sSis- 
tema« Hegel kaže: »Beskrajna je razlika između državne sile (Staatsge 
walt) koja se uređuje na takav način da se sve ono na što se ona može os: 
loniti nalazi u njezinim rukama i koja, naprotiv, baš zbog toga ne može 
računati na ništa više, i jedne (državne sile) koja onome što drži može 
pridodati slobodnu privrženost, poncs (Selbstgefiihl) i vlastiti napor naro: 
da, jedan svemoćan nesavladiv duh koji je istjerao ovu hijerarhiju i koji 
je živ samo tamo gdje suverena vlast ostavlja najviše što je moguće 
(poslova) vlastitoj inicijativi (Besorgung) građana.« (cit. po E. Weilu, str. 12). 

kao stvarne osnove društvenog uređenja, on je uveo u tu državu 
kao protutežu kategoriju morala i ćudorednosti (Sittlichkeit), pa 
je izjednačavajući zajednicu sa moralnošću sam upao u onu po- 
zitivističku klopku koju je želio izbjeći. Danas se sa porastom 
etatizma ta ista pozitivistička klopka ne pojavljuje toliko u svo- 
jem moralističkom obliku koliko u tehnološkom, ali u svoje vri- 
jeme Hegel nije mogao slutiti, kao uostalom niti A. Comte, da će 
tehnologija preuzeti na sebe one zadatke »neutralizacije« društve- 
nih suprotnosti, koju su oni pripisivali moralu i ćudorednosti. 
Dok je Hegel ostvarenje ljudske zajednice, a time i razrješe- 
nje dijalektike općeg i pojedinačnog ili pojedinca i društva vi- 
dio u državi, kao idealiziranoj zajednici, Marx i Lenjin su poka- 
zali iluzorni karakter takvog poduhvata i pokazali stvarne putove 
da se dokine pocjepanost one »nesretne svijesti« građanina, raza- 
petog između privatne i javne egzistencije. Osnovni preduvjet im 
je bio da se ukloni Država, istovremeno kao oruđe klasne vla- 
davine i kao izvor ideološke mistifikacije u ime »općih interesa« 
ili fiktivne društvene zajednice. Lenjin je svoje glavno teorijsko 
djelo »Država i Revolucija« posvetio, prema tome, jednoj od os- 
novnih tema Hegelove filozofije, a time neposredno nadovezao 
na one historijske probleme a zahvate koje je postavila već 
buržoaska revolucija. U duhu Marxove postavke da »proletarija- 
tu ne treba socijalna revolucija sa političkom dušom, već politič- 
ka revolucija sa socijalnom dušom«, Lenjin je razradio strategi- 
ju osvajanja buržoaske države, da bi pomoću njene vlasti mogao 
preći ostvarivanju socijalističke zajednice, i zato je njegov osnov- 
ni stav, toliko puta kod nas citiran, da revolucionarni proletarijat 
treba državu, ali »državu koja odmah počinje da odumire«. Nije 
potrebno da sada govorimo o tome kako se Lenjin sudario sa 
historijskim granicama socijalističke revolucije same, kako je u 
polemici sa »radničkom opozicijom« (Šljapnikovim) obećao da 
će do samoupravnih odnosa u privredi doći tek nakon prethodne 
faze kad je potrebno privredu centralizirati u rukama države. 
Znamo da je Lenjin ubrzo nakon toga umro, a Staljin teoriju o 
»odumiranju države« zamijenio teorijom o »Jačanju socijalistič- 
ke države« ne samo u »prelaznom periodu« nego i u komuniz- 
mu. 
Želio bih na koncu da istaknem još jedan vid Hegelove i Le- 
njihove filozofije koji mi se čini aktualan. Radi se o shvaćanju 
historijskog praxisa, o stvaralačkoj, svjesnoj i razumnoj djelat- 
nosti, slobodnoj i suprotstavljenoj svemu onome što važi kao 
pozitivno već dato, proizvedeno, završeno, ukrućeno, zaustavlje- 
no, objektivno, postvareno, otuđeno, ono što se u društvenoj pra- 
ksi kao uspostavljeno i institucionalizirano suprotstavlja napori- 
ma za obnavljanjem i promjenom, što se poziva na prošlost i tra- 
diciju, makar je jednom bilo revolucionarno, a sada djeluje kao 
konzervativno i reakcionarno. Pozitivno postaje i »opća volja« 
(1.J. Rousseau) kad je suprotstavljena individualnoj volji. Pozi- 
tivna postaje svaka društvena ustanova kad je napušta duh koji 
ju je začeo i pokrenuo, kad se pretvara u starudiju, tvorevinu 

lišenu ljudske mašte, birokratiziranu društvenu praksu. Nasup- 
rot ovim oblicima birokratizirane i ukrućene društvene djelat- 
nosti uzdiže se »pojam individualnosti (koji) uključuje u sebi 
suprotnost i vezu sa beskonačnom različnošću.« (Nohl, str. 346). 

Ovo Hegelovo shvaćanje pozitiviteta i stvaralačke uloge »sile 
negativiteta«, što se očituje u individualnoj volji u njenom ele- 
mentarnom obliku, kod Lenjina se prenosi na tumačenje priro- 
de samog revolucionarnog pokreta, koji svojim svjesnim, aktiv- 
nim, anticipatorskim, dalekovidnim karakterom nadilazi sponta- 
nost i podređenost društvenih htijenja i akcija na nivou čisto 
ekonomističke djelatnosti i zahtjeva. Što više, akcija proletarija- 
ta koja ostaje samo na razini ekonomističkih zahtjeva i koja 
misli u granicama neposrednih klasnih odnosa, koja ne zamiš- 
lja revolucionarni preobražaj društva, koja nije na razini »pro- 
letarijata za sebe«, to jest ne shvaća svoju historijsku ulogu, 
takva radnička klasa postaje žrtva buržoaske ideologije, jer je 
»buržoaska svijest starija od socijalističke ideologije«. Revolu- 
cionarna akcija proletarijata je na nivou društvene prakse ono 
isto što je kritička svijest kod Marxa na nivou teorijske svijesti 
(»Kritika svega postojećega«), a što je kod Hegela suprotstav- 
lijanje »sile negativnosti« svemu »pozitivnome«. Naime, revolu- 
cionarni pokret, kao i revolucionarna praksa, stalno je izložen 
opasnosti da bude progutan i ukrućen, umrtvljen i konzerviran, 
ukoliko ne razvija u vlastitim redovima kritičku svijest ine pod- 
stiče one sile koje je najbolje mogu izraziti. U tom kontekstu 
veoma je važna uloga inteligencije, ukoliko pod njome ne misli- 
mo na »stručnu kategoriju« nego na osobe koje svoju individual- 
nost shvaćaju kao »idealne totalitete društva« (Marx), to jesi 
koje se misaono izjednačuju sa općim interesima društva i kri- 
tički o njima misle. Kritička se svijest u tome smislu ne može 
ograničiti na položaj samo jedne određene društvene grupe — 
birokracija je oduvijek nastojala da ljude prisili da misle samo 
u okviru svojih organizacija ili institucija! —, pa i »političku 
klasnu svijest možemo dati radnicima jedino izvana, to jest izvan 
ekonomske borbe, izvan sfere odnosa radnika sa vlasnicima« i 
Lenjin, slažući se u tom pogledu sa Kautskim, stavlja težište sa- 
mo na ono područje »gdje se može crpsti ovu svijest«, naime 
»na području odnosa svih klasa i svih društvenih slojeva sa dr- 
žavom i vladom«. Dakle, samo ako se ekonomska borba radnika 
poveže sa sferom javnog života, sa područjem gdje je građanin 
djelatan kao politički subjekt, dakle samo u odnosu sa državom 
može se roditi politička klasna svijest. 

Uloga intelektualaca u ovome je procesu neobično važna, jer 
njima pripada da budu onaj živi ferment koji će samo ekonom- 
ski uvjetovani bunt dovesti do svijesti o klasnoj i historijskoj 
misiji borbe proletarijata. Tim više ako utjecaji idu u smjeru 
konzerviranja postojećeg stanja ili u smjeru skretanja političke 
i ideološke borbe sa političkog terena na teren »ekonomskih pro- 
blema«, a to je danas sa suvremenim etatizmom i tehnokrat- 
skim teorijama o »trećem putu« dominantna tendencija u raz- 

vijenim zemljama, tada i odgovornost intelektualca, kao nosio- 
ca kritičke svijesti o društvu, postaje veća. Poznato je da ove 
tendencije idu u smjeru pasiviziranja svih društvenih slojeva, a 
ne samo radničke klase, prepuštajući donošenje bitnih odluka 
»grupi eksperata« ili državnoj birokraciji. Građani bi trebalo 
da postanu sve pasivniji i nezainteresiraniji objekti takvih odlu- 
ka a ne živi subjekti koji stvaralački i svjesno učestvuju u ob- 
likovanju svoje sudbine. Sve moćnije državne i druge birokracije 
danas žele da definitivno sruše onu prometejsku viziju ljudske 
historije koja je'bila svojstvena podjednako Hegelu i Goetheu kao 
i Marxu i Lenjinu. Nasuprot ovih tendencija, što ponovno žele 
okovati Prometeja — čovjeka kao tvorca vlastite povijesti, va- 
lja imati na umu upravo onaj anti-pozitivistički i stvaralačko- 
-demokratski stav koji je bio osnovna revolucionarna inspiracija 
samog Lenjina: 

»Važno je da znamo do koje mjere je proširena ona buržoas- 
ka predodžba o socijalizmu kao nečemu mrtvome, ukrućenome, 
datom jednom zauvijek. Međutim, tek sa socijalizmom će zapo- 
četi brzi razvitak naprijed u svim oblastima društvenog i privat- 
nog života. . . a u kojemu će učestvovati većina a zatim čitavo 
pučanstvo.« (Država i revolucija). 

Ako se ova ocjena o kretanju socijalizma nije obistinila, na 
nama je da za to pronađemo razloge. 

POVIJESNO POSREDOVANJE I NOVUM U HEGELA 
Ernst Bloch 


Tubingen 


Moje gospođe i gospodo, dragi prijatelji, od srca se radujem 
da sam opet ovdje, po drugi puta također u krugu mojih ju- 
goslavenskih prijatelja i u krugu prijatelja Sveučilišta Zagreb, 
koristim priliku, da se ne samo pismeno, već također i usmeno 
zahvalim za visoku počast što sam u ovoj godini k tristogodiš- 
njem jubileju Sveučilišta Zagreb tamo primio naslov doktora 
Honoris causa. Ja to nisam mogao izreći lično, jer je magla leža- 
la nad Zagrebom, u ovom slučaju jedna posve nesimbolična ma- 
gla, koja nije značila u ovom slučaju ništa — dok nad ostalim 
velegradovima Evrope magla znači veoma mnogo — a pogotovu 
u krivoj svijesti, ovdje to nije, ovdje nema krive svijesti ili u sva- 
kom slučaju progledane krive svijesti, što nije isto što i kriva 
svijest. I tako bih ja htio na poticaj, koji je doduše vrlo gene- 
ralan, i vrlo općenit, naime u povodu 200- godišnjice rođenja 
Georga Friedricha Wilhelma Hegela, reći nekoliko riječi. Samo 
po sebi gotovo je ravnodušno ili čisto kalendarski slučaj, da li 
je ovaj ili onaj pedeset, ili sto, ili dvjesto, ili petsto, ili pet tisu- 
ća godina prije rođen ili umro. Spomendani se uopće ne mora- 
ju slaviti, kako oni padaju, već učiniti najbolie od toga, a up- 
ravo kad su toliki drugi u istoj godini rođeni. Bilo je u ovoj go- 
dini ne samo vrlo homogenih suvremenika Hegelovih, kao Hol- 
derlin i u decembru Beethoven, što se odlično poklapa, bila je 
bitka kod Sedana 1870. koja svakako sigurno ne leži u istome 
polju, a bio je rođendan i jednog zlog, i nacistički raspoloženog 
pjesnika folklora kao Ludwig Ganghofer, prijatelja Wilhelma II. 
To je slučaj, koji nas potiče na razmišljanje, da ovdje ne treba- 
mo neograničeno slaviti, već spomendani na lica, događaje i na 
velike misli moraju biti tako organizirani, ili još više poticaj mo- 
ra biti tako dat, da mi ne posižemo za njim, već da nas on una- 
prijed zahvaća a mi možemo posegnuti sa dobitkom i plodnosti 
samo za onim u povijesti, što u istom aktu nas zahvaća, to znači, 

što u sebi sadrži paradoksno stanje, da je budućnost u prošlo- 
sti. Budućnost u prošlosti, dakle ono neiznešeno, što je nama 
predano kao zavještaj. To zahtijeva aktualizaciju, opreka je his- 
torizmu, također opreka igrariji, dakle ovdje vrijedi latinska 
poslovica: tua res agitur, tua fabula narratur. A gdje ona biva 
živahnije pričana nego u Hegela, ova naša vlastita priča, koja ti- 
me ne prestaje da bude samo priča, gdje ima u najmanju ruku 
više početaka za to nego li u filozofa Hegela, čija dvjestogodišnji- 
ca rođenja ne prikazuje i ne odražava nikakav mauzolej, već oba- 
vezu i nov poticaj, obnovljeni zahtjev na razmišljanje, što se do- 
biva sa doista velikom filozofijom o sebi, također i kad se ona, 
kako je to sa Hegelovom, na žalost ma kako kao dovršena daje, 
što je njena greška, a što je Marx razaranjem ove dovršenosti 
prvi ukinuo. Dakle riječ je o tome, da upotrijebimo riječ Marxo- 
vu u odnosu na Hegelovu dijalektiku, da se dijalektika postavi 
na noge. Ona mora biti postavljena na noge umjesto da stoji na 
glavi, dakle na samome duhu, na samome umu, prije svih stvari 
na pukom promatranju, za razliku od prakse, dakle u razlici od 
naslova što ga ovdašnji časopis nosi, koji je dakako najbolji fi- 
lozofski časopis našega doba. Praxis takvog smisla uključuje 
sada teoriju koja prethodi i saučestvuje, kao što se samo po sebi 
razumije. Šta sad znači dijalektika, ako je ona postavljena na 
noge, a da ne tvori samo kip već da na nogama hoda, ide napri: 
jed, da nadvisi (zu iiberholen), a povrh svih stvari da prisutno 
šću teorije i prakse preinači svijet, to se ne da učiniti samo gla- 
vom, a bez glave pogotovu ne, tome pripada pokretljivost mije- 
njania sebe i predmeta na koje je usmjerena misao, pojam, fi: 
lozofija, usmjerenost pojma. No nema samo za dijalektiku smi- 
sao poredba postavljanja na noge, nalazi se još mnogo više od 
toga u Hegela obezvrijeđenog što se nama postavlja u zadatak. 
Ogledajmo se jednoć za tim, koliko je to zbog kratkoće moguće. 
Ishodište je motiv vožnje (Fahrmotiv) u Hegelovoj filozofiji, a 
riječ iskušavanje (Er-Fahren), takva riječ Er-Fahren sa povlakom 
između R i F pretpostavlja upravo tubitak vožnje (das Dasein 
von Fahrt), (prisutnost vožnje). Jedno filozofiranje, koji vozi 
(das f4hrt), koje izvozi, koje je uza svo naglašavanje subjekta 
ipak ekstenzivno i objektivno usmjereno. Mladi privatni docent 
Hegel pošao je jedanput u Jeni sa svojim studentima na izlel 
na neko gospodarstvo i tu ih se ugostilo. I Hegel je održao govor 
o temi: »Sve se mora potrošiti« (»Es muss alles verzehrt wer- 
den«). On je dakle mislio kruh s maslacem, šunku i perece, 1 
ispiti vino i pivo, sve mora biti potrošeno. Ali ovo »potrošiti« 
bilo je već onda shvaćeno od njegovih studenata — potrošiti 
znači da svijet mora biti potrošen, on mora biti primljen (auf: 
genommen) ne samo u jednom realističnom, nego zorno zasiće- 
nom, sjedinjenom, sa zbiljom sjedinjenom smislu, na žalost često 
previše sjedinjenom u Hegela. Ali ulaženje s velikim umjetničko- 
-optičkim, također muzičkim, a povrh svega optičkim i plastič- 
nim efektom »Pijte, o oči, što trepavica drži, od zlatnoga suviš- 
ka svijeta«, kako je pjevao veliki švicarski pjesnik Gottfried 

Keller. Ovaj je element djelotvoran, a ova intencija leži primar- 
no u temelju, ja sam već rekao kao putovanje, kao htjeti isku- 
šati na putu (als Erfahrenwollen auf der Fahrt). Sa mnogo kon- 
templativnoga u tormne, sa mnogo pukoga gledanja, S ležernošću 
putovanja, na kojem se nekoga stvari ništa ne tiču, na kojem 
štaviše nekoga dosadni prosjaci ne ženiraju naročito, već oni 
pružaju posve lijep pogled za jednoga slikara, prema prilikama. 
I gdje dakle bitak može biti strašan, kako je rekao Schopenhau- 
er, ali promatranje ovoga bitka usprkos tome blaženo, kao u um: 
jetnosti, Ove se opasnosti Hegel nije posve oslobodio. Ali glav- 
na stvar, motiv putovanja (Fahrtmotiv) ostaje unatoč toga mo- 
tiv jednog putovanja (das Motiv einer Fahrt), pri kojemu se 
mijenja jednako onaj koji putuje (der Fahrende), kao i ono 
što se proputovalo (das Durchfahrene), pri čemu je onaj koji pu- 
tuje prisutan i to zbiljski prisutan, a ne lažno kao Miinchhau- 
sen. Hegel je međutim bio doista prisutan, a objekti koje je on 
ovom prisutnošću proiskusio (durcherfahren), dijalektički prois- 
kusio oni su se također izmijenili time što je netko pridošao, 
koje je on vidio, progledao i obraćao se njihovoj savjesti kad su 
omlitavili i koji je pokušao odgonetnuti ono Uopće, (das Uber- 
haupt), čemu objekti usputno služe kao savjetnik na frontu pro- 
cesa, u kojem se svijet nalazi. Ovaj je motiv putovanja u filozo- 
fiji nov i najizvorniji oblik filozofskog razvitka uopće. On nado- 
mješta stupnjeve koji su izgrađeni jedan nad drugim, na carstvo 
kamena, carstvo bilja, iza toga carstvo životinja, i tada carstvo 
ljudi i konačno nebesko carstvo, da se izrazimo srednjovjekovno- 
-primitivno. Ovo stupnjevanje potječe od Aristotela, tada je pre- 
uzeto od feudalnog društva srednjega vijeka, u kojem je sve 
stupnjevano, u kojem je sve po Gospodinu Bogu postavljeno na 
svoje mjesto s kojeg se ne može pokrenuti, ni otkrenuti, u kojem 
se ne samo siromašne kućice, nego i sve stvari svijeta takoreći 
kmetske, glebae adscriptae, u grudu upisane, ne mogu se pokre- 
nuti jer su ovdje našle svoje mjesto i svoj smještaj, a već sam 
podatak o mjestu polovica je spoznaje. I za stvari, da im se ukine 
primat prostora primatom vremena, dakle da se prikaže njihova 
povijest razvoja, kako je ona naznačena u Aristotela, ali zbog 
neotkrivanja historijskoga, onoga uzastopnoga, povijesnoga, ni- 
je izvedena; za to je bilo potrebno tek otkriće motiva putova- 
nja kao motiva uspona. U Hegelovo doba pojavljuje se motiv ta- 
kođer na jednome drugome mjestu, naime u Getheovu Faustu, 
ali taj još'nije bio, osim jedine iznimke, u poređenju s Hegelo- 
vom Fenomenologijom duha. Oba djela imaju velike sličnosti u 
metodi, oba su eksperimenti jednoga proiskušavanja svijetom, 
jednoga izvoženja (Ausfahrens), izleta iz šturoga svijeta, koji ne- 
dostaje: u Faustu zbog zatvorenosti u sobi, u Hegela zbog za- 
tvorenosti subjekta u osjetilno opažanje. Fenomenologija zapo- 
činje s pukim Sada i Ovdje i ništa više, prikazuje uspon kroz 10, 
kao lišavanje začaranosti i obogaćivanje neizmjernim putova- 
njem. Što su u Fenomenologiji čizme pojma kojima se korak mjeri 
sa sedam milja (Siebenmeilenstiefel) prema Hegelovu izrazu, to 

je ogrtač čarobnjaka Fausta u Goethea pomoću kojega Faust 
prolazi u vrlo skraćenom putu događaje svog vlastitog života i 
one svijeta u kojima se zapleće i prokušava njegov život. Tada 
je tu jedna nestašnost, jedna nestrpljivost volje za znanjem, što 
svijet u onom njegovom najunutrašnijem drži zajedno, kako to 
kaže Faust; ne samo htjeti svijet spoznati, nego i njegov cilj, 
naime, da je svijet mjesto rođenja, laboratorij u kojem se nešto 
želi dogoditi, u kojem nešto hoće dozreti. U Hegela je to bitak 
duha za sebe (Firsichsein das Geistes) u kojem se život u svije- 
tu tim svijetom posreduje, tako da ni jedan objekt više nije o- 
buzet (behaftet) nečim nama tuđim. Dakle otuđenje se mora uki- 
nuti, koje je, kao što znamo, većim dijelom društveno uvjetova- 
no kapitalističkim načinom produkcije i razmjene, ali preko to: 
ga pogađa čitav svijet. Ne traži samo Hegel izlaz iz ovog otuđe. 
nja, iz onoga ne-biti-sam (Nichtselbersein), iz nepodudaranja 
supstancije i izlaz prema onome Uopće subjekta, nego i u Fau: 
stu; u Hegela je to bitak za sebe (Fiirsichsein), u Fausta je ono: 
»Budem li načas rekao, zastani ipak, ti si tako lijep«. Ako li smo 
ispunjavanjem predmetima tako obilno snabdjeveni, da ono is: 
todobno može biti ispunjenje naših najvlastitijih nastojanja 
(Angelegenheiten), tada se trenutak pretvara u nunc stans, za 
jedno Sada koje stoji, s kojeg se stanovišta dalje ne pita, i ne 
treba dalje pitati — to je omega u Hegelovoj povijesti razvoja. 
Zbog te omege Hegel će osporiti budućnost kao jednu stvaralač: 
ku funkciju, on je budućnost nazvao vjetrom i prahom i parom. 
Na takvom ocjenjivanju iskušava se reakcionarni karakter nje: 
gove filozofije, ali također takoreći kontemplativni karakter, o- 
brnuta strana konkretnoga, metode konkretnosti. Sve mora biti 
dohvatljivo, a budućnost ne, prije svega zato ne, jer je buduć 
nost za kraljevsko pruskog državnog filozofa, a Hegel je bio i 
to, bila jedan opasan predio. Jer u njemu se priprema nešto sa 
čime jedna posjedujuća i feudalna sadašnjost ne može biti spo- 
razumna, Ali, time što Hegel ono što je tek stvar budućnosti, 
premješta u sadašnjost, kao što se to može vidjeti u Faustu i to 
tako jako da je obzirom na francusku revoluciju rekao: »Nje- 
mačka, njemačka nacija ne treba više nikakve revolucije«, jer 
njemačka revolucija koja se zbiljski dogodila bila je reformaci- 
ja — Luther dakle kao Voltaire, Luther kao Diderot, kao Hol- 
bach, kao Robespierre, kao Danton, kao Saint-Juste, — budući 
da on potvrđuje takvo premještanje unatrag, olabavilo se time 
naravno Hegelovo putovanje u samo zbivanje, prestaje time da: 
vanje sebe u postajanje svijeta. 

Oblik pak, u kojem se ovo davanje sebe (Sich-Hineingeben) 
u postajanie svijeta koji se zbiva tako da se neprestano dalje od- 
lučuje k sebi samome i svojoj istini, jest kao što je poznato: di- 
jalektika. Ali dijalektika posve osebuine vrste, koja se samo par- 
cijalno podudara s naslijeđenom velikom poviješću dijalektike. 
Posve je naročite vrste ono što je tada kasnije postalo moguće, 
osebujno vjenčanje dijalektike i materijalizma u dijalektičkom 
materijalizmu, u historijsko-dijalektičkom materijalizmu. Dija- 

lektika je djevojka iz jedne vrlo dobre idealističke kuće. No He 
raklit, koji je još vrlo hilozoističan, još staro-materijalistički, to 
bi moglo ići. Ali ono što dolazi iza toga, u Prokla napr., velikog 
novoplatonskog filozofa, koji je najprije ustanovio trotakt teza- 
-antiteza-sinteza, u-sebi-mirovanje (In-Sich-Ruhen), izlaženje iz 
sebe (Hervortreten) i vraćanje (Zuriicktreten) — to je gnostič- 
ko, mitološko, i nema s materijalizmom uopće ništa zajedničko, 
u svojoj tvorbi pojmova, u svom ovladavanju predmetom. Tada 
dolazi dijalektika u Abelarda, zatim velika dijalektika u Jakoba 
B&hme-a i u Kanta dijalektika uma (njeno obrađivanje slijedi u 
»Kritici čistoga uma« iza Transcendentalne estetike i Transce- 
dentalne logike na trećem mjestu). Kantova dijalektika predsta: 
vlja protivurječja koja ni pri najtemeljitijem promišljanju ne 
mogu naći nikakva rješenja, jer se razum takoreći pred njima 
zaustavlja. U svakom je slučaju Hegelova dijalektika za jedan 
elemenat obogaćena, koji se u Kantovoj ne pojavljuje, naime 
za ono revolucionarno. Tako je Aleksandar Hercen, ruski demvy- 
krata, nikakav socijalista, niti komunista, živeći u Londonu kao 
emigrant sredinom prošloga stoljeća mogao izreći znamenitu 
rečenicu: »Dijalektika je algebra revolucije«, Kako je bila mo- 
guća izreka ove rečenice još bez »na noge postavljanja« Hegelo- 
ve dijalektike, kad je riječ »revolucija« ovdje već dugo prije 
Marxa bila dovedena u vezu s dijalektikom. To je bilo moguće 
naglašavanjem razorne snage negativnoga. Hegel, inače tako 
postojani i koji je tražio i naučavao pomirenje uma sa zbiljom, 
koji to navodno naučava, taj Hegel upotrebljava za dijalektiku 
u predavanjima za povijest filozofije izraz: »Krtica pod zem- 
ljom« (Maulwurf sous la terre) sjećanjem na mjesto u Hamletu 
»brav gegraben, Maulwurf«, krtica koja dobro ruje. Krticom ko- 
ja podzemno ruje misli se na puls životnosti, jedan nemir koji 
sve prožima i ne miri se s onim što je postalo, jer to još nije ono 
uspjelo, nego je samo postalo, ukrutilo se, misli se prema tome 
dijalektika kao barut (Sprengpulver). Misao, koja potječe od 
Leibniza i koja ne može biti dovoljno visoko ocijenjena. Leibniz 
pri tome polazi od količine plina koji se zagrijava, a pojačavaju- 
ći ovo zagrijavanje tišti stijenke kotla, a na kraju kad je eksplo- 
zivna snaga postala dovoljno jaka, stijenke se kotla razaraju, 
jer u njemu samome svijet izvan kotla, i izvana zatvarajuće, su- 
zavajuće, pritiskajuće stijenke kotla, leži kao njegova budućnost, 
budućnost, koja se krije u ovoj ugrijanoj količini plina i krči sebi 
put. Budućnost kojom su sad bremenite monade, središta sile 
(Kraftpunkte) iz kojih je svijet sastavljen. Tako piše Leibniz u 
svom pismu Bayle-u upravo uz ovu misao: »Može se reći da je u 
duši, kao i svagdje inače, sadašnjost bremenita budućnošću«. 
Svijet je bremenit svojom budućnošću. Sila je primalja novog 
društva sa kojim je staro bremenito, kaže Marx sa jednom pro- 
mjenom Leibnizova izraza, Ovaj novi motiv, koji postaje sposo- 
ban za algebru revolucije, revolucionarni motiv, već se nalazi u 
Hegela, sa bremenitošću i revolucijom kao primaljstvom, za ono 


što se u jednom društvu zbiva i sili na izbijanje, ali biva umjet- 

no spriječeno. Može također vrijediti da uvjeti za prolom onoga 
što se zbiva još nisu zreli, ali subjektivno postoji intencija za 
to, objektivno tendencija. Ako tada konačno sazore uvjeti, slijedi 
nezadrživo razaranje. 

Tako dakle revolucionarni motiv Hegelove dijalektike, a da 
ne mora biti postavljen na noge, već od iskona posjeduje revo- 
lucionarni karakter. Pobliže o negaciji: Eksplozija je negacija. 
Razbijanje je razaranje, to vrijedi za stijenke kotla isto tako kao 
i u društvu. Ne, negacija nije bitno ostavljena bez nadzora u He- 
gela, budući da uopće ni jedan prakticizam anarhističke vrste ni- 
je Hegelu nikad bio na pameti kao što je mišljeno u Bakunjino- 
voj rečenici: »Radost razaranja jeste stvaralačka radost«. Nego 
negacija stoji u službi trotakta, stoji u službi onoga što je u tezi 
postavljeno i što u sintezi mora biti dovršeno. Protivurječna je 
teza sfera negacije, ukinuta protivurječnost između teze i antite- 
ze jest sinteza, ono treće u Hegela. U tome leži dvostruki smisao. 
kao što sama protivurječnost ima dvostruki smisao. Protivurječ- 
nost može da bude aktivna, subjektivno-revolucionarna protivu- 
rječnost, no ona može biti u nekom odnosu s otporom, ako vla- 
dajuća klasa, nosioci vlasti podignu protivurječje protiv ovoga 
subjektivnog protivurječja, isto tako kao što je i u subjektivnom 
protivurječju nešto, što se ne zove samo protivurječje. nego re- 
sistencija, otpor, pružiti otpor protiv pritiska. Ovakav otpor ne 
predstavlja samo razaranje, U prvom slučaju, u subjektivnom 
slučaju, u subjektivnom faktoru, u spontanosti prije svega masa, 
mišljeno je protivurječje bitno kao pobuna. Ono se tako pretva- 
ra u bitni moment u algebri revolucije, o kojoj je govorio Her- 
cen. Ali u negaciji se krije još i ono drugo, naime otpor odozgo. 
Kako su često uslijedile proturevolucije, koje su također bile ne- 
gacije. A kako je to negacija neophodno nužna na putu k dob- 
rome? I da li su doista sve negacije bile stvaralačke? Sam He- 
gel je kao primjer za negacije koje nisu dalje pokretale naveo 
Peloponeski i Tridesetogodišnji rat, koji su oba dijalektički kao 
primalje bili suvišni, pa nisu mogli poroditi ništa što bi bilo 
spomena vrijedno, nego su puka razaranja. A Engels proširuje 
ove historijske primjere poredbom pregaženog sjemena, iz ko- 
jega njegovom negacijom neće više proizaći plod. U Hegela je 
negacija sjemena cvijet, plod i time jedna sinteza. Iz razgaženog 
sjemena ne proizlazi, međutim, ni cvijet ni plod, već je to jedna 
čista negacija, ništa drugo, dakle suvišnosti, bezrezultatnosti 
Peloponeskog i Tridesetgodišnjeg rata mi još možemo dodati sa: 
da čitavo Hitlerovo razdoblje, koji je oba nadvisio. U Hegela se 
međutim, u negaciji pretežno nalazi stanovita osiguranost, tro: 
taktom teze-antiteze-sinteze, ona prouzrokuje nužnost stvaralač- 
ki izgrađenog puta i oblikovanje svijeta, koje garantirano vodi 
dobrome završetku. Negacija je dakle vrlo korisna, može biti vr- 
lo upotrebljiva. Ne samo individui, veliki individui, među njima 
i prestupnici mogu kod Hegela svjetskom duhu, kako on kaže, 
vući kestene iz vatre, nego to negacija čini neprestano u svakom 
događaju. Nema kretanja bez ove negacije. Od nje treba razliko- 

vati ono što naprosto negira, ono što se samo protivi, zlo, da 
upotrijebim ovu svjetsku riječ, koja se očituje u razarajućem 
uništavanju po sebi, u okretanju oko ničega. Ovo naprosto negi: 
rajuće u negaciji u Hegela je vrlo olabavljeno, tim što lijevo od 
negacije protječe teza i stavlja je pod jednu osovinu, desno sin- 
teza, koja je hvata pod drugu osovinu, vodeći je tako dobrom 
završetku. Odatle biva moguće da se krunjenje dijalektike u 
Hegela, negacija u svojem najčišćem i najnadobudnijem određe- 
nju, u najmanju ruku u svojem najgarantiranijem određenju, 
istodobno zove golgota. Hegel inače kaže također: »Negacija je 
jedna sfera, u kojoj Bog ne stanuje.« On isto tako govori o noć- 
noj tački diferencije (Nachtpunkt), te se odnosi na minus nega- 
cije. Ali to malo znači protiv golgote; u teologiji je križ negacija, 
noć svijeta uzdignuta do najviše mjere; ali istodobno sa astro- 
nomskom tačnošću, s jednom neprekidnom, u planu svijeta oda- 
vno predviđenom sigurnošću slijedi tri dana iza toga uskrsnuće. 
I smrt na križu bila je nužna, da bi moglo slijediti uskrsnuće; 
ipak je samo jedan Isus, ako se hoće vjerovati Bibliji, uskrsnuo 
iza smrti na križu. Ali gdje je nešto saopćeno o uskrsnuću 8009 
robova iz Spartakove vojske, koji su isto tako bili razapeti, a 
njihovi križevi bili postavljeni na Via Apia pred Rimom. Za ove 
nije bilo uskrsne nedjelje, za njih je bio samo veliki petak, ovdje 
se opet vidi razgaženo sjeme u njegovu najjasnijem obliku. A 
kako je s ostalim negacijama kojih je svijet pun? Bolest, rak i 
tuberkuloza, ratovi i Hitler? A odakle dolazi to da negacije u 
najmanju ruku ne vode uvijek do cilja, naprotiv trijumfira ono 
najstrašnije što bi jedna negacija upotrijebila? Kako to da tako 
dugo uspijevaju svi požari rajhstaga, a borbe otpora ne uspi- 
jevaju, kako to da je španjolska revolucija završila pobjedom 
Franca? Nije sve samo rđavo, ima mnogo dobra, ima i prekras: 
nih stvari u svijetu, a često tik pored toga kuga, nacizam i pred: 
martovske prijetnje. Dakle, nešto protivničko kola okolo, a to je 
u Hegelovoj negaciji olabavljeno, učinjeno malim, učinjeno pri- 
jateljskim. Negacija je nadalje samo sluga u djelu, spremna 
pomoći proboju dobra, »jedan dio one snage koja stalno hoće 
zlo, a stalno stvara dobro« — ovo stalno mora biti naglašeno. Ta- 
ko nedostaje kategorija zla, razum zla, njeno ispuštanje nam filo- 
zofski do danas čini velike teškoće. Ono se ne nalazi samo u Hege- 
la: prosvjetiteljstvo 17. i 18. stoljeća vodilo je doduše najprije do 
panteizma kao najučtivijem obliku da se odreče dragoga boga, 
kako je to rekao Schopenhauer, a tada u 18. stoljeću konsek- 
ventno do ateizma; ali mi ne zapažamo u prosvjetiteljstvu potez 
vrijedan pažnje koji bi vodio k asatanizmu, iako je praznovjer- 
je u đavla bilo tako moćno, da su stotine tisuća žena zbog toga 
bile spaljene. Vještice, čarobnjaci bili su u savezu s đavlom. Pro- 
svjetiteljstvo je doduše omogućilo da on iščezne ali je u svom 
optimizmu s njime ophodilo i vrlo lako ga je odstranilo jedno- 
stavno kao nešto mitološko. U svom proboju iz noći k svjetlu 
zanijekalo je uopće kategoriju noći; zato nemamo u filozofiji za 
zlo za ono protivničko, za otpor u svijetu nikakav pojam, nika- 


715 


kav antimitološki, racionalni, na noge postavljeni pojam. Mi na 
taj način ne razumijemo, kako uopće postoji neki proces, čemu 
uopće neki proces, ako se kao u Hegela, negacija u samu sebe 
zatvara. »Tanta molis erat humanum cendere gentem«, tako 
završava Hegel jednom varijantom iz Vergilijeve Eneide svoje 
predavanje o filozofiji povijesti. U Vergilija glasi: »Tanta molis 
erat Romanum cendere gentem«, a Hegel iz toga stvara: »Bila 
je tolika muka (napor) utemeljiti ljudski rod.« Odakle muka, 
napor, zašto naprezanje pojma, zašto tama i noć, tačka razlike 
noći (der Differenzpunkt der Nacht), odakle to dolazi? Kako to 
da uopće postoji neki proces, ne postoji li zbog toga samo jedan 
proces, jer ima mnogo toga što nije trebalo da bude tako? Jer 
postoji li jedan proces, jedan proces grijeha, jedan proces oz- 
dravljenja, sudski proces kao svjetski fenomen, tada mora tu 
biti također i nešto zločinačko (Verbrecherisches) koje smeta. A 
ovo zločinačko pomoću negacije postavljene prijateljski u sre- 
dinu između teze i sinteze, nije došlo do pojma; mi do danas 
nemamo za to ni jednog zadovoljavajućeg pojma. Zašto nije, pi- 
tam ja, nada eo ipso pouzdanje, nego opterećena kategorijom 
opasnosti, opterećena mogućnošću, da se razočaramo, optereće. 
na mogućnošću kao puka apstraktna nada, kao misao želje 
(Wunschdenken), kao mišljenje sa željom (wishful thinking) da 
odvede u provaliju? Zašto ona nije pouzdanje? Jer još nije rije- 
šeno, da li proces uspijeva. jer on treba naše ruke da bi uspio. 
Jer je to težak porođaj stvoriti novo društvo. Jer uvijek dolaze 
protuudarci, i umiješa se nepredvidljivo, imenom staljinizam 
napr. i tako dalje. Ali odakle to dolazi? Što je njegov uzrok da 
mene naprosto istisne, ili udarni moment, ono što sudjeluje u 
svjetskom procesu, što uvijek iznova mora biti pobijeđeno i što 
se uvijek u bijednoj mitologiji đavla smatralo objektom, udar- 
cem u rebra sotone, kao što su to križari govorili. Protivničko 
postaje sve anonimnije, sve se manje vide zbiljski činioci, ili su 
činioci puke vanjske firme (Aush&ngeschilder). Ima sve više 
Kafkinog svijeta u objektivitetu, u kojem se adresati više ne 
vide; vidi se samo dvorac uopće i proces uopće, ne može se pro- 
naći nikakvo posebno ime za anonimnost monopolskog kapitala. 
Moguće pojam zakazuje zbog toga pred ovim Nihil, jer je mito- 
logija đavla jednim potezom odbačena u kantu za smeće, a da 
se nije pokušala racionalizirati. Ta mitologija sama je naravno 
odvratni besmisao i vodila je do najstrahovitijih izrođenja praz- 
novjerja, što ih povijest poznaje; ali bez obzira na to ima ipak 
nešto u njoj što je i Hegel preuzeo — u negaciju, ipak tada opet 
u slavu negacije. A ipak je mnogo lakše vjerovati u zlo nego li u 
dobro. Štaviše, pojave kao Auschwitz ipak su bez pojma o zlu, 
pa bilo to nazvano i vrlo skromnim izrazom — fiziološki nagon 
agresije, jedva da se razumije. Pa ipak ispada ovdje na čudnovat 
način adekvatan pojam, ili se dospijeva u mitologiju, mala, vrlo 
mala opasnost koje se moramo čuvati, filozofski čuvati. Kratko 
i jasno: k daljnjemu na-noge-postavljanju (Auf-die-Fiisse-Stel- 
len) dijalektike pripada da se konačno otkriju naslovnici pro- 

tiv kojih je usmjeren revolucionarni udarac jedne generacije 
koja iz tame teži k svjetlu, prepoznati naslovnika koji ne treba 
da je neki individuum, ali nešto jest, što ne oblijeće okolo samo 
anonimno ili predstavlja samo apstraktum kao kapitalizam ili 
u posve drugom obliku staljinizam. Naslovnik se mora tačno, 
egzaktno i konkretno uočiti, jer taj faktor stvara svoje najbolje 
poslove uvijek onda, kad se ne vjeruje da on postoji. U mitolo- 
giji nosi Mefisto lijepi kaputić iz crvene svile kako se ne bi pri- 
mijetila njegova šepava noga i predstavlja se Faustu riječima: 
»Vi vidite jednoga čovjeka kao što su i drugi«, čini sebe posve 
malim, ljudskim i nesumnjivim. Drugačije su blještave prilike 
mitologije, koje hoće da ih se razumije, da ih se promatra kao 
prijatelja i brata, a ne: »Vi vidite čovjeka kao što su i drugi.« 
Ima jedan filozof, najveći protivnik Hegela, Arthur Schopen- 
hauer, koji je sad ponovo izbacio dijete s kadom u svojem uče- 
nju o volji za život uopće koja je za njega sotona. Na mjesto 
boga postavlja on jednog drugog boga, boga negacije ili nega- 
tivnog boga, volju za život, sotonu na kojega on svodi mnoge 
stravične događaje u svijetu i čudovišno pokretan efekt nezado- 
voljstva. Svako je zadovoljstvo povezano s nezadovoljstvom, 
zadovoljstvo i nezadovoljstvo, sreća i nesreća odnose se među- 
sobno po Schopenhaueru u prožimanju, tako kao i zadovolj- 
stvo proždrljive životinje prema nezadovoljstvu, bolu, zdva- 
janju, strahu onoga koga ona proždire. Mada je to opet na drugi 
način mitologično, to time Schopenhauer u najmanju ruku bi- 
lježi ipak nešto, što je u Hegelovoj negaciji uljepšano i što je 
zajamčenim uskrsnućem na uskrsnu nedjelju prevagnulo. 

K motivu putovanja i dijalektici pridolazi osim zla, negativ- 
noga, još jedna druga nauka, koja je za Hegela bitna, nauka o 
anamnezi. Ona je kulminirala po prvi puta u Platona i našla 
tamo svoj mitološki izraz. Sve znanie, kaže Platon, u Fedonu i 
dijalogu Menonu, sve je znanje anamneza, ponovno sjećanje, 
i to sjećanje na svijet što ga je ljudska duša promatrala prije 
svoga rođenja, prije nego se utjelovila. U osnovi leži mit o selje- 
nju duše, koji je po eleuzijskom kultu misterija bilo gotovo I 
zajedničko vlasništvo. a vrijeme devet mjeseci u kojima je 
majka sa svojim djetetom trudna biva ono vođeno kroz sva car- 
stva nižeg, srednjeg i gornjeg svijeta, prije rođenja, promatra 
ih u jednome luku, koji je ili ravan, kod manje darovitih indi- 
vidua, ili osredan, ili posve visok kao što se sunce u srpnju 
kreće, tako da je miraz u različitih individua različit. Tada se 
individuum rodi i rođenjem zaboravlja sve što je vidio, kako 
kaže Platon. Tek svojim vlastitim radom, sjećanjem (Einge- 
denken) može individuum ponovo pronaći sjećanje na viđeno. 
Za to su pretpostavljene urođene ideje koje mi imamo neovisno 
o svakome iskustvu. One se primjenjuju na iskustvo jer su one 
u svom mitološkom smislu apriori dane, a ne aposteriori. To je 
stanje u kojemu mi živimo, mi smo sve zaboravili što, smo prije 
vidjeli; anđeo trudnoće nas je napustio. Tada dolazi smrtna 
ura, i pojavljuje se anđeo smrti. Anđeo smrti je isti kao i anđeo 

trudnoće. Umirući čovjek se sjeća na ono što je nekada vidio, 
što mu je naznačilo njegove zadatke u životu, što je on većim 
dijelom zaboravio i unatoč svom radu toga se nije sjetio. On 
viče, tako izvještava Platon, ali ovu zadnju viku ne čuje nitko 
ovdje dolje, nju čuje samo pijetao, dakle ptica Eskulapova, pti- 
ca ozdravljenja, zdravlja, iscjeljenja. Takve su predodžbe do- 
duše nesumnjivo mitos, Platon se služi neprekidno mitovima da 
bi prikazao svoju filozofiju, ali ona ipak zbog toga nije mitska. 
Premda, dakle, filozofska nauka o sjećanju ima svoje podrijetlo 
u mitu, jednim velikim dijelom u egipatskom, to njeno značenje 
daleko nadilazi mit. Ona tvrdi da nema ništa novo pod suncem. 
Ako je «sve znanje ponovno sjećanje, tada je prošlost, bitak pro- 
šloga, postalost kriterij mogućnosti znanja (Wissenk&nnen). Sa- 
mo ono što je prošlo jest konkretno, samo je ono našlo oblik, 
izrazilo se u svijetu, samo o tome ja mogu znati, a znanosti se 
vangiraju u sigurnosti svoje spoznaje prema tome, koliko je nji- 
bov objekt daleko prošli ili ne. Zbog toga, tako se tvrdi, nije sa- 
dašnjost predmet znanosti, nije pojam po sebi, već žurnalistički 
predmet, ili predmet radnje ili predmet čina, koji stvara novu 
sadašnjost. Ona bi se pomakla na mjestu hitorijskog suda žur- 
ralistike ili strančarstva (u lošem smislu). No što je dulje ne- 
što ovdje, to više je predmet onoga o čemu je riječ, promatranja. 
Ono što je odavno prošlo ležalo bi jasno pred očima kao neki 
preparat. Dakle, što se dogodilo 1918. možemo mi danas već da- 
leko bolje razumjeti nego li 1918., revolucije oko 1848. Trideset- 
godišnji rat još jasnije, i tako se dobiva na jasnoći našeg znanja 
to više što se dalje vraćamo u povijesti, što se nas manje tiče 
ono što se istražuje, što je veće odstojanje od njega. Jer povi- 
jest anorganske prirode je najdulja, znademo o njoj najviše. 
Fizika je najsigurnija znanost, jer je granit najstariji sin prirode, 
kako kaže Goethe. Ali ono u čemu mi neposredno živimo i u 
čemu se zbiva budućnost, ono što se priprema, to se potpuno 
otimlje pojmu. Sve znanje, i to što je više znanje u strogom 
konciznom, konkretnom smislu, odnosi se na prošlo. »Bit je 
bilost« (Wesen ist Gewesenheit), kaže Hegel opet s jednom 
povlakom: Ge-wesenheit (Bi-lost). Sve ostalo nije bit i nije 
predmet filozofije. Na taj je način nestala Hegelova radost pro- 
laznog povijesnog posredovanja. Nema ništa dobra, nova što bi 
bilo posve novo. Sve je već postojalo u posredovanju, živjelo je 
za vrijeme jednog ranijeg stadija u tendenciji kao i u laten- 
ciji, a latentnost dolazi do proboja na slijedećem stupnju. Što 
nije historijski posredovano, ne može biti predmet znanosti. 
Tajna svakoga predmeta, prema Hegelovoj izreci razrješava se 
svojom poviješću. Mjesto za jedan novum, za ono što još nikada 
nije postojalo, ali zbog toga ne da možda nije nego još nije, ili 
još nije svjesno, ili još nije postalo, jedno filozofsko mjesto za 
to ne postoji, jer tada ponovo sjećanje nije sačinjavalo svo zna- 
nje. Posredovanja s elementom neposredovanoga u sebi, što 
upravo pokreće dalje posredovanje povijesti, nema u Hegela. 


Svakako da se nalazi iznimaka u Hegelovu slavljenju francuske 

revolucije napr. dolazi do riječi, ono što još nije postalo. Ali po- 
jam za ono što dolazi izostaje, također se ne daje ni uputstvo 
za ono što treba činiti. Jer kretanje je zaključeno i zatvara se 
protiv svega utopijskog. Hegel ga je i mogao biti svjestan samo 
kao apstraktne utopije, kao praznog blebetanja o tome, o čemu 
niti jedan čovjek ne može ništa znati, jer ga još nitko nije doži- 
vio, niti iskusio. Za razliku od mitologije, koja ipak svagda istu: 
mači postojeće događaje, iako krivo istumači. Ono zbiljski novo 
što prodire, množina plina, štoviše ono što mnoštvo plina ima 
takoreći skupa u glavi kada ona pritište stijenke kotla koji je 
sprečavaju, protiv odnosa jednog zastarjelog društva, to uopće 
ne dolazi u obzir i stoji izvan filozofskog, a pogotovu izvan prak- 
tičkog pojma. Ali Hegel ukazuje na to, time što to tako decidi- 
rano u njega nedostaje, a on je tako u jednog drugog filozofa jas- 
nije nego ikad probudio osjećanje odsustva jednoga pojma i 
obaveznosti prema njemu. 


Još nešto, što se tiče položaja prirode u Hegela, i on je u vezi 
s anamnezom. Priroda mu je nešto sasvim prošlo, on govori o 
umirućoj, orijaškoj lješini zemlji, koja nam je pod nogama. Što 
tu leži samo je sjeme, iz kojega izlazi zrno, a preostaje prazna 
olupina, na kojoj se planeti kreću oko sunca potpuno otupjelo, 
nema ništa od prirodne ijepote, ništa od zvjezdanog neba i uzvi- 
šenosti, koju je Kant u tome pokušao učiniti filozofijom. Jedan 
udomaćeni izraz Hegelov naziva zvijezde jednom vrstom gube 
na krajoliku neba (eine Art vom Aussatz am Himmelslande), jed- 
nom vrstom ogrebotine (Kritze) na nebeskom svodu. Unatoč 
stanovitom divljenju za Keplerove zakone. Već se organski život 
oslobodio prirode, subjektivni, objektivni, apsolutni duh totalno 
su izvan nje, u njima se priroda više ne pojavljuje. Ona dakle u 
Hegela leži na početku, leži dolje, završena, prošla kao što su 
prošli i križarski ratovi. No, križarski su ratovi doduše prošli, 
ali priroda ipak ne. Sunce Homerovo obasjava i nas, postoji još 
zvjezdano nebo, postoji oluja i velike opasnosti anorganske vr- 
ste, postoji atomska bomba, također i radioaktivnost spada ipak 
u anorgansku prirodu. Prema tome bila bi potrebna nova siste- 
matizacija filozofskih znanosti, na način kako je ona uostalom 
potpuno postojala prije Herdera, i prije francuskog materijaliz- 
ma. U Spinoze priroda nadsvođuje povijest ukoliko se kod nje: 
ga uopće može govoriti o prirodi i povijesti. Slijedi li se misao 
dalje, tada ona znači premiještanje prirodnog fenomena iz na- 
vodno naprosto potpune minulosti (Vorbeisein), u ono što spada 
zajedno u ljudski povijesni proces i što ljudi neprekidno prevla- 
davaju tehnikom. Priroda tada ne bi ostala glina, kako bi to u 
svakom slučaju još za zemlju moglo vrijediti kao područje ljud- 
skog sirovinskog saobraćaja s prirodom, ali ne za Sirijus i daleku 
kumovsku slamu. Takva priroda nije glina, ona je drugačije tu, 
neizmjerna, uznemirujuća i rijetka u sistemu stvari. To se u 
Hegela nije vidjelo ili je bilo izbačeno preko palube s velikim 
povijesnim patosom i apsolutnim patosom duha, refleksije, bitka 
duha za sebe, nekog za-sebe-postajanja (Fiir-sich-Werdens) pri- 

rode kao u Paracelsusa, kao prolazno u filozofiji renesanse, pri- 
roda kao neko iks, koje se sistematski također pojavljuje iza 
povijesti i izvan ljudske povijesti. Ipak kroz prividno zatvorene 
horizonte, pojavljuje se u Hegela jedan otvoreni horizont u 
zbiljski plodnom protivurječju, a on daje jedan dobar revolu- 
cionarni recept: pojmom granice u »Logici bitka«, on ga cen- 
tralno obrađuje. Miš koji je zatvoren u elipsi, ne zapaža granicu, 
jer on trči u krugu, nasuprot tome zatvorenik koji se glavom i 
šakama bori protiv granice, taj je tek doživljuje, i to time što 
je on u istom trenutku zapaža i već ju je prekoračio. On se su- 
daruje s granicom i transcendira je svojom žeđi za slobodom. 
»Kao granica (Schranke) nedostatak biva nešto samo tada 
svjesno, štaviše osjećano, kad se je istovremeno već izvan toga.« 
(Enz. par. 60) Tko spava i nema svijesti da je zatočenik, tome 
se ne može pomoći. TA svijest da je zarobljenik, mora se u nje- 
ga tek razviti, tada slijedi neizbježno i svijest o granici, limesu 
a njom i moć (das Vermčogen), da se nađu misli, da se svijet 
shvati u mislima i tada činom izmijeni. Tome ne pomaže aps- 
traktna utopija koja odbacuje zbilju, nego samo ono što sači- 
njava istinu zbilje, još nadaleko neotkrivenu zemlju konkretne 
utopije. Ja vam zahvaljujem. 


Prevela Zora Križanić 

HEGEL — METAFIZIKA ILI REVOLUCIJA? 
Milan Kangrga 


Zagreb 


Na početku bijaše budućnost. 


Mislim da je opća tema ovogodišnje Korčulanske škole »Hegel 
i naše vrijeme« dobro izabrana i primjereno formulirana. Ne samo 
zato što ove godine, upravo ovih dana, pada dvjestota godišnjica 
Hegelova rođenja, što bi naravno sa svoje strane bio već dovo- 
ljan povod i razlog da se još jednom pozabavimo Hegelom. Nego 
prije svega zato što postavljamo jedno vrlo značajno pitanje koje 
je u našoj temi implicirano: Koliko i da li je uopće Hegel prisu- 
tan u našem vremenu, što znači da pitamo za Hegelovu suvreme- 
nost u našem vremenu. 


Međutim, kao što vidimo, ovako formuliranim bitnim pita- 
njem mi smo neposredno već u samom problemu: s jedne je stra- 
ne naime riječ o Hegelovoj suvremenosti, a s druge strane odmah 
o našoj suvremenosti, ili bolje da se kaže: o suvremenosti nas 
samih u našem vremenu. Da bismo pak i na prvo i na drugo, a 
zapravo u biti samo na to jedno pitanje mogli bar približno odgo- 
voriti, moramo poći od onoga što nam taj odgovor tek omogućuje, 
naime od pitanja: Koje je to i kakvo naše vrijeme? Ili, ako to 
pitanje u jednom njegovu aspektu želimo zaoštriti da bi bilo jas- 
nije: Čije je to »naše« vrijeme? I šta to znači? 


U pokušaju da se približimo odgovoru na navedeno pitanje 
smatrao sam potrebnim da čitavu stvar tako formuliram: Hegel 
— metafizika ili revolucija? Za mene je to odlučno pitanje, nai- 
me: Da li je Hegel mislilac metafizike ili mislilac revolucije? To 
pitanje, kao što ćemo vidjeti, pogađa i nas same. 


Ovdje vam ne moram posebno naglašavati ili čak dokazivati 
poznate stvari: da u filozofskoj literaturi postoje interpretacije 
Hegela i u jednom i u drugom smislu i pravcu, i da su pri tom 
čak obje mogućnosti opravdane iz samog Hegelova teksta, o čemu 

će još biti govora. No, ako već postoje takve i tolike interpretaci- 
je Hegelove filozofije, dozvolite i meni moju vlastitu interpreta- 
ciju, koja ovdje dakako, u jednom kratkom referatu, ne može 
biti dokraja izvedena, stoga će biti nužno iznesena u obliku teza. 


1 


Da bismo odmah na početku bili načistu s tim, moj odgovor 
na pitanje, da li je Hegel mislilac metafizike ili mislilac revolu- 
cije glasi: Hegel je mislilac revolucije. Ali ne mislilac francuske 
revolucije (od 1789), ili još općenitije: mislilac građanske revo- 
lucije, premda je on bio i to, nego mislilac revolucije kao takve. 
Upravo tako i jedino na taj način postaje relevantno i smisleno, 
zapravo tek moguće i samo pitanje o Hegelovoj suvremenosti i 
prisutnosti u našem vremenu. Za razrjašnjenje rečenoga treba od- 
mah ući u samu srž problema, da bismo to mogli potvrditi. 


Na onom poznatom i čuvenom mjestu u svojoj »Wissenschaft 
der Logik«, gdje je riječ o bitku, Ništa i postajanju (Sein — Nichts 
— Werden), izgovara Hegel temelj svoje filozofije i kaže: 

»Što je istina, nije ni bitak, ni Ništa, nego da bitak u Ništa, a 
Ništa u bitak — ne prelazi — nego je prešao. Ali isto tako istina 
nije njihova ne-nerazlikovanost, nego da oni nisu isto, da su apso- 
lutno razlikovani, no isto tako neodvojeni i neodvojivi i da nepo- 
sredno svaki iščezava u svojoj suprotnosti. Njihova je istina dak- 
le to kretanje neposrednog iščezavanja jednoga u drugomu: pos- 
tajanje; jedno kretanje, u kojemu su oboje razlikovani ali pomoću 
razlike koja se isto tako neposredno razriješila.«? 

A u istom stavu neposredno prije ovoga stoji: 

»Čisti bitak i čisto Ništa jest dakle isto.« 

Ovo ključno mjesto, a naročito onaj perfektivni oblik: »ne pre: 
lazi — nego je prešao« (nicht iibergeht — sondern ibergegangen 
ist) izazivalo je i uvijek iznova izaziva nedoumice, nesporazume, 
pa. čak i ljutnje na Hegela, a onda i sasvim određeno zauzimanje 
stavova, koje u interpretaciji Hegela i konfrontaciji mišljenja oko 
Hegela poprima u svojoj posljednjoj konsekvenciji zapravo samo 
jedan oblik, u pitanju: Hegel — metafizika ili revolucija? A to 
upravo želimo pokazati. 

Ovdje se prije svega postavlja pitanje, kako je Hegel uopće 
mogao misliti tako nešto, odnosno gdje leži korijen i mogućnost 
takvog mišljenja, i kakvo je zapravo to mišljenje? 

Ako dobro razmotrimo stvar i ostanemo na ovom spekulativ- 
nom nivou Hegelove formulacije, onda ćemo vidjeti da sam 


1) Joachim Ritter u svom djelu »Hegel i francuska revolucija« na jed: 
nom mjestu kaže: »Nema nijedne druge filozofije koja je toliko i sve do 
svojih najdubljih pobuda filozofija revolucije kao što je Hegelova« (izd. 
»Veselin Masleša«, Sarajevo 1967, str. 13). 

2) G. W. F. Hegel, Wissenschaft der Logik I, Felix Meiner Verl., Ham- 
burg 1963, str. 87. 

Hegel implicitno daje odgovor na ta pitanja, a zapravo je ovdje 
— ako imamo u vidu odnos Hegelove formulacije navedenog 
stava spram tradicionalne filozofije —odgovor i eksplicitno dan 
u samom postavljanju stvari: Sein — Nichts — Werden. Za tra- 
dicionalno, kažimo odmah: za metafizičko mišljenje, nije ovdje 
dakako sporan bitak, a i postajanje se dade još uključiti u taj 
bitak (na primjer kao organsko razvijanje, rašćenje ili evolucija 
itd., pa ni ono ne bi još bilo sporno. Sporno je ili problematično 
međutim ono Ništa (Nichts), a pogotovo u formulaciji, kako su 
bitak i Ništa zapravo isto. Tu leži taj takozvani misaoni skanda- 
lon prve vrste, ali naravno samo za metafizičko mišljenje. Stoga se 
taj stav sa stanovišta metafizike može misliti, a on se najčešće ta- 
ko i interpretira, ukoliko se u Hegelovoj formulaciji insistira sa- 
mo na pojmu kretanja, što znači da se ovaj stav nasilno uvlači u 
metafizičko-ontološku sferu, o čemu još kasnije. 

Međutim, stvar stoji ipak nešto drugačije! Jer Hegel ne govori 
ovdje o kretanju kao kretanju, pa bilo ono i apsolutno kretanje 
ili kretanje apsoluta, nego on govori o kretanju koje je — posta- 
janje (Werden). 

Zato prije svega pokušajmo pobliže razmotriti stvar: 

Ako čisti bitak i čisto Ništa jest dakle isto, onda je ovdje isto- 
vremeno sadržano i nešto drugo. Ukoliko naime čisti bitak samo 
u odnosu na ono Ništa jest* — a tu leži srž same stvari i tu je 
taj Hegelov novum i obrat, i još mnogo više od toga — ako dakle 
samo pomoću Ništa može proizići bitak i nešto njegovo, kao i 
samo postajanje, onda je ovdje po smislu već sadržano da je up- 
ravo to Ništa nešto više, značajnije i odlučnije nego sam čisti bi- 
tak, premda naravno ni ovo Ništa ne može biti mišljeno bez _odno- 
sa spram bitka, jer bi inače i ostalo čisto ništa. Jer po smislu je o- 
vo Ništa mogućnost bitka, sebe samoga i postajanja (ono je sredi- 
na kao djelatni moment posredovanja, kao izlaženje iz sebe u dru- 
g0, I samopotvrđivanje i samoodjelovljenje, kao djelatnost 
sama ).* 

Ovdje valja imati u vidu odmah i drugu, negativnu stranu same 
stvari: Iz čistoga bitka kao takvoga nikada ne može proizići neko 


3) Vidi za ovo napr. samoga Hegela u Filozofiji povijesti, Naprijed, Zag: 
reb, 1956, str. 65. 

4) To čine mnogi interpretatori, a među njima i H. Marcuse u svojoj 
knjizi »Hegels Ontologie und die Theorie der Geschichtlichkeit«, Vittorio 
Klostermann, Frankfurt/M 1968. (2. Auflage). 

5) Hegel kaže: »Apsolutno je noć i svjetlo je mlađe od nje, a razlika 
obojega, kao i proizlaženje svjetla iz noći jedna apsolutna diferencija, — 
Ništa kao ono prvo, iz čega je proizašao sav bitak, sva mnogovrsnost ko- 
načnoga« — »Differenz des Fichte'schen und Scheliing'schen Sysstems der 
Philosophie«, Felix Meiner, Hamburg 1962, str. 16. 

6) Gcvoreći o pojmu supstancije Hegel kaže: »Nedostatak na toj orijen: 
talnoj supstanciji, kao i na spinozističkoj, leži u kategorijama nastajanja 
i nestajanja. Supstancija nije shvaćena kao ono djelatno u sebi samome, kao 
subjekt i kao svrhovita djelatnost, ne kao bitnost nego samo kao moć« — 
ar u uber die Philosophie der Religion I«, Suhrkamp Verl. 1969, 
str. : 

postajanje — tu nema neposredne veze između bitka i postajanja 
osim gole konstrukcije — kad ni sam bitak još nije bez onoga 
Ništa! Ovo Ništa omogućuje dakle sebe samo i bitak, budi ga iz 
sna, izvlači ga iz tame, iz te apstraktne noći i ništavila na svjetlo 
dana. Nešto je ovdje već u temelju postalo, da bi uopće bilo, tek 
sada se pomoću Ništa uopće nešto zbilo i jeste to što jest. Bitak 
je ovdje postao, on je proizveden, ili kao što Hegel eksplicitno 
aže: on je produkt, produciranje. 

Međutim, s druge strane, postajanje (Werden) jest uvijek 
već postajanje drugačijega nego što jest i što je bilo, to znači 
postajanje onoga što još nije i nije bilo, jer u samom pojmu pos- 
tajanja, da bi se ono uopće moglo realno misliti ili misliti kao 
nešto realno, leži, implicirano je i utemeljeno ono »drugačije«, 
jer ništa ne postaje, a da samim time već ne bi bilo nešto drugo 
i drugačije. U njemu je dakle implicirano ne puko kretanje (Be- 
vegung) i pokretnost (Bewegtheit), što bi u svojoj čistoj apstrak- 
ciji i pravom određenju bilo i moglo biti pomicanje ili promjena 
mjesta u apstraktnom prostoru ili, što je isto, u apstraktnoj vječ- 
nosti kretanja istoga, a u najboljem slučaju prirodno rašćenje. 
Nego je u pojmu postajanja sadržano: 

a) mogućnost drugoga i drugačijega nego što jest, 

b) vrijeme (u kojemu tek sada postaju moguće i realne, jer 
su proizvedene i otvorene, sve tri njegove dimenzije: i prošlost i 
sadašnjost i budućnost). 

Apstraktna vječnost prostora pretvara se tu u povijesno vrijeme, 

c) koje je samim time vremensko zbivanje ili povijesno doga- 
đanje (dakle događanje nečega novoga, još-ne-viđenoga), i 

d) to je dakle postajanje čovjekova povijesnog svijeta i nje- 
gove tzv. »druge prirode«, koja je njegova prava i jedina priroda. 

Upravo zato je to Ništa i čitav taj odnos (dakle bitak i posta- 
janje pomoću Ništa) već — povijesno mišljeno. Bez dimenzije 
povijesnosti ovo se ne bi uopće dalo misliti, čak ni postaviti, kao 
šlo se to metafizici i metafizičkome mišljenju doista i događa (jer 
su za nju bitak i Ništa, pa prema tome i prostor i vrijeme, — 
nužno odvojeni). Ali novost, a za metafizičko mišljenje i provo- 
kantnost i nesvarljivost te Hegelove postavke jest prije svega 
i upravo u tome, što je sam bitak sveden na Ništa, na čisto Ništa, 
i što jest samo pomoću njega. A to je ono nečuveno, drsko i čudo- 
višno, jer je metafizika »navikla« da sve jest pomoću bitka (po 
bitku i iz bitka), i to izvan povijesnog vremena, ili u vremenu 
shvaćenom kao vječna prošlost u sadašnjemu. 

Dakle: da nešto jest (odnosno, đa bi bio bitak nečega realnog), 
mora ono tek postati, To znači: bitak postaje, ili bolje (kako to i 
sam Hegel u navedenom stavu naznačuje i naglašava!) on je pos- 
tao. Time je on već po svom bitnom određenju od iskona — 
prošlost! Sve što naprosto jest, već je prošlo, jer je postalo. Stoga: 
polazeći od bitka mi smo stalno samo u prošlosti, pa je prošlost 


7) »Differenz. . .«, ibid. str. 14. 

jedina dimenzija, jedini horizont, jedini okvir, jedini smisao i 
domašaj svake metafizike ili ontologije. Time je dakle i sama me- 
tafizika već prošlost. 

Ako se sad vratimo na Hegelovu postavku, onda je vidljivo 
da je to postajanje svagda već buduće spram onoga perfekta »pre- 
šao je«, to prelaženje — kao posredovanje — već se nužno zbilo, 
da bi ovaj čovjekov svijet, povijesni svijet uopće bio moguć! Jer 
— Hegel samo sa stanovišta budućega može formulirati taj tako- 
zvani »neobični ili čudovišni perfekt«. Ovdje je čovjekov svijet 
već postao i stalno iznova postaje da bi bio, ali omogućen onim 
Ništa, koje kao ono buduće i moguće uvijek iznova ostavlja za 
sobom i ukida tamu i posvemašnju neartikuliranost bitka, da bi 
u postajanju bilo moguće drugačije nego što jest. Svijet dakle — 
i to je ovdje u Hegela iskazano — postaje po budućnosti, ili: 
na početku bijaše budućnost koja je sadržana i implicitno mišlje- 
na u ovom pojmu postajanja, a to za Hegela ne znači ništa drugo, 
nego da je taj svijet povijestan (pa mu je dakle samo povijesno 
mišljenje bitno primjereno!) 

Stoga: Hegel bi po smislu ovih svojih stavova i mogao i trebao 
da kaže: Na početku čovjekova povijesnog svijeta bijaše Ništa 
kao mogućnost i postajanje u dimenziji budućnosti. Ovdje treba 
vidjeti upravo ovu — po smislu i čitavom misaonu domašaju već 
prisutnu — vezu: da po budućnosti postaje prošlost! Hegel ipak 
još nije, kao što vidimo, bio toliko »provokativan«, da bi ekspli- 
citno izrazio tu misao, koja mu je ležala već takoreći »na dohvatu 
ruke«. On tu još na svoj način, da tako kažemo, »poštuje« staru 
metafiziku, i tu je njegova osobna granica, ali je ovdje objektivno 
ta metafizika istovremeno već destruirana. Jer tek odatle može 
da proiziđe eminentno povijesno događanje čovjekova svijeta i 
čovjeka samoga, budući da je to u temelju — revolucionarno do- 
gađanje. Nema svijeta bez budućnosti. Bez budućnosti svijet umi- 
re, ili uopće nije ni bio. To nam je Hegel rekao. 


Hegel dakle ostavlja za sobom (u prošlosti) bitak prirode i 
apstraktnog prostora kao vječnosti trajanja istoga i nepromjen- 
ljivoga, uvodi ga u vrijeme koje ukida bitak, koji pomoću Ništa 
postaje realno povijesno zbivanje, krčenje čovjekova svijeta. 
Ovdje je pomoću budućega ukinuta apstraktna neposrednost (ne- 
posredovanost) bitka koji je istovremeno Ništa. Time je istovre- 
meno ukinuta stara i nova, novovjekovna i današnja metafizika 
kao onto-teologija. Jer je ovdje na djelu revolucionarno događa- 


nje. A to je — kao što sam Hegel kaže — prava istina ovoga svije- 


' 8) Ovdje se naravno može postaviti pitanje takozvane »proizvolinosti« 
interpretacije kako Hegelova, tako i svakog drugog teksta, što je i samo 
jedno filozofsko pitanje. Međutim, Hegel se o tome izjasnio na taj na: 
čin, da se to može primijeniti i na njega samoga. Govoreći o Jacobijevu 
stavu »Bog je bitak u svem tubitku« Hegel kaže: »Jacobi je bio daleko od 
panteizma; ali u onom izrazu cn leži, i tako se u znanosti ne radi o tome, 
šta netko misli u svojoj glavi, nego važi ono što je iskazano.« — Phil. der 
Religion, isto, str. 317. 

ta, naime njegova — povijesnost. Povijesnost prema Hegelu nije 
dimenzija ili čak jedna od dimenzija bitka,“ nego — mogućnost 
bitka. Nije najprije bitak pa zatim, pored ostaloga, i ono povijes- 
no, ili povijest, u kojoj se bitak također pojavljuje, nego je naj- 
prije povijesnost, povijesni čin, da bi se bitak time kao proizvod 
uopće mogao pojaviti. I upravo tu istinu želi nam Hegel iskazati. 

Odatle onda isto tako proizlazi da po bitku nema i ne može 
biti budućnosti. Kako pak bez ove dimenzije budućega kao mogu- 
ćega (da nešto uopće jest!) nema povijesti, to onda — polazeći 
od bitka — nema ni povijesnog zbivanja. Jer tada: sve jest i bit 
će kao što je bitno bilo. Zato su — da učinimo i taj korak dalje — 
doista budućnost i povijesnost za metafizičko ili ontološko miš- 
ljenje nemišljivi i nezamišljivi. Ono misli buduće po uzoru na 
prošlo, a povijest kao historiju, kao puko ponavljanje i obnavlja- 
nje istoga u horizontu i obliku gologa fakticiteta. No, o tome će 
biti govora još kasnije. 


Metafizika je stoga već od svog početka ispala i odvojila se od 
svog vlastitog iskona, iz temelja ovoga svijeta, iz — povijesnosti 
povijesnoga. Ona je njezina postojeća negacija kao čista negativ- 
nost. Destrukcija metafizike i svake ontologije kao ontologije, 
koja je po svojoj biti uvijek i stalno onto-teologija, pretpostavka 
je i svagda iznova prvi korak u dimenziju povijesnosti. Gdje je 
metafizika na djelu, nema povijesnog događanja, nema povijesti 
ni budućnost:, nego je vječna prošlost prošloga u sadašnjem, ap: 
strakcija i negacija životnosti života. Gdje je na djelu povijesnost 
kao budućnost i mogućnost, metafizika se ukida. Stoga se i može 
i mora kazati: ili metafizika, ili revolucija — revolucija kao te- 
melj, mogućnost i «mislenost povijesnog zbivanja, kao njegova 
povijesnost ili otvorenost, a metafizika kao horizont mišljenja, 
djelovanja i načina života, u kojemu je na djelu insistiranje na 
postojanosti bitka postojećeg i gotovog svijeta. 


II 


Odgovori na neka naša pitanja, postavljena u obliku teza, već 
su implicitno dana i prisutna. No, prije nego što pođemo dalje, 
pokušajmo ukratko rezimirati dosada rečeno. 


1. Hegel je mislilac revolucije, jer je vidio i pokazao kako se u 
iskonu i temelju ovoga svijeta zbio i uvijek iznova zbiva revolu- 
cionarni obrat koji (pomoću onog djelatnog i stvaralačkog Ništa) 
omogućuje taj svijet, da bi u njemu uopće nešto bilo. Revolucija 
kao revolucija ovdje je misaono na djelu u svom najčišćem obliku 
i svom najdubljem smislu, jer pogađa temelj i mogućnost ovoga 
svijeta. To je ono veliko u Hegela i ovdje imamo pravoga Hcgela 
pred sobom. 


8a) Kao što isto tako nije »način« ili »jedan od načina« bitka, kako to 
određuje Marcuse u svcjoj »Hegels Ontologie. . . «, ibid. str. 1. 

2. Hegel je prvi istinski mislilac povijesnosti čovjekova svijeta, 
i to toliko duboko i konsekventno da mu upravo to omogućuje 
iz zbivanja same povijesti »otčitati« njezin vlastiti početak kao 
stalno živi izvor svega povijesnog zbivanja. Pa ipak, budući da je 
Hegelu kao primarni zadatak stalno lebdjela pred očima zbiljnost 
filozofije, njezino praktičko ozbiljenje, odnosno situiranje u zbi- 
lji, kao kasnije i Marxu, njemu se događa — čim stupi na tlo iz- 
gradnje filozofije povijesti (i dijalektike uopće: Istina je cjelina!), 
koja je nužno post festum ili ex post povijesnog događanja — da 
se ovaj izvor i podrijetlo izgubi pod naslagama historijskoga 
fakticiteta. Ovdje povijesno, bolje reći historijsko iskustvo, koje 
je iskustvo prošloga i na prošlome, istovremeno prekriva onaj 
izboreni i dokučeni temelj povijesnosti. Ovdje dijalektika proti- 
vurječi povijesnosti. No, i usprkos tome, u Hegela je taj početak 
stalno djelatno prisutan u njegovu mišljenju. Odatle onda i ta 
dvostrukost, dvoznačnost i dvosmislenost čitave njegove filozof- 
ske pozicije, što svoju osnovu ima također u dvostrukom karak- 
teru same povijesti. O tome još kasnije. 

Međutim, ono Ništa može tako misliti samo mislilac povijesno- 
sti povijesti koja je po svojoj biti revolucionarni čin i revolucio- 
narno događanje. 

3. Time je Hegel istovremeno naš suvremenik, ukoliko naime 
nismo zaobišli revolucionarnu stranu njegova mišljenja ili je pak 
namjerno prekrili. Nije naime čitava istina Hegelove filozofije 
sadržana u tome, ako se po svaku cijenu želi insistirati na njezi- 
nim metafizičkim momentima i crtama, a ukazivanje na tako- 
zvanu gotovost, zatvorenost i zaključenost sistema ne predstavlja 
u tom smislu preveliki argument. Marx je bio prvi koji je sa du- 
bokim smislom za ono bitno u Hegelu ukazao na to da je auten- 
tična Hegelova misao daleko premašila njegov sistem kao takav. 

Pri.svemu tome ostaje ipak otvoreno još jedno pitanje koje se 
mora postaviti: Kako je zapravo moguće jednog mislioca kao 
što je Hegel, koji je u temelju zbiljski najdublje i s punom sviješ- 
ću o tome destruirao staru i novu metafiziku, pod svaku cijenu 
strpati u okvire te iste metafizike? Tko je u stvari taj koji treba 
jednog takvog Hegela, dakle kao metafizičara? Nije li ovdje odgo- 
vor već uključen? Nisu li to upravo današnji metafizičari, teolozi 
itd. ili pak također oni dobri prijatelji svagda postojegeća, jed- 
nog određenog stanja ili pak svijeta kao takvoga, koji toliko 
strastveno uživaju da u Hegela mogu naći i naglasiti samo metafi- 
zičko-teološke, ili čak reakcionarne crte?! 


Otvorenom, progresivnom i revolucionarnom mišljenju današ- 
njice potrebno je ono veliko i zbiljski autentično u Hegela, koji 
dubinom svog povijesnog mišljenja može doista inspirirati svaku 
kritičko-revolucionarnu misao i svaki revolucionarni čin, jer je 
samo taj Hegel suvremen u naše vrijeme: Naše vrijeme ne treba 
da bude samo i isključivo puki fakticitet koji istraje na pretpos- 
tavkama staroga svijeta. Hegel nam je pokazao da taj svijet u 
sebi nosi i jednu drugu dimenziju, pomoću koje osim toga on 
tek postaje moguć. 

Hegel će dakle u našem vremenu biti prisutan bilo kao meta- 
fizičar, bilo kao mislilac revolucije, već prema tome na koje se 
vrijeme netko — odlučio! Ostaje dakle otvoreno, za nas otvoreno 
pitanje: u kojem je vremenu Hegel prisutan i za koga, za koje 
mišljenje i htijenje zapravo — suvremen? 


JII 


Na ovo ćemo pitanje pokušati da odgovorimo pomoću samoga 
Hegela. Hegel nam ovdje može pomoći utoliko što se u njegovu 
djelu može po prvi puta naći ne samo pojam povijesnosti (Ge- 
schichtlichkeit) nego i jasno izražena razlika između historije i 
povijesti (Historie und Geschichte). Može se kazati da je doista 
samo takav mislilac povijesnosti čovjekova svijeta i zbilje, kao 
što je bio Hegel, mogao i morao doći do ove upravo povijesne, po- 
vijesno duboko iskušane razlike koja je izborena i dokučena sa- 
mim pojmom povijesnosti povijesti i koja se u njemu pojavljuje 
kao njegova vlastita unutrašnja granica. Hegel ide tako daleko u 
određenju te razlike, da na jednom mjestu govori čak o povijes- 
ti i ne-povijesti (Geschichte und nichst Geschichte, pri čemu je 
ta i takva razlika moguća tek kada i ako se već nalazimo 
na čvrstom tlu povijesti. Hegel je tačno vidio ovu, kako je on sam 
naziva, »unutrašnju opreku« kao ono »udvostručeno, dvostruko«, 
u koje se ono povijesno kao živi izvor, pravo podrijetlo i auten- 
tično tlo ljudskog života pretvara u ono historijsko kao gotovo, 
dovršeno, ukrućeno i naprosto dano što se javlja u obliku historij- 
ski slučajnih fakata ili golih činjenica, dakle historijsko kao empi- 
rijsko, koje spada u prošlost. Tako su u Hegela suprotstavljeni 
pojmovi »puko historijsko« i »pravo povijesno«. 


U vezi s tim valja naglasiti kako nije slučajno da mladi Hegel, 
baveći se tim problemima, za svoj kasniji pojam povijesnosti 
(koji je osim toga njegova vlastita kovanica u njemačkom jeziku!) 
upotrebljava pojam životnosti (Lebendigkeit), jer tu postoji stvar- 
na duboka smislena veza. Povijesno je za njega naime ono svag- 
da živo i životno, za jedan svijet, za nas same uvijek iz samog 
temelja prezentno, dok ono historijsko, kao fakticitet jednoga 
gotovog stanja, naziva »mrtvim« i »prošlim«, što za nas nema 
nikakve bitne relevancije. Hegel bi rekao: iz njega je iščezao duh, 
dakle sama povijesnost. Na toj je liniji i u tom toku mišljenja 
onda posve konsekventno što će Hegel kasnije sasvim jasno izra- 
ziti kako građanski svijet jest svijet bez dimenzije povijesnosti. 

Navedimo ovdje samo jedno mjesto iz Hegela za potkrepljenje 
rečenoga, i to iz njegovih »Vorlesungen iiber die Philosophie der 
Religion I«: 

»Apsolutni način nastajanja iz dubine duha i tako nužnost, 
istina tih nauka, što je te nauke imaju i za naš duh, pri historij- 


9) Harward-Blatt, u J. Hoffmeister, »Einleitung zur Geschichte der 
Philosophie«, str. 265 i d. 

skom je obrađivanju gurnut ustranu«, jer je »samo historijski 
shvaćen«, pa se »povijest bavi istinama, istine su bile, naime za 
druge, a ne bavi se takvima koje bi bile istine onih što se time 
bave«, stoga se one »promatraju kao tuđa određenja drugih i kao 
puke pojave jedne prošle povijesti.«" 

Budući pak da je za Hegela sasvim jasno, jer to proizlazi iz 
prirode same ove stvari, da se duh u povijesti pojavljuje u vreme- 
nu, to iz navedenih stavova dobivamo dva pojma vremena, povi- 
jesno i historijsko vrijeme, pri čemu je isto tako vidljivo da povi- 
jesno vrijeme otvara i omogućuje ovo takozvano historijsko vri- 
jeme, jer je upravo sama povijesnost dimenzija pojavljivanja his- 
torijskog vremena. 

Za naše je pitanje ovo od odlučne važnosti. S jedne se stran? 
ta određenja odnose na nas same, na ono što tu stoji i u naslovu 
naše opće teme, dakle na ono »naše vrijeme«. Jer ovo naše vrije- 
me, i mi u njemu, može biti i povijesno i historijsko, ono može biti, 
i mi u njemu, ono živo i životno ili pak mrtvo, u obliku pukog tra- 
janja na pretpostavkama već otvorenog, ali istovremeno i goto- 
vog, dovršenog svijeta, svijeta historije kao čiste prošlosti. Ovdje 
se neodložno postavlja bitno pitanje: Možemo li po principu 
prošloga ikada dospjeti u dimenziju budućnosti, ukoliko ova bu- 
dućnost nije već na djelu iz svog vlastitog izvora i iedinog istin- 
skog temelja ovoga svijeta, naime iz — povijesnosti?! 

S druge se strane ova Hegelova određenja vremena mogu 
»primijeniti« i na samoga Hegela: on može naime biti interpre- 
tiran i shvaćen ili iz našeg povijesnog, ili iz našeg historijskog 
vremena, pa ćemo dobiti dva Hegela, kao što ih već imamo: jedan 
je mislilac revolucije, drugi mislilac metafizike. Međutim, Hegel 
je sam najdublje pokazao i to izveo, da je metafizika po svom 
vlastitom bitnom principu (naime po principu bitka po čemu sve 
jest) već prošlost, pa doista spada u historiju liudskog duha 
upravo zato što je izgubila, ili bolje reći: jer još nikad nije našla 
svoje vlastito povijesno tlo, budući da je upravo zato bila i jest 
metafizika kao puka historija, što nikad nije bila povijesna, i što 
je s Hegelom izborena dimenzija povijesnosti njezino vlastito 
ukidanje. Jer povijesnost, povijesno vrijeme koje se zbiva u teme- 
lju ili s onu stranu historije ukida bitak kao vanvremenski sup- 
strat i kao vječno i nepomično istrajavanje u postojećem biću 
kao takvom i za volju njega samoga. Historijski gledano, bitak 
metafizike dobiven je i pojmljen primarno iz zrenja bića u 
apstraktnom prostoru i to je njegovo pravo podrijetlo. To među- 
tim postaje vidljivim tek uvođenjem vremena u taj prostor, uki- 
danjem prostora pomoću vremena i tek tako postaje prostor 
realnim i konkretnim, postaje osvojeno povijesno tlo. 


I sam Hegel u svojoj »Jenaer Realphilosophie« govori o uki- 
danju prostora pomoću vremena, o realitetu koji »je pomoću 


10) G. W. F. Hegel »Vorlesungen iiber die Philosophie der Religion I«, 
Suhrkamp Verl. Stuttgart 1969, str. 44 i 48. (sve Hegelov kurziv). 

prostora realno, postojeće vrijeme, ili pomoću vremena tek istin- 
ski razlikovan prostor«... »što pobliže označeno, jest tako tra- 
janje kao kretanje postavljeno u obliku vremena, a ne (u obliku) 
prostora«." 


Vrijeme tako postaje mjera prostora, ali ne apstraktno nego 
povijesno vrijeme. Nije vremenitost »uvjet mogućnosti povijes- 
nosti«, nego je obrnuto upravo povijesnost, povijesno vrijeme 
uvjet mogućnosti vremenitosti.'? S druge strane vrijeme nije samo 
»prostor proizvodnje« (Marx) nego je povijesni čin koji »krči« 
( =rasvjetljuje, njem. Lichtung) prostor kao ljudsko obitavališ- 
te. Stoga vrijeme omogućuje prostor, otvara ga, fiksira, zgušnjava, 
realizira, čini ga realnim, jer je riječ o povijesnom događanju u 
kojem se apstraktna okolina pretvara baš u određeni prostor 
(= mjesto, ethos, Ort). Zato se prostorna raz-daljina dade i vre- 
menski određivati (»mjeriti«) tek onda kad se prevalila, prisvo- 
jila, vremenski spojila, približila i zgusnula, kad ju je čovjek vre- 
menski koračao i prekoračio, prehodao. 


Tako dugo dok čovjek (historijski gledano) još ne može vre- 
menski približiti dva udaljena mjesta u prostoru, ostaju ta mjesta 
»apstraktna« (nešto izvan njega) a on živi, djeluje, misli i doživ- 
ljava, jednom riječju jest (bitak mu je) u prostoru, samo u pro- 
storu. Ovdje i jest pravi temelj i korijen metafizike i njezina 
»bitka«, koji je prostorno, a ne vremenski shvaćen. Vrijeme je 
uvođenje apstraktnog prostora (i po njemu koncipiranog bitka 
»u vječnosti«! u dimenziju povijesnosti kao realnog događanja, 
u kojem se bitak ukida kao pro-dubljeno, sabrano vrijeme. 


Ovo pro-dubljeno ili sabrano vrijeme jest povijesno vrijeme, 
jest zgusnuto vrijeme ili zaustavljeni ljudski trenutak. Ono je 
revolucionarno zbivanje. Kao takvo ono ne podliježe nikakvim 
metafizičko-ontološkim kategorijama, poput one takozvane »tem- 
poralne strukture bitka«. Ono se uopće ne da ontološki ili bilo 
kako odrediti, jer je po njemu i u njemu kao povijesnom činu 
sve drugo određeno. Povijesno se vrijeme otvara i javlja s jedne 
strane kao ukidanje apstraktne vječnosti, a s druge strane kao 
prekoračivanje bitne granice postojećeg svijeta što se odvija u 
vidu pukog historijskog fakticiteta. 


To je dakle ono Hegelovo Ništa (Nichts) kao djelatna moguć- 
nost i otvorena dimenzija budućega, jedno istinski povijesno zbi- 
vanje koje se uvijek iznova vraća i samoosvješćuje na svom vlas- 
titom izvoru — povijesnosti. 


11) G. W. F. Hegel, Jenaer Realphilosophie, Felix Meiner Verl. Hamburg 
1967, str. 16—17. 


12) Heidegger u svom djelu »Sein und Zeit« (Max Niemeyer Verl. Tibin: 
gen 1960, str. 19) kaže da je vremenitost »uvjet mogućnosti povijesnosti«, 
čime pokazuje — nasuprot Hegelu — da ostaje čvrsto pri metafizičkom 
pojmu vremena (vremenitosti) kao vječnosti. Tu je metafizika još uvijek 
na djelu. 

Ako je to ono »naše vrijeme« o kojemu mi ovdje želimo govo- 
riti, onda je Hegel naš istinski suvremenik, jer smo i mi sami 
suvremeni. U tom slučaju nećemo iz Hegela pod svaku cijenu 
praviti metafizičara. Ako pak ne, onda ni Hegel ni mi s njim ne- 
mamo šta tražiti u ovom vremenu, koje tada nije ni naše ni Hege- 
lovo, nego nečije drugo. 


Zato je naše bitno pitanje u odnosu na Hegela i nas same da- 
nas: ili metafizika, ili revolucija?! 

HEGELOVA PROBLEMSKA FORMULA »ISKUŠAVANJE 
REALNOSTI SPOZNAVANJA (U »FENOMENOLOGIJI DUHA«) 


Eugen Fink 


Freiburg 


»Uvod« za Fenomenologiju duha kulminira u onome, što He- 
gel naziva »iskušavanje realnosti spoznavanja«. To nipošto nije 
istom neka gnoseologijska refleksija, neko spoznajno-teorijsko 
raščlanjivanje spoznajne sposobnosti, — naprotiv to je fundamen- 
talni uvid u odnos napetosti mišljenja i bitka. Ono apsolutno 
je jedino istinito, a ono istinito jedino apsolutno. Tome privid- 
no protivurječi, da očigledno ima različitih istina, istine svaki- 
dašnjice i istine znanosti. Ovo protivurječje valja razriješiti, i to 
tako, da bitna istina filozofije samu sebe izradi iz znanja koje 
se pojavljuje i koje je ponajprije nepravo, a sve to u prikazu 
znanja koje se pojavljuje. Hegel sad karakterizira način, kako 
se provodi prikaz znanja što se pojavljuje; on se zbiva kao isku- 
šavanje realnosti, to znači bitnosti spoznavanja. U jednoj obi- 
lježbi koja izgleda sasvim jednostavno Hegel ponajprije određu- 
je, što je uopće neko iskušavanje: usporedba neke stvari s mje- 
rodavnim uzorom i ustanovljenje, ukoliko ona odgovara uzoru. 
No Hegel ne polazi jednostavno od ovog običnog i uobičajenog 
pojma iskušavanja, on iskušava ponajprije ontologijske misli 
što se skrivaju u najobičnijoj ideji iskušavanja. Uzor, prema ko- 
jem mjerimo neku stvar, nama je bit, a bit mislimo kao posebi- 
tak. Primjerice, što je neko biće u svojoj biti, to su njegova unu- 
trašnja određenja, kažemo mi; ona ne označuju nikakva svoj- 
stva, što ih ono ima samo u relaciji spram nečeg drugog, nego 
svojstva koja njemu samome, po sebi, pripadaju. Zadržimo li 
ovaj pojam o iskušavanju, tada se javlja teškoća, da mi znanje 
što se pojavljuje ne možemo podvrgnuti uopće nikakvome is- 
kušavanju. Ta otkuda treba da uzmemo mjeru, ako mjeru pre- 
šutno mislimo kao bit i kao posebicu? Mjera znanja što se po- 
javljuje može očigledno biti samo bitno, zapravo znanje, to zna- 
či znanje o onome što je zapravo istinsko, — a to znači filozofija. 


733 


To dakle znači »krug«, ako s jedne strane filozofiju već pretpo- 
stavljamo, a s druge je strane tek hoćemo izraditi iz znanja što 
se pojavljuje. No, ako nju jednostavno pretpostavimo, onda ima- 
mo samo jednu praznu dogmatičku tvrdnju, a ne filozofiju sa- 
mu. Ako mi, kao inače uvijek, s biti ujedno postavimo posebi- 
tak, teškoća postaje još veća. Mi možemo jamačno bilo koje 
znanje potvrditi kao bit, i na njemu mjeriti ostalo znanje; ali 
time što smo mi oni koji iskušavaju, potvrđena bit nije nikak- 
va zbiljska posebica, to je neka posebica za nas, posebica koju 
mi potvrđujemo, i ostaje otvoreno i upitno, da li znanje za 
koje mnimo da je mjerodavno i jest vlastita bit znanja; isku- 
šavanje ima samo karakter nekog izvana nanesenog stranog 
mjerila i jedne usporedbe, koja se čini izvana. No prikaz zna- 
nja što se pojavljuje mora ipak postići da filozofija sama pro- 
izađe iz prirodne svijesti, ne smije prikazivati neku izvana nane- 
senu prosudbu i kritiku; on ima biti samokritika znanja što se 
pojavljuje. Prihvaćanje nekog navodnog i, bog zna odakle, do- 
bavljenog uzorka o bitnome znanju ovdje ne može niti najma- 
nje pomoći. U samom običnom znanju leži ponajviše zaborav- 
ljeni i potamnjeli pregled u njegovu pravu, vlastitu bit. Hegel 
čini sad odlučni korak u radikaliziranju ontologijskog osvješ- 
ćenja. Već pri jednostavnom navođenju onoga što je neko is- 
kušavanje, našli smo u njega značajnu refleksiju, jedno osvješ- 
ćenje o mislima bitka što se skrivaju u ideji iskušavanja: mje- 
renje onoga što se pojavljuje prema biti, onoga što za-nas-jest 
prema posebitku. Obično operiramo samo ovim osnovnim pre- 
dodžbama, s njima se ophodimo, u njima živimo, ali one nam 
ponajviše uopće ne dolaze do svijesti u onoj krasnoj besmi- 
slenosti, koja sačinjava zdravlje života, — gdje mi odista ne 
znamo što činimo. Pa ako mi, živeći u osnovnim mislima o biti 
kao opreci spram pojave i posebitka kao opreci spram bitka-za- 
-neko-znanje, sad ove predodžbe hoćemo primijeniti na sa- 
mo znanje, onda se javlja gore opisana aporija. Znanje i svijest 
očigledno nije nikakva stvar što postoji poput ostalih stva- 
ri; pojava i bit ovdje očigledno nemaju isti smisao kao kod 
svih ostalih bića. Hegel sad ne vidi diferenciju u tome, da bi 
svijest kao res cogitans stajala nasuprot res extensa, čovjek 
nasuprot prirodi; on ono odlično svijesti ne vidi u momentu 
unutrašnjosti i u posjedu sebe, u slobodi i u doživljenoj struji; 
on shvaća narav svijesti ontologijski, ali ne tako da on primje- 
rice samo način bitka svijesti određuje nasuprot načinu bitka 
biljke, životinje, kamena, broja i tome sličnog, nego mnogo iz- 
vornije. Svijest za Hegela uopće nije primarno ukupni pojam 
duševnih doživljaja, akata. Sigurno je to ono pravo, što nam 
pada na pamet, kada govorimo o svijesti. U mnogostrukim ak- 
tima zamjećivanja, prisjećanja, iščekivanja imamo mi biće, 
zamijećenoj ktvari odgovara kubjektivno zamjedba, a i ovu mo- 
žemo u refleksiji zamijetiti, štaviše, mi možemo opet reflekti- 
rati na refleksiju itd. Pri takvim refleksijama na subjektivne 
akte nalazimo doduše puninu fenomenologijski interesantnih 


734 


struktura svijesti, — ali mi nikada ne nalazimo pravu narav 
svijesti. Jer ova se ne sastoji samo u razumijevanju bića, — ne- 
go štaviše u otvorenosti za bitak. Svem razumijevanju ontič- 
kog omogućavajući prethodi razumijevanje ustroja bitka on- 
tičkog; takvo prethodno razumijevanje naziva se apriorna spoz- 
naja. No Hegel ne otpočinje sam umjesto pri svijesti kao ukup- 
nosti doživljaja, pri svijesti kao ukupnosti »urođenih ideja«. 
Hegel poima »narav svijesti« kao nabacujući — postavljajuće mi- 
šljenje bitka. On ne primjenjuje sad jednostavno ontologijske 
osnovne predodžbe kao »bit« i »posebitak« na svijest, da bi po- 
duzeo neko iskušavanje, — njemu je sada stalo do toga, da 
svijest pojmi kao izmišljanje onih misli bitka o pojavi-biti, o 
posebici itd. Iskušavanje dakle nije takvo, pri kojem se »operi- 
ra« ontologijskim osnovnim predodžbama, a da operativna upo- 
treba sama ne biva uvidna. Iskušavanje svijesti jest iskušava: 
nje samih misli bitka. Time što Hegel narav svijesti razumije 
kao nabacujuće postavljanje misli bitka, pojmio je on nju u ra: 
dikalnom smislu »ontologijski«; svijest je ontologija koja iz- 
vodi samu sebe. Time iščezava privid nekog razdvajanja izme- 
đu onoga tko iskušava i onoga što se iskušava. Svijest nije ni- 
kakav strani predmet, na kojega mi pri iskušavanju nanosimo 
neko strano mjerilo. Mi nikada ne stojimo izvan svijesti, mi 
smo u njoj. U kratkim, sabitim i teško iscrpljivim stavovima 
Hegel daje bitni uvid u narav svijesti kao nabačaj misli bitka. 
Iskušavanje realnosti spoznavanja za Hegela nije ono nanošenje 
nekog mjerila na svijest što dolazi izvana, kao da bi svijest bi- 
la neka strana stvar; iskušavanje, samoiskušavanje svijesti. He- 
gel kaže: »Svijest daje svoje mjerilo po sebi samoj, a istraži- 
vanje time biva neka usporedba svijesti sa sobom samom. . . «. 
Što to ima značiti? Čovjek bi iznajprije mogao biti u iskušenju, 
da ovaj stav plauzibilno obrazloži. Otprilike ovako: istraživa- 
nje znanja već je otpočetka istraživanje nečeg subjektivnog; šta- 
više, znanje nije nikada neka postojeća stvar kao neko drvo 
ili kuća, znanje je uvijek u nekome tko zna; kako bismo istra- 
živali znanje, moramo već imati neko znanje o znanju, to 
znači neku samosvijest. Jedino se u samosvijesti može zbiva- 
ti iskušavanje nekog znanja. Ako tako argumentiramo, onda 
nam iščezava Hegelov uvid u narav svijesti. Mi pitamo: ukoli- 
ko svijest daje svoje mjerilo po sebi samoj? Mjerilo, tako smo 
čuli ulazno pri prvom pojašnjenju onoga, što je iskušavanje, 
jest bit ili posebica. Svijest sama sebi pred-daje, što je bit ili 
posebitak; ona nema, ona daje, to znači, ona nabacuje. Svijest 
uzeta kao razumijevanje bitka nabacuje prethodno prije svakog 
razumijevanja bića posebitak ili bit; primjereno takvome pred: 
nabačaju dozvoljava ona tada da je stvari koje jesu susreću kao 
takve, koje jesu »po sebi« i »u sebi«, to znači, koje su bitne. O- 
voj prednabačenoj ideji posebitka odgovara tada i pripadna ide- 
ja znanja; znanje je razumijevanje bića po sebi, bitak bića ne 
dotiče se znanjem, on je nezavisan od njega; znanje se usmje- 
ruje prema stvarima što su od njega nezavisne; znanje razu- 

mije sebe samo kao pravo i istinsko, ako se ono usmjerava pre- 
ma posebitku ili prema biti stvari. Ako ono sebe tako isku- 
šava, iskušava ono, kako ideja znanja i ideja posebitka stoje 
jedna spram druge. Ali obje su ideje, radikalno razumljeno, u 
svijesti; jer ova je uvijek dvostruki nabačaj biti posebitka i bi- 
ti znanja. U svijesti, kaže Hegel, jedno je »za nju« i jest tako- 
đer »izvan ove sveze«, to znači, svijest misli znanju primjerenu 
povezanost bića i posebitak bića koji ostaje time nedotaknut; 
Hegel sabire dvo-nabačaj razumijevanja bitka, dvonabačaj ide. 
je posebice i ideje znanja, u stavku: »Na onome dakle, što svi- 
jest unutar sebe proglašava za posebicu ili ono istinito, imamo 
mjerilo, koje ona sama ispostavlja, da svoje znanje na tome 
odmjeri«. Hegel izričito kaže »proglašava« i »ispostavlja«; svijest 
nema ontologijske osnovne predodžbe u sebi zasađene, ko- 
je ona donosi sa sobom kao opremu i neodloživo zadržava; 
svijest proglašava, što je njoj ono istinito, to znači, ona pro- 
klamira, nabacuje, što je bit i posebica, — i ona »is-postavlja« 
time mjerilo, na kojem ona mjeri svoje znanje, to znači, ona 
time ujedno ispostavlja ideju znanja. U ovom dvostrukom od- 
nosu posebice i znanja, u napetosti ovih ontologijskih funda- 
mentalnih ideja, temelji se mogućnost iskušavanja realnosti spo- 
znavanja. Iskušavanje proizlazi iz pitanja, kako posebica i zna- 
nje stoje jedno spram drugoga. Iskušano naravno mora biti 
realnost spoznavanja; neko je spoznavanje utoliko realnije, bit- 
nije, ukoliko je bitnije ono u njemu razumljeno; i ako je po- 
sebica razumljena kao bit, očigledno je ono spoznavanje real- 
no, koje razumije samu posebicu. Iskušavanje biva time pita- 
njem o skladu između ontologijskih osnovnih misli posebice i 
znanja. Hegel karakterizira podudaranje što je u pitanju kao po- 
dudaranje između predmeta i pojma. Ono što djeluje strano, 
jest ponajprije naizgled formalni način izražavanja, nezgrapna 
apstraktnost, šturost formulacije. Ali to je privid, koji uskoro 
iščezava, čim se zbiljski pokuša poći tragom Hegelove misli; 
Hegel ne čini nikakve koncesije općoj pospanosti mišljenja; 
on iziskuje najoštriju koncentraciju. Podudaranje predmeta i 
pojma jest kolosijek pitanja, na kojem se kreće ontologijsko 
iskušavanje svijesti. Kako se osnovne misli što ih nabacuje svi- 
jest odnose jedna spram druge? Hegel eksponira ovaj problem 
u jednom značajnom zapletanju i ograničenju. Najprije on na- 
stavlja, da pod pojmom razumijemo znanje, a pod predmetom 
bit. Pojam je tada u neku ruku ono subjektivno poimanja, uvi- 
đanja, spoznavanja. Mi imamo neki ispravni pojam o nekoj stva- 
ri, znamo, kako s time stoji. Ali predmet je ono objektivno 
same stvari i to, kako je ona u sebi i po sebi; iskušavanje sad 
nije neko naknadno razmatranje, kako se u pojedinim sluča- 
jevima pojmovi podudaraju s njihovim predmetima, ono je na- 
protiv pitalačko promišljanje pretpostavljenog odnosa subjek- 
tivnosti i objektivnosti; upitno je sada podudaranje znanja uop- 
će s bitnim posebitkom uopće. Kako se uopće može znati pose- 
bica ili bit? Ne podaruje li posebitak znatljivost? Jer u znanju 

ipak posebiće biva bićem za-neko-drugo, to znači za znanje? U 
znanju se ozbiljava umni uvid. Kako sad stoji umnost, kao su- 
bjektivna, spram posebitka bića? Ne odbija li posebitak um- 
nost od sebe — ili možda dopušta nju samo kao neko izvanj- 
sko zbivanje koje njemu ostaje strano? Je li um samo u zna- 
nju, a ne i u posebitku? Kakvo je podudaranje između znanja 
i posebične biti? To je prvo obličje pitanja. Drugo obličje doh- 
vaća Hegel time, što on, kako se čini, zamjenjuje oznake. Mi 
možemo i bit neke stvari nazvati njenim pojmom. I možemo ta- 
da pod predmetom razumjeti upravo biće, ukoliko ono stoji na- 
suprot, objicirano nekom biću što razumijeva, ukoliko jest ob- 
iectum i to znači ukoliko je ono za neko drugo. Predmet je 
tada biće u onome Kako subjektivne danosti, on je biće, ona- 
ko kako se ono nama pokazuje, kako se nama pojavljuje, pred- 
met je fenomen. Iskušavanje je sada pitanje, kako predmet od- 
govara pojmu, — to znači, kako se fenomenalno biće kao takvo 
odnosi spram biti? Kao fenomen spram stvari po sebi, koja se 
razumije kao »pojam«. To izgleda kao umjetna kompilacija, 
štaviše, kao neobavezna igra s promjenljivom terminologijom. 
Ta, Hegel, sam kaže, da pri premještanju oznaka proizlazi »is- 
to«. Sigurno je to isto, ali nikada u pustoj jednolikosti dviju 
različitih formula, koje kazuju jednako. Iza »šture apstraktiv- 
nosti« Hegelove stoji čitav problem bitka zapadnjačke metafi- 
zike. Prvo obličje pitanja odgovara u bitnome postavku prob- 
lema bitka u ovome vijeku, drugo obličje antičkom postavku. 
Novi vijek poima pojam osobito kao nešto subjektivno; um- 
nost primarno nije nikakva moć koja vlada u biću, ona je na- 
čin bitka subjekta; umnost se nahodi u samoizvjesnosti sub- 
jekta koji sebe zna; a ovome postaje problemom, ukoliko nje- 
govo umno znanje o biću pogađa biće po sebi samom, u kojoj 
mjeri dakle pojam odgovara predmetu. Za antičko shvaćanje 
bitka ovaj je u sebi samome uman; pojam je OUSIA i TO TI EN 
EINAI; on boravi u biću samom; nadalje, biće ima svojstveni 
način tubitka u istoku, u izlaženju u svoj izgled, u pokazivanju 
sebe. Takvo istječuće pokazivanje sebe antički nema primarni 
smisao prezentacije za neki spoznavajući subjekt. Pojavljiva- 
nje je uklapanje sebe u neko obličje, u neki izgled. Da se ikada 
neko biće može pojaviti nekom subjektu spoznaje, postati za 
njega objektom, temelji se u izašlosti bića. Iskušavanje na tlu 
antičkog postava znači odmjeravanje ne-bitnog pojavnog na 
biti samoj. Hegel ne spaja sad jednostavno izvanjski obje osnov- 
ne pozicije zapadnjačke metafizike, on ih zbiljski misli u jedno- 
me. A to je ono najteže na ovome mjestu, koje baš interpreti- 
ramo. Pojam i predmet, jednozadrugobitak i samoposebitak, 
bit i pojava: svi se ovi osnovni pojmovi ukrštaju; oni zajedno 
tvore arsenal ontologijskih osnovnih misli, što je kao nasljed- 
stvo Hegelu unaprijed dan. Spram ovog tradiranog nasljedstva 
Hegel usmjeruje svoj problem. Ali to se ne zbiva time, što on 
stavlja na stranu tradirane osnovne pojmove mišljenja bitka. 
On ih premišlja. Premišljanje nema karakter neke slobodno- 

lebdeće konstrukcije, ono se zbiva kao iskušavanje realnosti 
spoznavanja. No, ovo iskušavanje nije nikakovo izvana nanese- 
no istraživanje; to je iskušavanje koje svijest izvodi u sebi sa- 
moj. A to pokazuje Hegel time, što on iznosi na vidjelo svojevr- 
snu narav svijesti. Svijest dakle nije, kako mi obično upotre- 
bljavamo termin, doživljajni sklop nekog tko doživljava, ona 
je naprotiv nabačaj misli bitka. Ona nije jednom zauvijek go- 
tov i dovršen. On doduše ponajviše miruje, nepokretan jez i 
tada izgleda, kao da su apriorni pojmovi vječna oprema ljud- 
skog uma. Ali ovaj privid stalnosti iščezava, ako se manifesti- 
raju unutrašnje napetosti u sklopu ontologijskih osnovnih pre- 
dodžbi. Svijest, gonjena slutnjom onog apsolutnog, ne prihvaća 
više samorazumljivo vladajuće izlaganje bitka, ona iskušava to 
izlaganje — i u tom iskušavanju filozofija se izrađuje iz pojav- 
nog znanja. Za Hegela je od odlučujuće važnosti, da je to sa- 
ma svijest, koja sebe iskušava, koja se u sebi samoj razvija do 
filozofije. Filozof dakle nije instancija, koja izvana prosuđuje 
faktičko znanje, na neki ga način odmjerava spram nekog ut- 
vrđenog ideala znanja; prirodna svijest mjeri sebe samu, ona 
uspoređuje i iskušava; filozofu preostaje samo čisto promatra- 
nje, kako Hegel kaže. Za njega i pred njegovim očima odvija se 
povijest samo iskušavanja svijesti, njen samorazvitak do filo- 
zofije. Filozofu, čini se, preostaje puka pasivnost promatranja. 
Njegova je prva zadaća, upravo da ne ometa proces, čiji je on 
svjedok, njegov se napor sastoji u zadržavanju jednog anticipi- 
ranog znanja i u skromnosti, da ontologijske promjene tako vi- 
di i prihvaća, kako ih prirodna svijest s mukom provodi. Na- 
čin, kako Hegel nasuprot svijesti što je zaposlena samom so- 
bom i svojim iskušavanjem stavlja »filozofa«, može nas začudi- 
ti. Odakle dolazi iznenada ovaj svjedok? Mi moramo približiti 
izlazišnu situaciju. U jedno iskušavanje spada netko tko isku- 
šava, nešto što se dade iskušavati, mjerilo iskušavanja, uspored- 
ba i njen rezultat. Ono što valja iskušati bilo je postavljeno kao 
znanje što se pojavljuje, njega valja iskušati s obzirom na nje- 
govu realnost, s obzirom na njegovu bitnost. Bit znanja, to jest 
bitno znanje o bitnome biću može biti očigledno jedino mjerilo; 
ali ovo ne stoji na raspoloženju, jer se filozofija ne može antici- 
pirati. Iskušavanje spoznavanja moralo je tako imati drugi smi- 
sao nego li je onaj nekog uspoređivanja s postojećom, raspolo- 
živom mjerom. To pokazuje Hegel, time što narav svijesti izno- 
si na vidjelo kao razumijevanje bitka. Iskušavanje ima karak- 
ter pitanja o podudaranju pojma i predmeta u prethodno ob- 
jašnjenom smislu. Svijest nije samo ono iskušavano, nego i is- 
kušavajuće samo. S ovim uvidom račva se teorijska situacija. 
Filozof Hegel, koji knjigu piše, i čitalac, koji ga slijedi, tvore 
zajedno neko »mi«. Ovo »mi« ima za predmet razmatranja sa: 
mo iskušavanje prirodne svijesti, njeno čišćenje do filozofije. 
Svakako da ovo »mi« autora i čitaoca nije negdje izvan svijesti 
i njoj izvanjski nasuprot; ovo Mi stoji u njoj, ono promatra 
tijek samoiskušavanja. Ovo Mi kao svjedok samoiskušavanja svi- 


738 


jesti jest izričita forma njene budnosti. Svjedočanstvenost ovoga 
Mi autora i čitaoca poslije će biti važna za »znanstvenu formu« 
iskušavanja. Prethodno pitamo još jednom, kako Hegel poima 
samo iskušavanje? Koliko je to svijest sama, koja sebe iskuša- 
va? Odgovor daje on u stavku: »Jer svijest je s jedne strane 
svijest predmeta, s druge strane svijest sebe same«. Da li je ti- 
me mišljena banalna činjenica, da mi upravo pred predmetne 
svijesti imamo i samosvijest? To je ipak očigledno jedno sas- 
vim trivijalno psihologijsko ustanovljenje. Svijest predmeta ni- 
je razvikana intencionalnost svijesti, ona struktura, da svi naši 
akti, zamjedbe, prisjećanja, jesu zamjedbe nečega, prisjećanja 
na nešto itd. Hegel interpretira: svijest predmeta jest svijest 
onoga, što je istinito, pravo, bitno; samosvijest nije jedino zna- 
nje o sebi, nego znanje o onome, što se postavlja kao »biće«, is- 
tinito, ono pravo. Vidimo dakle, Hegel interpretira uobičajene 
izraze svijest i samosvijest nasuprot običnom razumijevanju ri- 
ječi ontologijski. I u tom su smislu oba prva odsjeka Fenome: 
nologije duha naslovljeni: A. Svijest, B. Samosvijest. Napetosi 
svijesti i samosvijesti jest napetost nabačene ideje posebitka i 
nabačene ideje znanja o posebitku. Svijest egzistira kao nape- 
tost. Hegel eksponira sasvim općenito ponajprije ovu napetost 
kao opreku znanja i posebitka. Obje se ove ideje izgleda ne pod- 
nose. Ima li se nešto po-sebi-postojeće znati, onda ono očigle- 
dno prestaje biti »po sebi«, ono postaje znanom posebicom, po- 
sebicom za nas; ovaj paradoksni pojam pokazuje spor, u koji 
dospijevaju ontologijske osnovne predodžbe o bitku i znanju. 
Spor između ovih nepodnošljivih misli »posebitka« i »znanja« 
prinuđuje na to, da se izmijeni kako pojam znanja tako i pojam 
predmeta; ali time se prethodno postavljeno mjerilo, mjerilo 
iskušavanja i samosumijenja. Prvo je posebitak bio mjerilo; 
promišljanje pokazuje, da odmjereno prema tome znanje ni- 
kada ne može biti istinsko, ukoliko ono dakako nikada ne može 
pogoditi predmet koji ostaje po sebi, nego samo onaj koji se po- 
kazuje za nas. Mjera znanja mora postati drugačija, ideju pose- 
bitka valja drugačije misliti; ali to ima za posljedicu, da i na- 
rav znanja treba drugačije misliti, i da se mora tražiti novo mje- 
rilo iskušavanja. Ove promjene u osnovnim mislima o bitku 
naziva sad Hegel dijalektičko kretanje. Dijalektika je iskušava- 
jući razgovor duše sa samom sobom, samorazgovor svijesti sa 
sobom samom o bitku. U promjenama ideja o biti, posebici, po- 
javi i znanju iskušava svijest samu sebe: što je ona dosada dr- 
žala bićem, postaje upitno, sklop njenih osnovnih predodžbi po- 
činje kolebati, ona biva izbačena iz svoje sigurnosti, dospijeva 
u kretanje. Ovo kretanje ima ponajprije karakter pomaka, svi- 
jest se izmiče iz uhodanog istumačenja bitka, ona doživljava is- 
kustvo, da je njen dosadašnji pojam bitka ništavan i da ona mo- 
ra obrazovati novi pojam bitka; ali ukoliko njoj takvo obrazo- 
vanje usplje, ona ponovno miruje, sve dok iznova ne provede 
iskušavanje novog pojma bitka. Prirodna svijest rva se na dugo- 
me putu promjena i pomaka od svoje bezupitne prirodnosti, dok 

ne dospije u izvrnuti svijet filozofije. Ona mora proći kroz niz 
likova, stanica njenog životnog puta, prije nego li se svijest 
vrati u svoju istinsku bit i tada zapravo zna, što zapravo jest. 
Mnogostrukost ovih nabačaja bitka što se odrješavaju jedan od 
drugoga, povijest istih i time tok puta ne pokazuje se prirodnoj 
svijesti, osim na kraju, gdje se ona prisjeća svoga puta. Nakon 
svakog pomaka, što ga čini, svijest ponovno zastaje; ona mora iz 
tog zastoja biti uvijek iznova istjerana slutnjom apsolutnoga. Za 
promatrača, za ono Mi, kako Hegel naziva suznajućeg svjedoka 
ove povijesti svijesti što misli bitak, proizlazi iz toga sklop, ne 
puka mnogostrukost stanica, nego jedno jedinstveno kretanje 
jednog puta. U to stavlja Hegel sad specifični znanstveni karak- 
ter Fenomenologije duha: ona vidi cjelinu pojedinih pomaka kao 
kretanje i bivanje; ona vidi cijeli put, koji vodi k znanosti, to 
jest k filozofiji, i cijeli taj put sam je već znanost, znanost isku- 
stva svijesti. 

Visoku značajnost Uvoda u Fenomenologiju duha vidimo 
u Hegelovoj tendenciji, da ne počne »kao ispaljeno iz pištolja« 
s pretenzijom na apsolutno znanje, nego da pođe od prirodnosti 
ljudskog života, od naivnosti njegovih svakodnevnih predodžbi 
bitka, ali da pri tome svakako zastraši obično mirujuće razumi- 
jevanje bitka pomoću eksplozivnih konfrontacija misli bitka ko- 
je sebi protuslove, koje nju nastavaju, a pomoću konflikta iz- 
među biti i pojave s jedne i posebitka i zasebitka s druge stra- 
ne. Hegel je primjeran još i za naše vrijeme po radikalnosti nje- 
govih pitanja i silnoj energiji njihove izradbe. Hegelova je filo- 
zofija još uvijek posljednja provedena ontologija Zapada. He- 
geli rekurira od aprioristički opremljenog uma na misleći-nabacu- 
jući um — ali uklapa nabačaj, koji je njegova operativna pret- 
postavka, naposljetku u sklop jednog kretanja, koje je kružno 
zatvoreno kao razdvajanje i ponovnu uspostavu. Ovdje vidimo 
njegovu granicu — a također i granicu njegove aktualnosti za 
naše vrijeme. Nabačaj, koji se više ne da zatvoriti u neki sis- 
tem, postao je signum jednog ljudstva, koje više nego zaluđeno 
posebitkom prirode i zasebitkom povijesnih tradicionalnih svje- 
iova biva uzneseno nečuvenom mogućnošću samoprodukcije 
ljudskog opstanka. 


Preveo Branko Despot 

REVOLUCIJA I TEROR 


(UZ POGLAVLJE »APSOLUTNA SLOBODA I STRAH« IZ HEGELOVE 
FENOMENOLOGIJE DUHA) 


Danko Grlić 


Zagreb 


Hegel je razumljiv samo iz cjeline. I više: on nam još može 
govoriti jedino iz punog shvaćanja povijesnih koordinata u koji- 
ma je živio, iz prošlosti na kojoj gradi i ideala koje označuje kao 
primjerene zbilji realnog svjetskopovijesnog procesa. Zato je svaki 
detalj njegova djela ujedno i osvješ&kjavanje temeljne pozicije čita- 
vog sistema. Detalj, dakako, ne u empirijskom smislu, jer tu su 
lutanja i zablude neminovne, već detalj onog filozofskog misao- 
nog napora koji kao rezultat, poput kamička u mozaiku, postaje 
razumljiv tek po čitavom djelu kao što se i cjelina djela rastače i 
ruši bez tih sastavnih dijelova. Uostalom, samo se po onom 
dovršenom može ocijeniti i put i sve postaje na njemu: i sama se 
povijest i bezbroj njenih likova može analizirati i vrednovati u 
svojoj cjelini samo zato jer je dovršena. Sve, naime, što se zbilo 
u njoj dobiva svoj smisao po njenom konačnom smislu, pa samo 
savršenost određuje koliko je proces nezavršen, odnosno, samim 
tim, i nesavršen. Zato da bi dobio mogućnost uvida u cjelinu 
Hegel i mora završiti proces. Istovremeno, međutim, upravo on, 
najveći majstor razvojne dinamike koja je suprotstavljena sva- 
koj statici, najbolje zna da se ništa ne može završavati bez kon- 
tinuiranog kretanja, bez stalne procesualnosti, bez konkretnog 
puta; cjelina je nezamisliva kao apstraktno kontemplativna i 
statična, smisao otvarenja određuje i omogućuje stvaranje. Drža- 
va, međutim, kao realizacija ideje običajnosti, država kao konač- 
ni fakat i cilj puta, negacija je potrebe daljnje procesualnosti u 
samom procesu. Ona je, dakle, kontradikcija spram pojma Hege- 
love filozofije razvoja, ali jedino ona, iz Hegelovog aspekta, 
omogućuje da se valorizira i osmisli sam razvoj. Apsolutno zna- 
nje o tom razvoju krug je krugova i upravo stoga, da bi bilo zna- 
nje o razvoju, samo ne može biti razvojno. Zato Hegelovo djelo 

možemo zaustaviti u bilo kojoj tačci: odakle god u krugu krene- 
mo, preći ćemo isti put. 


* 


Iz jednog malog odjeljka Fenomenologije pod naslovom »Ap- 
solutna sloboda i strah« (Hegel Werke in zvanzig B4nden 8B3, str. 
431) koji na prvi pogled analizira samo jedan periferni aspekt na 
Hegelovo shvaćanje povijesnog toka, na odnos između revolucije 
i terora, moguće je također uočiti i cjelinu čitavog kretanja, 
domet revolucionarnosti i svjetsko-povijesno mjesto Hegelovog 
filozofiranja. Ograničit ćemo se, međutim, na svega nekoliko 
Hegelovih teza i analizu nekih misli koje nam se čine bitne upravo 
za ovo poglavlje. Zadnje opće konzekvencije samo ćemo naznačiti: 
svatko ih može povući za sebe. Literatura o Hegelu ionako je 
suviše opterećena samo generalnim ocjenama. Kao da se u detalju 
ne nalazi sve. Tako je to zapravo u svih velikih i dosljednih siste- 
matskih filozofa. 


* 


Premda je Hegel svoju filozofiju shvaćao kao predočavanje 
jedne za sva vremena u biti iste filozofije, ipak su već u Feno- 
menologiji, dakle takorekuć na početku njegova puta, prisutna 
određena historijska iskustva koja modificiraju neke teze i unose 
nove elemente u opću zgradu. Nakon iskustva Francuske revoluci- 
je, Hegel u svoja shvaćanja te revolucije, kojoj je posvetio u 
u prvom konceptu predavanja o »Filozofiji povijesti« možda naj- 
ljepše i najoduševljenije stranice koje je ikada napisao unosi od- 
ređenu skepsu, obogaćuje ih, ili, možda, i filozofski opterećuje 
danim iskustvom. U ovom odjeljku u kojem se revolucija dovodi 
u vezu s pojmom straha, Hegel, doduše. isto ostaje pri principi- 
jelnom stavu o njenoj nužnosti i višoj historijskoj pravdi koja se 
njome izvršuje, jer se protiv »starih institucija« kako kaže, mo- 
rala dići buna. Ali istovremeno s entuzijazmom tu se pojavljuje 
i znanje o nerješivosti nekih njenih problema, o nužnosti njene 
propasti kao čistog negativiteta, tj. — što je za Hegela isto — 
njene propasti kao tiranije. Već zapravo od 1795. počinje u He- 
gela da opada entuzijazam, koji je svojevremeno bio čak i po- 
vezan s njegovim htijenjem da neposredno učestvuje u revolu- 
ciji, već se tada slike pojedinačnog terora uklapaju u pojam re- 
volucije. Tim se pitanjima bavi i Fenomenologija najviše upravo 
u odjeljku »Apsolutna sloboda i strah« gdje Hegel prosti nega- 
tivitet revolucionarnog uspoređuje s »furijom iščezavanja«, s 
»najplićom smrti« što nema nikakvog unutrašnjeg opsega i ispu- 
nienja sa smrću koja »znači upravo toliko kao kad se presiječe 
glavica kelja«. 

Zašto je revolucija u svom negativnom određenju, tj. kao na- 
prosto pobuna koja stremi oslobađanju od općeg u prošlosti, 
nužno tiranija? Da li ie doista ovdje presudno samo iskustvo po 
kojem Francuska revolucija nije postala isključivo ozbiljenje slo- 
bode, već i određeno uspostavljanje novog despotizma pojedi- 

naca? Zašto Hegel misli da proces oslobađanja pojedinca mora 
završiti u teroru i razaranju dokle god ga provode pojedinci pro- 
tiv države, a ne država sama? Da li doista jedino država može 
pružiti i pojedincu emancipaciju premda mu i po samom Hegelu 
ne može ipak dati savršenu slobodu, čistu pojmovnu istinu? 

U traženju odgovora na ta pitanja uključena je prije svega 
problematika odnosa kontinuiranog i diskontinuiranog toka po- 
vijesti. Za Hegela, doduše, samo je čovjek uopće slobodan čovjek, 
a ne pojedinac u svojoj pojedinačnosti, u svom nacionalnom i 
socijalnom određenju, ne Grk nasuprot barbarinu, katolik nasu- 
prot nekršćaninu, robovlasnik nasuprot robu, feudalac nasuprot 
kmetu; u svim tim određenjima pojedinac može biti samo privid- 
no slobodan; tek ukinućem tih proturječnosti sloboda postaie 
princip, jer sloboda i nije sloboda ako nije univerzalni princip. 
Stoga doista tek svjetska revolucija zastupa načelo povijesti kao 
zbiljske realizacije ideje slobode. Istovremeno, svi mogući oblici 
restauracije temelje se na tome, da isključe iz suvremene povije- 
sti ono što potvrđuje čovjeka kao čovjeka, da isključe tu univer- 
zalnu supstanciju, da niječu sadašnje u ime prošlog, i da čovjeka 
vrate u njegovu nacionalnu, kastinsku, familijarnu, plemićku i 
tako dalje pojedinačnost, u one korijene povijesnog u kojima se 
čovjek diferencirao od čovjeka, ne po svojoj čovječnosti, već no 
drugim, povijesno nastalim, ali za njegovu ljudskost zapravo efe- 
mernim karakteristikama. I dok je tako revolucija nijekanje 
onog što je bilo, restauracija je nijekanje onog što se sada uka- 
zuje kao svjetskopovijesni trenutak. No zapravo su i revolucio- 
narna negacija prošlosti i restaurativan pokušaj negacije sadaš- 
njosti identični, po Hegelu, u svojoj tvrdnji povijesnog diskonti- 
nuiteta prošlosti i sadašnjosti. 

Oko građanskog društva, kao oko realizirane ideje običainosti, 
to jest kao oko građanske države, koncentriraju se svi politički, 
pravni i duhovni problemi vremena. No u njemu se oni u biti 
i razrješavaju, pa samim tim i umrtvljuju, deproblematiziraju, 
utaboruju, ustaljuju, i ostaju ukopani. 

Ali građansko društvo proizašlo iz građanske revolucije, ujed- 
no je radikalna negacija prošlog. Dok je čovjek u pravu osoba, 
a u moralitetu subjekt, ili u porodici član porodice, u građan- 
skom društvu ima vrijednost zato što je čovjek, a ne zato što je 
Židov, katolik itd. Zato zapravo u građansko društvo ne ulazi 
ona povijesna prošlost koja je do sada konstituirala povijest; 
revolucijom dakle nastaje diskontinuitet i uspostavlja se apstrakt- 
nost nepovijesnog ljudskog bitka, što određuje političku teoriju 
svjetske revolucije i njezinu negativnu ideju slobode. Tek u sferi 
običajnosti, nastupa pozitivni obrat ove po sebi negativne ideje, 
to jest, ona se ozbiljuje tek onda kad revolucija ostvari svoju po- 
zitivnu vrijednost, kad zapravo iz procesa nastane stanje te kad 
čovjek postane član države. Ozbiljenje revolucije koja je po sebi 
samo negativna, čini međutim, i u samoj državi, kao novoj dr- 
žavi, što prevladava sve starije forme, nužnim emancipaciju dru- 
štva od povijesnih pretpostavki prošlosti. 


743 


Revolucija je dakle diskontinuitet povijesti, jer njeno uspos- 
tavljanje uključuje protivnost svim povijesno ranije postojećim 
porecima, ona donosi kraj starom svijetu, a time i povijesti. 
Upravo je zato sloboda revolucije po sebi za Hegela negativna 
apstraktna sloboda, i njena se negativnost ispoljuje u furiji išče- 
zavanja, štaviše, ona nagoni na samouništenje. Istovremeno, jav- 
lja se kao njena antiteza restauracija koja se, osujećujući revo- 
luciju poziva prividno na spas povijesne, nacionalne, familijarne 
i tako dalje, supstancije čovjeka. Stoga se revolucija, u ovom 
svom negativitetu, kao protest, pobuna, individualnog nad sta- 
rim općim, nad starim poretkom, ujedno preobraća ne samo u 
teror nad prošlošću, već — kako ćemo vidjeti — i u mogući teror 
nad sadašnjošću. 

Problem diskontinuiteta povijesti ostaje zapravo ipak, proble- 
matski u Hegelovoj Fenomenologiji nerazriješen, a ta se nerazri- 
ješenost zatim reflektira i konzekventno nastavlja u nizu drugih 
pitanja. Čini nam se, naime, da taj problem u biti ostaje neraz- 
riješen prvenstveno stoga jer se i polazi samo od fokusa prošlog 
i zbiljski sadašnjeg, od dakle onog što revolucija navodno negira 
i onog što tek kao ostvarena navodno potvrđuje i potvrđujući ga 
pretvara samim tim to stanje u post-revolucionarno. Istovre- 
meno ga restauracija u ime prošlosti niječe, ali ga jalovo, prazno, 
negira, jer više ne živi u njemu kao u nečemu zbiljskom, jer je 
ona zbiljska u onom prošlom, pa danas ne plače samo zbog 
krute strašne zbilje, već prije svega, zbog idilične prošlosti. Čini 
se da Hegel, međutim, ne uzima u obzir jednu drugu dimenziju 
vremena: po njemu ne samo restauracija, već zapravo ni revo- 
lucija ne živi u mediju onoga što nije zato jer još nije. Ona po 
njemu nije nikad negacija onog što jest, u ime još nepostojećeg, 
takvo suprotstavljanje fakticitetu sadašnjice i onog viđenog, koje 
je nošeno ne-sadašnjim, još ne-viđenim. Nikad ne treba ispus- 
titi iz vida da se um vremena nalazi po Hegelu, u onom što jest. 
Građansko je društvo upravo stoga središte cjelokupne filozofije 
i to ne samo kao što se često misli, Filozofije prava, već i Feno- 
menologije, Filozofije povijesti, pa čak i Povijesti filozofije. 

U ovom je kontekstu također odlučno pitanje da li zaista 
revolucija izrasta isključivo na diskontinuitetu, negaciji proš- 
log? Šta je, naime, prošlo kao historijski prošlo? Nije li naime 
ono također zasnovano u krucijalnom historijskog kretanja što 
vodi revoluciju k ozbiljenju vlastitih mogućnosti, to jest k vre- 
menu koje je tek po tom, po svojoj upravljenosti, i postalo his- 
torijsko vrijeme, a ne vrijeme pukog događanja. Nisu li npr. vc- 
liki pokreti prošlosti i velike ličnosti što su ga nosile bile histo- 
rijske prije svega zato što su po bitnom upravljanju i u tzv. pred- 
revolucionarnom vremenu izvan i iznad granica jedne nacije, 
zemlje, staleža, vjere? Premda su često formalno vjerski i nacio- 


1) — Kako naime filozofija treba da u mislima shvati svoje vrijeme, to 
ona dakako u građanskom društvu, odnosno građanskoj državi, nalazi 
zbilju u kcjoj ideja sada zbiljski postoji. 

nalni, ti pokreti i te ličnosti dobivaju svoju pravu povijesnu di 
menziju tek po tendencijama koje prelaze taj formalni način 
njihova pojavljivanja i u sebi nose klice svjetsko povijesnog pro- 
cesa. U tom smislu ni revolucija, čak ni kao prividno puki nega- 
tivitet i pobuna pojedinca ne može biti samo negacija povijes- 
nog kontinuiteta, već u toj negaciji i ozbiljenje istinski humane 
prošlosti čovječanstva. U svojoj negaciji zapravo nehistorijskog, 
neljudskog ona je u samom tom aktu negacije ujedno i zbiljski 
povijesna i zbiljski ljudska. Ona dakle u principu (premda, da- 
kako, ne uvijek u realno praktičnoj zbilji) ukoliko je doista no- 
šena tom idejom — koja ima svoj kontinuum: iz prošlosti putem 
ili pomoću sadašnjosti do budućnosti — ne može po samom svom 
pojmu biti teror, već je teror nužno samo princip restauracije 
(vodili ga bilo kako miroljubivi i liberalni pokreti ili pojedinci) 
jer je restauracija ne samo negacija sadašnjosti već i oživljava- 
nje i potvrđivanje onog nehumanog u prošlosti, onog po čemu 
čovjek nije čovjek, već se osjeća kao čovjek tek nasuprot dru- 
gom čovjeku kao pripadnik jednog plemena, jednog stada, jedne 
privilegirane kaste, jedne više nacije, jedne organizacije, jednog 
posvećenog staleža itd. 

No zašto se ipak revolucija kao negacija po Hegelu pretvara 
u teror, čije su konzekvencije strah i smrt, koja je najplića smrt. 
Revolucionarno razdoblje, kao razdoblje koje teži ostvarenju 
apsolutne slobode, pretvara se u teror, u diktaturu upravo stoga 
što svatko može htjeti da postane diktator, što svatko može da 
kaže I'ćtat c'est moi i da svima nametne svoju pojedinačnu vo- 
lju. To može, u tom općem negativitetu, i u toj apsolutnoj slobodi, 
biti bilo tko. Princip individualiteta neovisnog, odijeljenog od 
principa univerzalnost jest princip terora. Kako svatko nosi u 
sebi mogućnost gospodara, kralja i kako svatko dobiva pravo da 
ispoljuje apsolutnu slobodu svoje prirode bez obzira na drugog, 
to princip samovolje, dakle i terora postaje temeljni i određu- 
jući. Tako ova apstraktna ideja diktature, u svom ozbiljenju, na 
koncu, proizlazeći iz individualnog, ukida zapravo sve pojedi- 
načne volje: terorom i smrću. Tek tada strah disponira pojedi- 
načne svijesti da priznaju jednu državu gdje će moći da ostvare, 
doduše na djelomičan i ograničen način, ali ipak sigurnost svoje 
slobode i tek tako ličnosti omogućiti da bude istinski i stvarno, 
a ne apstraktno i apsolutno slobodna. Stoga u Fenomenologiji, u 
naznačenom poglavlju Hegel za individualne svijesti piše: »One 
koje su osjetile strah svoga apsolutnog gospodara, smrti, dopuš- 
taju sebi opet negaciju i razlike, učvršćuju se među mase pa se 
vraćaju k nekom razdijeljenom i ograničenom djelu ali time 
i svojoj supstancijalnoj zbilji« (Hegel, Phinomenologie des Geis- 
tes, Werke in 20 B, B 3, str. 438). 

»Razdijeljeno i ograničeno djelo« koje je ipak »supstancijal- 
na zbilja« slobode jest država, koja će negirati onu negativnost 
revolucije koja se ispoljuje u tome što revolucija još po sebi nije 
ostvarenje trajnijeg rješenja, nije organizacija sigurnosti slobode. 
Revolucijom se — kaže Hegel pod konac svog života — »ne oz- 

biljuje ništa organizaciono čvrsto«. Stalno uzbuđenje, stalni ne- 
mir, onemogućuje političku stabilizaciju i izgradnju adekvatnog 
pravnog poretka kao garanta slobode i ujedno definitivnog oz- 
biljenja njene ideje. Stoga se zapravo razvoj ideje slobode može 
kretati samo do tog stadija u kojem se harmonizira sloboda po- 
jedinca i društva pa je svaki daljnji razvoj nemoguć, odnosno 
može biti samo besmislena vrtnja koja šteti bilo jednoj bilo dru- 
goj strani ove stalne kontraverze, odnosno njihovoj harmonij- 
skoj uzajamnosti. Kako je dakle sloboda ovdje u državi posti- 
gla svoje najviše ozbiljenje, a kako je bitni princip povijesti slo- 
boda, te je tok povijesti u svom sadržaju određen i njezinim 
razvojem — to je prestankom mogućnosti daljnjeg razvijanja 
ideje slobode prestala i povijest. Tako tek u državi istina samo- 
svijesti nije više ni »Ja« ni »Mi« već »Ja koje je Mi i Mi koje je 
Ja«. To po Hegelu, doduše ne znači nivelaciju pojedinačnih inte- 
resa na razini općeg, već višu sintezu pojedinačnog u općem, 
ali je ipak osnova rješenja nađena u onom općem, u ustavnoj or- 
ganiziranoj državi kao kruni povijesnog razvoja. 


Država u svojoj organiziranosti i smišljenoj obrani kako 
ideje univerzalizma tako i pojedinca koji samo tako ne ostaje 
u praznom traženju slobode već je i ostvaruje, spada zapravo 
po Hegelu u postrevolucionarni period. Samo ona može spasiti 
pojedinca od mogućnosti revolucionarnog terora pojedinca nad 
pojedincem. Ona je, doduše, istovremeno ostvaruje, ozbiljenje 
revolucije ali je i dokinuće njenog pokretačkog principa. Analog- 
no onim marksistima koji u komunizmu vide savršeno i završeno 
društveno uređenje — a ne stalni pokret i proces koji nikad ne 
može biti završen — Hegel je smatrao da tek u svijetu uma koji 
je organiziran na svjetsko-povijesnoj razini najvišeg trenutka 
to jest najumnije objektivnosti, može da se kao u dostignutom 
cilju zatvori daljnja procesualnost procesa koji je svjetsku povi- 
jest vodio i doveo do svog vrhunca. Izvan te umno organizirane 
zbilje, izvan institucija koje svojom umnošću garantiraju slobo- 
du, izvan pravnog poretka, izvan zakonitosti, izvan tog čvrsto 
konstruiranog stabiliteta koji onemogućuje teror negativiteta, 
teror samovoljnog pojedinca, ne postoji mogućnost prave slo- 
bode. Sve drugo je lažna, licemjerna sloboda, a apsolutna slo- 
boda pojedinca vrlo brzo sama sebe negira. U »Filozofiji prava« 
on će stoga ukazati na to kako je upravo mržnja prema zakonu, 
onaj pokazatelj, onaj »šibolet« »po kojem se očituju i po kome se 
nepogrešivo mogu spoznati« »fanatizam, slaboumnost i licemjer- 
nost dobrih namjera«. (Hegel: Grundlinien der Philosophie des 
Rechts, ed. Lasson, str. 199) Država, kao imanentna svrha aps- 
traktnog prava, porodice pa i društva, ne temelji se na zakonu 
prirode ili zakonu ugode, zakonu najjačeg, zakonu osjećaja pa 
ni zakonu morala (jer je moralna volja uvijek posebna volja) 
već na zakonu uma i upravo joj ta umna samosvrha podjeljuje 
dignitet najviše objektivnosti i trajnosti. Sve naime individual- 
ne sklonosti, sva uvjerenja u svojoj ne-općenitosti, u svojoj poje- 
dinačnoj, osebičnoj želji za slobodom, ne mogu biti univerzalno 


746 


umna, pa stoga ni priznata od države koja nije sazdana na do- 
brim ili lošim pojedinačnim namjerama koje se lako pretvaraju 
u teror, već na zbiljnosti organiziranog života po najvišem mo- 
gućem principu: principu uma. Stoga je tek država kao ostvaren 
um pozitivna sloboda i iznad nje ili mimo nje nije moguće za- 
misliti nikakvu drugu konkretnu slobodu. Država se doduše mo- 
že, štaviše i mora usavršavati, njene institucije poboljšavati, 
funkcije vlasti i privrede reformirati, ali se njen princip ne može 
iz temelja više prestrukturirati, ona se u principu ne može više 
rušiti. Dalje je dakle, kad je putem revolucije revolucionaran 
proces završen, moguća samo evolucija. 


Tek dakle u državi građanin postaje takva pojedinačna svi- 
jest koja je uzdignuta do svoje općosti. Čovjek je zbiljski slo- 
bodan samo u toj mjeri u kojoj on hoće slobodu čovjeka u orga- 
niziranoj zajednici, u državi. Stoga država ne može biti ni ugo- 
vor — kako je mislio Rousseau — jer se time još ne ukazuje 
na umnu objektivnost države već se samo misli na što povoljniju 
modifikaciju pojedinačne volje s općom, pa -se time zapravo 
gubi iz vida ona opća volja koja postoji u svojoj posebičnosti, 
tj. u umnosti neovisnoj o svakom subjektivnom ugovoru i do- 
govoru. 


Koji su, međutim, bitni, temeljni elementi za razumijevanje 
ovog preferiranja općeg u kojem će tek pojedinačno doći do 
istinske realizacije? Osnovni impulsi Hegelove konstrukcije ozbi- 
ljenja umnog, u najvišem obliku ljudske zajednice, u državi, ko- 
rijene se prije svega u onom shvaćanju čovjeka koji je upućen 
na ono sada, na hic Rhodus hic salta, na realno umno kao pre- 
zentno, sadašnje umno. 

Već je u Aristotelovoj definiciji čovjeka slobodan čovjek oz- 
načen kao onaj »koji jest radi sebe samoga ne radi drugoga«. 
U tom smislu u »Filozofiji povijesti« Hegel također piše: »...ako 
sam zavisan to se odnosim na nešto drugo što ja nisam... slo- 
bodan sam ako sam kod samog sebe«. Ali kad sam kod samoga 
sebe? Onda kad sam u zbilji, u onom sadašnjem izgradio moguć- 
nosti da to budem. Organizacija realno prisutne zbilje jedini je 
garant onog »biti kod samog sebe«. Čovjek nije kod sebe u svojoj 
spontanosti koja vodi neorganiziranosti pa stoga i destrukciji 
onog sada za nešto drugo. Ovo sada je presudni kriterij, a ono je 
građansko društvo u organiziranosti građanske države koje ne 
može biti više u pitanju jer bi tada bilo u pitanju sve, sam um, a 
posredstvom njega i čovjek pojedinac. A destrukcija je u smislu 
revolucije uvijek destrukcija onog sada za ono što još nije sada. 
Hegelu je, međutim, stalo do sadašnjeg vremena, jer je filozof 
građanskog svijeta i države a i sama je filozofija uvijek vlastito 
(to jest njoj sadašnje) vrijeme shvaćeno u mislima. Stoga su za 
njega puke tlapnje »općenito. nabačene zamisli«, sve projekcije 
koje žele izaći izvan (a to znači i dalje) od svog vremena. 


Čovjek je analogno tome čovjek po svom ostvarenju, oživo- 
tvorenju, po svojoj dostignutoj realizaciji, po onom što je pos- 

tigao u svom najvišem dometu, dakle, u onom sada kao član or- 
ganizirane države. Iz takvog shvaćanja čovjeka koji je zapravo u 
državi završio i svoju vlastitu intimnu povijest, jer je u principu 
realizirao svoj imanentni cilj, ozbiljenje slobode, korijeni se i 
teza o postrevolucionarnom razdoblju i negiranju mogućnosti 
daljnjih revolucionarnih promjena. U toj tezi da ono sada kao 
najviši um postaje princip i kriterij umnosti također i za svakog 
pojedinca, pa je dokaz njegovog bezumlja suprotstavljati se tom 
realiziranom umu, vidljiva je i bitna ograničenost one hegelijan- 
ske vremenske strukture koja ima svoj cilj u nečem ostvarenom, 
koja najviše mogućnosti čovjeka nalazi u definitivnom ispunje- 
nju njegove društvene funkcije, u znanju onoga što on jest i ka- 
kav želi ostati. Velik broj marksističkih mislilaca na takvom he- 
gelijanskom shvaćanju čovjeka zasnivaju svoje predočavanje ka- 
ko izgrađenog komunizma tako i svih onih znanja o čovjeku kao 
visoko svjesnom članu te najviše i najumnije organizirane zajed- 
nice. Čovjek mora sigurno znati što jest da bi znao i kakva mu 
je organizacija ljudske zajednice najprimjerenija. No nasuprot 
tim misliocima, koji su tu tezu, dakako, vrlo često do apsurda 
vulgarizirali, u konkretnim političkim i državotvorno činovnič- 
kim uvjetima, jedan marksistički mislilac tvrdi da čovječje čo- 
vjeka nije u znanju onoga što on jest nego u onom što on još 
nije. Što je čovjek, pita se Ernst Bloch. »Onaj koji doduše još 
ne zna što jest ali koji ipak zna što, kao sebi otuđeno, sigurno 
nije, i što ne želi tako krivo ostati, u najmanju ruku ne bi tre- 
bao ostati.« (E. Bloch, Philosophische Aufsatze, str. 18, Suhr- 
kamp 1969). Što dakle čovjeka čini čovjekom? Svijest o nedo- 
statnosti o nepostojanju onoga po čemu je čovjek (ili po čemu 
bi to trebao biti), to još — neljudsko upravo je ono najljud- 
skije u njemu. Ovo »ne bi trebao biti«... kriv (falsch), nije 
moralni imperativ jer moralni imperativ pretpostavlja prije sve- 
ga sigurnu, pozitivnu postojeću pa i petrificiranu normu — on je 
zapravo nemoguć a da nije apsolutni odnosno kategorički impe- 
rativ, u najmanju ruku fiksirani regulativni princip ili ideal koji 
ne može ostati samo negativitet dakle stalno otklanjanje onog ne“ 
-ljudskog, već fiksacija pozitivno utvrđenog ljudskog. Ukoliko 
smo ustvrdili, poput Hegela, znanje o najvišoj mogućoj mnjeri 
realizacije ljudske slobode u onom sadašnjem, zbiljskom i loci- 
rali to u okviru građanske države, ukoliko smo definicijom od- 
redili cilj čovjekova opstanka, i vremenski definitivno ukazali 
na sigurnu mogućnost realizacije tog cilja, svako je daljnje filo- 
zofiranje o čovjeku ili uopće pitanje o njemu, besmisleno. Svako 
je, naime, istraživanje tada rutina, ono je gotovo prije no što je 
otpočelo jer svaki znalac sheme već unaprijed zna ono što će 
uvijek isto iz takozvanog istraživanja iznova proizaći. Nikakav 
bezdan više ne postoji, stvar je samo vremena i manire da se 
sve definitivno definira. Nasuprot tome, Bloch kaže: »Marksizam 
treba da se ponajmanje boji bezdana« (Ibid. str. 52). 


Ne bojati se bezdana znači ući i u one personalne moguć: 
nosti čovjeka koje ne nalaze revolucionarni smisao pobune samo 

u preferiranju općeg stabiliteta koji, navodno, jedino ukida tež- 
nju za terorom. Kad danas raspravljamo, ne samo o Hegelu već 
i o našem vremenu, onda treba naglasiti nasuprot Hegelu da se 
teror kao opći princip realizirao i realizira u suvremenom svijetu 
upravo u onom organiziranom općem koje je sebi često pridalo 
i atribut ozbiljene revolucije. Teror, dakle, ne prijeti prvenstveno, 
kako se to pričinjalo Hegelu, od pobunjene svijesti pojedinca, 
od njegovog negativiteta spram općeg i spram zakona, od nje- 
gove pojedinačne samovolje, već štaviše, od samog tog zakono- 
davca, od moći države čak i onda, ili štaviše upravo najviše onda 
ako je ona u svjetsko-povijesnom procesu prihvatila na sebe 
ulogu najprogresivnijeg državnog uređenja, više historijske prav- 
de, nosioca, garanta i čuvara tekovina revolucije i historijskog 
uma. Nivelacija općosti kao terora nad pojedincem, ta organi- 
zirana degradacija ličnosti ugušuje bitni element revolucionar- 
nosti u samom zametku: nezaustavljiv proces uvijek novog ru- 
šenja zastarjelog oživotvoren prije svega kao djelo autentične 
slobodne ličnosti. 

Postoji danas i razvija se jedan državotvorni mentalitet po ko- 
jem je svaki pojedinac ako nije uklopljen u državne interese u 
dobrobit cjeline, i ako ne poštuje dovoljno zakonomjernosti 
jednog stanja i društvenog stabiliteta što iz njega proizlazi, 
samim tim bezvrijedan i bespotreban, anarhist, bolesni individua- 
list, rušilac, sumnjiv i nastran tip, desperater, lumpenproleter, 
dekadent, huligan, hipijevac. I tako svi koji imalo sumnjaju u 
postojeće postaju sumnjivi jednoj nesumnjivoj državi, samom 
oživotvorenom umu epohe. A šta bi to uopće bila vrijednost 
države po sebi, ta mistifikacija državne vlasti i dobre države, 
njene plemenitosti i dobrohotnosti, koja se zapravo raspršuje 
i pred banalnom činjenicom da država ne može nikom ništa dati 
a da nije prije toga i uzela. Ne prijeti li uostalom, permanentna 
opasnost da takozvani objektivni um države bude uvijek samo 
subjektivni razum elite, ka staleža koji vlada. I kako uopće 
ustanoviti i konstituirati posebičnu objektivnost tog objektivnog 
uma mimo onih državotvornih subjekata koji državu tek realizi- 
raju u njenoj državnosti? Kako je moguća država bez državnih 
činovnika, podanika i upravljača, državne vjere i vjernika, čan- 
koliza i važnih mediokriteta, državnih ideologa i filozofa, poli- 
cije i policijskih duša? 

Ideal državnog u državi je savršena organizacija, a savršena 
organizacija, tako savršena da spaljuje sve što joj kao slučajno 
i za ideju nebitno smeta, je konclogor. Od Hitlera do Staljina i 
suvremenih ubojica, uvijek je sve savršenija organiziranost or- 
ganizacije išla ruku pod ruku sa sve savršenijim nasiljem, tero- 
rom i zločinom. I premda stari i veliki dijalektičar nije mogao 
u svojoj iluziji vladavine uma predvidjeti sve monstruozne kon- 
zekvencije takvog preferiranja najumnije države (koja se u toj 
svojoj apsolutnoj umnosti uvijek nalazi na granici mogućeg pre- 
tvaranja u apsolutno, čvrsto organizirano bezumlje), premda 
je Hegel bio odlučni protivnik pune nivelacije pojedinačnog pod 

neko apstraktno opće, pa bi bilo i naivno i smiješno okrivljavati 
ga za ono što je učinjeno u ime uma i države, ipak neke elemente 
takvog nazora koji preferira opći um pred pojedinačnom ličnoš- 
ću nalazimo upravo u citiranom odjeljku Fenomenologije a i u 
drugim njegovim djelima. 

Ukoliko, međutim, čak i najcrnije i mizantropski gledano na 
čovjeka i na njegove zle moći, pitanje je nije li takozvani pojedi- 
načni teror (u najmanju ruku u odnosu na mogućnost i širinu 
stvarne primjene) benigniji od općeg, organiziranog terora tako 
vidljivog u suvremenom svijetu. Uostalom, kad čovjek vlastito 
dostojanstvo i zanos ne prepušta državi, organizaciji, kad auto- 
nomno sudi i razmišlja i kad odgovornost za svoje čine svodi na 
sebe, nije li upravo tada on i odgovorniji pa se mogućnost terora 
i uopće onog neljudskog svodi na minimum. Jer tada pojedinac, 
ne podmeće i ne osvećuje se državi, koja ga gnječi i melje, tada 
ne vara jednu organiziranost i prinudu da bi se probila njegova 
samostalnost, tada bi podmetao i osvećivao se samo sebi, tada bi 
varao svoju vlastitost. 


No ako, kako kaže Bloch, čovjek još ne zna šta je, ako 
čovjek samo u svojoj čovječnosti teži, stremi, napreduje prema 
humanom bezdanu i mogućnostima svog vlastitog bića koje se 
otvaraju kad prestane pritisak na potisnute ljudske energije, ako 
čovjek zna samo što nije i ako se lišava toga ne-čovječjeg, živo- 
tinjskog otuđenog, dakle i despotskog, onda čovjek nije ni kao 
pojedinac onaj koji ličnom akcijom realizira teror nad drugim 
pojedincem. Ne treba, dakako, nekim ružičastim frazerskim opti- 
mizmom prikrivati mogućnosti neljudske manifestacije čovjeka 
pojedinca u svojoj pojedinačnosti, ali pri tom ne treba zabora- 
viti da su te manifestacije vrlo često ne samo omogućene već i 
izazvane načinom kako je organizirano ono opće, društvo, drža- 
va. Nisu lične karakteristike, pojedinačne predispozicije, sklono- 
sti i uvjerenja, nije uopće psihološki profil, ili posebnost, osebič- 
nost, vlastitost, ono što je iz Staljina stvorilo Staljina, već je to 
sama struktura tako organiziranog društva iz koje je on proizašao 
i mogao proizaći. Danas češće zakon omogućava teroristu nego 
neka pojedinačna zla ljudska priroda. Osobito tada ako je zakon 
strogo etabliranje postojećeg stanja (a on je to per definitionem 
uglavnom uvijek) a pojedinac u svojoj čovječnosti upućen na 
neprestano očovječenje svoje vlastite biti. Stoga ni pojedinačne 
zakonomjernosti razvoja ličnosti nisu uvijek takva bezakonja ko- 
ja su prazni negativitet, furija iščezavanja. 

Može se kazati: teror kao organizirani teror je deformacija 
države, to nije objektivna umnost, to je zloupotreba zakona i 
stoga objektivno bezumlje. Sigurno. Upravo zato ono što Hegel 
zove državom malo odgovara bilo kojoj do sada poznatoj povi- 
jesnoj državi, pa se stoga i Hegel ne može oboriti ni ne obara em- 
pirijskim argumentima konkretno političke zbilje, užasima što 
smo ih doživjeli i doživljavamo. Bilo bi to ne samo natezanje 
grandioznih Hegelovih idealnih konstrukcija na bijedne tvore- 
vine bijednog uma suvremenih država već i očigledan falsifikat. 

Pa ipak, nije li već u klici, u samoj organiziranosti organiziranog, 
u državnosti države, u neprekoračivosti i neprikosnovenosti za- 
konitog u zakonu (bili oni i optimalno dobri), omogućena ona 
makar i dobronamjerna licemjernost, furija iščezavanja, ona 
najplića smrt koju vidi Hegel u pobuni pojedinca. Nije li u 
savršenoj organizaciji državnosti baš stoga da bi bila savršena 
i da bi što bolje funkcionirala u principu otvorena mogućnost 
onog neuvažavanja razlika u ime kojih se i vrši teror. Ne kori- 
jeni li se tu mogućnost da ljudska glava u principu bude izjed- 
načena s glavicom kelja, pa ona uvijek može (ali dakako kad su 
državnici dobrohotni i ne mora) biti odsječena bez po muke. 
Nije li se strah ne pred pojedinačnim već pred općim terorom 
tako imperativno u našem vremenu pretvorio u protest protiv 
organiziranosti, u spontanu pobunu za rehabilitacijom čovjeka i 
njegovih moći, a ne nikakvih općih programa i državnih uređe- 
nja, u revolt čovjeka koji kao negacija postojećeg zna sigummo 
šta nije premda ne zna šta jest? I nije li ta otvorenost neznanja 
jedino istinsko znanje u našem vremenu? 
* 


Hegel je razumljiv samo iz cjeline. U jednoj tačci njegova 
mišljenja pokušali smo ipak samo naznačiti mogući put za izlaz 
iz kruga. To nije široka cesta označena za lagodnu vožnju svim 
znakovima upozorenja, to je jedva vidljiv strmi gorski puteljak. 
Taj pokušaj pretpostavlja, uz to, da mislilac ne tapka za tuđim 
Pak da na put u nepoznato krene i njime kroči samo- 
stalno. 

ODSTRANJENJE POVIJESTI POMOĆU »OBRAZOVANJA« 
I »PRISJECANJA« 


Dieter Jiihnig 


Tiuibingen 


Na Hegelovim pojmovima »obrazovanje« i »sjećanje« imože 
se shvatiti, kakve je naravi odnos koji postoji između dva as- 
pekta povijesti: između spoznaje prošlosti i djelovanja u sadaš- 
njosti, između povijesti kao predaje i povijesti kao izmjene. 

Put kojim treba ići pri obradi ove teme nadaje se time, što je 
Hegel svoju vlastitu povijesnu intenciju temeljito eksplicirao 
u »Predgovoru« i u »Uvodu« u »Fenomenologiju duha«. Oba 
teksta akcentuiraju uvijek po jedan drugi glavni motiv Hegelova 
povijesnog mišljenja. U svojoj razlici upućuju oni na jedinstveni 
osnovni motiv Hegelova interesa za povijest. 

Problematični osnovni potez u Hegelovu pojmu povijesti, 
koji se iskazuje u naslovu, bit će spoznatljiv samo, ako se uvidi, 
na koji je način on neposredno povezan s Hegelovim uzornim 


uvidima u bit povijesti. Zato treba poći uvijek od ovog pozi- 
tivnog. 


1. 


Oba dijela, Predgovor i Uvod, izvanjski se tako odnose jedan 
prema drugome, da na drugom mjestu otisnuti Uvod objašnjava 
od Hegela isprva koncipirani naslov »znanost o iskustvu svije- 
sti«, a na prvom mjestu otisnuti predgovor objašnjava Hegelov 
kasnije i konačno odabrani naslov »Fenomenologija duha«. 

Da bi se spoznali motivi ovih dviju uvertira za Hegelovo prvo 
glavno djelo, mora se pripaziti na njihov obostrani početak. 
Obim je tekstovima zajednički jedan polemički osnovni motiv. 
Uvod ae time, da Hegel u njegovu slučaju otklanja ono, 
što bi se očekivalo od jednog uvoda; Predgovor time, što se u 


njegovu slučaju ne donosi ono, što bi od predgovora trebalo 
očekivati. 

Sto Hegel u Uvodu otklanja, to je mnijenje, da se prije čina 
spoznavanja treba razviti jedna teorija spoznaje, da se prije ob- 
raćanja spoznajnom predmetu treba istražiti samo spoznavanje, 
da se prije stvari same (prije spoznajnog objekta) mora tačno 
znati kakav je i koji je udio čovjeka na spoznajnom procesu 
(tačno poznavati spoznajni subjekt). 

Što Hegel ovdje najprije kritizira, to je lažno predmnijeva- 
nje koje leži u osnovi ovakvog nazora: mnijenje, kako je spoz- 
naja puko »oruđe« ili samo »medij« koji se može odljuštiti od 
sivari same, odvojiti od nje i u tu svrhu sam napraviti temom 
spoznaje. 

Što Hegel pogađa ovom kritikom, to je osamostaljenje me- 
tode, interes i fascinacija metodologijom, pojava koja je začeta 
na pomolu novovjekog principa znanja već kod Descartesa i 
koja je (paralelno s već u Hegelovo vrijeme započetim» novo- 
kantovskim« nerazumijevanjem »kritičke filozofije« Kantove) 
početkom 19. stoljeća nastupila u svojoj današnjoj dominant- 
nosti. 

U & 10. Enciklopedije Hegel uspoređuje ovu predodžbu o 
spoznaji s pokušajem »da se nauči plivati, a da se ne uđe u 
vodu«. A u Uvodu za Fenomenologiju pita se, nije li »strah od 
zablude« još mnogo više jedan »strah od istine« (64. i d.) 

Hegelova vlastita pozicija ne leži nipošto u preuzetnom pri- 
svajanju nekog privilegiranog posjeda istine ili neke vrsti taj- 
nog ključa za njeno postizanje (ovu preuzetnost on podjednako 
pobija i to u drugom tekstu, u Predgovoru). On se naprotiv izri- 
čito zauzima za intenciju metodologije, naime za njen zahtjev 
na općeobavezno mjerilo ili kriterij, i samo tvrdi kako se ova 
legitimna intencija mora izvesti na način sasvim drugačiji od 
metodološkoga, naime na povijesni način. Izvođenje, ispunjenje 
onoga što metodologija intendira može osigurati prema Uvodu 
samo povijesno mišljenje. 

Razlika, odlučna razlika pri tome naravno nije u tome, da se 
samo jedan princip osiguranja zamijeni drugim, već u tome, da 
se formalno osiguranje izvjesnosti i sadržajni izvod spoznaje ne 
mogu više razdvajati. Uvid u istinu stvari i svijest o ispravnosti 
ovog uvida leže u istom aktu (tačnije: u istom slijedu akata). 
Hegel to čini jasnim, ukoliko dokazuje metodologijskoj koncep- 
ciji znanja jedan nesporazum s obzirom na njenu vlastitu inten- 
ciju. Legitimni osnov intencije je (po Hegelu) legitimni osnov 
prosvijećenosti, naime ne pridati valjanost onome, što ne može 
spoznajni subjekt sam provjeriti kao istinito. To znači: znanost 
(novovijeko-moderna znanost) ima svoj osnov u moralno-prak- 
tičkom principu autonomije. Njena bi suprotnost bila hetero- 
nomija, jedna znanost, koja bi se umjesto na sebi temeljila na 
autoritetu. Princip autonomije preuzima Hegel. Krivo izlaganje 
on vidi tamo, gdje prosvijećenost brka autoritet s tradicijom i 
autonomiju s emancipacijom od tradicije. Samo- nerazumijeva- 
nje prosvijećenosti je mnijenje, kako je znanost alternativna 
suprotnost povijesti. Ova koncepcija znanosti, koja samu sebe 

iznevjerava, naziva se kod Hegela lošim skepticizmom, kome 
pak on suprotstavlja svoju koncepciju znanosti kao »sebe-do- 
vršavajućeg skepticizma« (67.). Lošem skepticizmu Hegel pred- 
bacuje, da on »predočuje kao neposredno dogotovljenu i ot- 
pravljenu« tradiciju, koja je u obliku »obrazovanja« prisutna u 
jednom vremenu, i to »pukom nakanom«, »da sve sam provje- 
ri« ili još bolje »da sve sam proizvede« (67.). Time se legitimna 
intencija ne samo promašuje, već se i pervertira, Hegel objaš- 
njava: ' 

' »Slijediti vlastito uvjerenje svakako je više do predavanja 
autoritetu; ali preokretanjem uvjerenja iz autoriteta u uvjere- 
nje iz vlastitog iskustva nije nužno izmijenjen i njegov sadržaj, 
i nije na mjesto zablude stupila istina. Stajati u sistemu mnije- 
nja i predrasuda na osnovu tuđeg autoriteta ili iz vlastitog uvje- 
renja razlikuje se međusobno tek po taštini, koja je svojstve- 
na ovom potonjem načinu.« (68.) 

Potonji način, taština »isušenog Ja« (70.) (perverzija princi- 
pa autonomije) još je gora od jedne izričite predanosti autori- 
tetu, budući da je tek ona zaista, naime slijepo, zarobljena s mo- 
ći tradicije. Oznaka ovog lošeg skepticizma je samozadovoljstvo 
u puko formalnoj, u samo hinjenoj sumnji; dok je upuštanje u 
povijest u promišljanju obrazovanja put dovršenog skepticiz- 
ma, »put zdvojnosti«, jer se na tom putu ne mijenjaju samo 
pojedine istine, već se preobrće čitav pojam onoga, što je uop- 
će sadržina znanja (67.). 

Ovo preobrtanje bitne sadržine znanja pri obraćanju povije- 
sti predstavlja Hegelovu koncepciju spoznaje. Njen vlastiti kri- 
terij spoznaje izražen u stavku: »Svijest daje sama sebi mjeri- 
la« (71.),Hegel eksplicira na četiri posljednje strane Uvoda. Ov- 
dje treba samo na jednom povijesnom primjeru ilustrirati ka- 
rakter ovog obrtanja. 

Na prijelazu iz druge u treću knjigu »Logike« (dakle u posljed- 
nju koja je posvećena »pojmu«) Hegel se opširno bavi Spino- 
zom kao misliocem »supstancije« i Kantom kao misliocem »Jas- 
tva« ili »pojma« (Znanost logike, II, 164.—167., 213. 234.). I on 
objašnjava, kako Spinozino mišljenje nije nipošto bilo krivo; on 
se samo varao u mnijenju o apsolutnoj valjanosti svog sistema. 
Što je Kant (u pomisli »transcendentalne apercepcije«) našao, 
upravo je istina supstancijalnog mišljenja: »Korak ka pojmu je 
otkrovenje supstancije, i to je geneza pojma.« (218.) 

Ovaj sklop, kako istina jednog vremena dolazi na vidjelo tek 
u potonjem, spoznaja ovog razvitka, na tom tlu vidi Hegel svoj 
napredak čak i naspram Kanta. Tek u ovom povratku na pori- 
jeklo zadobiva se »pojam pojma«. Namjesto jedne sadržine ko- 
ja se dade fiksirati i objektivirati, stupa čitavo kretanje znanja. 
S ovom izmjenom sadržine znanja mijenja se i kriterij za izvjes- 
nost znanja. On leži (kako to Hegel objašnjava u Uvodu za Fe- 
nomenologiju i po čemu je karakteristično poslije Fenomenolo- 
gije svako veliko djelo i sva velika predavanja) u »nužnosti na- 
predovanja« (68. i d. i 74.). (Ova nužnost se automatski izvodi, 

kako je to već Schelling izveo u svom »Sistemu transcendental- 
nog idealizma« i, na novoj razini, Hegel u svojoj »Logici« iz prin- 
cipa subjektivnosti, samoodređenja.) 

Na mjestu (u Uvodu u Filozofiju povijesti) gdje Hegel izgo- 
vara smisao čitave svjetske povijesti: »Svjetska povijest je na- 
predovanje u svijesti slobode«, tamo on nastavlja, i taj nasta- 
vak nije ništa drugo do posljednja radikalizacija onoga što He- 
gel razumije pod slobodom: ». . . napredak, koji treba da spozna- 
mo u njegovoj nužnosti« (Um u povijesti, str. 63.). 

Poduka koja se dakle može dobiti iz Uvoda u Fenomenologi- 
ju o Hegelovom povijesnom mišljenju, sastoji se prema tome u 
slijedećem. Povijest nudi filozofiji (u trenutku, gdje ova napu- 
šta svoje staro ruho, kao »ljubav prema znanju«, da bi nastu- 
pila u obliku »istinskog znanja«; Fenomenologija, str. 12.) isto 
tako sadržaj znanja (ono »istinito«) kao i njegovu formu (»izvje- 
snost«). Povijesni postupak (Hegelovo upoviještenje filozofije) 
nije stramputica, već posljedica novovjeke koncepcije zbilje 
kao autonomije. Ono ne predstavlja odvraćanje od prirodoznan- 
stvenog principa znanja, već njegovo potenciranje. Povijest (kao 
spoznajna sadržina i forma) predstavlja u Hegelovu slučaju ra- 
dikaliziranje matematske osnovne intencije u novovjekovnom 
pojmu znanja. Time što se cjelina zbilje uključila u proces zna- 
nja, i to tako da totalitet kao sistematski posljedični sklop sam 
proizvodi svoju vlastitu garanciju izvjesnosti, zasnovan je onaj 
apsolutni zahtjev znanja, koji je već Leibniz predviđao i koji se 
danas u obliku kibernetike počinje svjetsko-povijesno realizirati. 


2. 


Motiv Uvoda proizašao je iz njegova početka: iz Hegelove 
krtike osamostaljene spoznajne teorije. On leži u Hegelovu izbje- 
gavanju zablude formalizma, pri čemu on svome postupku upra- 
vo pripisuje pravo očuvanje legitimnih intencija spoznajne teo- 
rije: metodičko osiguranje znanja. Početak Predgovora pak, ta- 
kođer polemički usmjeren protiv uobičajene vrsti predgovora, 
ide u drugom pravcu. Hegel ovdje osporava (za svoj slučaj) uvri- 
ježenost jednog historijskog uvoda, naime mnijenje, da se prije 
prikaza vlastitog stanovišta treba obraditi dotadašnja stajališta. 
Osim toga on osporava i daljnji običaj, da se u jednom predgovo- 
ru navedu svrha ili rezultat istraživanja koje slijedi, jedna pre- 
dodžba, po kojoj izvedba ima svoj smisao samo u podastiranju 
materijala ili u dokaznom izvođenju. Oba običaja, historijska 
prednajava i iznošenje rezultata, otklanja Hegel iz istog razloga. 
A ovaj razlog daje smisao naslovu »Fenomenologija duha«. 

Današnja stanovišta, prezentirana u »obrazovanju« razdoblja, 
u svom su historijskom slijedu pojave duha: one predstavljaju 
put na kome duh ostvaruje svoju bit, po kojoj je apsolutna sa- 
mosvijest. Na tom je putu posljednja postaja nužno ona, sa koje 
se sve prijašnje postaje vide s obzirom na njihovu prvobitnu kraj- 
nju svrhu, tj. da duh sebe spozna još i u svom vlastitom porijeklu. 

To je rad »sjećanja« — koji se treba izvesti na »obrazovanju« od 
strane filozofije. 

Historijska je propedeutika ovdje zbog toga promašaj, jer 
sistematska svrha ima sama historijski karakter; a odvajanje 
rezultata od njegova proizvođenja nije moguće stoga, što se svr- 
ha ovdje sastoji u procesu njegova proizvođenja, u »izvedbi« (u 
»radu« njegovih pojedinih koraka). 

Posebni motiv Predgovora shvaća se, kad je jasno, protiv 
čega smjera u svojoj polemičnosti od početka evocirano naglaša- 
vanje bitno »izvedbenog« odnosno »radnog« karaktera filozofije 
kao znanosti. Polemička tačka odnošenja, »protivnik« Predgovo- 
ra, jest antitetički korelat onome što Hegel pobija u Uvodu, dakle 
protupol zablude formalizma, naime: opasnost jednog bezoblič- 
nog, znanstvene forme lišenog, neposrednog uskakivanja i ura. 
njanja u istinu. Čitav opsežni Predgovor prožima kao crvena nit 
stalno, u uvijek novim formulacijama i argumentacijama pona- 
vljana opomena pred pretenzijama jedne spoznaje, koja se po- 
malja nenadano, ne putem strpljive obrade, već jednim preokre- 
tom neistine u istinu, dakle opomena pred jednom vrsti znanja 
kojoj upravo nedostaje kriterij istinskog znanja: mogućnost a- 
nalize, priopćavanja njegovih rezultata i što Hegel — sasvim u 
smislu Platonova verdikta protiv pjesnika — naziva »ekstazom« 
(13.). 

Posebni motiv Predgovora je Hegelovo upozoravanje na opa 
snost onoga, što bi se moglo (unutar njegove perspektive) ozna- 
čiti iracionalizmom i, ukoliko se ova opasnost prepoznaje po ne- 
dostatku ozbiljnosti i truda koji su karakteristični za rad poj- 
ma, estetizmom (nadovezujući se na Hegelova učenika Kierke- 
gaarda). 

Pita li se sad, gdje se zasniva ovaj drugi motiv povezivanja 
filozofije i povijesti: znanost kao obrada predaje, tad je odgovor: 
isto tako u principu »duha« kao samootuđenja. Prerada povije- 
sti u obliku znanosti biva nužna u trenutku (u trenutku koji je i 
sam povijestan), kad je princip stamosvijesti — s Kantom i 
Francuskom revolucijom — kao takav došao do svijesti. Jer ta- 
da je njegova vlastita konzekvencija, da on odredi još i svoje vla- 
stito porijeklo, da sama sebe ne samo formalno, već i zbiliski 
posjeduje, tako što će sve stupnjeve koji su ga doveli do ove for- 
me navlastito u sebe preuzeti. 

»Podvojenost« koja po Hegelu određuje situaciju vlastita 
vremena, proturječnost između »prirode« i filozofsko-znanstve- 
ne svijesti, objektne svijesti društva i samosvijesti filozofije, njih 
će Hegel označiti kao jedno uzajamno »u-drugome-ne-posjedova- 
nje-sama-sebe« (str. 26.). Obje, prirodna i znanstvena svijest mo- 
raju obraditi povijest, da bi uklonile otuđenje — koje bez te ob- 
rade ostaje — otuđenje koje stoji na putu istinskom, dakle ap- 
solutnom samoposjedu. 

. Što ovdje u ime znanosti čini osnovu obraćanja povijesti, to 
ima svoju — na istom principu zasnovanu — paralelu u onom 
elementu povijesti, koji po Hegelu čini »Inaterijal« i konkretni 

»cilj« povijesti, u državi. Država je — prema Hegelovu idealu — 
identičnost subjektivne (ili individualne) i objektivne (ili insti- 
tucionalne) volje, tj. ono stanje, gdje akteri volje, individuumi 
hoće isto, što zahtijevaju i izvršioci moći, gdje dakle više ne po- 
stoji otuđenje između »slobode« i »zakona«: gdje je sloboda 
realitet. Povijest se vrši tako dugo, dok oba modusa »duha« sub- 
jektivna i objektivna volja ne budu identični. Budući da se ovo 
kretanje zbiva i ispunjuje samo u oblicima državnosti, to drža- 
va nije samo cilj, već i »materijal« povijesti. 

Unutarnja povezanost obaju glavnih faktora Hegelove filozo- 
fije, a to znači ujedno: povijesti (kako je on misli), jasno je iz- 
rečena, kad Hegel (u Uvodu u Filozofiju svjetske povijesti) zasni- 
va svoju tvrdnju: »Sve što čovjek jest, zahvaljuje on državi«, s 
argumentom: »Kao onome, koji zna, mora mu njegova bit biti 
predmetna« (Um u povijesti, str. 111.). Oba faktora, znanost i 
državnost, imaju osnovu svog centralnog značenja u istom os- 
novnom ustrojstvu duha, da bude samo-posjed, a to znači samo- 
prisutnost. Ovaj princip vodi Hegelovu koncepciju toka povije- 
sti, jednako kao i njegovu koncepciju poimanja povijesti, dakle 
ono, što bi se moglo nazvati upoviještenje filozofije i — s Ca- 
musom — »obogotvorenje povijesti«. 

Camusu pripada zasluga, da je pokazao praktički nihilizam 
koji proizlazi iz teoretskog zahtjeva, da se znade cilj povijesti, 
jer se time svaka sadašnjost i time element humaniteta demora- 
lizira. Ali hoće li se doći do temelja ovog eshatološko-teleološ- 
kog nihilizma, te da se mora uvidjeti, da žrtva čovjekove sadaš- 
njosti na oltar krajnje svrhe ima svoju osnovu u uklanjaju zbilj- 
ske povijesti. 

Osnovna crta ovog stanja stvari krije se u odnosu, u kome 
duh stoji spram vremena. Duh je s jedne strane odlikovan spo- 
sobnošću, da se protegne na vrijeme, naime da u svakom času 
može misliti ono što ovaj momenat negira, ono ne-više prošlosti 
i još-ne budućnosti zajedno (usp. Um u povijesti, str. 153.) Uto- 
liko se duh može u vremenu »izvanjštiti«, »izgubiti«. S ovom 
sposobnošću povezana je međutim još jedna druga sposobnosi 
(ona u kojoj duh nalazi svoje određenje) naime da se iz ove 
izvanjštenosti može natrag vratiti sebi samome, da može sama 
sebe zadobiti, ukoliko ono vanjsko pounutruje: ukoliko »vrijeme 
tamani« (Fenomenologija, str. 558.). 

Iz Predgovora i Uvoda treba naspram ove krajnje tačke 
Fenomenologije odgovoriti, u čemu se ovo tamanjenje pounut- 
rivanja, kao sjećanja, konkretno sastoji. Oba teksta podučava: 
ju, da je posljednje »pounutrivanje«, apsolutno sjećanje, »poj: 
mljena povijest« (str. 564.) samo zaključna tačka jednog pro- 
cesa, koji se otpočetka sastoji u jednom tamanjenju vremena ; 
povijesti. 

»Nečuveni rad svjetske povijesti« (str. 88.) i »obrazovanje« 
koje se odnosi na njegove rezultate imaju po Hegelu svaki na 
svojoj povijesnoj stepenici i u svakom njenom sistematskom ak- 
tu zajedničku osnovnu crtu oduhovljenja, ukidanja dogođenoga 

u mišljenome. Što to konkretno znači, može se objasniti na pasu: 
su o »obrazovanju« u Predgovoru (str. 26. — 28.). , 

»Obrazovanje« se po svom općenitom smislu sastoji za He- 
gela u tome da individuum »stekne ono što ima« od predaje. 
Ovoj je nakani predaja, »rad svjetske povijesti« već unaprijed 
radila: »Što je u ranijim razdobljima zaokupljalo zreli duh 
muževa«, to je vremenom »spalo do vještine, vježbe, pa čak i ig- 
re dječaštva« (Pitagora ili Euklid uče se u osnovnoj školi) »Što 
je prije bila stvar sama, to je sada samo trag«, jedna »slika sje- 
ne«. Hegel objašnjava: »Ovaj prošli opstanak već je posjed op- 
ćeg duha«. 

Ovaj opći posjed (moglo bi ga se nazvati »obrazovnim dob- 
rom«) prisvajaju individuumi, ukoliko prolaze »obrazovne stup- 
njeve općeg duha«, ali upravo samo kao »od duha već odložene 
forme, kao stupnjeve puta koji je već izrađen i poravnan«. To 
je ono već »poznato«, što još treba da bude »spoznato«. 

Što se zbiva u ovoj dvostrukoj, supstancijalnoj i individual- 
noj preradbi? Što se time izmijenilo naspram nekadašnje zbilje? 
Prijašnja zbilja, ono nekada teško, jest obavljena. Rad predaje 
i rad obrazovanja uklonili su ono, što nekad nije bila dječja 
igra, što se negda vezivalo sa znojem i suzama, sa strahom i na- 
danjem, što bijaše dakle ono zbog čega se uopće djelovalo i gdje 
je povijest imala svoj smještaj. 

Obrazovanje i predaja nisu ono prijašnje naprosto uklonile. 
Naprotiv one su upravo moći očuvanja, apsolutne suprotnosti 
zaborava. Ali: što se ovdje pohranjuje, to je ono, što je — poput 
Euklidova poučka ili historijske veze po kojoj je Sokrat preteča 
kršćanstva — još i danas »prisutno« od prošlosti. »Obrazovanje« 
nema posla s predmetima udaljenima, iz jednog svijeta koji više 
nije prezentan, već s dokumentima, s rezultatima koji su prisut- 
ni, koji su nam raspoloživi. Predaja i obrazovanje su — napo- 
slijetku i potpuno — pounutrivanja, sjećanja filozofije, oni su 
rad kojim se odvaja ono ne-više-prisutno od još-prisutnog i uvi- 
jek-prisutno. Oni na taj način tek guraju, time što izlučuju ono 
što se može prezentirati i pohraniti, nekadašnju zbilju doista u 
prošlost. Tek obrazovanjem i sjećanjem (pounutrivanjem) biva 
ono prijašnje prošlim, naime nečim takvim, »u čemu postojeći 
(dakle današnji) duh nema više djelatnosti pa prema tome niti 
interesa« (str. 28.) Obrazovanje i sjećanje dovršavaju ono što se 
nekada dogodilo, oni ga okončavaju. 


Oni uklanjaju onaj elemenat, koji je unutar nekadašnjeg do- 
gađanja činio njegovu vlastitu sadašnjost, naime njegov vlastiti 
budućnosni karakter. Prošlo kao proteklo (napravljeno pregled. 
nim otpočetka do kraja) više nas ne uznemiruje; ono nas se više 
ne tiče neposredno, tj. tako da bi nam bilo partnerom djelovanja, 
a ne samo materijalom obrade, tako da bi i nas same moglo mi- 
jenjati. Više nas ne uznemiruje i: više nas ne raduje. Što je unu- 
tar Eo u daljinu gurnutog svijeta (grčkog polisa, talijanske 
republike) bio znak i izraz najvišeg ljudskog uzbuđenja, umjet- 
nost, to nam je upravo utoliko prošlošću, što nam se — kako to 

Hegel kaže o srednjovjekovnim prikazivanjima Bogorodice — 
»koljena više ne sagibaju«, a to znači: što smo umjesto toga to 
napravili predmetom znanstvenog, tj. historijskog istraživanja. 

Obrazovanje preobražava nekadašnju suvremenost u izrazi- 
tu prošlost. Ono je »rad« koji tako stječe predaju, da »njenu ne- 
organsku prirodu« (naslijeđeni materijal) »u sebi proždire« i 
»tako dolazi u njen posjed« (str. 27.). Povijest se, u svom dvos- 
trukom aspektu izvedbe i spoznaje, po Hegelu zbiva utoliko, 
ukoliko biva »proždrta«, »potamanjena«. 


5 


Ova osnovna crta tamanjenja vremena čini bit Hegelova poj- 
ma rada. Rad je za Hegela definiran obim korelatima, na koje se 
odnosi: prirodom i posjedom. Za Hegela je rad preobražavanje 
neposrednog u posredovano, prirode u posjed. Bit rada počiva po 
Hegelu u prisvajanju. Vodeći pojam u trojstvu priroda-rad-pos- 
jed je posjed. Iz tog razloga biva priroda — ono neposredno, 
smisleno, elementarno — otpočetka neprijateljem i hranom du- 
ha, a »rad« samo sredstvom za svrhu, kao rad na uklanjaju onoga 
što je duhu, kao apsolutnom sebe-posjedu, strano. 

Pitanje koje se ovdje postavlja, jest: u kojoj mjeri ovo tama- 
njenje povijesti (tamanjenje povijesnog karaktera povijesti) 
bitno stoji u vezi s misaonim postupkom dijalektike, metode 
univerzalnog samoukidanja. Osnov ove veze trebalo bi tražiti u 
Hegelovom principijelno negativnom, na mierilu apsolutne pri- 
sutnosti orijentiranom pojmu vremena, po kojem ss Hegel čvrs- 
to drži metafizičko-platoničke tradicije. 

U odnosu na Marxa iz rečenoga bi slijedilo, da je zadatak 
njegova oslobađanja od Hegelove opreme danas opet mnogo 
preči, od njegova vezivanja uz nju. — Ja bih za konturiranje re- 
čenoga htio uputiti na četiri druga autora, koji pored ili poslije 
Hegela stoje u direktnoj suprotnosti spram njega. 

Prvi je Schelling. On je 1. uvidio, da su djelovanje, sloboda, 
povijest nesjedinljivi s kartezijansko-dijalektičkim principom je- 
dne nužne razvojne cjeline, pozitivno rečeno: da je istina pri- 
marno jedna stvar djelovanja, a tek sekundarno stvar znanja. 
I on je 2. spoznao razlog takvog stanja stvari: nedokidliivu i 
smislenu diferenciju između čovjeka i apsolutnog uma, diferen- 
ciju koja čini osnov, tačnije: bezdan slobode. 

Drugi ie Richard Wagner. On je 1. uvidio nesreću izjednača- 
čavanja zbilje i pojma i tome suprotstavio svoju (u njenoj jed- 
nostranosti također problematičnu) apoteozu = elementarnog 
(npr. u »Tristanu«); i on je (posebno u »Prstenu«) razlog nega- 
cije slobode i prirode prepoznao u modernoj religiji posjeda, u 
TE imperijalističkom mjerilu zbilje imperijalističkog razdob- 
ja. 

Treći je (još i više od Schellinga i Wagnera, usprkos lijepe 
knjige Karla Lo&witha nepriznat i neshvaćen) Jacob Burckhardt. 
On je 1. u suprotnosti spram razvojnog mišljenja i patosa meto- 

de u historijskim znanostima prakticirao studij povijesti kao 
konfrontaciju spram postojećeg, kao kritiku vremena; i 2. on je 
progledao ovo razvojno mišljenje i metodski patos u njihovoj 
vezi s modernim težnjama za »stjecanjem i sigurnošću«. 

Četvrti, jedan autor našeg doba, Georges Bataille. On je di- 
jalektičko logički zahtjev za totalitetom Hegelove filozofije, na- 
pose, polaganje prava na univerzalno utemeljivanje u evropskoj 
filozofiji uopće pojmio kao najsublimniju formu partikularizma, 
naime tako, da su sva područja zbilje kao npr. svijet erosa ili 
svečanosti ili plesa koji se iz osnove sustežu totalnom posredova- 
nju u toj filozofiji bilo diskreditirana ili historizirana, ali u oba 
slučaja protjerana iz njihovog pravog mjesta. 


Preveo M. C. 
OPASKA 
Hegelovi citati navedeni su prema svakom pojedinom izdanju u Filozof: 
skoj biblioteci naklade Meiner. — Za »Uvod« u Fenomenclogiju usporedi 


posebno: M. Heidegger, Hegelov pojam iskustva, u: Holzwege, 1950.; J. Ha- 
bermas, Spoznaja i interes, 1968., str. 14.—35.; R. Bubner, Povijest proble- 
ma 1 sistematski smisao jedne fenomenologije, u: Hegel-Studien 5, 1970, str. 
129.—159. — Za Hegelov pojam »obrazovanja«: H. F. Fulda, Prcblem uvoda 
u Hegelovu znanost logike, 1965. Bitno za razumijevanje »Predgovora« zah- 
valjujem razgovorima s Walterom Schulzom, — Za odnos filozofije i povije“ 
sti kod Hegela uspcredi osim toga: H. Marcuse, Hegelova ontologija i zas 
nivanje jedne teorije povijesnosti, 1. izdanje 1932.; K.H. Volkmann-Schluck, 
Metafizika i povijest, 1963; M. Riedel, Dijalektičko utemeljenje nužnosti na- 
pretka u Hegelovoj . filozofiji povijesti, u: Hegel.Jahrbuch 1968./69., str. 
89.—106. — Za shvaćanje povijesti u Hegelovoj estetici: D. Jihnig, Hegel 


i teza o »gubitku sredine«, u: S ler- i : “ 
Schrčter, 1965, str. 147.—176. pengler-Studien, Festschrift fir Manfred 

AKTUALNOST HEGELOVE »FENOMENOLOGIJE DUHA« 
Vojin Simeunović 


Sarajevo 


»Gospodo! Nalazimo se u znamenitoj epohi, u vrenju u kome 
je Duh izvršio jedan skok prema naprijed, premašio svoj pret- 
hodni konkretni oblik i stekao jedan novi. Čitava masa ideja i 
pojmova što su do sada bili u toku, same veze svijeta, rastvoreni 
su i ruše se, podrovani u sebi samima, kao tlapnje sna. Sprema 
se novi istup Duha; filozofija je ona koja najprije treba da 
prizna i da pozdravi njegovu pojavu, dok se ostala nastojanja, 
u nemoćnom otporu i dalje vežu za prošlost, pa većina od njih 
tvori cjelinu njegove pojave. Ali filozofija prepoznajući ga kao 
ono što je vječno, mora da mu iskaže svoje duboko poštovanje.« 
(Hegel, Jenska predavanja). 

Ovim riječima Hegel je 1806. godine završio jenska predava- 
nja i unekoliko, može se reći ona predstavljaju nacrt i rezime 
svih onih misli koje će se kasnije pojaviti i razvijati u Fenome- 
nologiji duha. U djelu dakle koje u neku ruku predstavlja, s jed- 
ne strane kraj metafizičkog mišljenja uopšte i kraj filozofije, 
pa prema tome i metafiziku u najrazvijenijoj formi i posljednju 
riječ filozofije kao filozofije, a s druge strane istovremeno jedno 
ulemeljenje postmetafizičkog mišljenja, rastvaranje onto-logike, 
ne više refleksiju nego samu prezentaciju onoga što jest, ne des- 
kripciju onoga što će sam Hegel baš ovdje otkriti kao izvornu 
povijest nego izgovaranje i govor upravo tog izvora i iskonskog 
povijesno-društvenog zbivanja, ne razgovor ili dijalektiku sub- 
jekt-objekta, nego govor onoga što je s onu stranu subjekt-objekt 
relacije, tj. izricanje onoga što nije, izgovaranje onoga čega nema, 
mišljenje procesa nastanka, konstitucije i pojave onog još nena- 
stalog. Misli o rastvaranju starih ideja i pojmova, o novom istupu 
duha, o prepoznavanju duha kao onoga vječnog i bitnog jesu doi- 
sta rezime onih misli koje će Hegel izložiti u Fenomenologiji i 
koje će postati njegove najnerazumljivije i najproblematičnije 
misli, a Fenomenologija samim tim uvijek nanovo aktualna 
i veoma sporna. 

Teško bi se, međutim, ta aktualnost i sve ono živo što Feno- 
menologija unosi u filozofsku i povijesnu današnjicu moglo na- 
značiti jednim korektnim i egzaktnim pokazivanjem one unutraš- 
nje misaone sadržine i kategorijalne strukture ovog djela. Takve 
interpretacije dakako imaju svoju vrijednost, prije svega pe 
dagoško-propedeutičku, ali činjenica njihovog broja i suprot- 
nih stajališta govori da Fenomenologija skriva nešto neizrecivo 
što je zapravo ono aktualno i što je motiv i pretpostavka uvijek 
novoj interpretaciji. Ono aktualno zapravo je uvijek s onu stranu 
svake interpretacije, pa gotovo i nije stvar interpretacije. Ono je 
sam živi duh djela koji je upravo stoga sasvim neodređen i neiska- 
ziv. Svaka interpretacija i nije ništa drugo nego vlastito razumije- 
vanje koje se kreće u granicama misli i filozofije određenog autora 
pa zapravo uvijek govori o njemu samom a ne o duhu djela o ko- 
jem je riječ. No, to je sada problem interpretacije kao interpreta- 
cije i mogućnosti razumijevanja filozofskog djela uopšte. O tome 
se sada, naravno ne može potanje raspravljati, ali nas pokušaj 
razumijevanja Fenomenologije duha nužno vodi ka promišlja- 
nju same mogućnosti toga čina. 


Mi dakle, polazimo sa stajališta da se sadržina filozofskog 
djela ne da izraziti nikako drugačije nego upravo onako kako 
je prvobitno, od samog autora postavljena i da je zadatak inter- 
pretacije da govori ne o onome što je već tu rečeno (jer napro- 
tiv govorenje o onome što je tu rečeno, drugačije od onoga kako 
je rečeno jeste direktno krivotvorenje misli i sadržine, a doslovce 
i vjerno interpretiranje je ponavljanje koje opet ništa ne govori), 
nego o onome što tu nije rečeno ni napisano a ipak je nekako 
sadržano. To što je nekako sadržano, a nije napisano i izgovo- 
reno, međutim, nije nešto što je sporedno i što se može izvući 
iz osnovne sadržine nego je upravo to bitna stvar samog djela. 
Interpretacija tako ne bi govorila o onome ii ono što je već re- 
čeno, niti bi izbjegavajući ta ponavljanja kretala se sferom 
onoga nebitnog i slučajnog nego bi ulazila u bit same stvari. 


Ako je o bilo kom djelu filozofske literature neophodno Ppri- 
laziti sa ovakvog stajališta, i ako bilo koje djelo omogućuje 
upravo ovakve interpretacije, ako bilo koje djelo ne dozvoljava 
doslovnu interpretaciju i isključuje svaku mogućnost kazivanja 
drugačije od onoga kako je već rečeno onda je to upravo Feno- 
menologija duha. Već je odavno poznato da iskaz o tome kako je 
Fenomenologija usmjerena na to da pokaže identitet subjekta i 
supstancije, da prikaže razvoj znanja od čulne svijesti do apsolut- 


1) Tako npr. Poznate su Blochove, Lukacseve, Marcuseove, Fischerove, 
Rosenkranzove, Kojevljeve, Heideggerove, Croceove, W. Moogove i mnoge 
druge interpretacije koje uvijek na drugi način govore o onome što je za- 
pravo bitno u Fenomenologiji. Iz svih ovih se posebno izdvaja studija 
Gottfrieda Stiehlera pod nazivom »Dijalektička metoda Fenomenologije 
duha«. I uprkos jednom crtodoksno dogmatskom stajalištu, ova studija 
se također mora uzeti kao jedna između ostalih koja govori nešto o Feno- 
menologiji. 

ne znanosti, o procesu samospoznaje duha kao duha itd, itd. za: 
pravo ne znači ništa! To je međutim, već nešto veliko kad kaže 
Hegel i kad se to čita neposredno u samoj Fenomenologiji. To je 
nešto sasvim drugo od onoga što govori jedna interpretacija 
govoreći ovo isto. Riječ je o dvije sasvim različite stvari. I to 
različite u tom smislu da jedna govori nešto a druga ništa, jer 
zapravo ponavlja ono što je već rečeno pa time gubi svaku šansu 
i mogućnost da rekne bilo šta. 

O čemu prema tome valja govoriti kad je riječ o Fenomeno- 
logiji duha ako ne o onome što je već napisano i sadržano u samoj 
Fenomenologiji? 

O novoj pojavi duha, o mogućnosli novoga, o rastvaranju i 
prevazilaženju dotadašnjeg i preživjelog, o onome što je aktual- 
no, o onomu što uvijek jest, o bitnom, o vječnom. To je zapravo 
tema Fenomenologije i to je ono što omogućuje novi govor i 
novu inisao. 

Napokon kad je riječ o Fenomenologiji i njenoj specifičnoj 
aktualnosti onda se prije svega mora napraviti nužna diferenci- 
ja Fenomenologije i Hegelovog sistema filozofije, tj. diferencija 
Fenomenologije i Enciklopedije i Filozofije prava. Jer doista Fe- 
nomenologija je djelo koje je i po samoj Hegelovoj zamisli pret- 
hodilo njegovom sistemu i u neku ruku trebala da znači uvod u 
sistem. Drugo je pitanje pri tome da li ona već sadrži one misli 
koje će dobiti kasniju svoju konačnu formu u Enciklopediji i 
Filozofiji prava ali je principijelno pitanje same forme misli u 
ovom i kasnijim djelima. Pa s obzirom na tu formu može se go- 
voriti o principijelnoj i mnogoznačnoj diferenciji Fenomenologi- 
je i kasnije Hegelove metode mišljenja. Ne bi se ta diferencija, 
međutim, mogla izraziti kao jednostavna diferencija u predme- 
tu i metodu mišljenja Fenomenologije i drugih Hegelovih djela, 
jer ta još uvijek ne bi uspjela pokazati onu osobenost forme i 
stila filozofskog mišljenja Fenomenologije i onu živu filozofsku 
supstanciju koja Fenomenologiju izdvaja iz cjelokupne filozo- 
fijske literature i u neku ruku čini je problematičnom i za sa- 
mog kasnog Hegela. Ono što se može nazvati specifičnim stilom 
i formom mišljenja u Fenomenologiji jeste ona misaona dimen- 
zija koja joj daje karakter jednog antimetafizičkog djela i na- 
dasve aktualnog. Po tome što taj stil mišljenja nije ona poznata 
Hegelova formula na kojoj se temelji npr. »Logika« i sva druga 
Hegelova djela u kojima se predmet mišljenja, a time ujedno i 
sama metoda, pokazuje kao izvođenje i razvijanje onoga što po 
sebi već jest, konkretizacija onog apstraktnog, realizacija mogu- 
ćeg, posredovanje onog neposrednog i dostizanje onoga što je da- 
to već na samom početku. Takva metoda mišljenja ne karakteri- 
zira i Fenomenologiju, barem ako je riječ o jednoj koherentno- 
sli. Kao djelo koje neposredno prethodi »Logici«, jezgru Hege- 
lova sistema, Fenomenologija nije pisana ovom poznatom sa- 
svim izgrađenom egzaktnom metodom. A to je upravo ono što 
je čini unekoliko, ako se to tako može reći, antihegelovskom, 
ono što joj daje onu misaonu dimenziju kojom prevazilazi sam 

Hegelov sistem i zapravo tvori polazište najprominentnije i naj- 
produktivnije posthegelovske filozofije: Marxa, Kierkegaarda i 
Nietzschea. 


Međutim kada i misaoni stil Fenomenologije pokazuje jedno 
rastvaranje metafizičkog mišljenja i metafizičkog načina posta- 
vljanja i rješavanja čitave filozofijske problematike, onda se ta 
činjenica ponovo pokazuje u višeznačnom smislu. Prevazilaže- 
nje metafizičkog načina mišljenja samom formom i stilom Fe- 
nomenologije pokazuje se prije svega u činjenici što se fenome- 
nologija apsolutnog realiteta, ili fenomenologija same istine, tj. 
fenomenologija baš samog duha kao onog što je posljednja i ap- 
solutna istina i definicija bitka, ne izvodi iz nečega što je trans- 
cendentno i po sebi istinito, nego se tada dedukcija vrši iz ima- 
nentne sfere ljudske povijesti, iz imanentne sfere ljudske djelat- 
nosti, ljudske svijesti, ljudskog čina, rada, ljudskog povijesnog 
zbivanja uopšte. Hegel već i jedino Fenomenologijom prevlada- 
va tradiciju klasičnog njemačkog idealizma, a prije svega Kan- 
tov dualizam nuomenalnog i fenomenalnog, jer ono fenome- 
nalno nije principijelno razdvojeno od onog nuomenalnog i njime 
omogućeno, nego fenomenalno u neku ruku jeste bit onog što 
je nuomenalno. Hegel se ovdje kreće onom misaonom razinom 
sa koje se fizika shvata kao metafizika, gdje fenomenologija je- 
sie ontologija, fenomen bitak, a pojava sama bit, gdje ono tran- 
scendentno jeste imanentno, a ono imanentno je onostrano. Ili 
šlo je Hegel sve ujedno izrazio kao identitet subjekta i supstan- 
cije. Korijen svih ovih relata u Hegela je ipak ono što se sasvim 
apstraktno i sasvim neodređeno u literaturi zove povijesno zbiva- 
nje ili jednostavno povijest. Pa ono epohalno u Fenomenologiji 
jeste to što je ona dovršivši novovjeku metafiziku, tlo ljudske 
povijesti pokazala kao ono što se u metalizičkoj tradiciji naziva- 
lo transcendencija i onostranost. Što je dakle, ljudsku svako- 
dnevicu u njenoj cjelokupnoj fenomenologiji sagledala kao ono 
apsolutno; fenomenologiju apsolutnog pokazala kao sami apso- 
lut. 


Takav način postavljanja i razumijevanja cjelokupne proble- 
matike ostaje, međutim, još uvijek u okviru metafizičkog nači- 
ne mišljenja. Još uvijek nije sasvim jasno kako ono što smo naz- 
vali specifičnim stilom i formom mišljenja u Fenomenologiji 
predstavlja aktualni način filozofiranja i kako misaoni tokovi 
Fenomenologije zahvataju onu predmetnu sadržinu koja se skri- 
vala tradicionalnoj metafizici, a koja sadržina po svom bitnom 
određenju zapravo čini onaj neposredni supstrat povijesti čije 
misaono tematiziranje upravo znači destrukciju metafizičkog mi- 
šljenja a s druge strane teorijsko stajalište sa koga se sagleda- 
vaju korijeni i granice građanskog načina života, spoznaja i pre: 
poznavanje otuđenog života a time i mogućnost njegova real- 
nog prevladavanja. To naravno nije pitanje koje je moguće jed- 
nom za uvijek pozitivno riješiti, nego samo postavljanje jest 
inclusive rješenje. 

S druge strane Fenomenologija se može razumijevati kao jed- 
no antimetafizičko djelo u pozitivnom smislu. Kao anticipacija 
i utemeljenje pozitivističkog mišljenja uopšte, pozitivne nauke 
uopšte; pozitivne antropologije, psihologije itd. Kao utemeljenje 
pozitivne svijesti, pozitivnog života, tj. građanskog načina živo- 
ta; pozitivne religije, pozitivne politike itd. Fenomenologija da- 
kle sa stajališta jedne interpretacije koja pokušava »egzaktno« 
protumačiti njenu sadržinu znači ništa manje nego utemeljenje 
jednog pozitivističkog mišljenja što će razviti Conte i pozitivizam 
uopšte, mišljenja koje je uzelo veoma duboke korijene i koje u 
jednom predominantnom vidu karakteriše posthegelovsku i mo- 
dernu duhovnu situaciju. Iako je i sam Marx jednom označio 
Hegelovo stajalište u Fenomenologiji kao nekritički pozitivi- 
zam, iako se dakle unekoliko i Marxovom zaslugom razvila 
jedna pozitivistička orijentacija i filozofska reakcija na Hegela 
utemeljena upravo u njegovom fundamentalnom djelu, ostaje i 
dalje pitanje o tome da li je i pozitivizam antimetafizika ili je 
zapravo i sam »jedna grana metafizičkog univerzuma« (Husserl). 
Utoliko cjelokupna problematika Fenomenologije i sve konse- 
kvencije koje proizlaze iz njene sadržine postaju zapravo filozof- 
ski aktualnije. Prihvatimo li Marxovu kritiku Fenomenologije i 
shvatimo li Fenomenologiju kao nekritički pozitivizam, onda 
sam pozitivizam dobiva novu dimenziju čije prevladavanje je 
isloznačno sa prevladavanjem metafizike uopšte. No, kako god 
shvatili smisao osnovne sadržine ovog djela i svih konsekven- 
cija koje odatle proizlaze ono ulazi u samu žižu misaonog i povi- 
jesnog zbivanja sadašnjice. 


Ako se dakle u Fenomenologiji ne bi uspjela sagledati ona di- 
menzija koja otvara ljudsku povijest i ljudsku perspektivu, on- 
da bi se mogli složiti sa svim onim što je u konačnoj konse- 
kvenciji rekao Kojeve u svojim interpretacijama. Naime, onobitno 
u Fenomenologiji, njena metoda jeste čisto deskriptivna, poziti- 
vistička i prema tome ni na koji način ne izlazi iz okvira 
mišljenja tradicionalne metafizike. To bi dakako bilo mogu- 
će zaključiti ako bi Fenomenologija predstavljala čisto egzakt- 
no filozofsko djelo u tradicionalnom smislu. Ako bi se ovdje, 
naime moglo govoriti o jednoj utvrđenoj i strogo fiksiranoj pro- 
blematici i metodi njenog izvođenja. Tad bi bilo veoma lako 
utvrditi o kojoj je to problematici riječ i o kakvoj metodi mišlje- 
nja, i tada sva ta problematika i cjelokupno takvo mišljenje već 
odavna ne bi bilo aktualno. Već bi se sasvim jasno znalo šta je sa 
onim pitanjima koja postavlja Fenomenologija pa ni u kom slu- 
čaju o svemu tome ne bi bilo ni smisla ni potrebe više misliti i 
razgovarati. 


Ali očigledno nije tako. Već sam Hegel zapravo nije tačno 
znao šta treba da predstavlja njegova Fenomenologija. Nastala 
kao pokušaj uvođenja u strogo izgrađeni sistem filozofije, ona 
je Hegela odvela od prvobitne namjere. Fenomenologija više i 
nije nikakav Uvod, nego je djelo koje sadrži sve ono što će He- 
gel kasnije sistematski razraditi i konačno profilirati, ali sama 

Fenomenologija nije sistem. Na jedan nesistematičan način ona 
sadrži čitav Hegelov sistem i tom nesistematičnošću aktualno- ji- 
lozofski prevazilazi taj sistem i tvori polazište modernog filo- 
zofiranja. 

Fenomenologija je problematična čak i po pozitivnom Hege- 
lovom određenju njenog cilja i zadatka. Ona treba da izrazi is- 
tinu kao cjelinu ali tako da se istina shvati ne samo kao supstan- 
cija nego istovremeno i kao subjekt. Ona potom treba da pokaže 
kako pravi oblik u kome istina egzistira može da bude jedino 
znanstveni sistem, a da se ovaj formira razvojem svijesti od čul- 
ne neposrednosti, ili od svijesti o onom neposrednom do apso- 
lutne znanosti. U tom rasponu odvija se proces nastanka istine. 
Taj proces nastanka onog istinitog, doduše ima fiksiran svoj po- 
četak i kraj i to bi moglo biti ono što Fenomenologiji daje for- 
mu razvijene metafizike pa prema tome najviši izraz građan- 
skog mišljenja i jednu realnu sudbinu čovjeka koju to mišlje- 
nje izražava, ali sama metoda po kojoj istina nije fiksirana kao 
metafizički supstrat pojavnog svijeta prevazilazi formu metafi- 
zičkog mišljenja. Istina kako je Hegel shvata u Fenomenolo- 
giji, nije nego tek nastaje. Ona je ovisna o samom procesu i sve- 
mu onome što taj proces sa sobom donosi i odnosi. Istina se for- 
mira ovisno o karakteru zbivanja koja iskrsavaju u procesu nje- 
nog nastanka. Tu nije proveden onaj strogi apriorizam po kome 
se već na samom početku zna za sami kraj i rezultat. Šta je za- 
pravo istina čiji proces nastanka pokazuje Fenomenologija to 
je uvijek neizvjesno. Svaki stupanj svijesti donosi nešto novo, do 
tada neviđeno i nepoznato. Na svakom stupnju je riječ o samom 
početku, o samom iskonu, a ne o njegovom toku i procesu. Pro- 
ces nastanka apsolutne znanosti kao lika u kome jedino može 
egzistirati istina nije kvantitativan nego kvalitativan, tj. viši stu- 
panj svijesti nije prosto metamorfoza prethodnog nego je bitno 
nova forma. Sam uvid duha u ono što on jeste već znači njego- 
vu bitnu izmjenu. Ono veliko u Fenomenologiji dakle jeste mi- 
sao po kojoj ono apsolutno nije apsolutno samo po sebi nego 
postaje apsolutnim posredovanjem niza momenata u toku i pro- 
cesu etabliranja njegove biti u ljudsku povijest. Po tome dakle 
što ono konačno i neposredno-svakodnevno ono neizvjesno daje 
pečat onom apsolutnom vječnom i izvjesnom. 

Problematičnost Fenomenologije se nadalje pokazuje i činje- 
nicom mogućnosti doista različitih interpretacija i različitog ra- 
zumijevanja njene misaone sadržine. Za Heideggera je to npr. 
»nauka o iskustvu svijesti« kako ju je i Hegel jednom bio odre- 
dio što opet u sebe implicira različita shvatanja, za Luk&csa je to 
filozofski prikaz historijskog razvoja čovječanstva i uzdizanja 
individualne svijesti na nivo filozofskog poimanja, za Marcusea 
je to imanentna povijest ljudskog iskustva. Za Blocha je to re- 
zime i razvijanje onog revolucionarno-djelatnog, matematsko-eg- 
zaktnog i historijsko-romantičnog momenta izraženog u dotadaš- 
njoj misaonoj i duhovnoj tradiciji. Već po tim interpretacijama 
je jasno da se metoda Fenomenologije ne da jednostavno defi- 

nirati kao pozitivistička i deskriptivna, niti se Hegelovo staja- 
lište ovdje može definitivno označiti kao nekritički pozitivizam, 
jer je to kako veli Bloch »potpuno pjesničko i potpuno naučno 
djelo«. 

No, s druge strane se Fenomenologiji ne može poreći ni izvjes- 
tan pozitivizam u Marxovom određenju. Po Marxovom mišlje- 
nju Hegel je ovdje na stajalištu političke ekonomije, tj. na sta- 
jalištu pozitivnog znanja, na stajalištu kontemplativne refleksi- 
je kojoj se skriva priroda i bit premda o kojem je riječ ili u kraj- 
njoj liniji metafizika koja određeno biće diže na rang samog 
bitka. Pod tom pretpostavkom Hegel je doista prošlost. Feno- 
menologija je u tom slučaju apsolutno oličenje krize evrop- 
skog znanja, a time indeks apsolutne krize evropskog ljudstva, 
krize evropskog duha uopće i indeks propasti Evrope. S onu stra- 
nu ovakvog načina mišljenja, tj. u tradiciji jednog prereflek- 
sivnog ili razvijanjem povijesnog mišljenja može se zbivati po- 
novno rođenje Evrope (Husserl). To bi bio put i zadatak ako 
nam ga je Fenomenologija makar i negativno naznačila. 


Međutim, i taj nas ponovo vraća na Fenomenologiju. Jer, sam 
pokušaj prevladavanja refleksivnog mišljenja, filozofsko prevla- 
davanje metode Fenomenologije kao metafizike u najrazvijeni- 
joj formi, moguće je uz pretpostavku potpunog iscrpljenja i pri- 
svajanja svih mogućnosti koje metafizika u sebi sadrži kao me- 
tafizika, uz pretpostavku dakle ostvarenja i prisvajanja svega 
onoga što sadrži Fenomenologija. Samo potpunim usvajanjem i 
ostvarenjem duha i metode mišljenja Fenomenologije znači nje- 
no imanentno ukidanje i prevazilaženje. Konačno je opet i u 
tom slučaju na djelu metoda Fenomenologije. Oslobađanje me- 
tafizike se zbiva na isti način kako je sam Hegel pokazao oslo- 
bađanje nove forme duha: kao nužnost prisvajanja i ostvarenja 
onoga što se želi ukinuti, kao potreba za razvijanjem onoga što 
se želi destruirati, kao neminovnost udomaćenja u onome što 
je strano i što uništava, intimiziranje sa onim što muči i upro- 
paštava, mrcvari i sakati. Baš onako kako je Marx pokazao mo- 
gućnost ukidanja rada kao uništenje radnika, a ovo vezao za 
apsolutno razvijanje radnog procesa kao uništenje čovjeka. 


Tako nas pokušaj oslobađanja od Hegelova mišljenja, moguć- 
nost prevladavanja metafizike vraća u samu srž Hegelove Feno- 
menologije i u temelj metafizike. Tek potpuno razvijanje i pri- 
svajanje pokazuje se kao imanentna transcendencija. »Povratak 
nazad da bi se bolje zakoračilo« (Lukacs) otvara pogled u ono 
šta jesmo i kako uopšte jesmo. 


No kada je riječ o specifičnom stilu i misaonoj formi Feno- 
menologije kao onom momentu kojim se Hegel izdvaja iz cjelo- 
kupne filozofske tradicije a Fenomenologija iz cjeline Hegelova 
opusa, onda je neophodno podsjetiti se na taj stil neposredno 
Hegelovim tekstom. Najbolja ilustracija tog stila je svakako te- 
kst iz predgovora kojim Hegel daje sliku duhovne situacije nje- 
gova vremena. Kritikujući Jakobija i Schlegela, koji ističu za- 

htjev po kome filozofija treba da promatra i osjeća ono apsolut- 
no, a ne da ga poima, da se izražava ono što se osjeća i opaža, a 
ne refleksija opažanja i osjećanja, Hegel piše: »Ako se pojava 
takvoga zahtjeva shvati prema svojoj općoj suvislosti i ako se 
gleda na stupanj na kome sada stoji samosvjesni duh, onda je 
ori prešao preko supstancijalnoga života kojim je inače živio u 
elementu misli, — prešao je tu neposrednost svoje vjere, prešao 
je zadovoljenje i sigurnost izvjesnosti, koju je svijest imala o 
svom izmirenju s bićem i njegovom općom-unutrašnjom i vanj- 
skom-nazočnošću. Ne samo da je prešao iz toga u drugi ekstrem 
svoje nesupstancijalne refleksije u samome sebi, nego se digao 
i nad tu refleksiju. Njegov bitni život ne samo da je izgubljen za 
njega; on je i svjestan toga gubitka i konačnosti koja je njegov 
sadržaj. Odvraćajući se od toga droždja, da rđavo stoji, prizna- 
vajući i prezirući to, traži on sada od filozofije ne toliko znanje 
o onome što on jeste, koliko to, da tek s pomoću nje opet dođe 
do uspostave onoga supstancijaliteta i čistoće bitka. Toj potrebi 
ona dakle ne treba toliko da otvori zatvorenost supstancije i da 
nju podigne do samosvijesti, — ne treba toliko da kaotičnu svi- 
jest dovede do spomenutog reda i do jednostavnosti pojma, ko- 
liko naprotiv da lučenja misli strese na jednu hrpu, da potisne 
pojam razlike i uspostavi osjećaj bivstva, da pruži ne toliko 
spoznaju, koliko spas. Ono lijepo, sveto, vječno, religija i ljubav 
jesu mamac, koji se zahtijeva za pobudu volje, da se zagrize; ne 
pojam nego ekstaza, ne nužnost stvari koja hladno kroči napri: 
jed, nego oduševljenje koje vrije, treba da bude držanje i šire- 
nje supstancije, koje vodi dalje. 


Ovome zahtjevu odgovara veoma naporno nastojanje, koje se 
pokazuje gotovo oduševljenim i zagrijanim u tome, da ljude otr- 
gne iz utonulosti u osjetilnost, običnost i pojedinačnost i da im 
pogled upravi prema zvijezdama, da ne bi stajali na toj tački, 
da bi se poput crva zadovoljavali prašinom i vodom, zaboravlja- 
jući posve ono božansko. Inače su opremili nebo opsežnim bo- 
gatstvom misli i slika. Od svega što jeste, ležalo je značenje u 
niti svijetla, kojom je to bilo privezano za nebo. Da bi se zadr- 
žali na njemu umjesto na ovoj nazočnosti, pogled je preko nje 
odlutao gore, božanskome biću, prema nekoj, ako se tako smije 
reći onostranoj nazočnosti. Oko duha moralo se silom upraviti 
na ono zemaljsko i zadržati na njemu; i bilo je potrebno mnogo 
vremena, da se ona jasnoća, koju je imalo samo ono nadzemalj- 
sko, unese u tupost i nejasnoću, u čemu je ležao smisao onoga 
što je ovostrano, i da se pažnja na nazočno kao takvo, koja se 
nazvala iskustvom, napravi interesantnom i vrijednom. — Sada 
se čini, da opstoji nužda suprotnosti, da je smisao toliko ukori- 
jenjen u onome zemaljskom, da je potrebna jednaka snaga, da 
ga digne nad to. Duh se pokazuje tako siromašan, da poradi svo- 
ga uzdignuća čezne samo za oskudnim osjećajem onoga božan- 
skoga, kao što putnik u pustinji čezne za običnim gutljajem vo- 
de. Na tome što duhu dostaje, valja izmjeriti veličinu njegova 
gubitka.« (Fen. str. 8/9.). 

Ako se hoće sagledati sve misaone konsekvencije Hegelovih 
prikaza nesretne svijesti kako su date u navedenim riječima i 
na drugim mjestima Fenomenologije, onda po svemu onome što 
se tu iskazuje, teško se o Fenomenologiji može govoriti načinom 
jedne klasifikacije cjelokupne problematike i metodom logičke 
koherentnosti i sistematičnosti. Teško bi se naime, mogla pri- 
hvatiti teza da je i problematika Fenomenologije izgrađena na 
bazi logičke trijade (subjektivni, objektivni i apsolutni duh) 
kako je to učinio Luk&cs i Bloch, a naravno prije njih i sam 
Marx. Još teže bi se moglo prihvatiti tumačenje (koje opet 
daje Luk4cs) kako se zapravo stvarna povijest odvija na stupnju 
subjektivnog i objektivnog duha, dok apsolutni čini njenu re- 
produkciju u svijesti (religija i apsolutno znanje). Nešto tako 
nije dato neposredno u Fenomenologiji, nego je takvo tumače- 
nje proizašlo sa stajališta drugih Hegelovih djela, pri čemu se 
opet ne bi mogla prihvatiti interpretacija apsolutnog duha. Ako 
je apsolutni duh oličenje onog subjektivnog, onog djelatnog, 
onog svjesnog, pojmovnog, onda se nikako ne može isključiti iz 
zbiljskog povijesnog zbivanja, nego naprotiv on je ono neposred- 
no tlo gdje počinje autentična ljudska povijest. Marxovim ka- 
tegorijama  govoreno sfera subjektivnog i objektivnog duha bi 
prije mogla izražavati pretpovijest čovječanstva, a sadržina ap- 
solutnog duha bi zapravo mogla ukazivati na onu djelatnost ko- 
jom počinje istinska povijest i autentično povijesno zbivanje. Pa 
u Hegela tako i stoji u filozofiji duha. Apsolutni duh znači zbilj- 
sko prevazilaženje svega objektivnog nastalog u ljudskoj povi- 
jesti i konačni nastanak, konstituciju ili oblikovanje apsolutnog 
subjekta činjenicom umjetničke i filozofske djelatnosti. Ako se 
djelatnošću svijesti oličene u apsolutnom duhu konačno zbiva 
dovršenje procesa preoblikovanja supstancije u subjekat, to ni- 
pošto ne znači i dovršenje ljudske povijesti kako se to nalazi 
u mnogih interpreta Hegelove Fenomenologije i filozofije uop- 
šte, pa i u samog LukaAcsa. Čitav proces u Fenomenologiji prika- 
zuje formiranje apsolutnog subjekta koji proces formalno gleda- 
no doista ima svoj kraj; to je uzdizanje subjektivne svijesti na 
rang apsolutne filozofske refleksije, apsolutne znanosti ili apso- 
lutnog poimanja ideje kao realiteta. No ako istinska povijest 
počinje autentičnim subjektom, onda je to početak a ne kraj 
povijesti. Proces konstitucije apsolutnog subjekta se, međutim, 
može shvatiti kao jedini povijesni proces i zadatak, ali isto tako 
se upravo sa Hegelovog stajališta iz Fenomenologije taj proces 
može shvatiti kao prethodni nužni tok svijesti koji prethodi 
autentičnoj povijesti. Tek apsolutni subjekt jeste sloboda, a slo- 
boda je pretpostavka istinske povijesti, tj. povijest i nije ništa 
drugo nego zbivanje slobode kao činjenice. Kako sloboda nije 
puka apstrakcija nego izvorno stvaranje svijeta to se ona kon- 
kretno pokazuje upravo kao ona forma duha koje upravo pred- 
stavljaju izvornu kreaciju svijeta: umjetnost i filozofija. 

Ako se, dakle, nanovo reinterpretira smisao Hegelova poima- 
nja apsolutnog duha, onda čitava Hegelova filozofija dobiva 
jednu novu dimenziju. Onu po kojoj Hegel nije strogo zatvoreni 
filozofski sistem, koji u krajnjoj svojoj konsekvenciji zapravo 
nije ništa više nego ideologija građanskog svijeta, nego je to ona 
filozofija koja razotkriva realne mogućnosti za prevazilaženje tog 
svijeta, onako kako je to pokazao J. Titter i E. Weil; ona je nai- 
me u najdubljem smislu filozofija revolucije. Ona je tako bu- 
dućnost a ne prošlost. 

HEGELOV POJAM APSOLUTNE NEGACIJE 
I NJENO ZNAČENJE ZA NAS 


Karl Heinz Volkmann-Schluck 


Koln 


Apsolutna negacija je osnovna misao Hegelova i važi kao 
centralni nauk Hegelove filozofije uopće. U skladu s danas vla- 
dajućim načinom mišljenja, koji je posvuda usmjeren na djelo- 
tvornost, uspjeh i efekt, javlja se pitanje, u čemu se sastoji zna- 
čenje, to znači efektivnost ove Hegelove nauke za nas. Ovo pi- 
tanje ipak dolazi prekasno. Misao apsolutne negacije već je uš 
la u ono, što nas danas (a to znači ubuduće) kao mjerodavna 
zbiljnost izaziva i određuje. To je društvo, ukoliko se ovo uzdi. 
glo do subjekta prirode i povijesti i u liku modernog procesa 
civiliziranja svoj položaj subjekta neprestano proširuje i učvr- 
šćuje. Ovaj subjekt koji se uzdiže do sebe samoga jest društvo 
kao objektivni, to znači znanošću i tehnikom upravljeni sub- 
jekt, u kojeg se preobrazio apsolutni subjekt idealizma. Njego: 
va bit jest apsolutna negativnost. Kako bismo ugledali način, 
u skladu s kojim apsolutna negacija naskroz vlada onim subjek- 
tom, koji jest društvo, poželjno je, prethodno odrediti bit same 
apsolutne negacije, to znači, ocrtati mjesto i vrstu njenog na- 
stupa unutar Hegelove filozofije. 

Apsolutna negacija ima kao genuino mjesto svoje eksplika- 
cije Logiku, i ona nastupa pri prijelazu od tubitka k tubistvuju- 
ćem. Stoga valja, vidokrug, unutar kojeg se Logika kreće, ocrta- 
ti i podsjetiti na prethodeće eksplikacije. 

Početak Logike koji određuje čitav razvitak, koji početak 
ona više ne napušta ni s kojim od kasnijih koraka, tvori čisto 
znanje — čisto, jer ono u razlici spram svijesti nije više obuzeto 
s nekim njemu stranim predmetom, nego predmet ima i zna kao 
svoje vlastito sopstvo. Utoliko Logici prethodi znanost duha ko- 
ji se pojavljuje, takozvana Fenomenologija duha, čiji rezultat, 
čisto znanje, Logika preuzima kao svoj početak. No čisto znanje 
jest ukinutost svih sveza s drugim, svih posredovanja, otuda ono 

bezrazlično, što čak prestaje, biti znanjem. Što tu predleži, jest 
jednostavna neposrednost, o kojoj ništa više ne treba reći, osim 
ovo: da ona jest, čisti, puki, bitak dakle, bez svakog daljnjeg 
određenja i ispunjenja, pa ipak ne kao u početku Fenomenologije 
kao pojedinačnost pojedinačnog, nego kao apsolutno opće, kao 
koje Sve jest Jedno: bitak i ništa osim toga. Jedina određenost, 
u kojoj je on nazočan, jest neodređenost, ono ne-nešto, ništa. 
Čisti bitak je dakle u pogledu onoga, što on jest, ništa. On jest, 
time što je već prešao i u svoju opreku. Ništa sa svoje strane 
predleži u jednoj određenosti, da bude. Dakle bitak i ništa ispo- 
stavljaju se kao isto. Ovaj identitet obaju jest, ono što ostaie, 
dakle istinski opstoji. A što je ovaj identitet bitka i ničega sa 
svoje strane? On je kretanje prelaženja od bitka u ništa i ništa 
u bitak, krelanje iščezavanja Jednog u Drugo, to znači, bivanje, 
koje je ono prvo istinito, naime stalno i opstojeće, zacijelo sa- 
mo prvo istinito, koje sa svoje strane prelazi u nešto više sebe 
samoga. 


Uslijed nerazdvojive supripadnosti bitka i ničega svako 
od njih ima opreku na samome sebi, tako da se bivanje nalazi 
u nestajanja dvostrukoj svezi: u ništa prelazeći bitak (= nesta- 
janje) i u bitak prelazeće ništa ( =nastajanje). Bivanje se kre- 
će u suprotstavljenim smjerovima nestajanja i nastajanja. A 
oba se smjera kretanja uzajamno potpuno prožimaju. Bitak pre- 
lazi u ništa, time što ništa prelazi u bitak. Svako se, prelazeći 
u svoju opreku, ukida na sebi samome. Bitak i ništa jesu otu- 
du u bivanju kao iščezavajući u iščezavanju. Ali s njihovim iš- 
čczavanjem iščezava i razlika njihova a s njom i bivanje samo. 
Ali kuda ono iščezava? Ne u bitak i ne u ništa, nego u mir jedno- 
stavnog jedinstva bitka i ničega. Nezadrživ nemir onoga simo- 
-tamo dolazi u jednostavnome jedinstvu bitka i ničega prvi pu- 
ta do mira. Ovo jedinstvo jest tubitak, razumljen kao određeni 
bitak. Biti određen znači naime: tako i ne drugačije biti, 
dakle jednostavno jedinstvo bitka i ničega, jednostavno 
bivstvujuća određenost, nazvan i kvalitet. Međutim tako-i-ne- 
-drugačije pokazuje se ne samo kao određeni bitak, nego isto 
toliko kao određeni nebitak kao realnost a isto tako i kao ne- 
gacija. Ono što naime zastaje u kategoriji realnosti, nije jedno- 
stavno prihvaćeno i usvojeno kao bivstvujuće, nego ie navlastito 
potvrđeno kao bivstvujuće, postavljeno u suprotstavljaniu spram 
nebivstvujućeg, koje je otuda sa svoje strane postavlieno kao 
rebivstvujuće. To ne može ivak ostati pri ovome dvojstvu re: 
alnosti i negacije, jer one obie pripadaju jedinstvu tako-i-ne: 
drugačijeg. S druge strane realnost i negacija su kao takve na- 
vlastito postavljene, tako da i opreka između njih postoji. A to 
znači: Jednostavno jedinstvo bitka i ničega, u kojem se bivanje 
smirilo, sebi je samome nejednako, pa ipak tako, da se ono uslijed 
nerazrješivog jedinstva realnosti i negacije ukidajući ovu svoju 
nejednakost sa sobom samim vraća u jednakost sa samim so- 
bom. Ali kroz ovo vraćanje u sebe tubitak se bitno izmijenio. On 


774 


nije više puki tubitak, bivstvujuća određenost, kvalitet, nego us- 
lijed povratka u sebe nešto što se odnosi samo na sebe, nešto od- 
ređeno, tubivstvujuće, jedno nešto. I tako je tubitak postao tu- 
bivstvujuće. Ova je prelazak od fundamentalnog značenja; jer 
ovdje se pokazuje: Biti neko nešto, to znači, biti nešto, to jest, 
neko bivstvujuće biti znači već odnos spram sebe, znači samo- 
bitak ili, što znači isto, subjekt-bitak. No sve odnošenje-sebe- 
-spram-sebe iziskuje razlikovanje sebe od sebe samoga, posta- 
janje-sebi-nejednakim, dakle negaciju. Već jednostavno nešto 
ima karakter sopstva, posredovanja sebe sa sobom kroz drugo- 
bitak. Drugačije rečeno: Nešto je već subjekt u svome početku, 
koji svoj najkonkretniji razvitak i puninu ima u mišljenju ap- 
solutne ideje koje misli samo sebe. U jednostavnome nešto-bit- 
ku izlazi već na vidjelo narav duha: bitak-pri-sebi-samom u 
drugome. Kao vrsta bitka nečega ispostavlja se negacija negaci- 
je, konkretna ili apsolutna negativnost. No ova poznata osnov- 
na određenja Hegelove filozofije valja promisliti i u pogledu 
mjesta, na kojem ona nastupaju unutar razvoja apsolutnog mi- 
šljenja. 

I U fazi prelaska od tubitka k tubivstvujućem, određenosti k 
određenom bivstvujućem postaje unutar Logike temom nišla 
manje nego li pitanje, čija provedba prema Aristotelu, zasniva- 
ču metafizike, uopće stavlja u kretanje filozofijsko mišljenje, pi- 
tanje: Što jest bivstvujuće, ukoliko ono bivstvuje? Pri odgovoru, 
kojeg Hegel daje na ovo pitanje, ne zna se, čemu se treba više 
čuditi, onom nečuvenom njegova sadržaja ili trezvenosti, s ko- 
jom se on izgovara. On glasi: Što bivstvujuće određuje kao biv- 
stvujuće, jest apsolutna negacija. 

Kao nešto obično poznajemo samo onu negaciju, koja je 
suprotstavljena realnosti, poziciji. Hegel je naziva apstraktnom, 
to znači jednostranom negacijom. Ona leži na jednoj strani, na- 
suprot realnosti; ona je samo u odnosu na realnost negacija, sa- 
mo negacija realnosti, dakle samo relativna a još ne apsolutna 
negacija. Apsolutna negacija postaje tek tada, kada se ona ne od- 
nosi više uvijek samo na drugo, naime na realnost i ovu negira, 
nego ako se ona odnosi na sebe samu, dakle niječe sebe samu. 
A iz ove apsolutne negacije koja se odnosi na sebe samu bivstvu- 
juće istom bivstvuje. Tako dugo naime dok je bivstvujuće sa- 
mo ono realno u opreci spram negacije, ono samo bivstvuje na 
način odnosa, i to i onda, ako ono poput Kantovog transcenden- 
talnog ideala biva određeno ukupnošću svih realnih predikata. 
Tek iz negacije što se odnosi na samu sebe, koja se slaže sama sa 
sobom te je otuda konkretna, bivstvujuće u apsolutnom smislu 
bivstvuje. 

Što se odigrava pri prelasku od tubitka k tubivstvujućem, 
moglo nam se razjasniti pomoću podsjećanja na to, da Hegel 
ovdje u stvari zahvaća unatrag sve do početka filozofijskog miš- 
ljenja i njega preobražavajući dovodi ga u njegovo dovršenje. U 
6. pretkršćanskom stoljeću izjavio je Parmenid, da misliti valja 
bitak u obratu spram ničega. Ovo prvo mišljenje provodi se kao 


775 


odluka pravnog spora. Pita se, ili bilo bi dobro da se pitalo, ka- 
kvog posla ima misleće razlikovanje bitka i ničega s pravom. 
Čim bitak u svojoj određenosti kao bitak dospije pred mišljenje, 
stoji ovo također već pred pitanjem, da li ipak nije i opreka 
spram bitka, ništa dakle, isto tako bivstvujuće. To znači: Ništa 
aspirira na bitak. No ako i ničemu pripada da bude, tada je bi- 
tak sa svoje strane ovladan ništavošću. Tako se mišljenje naho- 
di postavljeno pred pravnim sporom, budući da ništa aspiri- 
ra na bitak i tako bitku osporava njegovo vlasništvo. Da bi se 
ovaj spor odlučio, potrebno je mišljenje. Odluka glasi: Bitak os- 
taje od svakog ništa nedotaknut, odgovarajući svojoj biti kao 
bitku. Ničemu ne pripada nikakav bitak. Ova odluka je pravni 
rijek; jer pravo opstoji ondje, gdje ma kojem biću biva dodije- 
ljeno ono, što mu od njega samog na ovamo pripada, i to mu 
biva uskraćeno, na što nema nikakvo pravo. 


Ovu povijesno prvu misao bitka unosi Hegel u Logiku, time 
što on nju i s njome čitavu tradiciju preobražava. Dok je naime 
za Parmenida ono istinito naprosto ono u mišljenju jednostav- 
no prisutno, postalo je ono kod Hegela onim znanim znanja, ko- 
je znanost znanog navlastito zna i tako sebe samoga zna kao zna- 
nje. Zbog toga niti izdaleka više ne dostaje, da se aspiracija ni- 
čega na bitak otklanja besprestanim njihovim razlikovanjem kao 
s nepravom opstojeća i u mišljenju čuva bitak u nepovredljivo- 
sti njegove biti. Takvo otklanjanje ničega, ma koliko uvijek 
cpravdano, ne osigurava još biće s obzirom na bitak od ugrože- 
nosti ničim. Naprotiv bivstvujuće je tek tada kao bivstvujuće u 
svakom pogledu, dakle bezuvjetno osigurano, ako je njegov na- 
čin da bude u sebi samome negacija negativnog. Ali da bi nega- 
tivno moglo biti negirano, mora ono prethodno biti dozvoljeno 
kao opstojeće i kao takvo biti postavljeno. Ono negativno se po- 
moću svoje negacije ne snizuje jednostavno, tako da bi se ono 
ipak moglo ponovno uzdići, nego se ono preuzima u bitni sastoj 
bića, i to kao moment razlike, bez kojeg ne bi moglo biti ni- 
kakvog samo-odnošenja, nikakvog samobitka ili subjekt-bitka. 
Tek njegovo ukidanje koje negira ono negativno u bit bivstvuju- 
ćeg priskrbljuje ovome bezuvjetnu sigurnost bitka oslobođenu 
svake ugroženosti. Hegel je ovaj proces u predgovoru za Feno- 
menologiju duha izrazio poznatim rečenicama ovako: »On (sc.: 
duh) zadobiva svoju istinu, time što u apsolutnoj razdrtosti on 
sebe samoga nalazi. Ova moć nije on kao ono pozitivno, koje se 
odvraća od negativnog. . . , nego on je samo ta moć, time šte 
on negativnome gleda u oči, pri njemu prebiva. Ovo prebiva- 
nje je čarobna snaga, koje ono obrće u bitak.« 

Ova misao obrata negativnog u bitak prevladava, sa svoje 
strane preobražena, onaj subjekt, kao koji se u mišljenju Karla 
Marxa ispostavlja društvo. Na to neka ovdje bude ukazano. 

Subjekt, koji društvo jest, egzistira u obličju objektivnog 
subjekta, to znači njega se ni na koii način više ne da metafi- 
zički obrazložiti, bilo to kritički-restriktivno, bilo apsolutno tran- 
scendentalno. To je Karl Marx ustanovio već u ekonomijsko-fi- 

lozofijskim manuskriptima: »Ako zbiljski, tjelesni, na čvrstoj 
dobro zaokruženoj Zemlji stojeći, sve prirodne snage izdišući i 
udišući čovjek svoje zbiljske, predmetne bitne snage kroz svoje 
izvanštenje postavlja kao strane predmete, onda nije postavlja- 
nje subjekt; to je subjektivnost predmetnih bitnih snaga, čija 
akcija otuda također mora biti predmetna«. (XXVI). Doduše 
društveno djelujući čovjek je subjektivnost, jedno za sebe biv- 
stvujuće, otuda sebe znajuće i htijuće biće. Ali on je subjektivnost 
predmetnih bitnih snaga. Društvo je objektivni subjekt, koji zbog 
toga nije više predmet neke spekulativne znanosti, nego empirij- 
skih znanosti. No ovaj objektivni subjekt može društvo biti sa- 
mo tako, da je apsolutna negacija u njemu djelatna na dvostru- 
ki način: u njegovom odnosu spram prirode i u njegovom odno- 
su spram sebe samog. Doduše čovjek živi kao i sva prirodna bi- 
ća u razmjeni s prirodom, ali priroda je u svojoj neposrednoj 
prisutnosti postavljena upravo kao ono što valja negirati, kao 
nešto dakle, što samo u svojoj negiranosti ima bitak, naime kao 
predmet rada koji u sebi obuhvaća teoriju i praksu, koji rad 
preformira neposredno pojavljivanje prirodnih stvari u djelat- 
ne sastoje, čije djelovanje leži do volje čovjeka i čija djelotvor- 
nost se stavlja u službu progresivnog oslobađanja čovjeka od 
prinuda prirodnonužne djelatnosti. U tom je pogledu društvo 
subjekt prirode u strogom smislu pojma subjekta: od predod- 
žbe sebe samog vođeno samoodjelovljivanje jednakosti-samo- 
me-sebi pomoću negirajućeg ukidanja drugobitka, prirode, koja 
se kao materijal za moguće formiranje, naime popredmećivanje 
do djelatnih sastoja pojavljuje kroz praksu rada, tako da se dje- 
latnost subjekta prikazuje kao materijalna djelatnost. Društvo 
zaposjeda pak ujedno položaj subjekta povijesti, kao kojeg ga 
je Marx doduše isto tako unaprijed mislio, ali kao koji je ono 
ipak moglo dospjeti do pune djelotvornosti istom pomoću iz- 
nalaska kibernetičkih mašina. Pomoću motornomašinske teh- 
nike u njenoj interdependenciji s cjelokupnom prirodnom zna- 
nošću društvo postaje subjekt prirode; kibernetika, u čijim za- 
čecima istom stojimo, ne jača samo praksu rada, time što omo- 
gućuje njegovu preciznu kontrolu, nego ona stavlja i čovjeka ko- 
načno u mogućnost znanstveno-tehničkog upravljanja društve- 
nim procesima na svim područjima ljudskog života, tako da dru- 
štvo nije samo predmet empirijskog istraživanja, nego egzistira 
kao objektivni subjekt u smislu samoupravljanja. Ali to znači: 
[ odnos društva spram samoga sebe suodređen je kroz negaciju 
negativnog; jer to čini njegovu vlastitu bit, da ono ne egzistira 
u nekom obličju koje bi opstojalo iz sebe samoga, nego da je 
njegovo svagdanje sadašnje opstojanje ujedno ono što valja uki- 
nuti, i to ne istom sa strane onih, koji nastoje oko neke revolu- 
cionarne preobrazbe opstojećih odnosa, nego već zbog toga, jer 
društvo egzistira kao predmet znanstveno-tehničke mogućnosti 
planiranja, kroz što i društvenopolitičke odluke poprimaju novi 
karakter. Ne postoje više nikakvi takozvani prirodni, od sebe 


opstojeći, jer u sebi samima zasnovani poreci, u koje bi se ljudi 

imali uklapati, isto tako malo kao što ne postoji neki naravni 
prirodni red, budući da je priroda naprotiv postala predmetom 
znanstvene obrade, koja posvuda izrađuje sisteme zakonitosti — 
jedno djelovanje na prirodu, na koje priroda sa svoje strane 
odgovara s uzvratnim djelovanjima. A takozvana mobilnost svih 
stvari i odnosa jest vidljiva manifestacija negacije negativnog 
koja djeluje u biti društva, iz koje ono jedino može biti subjekt 
prirode i povijesti. 

Toliko dopušta prepoznati već jedno razmatranje, koje se 
drži u problemskoj perspektivi ograničenoj naslovom. Ono ipak 
pruža i izgled na jedno bitno pitanje, koje se ovdje doduše više 
ne može obrađivati, ali na koje se može ukazati. Proces rada koji 
u sebi obuhvaća teoriju i praksu, koji modernome društvo zacr- 
tava njegov povijesni hod, dopušta spoznati samo zakon bespre- 
stanog sebe-nadmašivanja, budući da sve dosegnuto otvara nove 
mogućnosti rasta, a da ne bi bio vidljiv neki završni kraj, neki 
bitni cilj. Ovu besciljnost je Nietzsche iskusio i u misli bitka kao 
bivanja uzdigao do jedne obvezatne spoznaje. Bitni nabačaj čov- 
jeka kao društveno djelujućeg stoji sad otpočetka u svjetlu os- 
lobađanja radnog čovjeka u čovjeka. Ova sloboda koja čovjeka 
istom oslobađa do njega samog može pak samo biti sloboda koja 
je u samom ljudskom tubitku već položena, ali koju ponajprije 
valja u mišljenju razviti: sloboda, koja isto toliko čovjeka u po- 
jedinačnom kao i u narodskim zajednicama pušta dospjeti u 
prostor vlastitih bitnih mogućnosti. Zbog toga ovdje predloženi 
pokušaj smjera prema pitanju: Jamči li društvena djelatnost ili 
praksa rada kao takva već slobodu čovjeka kao čovjeka koju is- 
tom valja izvojevati? Ili prima li praksa rada tek iz misli osloba- 
đajuće slobode (koja daje slobodu) svoj smisao? Ako se rad preu- 
zme u slobodu koju prethodno valja razviti u mišljenju, tada će 
on prestati biti ono prvo i posljednje i sve-određujuće; ona bi 
uputila u službujući položaj, u mjeri u kojoj praksa rada ne 
skriva samo ustroj sadašnjeg svijeta, nego može ispostaviti uv- 
jete, pod kojima bi pri odgovarajućoj društvenoj formaciji bio 
moguć slobodni čovjek-bitak svih ljudi, tako ipak, da praksa 
rada tek od slobode prima svoje ljudsko lice. 

Ovu je slobodu teško misliti, teško provesti. Ona je ipak odli- 
kovana izvjesnim obilježjem, koje se jednom riječju Rose Lu- 
xemburg može ovako formulirati: Sloboda je uvijek sloboda onih 
koji drugačije misle. 

Negaciju negativnog, iz koje moderno društvo jedino može 
biti subjekt prirode i povijesti, ne da se više nadvladati, ne da se 
više ukinuti u nečem višem, ali se jamačno otkriva mogućnost, 
da je se preuzme u slobodu koja podaruje slobodu i njen razvoj, 
slobodu, u kojoj i samoodređivanje, bilo ono kolektivno, bilo 
ono individualno sa svoje strane počiva. 


Preveo Branko Despot 

FENOMENOLOGIJA I POVIJEST U HEGELOVU MIŠLJENJU 
Enzo Paci 


Milano 


Sigurno je da Hegelova misao želi biti povijesna. Štoviše, 
u mnogom pogledu, povijesnost potječe od Hegela. Pa ipak nije 
lako razumjeti, u njegovu utemeljenju, pojam povijesti kako 
ga Hegel zamišlja. U mladim spisima već je dat pojam povijesti, 
na primjer, u analizi kršćanstva, židovstva i helenstva. Ova se 
tri povijesna svijeta nalaze u različitom položaju i svaki nosi 
u sebi vlastitu dramu s obzirom na suvremenu povijest. U stvari, 
ako je istina da je Helada, za Hegela, uzor društva, istina je i da 
se kršćanstvo u trenutku kad se obistinjuje udaljuje od sebe 
samog, a to još više važi za židovstvo u kojem se Isus javlja kao 
posredovanje između onoga što je slomljeno i onoga što je 
cijelo, između onoga što je čovjek izgubio, i smjestio izvan sebe, 
i saznanja o onome što je cjelovito. 

U prvim Hegelovim spisima imamo u klici vezu između logike 
i dijalektike. Dijalektika je neprekidno posredovanje suprot: 
nosti i prodire u samu strukturu logike. U Jeni će se Hegel te- 
meljito suočiti s problemom logike, tako da će u čitavoj njegovoj 
misli biti prisutna dijalektička suprotnost, ali će ona imati svoje 
strukture i oblike u logici. Uzor cjeline razvio se s jedne strane 
iz ukupnosti Enciklopedije filozofskih znanosti, a s druge strane 
se postavlja kao idealni cilj svakog procesa bio on logički, ljud- 
ski ili povijesni. 

Nešto se slomilo, a ono što Hegel traži jest jedinstvo ulo- 
maka i život uzvišen nad onim kakav ulomci dopuštaju, pola- 
zeći od početnog jedinstva iz kojeg su potekli. Očito, ovo viđenje 
Hegelovo važi kako za čitavu povijest duha tako i za čitavu po- 
vijest čovječanstva. Ono stremi prema cjelini koja bi ponovno 


nove sve dijelove a Hegel naziva ovaj totalitet totalitetom 
a. 


Hegelovski obrazac nije samo onaj koji počinje s bitkom pos- 
tavljenim kao tezom, nebitkom kao antitezom i bivanjem kao 

sintezom. Hegel i sam zna da premda ovaj obrazac proniče u 
svu zbilju i sadrži u sebi mogućnost ideje, on ipak ostaje aps- 
traktni obrazac. Njega treba ispuniti supstancija, a ta je sup- 
stancija, ako pripazimo na Fenomenologiju duha, ono na što 
Hegel misli kad govori o subjektu. Dakle, s jedne strane logika 
je u bivanju shvaćenom kao sadržaj, a s druge strane bivanje 
je jedan vid logike. Hegelovo nastojanje, bez obzira na uspjeh, 
sastoji se u tome da se ne odvoji supstanciju od subjekta, logiku 
od fenomenologije i dijalektike, konkretno stvarno ozbiljenje 
od ozbiljavanja o sebi i za sebe apsolutnog duha. 

Ono što u suvremenom čitanju Hegela pobuđuje dvoumljenje 
prije svega je pojam apsolutnog duha. I nema sumnje da je 
Marxova kritika produbila dijalektiku i zapazila da je jedno di. 
jalektika ideja a drugo dijalektika stvari. U stvari, tačka do koje 
stiže Hegel ostaje spoznajna tačka, dok Marxova meta treba da 
bude preobrazba povijesne stvarnosti. Potrebno je ipak primi- 
jetiti da Hegel teži obistinjenju i prema tome ozbiljenju, a 
ideja ima značenje koje se suprotstavlja apstraktnoj spoznaji 
ili, rekao bi Hegel, razumnom znanju. Borba protiv razuma bor- 
ba je protiv apstrakcije prosvjetiteljstva, a ova borba suprot- 
stavljajući ideju u svojoj djelotvornosti apstraktnoj zajednici su- 
bjekata, otkriva nam zahtjev za poviješću, i u izvjesnom pogle- 
du zahtjev za marksističkom povijesnošću. 

Valja primijetiti da nam Hegel s jedne strane prikazuje po- 
vijest, filozofiju povijesti i filozofiju kulture i politike, a s druge 
strane slijed obrazaca koji izgledaju nezavisni od povijesnog 
elementa u koji se Hegel stavlja. Sve ovo važi međutim, jedino 
ako se ostane pri površno gledanom hegelovskom tekstu. Po- 
mislimo na Fenomenologiju duha. Ona započinje analizom osje- 
tilne izvjesnosti. Pitanje osjetilne izvjesnosti zacijelo je spoz- 
najno pitanje, pa ipak je to početak fenomenološki prikazane 
povijesti. Dok je za empirizam osjetilna izvjesnost ono najbo- 
gatije, za Hegela je ono najsiromašnije i u tom smislu najaps- 
traktnije. Osjetilna je izvjesnost odvojena od cjeline a život 
svijeta i čovjeka za Hegela je cjelina, iako se ova cjelina lomi. 
Sa svoje strane dijalektika se rađa iz razlamanja cjeline, iz činje- 
nice da kada bismo doista htjeli izreći sve što leži u osjetilnoj 
izvjesnosti, mi bismo morali spoznati i živjeti istovremeno či: 
tavu fenomenologiju sve do apsolutnog znanja. Dijalektika je 
dakle proizvod jedne posebne neposrednosti o kojoj mi govo- 
rimo: ona je posredovanje do kojeg uvijek stižemo kad pola: 
zimo od neke neposrednosti. Što više ako se dobro promisli 
prve stranice Fenomenologije duha o osjetilnoj izvjesnosti, o 
onome što Hegel naziva »ovo«, »ovdje« i »sada« primijetit ćemo 
da govoreći o prisutnosti osjetilnoga, u stvari upotrebljavamo 
samo riječi ili, štoviše, kažemo »prisutnost« misleći na prisut- 
nosti svake vrsti, koje su jednake prisutnosti što je imenujemo. 
Tako prisutnost umjesto da bude ono konkretno postaje nešto 
općenito i Hegel piše doslovno »općenitost je dakle uistinu ono 
istinito osjetilne izvjesnosti. Kao nešto općenito izričemo mi 


780 


i ono osjetilno. Što mi izrečemo jest: »ovo«, to jest opće »ovo«; 
ili: to jest, naime bitak uopće. Kod toga mi dakako sebi ne 
predočujemo općenito »ovo« ili, bitak uopće, ali izričemo ono 
općenito; ili mi ne govorimo onako, kao što to mislimo, u toj os- 
jetilnoj izvjesnosti. No jezik je, kao što vidimo, ono istiniti- 
je: u njemu čak neposredno opovrgavamo svoje mnijenje. Bu- 
dući da je pak ono općenito istinitost osjetilne izvjesnosti, a 
jezik izražava tu istinitost, zato nije moguće, da bismo ikada 
neki osjetilni bitak, koji mislimo, mogli izreći«. (Hegel, Feno- 
menologija duha, II. izd., Firenze, 1963., I, str. 84.). 

O čemu govori Hegel na prethodnoj stranici? Ne zaboravimo 
da on govori i o povijesti. Ali kako možemo govoriti o povijesti 
kad govori samo o osjetilnoj izvjesnosti, o predodžbi ili o jeziku 
i mnijenju? Ali baš na tom mjestu moramo istaknuti važnost 
Hegela. Povijest nije sazdana samo od velikih događaja, velikih 
ratova, tragičnih gubitaka i velikih pobjeda. Kad ovo kažemo 
onda znamo da će u izvjesnom trenutku Hegel doći do toga da 
u povijesti vidi Napoleona kao dušu svijeta, odnosno kao koz- 
mičko-povijesno lice, a preobražaj društvenih struktura u tri: 
jumfu države koja negira građansko društvo, i konačno do toga 
da veliča jednu državu, posebno određenu, pred drugim država- 
ma. Hegel je morao doći do nesuglasica u daska prava i u 
Filozofiji povijesti. Marx je napisao kritiku hegelovske Filozo- 
lije prava, koja zajedno s Rukopisima iz 1843. i 1844., označava 
rođenje marksizma. Što se tiče filozofije povijesti, na koncu i 
Marx i Lenjin kritiziraju pravnu državu u ime građanskog dru- 
štva a, što se Lenjina tiče, pravu moć već od početka nema dr- 
žava nego sovjeti. U tom slučaju dok Hegel govori o supstanciji 
koja postaje subjekt, prema Lenjinu treba govoriti o subjektima 
koji postaju savjeti vojnika, radnika i seljaka. To je središnja 
tačka marksizma. 

Što bi rekao Lenjin da je netko princip osjetilne izvjesnosti 
proglasio principom života i povijesti čovjekove? Lenjin bi 
odgovorio slično kao u Marksizmu i empiriokriticizmu. Ali kad 
ovo kažemo, moramo imati u vidu da Lenjin, u jednom poseb- 
nom povijesnom trenutku, kritizira Avenariusa i Macha utoliko 
ukoliko se po njima osjetilno zatvara i ne može omogućiti re- 
volucionarni razvitak. Osjetilno postaje sve pa se tako čitavu 
povijest svodi na osjetilnost. Razgovor bi bio drugačiji kad bi- 
smo rekli da problem osjetilnog postavlja svaki čovjek, u 
svojoj individualnoj povijesti a potom i u odnosima s drugima, 
pa se stoga ne može izdvojiti Macha i Avenariusa iz cjeline, 
iako s gledišta djelatnosti ima pravo Lenjin kad kaže da ne treba 
započinjati s empiriokriticizmom, odnosno s iskustvenom izvjes- 
nosti, shvaćenom kao apstraktnom, općenitom, kategorijalnom 
činjenicom. 

Vraćamo se tako stranici Hegela. Hegel svraća pažnju na to 
da u osjetilnoj izvjesnosti ne vidimo drugo nego općenitost. 
Sve osjetilno postaje nominalistički izričaj a to se događa usli- 
jed jezika. Osjetilno dato, s jedne strane, a riječ s druge, dvije 

su neposrednosti koje odbijaju dijalektičko posredovanje, pa je 
Lenjin u tom smislu kritizirao empiriokriticizam. Doista čini se 
da je ovdje potrebna filozofija jezika. Ali i u filozofiji jezika 
govorili bismo o općenitostima razgovora i odmah bi se po- 
stavilo pitanje odnosa između jezika i osjetno empirički datoga: 
pitanje koje zanima danas bilo neopozitivizam, bilo filozofiju 
jezika. Hegel naslućuje nešto što nalikuje lingvističkim proble- 
mima i paradoksima logike kad nas poziva da ne ostanemo izvan 
sivari u jeziku, nego da uđemo u stvar, da bismo je učinili poj- 
mom i, konačno, idejom. Ne samo to nego Hegel hoće da je ideja 
povijest svih pokušaja koji su učinjeni da bi se do ideje stiglo. 
Ako bišmo na primjer tebi kao rani Wittgenstein, da je jezik 
zrcalo stvarnosti, Hegel bi negirao ovo shvaćanje, i odmah bi 
razvio problem u smislu kasnijeg Wittgensteina, to jest u smislu 
da jezik pripada svim ljudima i da ima različite slojeve, nepre- 
kidno nadilazeći stvarnost koja njime biva naznačena. Vjero- 
jatno bi se, s marksističkog gledišta, trebalo reći da jezik pri- 
pada jednoj osnovnoj strukturi, ali, istovremeno, on negira ono 
što je u toj strukturi negativno. Stoga bi kritika građanskog je- 
zika bila kritika fetišiziranog i otuđenog jezika: naravno nije 
jezik otuđen, već društvo koje se njime izražava. 

Ostaje činjenica da Hegel u povijesti vidi put kojim svaki 
čovjek prolazi da bi došao do duha sadašnjosti i tako se može 
tumačiti fenomenologiju duha u smislu sličnom hipotezi o onto- 
genezi i filogenezi. To jest: kao što po ontogenetičko-filogene- 
tičkoj hipotezi zametak obnavlja čitavu povijest prirodnih vrs- 
ta, tako u isto vrijeme svaki čovjek nanovo postavlja problem 
spoznaje kao osjetilne izvjesnosti, te zatim prelazi od osjetilne 
izvjesnosti ka zamjedbi da bi stigao do samosvijesti, do uma i 
po tome teologiji i njenim vidovima neposredne zazbiljnosti, 
kao što su na primjer, fizionomika i frenologija. Umska samo- 
svijest nije samo spoznajna i dovoljno je spomenuti da u njoj 
nalazimo i likove ugode, nužnosti, zakona srca, obmane uobra- 
ženja, kreposti i toka svijeta, sve do uma što može dati zakone, 
do zakonodavnog uma koji je istovremeno kritičan prema svo- 
joj zakonodavnosti. Na toj tački krug svijest, samosvijest i um 
prelazi u duh. Ljudi su zakonodavci, njihova se djelatnost za- 
ključuje poretkom koji se učvršćuje u državi, i postaje sve ne- 
zavisnijim od slobode i napretka subjekata od kojih je zasno- 
van i koji, upravo stoga što su u povijesti, često moraju negi- 
rati stari u prilog novom poretku. Povijest ulazi s nasiljem u 
svijet prava to jest u svijet duha. Ljudski i božanski zakoni, 
krivica i sudbina, dovode nas do pravnog stanja, do duha koji je 
pravi prema Hegelu, ukoliko je ćudorednost. Stoga kritike države 
koje smo spomenuli, jesu u stvari kritika, kao što je rečeno, 
pravnog stanja kao ćudorednosti i kao istine. Unutrašnja na- 
petost pravnog stanja utjelovljuje ćudoredni duh i čini da ljud- 
ska zajednica shvaćena kao svijet duha, postane djelotvorna, ali 
samo ako se izrazi u otuđenom svijetu. Čistoća duha pretvara 
se u borbu prosvjete s praznovjerjem, a apsolutna istina ima po- 

trebu za apsolutnom slobodom i strahom. Iz otuđenosti poku- 
šava se izaći s pomoću moraliteta, lijepe duše koja se odriče 
izražavanja i povijesnog iskustva da ne bi pala u zlo i da bi do- 
bila oprost od subjekta, štoviše od svih subjekata. 

Naznačeni zaplet u Fenomenologiji duha dovodi do religije, 
a zatim do apsolutnog znanja. Taj se zaplet pokazuje kao onto- 
genetski ako promatramo individuum, a filogenetski ako pro: 
matramo čovječanstvo. Taj je zaplet dakle u povijesti, ali ipak 
uvijek nanovo ponavlja isti put kao da je odista nov. Obnavlja- 
nje nije u stvari takvo. Svaki povijesni događaj utječe na tuma- 
čenje prošlosti koju se iznova doživljava i na razini problema 
osjetilne spoznaje, i na razini svijesti, samosvijesti i uma, da bi 
potom prešla u duh, religiju i apsolutno znanje. Bitna je tačka 
da Hegel govori baš o cjelini, i jedinstvu duha, a ne o mnoštve- 
nosti subjekata i stoga o povijesnom intersubjektivitetu. U isto 
vrijeme Hegel vidi cilj apsolutnog znanja kao živu sadašnjost, 
koja, kako kaže, je istinita ukoliko je rezultat i cilj kalvarije 
duha. Kakvu osnovnu kritiku zahtijeva ovo stajalište? Ovu: 
mi ne postižemo nikada apsolutno znanje kao sadašnjost, iako 
smo uvijek u sadašnjosti. I mi nismo nikada apsolutni subjekt, 
upravo zbog razloga zbog kojeg je Hegel kritizirao transcenden- 
talni Ja. U sadašnjosti mi, svaki od nas, ponavljamo put koji 
nas je doveo u sadašnjost, a s pomoću negacije sadašnjosti mo- 
žemo se uputiti prema budućnosti, to jest prema značenju, bilo 
nas, bilo povijesti. U tom smislu uvijek mora biti prisutan inter- 
subjektivitet a stoga osim borbe između sluge i gospodara, po- 
redak, što se ne pretvara u dogmatsko stanje, nego biva nepre- 
kidno proživljavan i utemeljivan po građanskom društvu, soci- 
jalizmu i intersocijalizmu. Otuđenje nije samo izraz duha svijeta 
ili povlačenje iz svijeta lijepe duše (Ent4usserung), već je pre- 
tvaranje čovjeka u iskorištavanu stvar, od koje je otuđen rad 
uložen u tvar, ono što sam Hegel označava kao »oblikovanje«. 

Povijesnost Hegela, premda fenomenologija polazi od osje- 
tilne izvjesnosti, nalazi se uvijek u sadašnjosti. Fenomenologija 
u enciklopediji postavlja se u subjektivni duh između prirode, 
antropologije i psihologije. U tom smislu Hegelovo je djelo 
u cjelini sebi samom prisutno, i onda kada, da bi se dospjelo do 
povijesne sadašnjosti, treba proći sve korake što vode od osje- 
tilnosti do samosvijesti našeg vremena. Zacijelo čitava misao 
Hegelova sažeta je u njegovoj filozofiji kao duh vremena, kao 
križ u ruži sadašnjosti. Ipak sadašnjost nije nepokretna. Pro- 
težna je ali ne takva da, bi od nje ovisila prošlost, iako sadaš- 
njosti ne bi bilo bez prošlosti. U sadašnjosti povijest ponovno 
doživljava vlastite stupnjeve saznanja dok ne postane samosvi- 
jest. Ali ta samosvijest ima u sebi čitavu prošlost ukoliko je po- 
vijesno postala ono što jest. Isto tako sadašnjost ima u sebi 
tvarno i tjelesno, ali ne kao nešto kroz što je prošla samo jed- 
nom, nego kao nešto što ostaje u njoj. U samoj sadašnjosti jest, 
dakle, tvarnost, a apsolutno znanje u stvari nije negacija tvarna- 
sti, već njezino osvještavanje. Duh je, u Hegelovu jeziku, povra- 

tak neposrednosti onoga što jest, ili opstojnosti. Hegel kaže 
da su svi načini na koje se duh prikazao u likovima povijesni 
načini, a istovremeno su znanost. Znanost mora proći kroz po- 
jam i svijest, a izvjesnost neposrednog osjetilnog, tako kao što 
je na početku Fenomenologije duha, tako je i na njezinu zavr- 
šetku koji treba shvatiti kao ukupnost fenomenoloških likova 
što su doveli do cilja koji mi sad doživljavamo, nakon procesa 
koji nas je konstituirao. U tom smislu tek na kraju leti sveta 
sova k Minervi. Fenomenologija mišljena u svojoj znanstve- 
nosti, sadrži povratak sebi samoj, a znanstvenost je znanost po- 
javljivanja fenomena, znanost koju bi tako određenu mogao pri- 
hvatiti i Husserl. i 

Treba misliti na Husserla kad se govori o apsolutnom znanju 
kod Hegela kao meti i o svijesti o putu kojim je potrebno proći 
da bi se do nje došlo. Hegelova prisutnost je razumljiva ako 
mislimo na pojam sadašnjosti u husserlovskoj fenomenologiji 
vremena. Sadašnjost Husserlova ponavlja se uvijek iznova, im- 
mer wieder. Ona uvijek prelazi u retenciju i anticipaciju, a osim 
na ova dva načina, ona je prisutna i u onome što nalazimo, ako 
ga osadašnjimo, u prošlosti što je dalja od retencije, kao i u 
onome što mislimo u očekivanju. Trenutak u kojem smo mi 
tačka je što dijeli prošlost od budućnosti. To je tačka u kojoj 
smo uvjetovani, ali i slobodni. Husserlovim nazivljem, sadaš- 
njost je djelatnost i trpnost, oživljavanje prošlosti na uvijek raz- 
ličite načine, koji čine različitom i samu sadašnjost, a otvoreni 
su u budućnost. Hegel, dakako, nije poznavao učenje o modali- 
tetu vremena što nam je Husserl ostavio, ali mi mislimo da u 
Hegelu naslućujemo anticipaciju našeg vremena, anticipaciju 
koja je kako negativna, tako i pozitivna. 

Negativna je onda kada Hegel misli da se samosvijest o pro- 
šlosti i preludij budućnosti ispunjavaju u njemu, tako da on 
postaje kozmičko-filozofski čovjek. Ali je pozitivna kad nam 
Hegel pokazuje da povijest ima smjer i telos i da u sadašnjosti 
postoji uvijek dijalog i sukob, kao da se val prošlosti i val bu- 
dućnosti u sadašnjosti ne samo sudaraju već i susreću. To je je- 
dinstvo koje se razlama kao cjelina ali zadržava, u svakom slu- 
čaju, sve fenomenološke likove i, po nužnosti, slobodno je da 
izmisli likove budućnosti. 

Hegel prikazuje s obzirom na kulturu trenutke fenomenolo- 
gije kao likove. Husserl međutim, ne vidi da su svi likovi tog 
prikazivanja povijesno potpuni. Husserlova fenomenologija, pre- 
ko čitanja Hegela, postaje za sadašnjost, pa i za aktualnu sadaš- 
njicu, također jedna fenomenologija pojavljivanja povijesnih 
likova, kao što su to, na primjer, opreka između slobode i straha, 
PankE subjektiviteta, istina moralne svijesti, lijepa duša i tako 

alje. 

Ako bismo pisali fenomenologiju našeg vremena, morali bi- 
smo tražiti kakvi likovi su se razvili u povijesti i kakvu funkciju 
su imali za nas. Jedan lik, na primjer, mogla bi biti sovjetska 
revolucija, koja obuhvaća Lenjina kao što obuhvaća i sve sov- 

jete. Drugi lik moglo bi biti vrijeme koje nas je dovelo do dru- 
gog svjetskog rata, a lik bi moglo biti i poslijeratno doba s ras- 
tućim umnogostručavanjem atomske energije, i s rastućim revo- 
lucionarnim borbama za slobodu, kao što je na primjer rat u 
Vijetnamu. 


Možemo pripovijedati povijest razdoblja što od Hegela do- 
pire do nas imajući u vidu čitavog Husserla, ali imajući u vidu 
i povijest kao susljedno prikazivanje fenomenoloških likova što 
se razvijaju u dijalektici, i što imaju dijalektiku u sebi, što žele 
negirati negativno da bi potvrdili sadašnjost i krenuli prema 
budućem telosu. Upravo Hegelova fenomenologija može dati 
husserlovskoj fenomenologiji mogućnost da vidi i opiše dijalek- 
tičke likove. Ti likovi, iako su prošli, slikaju se u sadašnjosti, 
a ona je, ukoliko ima u sebi ne samo spoznaju, već psihologiju 
i tvarnost rada, to jest ekonomiju, dijalektička sadašnjost. Dija- 
lektička sadašnjost se razrješava ako se vidi odnos između psi- 
hologije i ekonomske potrebe u Lebenswelt-u. Lebenswelt je pret- 
kategorijalan, a u našem vremenu, gledanom i prikazanom u 
hegelovskom fenomenološkom obliku, mi živimo u dijalektici. 
Dijalektici koju Husserl nije vidio, tako kako su je vidjeli Hegel 
i Marx, ali kako bilo da bilo u dijalektici koju je Hegel vidio u 
likovima gospodara i sluge i u ropskoj svijesti što gradi svoj 
svijet i postiže slobodu jer je prošla kroz ropstvo. Ili jednostav- 
nije, može se također reći da socijalizam postaje slobodan ako 
se uspije osloboditi ekonomskog iskorištavanja, i predaje od ne- 
gativiteta kapitalizma negirajući ga na intersubjektivnu konsti- 
tuciju koja može postati revolucija nove vrste i obnovljenje 
ljudi i društva u povijesnoj sadašnjosti i budućnosti. 

Na nekim stranicama čini se da Hegel naslućuje marksističko 
i husserlovsko gledanje, koje smo skicirali. Ipak, težnja za apso- 
lulom, što se postavlja jedino kao samosvijest, sprečava uvijek 
Hegela da dođe do praxisa i da se zaputi u vremenske struk- 
ture koje su prisutne prema modalitetima mogućeg zbiljnog 
i nužnog. Tu smo u novome svijetu, svijetu intersubjektivnog 
društva koje povijest mora osnovati po načelu da svaki subjekt 
treba biti subjekt, nikada objekt. 


Hegelu je cilj apsolutno znanje i duh koji sebe zna kao duh: 
što se nas tiče, Hegel, Marx i Husserl su nas naučili da je cilj 
socijalističko društvo koje se rađa u borbi i dijalektici, ali koje 
se ne pretvara u vrst neosjetljivog mira jer i on ima svoju dija- 
lektiku. Pročitajmo iznova glasoviti završetak Fenomenologije 
duha: »Cilj, apsolutno znanje, ili duh, koji sebe zna kao duh, 
ima za svoj put sjećanje duhova, kakvi su oni sami o sebi, ispu- 
njavajući organizaciju svojega carstva. Njihovo spremanje pre- 
ma strani njihove slobodne opstojnosti, koja se pojavljuje u for- 
mi slučajnosti, jest povijest, ali prema strani njihove shvaćene 
organizacije znanost pojavnoga znanja; oboje zajedno, shvaćena 
povijest, sačinjava sjećanje i stratište apsolutnoga duha, zazbilj- 
nost, istinu i izvjesnost njegova prijestolja, bez kojega bi on bio 

ono neživo osamljeno; samo aus dem Kelche dieses Geisterrei- 
ches / sch4umt ihm seine Unendlichkeit.« (Fenomenologija du- 
ha, cit., II, str. 305). 

Znanost pojavnoga znanja je fenomenologija koja nije samo 
slučajnost, nego je i mogućnost, zbiljnost i nužnost. Pogotovo 
kod Husserla je fenomenologija također i praxis a kod Marxa 
postaje praksom socijalizma u borbi za sebe samog i za svjet- 
ski intersocijalizam. Stratište o kojem govori Hegel nije ono ap- 
solutnog duha, nego svih ljudi planete Zemlje. Što se tiče istine 
izvjesnosti prijestolja duha, ljudi se pretvaraju u društva, koja 
su pozitivna u onoj mjeri u kojoj su socijalistička, na putu pre- 
ma istini koja je značenje, i nikada se potpuno ne posjeduje, 
te baš zato pokreće ljude i povijest u njihovoj konačnosti i u 
njihovoj Unendlichkeit. 


Prevela Genoveva Slade 

PRAKSA, RAD I DELANJE 
Mihailo Đurić 


Beograd 


Danas je široko rasprostranjeno shvatanje da pojam prakse za- 
uzima središnje mesto u Marxovoj misli, da se oko toga pojma 
kreću sva Marxova razmatranja, da je to, zapravo, osnovni pojam 
njegove filozofije. U tom pogledu postoji visok stepen saglasnosti 
ne samo između najistaknutijih današnjih marksologa, već i izme- 
đu predstavnika najrazličitijih pravaca i struja u okviru današ: 
njeg marksizma. Nema nikakve sumnje da je ovo shvatanje u os- 
novi tačno, da ono dobro pogađa smisao Marxovih najdubljih 
nastojanja, pored toga što se u njegovu potvrdu mogu navesti 
mnoga Marxova izričita izjašnjenja. Pa ipak, treba reći da najve- 
će teškoće pri tumačenju Marxove misli nastaju upravo onda 
kad se pojam prakse stavi u njeno središte, budući da je taj po- 
jam najproblematičniji od svih pojmova u Marxovom kategori- 
jalnom aparatu, budući da u vezi s njim ništa nije tako jednos: 
tavno kao što se na prvi pogled čini. Da bi se izašlo na kraj s ovim 
teškoćama, pred kojima su mnogi, inače, spremni da kapitulira- 
ju, mnogo je bolje upustiti se u traganje za onim što je ostalo 
nedorečeno u Marxovom određenju prakse, a što tako odlučno 
nagoveštavaju njegovi pojmovi istorije i revolucije, nego držati 
se samo njegove izgovorene riječi. 


Pre svega, neosporno je da je Marx shvatio praksu vrlo široko, 
da joj je pridao najširi mogućan smisao. Po njegovom mišljenju, 
praksa je osnovna kategorija ljudske stvarnosti, pod nju potpada 
čitavo ljudsko zbivanje, ona obeležava način bivstvovanja čove: 
ka kao prirodno-povesnog bića. To nije nikakva posebna delat: 
nost u okviru ljudskog sveta, već sama suština tog sveta uzetog u 
celini. Pre svake razlike između pojedinih oblika ljudskog ispolja- 
vanja, pre svake razlike između pojedinih oblasti ljudskog života, 
pre svake razlike između saznanja i činjenja, između rada i proiz- 
vodnje, između pravljenja i delanja, između umetnosti i veštine, 
pre svake takve i drugih sličnih razlika, zbiva se ljudska praksa 

kao nešto iskonsko, prvobitno, kao nešto nužno i neophodno, kao 
nešto jedinstveno i samosvojno po čemu sve ljudsko tek postaje 
mogućno. Štaviše, praksa igra veoma važnu ulogu u procesu us- 
tanovljenja kosmičkog poretka. Po Marxovim rečima, priroda ne- 
ma nikakvu vrednost ukoliko nije posredovana praksom, priro- 
da nije ništa za čoveka ukoliko se uzme apstraktno, za sebe, kao 
gola materija. 

Međutim, koliko god da ova sveobuhvatna odredba zaslužuje 
svaku pažnju i uvažavanje, treba odmah dodati da je Marx gle- 
dao na ljudsku praksu prvenstveno s obzirom na mogućnost pri- 
svajanja prirode, da je shvatio praksu u prvom redu kao zbivanje 
između čoveka i prirode, a ne kao zbivanje među ljudima, da je 
video u njoj delatnost koja se mnogo više tiče čovekovog odnosa 
prema stvarima, nego njegovog odnosa prema sebi ravnima. Ta- 
ko bar proizlazi iz onih mesta na kojima je Marxovo shvatanje 
prakse dobilo najzaokruženiji oblik, kao, na primer, u Tezama o 
Feuerbachu i Nemačkoj ideologiji. Ovo treba naglasiti upravo 
zbog toga što je Marx, inače, dobro znao za društveno poreklo i 
opredeljenje svakog ljudskog odnošenja prema prirodi, što se 
živo interesovao za društveno-istorijski okvir u kome se zbiva 
proizvodnja ljudskog materijalnog života, što je stalno imao pred 
očima društvo kao globalan sistem proizvodnih odnosa. Ali, na 
pomenutim mestima, a i na mnogim drugim, Marx je propustio 
da kaže ma šta bliže i određenije o onoj drugoj, dubljoj i važni- 
joj, nazovimo je tako, egzistencijalnoj strani ljudske prakse, tako 
da je ona potpuno izmakla iz vida mnogim njegovim sledbenici- 
ma i nastavljačima, tako da je ostala sasvim u pozadini kod mno- 
gih kasnijih tumača njegove misli. 

U skladu s ovim svojim upadljivo naglašenim interesovanjem 
za mogućnost prisvajanja prirode, za mogućnost prerađivanja 
njenih sirovina i iskorišćavanja njenih energija, Marx se duboko 
zamislio nad fenomenom rada. Ne samo da je pridao izuzetnu 
važnost radu u celini ljudske prakse, ne samo da je doveo praksu 
u najneposredniju vezu s radom, već je, štaviše, poistovetio prak- 
su s radom. Po njegovom mišljenju, praksa je pre svega i iznad 
svega proizvodna ljudska delatnost, delatnost kojom se reguliše 
razmena materije između čoveka i prirode, delatnost koja služi 
zadovoljavanju ljudskih potreba. Nesumnjivo je da je to jedna od 
najvažnijih tačaka u Marxovom razumevanju prakse. Da tako 
kažemo: Marx je bio toliko opčinjen snagom i veličinom rada da 
je u njemu otkrio primarnu konkretizaciju prakse, da je po uzo“ 
ru na njega shvatio čitavo ljudsko praktičko-delatno nastrojenje 
prema svetu. U svim njegovim izričitim izjašnjenjima o praksi, 
naročito u Tezama o Feuerbachu, ali i drugde, i to kako u ranim, 
tako i u zrelim i poznim spisima, naglasak je mnogo više na radu 
nego na bilo kojoj drugoj delatnosti, tako da se rad po pravilu 
pojavljuje kao paradigma svekolikog ljudskog delanja. 

Nije nimalo teško pokazati da pojam prakse zadaje najveće 
teškoće upravo zbog ovog Marxovog nedvosmislenog ukazivanja 
na vezu između prakse i rada, zbog ovog njegovog upornog na- 

stojanja da praksu svede na proizvodnju, na industriju, na jedan 
poseban oblik čovekovog praktičko-delatnog potvrđivanja u sve- 
tu. Pravo je čudo da mnogi istaknuti marksisti današnjice tako 
olako prelaze preko ove okolnosti. Jer, ako je praksa aktivna i 
spontana delatnost kojom čovek samo dokazuje moć i stvarnost 
svog mišljenja, ako je praksa čulno-telesna delatnost kojom čo- 
vek samo proizvodi prirodu u njenoj predmetnosti, ako je praksa 
predmetna, ovozemaljska delatnost kojom čovek samo postaje 
gospodar prirode, kojom samo menja prirodni oblik materije i 
podešava sredstva za postizanje određenih ciljeva, onda Marx 
nije doneo ništa bitno novo svojim shvatanjem, onda on nije 
učinio nikakav radikalan zaokret u odnosu prema Hegelu i dru- 
gim svojim filozofskim prethodnicima. U tom slučaju, tvrdnja o 
nekoj tobože izrazito revolucionarnoj usmerenosti njegove misli 
ostaje gola fraza. Ili tačnije: ako je praksa samo drugo ime za 
zbivanje rada, ako je praksa isto što i rad, makar samo u glavnim 
crtama, ako ne već i u svim pojedinostima, onda je Marx prevas- 
hodno mislilac proizvodnih snaga, onda nema nikakve bitne raz- 
like između njega i ideologa građanskog sveta, onda je njegovo 
shvatanje duboko ukorenjeno u građanskoj metafizici subjektiv- 
nosti, tako da ne predstavlja nikakav odlučan napredak u odnosu 
prema Hegelovom shvatanju, a kamoli da ga prevazilazi. 


Nikakva pomoć od toga što Marx brižljivo razlikuje pravi, is- 
tinski oblik rada od njegovog iskrivljenog, otuđenog oblika, što 
žigoše rad koji se sastoji u pukom trošenju radne snage, a uznosi 
rad u kome čovek slobodno upražnjava svoje stvaralačke sposob- 
nosti, što prezire apstraktan rad koji stvara robu, a visoko ceni 
konkretan rad koji zadovoljava ljudske potrebe. U oba ta slučaja, 
Marxovo shvatanje prakse ostaje u okvirima građanskog sveta. 
Onde gde je rad u prvom planu, onde gde je rad u središtu pažnje, 
presudno je pitanje čovekovog odnosa prema stvarima, a ne nje- 
govog odnosa prema drugim ljudima, presudno je pitanje tehnič- 
ke moći, a ne čovečnosti. Utoliko je praksa koja se poistovećuje s 
radom nužno instrumentalna delatnost, ona se nužno podređuje 
shemi sredstvo-cilj, ona je nužno cilj-racionalno usmerena. Jedva 
treba pomenuti da je ovako shvaćena praksa nešto sasvim drugo 
nego praxis u izvornom smislu reči, da je ovako shvaćena praksa 
mnogo bliža onome što su stari Grci podrazumevali pod poiesis, 
nego onome što su obeležavali njenim imenom. 


U krajnjoj liniji, to znači da Marxovo shvatanje prakse polazi 
od određenih transcendentalno-filozofskih pretpostavki, da se po- 
vodi za novovekovnim objektivizmom, da se osniva na subjekt-ob- 
jekt odnosu. Utoliko, njegova problematičnost je više nego oči- 
gledna. Jer, subjekt-objekt odnos je odnos između nejednakih 
strana, to je odnos gospodarenja i potčinjenosti, nadređenosti i 
podređenosti, to je odnos koji pretpostavlja aktivnost jedne i pa- 
sivnost druge strane, to je odnos zavisnosti objekta od subjekta. 
Time što prihvata logiku ovog odnosa, Marx se, u stvari, miri sa 
saznanjem da je borba protiv prirode kategorički imperativ ljud- 

ske egzistencije, da čovek živi kao čovek samo pod uslovima ove 
borbe, da je praksa rada njegov večni prirodni zadatak i njegova 
apsoluina istorijska odrednica. Drugim rečima, Marx priznaje da 
čovek može da se odnosi prema prirodi samo ratnički i osvajački, 
a ne i pomirljivo i prijateljski, da priroda može da bude samo 
plen za čoveka, a nikako njegova najveća ljubav. Na taj način 
Marxovo shvatanje prakse učvršćuje buržoaski projekt sveta, 
projekt u kome volja za moć postaje najviše načelo života, a teh- 
nika zadobija potpunu prevlast nad prirodom i čovekom. 

Ali, daleko od toga da bi to bilo sve što ima da se kaže u vezi 
s Marxovim shvatanjem prakse. U najboljem slučaju, to je samo 
jedna strana stvari. Ona iskazana, neprećutana. Koliko god bilo 
tačno da je Marx mnogo polagao na praktičko prisvajanje priro- 
de, koliko god bilo tačno da je on pridavao veliku važnost proiz- 
vodnji ljudskog materijalnog života, odatle nikako ne proizlazi 
da je njemu bilo stalo samo do potpunog i nesmetanog razvoja 
proizvodnih snaga, da je on mislio samo na neprekidno usavrša- 
vanje proizvodnog procesa, na proizvodnju radi proizvodnje, da 
se kod njega sve rastvara u samokretanju ove poslednje. U stvari, 
Marx se mnogo više interesovao za proizvodne odnose nego za 
proizvodne snage, njegova najpreča, ako ne i glavna briga bili 
su odnosi u koje ljudi stupaju u procesu proizvodnje, dakle odno- 
si među ljudima povodom stvari, a ne odnosi ljudi prema stvari- 
ma, ali ne manje i društveni odnosi uopšte, pa čak i najneposred- 
niji, najličniji međuljudski odnosi koji se uspostavljaju bez ikak- 
vog posredovanja vanljudskih činilaca. Smetalo mu je to što u 
čitavoj dosadašnjoj istoriji nije bilo ravnopravnosti i uzajam- 
nosti u ljudskom životu, što su svi dosadašnji istorijski tipovi me- 
đuljudskih odnosa tako izrazito antagonistički. Hteo je da iz os- 
nova izmeni strukturu i organizaciju ljudskog sveta, hteo je da 
ukine razliku između vladajućih i potlačenih, između onih koji 
zapovedaju i onih koji slušaju, između onih koji odlučuju o raspo- 
deli društveno cenjenih dobara i usluga i onih na koje pada sav 
teret materijalne proizvodnje. Utoliko, neće biti da pitanje među- 
ljudskih odnosa nema nikakvog smisla u okviru Marxovog shva: 
tanja prakse, da se uvođenjem ovog antropološko-humanističkog 
motiva samo prikriva i ulepšava Marxovo bitno uviđanje neizbež- 
nosti konačnog uspostavljanja sveta prakse kao sveta rada i mo- 
ći, kao što bi hteli da nas uvere oni koji veruju u to da je Marx 
pre svega i iznad svega mislilac tehnike. 

Da ne bi bilo nikakvih nesporazuma, treba otvoreno reći da 
je Marx imao izvanredno istančan smisao za ovu drugu, egzisten- 
cijalnu stranu ljudske prakse, tako da njegova izgovorena reč, 
pored onog maločas iznetog, prevashodno naturalističko-ontološ- 
kog određenja, podrazumeva i jedno sasvim drugačije, prevas- 
bodno antropološko-humanističko određenje. A to znači da Marx- 
ovo shvatanje krije u sebi još jednu, na prvi pogled gotovo neve- 


1) Tako Vanja Sutlić, »Moć i čovječnost«, Praxis, VII/1—2 (1970), str. 21. 

rovatnu mogućnost tumačenja po kojoj pojam prakse obuhvata 
ne toliko zbivanje između čoveka i prirode, koliko zbivanje među 
ljudima, po kojoj pod pojam prakse potpada ne toliko rad kao 
tehničko-racionalno, instrumentalno ophođenje čoveka s bivstvu- 
jućim, koliko delanje kao moralno-emocionalno, smisaono opšte- 
nje među ljudima, kao neposredan susret čoveka sa sebi ravnima. 
Ako bi, možda, bilo preterano i neosnovano tvrditi da je Marx 
ikad bio sasvim načisto s razlikom između rada i delanja, odnos- 
no da je ikad do kraja shvatio da je vezivanje prakse za delanje 
mnogo više u skladu s njegovim namerama, budući da otvara sas- 
vim drugačije perspektive nego vezivanje prakse za rad, bilo bi 
ne manje neumesno i neosnovano poricati da je kolebanje i na- 
petost između ovih pojmovnih mogućnosti ostavilo dubokog tra- 
ga u celini njegove misli*. Izgleda da je Marx propustio da kaže 
ma šta bliže i određenije o ovoj drugoj mogućnosti razumevanja 
prakse u prvom redu zbog toga što je dobro znao da odnosi među 
ljudima daleko zaostaju za onim što bi mogli i što bi trebalo da 
budu. Kao retko ko i pre i posle njega, Marx je bio duboko neza- 
dovoljan svim istorijski ostvarenim oblicima ljudskog života, ma- 
lo je verovao u iskrenost i postojanost ljudskih stvari, video je 
svugde oko sebe samo nepravdu, gramzljivost i licemerje. Smat- 
rao je da je u čitavoj dosadašnjoj istoriji ljudska praksa bila is- 
pod ljudskog nivoa, da u uslovima klasno podeljenog društva nije 
ni bilo prakse u pravom, ljudskom smislu reči. Zgražao se nad tim 
što u ljudskom životu nema ni jednakosti ni uzajamnosti, što su 
odnosi među ljudima uređeni po ugledu na odnos čoveka prema 
stvarima, što u tim odnosima preovlađuje logika subjekt-objekt 


odnosa? koju je moderna evropska buržoazija tako dosledno pri- 


2) Da je Marx u tom pogledu znaino zaostajao za mladim Hegelcm, ko- 
ji je u svojoj jenskoj Filozofiji duha bio akutno svestan razlike, ali i dija- 
lektičke veze između rada i delanja, dobro je primetio Jirgen Habermas, 
»Arbeit und Interaktion: Bemerkungen zu Hegels Jenenser 'Philosophie 
des Geistes'«, u knjizi: Technik und Wissenschajft als 'ideologie' (Frank. 
furt/Main: Suhrkamp, 1968), str. 44—46. Za bliže upcznavanje s razlikom 
između rada i delanja, mada iz nešto drugačijeg ugla, korisno može da po: 
služi knjiga: Hannah Arendt, Vita activa (Stuttgart: W. Kohlhammer, 1960). 

3) U skladu s osnovnom idejom svog ranijeg dela Biće i ništa, Sartre 
je u svojoj novoj knjizi Kritika dijalektičkog uma, u kojoj je opširno izlo 
žio teoriju društvene prakse, ubedljivo pokazao da prvobitna ljudska situ: 
acija mora biti situacija sukoba i borbe, odnosno da prvobitno držanje lju- 
di jednih prema drugima mora biti ratoborno i nasilničko, ukoliko je me 
đuljudski odnos načelno subjekt-objekt odnos. Doduše, Sartreovo novo shva- 
tanje se u mnogim tačkama znatno razlikuje od njegovog nekadašnjeg shva: 
tanja. Tako je negativnost drugog, to jest opasnost pretvaranja drugog za 
mene i mene za drugog u »nečovečnog čoveka«, Sartre naknadno protuma“ 
čio u materijalističkom smislu, dovodeći u vezu tu opasnost s oskudicom 
kao osnovnim uslovom ljudskog istorijskog sveta. Ali, Sartreovo najveće 
odstupanje od nekadašnjeg shvatanja je u tome što je on naknadno priz: 
nao uzajamnost subjekt-objekt odnosa, što je našao rešenje za ciljno-racio. 
nalno ophođenje među ljudima u »obostranoj integraciji« i na taj način 
ukinuo oštru suprotnost između mog bića za drugog i tuđeg bića za mene, 

menila u odnosu između čoveka i prirode. Otud Marx nije imao 
drugog izbora nego da svet moralno-emocionalnog, smisaonog 
opštenja među ljudima žigoše kao svet postvarene prakse. 


U svakom slučaju, izvesno je da Marx nikako nije pristajao na 
to da odnos između čoveka i prirode bude obrazac za odnose me- 
đu ljudima. To je, možda, najvažnija, a ne samo jedna od vrlo va- 
žnih tačaka u njegovom shvatanju prakse. Ne bi se nimalo pogre- 
šilo ako bi se reklo da je ovo Marxovo nepristajanje od najvećeg 
značaja za razumevanje njegovog raskida s filozofskom tradici: 
jom, da je to nepristajanje ne samo pomoglo Marxu da prozre 
slabost i ograničenost građanske metafizike subjektivnosti, već 
da ga je, štaviše, navelo na to da okrene leđa subjekt-objekt 
odnosu. Pri tom je manje važno to koliko je Marx stvarno uspeo 
da prevaziđe logiku ovog odnosa (kojoj je, kako izgleda, bio spre- 
man da prizna neprikosnovenu važnost u jednoj tipičnoj buržoas- 
koj oblasti ljudskog ispoljavanja); mnogo je važnije to da je on 
uvideo neophodnost takvog prevazilaženja. U najmanju ruku, 
napuštanje metafizike subjektivnosti bila je neizbežna konsekven- 
cija Marxove bespoštedne kritike građanskog sveta, njegovog ne- 
pokolebljivog uverenja da neposredno predstoji promena u biću 
čoveka, njegovog radikalnog zahteva da se živi drukčije nego što 
se dosad živelo. S one strane subjektivnog, s one strane objektiv- 
nog, usred carstva slobode koje treba da izraste nad carstvom 
nužnosti, Marx je video jedinu istorijsku mogućnost za obnovu 
neposrednog, ličnog, prisnog opštenja među ljudima. Pred njego- 
vim duhovnim okom lebdela je sasvim jasna slika jednog novog 
sveta u kome je čovek najviša ljudska potreba, u kome je čovek 
čoveku drug, prijatelj, saradnik, u kome se čovek neposredno od- 
nosi prema drugom, tako da u drugom i preko drugog nalazi sa- 
mog sebe, to jest postaje određen konkretan pojedinac. 


S obzirom na neka Marxova uviđanja iz ranih radova, pogoto- 
vo s obzirom na neka mesta iz Ekonomsko-filozofskih rukopisa, 
očekivalo bi se da je ovom žustrom protivniku svih polovičnih 
rešenja moralo poći za rukom da domisli do kraja ovo drugo 
shvatanje prakse, očekivalo bi se da je ovaj mislilac revolucije 
naknadno primenio svoju ideju o preokretu u međuljudskim 
odnosima i na odnos između čoveka i prirode, da je otišao tako 
daleko u svom zalaganju za revolucionarno menjanje sveta da je 
nasuprot neobuzdanoj želji za porobljavanjem prirode istakao 
zahtev za estetičko-umetničkim odnošajem prema njoj i mističko- 
-romantičkim saživljavanjem s njenim nepresušnim tokovima. 
Međutim, treba jasno reći da Marx nije učinio taj korak. Niti bi 
taj korak bio u skladu s njegovom opštom materijalističkom us- 
merenošću, niti bi odgovarao njegovom zrelom shvatanju o odno- 


na kojoj je nekad gradio čitavu svoju društveno-ontološku zamisao. Vidi 
Jean:'Paul Sartre, Critique de la rasion dialectique, I (Paris: Gallimard, 
1960), naročito str. 192—193, 204 — 214. 

su između carstva slobode i carstva nužnosti. A samo bi u tom 
slučaju tvrdnja o unutrašnjem, duhovnom preobražaju života 
koji bi trebalo da označava početak novog istorijskog razdoblja, 
zapravo tvrdnja o pomirenju čoveka sa samim sobom i s drugim 
ljudima, kao i o pomirenju čoveka s prirodom, koja se u posled- 
nje vreme sve češće pripisuje Marxu, kao da bi u njoj bilo sabrano 
jezgro njegovog učenja, dobila puno filozofsko opravdanje. 


7 PRAXIS 793 


HEGELOVO NERAZUMIJEVANJE LATINSKE 
I HUMANISTIČKE TRADICIJE 


Ernesto Grassi 


Roma 


1. Prije nego dospijemo do razmatranja prave naše teme, 
neophodno je da barem shematski ocrtamo ono osnovno shva- 
ćanje filozofije koje je prevladavalo od Descartesa do njemač- 
kog idealizma i koje je dovelo do nepriznavanja latinske i huma- 
nističke tradicije. Dostatnost ili nedostatnost nekog suda o filo- 
zofskom značenju nekog autora može se tek tada pravilno pro- 
cijeniti, kad je unaprijed jasno, kakvo se mjerilo polaže pri 
svakome suđenju. 

Po tradicionalnom shvaćanju moderna filozofija počinje s 
Descartesom: on se trudi da nanovo zasnuje znanje; s njim 
stupa u prvi plan problem spoznaje i onog istinitog. Pretpostavka 
takva shvaćanja jest dualizam bitka i čovjeka, subjekta i objek- 
ta, ili, kako će se to reći kasnije u njemačkom idealizmu, po-sebi- 
-bitka i bitka-za-nas. 

Shodno tome filozofija je proces koji reflektira o biću, pri 
čemu se (što je za naše razmatranje od važnosti) načelno raz- 
dvaja teorija i praksa. Teorija se sastoji u spoznaji univerzal- 
noga — onoga što stalno postoji odnosno pokazuje opće va- 
ženje — dok je praksa područje promjenljivoga, partikularnoga, 
relativnoga i ne da se izvoditi iz univerzalnoga. Filozofija shva- 


om kao akt refleksije o zbilji, posjeduje izrazito racionalni ka- 
rakter. 


Ne treba zaboraviti da je Descartes na osnovu svog raciona- 
lizma (filozofije kao procesa izvođenja odnosno zaključivanja 
iz jedne prvobitne istine) svjesno protjerao iz oblasti filozofije 
sve humanističke struke (filologiju, povijest, retoriku i umjet- 
nost), jer one nikako ne doprinose jasnoći mišljenja i zaključi- 

vanja, već bi naprotiv ovu jasnoću mogle samo mutiti.! Prven- 
siveno je Descartes uvjeren, kako bi mogao naći mnogo origi- 
nalnije duhove izvan kruga humanističke tradicije: »saepissime 
videamus illos, qui litteris operam nunguam navarunt, longe 
solidius et clarius de obviis rebus judicare, quam qui perpetuo 
in scholis sunt versati.«? 

Retorici se predbacuje da svojim djelovanjem na strasti izig- 
rava strogost racionalnog, deduktivnog mišljenja; otklanja se i 
svaka filozofija koja počiva na važenju jedne instancije, kao na 
primjer na općenitosti zdravog razuma (sensus communis), jer 
samo strogi racionalni proces može filozofiji podati istinitost. 
Pod takvim aspektima ne postoji niti neki problem »forme« filo- 
zofskih iskaza, ukoliko logički sadržaj iz sebe sam određuje 
formu; formalni problemi filozofske rasprave otklanjaju se kao 
»literarni«. 

U razvitku filozofije poslije Descartesa ne mijenja se ništa 
bitno u ovoj negativnoj filozofskoj presudi humanističkih struka. 
Dakako da se Hegel onda kao prvi zdušno trudio da prevlada 
tradicionalnu pretpostavku ove filozofije — dualizam po-sebi-i 
za-nas bitka, prirode i čovjeka. Razlikuje li se — tako glasi He- 
gelova kritika — oblike spoznaje — kao formativni alat — od 
objekta, tada se nužno neće nikada moći postići objekt kakav 
je on po sebi. Pokušaj da se doprinos oruđa odvoji od proizvoda 
spoznaje (da bi se tako dobio objekt kakav je on po sebi) po- 
novo se sudara s objektom u njegovoj nedostižnosti. Ovo iskus- 
tvo vodi neizbježno u skepticizam. : 

Hegelovo prevladavanje skepticizma poznato je: dualnost 
po-sebi i za-nas nije prvobitna, jer nju tek stvara akt mišljenja 
i stoga ona pada u mišljenje. Pri tome stiče mišljenje jedno 
»iskustvo«: polazeći od »prirodne predodžbe« dualizma kao 
pretpostavke filozofije, ono dospijeva do antiteze skepticizma: 
teza i antiteza ne pokazuju se međutim nipošto kao izolirana 
protustanovišta, budući da se mišljenje razvija kroz njih kao di- 
jalektički proces i to kao izvorni oblik sebe-objavljivanja. »Niz 
njenih oblikovanja, koje svijest prolazi na tom putu, jesu napro- 
tiv iscrpna povijest izobrazbe svijesti same za znanost... bitno 
je pak da se ovaj niz zadrži kroz čitavo istraživanje, da bi oba 
ova momenta, pojam i predmet, za-drugo- i po-sebi-samom-biti, 
sami pali u znanje koje istražujemo, pa da tako ne budemo mor 
rali donositi tek mjerila, i pri istraživanju aplicirati svoje do- 
mišljaje i misli.«? 

Odatle se nadaje osnovna teza kako je sve realno ujedno ra- 
cionalno; iz toga slijedi nužnost da se sve realno a priori dija- 
lektički izvede, povijest, prirodne znanosti, umjetnost, u njiho- 


1) Usp. Descartes, Regulae ad directionem ingenii, Reg. III; Discours 
de la methode, I, 8. 

2) Descartes, Regulae ad directionem ingenii, IV, I. 

3) Hegel, Phinomenologie, s. 72, 76. ed. Glookner II, Stuttgart 1927. 

vom razvoju i njihovim različitim oblicima. Sve patetičko, sub- 
jektivno, opažajno mora biti dokinuto i uzapćeno u svoj racio- 
nalni aspekt. 

Descartesov racionalizam tjera se do svojih krajnjih poslje- 
dica. Filozofija je — i time se čitava racionalistička tradicija 
još jednom sažima — »misaono promatranje« tj. jedna znanost, 
koja za sebe pretendira, da uz pomoć logike, uz pomoć dijalek- 
tičkih principa, razumije realnost. Stoga moraju kroz povijest 
filozofije sistemi biti »ogoljeli čisto od svega što se tiče njihova 
vanjskog oblika, njihove primjene na posebno i tome slično« 1j. 
nužno je da se pokaže »ideju samu u njenom logičkom pojmu«.“ 


Shodno tome kritizira Hegel latinsku tradiciju kao jednu 
vrst »popularne filozofije« koja nije »spekulativna«. Ova popu- 
larna filozofija kao da je »izljev i proizvod rimskog svijeta«. On 
naglašava kako otklanja onu tezu (kojom ćemo se još kasnije 
pozabaviti) po kojoj razvoj rimskog prava predstavlja filozofski 
događaj. »Rimski svijet, koji je u sebi ubio živu individualnost 
naroda, proizveo je doduše formalni patriotizam i njegovu vrli- 
nu, kao i jedan izgrađeni sistem prava; ali spekulativna filozo- 
fija nije mogla proizaći iz takve smrti — tek dobri advokati, mo- 
ral Tacita.«* U tom sklopu spominje se i Cicero: »Aristotelova 
filozofija dobila je i ime peripatetičke; a to je više — npr. u 
Ciceronovo vrijeme — postalo nekom vrsti popularne filozofije, 
nego što bi se usavršio duboki, spekulativni način Aristotelov 
i postao sviješću.«* Filozofija koja nije spekulativna nije »čista 
znanost« jer ona ne uzima za svoje ishodište nikakvo neposred- 
no znanje. Tako se Hegelova kritika rimske filozofije poklapa 
s njegovom kritikom zdravog ljudskog razuma: zastupnici »ci- 
ceronske popularne filozofije« »ne mogu se ubrajati u pravu filo- 
zofiju, oni pripadaju zdravom ljudskom razumu.«? 


U skladu s time Hegel ne nalazi odnosa niti prema humaniz- 
mu i to iz razloga koji se uvijek ponavljaju od Descartesa: filo- 
zofija se priznaje samo kao racionalna znanost, koja do sebi 
primjerene forme dolazi samo refleksijom i putem »ideje«. Po 
Hegelu humanizam iznevjerava svijet ideje, on isuviše ostaje u 
svijetu fantazije, umjetnosti; kao što znamo umjetnost je za He- 
gela samo jedna nedostatna forma prikaza iđeje: ideja ovdje na- 
stupa još suviše vezana uz konkretno, osjetilno, tj. ona se ovdje 
pojavljuje samo kao »ideal«. Iz »neumješnosti da misao pred- 
stavi kao misao, (humanizam) se laća pomoćnih sredstava, da 
bi je izrazio u osjetilnoj formi.«" Istina biva tek sekundarno, 
slikovito pristupačna, ona se ne otkriva po samoj sebi, već joj je 


g Psa Geschichte der Philosophie, ed. Glockner XVII, s. 59 Stutt: 
a . 

5) Hegel, idem, s. 427. 

6) Hegel, idem, s. 419. 

7) Hegel, idem, s. 219. 

8) Hegel, idem, s. 121. 

»izvor... autoritet... srce, nagon, sklonosti, naš prirodni bitak, 
moj osjećaj za pravednost... Sadržaj je u obliku koji je samo 
prirodan.«* Tako humanistička filozofija za Hegela pripada su- 
višnim »pojavama« koje daju malo građe u pogledu filozofije.« 

Negativni sud o Ciceronu i njegovom filozofskom značenju 
kakav nalazimo kod Hegela, susrećemo i kod historičara, npr. 
kod Mommsena, pri čemu u pozadini uvijek sasvim jasno stoji 
jedno racionalističko shvaćanje filozofije. Mommsen vidi u Ci- 
ceronovu djelu prije svega pojavu advokatskog govora kao knji- 
ževne vrste.'' Jedina sposobnost koju Mommsen priznaje Cice- 
ronu jest stilistička: »On je bio uistinu takav svaštar, da je pri- 
lično svejedno, koje je polje plužio. Jedna žurnalistička priroda 
u najgorem smislu te riječi, prebogat, kako sam kaže, na rije- 
čima, u mislima pak nada sve siromašan, nije bilo struke, gdje 
on ne bi hitro uspomoć malo knjiga prevodeći ili kompilirajući 
sastavio jedan čitki članak.«" 

Kad Mommsen govori o »groznoj misaonoj pustoši« Cicero- 
novoj to se više mora čuditi zagonetki, kako je Cicero mogao 
kroz stoljeća izazivati divljenje; Mommsen vidi u ciceronijanstvu 
jednu od »većih tajni ljudske naravi«, koja se pak može objas- 
niti jedino djelovanjem jezika i govora na ljudsko čuvstvo. 

Na slične razloge oslanja se i negativni sud o humanističkoj 
tradiciji. E. R. Curtius izruguje se pokušaju, da se pronađe jedna 
filozofija humanizma i niječe bilo kakvu opravdanost takvom po- 
kušaju, budući da se pri tako zvanoj filozofiji humanizma radi 
jedino o »retoričkim stilskim vježbama«.“ 

2. Cicero je u »De oratore« ukazao na to kako shvaćanje filo- 
zofije kao čisto racionalne djelatnosti — koja se načelno odvaja 
od historijske realnosti — vodi do nesretne rastave između filo- 
zofije i retorike, koja smjera na konkretno sudioništvo ljudi 
putem riječi.“ S racionalnim shvaćanjem filozofije nužno se pod- 
vajaju »logos« i »pathos«, »res« i »verba«. Da bi se »logos« i »pa- 
thos« ponovo priveli jedinstvu (kako retorika ne bi ostala lišena 
svakog sadržaja, a filozofija svakog patetičkog učinka), mora se 
zadobiti jedno novo shvaćanje filozofije. Ova nakana određuje 
pravo značenje latinske kao i humanističke tradicije. 

Za Cicerona čovjek je naprosto povijesno biće, čija pitanja 
nastaju uvijek iz konkretne historijske situacije, ukoliko im iz 
te situacije struji njihov patetički i filozofski sadržaj; izvan tog 
okvira međutim pitanja postavljaju samo »tehničke« probleme. 

Latinska kao i humanistička tradicija polaze od pitanja kon- 
kretnog, čovjekovog bivanja. Osnovno nastojanje ne usmjerava 


9) Hegel, idem, s. 127. 

10) Hegel, idem, s. 149. 

11) Mommsen, Rčmische Geschichte, III, Berlin, 1933, s. 619. 

12) Mommsen, idem, s. 620. 

14) Usp. E. R. Curtius, Neuere Arbeiten iiber den italienischen Huma- 
nismus, u »Bibliothčque d'humanisme et Renaissance, Bd. X/9, 1947/48. 

15) Usp. Cicero, De oratore, III, 16, 61. 

se niti prema potrazi za istinitim ili znanjem, niti prema spoz- 
najno-teoretskim problemima dualiteta subjekta i objekta, čo- 
vjeka i prirode. Nije nikakvo čudo da ije stoljećima razumijeva- 
nje Cicerona i humanizma bilo prepriječeno. 

Tradicionalno negativno prosuđivanje rimske filozofije i s 
time u vezi otklanjanje Cicerona kao mislioca krajnje su jed- 
noznačni. Najčešće se upućuje na to kako Latincima zapravo 
nedostaje filozofskog dara; namjesto (nepostojeće) metafizike 
kod njih nastupa jedno začudno političko i jurističko mišljenje, 
koje s filozofijom nema nikakve veze. 

Bilo bi namjestu pitanje, kako to da je njemački idealizam 
dospio do dubokog razumijevanja grčke filozofije, dok za rimsko 
mišljenje nije našao pristupa. Ovo se pitanje ne postavlja, jer 
bi se njime razriješila opće važeća pretpostavka — koju upravo 
treba ispitati — kako latinski svijet — i Cicero kao jedan od 
njegovih najpoznatijih predstavnika — ne posjeduju filozofsku 
konzistenciju. 

U sačuvanom odlomku prvog poglavlja spisa »De Republica« 
kaže Cicero: »...niti bi C. Duelius, A. Atilius, L. Metellus spasili 
od strašne prijetnje Kartage (terrore Carthaginis), niti bi dva 
Scipiona usplamtjeli požar drugog punskog rata mogli pogasiti 
svojom krvlju (oriens incendium belli Punici secundi sangui 
ne suo restrinxissent), niti bi Q. Maximus s još većim sredstvima 
raspaljen požar oslabio (enervavisset) ,.. niti bi ga P. Africanus 
odvratio od vratiju ovog grada (a portis huius urbis avulsum) 
i skrenuo prema zidinama neprijatelja (compulisset intra hos- 
tium moenia).«'* 

Nepotpuni tekst počinje silovito i dramatično jednim naba- 
čajem biti i prevlasti političkoga, koji se korijene u praktičkom 
historijskom djelovanju. Radi se o spašavanju ljudske zajed- 
nice, o životu i smrti, radi se o tome da se odgovori jednoj nuždi 
koja ne trpi odlaganja, kako to tekst predočuje metaforom 
požara. 

Da bi problem prikazao u njegovoj alternativi, donosi Cicero 
slijedeći primjer: »M. Catonu — nepoznatom i novom čovjeku, 
koji nam je svima, što težimo za istim stvarima (quo omnes qui 
isdem rebus studemus) jedan uzor, po kome se može voditi 
prema djelovanju i muževnom savršenstvu — zacijelo bijaše mo- 
guće, da se u Tusculumu u miru i zadovoljstvu odmara (certe 
licuit Tusculi se in otio delectare). Ali budala, tako misle ovi 
(apstraktni filozofi) htio je, ma da ga nikakva nužda nije tje- 
rala, ipak radije da se povlači po ovim valovima i olujama (in 

s undis et tempestatibus) sve do u svoju najstariju dob, nego 
da = rea zed i spokojstvu najprijatnije živi.«!" 

.. Zakle alternativa: politika ili otium, kontemplativni ili ak- 
tivni život? Nije li nužno također da se u Bojučenošti posveti 


16) Cicero, De republica I, 1, 63. 
17) Cicero, idem, I, 1, 84. 

mišljenju da bi se nakon toga djelovalo? Cicero izvodi kako poli- 
tičko djelovanje izvire iz »necessitasa« čovjekova potvrđivanja 
i iz »amora« za opće dobro: »tantam esse necessitatem virtutis 
generi hominum a natura tantumque amorem ad salutem defen- 
dendam datum, ut ea vis omnia blandimenta voluptatis otioque 
vicerit.«'* 


Političkom djelovanju leži u osnovi iskustvo one nužnosti 
koja je za Cicerona svojstvena biti čovjekovoj. Zahtijevana »vis« 
proizlazi uvijek iz jedne »virtus«, iz jedne vrsnoće, pri čemu 
treba pitati, da li »virtus« stoji u bitnoj vezi s razvitkom čovjeka 
kroz političko djelovanje. 


Cicero ističe bitnu razliku između »ars« — kao pojedine 
znanosti — i »virtus«. Jednu »ars« može čovjek posjedovati, a 
da je ne primjenjuje; ona odgovara onome što su Grci nazivali 
»tehne«: kao djelatnost ona nema cilja u samoj sebi, i zato se 
ostvaruje uvijek samo kao sredstvo za nešto drugo, odakle tek 
dobiva svoje značenje. Drugačije »virtus« koja se sastoji na- 
prosto u vršenju nje same; u njoj se poklapaju znanje i djelo- 
vanje, mišljenje i čin: oba elementa ovdje su najintimnije po- 
vezani. Ja mogu nešto misliti, a da to ne izvodim; moja snaga 
kao čovjeka, moja »virtus« pokazuje mi uvijek samo moju oba- 
vezu, da izvršim ono što ne trpi odlaganja. Pravo snalaženje 
čovjeka kao čovjeka, njegova »virtus« posjeduje egzistencijelni 
karakter, jer »virtus« nije primjena neke »ars«, već čin koji od- 
govara neotklonljivoj nužnosti, kojom se čovjek ozbiljuje kao 
čovjek. »Nije dovoljno vrsnoću posjedovati poput neke vještine, 
a da ju se ne posvjedočuje (Nec vero habere virtutem satis est 
quasi artem aiquam nisi utare). Dok se vještina, ako je ne ko- 
ristiš, ipak dade zadržati u umijeću za nešto, to vrsnoća počiva 
isključivo u posvjedočenju nje same.«" 

»Ars« proistječe iz nužnosti da se izađe na kraj s realnim, da 
ga se odredi s obzirom na prethodno postavljeni cilj i da se 
njime ovlada. Nije tako sa samoostvarenjem čovjekovim kao 
činom njegove »virtus«. Ukoliko se radi o tome, da li teorija ili 
praksa imaju prednost, mora se najprije razjasniti, u čemu se 
zapravo sastoji »virtus«, jer samo se po njoj spoznaje ono iz: 
vorno i bitno što se tiče čovjeka. 


U »De republica« postavlja Cicero genijalnu tezu, da se samo 
tada može uspostaviti odnos između teorije i prakse, ako se »vir- 
tus« prizna kao korijen povijesnog ostvarenja čovjekova. Ovaj 
način postavljanja problema pokazuje kako Cicero odlučno ot- 
klanja svaku apstraktnu, teoretsku filozofiju. Određenje »vir- 
tusa« kao životnog elementa čovjekovog, kojeg zahtjevi ne 
trpe odgode, predstavlja konkretnu postavku njegovog filozo- 
firanja i karakteristična je za rimsko mišljenje. 


18) Cicero, idem, I, 1, 77. 
19) Cicero, idem, I, 2, "78. 

O biti vrsnoće Cicero kaže: »Najveće posvjedočenje i spo- 
sobnost čovjekova (virtus) sastoji se u upravljanju državom; 
ostvarenje upravo onih stvari koje ovi ljudi (teoretski filozofi) 
u svome kutu deklamiraju, zbiva se dakako samo djelom, a ne 
govorom.«* 


Ostvarenje vrsnoće zbiva se prvenstveno unutar svake povi- 
jesne zajednice, koja predstavlja okvir za bitna pitanja, recimo 
O »pietas«, O »justitia« ili o »religio«. Izvan konkretne povijesne 
situacije pokazuju se institucionaliziranja vrsnoće kao bijedna 
teoretska razlaganja, kako ih npr. filozof apstraktno izvodi: 
ona ostaju čisto akademska ili bez učinka. »Ništa naime filo- 
zofi ne govore — ukoliko barem imaju pravo i ukoliko su za 
pohvalu — što ne bi imalo svoje porijeklo i potvrdu sa strane 
onih koji su državi dali njene zakone.«*' 


Bilo bi tu pogrešno, dva aspekta ljudske djelatnosti, teoriju i 
praksu, htjeti odvojiti ili ih shvatiti kao izvorno različite, jer 
njihov je zajednički korijen upravo konkretno, historijsko ozbi- 
ljenje čovjekovo, čijoj nužnosti treba uvijek nanovo odgovarati. 

»Gubernatio civitatis« nadaje se iz postavljanja i rješavanja 
teoretskih i praktičkih problema, koje se ne može odvajati; ona 
se oblikuje prvenstveno kao zakonodavstvo, koje treba da stvori 
jedan ljudski, sređeni svijet. Zakonodavstvo nije nipošto neka 
apstraktna znanost prava — neka »ars« možda — ono ima na- 
čelno značenje. 


Jus se tiče prvobitno pravog snalaženja u stalno drugačijim 
situacijama. Pravoslovlje — ne filozofija — jest ono izvorno pod- 
ručje u kome uvijek nanovo niče i odgovara se pitanje o »arheu« 
o vladajućem i vodećem, o »princepsu«. Tek izvan egzistenci- 
jelne nužde biranja, »legere« — koja sadrži konkretno određe- 
nje vrsnoće — razdvajaju se znanje i čin, sadržaj i oblik govora, 
filozofija i retorika. Pravoslovlje biva okvirom za stalnu opas- 
nost, da ono ljudsko ugrožava propast. Cicero daje ovim »guber- 
natores« prednost pred filozofima u tradicionalnom smislu »teo- 
retika«. »Dakle onom građaninu koji sve druge — bilo nared- 
bom, bilo prijetnjom zakonske kazne — tjera na ono, u što 
filozofi svojim riječima samo nekolicinu mogu s mukom uvje- 
riti, treba ipak dati prednost pred onima koji ove stvari samo 
raspravljaju — tj. pred filozofima.«"? 

Termin filozof kod Cicerona ima dvojako značenje: jednom 
negativno, ukoliko označava onoga koji samo izmišlja teorije 
i u samoći, u apstraktnosti, u kontemplaciji daleko od zajednice, 
izvodi jednu racionalnu »ars«, i jedno pozitivno kad označava 
onoga koji odgovara izvršenju konkretno historijski vezane vrs- 
noće, koji odgovara nuždi za »legere« i oblikuje je u zakone. 


20) Cicerc, idem, I, 2, 78. 
21) Cicero, idem, I, 2, "78. 
22) Idem. 

»Gubernatio civilis« koja se konkretizira u »jusu« čini bit 
onoga što je čovjeku zajedničko, bit jedne »res publica«. (»Po- 
pulus autem non omnis hominum coetus quoquo modo congre- 
gatus, sed coetus multitudinis iuris consensu et utilitatis commu- 
nione sociatus«)" Ljudska zajednica koja se korijeni u pravu, 
jest »preneseni«, »transponirani« svijet, ukoliko su sve strasti i 
postupci stavljeni u sistem pravnih odnosa te su time zadobili no- 
vo značenje. Čak i »mjesto« gubi svoju fizikalnu, geografsku 
relativnost i dobiva jedan ljudski smisao putem zakona; izvan 
gradskih zidina vlada bezakonje, kaos, nešto što nema veze sa 
čovjekom. 

»Jurisprudentia« predstavlja — kako će to kasnije Vico na- 
glasiti — stvarnu vezu između pojma »ius« i »prudentia«: »pru- 
dentiam esse legem, cuius ea vis sit, ut recte facere iubeat, ve- 
tet delinquere.«*“ Prudentia obilježava djelatnost proviđanja, u 
dvostrukom smislu predviđanja onoga što još nije — dakle kao 
odnos spram budućnosti — i u smislu opreza kao pokušaja iz- 
laza iz jedne konkretno zgođene situacije. 

Zakon nije nikada identičan s jednim stalno važećim, utvr- 
đenim i općevaljanim propisom; on ozbiljuje u stalno novim ob- 
licima »pro-videre« za nalaženje rješenja u uvijek drugačijim 
situacijama. Ne radi se o »jednom« nepromjenljivom zakonu, 
koji je zauvijek institucionaliziran; jedini i pravi osnovni zakon 
je nužnost stalnog »izabiranja« — »legere«, koje polaže računa 
izvornoj biti čovjekovoj. Budući da su historijske datosti uvijek 
u toku, mijenjat će se i preoblikovati i forme vlasti. Kružni tok 
povijesti dokazuje da se bit consiliuma jedne gubernatio civita- 
tis sastoji u uvidu u razvoj i obrate javnih poslova, »da biste, 
ako znate, kuda neka stvar ide, mogli da je predusretnete ili za- 
držite (... ut cum sciatis quo quaeque res inclinet, retinere aut 
ante possitis occurrere).«** »Retinere« i »ante occurrere« potje- 
ču iz prudencije koja tako shvaćena otkriva jedan stvaralački ka- 
rakter: ona je kao »predviđanje« transcendiranje postojećeg i 
istovremeno jedno »staranje«: »prudentia... ipsum nomen... 
€x pro-videndo.«*" 

Cicero navodi kako grčka i latinska etimologija riječi »lex« 
sadrži opomenu, da čovjek svoje postupke uvijek mora birati. 
Zahtjev za »legere« koji svakoga zatiče, ukazuje na nužnost 
jednog »svima zajedničkog jezika« koji stoji iznad tehničko-aps- 
traktnog jezika: »populariter... loqui necesse erit«)" što pak 
odriče svaka racionalistička filozofija. Pravoslovlje proistječe — 
prema Ciceronu — iz prirode čovjeka samog: »Mi želimo ob- 
jasniti bit prava, i ovu izvesti iz naravi čovjekove«*" Na drugom 


23) Cicero, idem I, 25, 62. 
24) Cicero, De leg, I, 6. 

25) Cicero, idem, II, 25, 45. 
26) Cicero, De rep., VI, 1. 
27) Cicero, De leg., I, 6, 19. 
28) Cicero, De leg., I, 5, 17. 

mjestu kaže se: »Zakon je najvažniji temelj u prirodi, koji na- 
ređuje i navodi, što treba raditi.«* 

Ove iskaze ne treba razumjeti tako, kao da bi u čovjeku 
bili pojedini, uvijek postojeći »prirodni« zakoni, koje on ima 
da slijedi. Jer Cicero, vidjeli smo, kaže također, da se zakoni kao 
i svaka druga forma sređivanja ljudskog društva, mijenjaju, bu- 
dući da imaju historijski karakter. 

Narav se kod Cicerona izjednačuje sa vrsnoćom, koja izaziva 
izvršenje nekog djela. »Jer niti navodna vrsnoća nekog stabla, 
niti konja... ne počiva na pukom mnijenju, već na naravi.«" 


Naravna »virtus« čovjekova sastoji se u stalnom odgovaranju 
na zadaće koje se nameću i time u izgradnji čovjekova svijeta, u 
konfrontaciji s pojedinačnim slučajem, koji nam pokazuje neod- 
godivi i neumoljivi karakter i pravo egzistencijelno značenje na- 
ših pitanja i problema. »Nam ut communis intelligentia nobis no- 
tas res effecit, easque in animis nostris inchoavit, ut honesta in 
virtute ponuntur, in vitiis turpia.«* 

Jurisprudencija postaje pravom filozofijom, ne — kako to 
hoće uobičajeno tumačenje — u smislu nadomjestka za metafi- 
ziku ili kao »ars« građanskog prava, već kao znanost o zakono- 
mjernosti historijski izvođenog samoostvarenja čovjekovog. »Ne 
iz određenja pretora, niti iz XII tablica treba izvesti znanost pra- 
va, već iz najdubljih izvora filozofije.«?? 

Pravoslovlje postaje doista jedna »divinarum humanarumque 
rerum notitia«, jer kao »prudentia juris« ona je ono učenje koje 
utemeljuje poredak ljudske zajednice. Po zakonu odgovara čov- 
jek izvornoj vezanosti (»religio«) u kojoj stoji. Čovjek iskušava 
ovu vezanost u izljevu one neposredne, vladajuće i zapovjedničke 
moći, koja ga primorava da krene u potragu za poretkom koji mu 
doista pripada. Cicero naziva ovu moć božanskom. Odgovarajući 
takvom shvaćanju filozofija se nikako ne može formirati kao 
neka »ars«. Kao pravoslovlje ona biva okvirom za sudbinu čovje- 
kovu. »Onima kojima je um zajednički, tima je i pravi um zajed- 
nički: budući da je to zakon, mi se ljudi moramo u zakonu osje- 
ćati povezani s bogovima. (Inter quos autem ratio, inter eosdem 
etiam recta ratio communis est. Quae cum sit lex, lege quoque 
consociati homines cum diis putandi sumus).«# 

3. Razumijevanje filozofskog značenja latinske tradicije i tali- 
janskog humanizma nalazi svoju glavnu zapreku, kako smo to već 
pokazali, u racionalističkom shvaćanju filozofije, koja ima svoj 
začetak kod Descartesa i dovršava se u Hegelovom idealizmu. Des- 
cartesovom tezom o prednosti znanja i problematike njegovog 
zasnivanja bivaju sve one tradicije koje se ne daju svrstati u teo- 


29) Cicero, idem, I, 6, 18. 
30) Cicero, De leg. I, 16, 45. 
31) Cicero, De leg. I, 16, 44. 
32) Cicero, De leg. I, 5, 17. 
33) Cicero, De leg. I, 7, 23. 

retski način promatranja racionalnog znanja obezvrijeđene kao 
nedovršene i samo predfilozofske forme mišljenja. 

Filozofiranje i znanost uopće postaju anonimni, dolazi do raz- 
dvajanja racionalnog i patetičkog govora; više nema problema 
»forme« filozofskih iskaza, jer su iskazi iskijučivo određeni racio- 
nalnom djelatnošću. Dualizam bitka i čovjeka doveo je do pre: 
vlasti spoznajnog problema, koji je preko Lockea, Humea, Berke- 
leya sve do Kanta sve obuhvatnije imao da odredi filozofiju. 

Cicero naprotiv naglašava jedinstvo prakse i teorije i ospora- 
va dualizam stvari i refleksije (jer inače bi se filozofija morala 
nužno razlikovati od prakse); on polazi od egzistencijelnog ozbi- 
ljenja čovjekova; ono mu nudi okvir, u kome nastaju sva pitanja 
i nalaze se svi odgovori. Ovaj stav pokazuje sav svoj doseg, ako 
— kako se to zbilo u talijanskom humanizmu — umjesto proble- 
ma istine i spoznaje prevlasti zadobije problem dobra. Ovu os- 
novnu tezu postavlja C. Salutati, učenik Petrarke i prvi kancelar 
grada Firence. Nama je stalo prije svega da razumijemo humanis- 
tičko značenje termina »bonum«. 


Salutati izlaže svoju tezu povodom jedne diskusije, koja nam 
se danas ponajprije čini malo čudna, jer ne shvaćamo odmah njen 
filozofski smisao. Karakteristično je za suvremeno nerazumijeva: 
nje humanističke tradicije, da se ova rasprava samo vrlo rijetko 
navodi u povijestima filozofije: to je rasprava o prednosti medi- 
cine ili jurisprudencije. 

Namjestu je kratka historijska napomena: pri kraju srednjeg 
vijeka medicina se sve više dovodi u vezu s filozofijom. Liječni- 
ci su pretendirali na osnovu svog studija da su također filozofi. 
Petrus Hispanus — kasniji papa Ivan XXI — djelovao je poslije 
studija Aristotelove logike u Parizu i Sieni (1347) kao profesor 
medicine. Isto je tako Pietro d'Abano bio filozof i liječnik, on je 
podučavao početkom 14. stoljeća na sveučilištu u Padovi. U Bo- 
logni je u 13. stoljeću djelovao liječnik Taddeo di Alderotto koji 
je na talijanski preveo Aristotelovu etiku. U Bologni i Padovi 
podučavali su i glavni predstavnici averoističke filozofije i medi- 
cine. 

Salutatijev spis »De nobilitate legum et medicinae« nastao je 
1399. (kritičko izdanje, na koje se pozivamo, priskrbio je E. Garin, 
Firenca, 1947). Ako razračunavanje s medicinom u filozofiji hu- 
manizma ima tako važno mjesto, to je tome razlog najvjerojatnije 
— kako to Salutati sam navodi — u činjenici da humanisti i li- 
ječnici imaju isti predmet istraživanja: čovjeka, »utraque quidem 
circa hominem principaliter aliquid operatur.«* 

U svojoj diskusiji nalazi se Salutati pred alternativom, da li 
da istinitome ili pak dobrome dade prednost. Istina — tako argu- 
mentira Salutati — ne može biti posljednji cilj čovjekov, jer 
nešto na nekom području može izgledati istinito — na primjer 
u okviru jedne znanosti, jedne »ars«, jedne »tehne« — a da ipak 


34) Salutati, idem XI, 80, 2. 

može izazvati nešto zlo, ukoliko onemogućuje ispunjenje čovje: 
kovo. Istina jedne »ars« ima — kako vidjesmo — »poietički« ka- 
rakter, jer ona ne djeluje radi same sebe, već ukazuje na daljnji, 
viši princip. Može se s pravom naslutiti, kako su upravo u doba 
rađanja tehnike, humanisti bili posebno svjesni opasnosti, da bi 
se »tehnai« mogle osamostaliti. 

Salutatijevo otklanjanje prevlasti istine — čak i logičke — 
ima istu svrhu kao i Ciceronova odluka da uskrati prednost za 
»ars« i da je prida vrsnoći. Jer tek iz vrsnoće, iz egzistencijelne 
ostvarljivosti čovjeka s mogućnošću uspjeha ili promašaja dobiva- 
ju »artes« svoje značenje. Problem »dobra« kod Salutatija, koji sc 
poklapa s Ciceronovim problemom »virtusa«, otkriva svu svoju 
prešnost i neodgodivost na primjeru pravoslovlja. Pitanje o »do- 
bru« nije primarno etičko pitanje; ne radi se niti o problemu ne- 
kog apstraktnog »summum bonum«, već o problemu povijesnosti 
čovjeka; pitanje se tiče strukture njegova ozbiljenja. 

Salutatijev argument za prednost dobra naspram istinitoga 
glasi: »Cilj svake spekulacije (omnis speculatio finis) jest zna- 
nje (scire), čiji je predmet istinito (verum). Cilj zakona je vođe- 
nje ljudskih postupaka (directio actuum humanorum). Predmet 
zakona je dobro, i ne samo dobro, već ono što je božanskije, 
zajedničko dobro (nec solum modo bonum simpliciter sed... 
commune bonum ). Nije li dakle dobro kao bit bitka uzvišenije od 
istinitoga? (Nonne nobilior entis ratio est bonum quam ve- 
rum?)... Princip i pravilo naših postupaka, koji su zakon (quae 
lex est) ima za svoj predmet dobro, kome nitko neće osporiti, da 
je uzvišenije od istinitoga (nobiliorem esse ratione veri nemo 
negaverit), jer istiniti bitak može po prirodi ili po krivnji biti zao 
(verum ens sicut ens sit quod malum esse possit tam nature 
quam culpe).«%# 

Pravoslovlje je za Salutatija izvorna forma u kojoj čovjek 
ozbiljuje svoje bivanje, svoju »vrsnoću« i tako ispunjava svoje 
»dobro«: »Zakon ne podliježe, kako ti čini se vjeruješ, utjecaju 
volje, premda stoji pisano: »što se sviđa vladaru, ima snagu za- 
kona«, već ova snaga potječe iz onog najvišeg temelja praved- 
nosti (aequitatis ratione), na koji se ljudski zakoni moraju svo- 
diti. Stoga treba svaki puta, kad se utvrđuje zakon, po brižlji- 
vom izabiranju izabrati ono, što na najkraći, najpodobniji i naj- 
ispravniji put vodi do onog principa (eligendum sit. quod ad hoc 
principlum via propiore rectius immediatiusque refertur), odgo- 
varajući mišljenju Cicerona (de leg., I, 6, 18), koji tvrdi, da (ri- 
ječ) zakon (lex) potječe od riječi izbor (electico) (a qua quidem 
electrione, sicut vult Cicero, lex dicta est).«* 
go Pee svoju vrsnoću ukoliko odgovara stal- 
doti E da izgradi vlastiti poredak izborom vlastitih po- 

ponašanja. Pri ovom izboru radi se uvijek zap- 


35) Salutati, idem, V, 32, 15 i d.: V 
36) Idem, III, 14, 30. .; V, 34, 19. 


805 


ravo o »spašavanju« čovjeka. U tom sklopu nadaju se tri teze: 
pravoslovlje se ukazuje kao izvorna djelatnost čovjekova i shvaće- 
na kao filozofija, ne može pod tim aspektom biti nikakva »ars«: 
ono proizlazi iz nužde biranja, izabiranja, što čini pravo znače- 
nje onoga »lex«; napokon budući da »ius« smjera na spašavanje 
čovjeka, to je moguće izvoditi »ius« od »iuvare«. 

Zasnivanje ovih teza nalazi se u Salutatijevoj argumentaciji 
za prednost pravoslovlja pred tradicionalnim »artes«, tj. pred 
triviumom i quadriviumom. Salutati polazi od pitanja da li tri- 
vium (gramatika, logika, retorika, dakle znanosti koje imaju po- 
sla s riječi) mogu polagati pravo na prvenstvo u »izobrazbi«, u 
»nastajanju« čovjeka. Odgovori li se na ovo pitanje pozitivno, ta- 
da će uopće problem vještine, a ne vrsnoće, »istine« i »znanja«, 
a ne »dobra« zadobivati prednost. 

Salutati obrazlaže svoje otklanjanje takvog rješenja na slije- 
deći način: gramatika kao nauka o riječi mora se držati realno- 
sti odnosno izražavati stvari tako, kako one jesu. Ali jedna stvar 
nikad ne egzistira apstraktno u svome značenju, već samo u 
okviru čovjekova razračunavanja sa samim stvarima: kojih smi- 
sao od slučaja do slučaja može biti sasvim drugačiji. Shodno to- 
me treba objektivnost jezika tražiti u čovjekovom razračunava- 
nju sa stvarima i utemeljiti je time u ljudskim radnjama; ukoli- 
ko ove uređuje pravoslovlje, to pravoslovlje dobija prednost. Fi- 
lologija otkriva time svoj historijski karakter: »Govor gradi iska- 
ze i oblike izraza u skladu sa različitim razlozima onoga, što se 
treba izraziti (secundum diversas significandi rationes voces for- 
met et faciem variet dictionum)«.*? 

Budući da se govor mora upravljati prema stvari, a pravoslo- 
vlje (shvaćeno kao prvobitno ljudsko razračunavanje sa stvari- 
ma, ljudima, prirodom) predstavlja srž čovjekove povijesnosti, 
u kojoj stvari dobivaju svoj smisao, to se smisaono obilježava- 
nje stvari — koje je filologija napravila svojim problemom — 
može tražiti samo u povijesnom razračunavanju čovjeka. Tako 
pravoslovlje kao učenje o ljudskom djelovanju unutar zajedni- 
ce postaje osnovom gramatike i filologije; svaka čisto »tehnička« 
formalna, apstraktna, gramatika i filologija otklanjaju se. 

Time svakako nauka o riječi dobiva neočekivano metodičko 
značenje: polazište od problema »logosa« pri određenju realno- 
sti ne prejudicira ni na koji način, kako se realnost u svakom 
danom slučaju otkriva. U riječi kao izrazu razračunavanja čov- 
jeka s realnošću mogu se pokazati najrazličitiji oblici očitovanja 
realiteta. Pristupi li se umjesto toga realnosti s problemom zna- 
nja i istinitoga, tada je nužno već od početka predodređena for- 
ma u kojoj se realnost očituje, kao što će to biti slučaj kod 
Descartesa i njemačkog idealizma. 

Ako se otklanja i prednost logike (druge »ars« triviuma) za 
volju pravoslovlja, onda je to stoga, što ono istinito — kao pred- 


37) Salutati, idem, Proem, 4, 31. 

met jedne vještine, ovdje logike — dolazi do važenja samo s obzi- 
rom na ostvarenje čovjekovo — dakle s obzirom na dobro, pri če- 
mu se podređuje čovjekovom samoostvarenju: »Nec logica. . . si- 
bi o leges, quibus famuletur et serviat, vindicaverit dignita- 
tem.«)* 

Odnos između pravoslovlja i retorike, treće »ars« triviuma: 
retorika je učenje o patetičkom govoru; njeno je značenje od- 
lučno, budući da članovi jedne zajednice moraju biti uvjereni 
unutar jedne konkretne, prijeteće historijske situacije: na taj 
način i retorika nužno dobiva svoj smisao samo iz pravoslovlja. 
Salutati se sa svojim pitanjem obraća napokon i quadriviumu, 
koji obuhvaća sve »artes«, koje se bave brojem i mjerom. Čov- 
jek računa i mjeri, da bi izašao na kraj s prirodom i da bi je 
pokorio, a ne da bi je spoznao. Prirodne znanosti, ukoliko se 
oslanjaju na brojeve i veličine, dakle na matematiku i geome- 
triju, imaju smisla samo ako služe čovjeku. Što, kako, kada 
nešto služi čovjeku, odlučuje se također prvotnim povijesnim 
razračunom čovjeka s prirodom i društvom, dakle opet po pra- 
voslovlju, koje time ponovo potvrđuje svoju prednost. Tu leži 
razlog, zašto L. B. Alberti npr. — da navedemo samo jedan pri- 
mjer — nikad ne promatra arhitekturu kao »estetičku« umjet- 
nost već je uvijek želi prikazati s obzirom na čovjekove svrhe: 
njegova teorija arhitekture korijeni se u jednoj povijesnoj on- 
tologiji čovjeka. 

Pravoslovlje dobiva jednu principijelnu ulogu: ono se po- 
klapa s konkretnom historijskom dielatnošću čovjekovom, 9 
kojoj Salutati kaže: »In quantum politicus est et civiliter ope- 
ratur.«* 

Čovjek se razlikuje od drugih živih bića time, što se poredak 
vegetativne i senzitivne životne sfere uvijek neposredno očitu- 
je, poredak ljudski pak samo posredno, što čovjeka tjera u 
potragu za uvijek novim zakonima: stoga »leges habet scrutari 
de anima et anime vpartibus, habitibus, passionibus atque po- 
tentiis ex quibus regulantur atque procedunt actus humani.«“ 
Bezuvjetnost zakona, koji upravljaju našim postupcima, treba 
uvijek u nama samima tražiti (»non in rebus extra, sed in no- 
bis sunt.«)“* Ovdje se već najavljuje ona teza koja će za Vicoa 
biti .temeljna, kako naime principe ljudskog djelovania treba 
tražiti u čovjeku samome, i da se stoga prije svega treba ljud- 
sko događanje, dakle njegovu povijesnost, učiniti predmetom 
znanosti. 

. Tako Vico piše mnogo poslije Salutatija, kako su naučenja- 
ci »morali poći od metafizike kao znanosti koja svoje dokaze 
ne pribavlja izvana već iz vlastitog duha onoga što treba istra- 


LL. 


38) Salutati, idem Proem, 8, 6. 
39) Salutati, idem, XIII, 94, 4. 
40) Salutati, idem, XII, 94,12. 

41) Salutati idem, XVI, 124, 5. 

živati; jer u tome morali su oni tražiti i naći osnovne rincipe 
historijskog svijeta, koji je sasvim izvjesno stvoren o čovje- 
ka.«“* Nekoliko redaka dalje on dodaje: »Ljudsko društvo zas- 
novala je pučka mudrost zakonodavaca, a ne skrivena mudrost 
pojedinih dubokih filozofa.«* 

Već Salutati ne može dovoljno naglasiti historijski karakter 
čovjekov i prednost konkretnoga pred svim apstraktnim. »Si- 
gurno je, da kako u pogledu na svoju bit tako i na svoje izvođe- 
nje, konkretno prethodi apstraktnome. Tako iz konkretnog iz- 
raza »pravedno« potječe termin »pravednost«.“ 


Da bi sav domašaj pravoslovlja zahvatio, Salutati promatra 
zakon iz tri aspekta: temelj zakona leži u izvornoj, transcenden- 
talnoj, tj. uvjetujućoj nužnosti, da se izgradi jedan ljudski svi- 
jet; budući da ona u čovjeku nastupa kao nešto neotklonljivo, 
naziva Salutati ovu nužnost — kao već i Cicero — božanskom, 
jer ona daje pretpostavku za smisao ljudskih čina i odluka i 
ima zato utemeljiteljsku funkciju. Ova nužnost iskazuje se u 
sklonosti koja čovjeka uvijek vodi prema nekom određenom 
izboru. Nađeni izbor realizira se pak u objavljivanju zakona. 

Tri različita aspekta zakona jesu: utemeljiteljski (institutio) 
kao prvobitni, božanski; prirodni koji se pokazuje u čovjekovoj 
sklonosti (inclinatio); napokon objaviteljski (promulgatio), ko- 
ji dolaze na vidjelo u svakom valjanom zakonu. Tri različita as- 
pekta zakona predstavljaju jedinstvo čovjekove povijesnosti. »Is- 
to je ono što naređuje, ono što prinuđuje i ono što utvrđuje; 
božanski zakon leži u osnovi i presiže; prirodni održava i po- 
kreće; ljudski objavljuje i prinuđuje; zbog ove prinude« zakon 
se izvodi od »vezivanja« (Idem autem est quod iubetur, et ad 
quod inclinatur et quod institutum est. Divina quidem lex in- 
stat et eminet; naturalis recipit atque movet; humana vero 
promulgat et obligat; a qua quidem obligatione, lex a ligando 
dicta est.)«* 

Od važnosti je kako Salutati predočuje sebi izgradnju čov- 
jekovog svijeta: on je vidi u analogiji spram stvaranja umjet- 

ika. Umjetnik polazi od skica na osnovu kojih kasnije obli- 
kuje svoje djelo. Umjetnost oslobađa sile prirode i vezuje ih 
ponovo s obzirom na svrhu koju umjetnik sebi postavlja, da bi 
proizveo »umjetninu«. Na analogni način postupa čovjek pri 
izgradnji svoga svijeta: on mora posegnuti unatrag za bezuvjet- 
nim važećim temeljem pri izboru svojih čin& da bi stvorio svoj 
novi ljudski poredak. Pretpostavka za to je sloboda koja ga sta- 
vlja pred mogućnosti; radi se o spoznaji uvijek konkretne si- 
tuacije koja se može različito protumačiti: čovjek ne stoji — 
za razliku od životinje — pod vlašću neposredno aktivnih she- 


42) Vico, Die neue Wissenschaft, Reinbeck 1966, prev. v. E. Auerbach. 
43) Vico, idem, s. 72. 

44) Salutati, idem, XIX, 160, 9. 

45) Salutati, idem, XIX, 160, 17. 

mata, već pred jednom realnošću slobodnom od smisla kojoj 
tek treba nametnuti jedan poredak. 


Na pitanje o odnošaju između izvorne prinude koja čovjeka 
sili na izgradnju vlastitog svijeta i izbora konkretnih zakona 
odgovara Salutati: onu prinudu »prima priroda u sebe kao vo- 
sak pečat (naturaque quasi sigillum in cera suscepit),«“ dalje 
kaže Salutati, da je zakon ljudski »izum« (hoc lex, quod huma- 
num est inventum, promulgande precipit et precipiendo promul 
gat«.)“" 

Ovdje nastupaju dva bitna pojma: pojam »invenire« i pojam 
»sigillum«, »typos«. Salutati tvrdi kako čovjek može odgovara- 
ti na nadošlu prinudu okolnosti samo putem »inventio«, ukoliko 
traži »tipove«, osnovne sheme koji se uvijek ponavljaju i s obzi- 
rom na koje on vrši izbor svojih radnji te time na uvijek novi 
način ostvaruje svoju povijesnost. 


Čovjek sređuje mnoštvenost realiteta prije svega onim što 
u svakom času »ustanovljuje«: nešto ustanoviti jest prvi stu- 
panj shvaćanja, onog »comprehendere« realnosti. Konačno shva- 
ćanje zbiva se samo s obzirom na posljednje i time neizvedive raz- 
loge, »tipove«, koji kao takvi ne mogu biti predmet ratia već pri- 
padaju području ingeniuma. Ove posljednje i neizvedive razlo- 
ge ne treba tumačiti kao apstraktne, od konkretne povijesnosti 
odvojiva mjerila, budući da se oni moraju u uvijek novoj situa- 
ciji — njoj odgovarajući — nanovo očitovati. Tako se čitav pro- 
ces spoznaje pokazuje s jedne strane kao induktivan (»induce- 
re« kao određenje mogućnosti, ukoliko ih se svodi na jedno mje- 
rilo) i s druge strane kao stalno novi »ingeniozni« čin. Nabačaj 
čovjekova svijeta proizlazi dakle iz jednog uvijek obnavljanog 
konkretnog, ingenioznog, induktivnog filozofiranja. Iz takva shva- 
ćanja Vico će kasnije pisati: »Nihil est in intellectu, quin prius 
fuerit in sensu — ljudski razum ne razumije ništa, o čemu nije 
prethodno primio osjetilni utisak; ovim se utiskom služi ra- 
zum da bi na osjetilno opaženom razumio nešto, što ne potpada 
pod osjetila: u skladu s pravim značenjem latinske riječi: in- 
tellegere.«* 


4. Dospjeli smo do kraja našeg razmatranja: s jedne se stra- 
ne pokazalo kako se postavka i shvaćanje filozofije kod Latinaca 
i humanista bitno razlikuje od problematike i strukture moder- 
nog, racionalističkog mišljenja (koje započinje s Descartesom); 
s druge strane biva jasno, zašto spoznajno-teoretska, na reflek- 
slju usmjerena mođerna filozofija nije mogla naći nikakva pri- 
stupa filozofskoj tradiciji latinske, ciceronovske i humanističke 
Poa Posljednji primjer neka potvrdi još jednom ove tvrd- 


46) Salutati, idem, III, 18, 23. 
47) Salutati, idem. 


48) G. B. Vico, Die neue Wissenschaft, idem, s, 64. 

Pogledamo li polemička stajališta Lockea ili Kanta prema re- 
torici u svijetlu naših prethodnih razmatranja, tada biva oči- 
gledno, zašto je latinska, humanistička teza o prvobitnosti go- 
vorništva naišla samo na nerazumijevanje. Locke piše: »Budući 
da dosjetka i mašta lakše nalaze put u svijet nego suha istina i 
stvarno znanje, teško će se moći osuditi slikovite izraze i igre 
riječima kao nesavršenosti ili zloupotrebu jezika. Priznajem da 
se u razmatranjima kojima je stalo više do razonode i poticaja 
nego do pouke i istraživanja, može govornički ukras koji potje- 
če iz navedenih izvora jedva smatrati vrijednim prijekora. Ali 
ako želimo govoriti o stvarima, kakve one jesu, tada moramo 
ustvrditi, kako svo umijeće retorike, ukoliko ne vidi svoju za- 
daću u redu i jasnoći, i svi traženi i slikoviti izrazi, koje govor- 
ništvo može izmisliti, ne služe nikakvom drugom cilju, do da 
proture neodgovarajuće ideje, da pobude strasti i time dovedu 
u zabludu sud, da je to umijeće ukratko jedna potpuna pre: 
vara.«*" 


Kantov sud o govorništvu nalazi se na istoj razini: pri su- 
protstavljanju govorništva i pjesništva, on oboje označava ig- 
rom fantazije, pri čemu je pjesništvo pošteno, jer ne obećaje 
više nego što može održati, dok retorika podiže neosnovani za- 
htjev, kako svrhovito zaokuplja razum. »Moram priznati da mi 
je lijepa pjesma uvijek pričinjala čisto zadovoljstvo, dok mi je 
čitanje i najboljeg govora nekog rimskog pučkog — ili sadaš- 
njeg skupštinskog ili komorničkog govornika — bilo uvijek pra- 
ćeno neugodnim čuvstvom neodobravanja jednog zakulisnog u- 
mijeća koje uspijeva da ljude pokrene poput mašina u važnim 
do suda stvarima, koji bi u mirnom razmišljanju kod njih iz- 
gubio na važnosti.«* 

Na kraju treba spomenuti još jednu stvar. Pokazuje se neo- 
drživo, da se rimskoj antici i humanizmu — kao što se to tradi- 
cionalno događa — pripisuje jedno shvaćanje teorije i prakse 
po kome ljudi treba da se putem jedne stroge teoretske filo- 
zofije upoznaju s idejama, da bi naknadno mogli svojim pos- 
tupcima dati određenje koje odgovara postignutoj spoznaji. Kad 
bi ovo shvaćanje bilo ispravno, značilo bi ono izolaciju filozofa 
naspram povijesti i socijalnih i političkih realnosti; mjesta po- 
dučavanja morala bi biti udaljena od svake aktualnosti i svih 
pitanja koja se neposredno tiču čovjeka. Ali sve to stoji u izri- 
čitoj suprotnosti spram teza Ciceronovih i spram predodžbi hu- 
manizma, 

Preokretanje tradicionalnog shvaćanja filozofije kao reflek- 
sije o realnosti, traženo prevladavanje dualizma prirode i čov- 
jeka, kopernikanski obrat u filozofiji, zapravo se dogodilo u la- 
tinskom mišljenju Cicerona i u humanizmu — ne u okviru 


49) J. Locke, Untersuchungen iiber den menschiichen Verstand, prev. 
C. Winkler, Leipzig 1911, Buch I, Kap. 10, 34. 
50) I. Kant, Kritik der Urteilskraft, Erster Teil, Berlin, 1970, s, 203. 

spoznajnoteoretskog problema, već naprosto u pitanju o biti 
povijesnosti čovjeka. Prihvatimo li ovaj uvid, tada odmah uvi- 
đamo, koje načelno značenje ima u humanističkoj filozofskoj 
tradiciji predteoretsko mišljenje, predfilozofsko razumijevanje 
zbilje: polazeći od predznanstvenog stava čovjek postepeno dos- 
pijeva do pojmovne spoznaje zbilje. Ovdje se korijeni razumije- 
vanje za postanak i razvoj jedne kulture: racionalizam je ovo 
stanje stvari ostavio van svog vidokruga. 

»Zbilja dakle ne pristupa čovjeku primarno u obliku jednog 
objekta zrenja, ispitivanja i teoretiziranja, kome bi apstraktni 
subjekt spoznaje bio suprotstavljeni, komplementarni protupol, 
već kao područje osjetilno-praktičke djelatnosti, na osnovu ko- 
je niče neposredno, praktičko zrenje zbilje.«" 

Tradicionalna filozofija počiva na misaonom zaključivanju, 
na prevlasti ratia. Filozofija — pojmljena kao pravoslovlje — 
kao kod Cicerona, Salutatija, Valle — ne leži naprotiv u apstrak- 
tnim teorijama; tu se radi naprotiv o tome, da se uvide i proci- 
jene svi stupnjevi predfilozofskog, predznanstvenog ljudskog 
djelovanja. Ovu tradiciju međutim čitava moderna filozofija — 
započeta s Descartesom — nije u njenom filozofskom značenju 
mogla priznati. 


Preveo Marijan Cipra 


51) K. Kosik, Die Dialektik des Konkreten, Frankf./M. 1967, s. 7. 

SAOPCENJA 


O LUKAVSTVU UMA U NAŠE VRIJEME 


Kurt H. Wolff, 


Brandeis University 


Počiniem s uvodom, ier želim da stvorim odgovarajuću klimu 
za ono, što slijedi. Početak tog uvoda dala mi je iedna znanica 
(koja je, za razliku od mene, i profesionalni filozof). Ono što 


ona piše predstavlja spontani odgovor na stranice što slijede. 
»Kod prvog čitanja«, piše ona, »činilo se da članak govori mnogo 
da bi rekao malo. Kod drugog čitanja vrlo različito mišljenje. 
Osjetila sam da on ima šta reći. Najprije sam mislila da bi bilo 
u redu da se da jedan uvodni odjeljak: da ono što slijedi poku- 
šava da pokaže vremenski, u njegovom vremenskom rasponu, 
rast jedne ideje, lukavstvo uma; da iz toga mogu proizići, izvjesne 
teškoće za razumijevanje. Poslije drugog čitanja ne mislim da 
je to uopće potrebno. Ali to je drugo čitanje.« 


Odavde mogu lako nastaviti tako da kažem da za razliku 
od većine naučnih i čak filozofskih spisa ovo što slijedi više nali- 
či na poetski tekst. Tekst je manje diskurzivan nego što bi se 
očekivalo; pokušava da bude tačan kao poezija, kazujući samo 
ono što je potrebno, jer ne može ne biti rečeno niti može os- 
tati nerečeno. Ali tekst nije samo štedljiv: i odnos prema riječi 
prije je takav kao u pjesmi nego kao u eseju: traži se riječ koja je 
potrebna, i tako adekvatna onom o čem je riječ. Zaista, u jednom 
važnom smislu ovo što slijedi prikaz je tog traganja i njegovih 
nalaza. 


* Kritičke napomene na ranije skice ovog eseja koje su dali Mildred 
Bakan, Nancy Hahn, Mihailo Marković, Ruth Meyer i Paul Riesman bile 
su od izvanredne pomoći u naporu da se on objasni — moja duboka za- 
hvalnost. Jedna ranija verzija pročitana je na Korčulanskoj ljetnoj školi o 
temi »Hegel i naše vrijeme« 21. avgusta 1970. 

I 


Kad razmišljam o našem vremenu može se desiti da razmiš- 
ljam i o lukavstvu uma (Hegelov List der Vernuft) — može li 
još da nas spasi lukavstvo uma? Ali tada se odmah javlja i korek- 
tiv, otrežnjavajuća misao: um lukavstva ili možda lukavstvo bez- 
umnosti. Ja sad razmišljam o svemu tome, pokušavajući da otkri- 
jem šta se — ako uopće išta — u našem vremenu može misliti 
pod lukavstvom uma, zašto misao na to izaziva misao o umu 
lukavstva ili o lukavstvu bezumnosti, šta bi moglo da bude 
smisao svega toga. 

Moram, međutim, početi sa samim »našim vremenom«. Ono 
mi je najmanje jasno ali mi je najizvjesnije — i ja čak ne znam 
da li se takvo osjećanje odnosi na izraz ili činjenicu »naše vri- 
jeme«. Svejedno, ja poznajem »naše vrijeme« čak manje dobro 
nego što znam šta je prepredenost uma itd., ali ipak moram poče- 
ti s prvim a ne s drugim, ako uopće treba da počnem. I opet, ne 
da mi je jasnije šta je naše vrijeme; ono nije moja Arhimedova 
tačka, nije moja neproblematična odskočna daska. Posve druga. 
čije: ja osjećam da me naše vrijeme udara sa svih strana, da me 
je satjeralo u kut gdje ne mogu da se nastanim, a ja želim da se 
oslobodim — naše vrijeme je medij u koji sam zatvoren, a ja že- 
lim jedan drukčiji medij. Ne mogu reći ništa više nego da je za 
mene naše vrijeme to udaranje i reakcija na njega, to krajnje 
nesimetrično međudjelovanje koje sam pokušao opisati — stje- 
ran u kut ovako kako jesam. 

Ne: ono se promijenilo u ono kuda sam bio stjeran, jer odjed- 
nom je bilo: In hoc tempore sum, ergo sum, a ovo se gotovo od- 
jednom izmijenilo u: Hoc tempus, ergo sum — i ja sam osjetio 
da je to mnogo bliže istini. Odmah je slijedilo i pitanje nisu li te 
riječi — vjerojatno u drugom obliku hoc tempus, ergo sum — 
zamijenile cogito, ergo cogitata, kao što je ovo zamijenilo cogito, 
ergo sum. Sve se to, sve do samog značenja zamjene, mora ispi- 
tati, prije nego što se priđe ispitivanju lukavstva uma itd.: dakle 
tu je taj početak. 


JI 


Čak na maloj udaljenosti od napada koji sam upravo spome- 
nuo, palo mi je na pamet kao očevidno da je hoc tempus, ergo 
sum radikalna formula historizma. Ta rečenica kaže da ja izvo: 
dim svoje bivstvovanje iz ovog vremena, da svi ljudi izvode svoje 
bivstvovanje iz svog vremena — ali to znači da kad ne bi bilo 
vremena, ne bi bilo ni bivstvovanja. Prije nego što je iskrslo hoc 
tempus, ergo sum i njegovo značenje, osjećao sam (rekao sam) 
da je fenomen našeg vremena najmanje jasan ali meni najizvjes- 
niji, da ja znam šta je to čak slabije nego što znam šta je lukav- 
stvo uma itd., ali da moram početi s tim vremenom. Sad ja poči- 
njem da shvaćam svoj osjećaj: ja sam osjećao da sam u našem 
vremenu, da je naše vrijeme oko mene, čak u meni, ali nisam 

znao šta to bivstvovanje oko mene, u meni, znači. Sad, sa hoc 
tempus, ergo sum i njegovim poznavanjem, jasno je da postoji 
bar jedno značenje koje sam morao da steknem iz historizma — 
i sad me je moje poznavanje tog značenja u stvari izvuklo. Sad 
ja znam da su lukavstvo uma ili um lukavstva ili lukavstvo bez- 
umnosti ahistorijski fenomen — naravno ne ahistorijski u smis- 
lu nepromjenljivog već u smislu nečeg što se može dogoditi u 
svako vrijeme i na svakom mjestu, a ne samo u neko vrijeme i 
na nekim mjestima. Da mi je to bilo rečeno ranije ja bih naravno 
odgovorio, »No, naravno, očevidno«. Ali to bi bilo nekorisno, ste- 
rilno znanje, kao ono pametnog pacijenta u psihoanalizi. Sad, 
kao onaj pacijent koji shvaća, ja sam posve uvjeren u istinitost 
toga. Ranije, to bi bilo teoretsko znanje; sad je to praktično 
znanje. 

Najprije je — jer moram pokušati da rekonstruiram ili čak 
pronađem put do te tačke — postojalo naše vrijeme koje je lu- 
kavstvo uma iznijelo na vidjelo ali mu je bila potrebna pažnja 
više nego išta drugo. Posvećena pažnja pokazala je to krajnje 
nejasno ali posve izvjesno — i iz toga se rodilo, kao zreli plod, 
kao čitav grozd plodova in hoc tempore sum, ergo sum, zatim hoc 
tempus, ergo sum, zatim, kao značenje toga, obnažen historizam, 
zatim, kao značenje toga, oslobođenje od historizma i shvaća- 
nje da me je on bio zarazio. Sad, idući dalje: ako je trebalo samo 
to shvaćanje da me oslobodi, jesam li zaista bio zaražen historiz- 
mom? Moram da analiziram proces tog oslobađanja. 

Nalazim da je to bio proces ponovnog otkrića uma time što 
sam ga se sjetio — uma kao moje sposobnosti da zamišljam 
stvari, da otkrivam. Ta sposobnost je ahistorijska, ona je čovjeko- 
va sposobnost (Da li je um historijski zato što ima iste granice 
kao čovjek, ili, naprotiv, on zauzima prostor i vrijeme veće nego 
čovjekovo jest jedno pitanje, ali ne pitanje koje spada ovamo.) 
Proces oslobađanja bio je lijep, on je lijep — i odjednom poku- 
šavam da otkrijem zašto ; i nalazim: zato što mogu da uradim 
nešto, mogu da razumijem, a ne da popustim — da popustim pred 
nečim što je najmanje jasno. Pokazalo se da je hoc tempus, ergo 
sum tvrdnja nijekanjem — i takva tvrdnja nijekanjem kakvu 
ja sam moram tvrditi: to je tvrdnja — nijekanjem — ahistorij- 
skog koja me obavezuje, koja je (kao što sam rekao ranije) za 
mene praktički istinita ( a ne da dopušta »istinitost« kao neemo- 
tivan predikat); to je ono što ja sad zapažam da je bilo nagovi- 
ješteno osjećajem da sam stjeran u kut, što je u fazi pre-afirma- 
cije, fazi nijekanja procesa bilo udruženo s »našim vremenom«. 
Proces oslobađanja pojavljuje se kao proces lukavstva uma — 
kao njegov najdobrohotniji primjer. Najdobrohotniji jer otkriva 
njegovu ljepotu, jer se hoc tempus, ergo sum pokazalo kao tvr- 
đenje nijekanjem koje sam upravo opisao. 

. Ali postojao je jedan razlog zašto je osjećaj biti stjeran u kut 
bio povezan s »našim vremenom«. Upravo kao što se pokazalo 
da je hoc tempus, ergo sum, jedan način da se opiše, i tako ukine 

historizam, tako se sad pokazalo da se povezivanje osjećanja 
biti stjeran u kut i »našeg vremena« potvrdilo tvrđenjem ahisto- 
ričnog time što je naše vrijeme otkriveno kao vrijeme čiji nas 
sam napad i naša nesposobnost da ga zaniječemo sile nas da ot. 
krijemo um tako da ga se sjetimo — um kao našu historijsku 
sposobnost da pronalazimo. Ja sad moram pokušati da prona: 
đem zašto smo mi zapravo prešli od »ja« na »mi«, i zašto bi naše 
vrijeme trebalo da učini da ponovo otkrijemo um. 


NI 


Prijelaz od »ja« na »mi« bio je spontan; doživljelo se »mi« 
gdje se ranije doživljavalo »ja«; ja sam radio ili sam se borio 
sam dok se nisam sjetio sebe, naime uma u meni, tako se opet 
pridruživši čovječanstvu, od kojega sam se, tada sam shvatio, bio 
privremeno udaljio ili bio odsutan. Tako sam opet usvojio da 
um nije samo moja sposobnost (moja ahistorijska sposobnost 
da spoznajem) već čovjekova — to znači, čovjekova sposobnst 
da spoznaje, u historiji i kroz nju, šta je za čovjeka. Tako ono 
čemu sam se ponovo pridružio nije moja porodica ni moji prija- 
telji ni neka druga skupina ljudi već čovječanstvo, A saznao sam 
i to, nasuprot mom prvom utisku, da su te dvije stvari za koje 
sam upravo našao da moram pokušati da ih spoznam povezane. 
Prva je zašto bi trebalo da postoji prijelaz od »ja« na »mi«, i mi 
smo (tako sad kažem) odgovorili na to pitanje, bar za sada. Dru- 
ga stvar je bila zašto bi nas naše vrijeme sililo da opet otkrivamo 
um. Napad našeg vremena, rekao sam, naša nesposobnost da za- 
niječemo taj napad, sile nas da ponovo otkrijemo um. Skršeni 
nadmoćnim pritiskom našeg vremena mi smo nijekali um, ali 
shvativši što radimo ponovo smo otkrili um. Biti nagnan na 
hoc tempus, ergo sum, sada je kao da mi prepoznajemo u toj 
rečenici jednu vrstu historizma, da značenje ove rečenice poniš- 
tava historizam i, kako je to praktična istina oslobađa nas od 
njega. Taj čitav proces, od hoc tempus, ergo sum do shvaćanja 
njegovog značenja, jest proces lukavstva uma. I ne samo da taj 
proces ima jedan kolektivan, a ne pojedinačan subjekt, nego je 
i njegov objekt kolektivan, naime, čovjek; a i njegov afektivni 
medij ljepota njegove dobrohotnosti, nije privatni medij već 
medij čovječanstva. Pokazalo se da je hoc tempus, ergo sum 
takvo tvrđenje nijekanjem kakvo mi sami moramo tvrditi: to je 
tvrđenje — nijekanjem — ahistorijskog koje nas obavezuje, koje 
je za nas praktički istinito. 


Oboje — prijelaz od »ja« na »mi«, i naše vrijeme koje nas 
sili da ponovo otkrivamo um — povezano je s mojim nastoja: 
njem da shvatim stvari, kolikogod mi to dopuštaju moje sposob- 
nosti kao ljudskog bića, kao predstavnika čovječanstva, a ne kao 
pojedinca, što sam također. Razlika između obojeg mora se ob- 
jasniti. 

IV 


Pokušavajući da shvatim stvari kao ljudsko biće, ja pokuša- 
vam da ih shvatim za čovjeka, i to što je moguće više bez prim- 
ljenih pojmova. Jer, većina tih primljenih pojmova su neispitani 
priraštaji nakupljeni tokom mog života; ali kad pokušavam da 
otkrivam kao ljudsko biće, ja ih koliko god mogu stavljam u 
zagrade (suspendiram) i suspendirajući ih ispitujem ih, tako 
ispitujući svoju biografiju i različite tradicije nataložene u njoj. 
Zašto? Želja, nastojanje, potreba za tim potječe iz našeg nesre- 
đenog vremena, naše krize, na što je to odgovor. »Jedno ljudsko 
biće, jedan predstavnik čovječanstva« znači upravo ovo: jedno 
ljudsko biće, jedan predstavnik čovječanstva; to znači jedini mo- 
guć odgovor na našu krizu, odgovor predložen za razmatranje. 
Ali dio njegove neuklonljive osnovice je vjera da nas suspendira- 
nje primljenih pojmova oslobađa i obavezuje i da može isto tako 
da se dogodi kao što može i da se poželi. (Stupanj suspenzije 
mijenja se prema pojedincima; maksimum je maksimum poje- 
dinca). Te je vjera da maksimalna suspenzija primljenih poj- 
mova, to jest vlastite kulture, ne svodi čovjeka na biološki orga- 
nizam niti ga dovodi do ludila, već naprotiv, u ovo vrijeme ljud- 
ske historije predstavlja napor čovjekova uma, ljudskog uma, 
sposobnosti da otkrije šta je za čovjeka. To znači, suspenzija vlas- 
titih primljenih pojmova i tradicija dozvoljava da se vlastita 
jedinstvenost pojavi najjasnije što je uopće moguće — a čovje- 
kova jedinstvenost je njegova humanost ili čovječnost. Jer to je 
moj um, ta ljudska sposobnost, koja sada, u ovo vrijeme, suspen- 
dira moje primljene pojmove da bi pronašla što ja mogu da vje: 
rujem, ne zbog navike, tradicije, biografije, već upravo zato što 
je to rezultat najtemeljitijeg mogućeg ispitivanja — to je, u- 
kratko, ono što mogu da racionalno vjerujem. I u onoj mjeri u 
kojoj sam doista bio vođen samo umom, ja moram da vjerujem 
ono što svi ljudi vođeni umom moraju da vjeruju. U isto vrijeme, 
međutim, uslijed toga što sam ja jedinstveno ljudsko biće kakvo 
jesam ja istražujem ono što istražujem i kad se pruži prilika da 
to istražujem. Odakle dolazim, gdje sam, kuda idem: moja bio- 
grafija sačinjava moju zasebnost, koja postaje ljudska jedinstve- 
nost samo ako se udruži s umom u pothvatu istraživanja. U tak- 
vom istraživanju, pojedinac pokazuje što čovjek može biti, ali 
on to može pokazati samo zato što je on jedinstven pojedinac 
kakav jest. U ljudskim poslovima, jedinstveno i univerzalno tako 
se stapaju: univerzalno je primjetljivo samo u jedinstvenom — 
šta može čovjek biti postaje vidljivim samo po tom kakvo je 
neko jedinstveno ljudsko biće; ali i ovo: jedinstveno je primjet- 
ljivo samo u univerzalnom — šta jedan pojedinac može biti 
postaje vidljivo samo uz krajnje napore urna, njegove i onih koji 
mu pomažu u tim naporima. Tako je u čovjeku jedinstveno ono 
što je univerzalno — upravo kao što je posebno ono što je opće: 
posebnosti spola, dobi ili društvenih karakteristika nalazi se kod 

mnogih ljudi, one su rasplinute, one su opće u danom vremenu i 
mjestu. Ali čak univerzalne ljudske posebnosti, kao što su spol i 
dob, ostaju opće, naime predikati objekata i postaju kandidati 
za jedinstvenost — univerzalnost samo ako se istražuju krajnjim 
naporima uma u kome su tradicionalne (obične, uobičajene) 
koncepcije o njima suspendirane. Takva istraživanja uz krajnji 
napor uma, ukidanje primljenih pojmova, ja nazivam predajom; 
a ono što iz toga proizlazi, što prolazi na takvom testu, rezultat, 
nastajuću strukturu, nazivam plijenom. U svom lukavstvu um je 
odložio predaju-i-plijen u moju svijest da se shvate i da se po 
njima postupa, dakle da se pokažu na primjeru. 


V 


I tako, u ovoj posebnoj prilici, sad ispada da je to bilo još 
jednom shvaćeno, i da se po tom postupalo i da je pokazano na 
primjeru. Jedan aspekt plijena ovdje i sad jest pojavljivanje jed- 
ne strukture koja nam dozvoljava neuporedivo lakše kretanje ne- 
go ranije, mi možemo i moramo da se vratimo do prvog i drugog 
putokaza na našem putu, u čijem smjeru još nismo išli. Imali 
smo u prvom redu, naše vrijeme u kojem se pojavljuje lukav- 
stvo uma ali ujedno i nešto nalik na um lukavstva ili možda lu- 
kavstvo bezumnosti. Imali smo, drugo, pitanje nije li hoc tem- 
pus, ergo sum moglo zamijeniti cogito, ergo cogitata, koje je 
opet zamijenilo cogito, ergo sum. 

Prva tačka ukazuje na osjećaj da je u naše vrijeme možda fri- 
volno ili hipokritski govoriti o lukavstvu uma uopće. Osjećaj do- 
lazi od utiska da je naše vrijeme pod dominacijom ako ne i pod 
prokletstvom bezumnosti. Podozriva frivolnost ili hipokrizija go- 
vora o lukavstvu uma zavodi nas da umjesto da govorimo o umu 
lukavstva, da ga možda branimo. Ali »um lukavstva« znači i racio- 
nalnost ili umnost lukavstva i (zato) njegovu legitimnost ili op- 
ravdanost. Ipak čini se da je nemoguće umnom čovjeku da zami- 
sli da je lukavstvo opravdano drugim a ne racionalnim razlozima, 
na temelju uma; odatle za njega um lukavstva iskrsava kao jed- 
na varijanta lukavstva uma, tačnije kao upotreba uma za lukav- 
stvo. Pitanje koje nastaje jest može li um upotrijebiti lukavstvo 
a da ne bude time iskvaren; da li sredstvo, lukavstvo, može biti 
opravdano ciljem, umom. Mogu li ja prevarom navesti vas ili ne- 
ku društvenu instituciju na umnije ponašanje? Odgovor je: da 
— u onoj mjeri u kojoj vi ili institucija niste racionalni. Ali u 
nekoj mjeri ni ja, naravno, nisam racionalan — i u toj mjeri vi 
ili neka institucija možete prevarom navesti mene, ili ja sam 
sebe, da budem još neracionalniji. U svim slučajevima, um 
upotrebljava lukavstvo ne kvareći se ako je njegov cilj njegov 
porast, porast racionalnosti. Ali to znači: uvijek, jer ako bih ja 
glumio um u odnosu prema vama ili prema nekoj instituciji ili 
prema samom sebi, umjesto da ga stvarno upotrebljavam da bih 
ga povećao, ja bih upotrebljavao bezumnost, tako bih kvario ne 
um, već samog sebe i vas ili neku instituciju. Um, to jest sposob- 

nost da se otkrije ili zamisli šta je za čovjeka, nepokvarljiv je, 
iako ga možemo upotrijebiti kao masku za bezumnost. U ovoj 
mjeri u kojoj mi nismo racionalni mi ne upotrebljavamo tu 
sposobnost. Krajnja granica do koje neki pojedinac može upotri- 
jebiti um uključujući sposobnost da otkrije u čemu je on najbolji 
kod otkrivanja za čovjeka, dostiže se i postaje mu poznata pri 
maksimalnoj suspenziji primljenih pojmova za koju je on sposo- 
ban u danom slučaju, u predaji. 

Prije nego dođemo do onog što slijedi iz toga, moramo istra- 
žiti ono što je na prvi pogled zvučalo kao alternativa umu luka- 
vosti: lukavost bezumnosti. Lukavost uma odnosi se na unapre- 
đivanje uma pomoću lukavosti, pomoću sredstva koje nije um. 
Analogno, lukavstvo bezumnosti odnosi se na unapređenje bez- 
umnosti pomoću jednog sredstva koje nije bezumnost, naime 
pomoću uma. Kadgod ja upotrijebim um, ne da bih istražio što 
je za čovjeka, već za druge svrhe, ja se angažiram u lukavosti 
bezumnosti. U lukavosti uma um je cilj; u lukavosti bezumnosti 
um je sredstvo. Da li je lukavstvo racionalno ili iracionalno zavi- 
si o onom koji ga upotrebljava; po sebi ono nije ni jedno ni 
drugo ali postaje sredstvom za racionalan cilj ako služi umu; 
sredstvom za iracionalan cilj ako služi bezumnosti. 


VI 


»U svom lukavstvu«, ja sam rekao, um je odložio predaju i — 
plijen u moju svijest da se shvate i da se po njima postupa, dak- 
le da se posluže na primjeru. I tako, u ovoj posebnoj prilici, sad 
ispada da je to bilo još jednom shvaćeno, i da se po tom postu- 
palo i da je pokazano na primjeru«. I kasnije: »Krajnja grani- 
ca do koje neki pojedinac može upotrijebiti um, uključujući spo- 
sobnost da otkrije u čemu ie on najbolji kod otkrivanja za čov- 
jeka, dostiže se i postaje mu poznata pri maksimalnoj suspenziji 
primljenih pojmova za koju je on sposoban u danom slučaju, 
u predaji.« Ovaj primjer pružio je i ono što je dosad dolazilo u 
prvi plan s obzirom na um lukavosti i lukavost bezumnosti. Ali 
značenje uma samog kao sposobnosti otkrivanja onog što je za 
čovjeka može postati providno samo u iskustvu otkrivanja, u 
predaji njegovom smislu, uključujući smisao činjenice da onaj 
koji se predaje otkriva ono što otkriva, a ne nešto drugo, i da 
on otkriva u prilici u kojoj to otkriva, a ne u nekoj drugoj prili- 
ci; da se predaje i implikacijama onog što otkriva za svoj život. 

Je li frivolno ili hipokritski da se spominje lukavstvo uma u 
naše vrijeme? Sigurno je da bi bilo kad bismo se pozivali na lu- 
kavstvo uma da bismo opravdali umorstvo nevinih ljudi računa- 
jući, na primjer, na moralnu povrijeđenost ljudi koji bi ne zna- 
jući za takvo umorstvo bili ostali mirni, ili očekujući da će 
ogorčenost takvo umorstvo učiniti nemogućim ili čak samo ma- 
nje vjerojatnim u budućnosti. Kad bismo tako reagirali, mi bis- 
mo pobožno prepustili vrlinu umu, kao neizmjernu mudrost Bo- 
gu, umjesto da sami uzmemo na sebe teret vrline ili mudrosti; 

bili bismo hipokriti. Ali bismo bili isti takvi hipokriti kad bismo 
rekli da još ne znamo moramo li osuditi umorstvo nevinih ljudi 
jer primljenu zabranu da se tako ne radi još nismo ispitali u 
predaji, u kojoj je naša sposobnost da otkrijemo ono šta je za 
čovjeka aktivirano do maksimuma. Jer očevidno je da moguć- 
nost razlikovanja — i spoznajno i osjećajno — između pravde 
i nepravde, ili dobra i zla (i istinitog i neistinitog, lijepog i ruž- 
nog) nije plijen predaje već naprotiv njen preduslov; ako nije 
obdaren tom sposobnošću, pojedinac se ne može predati. Unu- 
tar krajnjeg dometa normalnosti, međutim nema nikoga tako 
obdarenog, makar da se ta sposobnost mijenja prema pojedinci- 
ma, upravo kao što varira i sposobnost za predaju, kao što smo 
rekli ranije, pa dakle i sposobnost da se čovjek preda u povodu 
problema pravde i nepravde, dobra ili zla (i istinitog, neistinitog, 
lijepog, ružnog) i u povodu problematičnog slučaja bilo čega od 
toga. 

Ali jedno od značenja osjećanja da smo pregaženi našim 
vremenom potječe od okolnosti da je to ono isto vrijeme kad je 
predaja jedva moguća izuzev krivo shvaćena kao privatan san ili, 
još gore, privlačan bijeg iz svijeta koji je pod dominacijom ako 
ne i pod prokletstvom bezumnosti. Jer, jedno drugo značenje os- 
jećanja da smo pregaženi našim vremenom potječe od ogromne 
količine nepravdi i zala s kojima nas tehnologija, koja se isto ta- 
ko razvila u naše vrijeme, bombardira, i o kojima su nas raniji 
stadiji tehnologije držali u neznanju: mi ne možemo protestira- 
ti protiv svih, pa ni mnogih od njih, pogotovu ne izvršiti predaju 
u njihovom slučaju. 

Ali može biti da je upravo ta ista nemoć, ta puzavost ili ogor- 
čenost pred nesavladljivim pridonijela formuliranju ideje preda: 
je — ne loše shvaćene kao san ili bijeg već, upravo, kao maksi- 
malno suspendiranje primljenih pojmova, dakle kao njihova pro- 
vjera, provjera naše historije, koja nas je isto tako dovela u našu 
bezizlaznu situaciju. Nepravde i zla koje tehnologija donosi sve 
većem broju ljudi porasli su fantastično, pa je opasnost, a u stra- 
hovitoj mjeri i činjenica, da je nepodnošljivost zamijenjena rav- 
nodušnošću, što je očito podnošljivije. Ali samo prividno; inače ne 
bi bilo nelagodnosti ni ogorčenosti. Ravnodušnost nije rješenje; 
jedino rješenje je da se ukine ono što je nepodnošljivo, to jest dru- 
štvena uređenja koja ubijaju i sakate milijune ljudskim bića i po- 
nizuju sva ljudska bića. Mi moramo odgovoriti na zahtjev našeg 
vremena sazrijevajući, izlazeći iz samoskrivljene nezrelosti, da 
bih se poslužio Kantovom definicijom prosvjećenosti njegovog 
vremena. Mi ne smijemo dozvoliti historiji, čije su nas hiljade i hi- 
ljade godina dovele do našeg vremena, da nas sada nadvlada. Um- 
jesto toga, u našem traganju da otkrijemo šta je za čovjeka, mi 
moramo privremeno suspendirati naše pojmove o historiji, ne 
prihvaćajući ih nekritički, ali i ne odbacujući ih. U vjeri da ih 
možemo suspendirati, da nas suspendiranje oslobađa i obavezu- 
je, i da imamo sposobnost da razlikujemo između pravde i ne- 
pravde, mi moramo suspendirati i ideje o lukavstvu uma, kao i 

o umu lukavstva i o lukavstvu bezumnosti, tako da ih provjeri- 
mo i da provjerimo štogod inače iskrsne u toj predaji, ispitujući 
čemu nas to može naučiti o onome što moramo činiti. 


VII 


Tako tu iskrsava značenje od hoc tempus, ergo sum koje je 
posve različito od njegovog značenja kao pobijanja historizma 
koje nas je zateklo usput i dovelo nas tamo gdje smo sada sprem- 
ni da slijedimo drugi od dva rana putokaza na našem putu, stu- 
dije od cogito, ergo sum — cogito, ergo cogitata — hoc tempus, 
ergo sum. 

Cogito, ergo sum signalizira iskustvo izvjesnosti duha u po- 
gledu sama sebe, što cogito, ergo cogitata skeptički korigira: mi- 
sao postoji, ali ta činjenica ne dokazuje da postojim ja; ali je od 
odlučne važnosti da mišljenje može otkriti kako stvari postoje, 
kako postoji svijet, uključivši vas i mene i naše znance. Ali tad 
dolazi naše vrijeme sa prenaseljenošću, zagađenošću i nuklear- 
nom bombom i iznenada hoc tempus, ergo sum navaljuje na nas 
kao preklinjanje da postojimo radi tog vremena da bismo pre- 
vladali to vrijeme ako ne želimo svi poginuti. Od ego do cogitata 
na život — i smrt: dok Husserlova radikalizacija kartezijanske 
sumnje, iako se kreće od »ja« do svijeta, još uvijek ostaje rela- 
tivno nezainteresirana za mijenjanje svijeta, hoc tempus povlači 
za sobom baš to, povlači promjenu svijeta tako da on postane 
bliži čovjeku nego što jest. Ideja predaje radikalizira Husserla u 
dva pogleda: drukčije nego »plijen« fenomenološkog stavljanja 
u zagrade ona može, ali ne mora da bude spoznajna; i historijski 
(slijedeći liniju od ego do cogitata na život-i-smrt), ona nastaje 
iz želje da se nadživi u svijetu koji da bi bilo moguće nadživjeti 
moramo učiniti boljim. Predaja-i-plijen tako daje novo znače- 
nje zahtjevu da filozofi promijene svijet — ali ipak, oni to mogu 
postići samo objašnjavajući ga. 

HEGEL U OZBILJENJU FILOZOFIJE 
Branko Despot 


Zagreb 


Mišljenje jest filein — «misleno nastojanje» — samo ukoliko 
ono mislivo nije mišljenje kao takvo. Ono mislivo jest misao 
misli, misli su moguće »filozofije«. Zbude li se, da je ono što se 
dade misliti, ili cjelina misli, mišljena kao takva, čak tako, da 
mišljenje, misleći ono mislivo, misli to kao drugo sebe samoga, 
tada mišljenje više nije nikakvo nastojanje, nego biva u sebi smi- 
renim znanjem: u mišljenju i kroz mišljenje opstojeći živi tota- 
litet misli. Mišljenje (bitak = zbiljnost) onog mislivog (bitak = 
== mogućnost) kao takvog nije filein. Istom u samoozbiljenom 
mišljenju pokazuje se filia u njenom više nego mislećem bitku. 
Budući pak da je ono mislivo horizont mogućeg htijenja i osjeća- 
nja, a mišljenje je istinski bitak volje i osjetilnosti, to se filein 
ne »doživljava« niti u mišljenju niti u htijenju niti u osjećanju; 
filosofia jest više nego li »filozofija«. 


1. Susreća 


Nekog mislioca može se susresti samo u ponovnome mišljenju 
onog mislivog koje je on mislio. Bez obzira na to, da je mislilac uz 
ostalo i čovjek, nešto prirodno ili božansko, s tome pripadnim ba- 
lastom psihičkog, socijalnog, političkog, historičkog, moralnog, 
fizičkog i sličnog, njegovo »što« i »tko« u bitku određuje se pomo- 
ću mišljenja onog mislivog. Mislioci jesu njihove mislive misli. 

Postoji samo jedan mislilac čije se »tko« ne iscrpljuje ni u 
kojem određenom bitku, jer je njegovo »što« mišljenje samo. U 
mislenom provođenju onog mislivog kao takvog susreće zbilj- 
skim postalo misleće biće. Nikakav mislilac među misliocima: 
Georg Wilhelm Friedrich Hegel ili sebemišljenje onoga što se 
dade misliti kao takvoga. 

2. Način odnošenja i svrha 


Ne radi se niti o jednoj od mogućih a niti o interpretaciji sa- 
moj; nikakva se kritika Hegela pod vidom unutarpovijesne smi- 
slenosti ne traži. Još manje je stalo do nekog »izma«, bio to 
staro- ili mlado-, lijevo-, desno- ili novo-hegelijanizam. Ponajma- 
nje leži svrha u tome, da se sa »njegovim« mišljenjem izađe na či- 
stac, kako bi se »protiv«, »preko«, »pokraj« njega ili »s« njime 
iznašlo neko drugo, »nadolazeće« mišljenje. ' 


Na primjeru Hegelovom nužno je, prisjetiti se dovršenja mi- 
šljenja, koje dovršenje jest ujedno njegov završetak. Svem »filo- 
zofiranju«, »antifilozofiranju« i »metafilozofiranju« usuprot, koje 
u svojoj unaprijed zastarjeloj novosti luta unaokolo, valja samu 
stvar Hegelovu ponovno prepoznati, kako bi se na granici mišlje- 
nog mislivog iskusila filia iskona koja se u mišljenju ne iscrplju- 
je. Radi iskušavanja ove »nemogućnosti« podsjećamo se ovdje na 
dovršenu povijesnu zbiljnost onoga što se dade misliti. 


3. Ono izvanjsko 


Ono što se razumije pod metafizikom jest u svojoj danosti 
cjelina generalne (ontologija) i specijalne (teologija, kozmologi- 
ja, psihologija) metafizike koje sebe uzajamno uvjetuju. Ali 
bitak sam nije niti genus niti species. U njegovoj čistoći njemu 
odgovara samo čista metafizika. Ona nije niti ontologija niti 
teo-kozmo-antropologija, nego je znanost apsoluinoga. 


4. Stvar sama 


Ono apsolutno jest ponajprije ono očišćeno od sveg »bitka«, 
od sveg »što« i »da«, »koliko«, »gdje«, »kada« itd. Ono »golo jest« 
njegovo je jedino; tome je tako, ako se on ontologijsko kroz krizu 
(njena je »svijest« upravo »Kritika čistog uma«) prevodi u ono 
čisto. Njemu zbog toga odgovara samo čisto biće, koje se od 
svoje božanskosti, ljudskosti ili prirodnosti očistilo. Čovjek, pri- 
mjerice, mora sebe u svojoj ljudskosti, prirodnosti i božanskosti 
»negirati«, kako bi, preko sebe samoga, dospio u neki con-tactus 
s apsolutnim. Samo čisto biće odgovara čistome bitku. Kriza u 
svemu i svakome jest »put« k apsolutnosti. 


No to je tek »negativna« strana. »Pozitivno«, ono apsolutno 
jest, ukoliko je kroz sebe samo. Bitak-kroz-sebe-samoga kazuje, 
da čisto sopstvo prethodi svome bitku. Ono jest kroz sebe samoga. 
U drugačijem obratu, njegov »cijeli« bitak jest njegov vlastiti 
produkt. Ono ne prethodi samo svojoj esenciji nego i svojoj eg- 
zistenciji. Niti od vječnosti opstojeće, niti u vremenu postalo, 
ono jest svoje samobivanje. Utoliko nije ono tek ono apsolutno 
— koje sebe čisti i jest očišćeno od danog, stvorenog, naturiranog, 
heterogenog, heteronomnog, heterohronog itd. (Hegel, Fenome- 
nologija duha) —, nego kroz-sebe-samog-opstojeće čisto, autoge- 

no, autonomno, autohrono ili apsolutno-apsolutno (Hegel, Velika 
logika). Cjelina njegove samoodređenosti jest mnogostrukost 
znanstveno-znajući-opstojećih momenata (Hegel, Enciklopedija 
filozofskih znanosti) u jedinstvu sistema kao jednoj i odista is- 
tinitoj apsolutnoj znanosti. 


5. Završetak 


U apsolutnome mišljenju jesu mišljenje, mišljeno i ono što se 
dade misliti jedno te isto. Ukupnost misli proizvodeći i misleći 
proizvodnju samu kao svoju vlastitu produkciju, ovo mišljenje 
prepoznaje ono drugo, ono mišljeno mislivo naprosto, kao svoje 
vlastito, a sebe samoga kao »uzrok« samoga sebe i drugoga. Miš- 
ljenje apsolutnoga jest misleno opstojeći apsolut. Apsolutno miš- 
ljenje jest otuda samo-ozbiljenje mišljenja kao takvog. Budući 
da ono nije tek moguće mišljenje zamislivog, nego je sopstvo 
mislivog koje u mišljenju sebe-samo-misleći proizvodi, ono je 
dovršenje mišljenja i zna sebe kao takvo. 

Dovršenje koje sebe zna jest »logički«, »usiologički« i »vre- 
menski« kraj mišljenja. Mišljenje, koje je sebe promislilo, nema 
više što da misli. Ono nije počinilo tek neko iskustvo, ono je sebe 
samo iz-mislilo iz uvjeta svog mogućeg iskustva. 

Izvan vremena kao i u vremenu zbiva se isto: samo-iskušava- 
nje mogućeg mišljenja kao samo-dovršenje filozofije. Završetak 
jest znanje svoje samo-ozbiljene mogućnosti kao takve. 

Apsolutna znanost jest filozofijsko ozbiljenje filozofije. A 
zato, jer se ovdje u filozofiji radi o mišljenju apsolutnoga — ne 
o puko ljudskom ili božanskom mišljenju —, nema u povijesti 
filozofije niti »nemišljenog« (Heidegger) niti netematski »sumiš- 
ljenog« (Husserl). 

, Dovršeno-završeni bitak filozofije jest samoprodukcija miš- 
jenja. 


6. Krug 


U dovršenju filozofije završava ono bitno. No ovaj kraj nije 
samo završetak filozofije, samo filozofijska negacija »filozofira- 
nja«. Kraj onog bitnog jest bitni kraj bitka u cjelini. Sve — 
»oblasti« bića — religija, umjetnost, znanost, politika, društvo, 
povijest, običajnost, sve vrste bića, čovjek, priroda i Bog — sa 
apsolutnog su stajališta po svojoj biti »prošlost«. Bitna prošlost 
ili prošlost onog bitnog jest isto što i nebitna sadašnjost i buduć- 
nost. Ono nebitno jest »prostor« životnosti ne-apsolutnoga. Čo- 
vjek i Bog, ukoliko oni »nakon« bezvremenog i vremenskog do- 
vršenja mišljenja »još« hoće biti čovjek i Bog, jesu volja onog 
nebitnog. No hoće li oni sebe same u njihovoj apsolutnoj bitno- 
sti, tada oni moraju kroz ukidanje njihove ljudskosti i božan- 
skosti postati nad-ljudskim i nad-božanskim. 

Apsolutna filozofija jest samosvijest apsolutnog bitka. Stoga 
to nije nikakvo puko »filozofijsko« pitanje, kako »se« između 

ostaloga »razumije« Hegel. Baš oprečno, kako »se« Hegela »ra- 
zumije«, tako se i jest. Pri tome naravno nije stalo do Hegela, 
nego do stvari. Nietzsche nije razumio Hegela ali je ipak mislio 
isto. Misleći ono apsolutno, mislimo mi našu vlastitu nadljud- 
sku, natprirodnu i nadbožansku apsolutnost. Bitak u mišljenju 
jest bitak mišljenja i mišljenje bitka. Spoznaja onog apsolutnog 
jest naša neljudsko-nadljudska samospoznaja. Da spoznaja onog 
apsolutnog nije moguća, predrasuda je XIX i XX stoljeća koje 
zaslijepljeno »konačnošću«, »povijesnošću« i »praksom« tako- 
zvanog čovjeka, sebe samoga neće spoznati. 

Apsolutna istina spoznaje sebe kroz apsolutni bitak, dakle 
u samoprodukciji mišljenja. U »produktivnome mišljenju« mi 
jesmo čista istina. Sva pitanja o spoznatljivosti, o biti, o razlogu, 
o načinu bitka, o bitku, čak pitanje samo ovdje otpada. Tko u 
dovršenom završetku filozofije jest kao istina koja je svjesna sebe 
same, taj jest ono novo, — tome nije više niti do pukih novosti 
niti do onog »starog« (predaja, historijsko iskustvo etc.). Ali, ono 
jedino, što je ovdje odista nužno, nije tek samospoznaja apso- 
lutne istine, nego »uvid-iskustvo« u transapsolutnu istinu onog 
apsolutnog samog. 

To je »tema« o »ukidanju« filozofije kao imanentnom ili 
transcendentnom »ukidanju« apsoluta. 


Hegel: »Surađivati na tome, da se filozofija približi formi 
znanosti, — cilju, da može svoje ime ljubavi spram znanja 
odbaciti i biti zbiljsko znanje, — ono je, što sam ja sebi 
postavio kao zadatak.« 


7. »Daljnji« tok 


Ono što Marx ima pred sobom, filozofijsko je ukidanje filo- 
zofije na jednoj, i nefilozofijsko negiranje filozofije na drugoj 
strani. Apsolutna znanost nije filosofia, jer je ona »zbiljsko zna: 
nje«. Ono nefilozofijsko ne mora filozofiju tek znanstveno negi- 
rati, kao istinska znanost negira ona samu sebe. Nefilozofijska 
negacija filozofije sastoji se otuda u sebesamostavljanju onog 
nefilozofijskog na »mjesto« onog filozofijskog. Bitku znanosti 
suprotstavlja se bitak neznanstvenog kao zbiliski bitak. Sa sta- 
novišta onog Drugog znanstveni je bitak privid. Bitak jest ono 
nefilozofijsko. 

Drugačije izraženo: bitak mišljenja jest nezbiljski bitak, zbilj- 
sko jest ono Drugo. Oboje su nefilozofijski; Jedno, jer ono jest, 
to što ono može biti; Drugo, jer je ono u svojoj zbilinosti »Ništa« 
koje sebe ne zna kao ništa. Nefilozofijska negacija filozofije stav- 
lja na »mjesto« filozofijskog bitka nefilozofijski bitak. U ovoj 
pukoj negaciji, u kojoj ozbiljeno mišljenje postaje nezbiljnošću 
a neistinito Drugo zbiljnošću, oboje se razilaze. U mišljenju je 
istina nezbiljska, u Drugome je ono neistinito zbiljsko. U nefilo- 
zofijskoj negaciji filozofije neistinita zbiljnost koja sebe kao 
takvu ne zna postaje bitkom. 

Nefilozofijskoj negaciji stavlja Marx nasuprot, respektirajući 
razliku prakse i produkcije (= znanost + rad), nefilozofijsko 
imanentno ukidanje kao samoobistinjenje onog Drugog. Ukida- 
nje sadrži tri momenta: 1. ono pretpostavljeno ili ono što valja 
negirati (ponnere); 2. negaciju kao promjenu puiem obrađiva- 
nja (tollere); 3. ozbiljenje, u kojem sopstvo (1) kao sopstvo 
Drugog (2) u Drugome jest ono samo (conservare). 


Ono pretpostavljeno jest »Hegelova filozofija«. Negacija je 
obradba: čista znanost spoznaje u »kritičkoj« svijesti sebe samu 
kao znanost Drugoga. Mišljenje nije samomišljenje, nego miš- 
ljenje sopstva onog Drugog. Drugo nije drugo u svojoj nemisli- 
vosti, nego, ono je ono nemislivo mišljenja. U »kritičkoj« samo- 
spoznaji prepoznaje filozofija sebe samu u njenoj nečistoći a 
Drugo sebe samoga u svojoj nezbiljskoj čistoći. Otuda polječe 
»novi«, »praktički« pojam filozofije. Filosofia ovdje nije više 
»misleno nastojanje«, i kao takva uopće nije stvar mišljenja, 
nego »nastojanje« Drugoga k svojoj »ideji«. Bitak Drugoga ili 
zbiljnost »napinje« (drangt) k misli kao samoozbiljenom misli- 
vom sebe samoga. Ovaj napor, ukoliko je sebe svjestan, jest vo- 
lja. Filein je ovdje volja zbiljnosti za mišlju. Filozofijska svijest 
postaje samosvijest Drugoga, u kojoj samosvijesti Drugo zna 
sebe samoga u svojoj zbiljnosti kao neistinito, a u svojoj nezbilj- 
nosti kao istinito, i zbog toga hoće ukidanje svoje zbiljske neis: 
tine i svoje nezbiljske istine. Ozbiljenje filozofije ovdje je »prak- 
tičko« ozbiljenje samoozbiljenog mišljenja. 

Svijest sebe samoga u zbiljskoj neistini jest samosvijest »otu- 
đenja«. Ova samosvijest jest proletarijat. On nije nikakva eko- 
nomijska, politikologijska, psihologijska, historijska, sekularizi- 
rano-teologijska, kozmologijska ili etiko-antropologijska katego- 
rija. Proletarijat jest samosvijest Drugoga, onoga »ništa«, koje 
se kao praktičko-filozofijsko »napinje« do praktičkog ozbiljenja 
svog puko misleno ozbiljenog sopstva. 


8. »Novi« sadržaj 


Drugo, kao »produktivnome mišljenju« neposredno suprot- 
slavljena zbiljnost jest »materijalna« produkcija. Ono »osjetilno« 
(aisthete hyle) produktivno određuje se pobliže kroz prirodnost. 
Produktivni odnos između prirode i »ljudskog prirodnog bića« 
jest rad. »Materijalnost« rada sastoji se u tome što on ma što 
obrađujući (prirodno ili ljudsko) izrađuje neko unutarsvjetsko, 
vremenito. Što, neku vrijednost ili svrhu. Svrha rada leži izvan 
rada. Zbiljnost je njegova bitak-sredstvo. Pa ipak su u radu pri: 
roda i čovjek zbiljski. Njihova zbiljnost jest sredstvo jedne za 
rad nezbiljske svrhe. 

Ono nezbiljsko jest tu Drugo Drugoga, produktivno mišljenje. 
Ono ne producira ovo ili ono, nego sebe samoga. Samoproduk- 


cija mišljenja koje je za rad nezbiljsko jest istinska, znanstvena 
produkcija. U »kritičko-revolucionarnoj« svijesti rad biva svies- 

tan svoje primijenjene ( = tehničke = »materijalne« = »empirij- 
ske« = »ovostrane« etc) zbiljnosti kao svoje neistine i svoje čiste 
nezbiljnosti kao svoje istine. Čista istina kao istina rada kazuje 
da rad u svojoj istini nije nikakva izvanjskom svrhom određena 
djelatnost nego je on hiletička samoprodukcija. Kroz radnu sa- 
mosvijest svoje istine i neistine rad sebe »prosvjećuje«. U tome 
»prosvjetiteljstvu« hoće on ozbiljenje sebe samoga. Ozbiljenje 
istine rada je poznanstvenjivanje »osjetilnosti«. Kao slobodna 
igra ljudsko-prirodnih snaga »oslobođeni« rad jest istina čovjeka 
i prirode. U »praktičkome« ozbiljenju filozofije ukida se obo- 
strano otuđenje; tehničke radne zbiljnosti i neradne znanstvene 
istine. 


9. Ono čisto 


Filozofija »novog« materijalizma jest bitak neistinite hiletič- 
ke zbiljnosti koja iz sebe same teži k njenom produktivnom sop- 
stvu. Zbiljnost rada tu hoće svoju vlastitu istinu. Istina je po 
svome radnome bitku »praktičko pitanje«. Ali »što« jest istina 
u njenoj produktivnoj čistoći to Marx uviđa kod Hegela. 


Istina jest cjelovitost. Cjelovitost je bitak ideje. Ideja je po- 
jam koji sebe samoga realizira. Pojam jest misao koja samu se- 
be određuje. Misao jest postav-produkt mišljenja. Samoproizvo- 
đenje mišljenja jest cjelovitost cjeline. Samopostavljanje, samo- 
određivanje, i samorealiziranje jesu momenti samoprodukcije. 
Cjelina ovih momenata jest ono istinito, samoprodukcija jest is- 
tina. Ova se istina ne sastoji u nekom nekako »danom« odnosu 
(relatio) između uma (intellectus) i bitka stvari (res). Ona nije 
niti ađdaequatio rei ad intellectum (veritas ontologica) niti adae- 
quatio intellectus ad rem (veritas logica vel in cognoscendo). 
Ona se ne sastoji u takvome odnosu, nije »relativna«. Njen je 
cijeli bitak samoodnos ili odnos sopstva spram sebe samoga. 
Čisti samoodnos, u kojem sopstvo postavlja svoj vlastiti bitak, od- 
ređuje svoju bit i kroz sebe samog realizira svoju egzistenciju, 
jest apsolutna istina. Njena je apsolutnost u samoproduktivno- 
sti. Samoprodukcija kao samobitak, samoodređivanje i samore- 
alizacija jest sloboda. To nije niti negativna sloboda »od neče- 
ga« niti pozitivna sloboda »za nešto«. Apsolutna sloboda jest bi- 
tak onog slobodnog ili bića koje naprosto jest kroz sebe samo. 
Sloboda jest »bit« apsolutne istine. 


U naše vrijeme ima samo jedan mislilac, koji je svoj misleni 
život proveo u subitku s Hegelom. Veličina Martina Heideggera 
jest u tome, što u razdoblju rasula opstanka (Dasein), koje ra- 
sulo rezultira iz pseudofilozofije, prebiva pri slobodi kao »biti« 
istine. Misleći unazad, iz ljudskog-odviše-ljudskog istumačenja 
»tubitka« u predesencijalnu i predegzistencijalnu zapravost sa- 
moga bitka, mora se ipak reći: »Istine (apsolutne) »ima«, samo 
utoliko i samo tako dugo dok sloboda jest«. 

No transapsolutno iskustvo ne teži tek k slobodi. Ono slobodu 
uvijek već pretpostavlja kao uvjet mogućnosti dovršenja biti 
bitka u njegovoj cjelini. 


10. Primjena I 


Mišljenje je, ukoliko ono jest mišljenje, uvijek »istinito«. Sa- 
mo »praksa« može biti istinita ili neistinita. Radi se dakle o to: 
me, da se »etablira« istina »ovoga« svijeta. 

»Napon« zbiljnosti »k misli« jest samovolja rada: »praktička« 
filozofija. Kroz »samopromjenu« hoće rad zbiljnost produktiv- 
ne istine. Istinska zbiljnost rada jest materijalizirana znanost 
(tzv. ukidanje razlike između tzv. intelektualnog i tzv. manualnog 
rada). 

Istinski rad jest samoprodukcija čovjeka i prirode. Niti čov- 
jek niti priroda nemaju ovdje neku vrst »ontologijskog« primata. 
Priroda, u svojoj ljudskoj prirodnosti, i čovjek, u svojoj prirod- 
noj ljudskosti, nisu niti nešto puko »dano« niti nešto čisto pri- 
rodno ili čisto ljudsko. Njihova zbiljska istina jest rad, i samo 
su u radu oni zbiljski istiniti, to znači slobodni. »Što« jest pri: 
roda i »da« ona jest, također, »što« jest čovjek i »da« on jest, 
proizlazi iz njihovog produktivnog odnosa, u kojem oni pretho- 
de sebi samima. U radu su priroda i čovjek, tako reći, stariji od 
sebe samih, oni sebe same »rađaju«. Sopstvo rada »daje« priro- 
di njenu prirodnost i čovjeku njegovu čovječnost. »Naturalizam- 
-humanizam« kazuje: njihov samoodnos jest njihov bitak. Ne 
radi se tu niti o čovjeku kao takvome niti o prirodi kao takvoj. 
Svaki »humanizam« bio on zasnovan na nekoj nekako određenoj 
biti čovjeka ili na egzistencijalno počovječenoj slobodi (u smislu 
»svog vlastitog stvoritelja«), kao i svaki »naturalizam« na bazi 
neke samostalne (»dijalektičke«) prirode ovdje je jednako po- 
vršan. Istinsko carstvo slobode nije tu niti carstvo čovjeka ni 
prirode, kao što ono nije ni božje carstvo. To je carstvo istine 
prirodno-ljudskog samoodnosa. Pita li se, »što« je priroda ili 
»što« je čovjek, »gdje«, »kada« i »kako« jesu oni, tada odgovor 
glasi: rad, u radu, za vrijeme i na način rada. Ali strogo uzeto 
tako uopće nije moguće pitati. U svojoj radnoj istini nemaju 
ni čovjek ni priroda neko »što«. Njihov pravi bitak dublji je 
od sveg ontologijskog. Istina čovjeka i prirode ne leži tu na ra- 
zini esencije i egzistencije, ma što od toga moglo imati »primat«. 
Istinski je bitak slobodni bitak. Takav je bitak izvorniji od esen- 
cije i od egzistencije. Iz ništa od biti i od opstanka sviće tu pri- 
rodno-neprirodno-natprirodni i ljudsko-neljudsko-nadljudski nji- 
hov bitak kao rad. 


11. Primjena II 


. U Marxovoj »kritici« Hegela prepoznaje »ljudsko prirodno bi- 
će« istinu svoga sopstva kao istinu rada. »Tematski« to su dvi- 
je vrste (species) »stare« metafizike, koje su ovdje u njihovu 

odnosu postavljene apsolutno. Priroda i čovjek, oslobođeni od 
onog ontologijskog (esencija, egzistencija itd.), inoviraju se ta- 
ko, da sebe same postavljaju, određuju i realiziraju. Apsolutna 
znanost tako biva znanost rada, radna znanost. Ergologija nije 
niti kozmologija niti antropologija niti ontologija. Ona je zna- 
nost odnosa, u kojem se biće kao priroda i kao čovjek samo- 
konstituira u svojoj prirodnosti i ljudskosti. 

Ali »revolucionarna« interpretacija istinske zbiljnosti kao 
zbiljnosti rada pretpostavlja metafizički redukciju bića na ono 
prirodno-ljudsko. To nije bio tek mladenački, biografsko-literar- 
no-historijski intermezzo, u kojem je Marx stajao pod »utjeca- 
jem« Feuerbachovim. »Kritička« geneza apsolutiziranja rada sa- 
drži kao svoje momente u sebi, prvo, teologijsko istumačenje čis- 
toga sopstva, i, drugo, redukciju teologijski razumljenog apsolu- 
ta na »prirodno biće čovjeka«. 

Odlučujući je korak pri tome učinjen u specijalno metafizič- 
kom istumačenju onog čisto metafizičkog. Umjesto da se kroz 
tranzitivnu samospoznaju onog apsolutnog, sa apsolutnog sta- 
jališta, filćin iskusi u smjeru transcendencije onog transapso- 
lutnoga, ovdje mišljenje pada nazad u imanenciju puko metafi- 
zičkog. »Hegelova filozofija« biva tako »prikrivenom« teologi- 
jom. Utoliko pak, ukoliko je ova božanska zbilja prepoznata kao 
nezbiljska istina, zbiljnost se traži u njoj suprotstavljenoj koz- 
mologiji i antropologiji. Ozbiljenje istine ili znanosti biva tako 
kozmo-antropologijskim ozbiljenjem teologije. Feuerbach odre- 
đuje time metafizički horizont svijeta rada. Ono što on nije vidio, 
jest odnos, u kojem se zbiva samobivanje prirode i čovjeka. Sli- 
jep za »povijesno« ( =samobivanje) prirode i čovjeka. dospijeva 
on samo do neistinite zbiljnosti radnog svijeta. Prirodno-ljudska 
zbiljnost, otkrivena u opoziciji spram teologijski istumačene »spe- 
kulativne filozofije«, postaje kod Marxa, kao samobivanje, po- 
novno »spekulativna«. Ergologija je stoga neutralna spram teolo- 
gije. Ona nije po svojoj biti niti teistička niti ateistička, budući 
da živi od nadbožanske istine onog apsolutnog. Rad, u kojem pri- 
roda sebe samu naturira i humanizira a čovjek sebe samoga huma- 
nizira i naturira, ne »treba« Boga. Bog je za njega jednako tako 
neistinit i nezbiljski kao što su to »priroda« i »čovjek«. 


Ali apsolutno postavljenom radu u prostoru metafizičkih vr- 
sta ostaje nasuprot ireducibilna čisto teo-antropologička ideja. 
Čovjek, ukoliko se on ne iscrpljuje u svojoj ma kako apsolutizi- 
ranoj prirodnosti i ljudskosti, i Bog, ukoliko on bitiše u bez- 
svjetskosti i bezljudskosti svoje čiste božanstvenosti, susreću se, 
time što oba istom u njihovom uzajamnom odnosu bivaju. Čovjek, 
u svojoj ljudskosti tako očišćen, da on nema niti esencije niti eg- 
zistencije, jest, uzet sam za sebe čisto ništa. I Bog, bez prirode i 
bez čovjeka, u vječnoj čistoj božanskosti, nije niti nešto takobiv- 
stvujuće (Soseiendes) niti nešto tubivstvujuće (Daseiendes). Sa- 
mo ako čovjek u svijesti svoje zbilje uopćene kroz bit i opstanak 
postane svjestan svoje neistine, i u ničemu sebe samoga otkrije 

svoju istinu, pa se, odlučivši se za ozbiljenje svoje »onostranc« 
istine, odvaži i na skok u ništa, zbiva se prigoda »bogoodnosa« 
(Gottesverhaltnis) ili vjera, u kojoj Bog i čovjek bivajući jesu u 
svojoj istini. Istina »ljudskog božanskog bića« jest vjera. Vjera 
je samobivanje čovjeka i Boga iz ništa njih samih. Ona je slobo- 
dni bogoljudski bitak, istinska zbiljnost Boga i čovjeka pod »za- 
konom« slobode. Jedini, tko je antropo-teologijsko ozbiljenje fi- 
lozofije proživio do kraja, jest Soren Kierkegaard. 


Rad i vjera su dva principijelno moguća odnošajna načina ne- 
filozofijskog ozbiljenja filozofije. 


12. Aktualizacija 


Kant određuje ono praktičko, ukoliko ne proizlazi iz čistog 
uma, tj. u formi produkcije, kao ono »tehnički praktičko«. Ono 
tehničko jest praksa u deficijentnom modusu produkcije kao 
rada. Tehnika i rad su, sa stanovišta čiste slobode, jedno te isto. 


Tehnički svijet, čiju zbiljnost sačinjava prirodno-ljudska sa- 
moprodukcija, nije drugo do li primijenjeno ozbiljenje apsolut- 
ne istine. Ovaj svijet nije nikakva eshatologijska, futurologijska, 
utopijska ili drugačija predočiva budućnost. On nije nikakvo, 
pa ni principijelnom nadom približivo Još-Ne. Naprotiv, on je 
opstojeća istinska zbiljnost, unutar koje i na putu prema kojoj 
puko tehnificiranje svih oblasti (pozitivna »znanost«, umjetnost, 
religija, društvo, država, duša, tijelo) ljudsko-prirodnog života 
uopće biva smisleno moguće i aktualno. Pa ako se sa stanovišta 
empirijskih napora, o »dalekoj« budućnosti zemaljske slobode 
u zadovoljenju svih potreba, posredovanom kroz »tehniku«, mo- 
že bilo pozitivno-znanstveno ili realno-praktički ili umjetničko- 
-stvaralački istom fabulirati, onda je ta »budućnost«, sa speku- 
lativnog stanovišta uvida u prošlost biti bitka, ono prozirno nuž- 
no, u kojem i kroz koje »mi« uvijek već jesmo. 


Izgradnja tehničkog svijeta iznosi u svojim dnevnim novosti- 
ma na neprimjereni način samo apsolutnu novost rada na vidje- 
lo. Sva ma kako »revolucionarna« kretanja ovdje su, u svojoj 
konstruktivnoj, destruktivnoj i rekonstruktivnoj dinamici, samo 
Pigrane zgode u faktički beskonačnom procesu »realizacije« 
slobode. 


Tehnika sa svojim najvišim ciljem, »praktičkim« ozbiljenjem 
slobode, apsolutne istine ili »filozofije«, jest puka, odviše-ljud- 
ska-odviše-prirodna reprodukcija »Hegelove filozofije«. Niti ap- 
solutiziranje rada niti opuštenost u biti tehnike napuštene od 
bitka, ne dotiču metafizičku istinu samu koja je u svojoj čistoći 
ireproduktibilna, »Problemi« ovoga svijeta ne rješavaju se niti 
unutar njega niti »revolucijom« njegove svjetovnosti, nego samo 
kroz destruktivno transcendiranje onog apsolutnog samog, koje 
se, uz ostalo, u ljudsko-prirodnoj samoprodukciji »ozbiljuje« 
na tehnički način. 

Muka »idealno« i »realno« dovršeno-završene povijesti zamra- 
čuje se bijegom u nefilozofijsko ozbiljenje filozofije »ili« u radu 
»ili« u vjeri. Iza apsolutizacije kozmo-antropologijske i antropo- 
-teologijske ideje bivstvuje ono čisto apsolutno ili ono slobodno, 
koje nije ni božansko, ni ljudsko, ni prirodno; Hegelov »glavni 
pojam« (Hauptbegriff) sloboda, mora se stoga ponovno prepoz 
nati u svojoj apsolutnosti ondje, gdje ono filein, prozrijevajući 
»lukavu« (List) reproduktibilnost slobode, u smjeru transapsolut- 
ne istine erotički traži ono mudro (to sofdn). 

RAD I JEZIK U HEGELOVOM SISTEMU I KOD MARXA 
Milan Damnjanović 


Beograd 


Preokretanje poznatog Lenjinovog dictuma: Bez prethodnog 
studiranja Hegela ne može se razumeti Marx, u reč koju je sko- 
vao L. Althusser: Bez prethodnog studiranja Marxa danas se ne 
može razumeti Hegel (doslovno: »... Pour comprendre Hegel, il 
fallait avoir ćtudić a fond et compris le Capital de Marx«) Lenin 
devant Hegel, u: Hegel-Jahrbuch 1968/69, hrsg. W. R. Beyer, A. 
Hain Verl., Meisenheim/Glan, S. 58) je utoliko opravdano i smi- 
saono što mi danas živimo u jednoj novoj svetskoistorijskoj i 
hermeneutičkoj, zahvaljujući i Marxu bitno izmenjenoj situaciji, 
od koje polazi i po kojoj postaje mogućno sve. naše razumevanje 
Hegela. Prema onom povesnom i filosofsko-povesnom načinu 
mišljenja koji nam je od Hegela i Marxa postao prisan i neopho- 
dan može se, naime, smisaono reći da mi s Marxom živimo u jed- 
noj istoj istorijskoj epohi, što takođe znači da mi s njim počiva- 
mo na jednom istom metafizičkom temelju, iz koga izvire sve na- 
še interpretativno nastojanje oko Hegelovog mišljenja, pretpos- 
tavljajući da sam Hegel pripada nekom drugom istorijskom (idej- 
no-istorijskom) vremenu s kojim Marx upravo radikalno prekida. 
Ako Hegel zaista dovodi antičku i hrišćansku tradiciju do završne 
sinteze, ako se Hegelova filosofija kao spekulativna i idealistička 
u istini ne može naći na nama još jedino otvorenom putu kritič- 
ke filosofije (Kant) i, sa druge strane, ako Marx zaista prevazila- 
zi tu za Hegela merodavnu tradiciju, ako on prihvata kritičku i 
naučnu tradiciju naše istorije filosofije i, dakle, kritikuje Hegela 
polazeći od jedne nove, epohalno uslovljene naučne filosofije, 
onda bismo mi koji danas živimo mogli za sebe smatrati obave- 
zujućom Marxovu kritiku Hegela i uopšte Marxovo razumevanje 
Hegela. Utoliko bi onda bilo takođe ispravno tvrditi da se bez pret- 
hodnog studiranja Marxa Hegel danas više ne može razumeti. 


No da li to treba da znači da Lenjin ignoriše ili pak previđa 
novu svetsko-istorijsku i idejno-istorijsku situaciju, da ne misli 

epohalno odnosno povesno? Ili pak, po njegovom shvatanju, Hegel 
pripada onoj istoj epohi kojoj pripada i Marx, on sim i mi koji 
danas živimo? Da li bi to, dalje, trebalo da znači da Hegel ne 
misli spekulativno-idealistički, već kritički, da se njegova filoso- 
fija saglašava s fenomenima i zasniva na iskustvu? Da li je, sled- 
stveno, Marxova kritika Hegelove filosofije za Lenjina neoba- 
vezna kao jednostrana i možda prevaziđena, jer mi i Marxovu 
kritiku moramo podvrgnuti »kuri istoričnosti« (Lefebvre)? I 
opet, zar Lenjin misli marksistički kad tako epohalno i ideološki 
iz osnove različite misaone sisteme uzima skupa i insistira na 
tome da studiramo Hegela da bismo Marxa razumeli? U istinu, 
izgleda da se u osnovi Lenjinovog uviđanja nalazi jedna ideja 
što odstupa unekoliko od one koja je u opštoj filosofskoj svesti 
poznata kao marksistička i taj izgled se možda još pojačava i pot- 
krepljuje onom Lenjinovom primedbom na marginama Wissen- 
schaft der Logik, u kojoj izjednačenje idejne istorije s jezičkom 
istorijom postavlja kao pitanje i shvata kao pitanje — ma koliko 
da su inače pretpostavke ove, kao i one na početku pomenute 
Lenjinove reči ostale nerazvijene i neizvedene. 

Ako se uzme u obzir i promisli činjenica da Marx od Hegela 
preuzima svoje fundamentalne kategorije, npr. pojmove »rad« i 
»otuđenje«, koje je već Hegel kritički promislio, tako da je čak 
i Marxova kritika Hegela u osnovi od Hegela zavisna i formalno 
ostaje s Hegelom na jednoj i istoj problemskoj ravni, onda se 
ne može preokrenuti ona u početku pomenuta Lenjinova reč, za 
što još govore važni idejno-istorijski (motivsko-istorijski) razlozi 
iz naše evropske filosofske tradicije. No šta to znači da Hegel i 
Marx ostaju formalno na jednoj i istoj problemskoj ravni? — 
Upravo zahvaljujući tom formalnom tj. bitnom kontinuitetu na- 
še studije Hegela je bezuslovno neophodno za naše razumevanje 
Marxa, čime se takođe izražava i podvlači relevancija evropske 
filosofske tradicije za adekvatno razumevanje Marxa. S druge 
strane, formalnost u tom odnosu govori i o tome da Marx već 
prekida s tom tradicijom i da on može dati odgovor na Hegela ili 
bar jedan takav odgovor. Taj odnos se veoma lepo može razmotri- 
ti na temi koja je zajednička Hegelu i Marxu, na temi »rad« (Ar- 
beit), kojoj se sad želimo ukratko posvetiti, da bismo zatim pri- 
hvatili temu »jezik« kao kritičku instanciju celog ovog izlaganja. 


Tema »rad« u Hegela je povezana s principijelno razdvojenim 
i konačnim bićem čoveka, u čijem iskustvu divergiraju kao aps- 
traktni momenti život i svest, subjektivno i objektivno, praktično 
i teorijsko, postojanje za sebe i postojanje po sebi i dr. U radu 
kao pretežno praktičnom ponašanju ti apstraktni momenti se ne 
sjedinjuju, ne postižu jedinstvo i mir i stoga se, po Hegelu, ap- 
solut u radu ne može iskusiti (doživeti). 

Na najnižem, još animalnom stupnju u praktičnom ponaša: 
nju prema svetu nalazi se, po Hegelu, požuda (Begierde), kojoj 
na teorijskoj strani odgovara stupanj »čulne izvesnosti« (sin: 
nliche Gewissheit). Kao puko negativno ponašanje prema pred- 

metima, kao subjektivno anihiliranje objekata, požuda biva na 
stupnju rada »zaustavljena« ili inhibirana (gehemmt), to znači 
da se u negativnom ponašanju radnika prema predmetima njiho- 
va predmetnost ipak ne negira. Prema tome, radnik zastaje kod 
po-sebi-postojanja (Ansichsein) predmeta, pri čemu se u svakom 
predmetu postavlja predmetna strana (Dingseite) za razliku od 
stvarne strane (Sachseite) i sama predmetnost uzima kao otuđe- 
nost (Entfremdung). Na teorijskoj strani radu odgovara opažaj 
(Wahrnehmung), u kome možemo razlikovati, paralelno sa pred- 
metnom i stvarnom stranom, po-sebi-postojanje i pojavu opaže- 
nog predmeta. Ma koliko da Hegel u radu vidi jedan osnovni 
uslov ljudskog postojanja i priznaje »visost« (Hochheit) rada, on 
ipak u radu ne vidi suštinu čovekova bića. U radu kao jedinstvu 
teorijskog i praktičnog, negativnog i pozitivnog s akcentom na 
praktičnom i negativnom, Hegel doduše vidi primenu slobode, ali 
ne najvišu slobodu, slobodu u pravom smislu reči. U radu kao 
takvom se, po Hegelu, već nahodi otuđenje: u principijelno ne- 
savladljivoj predmetnosti u produktu rada, u principijelno uvek 
otvorenoj mogućnosti da se proizvod našeg rada otrgne od nas 
i povede samostalnu egzistenciju, u samom procesu rada kao 
podeli rada i specijalizaciji, koja je povezana sa suštinom rada. 


Marx, međutim, vidi u radu suštinu čovekova bića i on defini- 
še rad kao univerzalnu produkciju, kao »praxis universelle« 
(Merleau-Ponty), kao totalno angažovanje svih čovekovih bitnih 
snaga. Formalno slično Hegelu on polazi od subjektivnog i objek- 
tivnog pola, od potrebe i od prirode i smatra da oni u radu od 
apstraktnih momenata postaju konkretno jedinstvo. Do otuđe- 
nja ne dolazi u radu kao takvom, već u određenom radu. I opet 
formalno slično Hegelu Marx razlikuje tri sledeća oblika otuđe- 
nog rada: 1. otuđenje proizvoda rada (rezultata rada) od radnika, 
scilicet od čoveka (objektivno otuđenje), 2. otuđenje u aktu pro- 
izvodnje, unutar proizvodne delatnosti kao životne delatnosti čo- 
vekove (subjektivno otuđenje ili samootuđenje) i 3. otuđenje rad- 
nika ili čoveka od svoje rodne suštine (Gattungswesen) koje obu- 
hvata i subjektivnu i objektivnu formu otuđenja. Kao uzrok i 
istovremeno kao posledicu fenomena otuđenog rada treba, po 
Marxu, posmatrati činjenicu privatne svojine u klasnom druš- 
tvu. Marxovu metodu ne prikazuje težnja da objasni tu činjenicu 
privatnog vlasništva koju je konstatovala nacionalna ekonomi- 
ja, već težnja da jedan filosofski pojam čoveka učini razumlji- 
vim. Čoveka, po Marxu, određujemo kao svesno i slobodno biće 
zato što univerzalno proizvodi: univerzalnost nam samo daje 
slobodu. U »sprečenoj«, parcijalizovanoj delatnosti kao podeli ra- 
da u klasnom društvu nahodi se otuđenje i nesloboda čovekova. 

Marx tako preuzima od Hegela obe kategorije, rad i otuđenje, 
time što ih reinterpretira i dovodi u jednu novu smisaonu celi- 
nu. Pri tome nije od odlučnog značaja genetička, motivsko-isto- 
rijska problematika ili problematika porekla, jer se između He- 
gela i Marxa ne zbiva puka recepcija pojmova; isto tako ni dalja 

motivska istorija pojma otuđenja, koja seže sve do gnostike i ko- 
ju je E. Topitsch razvio (najpre u Ursprung und Ende der Meta- 
phiysik, 1957.), ne odgovara svrhama ovog izlaganja. U odnosu na 
Hegela u Marxovom mišljenju se može videti kako kontinuitet, ta- 
ko i diskontinuitet. Hegelova dijalektika, apstraktni momenti sub- 
jektivnog i objektivnog i njihovo konkretno jedinstvo kao istina 
celine ostaje formalno kao princip i u Marxa, ma koliko Marx 
celinu drugačije shvatao: ideja o trinitetu kao tradicionalno me- 
tafizičko misaono nasleđe u Hegela, ne igra e.g. nikakvu ulogu 
u Marxa, celina kao apsolutni duh za Marxa je potpuno neodr- 
živ princip, a apsolutno Hegelovo znanje i »svemoć refleksije« 
(Allmacht der Reflexion) za Marxa su samo čudovišni neisto- 
rični misaoni proizvodi. Celina je za Marxa istovremeno duhovna 
i materijalna, a dijalektika materijalne prakse i refleksije karak- 
teriše novu filosofsku poziciju Marxovu (cfr. K. O. Apel: Re- 
flexion und materielle Praxis, u: Hegel-Studien, 1963.). 


Može se tako s dobrim razlogom tvrditi da je Hegel fenomen 
rada tačnije video od samog Marxa, i to ne samo stoga što on 
pušta da dođe do reči altera pars: on vidi ne samo slobodu, već 
i neslobodu rada kao takvog, ne samo blagoslov, već i proklet. 
stvo rada. U istini, kao što se to može videti i u fenomenu jezika, 
nikada neću moći izbeći da »proizvodi mog delanja deluju protiv 
mene kao proizvodećeg ili da se protiv mene mogu upotrebiti ili 
voditi nečemu što nisam želeo« (H. Wein: Hegel in philosophi- 
sch-anthropologischer Hinsicht, u: Hegel und die Folgen, hrsg. 
G.-K. Kaltenbrunner, Rombach Verl., 1970., S. 108). S Hegelovog 
gledišta, rad predstavlja jedno takoreći ekscentrično jedinstvo 
teorijskog i praktičnog (s akcentom na praktičnom), subjektiv- 
nog i voljnog, tako da se filosofija zasnovana na pojmu rada nuž- 
no završava u antropologici i takođe u predmetnoj metafizici. 
Stoga za Hegela rad ne može sa sobom doneti puno oslobođenje, 
ni predstavljati istinitu celinu subjektivnog i objektivnog. I da bi- 
smo s Hegelom ostali na putu kritičkog filosofiranja, trebalo bi 
ne samo uzeti u obzir podjednaku izvornost rada i jezika, već 
takođe preduzeti interpretaciju jezika kao teme u Hegelovom si- 
stemu, jezika kao »iskustva apsoluta« ili kao istinite celine. Ali, 
ostajući pri tome na Marxovom putu, mi takvu interpretaciju 
zamišljamo samo kao antropološku, »u nekoj vrsti sinteze He- 
gelovog i Marxovog viđenja« (prema već citiranom H. Weinu), 
a ne kao isključivo obraćanje Hegelovom sistemu, takoreći kao 
da Marxa nije ni bilo, u shvatanju jezika kao prikaza Hegelovog 
apsoluta (kao što to čini J. Simon u knjizi Das Problem der 
Sprache bei Hegel, Stuttgart, Kohlhammer Verl., 1966). 


Kritički se još u odnosu na pojam rada u Marxa može reći, 
da rad ne iscrpljuje suštinu čovekova bića i da postoje i drugi 
isto tako bitni načini postojanja čovekovog kao što su na pr. 
ljubav (koja se nalazi u osnovi Hegelove dijalektike), igra, jezik 
i možda još neki drugi načini, ali čoveka treba pre svega ozna- 
čiti kao jezičko biće. I pre nego što najzad postavimo pitanje, 

kako stvar stoji s temom jezik u Hegela i zatim u Marxa, mora- 
mo izričito reći da kritika koja je iz Hegela i iz misaonog razvoja 
posle Hegela bila mogućna u odnosu na Marxov pojam rada ni- 
pošto ne umanjuje značaj tog Marxova pojma koji je sa svoje 
strane bio antropološka kritika Hegela i, ne manje, posthegelov- 
skog filosofskog razvoja. 

S obzirom na jezik, čovek se najpre nalazi u iskušenju da iz 
razumljivih razloga, koji se sad ne moraju navoditi, potvrdi da 
jezik ne igra bitnu ulogu ni u Hegela, ni u Marxa: Hegel doduše 
uzima jezik sistematski u obzir, ali ga ipak samo oskudno obra- 
đuje, dok on u Marxa ostaje socijalno-istorijski zavisan, sekun- 
darni fenomen, filosofski uveliko nerazjašnjen. Tako se može u- 
zeti da je »Hegel samo logosu jednoznačno priznao spekulativno- 
-dijalektičku delotvornost, a ne uz to još i jeziku«, da za Hegela 
postoji samo dijalektičko mišljenje koje svoju strukturu name- 
će jeziku (kao što to smatra Werner Marx u raspravi Absolute 
Reflexion und Sprache, Klostermann Verl., Frankfurt, 1967., u se- 
riji Wissenschaft und Gegenwart, Hft. 38). Ali već mladi Hegel 
smatra jezik podjednako izvornim kao i rad i dakle jednim bit- 
nim uslovom čovekova postojanja, dok u njegovom sistemu je- 
zik doduše na eksplicitan način ne zauzima centralni položaj 
ali on ipak za Hegela nipošto ne ostaje netematski. Moglo bi se s 
Husserlom reći da je položaj jezika u Hegelovoj teoriji svesti od- 
ređen anonimnim načinom funkcionisanja jezika. 

Za Marxa je jezik, ontološki posmatrano, istaknuta celina kao 
konkretno jedinstvo materijalnog i duhovnog, realna celina (jer 
i ono što je duhovno ima realnost činjenice) koja je jedino isti- 
nila. Kao ispoljenje stvarnog života jezik je praktična, stvarna 
svest i bitno spada u »univerzalnu praksu« kao način čovekova 
postojanja. Upravo u »obaveznosti jezika« (reč H. Lippsa) izra- 
žava se dijalektika materijalne prakse i refleksije: putem mate- 
rijalne prakse može se tek učiniti razumljivom kategorija isto- 
rijski Novog, dok se kroz refleksiju može jedino očuvati filosof- 
ska distancija tj. filosofija kao filosofija. 

Tako se jezik ispostavlja kao jedina instancija pomoću koje 
se može održati kontinuitet kritičke ili naučne filosofije u odva- 
Janju od mita, utopije i ideologije u našoj filosofskoj tradiciji, 
prikazati odnos između Hegela i Marxa na jednoj istoj liniji bez 
preloma, smatrati samog Hegela kritički mislećim filosofom i 
Marxa naprosto filosofom. 

OPĆA POVIJEST I EMANCIPACIJA 
Johann P. Arnason 


Island 


Htio bih u onome što slijedi kratko prodiskutirati nekoliko 
osnovnih problema Hegelove filozofije povijesti i u vezi s tim 
javljanje iste problematike u više manje izmijenjenom obliku u 
okviru marksističke tradicije. 


Centralno pitanje, na koje Hegel nastoji odgovoriti svojom 
povijesno-filozofskom konstrukcijom, jest slijedeće: kako se 
mogu ujediniti obje osnovne misli novovjekovne filozofije povije- 
sti, to jest misao opće povijesti i misao emancipacije — i to kao 
što organski pripada jedno drugome, ne na vanjsko-eklektičan 
način? Ideja opće povijesti implicira određenje historijskog raz- 
voja u cjelini pomoću općih principa, supsumiranje individua u 
vrstu — ma kako bilo oblikovano; nasuprot tome ideja emanci- 
pacije sadrži svoj smisao, kao pretpostavku i kriterij, jedino u 
odnosu na konkretnu ljudsku jedinku. 

Hegel zamišlja međutim svjetsku povijest kao samoobjavlji- 
vanje duha u vremenu i istovremeno kao povijest razvoja slobo- 
de. Postajanje apsolutne ideje onim što jest mora biti identično 
sa samoosvješćenjem i ozbiljenjem slobode. Stoga ovdje valja 
ispitati: 1) opće filozofske pretpostavke te sinteze, 2) njen odre- 
đeni oblik što ga ona poprima u Hegela, 3) protivrječja što izbi- 
jaju u njenoj provedbi i sadrže tendenciju rušenja okvira Hege- 
love koncepcije. 

1) Ono opće, što se javlja u povijesti i što je strukturira, 
mora biti tako mišljeno da se može pojaviti kao određenje sa- 
držaja slobode i kao subjekt njenog ozbiljenja. To se postizava 
specifičnim hegelovskim istovremenim pomišljanjem supstanci- 
je i subjekta. Ontološka pretpostavka povijesti istovremeno e 
postavlja kao njen tvorac — ali kao tvorac, koji može postići 
njemu adekvatan oblik tek povijesnim razvojem. Duh, čiji je 
opći pojam pretpostavljen filozofskim razmatranjem svjetske po- 
Vijesti, sam se razvija u svjesni i samosvjesni subjekt povijesti, 

koji se postepeno oslobađa od neprimjerenih načina tubitka i 
poiavnih oblika. 

Proces emancipacije postaje tako konstitutivni momenat on- 
tološke strukture duha. No logika idealističkog sistema zahtije- 
va slijedeći korak: nije dovoljno obostrano pojmovno posredo- 
vanje između svjetskog duha i emancipacije, razvoj slobode mo- 
ra se potpuno supsumirati u samorazvitak duha. No, da bi to 
bilo moguće, potreban je specifičan pojam slobode: shvaćanje 
slobode kao biti pri samome sebi. 

Što se pod tim pojmom skriva, najbolje pokazuje njegova 
druga, neizrečena strana: pretpostavlja se da svaki odnos spram 
radikalno drugog ima karakter ograničenja, vanjskog omeđenja 
slobode. No to je metafizička projekcija onog što na tlu zbilj- 
ske povijesti realizira kapitalizam: oslobođeno ovladavanje pri- 
rodom i atomiziranje društva čine da se vanljudska zbilja kao i 
svaka ljudska jedinka javljaju kao granica koju treba ukinuti. 

Ni na kojem drugom mjestu njegova sistema ne postaje He: 
gelov dvoznačni odnos prema građanskom svijetu tako zoran 
kao ovdje. Hegel sigurno nije građanski filozof u običnom smi- 
slu riječi; on je kritičar građanskog svijeta i građanske svijesti, 
i ako se ne uzmu u obzir ti momenti, ne može se on uopće shva- 
titi. Njegova kritika ostaje u krajnjoj liniji međutim u okviri- 
ma građanskih odnosa. 

O građanskom svijetu u cjelini važi isto što je Marx formuli- 
rao u odnosu na kapital: on je »protivurječje u procesu«, to jest 
istovremeno postavlja sa svojim dinamičkim osnovnim odredba- 
ma svrhe, sredstva i oblikovanja sredstva u zbilji. On se dakle 
koje se ne može eliminirati. Hegel se ubraja u one mislioce ko- 
ji negiraju neposrednu zbilju građanskog svijeta, ali radikalnim 
promišljanjem do kraja njegovih dubljih razvojnih tendencija. 

To se pokazuje ovdje na primjeru shvaćanja slobode kao bi- 
ti pri samome sebi. Koliko taj pojam vodi ukidanju individuali- 
stičkog pojma slobode, toliko on usvaja njegovu osnovnu ori- 
jentaciju. Sloboda kao biti pri samome sebi ne bi mogla biti 
koncipirana bez prethodnog iskustva atomiziranog individua; 
ali je isto tako jasno da potpuno ozbiljenje tako shvaćene slo- 
bode nije u moći individua i jedino se može shvatiti na meta- 
fizičkom nivou. 

2) Univerzalni je sadržaj povijesti dakle samoozbiljenje du- 
ha, a s time je usklađeno realiziranje slobode. Kao slijedeće se 
mora ispitati, u kakvom odnosu stoji tako zamišljen duh prema 
konkretnom povijesnom razvoju. 

Za određenje tog odnosa služi se Hegel ponajprije kategorija- 
ma svrhe, sredstva i oblikovanja sredstva u zbilji. On se dakle 
oslanja na model djelatnosti koja objektivira i koja je usmjere: 
na na cilj, na model instrumentalnog djelovanja, koje očito na: 
staje prije svega u procesu rada. 

Krajnji je cilj, koji ima da se realizira u povijesti, Hegelo- 
vim riječima, »svijest duha o svojoj slobodi i upravo time zbilj- 
nost njegove slobode«; sredstva su u povijesti pojedinačni, ne- 

posredno djelatni individui s njihovim pojedinačnim svrhama i 
proračunima, njihovim strastima itd.; kao ono što oblikuje svr- 
he u zbilji javlja se država, »potpuna realizacija duha u tubit- 
ku«, kako je naziva Hegel. 

To shvaćanje povijesti, degradacija individua na puke in- 
strumente svjetskog duha i glorifikacija države kao njegova utje- 
lovljenja, doduše je nuždan sastavni dio Hegelova sistema. Ka- 
ko je Adorno opširno izložio, prednost je općeg ustanovljena već 
u logici pretumačenjem smisla posebnog u posebnost, neiden: 
tičnog supstrata u određenje koje identificira: »Taj time usta- 
novljeni logički primat općeg daje Hegelovu optiranju osnovu za 
socijalni i politički«. Ipak izgleda legitimno da se objasni taj 
prvenstveno logički primat rekursom na proces rada: odnos du.- 
ha prema supstratu njegove djelatnosti nije samo u pojedinim 
momentima, nego u cjelini napravljen po uzoru na proces rada. 

3) No kod primjene instrumentalnih modela nailazi Hegel na 
teškoće koje su — grubo govoreći — dvovrsne: a) problematič- 
nost modela već zbog same činjenice njegova proširenja na po- 
vijest u cjelini, b) protivurječnosti što proizlaze iz njegove kon- 
frontacije s konkretnim sadržajem povijesti. 

a) Ako subjekt tek stvara sredstva kao supstrat djelatnosti, 
odnos između tih različitih momenata nije više tako vanjski kao 
u slučaju prave instrumentalne akcije. K tome još pridolazi da 
ovdje subjekt realizira svoje vlastite odredbe tim samoospolje- 
njem, tek postaje ono, što je on sam po sebi. Fiksirane raz- 
like između subjekta, svrhe i sredstva dolaze time u pitanje i uki- 
daju se obostranim posredovanjem. Uz to pripada toj uzajam- 
noj vezi posredovanja konstitutivno momenat samoosvješćiva- 
nja. Na mjesto modela djelatnosti koji je upravljen prema svrsi 
i koji objektivira, istupa također s tendencijom model djelat- 
nosti koja sebe shvaća, na mjesto instrumentalističkog principa 
interpretacije dolazi princip dijalektičko-hermeneutički. 

b) Tendencija da se na mjesto duha, koji stoji iznad povijes- 
nog razvoja i koji ga unaprijed određuje, stavi duh koji je u taj 
razvoj upleten i koji ga su-izvršava — ta se tendencija ispolja- 
va preradom konkretnog sadržaja povijesti naročito na dva mje- 
sta. 

Razdvajanje povijesnog subjekta na svjetski duh s jedne stra- 
ne i na njegove ograničene individualne instrumente s druge 
strane ne omogućuje još da se nasluti periodična podjela povi- 
jesti, što je međutim nužna bit svake filozofije povijesti. Da se 
tom zahtjevu udovolji, uvodi Hegel slijedeću dimenziju subjek- 
tiviteta: duh naroda. 

Taj pojam i njegova uloga u filozofiji povijesti naročito je 
dobar primjer za to, kako Hegel otkriva strukturalne momente 
materijalne povijesti, ali ih istovremeno supsumira u svoje me- 
tafizičke pretpostavke. 


Adorno je duh naroda tumačio kao kategoriju posredovanja 
unutar sistema: nasuprot pojedinim subjektima stoji konkret- 

ni oblik općega, a nasuprot svjetskom duhu »samo individuum 
u toku svjetske povijesti«. Duh naroda bio bi prema tome for- 
malno indeks nemogućnosti realnog pomirenja između općeg i 
posebnog, no sadržajno to je jedan od najzaostalijih momenata 
Hegelova sistema: »Hegelova seoba svjetskog duha od jednog 
u naroda k drugome jest u metafiziku pretvorena seoba na- 
roda.« 

No, meni se čini da je tu moguće i drugo tumačenje, koje u 
duhu naroda ne bi vidjelo toliko momenat unutar sistema, kao 
jedno od onih mjesta, gdje je veza između sistema i iskustve- 
nog sadržaja najslabija. 


Kod prijelaza s filozofske referencije na sadržajno razmatra- 
nje pokazuje se da nije dovoljna ni konstrukcija jedinstvenog 
subjekta svjetske povijesti, ni registriranje neposrednog vanj- 
skog pluraliteta pojedinačnih subjekata za potrebno diferencira- 
nje predmeta. Za podjelu povijesti u stupnjeve i vremenska raz- 
doblja potrebna je daljnja kategorija: konkretna, svagda na 
određeni način strukturirana zajednica povijesno određenih in- 
dividua — neka veza interakcije ili oblik saobraćanja, da upo- 
trijebimo jedan Marxov pojam. To Hegel uvažava; no budući da 
on, u skladu s logikom svog sistema, mora legitimirati novu ka- 
tegoriju kao partikularizaciju svjetskog duha, konstruira on mi- 
tološki pojam duha naroda. 


Drugi, slično značajan aspekt filozofije povijesti jest prijelaz 
od objektivnog na apsolutni duh. Kod pobližeg razmatranja dr- 
žave kao realizirane svrhe svjetskog duha pokazuje se, da je 
ovdje model instrumentalnog djelovanja potpuno zatajio. Drža- 
va se ne da shvatiti kao ozbiljenje svrhe, — a to znači ispunjenje 
neke potrebe. Za njeno je ozbiljenje štaviše neodvojivo potre- 
ban negativitet, koji izaziva refleksiju što je nadilazi. Ovdje je 
primjereno da Hegela direktno citiramo: »Dublje osjećanje uop- 
će, kao što je ljubav i religiozni nazor, te njegove tvorevine, sa- 
me su po sebi prisutne i zadovoljavajuće, ali koje su sa svojim 
umnim zakonima i običajima ujedno vanjska egzistencija drža- 
ve i nepotpuna su zbilja čije shvaćanje za integriranje svijesti 
treba prošlost.« »Svijest prošlosti«, naime pisanje povijesti sa- 
mo je prvi elementarni stupanj refleksije. Od države kao objek- 
tivne egzistencije sjedinjavanja supstancijalnog i subjektivnog 
mora refleksija napredovati k svjesnom sjedinjavanju, koje na- 
lazi izraz u religiji, umjetnosti i filozofiji. 

Uloga svijesti u povijesti ne može se reducirati na postavlja: 
nje i ozbiljenje svrha: njoj također pripada transcendiranje sva- 
ke određene svrhe i određena negacija njenog ozbiljenja. To je 
Hegel vidio, ali je ujedno to činjenično stanje interpretirao u 
smislu svojih pretpostavki filozofskog identiteta: prekoračivanje 
objektivne zbilje kao povratak duha k samome sebi, negacija 
nepotpune zbilje kao afirmacija apsolutne sadašnjosti, što je bi- 
tan atribut duha. : 

Gornju argumentaciju možemo sada ukratko rezimirati. Da 
bi se svjetska povijest mogla interpretirati kao povijest slobode, 
mora Hegel konstruirati opći subjekt, koji se u svom povijesnom 
razvoju oslobađa iz svog samootuđenja. Hipostazirani atributi 
tog općeg subjekta oduzeti su u krajnjoj liniji realnim pojedi- 
načnim subjektima, koji su time nasuprot njemu u tolikoj mje- 
ri degradirani, da dolaze u obzir samo još kao sredstvo i sup- 
strat njegove djelatnosti. Instrumentalni model proizlazi nužno 
iz logike sistema. No njegova primjena razotkriva njegove sla- 
bosti: javljaju se dimenzije subjektiviteta, koje se ne mogu u 
nj svrstati. No, te nove dimenzije mora Hegel isto tako supsu- 
nirati pod apsolutni duh. Tome služi model samoobjedinjavanja 
duha u vremenu. 


lI 


O problematici opće povijesti i emancipacije u krugu mark- 
sističkog mišljenja mogu ovdje učiniti samo nekoliko kratkih 
primjedbi. Prema ovome kako se ovdje razvija Hegelovo posta- 
vljanje pitanja, može se praviti razlika između nekoliko vari- 
janti. 

U Hegela je proces emancipacije općom temeljnom struktu- 
rom povijesti istovremeno garantiran i sadržajno određen. Ovo 
totalno metafizičko opravdanje emancipacije pretvara se u nje- 
nu negaciju: ona služi kao opravdanje represivne cjeline nasu- 
prot individuima. Zadatak materijalističke kritike Hegela jeste 
stoga razrješavanje njegove sinteze opće povijesti i emancipa- 
cije, a da se pritom ne gubi iz vida njihovo racionalno jezgro. 
Čim mi se da se s obzirom na taj problem mogu razlikovati tri 
rješenja unutar marksističke tradicije. 

Prvo je verzija onog ekonomskog determinizma, koja se mo- 
že nadovezati na neke Marxove tvrdnje, no koja je u Engelsa 
mnogo jače akcentirana, a kasnije razrađena u prvom redu u ok- 
viru sovjetskog marksizma. Ovdje se pravi protuslovni pokušaj, 
da se dobije metafizička garancija emancipacije iz općeg priro- 
doznanstvenog determinizma. Povijesni razvoj koji je tjeran ra: 
stom produktivnih snaga mora u određenoj tački s neophodnom 
nužnošću oboriti emancipaciju roda. Ovdje se dakle radi o dvo- 
strukoj grešci: u prvom redu interpretira se proizvodni proces, 
izmjena materije između ljudskog roda i prirode, po uzoru či- 
sto prirodnog događanja; drugo, emancipacija se pretvara u 
događaj unutar postvarene opće cjelokupne povezanosti dosa- 
dašnje povijesti i time gubi svoj smisao. Prihvaćanje Hegelove 
teze, da je sloboda u isto vrijeme pojmljena nužnost, postaje 
apsurdna u tom kontekstu; u Hegela su supstancijalna nužnost i 
ograničena subjektivna sloboda podjednako pojavni oblici bes- 
konačne slobode duha, i njihova sinteza znači stoga povratak 
toj zajedničkoj bazi. Ako se napusti idealistička pretpostavka, 
spomenuta teza gubi svoje opravdanje i pretvara se u apolo- 
getski fatalizam. 

Metafizički osigurana emancipacija ne može se zamisliu u 
okviru materijalističkog shvaćanja Povijesti. No možda je mo- 
guć i drugačiji način nadovezivanja na hegelovske motive. Ako 
se ne može izvesti nužno ozbiljenje emancipacije, onda se mož- 
da može njena principijelna mogućnost izvesti iz osnovne struk- 
ture povijesti; posljednje se u tom slučaju ne bi moglo tražiti 
u sferi historijskih zakona, nego na dubljem nivou, koji to 
tek omogućuje i u isto se vrijeme iza toga skriva. Time smo do- 
šli drugom rješenju: filozofiji prakse. U svojem najčišćem obli- 
ku postulira ona slobodnu stvaralačku djelatnost kao bit čov- 
jeka ili štaviše strukturu ljudskog bitka. Filozofija prakse preu- 
zima dakle hegelovsku misao subjekta koji sam sebe stvara 
opredmećenjem, samo što je sekulariziran: subjekt nije duh, ne- 
go ljudski rod. Ovdje se direktno nadovezuje na kritiku Hegela 
u mladog Marxa. 

Ovdje je riječ o slobodi u tom smislu, da ljudska djelatnost 
nije potpuno određena objektivnim uvjetima: ovi su uvijek u 
sintezi koja ih nadilazi ili su u projektu subjekta ukinuti. Meni 
se čini da se ovdje radi o ostatku hegelovskog pojma slobode: 
sloboda je bitno negativno određena, kao ukidanje ili ograni- 
čenje doduše ne same predmetne zbilje, ali ipak njenog znače: 
nja za subjekt. 

Svoj puni smisao dobiva pojam slobode filozofije prakse tek 
u vezi s drugim momentom: pojmom stvaralačke djelatnosti. 
Kao bitna oznaka čovjeka ovdje se uviđa, da on stvara novu 
zbilju — novim značenjima obogaćenu sferu objektivnosti. 

Određenje čovjeka kao slobodnog, stvaralački djelatnog bića 
relativira se daljnjim napredovanjem refleksije — i mogu se 
uostalom razlikovati različite varijante filozofije prakse, već pre- 
ma tome koliko je postala svjesna potrebe tog relativiranja. No, 
tu problematiku ne mogu ovdje detaljno razmatrati; jedino bih 
htio kratko skicirati dva najbitnija prigovora protiv filozofije 
prakse. , 

U prvom redu mora se postaviti pitanje, kako se odnosi stva- 
ralačka djelatnost — to jest proizvodnja novih, specifično ljud- 
skih predmeta prema ovisnosti čovjeka o zbilji, koja o njemu ne 
ovisi. Ako se samo proizvodnja postavlja kao bitna, onda se ti: 
me ranije dana zbilja — ljudska kao i vanljudska — implicitno 
bila degradirala na podređeni momenat. Ona se uzima u obzir 
jedino kao materijal i instrumenat prve, to jest da se uzajamni 
odnosi jednog i drugog zamišljaju prema modelu radnog pro: 
cesa. No ljudsko prisvajanje njihova vlastitog i od njih nezavis- 
nog svijeta ne može se reducirati na tu dimenziju — niti me- 
đusobno odvajanje ljudi, niti njihovo odvajanje od njihove oko- 
line ne može se supsumirati u njihovom totalitetu na model 
radnog procesa. Zato se prisvajanje postojećeg i proizvodnja 
novog mora zamišljati u njihovu uzajamnom posredovanju. 
Stvaralački momenat u životnim manifestacijama ljudi razvija 
se u kontekstu njihovih međusobnih odnosa i odnosa prema 
svijetu i realizira se samo na osnovi danog životnog svijeta. 

Već pozitivni sadržaj pojma prakse ukazuje na posredovanja, 
koja ruše svoj zahtjev na izvornost i neposrednost. No s druge 
strane nije teško pokazati da antiteza tako definirane prakse za 
povijest ljudskog roda nije nimalo manje karakteristična. Ljud- 
ska djelatnost nije samo oslobađanje od prirodne nužnosti, nego 
također i njena reprodukcija u novom obliku: kao odnos gospod- 
stva i potčinjenosti isto tako kao i prirodno izrasli i neprirodni 
društveni totalitet. Ako stvaranje djela i vrijednosti pripada po- 
vijesnoj egzistenciji čovjeka, to isto vrijedi za njihovo rušenje i 
degradiranje. Suprotno između slobodne stvaralačke djelatno- 
sti i njene antiteze — svjesne djelatnosti kao pukog produže- 
nja prirodne osnove ili kao instrumenta u službi otuđene cjeli- 
ne — ne može se ni na koji način tako razumjeti, da je pos- 
ljednja manje zbiljska ili da se manje podudara sa slučajnom os- 
novnom strukturom svijesti. 

Iz toga proizlazi — da se vratimo našem osnovnom pitanju 
— da proces emancipacije ne može pretendirati na ontološku 
privilegiju: to je sastavni momenat unutar opće povezanosti, 
koji također sadrži svoju negaciju. 

No ta spoznaja otvara već prijelaz trećem rješenju proble- 
ma; nju je najizrazitije formulirao Adorno, naročito u »Nega- 
tivnoj dijalektici«. Iz te koncepcije uzimam samo dva momen- 
ta, koji stoje u neposrednoj vezi s problemom emancipacije; u 
prvom redu odbijanje primata općeg nad posebnim, i drugo 
postavke za jedan novi pojam slobode. 

Da postoji pomoću općih struktura zasnovana opća uzajam- 
na veza povijesti roda, to Adorno ne negira, ali on to drukčije 
tumači i vrednuje nego u tradicionalnoj filozofiji povijesti: je- 
dinstvo povijesti zasniva se na osamostaljenoj logici ovladava- 
nja prirodom, koja se ruši također u samim subjektima i u 
njihovim oblicima saobraćanja. Takav princip jedinstva očito 
ne može biti raison d'ćtre emancipacije — naprotiv, ona implici- 
ra njegovu destrukciju. Ona tu ne bi značila u tolikoj mjeri 
svjesno prisvajanje povijesti roda koliko njeno razrješenje. Tu 
negativnu filozofiju povijesti Adorno je sažeto rezimirao na sli- 
jedeći način: »Nijedna univerzalna povijest ne vodi od divlja- 
štva do humanosti, ali vodi od praćke do megabombe«. 

Emancipacija kao rušenje dosadašnjeg primata općeg nad 
posebnim, kao oslobađanje individua od prirodopovijesne pri- 
silne povezanosti ne znači međutim jednostavni obrt odnosa iz- 
među ta dva pola. Emancipirani individuum bio bi radikalno 
drukčiji od svog historijskog prethodnika: njegov nadindividu- 
alni horizont ne stoji nasuprot njemu više kao neprozirna i vanj- 
ska danost, nego je ona od njega usvojena. Ranije negativno za- 
mišljena emancipacija završava dakle pozitivno u tome, što je 
Adorno ponajprije općenito odredio kao »zajedništvo različitog«. 
Ono što on tu ima u vidu, to je — čini mi se — novi, radikalno 
antigrađanski pojam slobode: pojam slobode kao komunikacije. 
Pri tom se naravno mora radikalno promijeniti smisao posljed- 
nje riječi: ovdje se ne misli u zadnjoj liniji na instrumentalno 

orijentirano sporazumijevanje ljudi o uvijek određenom sta- 
nju stvari života njihova svijeta, već štaviše na uzajamno pro- 
žimanje različitih manifestacija života, pomoću kojih individu- 
alitet nadilazi samog sebe. 

Kritičari su Adorna često optuživali zbog njegova pada u 
hegelovstvo. No ovaj prigovor teško da je opravdan; na njega 
je sigurno Hegelova dijalektika utjecala kao na malo koga, no 
s druge strane nitko nije tako oštro kritizirao njegove metafi- 
zičke pretpostavke kao on. Adorno je radikalizirao tezu, da mark- 
sistička dijalektika počinje s obratom Hegelove: on je naime 
pokazao da se taj obrat ne smije ograničiti na sadržajno pita. 
nje odnosa između prirode i duha, nego da iznad toga treba 
obuhvatiti opće misaone strukture metafizike, to jest načina 
kako je shvaćen odnos između općeg i posebnog. Materijalističe- 
ka metafizika, koja ne narušava ontološko hipostaziranje povi- 
jesno postalog općeg, s nepravom nastupa kao teorija emanci- 
pacije. 

K tome još dolazi drugi moment: čak ni zaoštrena teza obra- 

ta nije dovoljna, da se shvati ono specifično materijalističke i 
— prema Adornovoj formulaciji — negativne dijalektike. Za to 
nije dovoljna misaona operacija unutar prostora, koji je hege- 
lovskim premisama zatvoren — naprotiv, mora se pokazati, da 
tek destrukcija tih premisa otvara prilaz novoj dimenziji isku- 
stva. Pri tom nije riječ samo o faktičkom iskustvu, nego još više 
o anticipaciji mogućeg iskustva, što prije svega postaje očigled- 
no na primjeru pojma slobode. 
Ovdje je naravno i mjesto, gdje Adornova filozofija ponajprije 
zaslužuje kritiku. Gdje kritika postojećih odnosa prelazi u — 
ma kako neodređenu — anticipaciju boljeg stanja, nužno se 
postavlja pitanje opravdanja: kako je moguće anticipirati tak- 
vo stanje koje je globalno drukčije stvoreno? Nedovoljna je 
teza da se moguće pozitivno može dobiti kao odraz faktički 
negativnog: ona pretpostavlja to, što se tek mora objasniti, nai- 
me distanciju subjekta od njegova svijeta faktičkog života, nje- 
govu postojanost u danim odnosima. 


No time smo očito ponovo stigli na postavljanje pitanja fi- 
lozofije prakse. Ona u stvari ima svoje racionalno jezgro: bez 
strukturalnog utemeljenja u povijesti roda nije moguće oprav- 
dati misaonu anticipaciju emancipiranog ljudstva. No time još 
nije odgovoreno na pitanje, kako da se zapravo zamišlja ta di- 
jalektika pozitivnog i negativnog, dvoznačnost prakse kao pret- 
postavka emancipacije i kao reprodukcija prirodne nužnosi. 
Samo toliko je, izgleda, jasno da misaoni modeli tradicionalne 
filozofije za to ne odgovaraju. Niti se ne može staviti jedna stra- 
na kao ljudska bit, a druga kao njen neprimjereni pojavni ob- 
lik, niti se problem može riješiti time da se konstruira emfa- 
tični pojam subjekta kao pretpostavka povijesti, a njen faktič- 
ki tok da bude objašnjen kao njegovo samootuđenje. 


Prevela Tanja Kuvačić 

HEGEL I STALJINIZAM 


Fuad Muhić 


Sarajevo 


U svom djelu »Razaranje uma« u kome opisuje »put njemačke 
iracionalističke filozofije od Schellinga do Hitlera« Georg LukaAcs 
je istakao da »nema nedužnog pogleda na svijet« i da je svaki mi- 
slilac, osobno odgovoran za povijesna zla koja proizađu iz rea- 
liziranja njegove doktrine!'. Lukacsev stav je na prvi pogled veoma 
zavodljiv ali je u njegovim daljim izvedbama LukaAcs ostao kraj- 
nje nedosljedan; on je ovo načelo, naime, rezervirao isključivo za 
građanske mislioce (što u ovom obimnom djelu, u prvom izda- 
nju posvećenom »velikom Staljinovom geniju«, nije ni moglo 
biti drugačije) te nas je ostavio pred temeljnom dilemom: ili sva- 
ki doktrinarni nadzor na svijet lišiti alibija nedužnosti (pa bis- 
mo, na primjer, Marxa mogli smatrati zakonitim ocem staljiniz- 
ma) ili postupiti obratno pa određeni filozofski sistem posmatra- 
ti samo per se, nezavisno od njegovih realizacija koje nadživljava- 
ju mislioca. U oba slučaja Lukacs ostaje nedorečen te se njegov 
stav može uglavnom ocjenjivati kao inteligentni, mada u filozof- 
skom smislu dubiozni kompromis sa oficijelnom ideologijom. 

Pokušamo li taj stav primijeniti na sistem Hegelove političke 
filozofije i njen aktuelni značaj u drugoj polovici XX stoljeća, 
susrešćemo se sa tri karakteristične interpretacije Hegelovih po- 
litičkih pogleda: 

1. Hegel je u pravom smislu teoretičar moderne države; on je 
vidovito anticipirao nadolazak apsolutne političke organizacije 
naše savremenosti, kojoj na višem ontološkom nivou, pripadaju 
sve države današnjeg vremena, bez obzira na svoja unutarnja po- 
litička određenja; zato je Hegel naš savremeni k par excellen- 
ce i u tom je smislu povijest uzela na sebe odbranu njegove filo- 
zofske misli (Weil, Ritter, Marcuse i drugi); 


sika! Georg Luk4cs: »La destruction de la ralson«, L'archć &diteur A Paris, 
,D. . 

2. Hegelova politička filozofija spojna je veza između platon- 
skog i modernog fašizma; Hegel je stoga jedan od mislilaca koji 
su neposredno odgovorni za fašističko i nacističko »pomračenje 
uma« (Popper, von Martin). Dokaz su tome i izravna pozivanja 
fašističkih (Panuncio, Spaventa, Croce, Gentile) i nacističkih 
(Rosenberg, B&hm, Krieck) ideologa na Hegela, mada u njima 
tako ozbiljan mislilac kao što je Marcuse vidi (s pravom) čisto 
negativnu vezu i negaciju Hegela*; naličje ovog tumačenja jest 
neposredno Hegelovo okrivljavanje za staljinizam kojim se Hegel 
rikošetira s »druge strane barikade« (»Hegel je odlutao od Karla 
Marxa do Lenjina i Moskve« — nacistički teoretičar Schmitt); 
tako se Hegel i ovdje aktuelizira kao »savremenik« ali u lošem 
ideološkom smislu koji nema ništa zajedničko s teorijskim dosto- 
janstvom Weila, Rittera i Marcusea; 

3. Danas nije moguće biti ni »hegelovac« ni »antihegelovac« 
jer su i hegelijanstvo i anti-hegelijanstvo imali svoje vrijeme ; na 
taj je način konačno moguće da se prema Hegelu postupi praved- 
no i sa dignitetom (W. Kaufmann). 

Već iz ovog najopštijeg pogleda na tri karakteristična odnosa 
prema Hegelu što se u našem savremeništvu rastvaraju u niz 
strastvenih i polemičkih kontroverzi, može se uočiti da se Hegel 
nastoji »aktuelizirati« na više načina, bilo da se to čini sa pijete: 
tom ili sa naglašenom odioznošću. Svaki od njih u izvjesnom 
smislu pretpostavlja opredjeljivanje »za« ili »protiv« Hegela; da 
bismo stoga izbjegli ovom apstraktnom suprotstavljanju, po na- 
šem mišljenju treba poći od onog metodološkog stava koji je 
impliciran u Lukacsevoj misli da »nema nedužnog pogleda na svi- 
jet«, ili, da budemo precizniji, u dilemi pred koju nas ta misao 
stavlja — da li se mislilac, koji jeu pitanju, može smatrati »od- 
govornim« za docnije realizacije svoje filozofije ili njegovu misao 
treba posmatrati »kao takvu« nezavisno od njenih realizacija? 

Ako bismo se opredijelili za prvu alternativu, našli bismo se 
pred novom dilemom: da li pod »realizacijom« treba podrazumi- 
jevati objektivno ustanovljivu vezu između jednog filozof- 
skog sistema i nekog kasnije konstituiranog političkog poretka 
(establishmenta), ili samo subjektivno pozivanje povi- 
jesnih snaga (koje izgrađuju taj establishment) na dotični filo- 
zofski sistem? U prvom slučaju susrećemo se s problemom »do- 
brih« i »loših« realizacija; u drugom slučaju riskiramo da završi- 
mo u čistoj ideologiji budući da nečije subjektivno stanovište 
uzimamo za objektivno postojeću relaciju i svršen čin, i da 
zajedno s prljavom vodom iz kade izbacimo i dijete (u tom je po- 
gledu upravo nevjerovatno poučan primjer onih »marksista« koji 
okrivljuju Nietzschea za nastanak fašizma jer subjektivno stano- 
vište nacističkih ideologa poistovećuju sa zbiljskom suštinom 
Nietzscheove filozofije i na taj način postaju žrtve ideološke ob- 


2) Herbert Marcuse: »Um i revolucija«, Logos, Sarajevo, 1966, str. 350 i 
dalje. 

mane; u tom smislu »stari« Luk&4cs ne predstavlja nikakav izuze- 
tak). 

Ako, pak, usvojimo drugu alternativu, bićemo u imogućnosti 
da objektivno i bez ideoloških predrasuda ocijenimo svakog mi- 
slioca ali se tada izlažemo opasnosti da ga istrgnemo iz konteksta 
historijskog vremena i da ga prenesemo s onu stranu povijesnog 
kretanja te da ga umrtvimo i sasušimo kao akademsku mumiju. 
To bi također bio promašaj jer vjerovatno nema niti će biti filo- 
zofije koja ne uspostavlja određenu intenciju spram historijske 
stvarnosti i ne želi da u njoj znači »nešto zbiljsko« ili čak i »pre- 
vratničko«. Gotovo je nemoguće susresti filozofsku misao koja 
nije htjela da bude »slika svijeta«, njegova pozitivna interpretaci- 
ja ili revolucionarna transcendencija. 


Stoga se aporija, u koju nas dovodi LukAcsev stav, može po 
našem mišljenju razriješiti tamo gdje spoznaja o »dobrim« i 
»lošim« realizacijama uvodi misao o težnji svih velikih filozofskih 
sistema ka unutarnjoj samo-realizaciji i njihovim imanentnim 
razlaganjima na niz »projekata« preko kojih to ostvarenje treba 
postići, ali isto tako i o nemogućnosti filozofa da budu odgovorni 
za autentičnost ili perverziju zbilje koja nastaje bilo pozivanjem 
na njihov sistem bilo kao objektivna izvedba tog sistema. Pedante- 
rijsko-ideološko insistiranje na »odgovornosti mislioca« i nepos- 
tojanju »nedužnog pogleda na svijet« koje susrećemo kod »starog« 
Lukacsa, vodi samo dvama rješenjima: eliminiranju mogućnosti 
samog filozofskog mišljenja po kategoričkom imperativu koji bi 
nametao bojazan od »loših realizacija« i pretpostavljao nespro- 
vodivu etiku odgovornosti u etičkoj iracionalnosti svijeta, ili je- 
nosmjernom toku budućnosti koji bi na magičan način obezbje- 
đivao samo »dobre realizacije« te sam sebe, u toj istoj iracional- 
nosti, isključio u apsurd. Zato nam pozivanje »na odgovornost« 
Schellinga, Schopenhauera, Nietzschea, Webera, Simmela, Heideg- 
gera i drugih »iracionalista« za nastanak fašizma, kao što to čini 
Lukacs, ili okrivljavanje Hegela i Marxa za staljinizam (Hegela 
čak i za fašizam), ne može izgledati drugačije do ritualno kažnja- 
vanje mrtvaca, svojstveno primitivnom mentalitetu. Jer, djelo 
svakog od ovih novovjekih mislilaca situirano je u perspektivi 
»dijalektike otvorenosti« (Maurice Merleau-Ponty) u kojoj je, 
upravo zato što je sve moguće, moguće i ono najgore. Sve je u 
egzistencijalnoj ovisnosti od karaktera snaga koje stoje iza odre- 
đenog projekta: zašto bi, nasuprot staljinističke »realizacije« 
Marxa bila nemoguća marksistička »realizacija« Nietzschea i nje- 
govog nad-čovjeka u nekom društvenom obliku koji bi otišao 
iznad pretpostavki današnjih »masovnih društava« i »masovnog 
čovjeka«? 

Ako kritičko razlaganje Lukacsevog stanovišta primijenimo 
na aktuelnost Hegelove filozofije, moći ćemo doista govoriti o 
njenim »realizacijama« u modernom vremenu koje potvrđuju 
njenu životnost i udaljenost od »poluugašenog života prošlosti« u 
koju su je, počev sa Haymom, htjeli da vrate mnogi kritičari. 

Ali, pri tom treba imati na umu da se, pogotovo u »realizaciji« o 
kojoj želimo govoriti, ne radi o »namjernim« ostvarenjima pa 
čak ni o izravnom pozivanju na Hegela već, naprotiv, o filozofskoj 
i ideološkoj odioznosti koja je kulminirala upravo kod zadnjeg 
nosioca te »realizacije« — Staljina. Ona se zbila »iza leđa« svojih 
aktera koji o njoj nisu dospjeli da razviju odgovarajuću povi jes- 
nu svijest. 

Ta realizacija, međutim, nema svoje misaono ishodište u He- 
gelovoj filozofiji jer ona seže u nešto dalju prošlost — do Descar- 
tesa i njegove rasprave o metodi. Tek odatle ona se grana i razu- 
đuje, i u onom svom toku koji završava u modernom socijalizmu, 
ona ide preko Hegela-Marxa-Engelsa-Lenjina-Staljina, da bi zavr- 
šila u današnjoj situaciji svjetskog komunističkog pokreta. Koji 
je bio njen bivstveni smisao? 

Njega je najprije nagovijestio Descartes sa svojim metodološ- 
kim zahtjevom za pretvaranje filozofije u »nešto korisno« (nas- 
pram tradicionalne filozofije kao pukog divljenja prema svijetu), 
što je moralo biti identično sa razvijanjem i usavršavanjem pozi- 
tivnih znanosti i razbijanjem univerzalnih spoznaja na niz onih 
parcijalnih i specijalističkih. Tako je Descartes u stvari najavio 
realizaciju metafizike kao tehnike što je, u krajnjoj liniji, moralo 
odvesti zahtjevu za univerzalnom racionalizacijom svijeta. Taj 
je zahtjev, međutim, na explicitan način prisutan tek kod Hegela: 
misao da posredstvom države, kao obitavališta uma i ideje najvi- 
šeg ranga (»tog zbiljskog boga na zemlji«) treba stihiju građan- 
skog svijeta, koja je slijepa poput prirodnih zakonitosti, obuzda- 
ti i urediti po umnim načelima organizacije ina taj je 
način ugraditi u sliku umne povijesti čovječanstva, stoji na bra: 
ju Hegelove političke filozofije i označava da historija još nije 
završena, da u velikoj građevini uma čija je arhitektura uglavnom 
već izvajana, postoji i otvorenost za buduće podsticaje, te da sto- 
ga tek predstoji »savremenost« Hegelove misli. Hegel se, prirod- 
no, kao filozof koji teži da razumije bit stvari i koji je zato 
uglavnom okrenut ka prošlosti, nije trudio da detaljno opiše taj 
budući svijet; on se zadovoljio njegovim nagovještajem koji je 
metodološki sadržan u zahtjevu za apsolutnom racionalizacijom 
svijeta kao sazrelom nužnošću vremena koju treba privesti svi- 
jesti djelatnih povijesnih snaga. 

Ovaj je Hegelov zahtjev morao biti ishodištem svih kasnijih 
kontroverzi oko »realizacija« njegove filozofije. Jer svijet je bilo 
moguće racionalizirati na mnoštvo načina unutar onih mogućno- 
sti što su ih pružale moderna pozitivna znanost i tehnika; svaka 
od tih realizacija mogla se metodološki pozivati na 
Hegela te u tome treba tražiti razlog onom »ping-pong« prebaci- 
vanju Hegela s jedne i s druge strane barikade o kome smo već 
govorili. Mišljenja smo da je Hegel, na već opisanoj putanji pre- 
ko Marxa, Engelsa i Lenjina, ipak bliži staljinizmu kao svojoj 
»lošoj« povijesnoj realizaciji, nego fašizmu s kojim zapravo nije 
imao nikakve veze. Može li, dakle, Hegel biti »odgovoran« za nas- 
tanak staljinizma i njegovih raznih varijanti? 

Hegelov program apsolutne racionalizacije svijeta koji je tre- 
balo da bude sproveden posredstvom apsolutne političke organi- 
zacije, bio je na pozitivan način preuzet od strane Marxa kao 
program realizacije same filozofije; svijet je u Marxovoj viziji 
najzad morao postati umstven na pretpostavkama racionalne 
volje proletarijata kao novog povijesnog apsoluta, sprovodeći in- 
tencije klasne proleterske svijesti kao najvišeg oblika samog uma. 
Samo u tom smislu Marxova se filozofija može nazvati materija- 
liziranim hegelijanstvom; i Hegel i Marx su, naime, podjednako 
shvatali potrebu da se historija konačno mora izgraditi na načeli- 
ma uma, samo što je Marx Hegelova otkrića iskazao u racionalno- 
-dijalektičkom obliku. 


Dalji korak ka konkretizaciji Hegelova programa bila je Lenji- 
nova politička misao; najneposredniji oblik Hegelovog zahtjeva 
da racionalizaciji svijeta mora posredovati politička organizacija, 
sadržan je u Lenjinovoj teoriji proleterske partije boljševičkog 
tipa. Svijest i akcija partije, prema Lenjinu, predstavljaju najizoš- 
treniju formu povijesne svijesti i akcije uopšte, i samo je preko 
njih moguće pristupiti realizacija ma proleterske filozofije. Su- 
žavanje subjekta racionalizacije je, dakle, bilo očigledno; od He- 
gelovog »svjetskog duha na bijelom konju« on se preko marksis- 
tički shvaćene »partije u velikom historijskom smislu« reducirao 
kod Lenjina na konspirativnu kadrovsku partiju s primjesama 
jakobinskog, blankističkog i harizmatičkog duha. Ova konkre- 
tizacija, što je neposredno vodila revolucionarnom prevratu, i 
dalje je ostajala u granicama intencija apsoluta. Već sa Lenjinom, 
apsolutna politička organizacija počela je dobivati razgovjetne 
konture iz još uvijek nedovoljne diferenciranosti XIX stoljeća; 
Hegel je bio na putu svoje marksističke realizacije. 


Program apsolutne racionalizacije Staljin je ostvario gotovo 
do savršenstva; nijedno područje života — od ekonomike i poli- 
tike do kulture i etike — nije izmaklo drastičnoj cenzuri one 
verzije proleterskog uma koju je on personificirao u svojoj lič- 
nosti. Apsolutna politička organizacija i apsolutno znanje slavi- 
li su svoju Valpurginu noć nad društvom i nad čovjekom. Koliki 
je bio Hegelov »udio« u ovoj pobjedi apsoluta? 


Treba još jednom istaći da se Staljin po svom subjektivnom 
uvjerenju nikad nije osjećao hegelovcem; on je, štaviše, Hegela 
s indignacijom odbacivao kao »aristokratskog reakcionara« i »no- 
tornog idealistu«. Povijesna relacija između Staljina i Hegela je, 
dakle objektivna; ali, prije svega ona jemetodološka 
ane supstancijalna,ito je momenat koji ekskulpira He- 
gela u odnosu na moguću historijsku odgovornost. Staljin je, 
naime, iz Hegelovog programa racionalizacije onaj njegov dio ko- 
ji bi se mogao nazvati »momentom« Descartesa: realizacija meta- 
fizike kao tehnike i metodologije odnosa prema svijetu. Staljin 
je, u najpunijem smislu te riječi, sve postojeće rastvorio u tehni- 
ku: ekonomika je postala »tehnika izgradnje proizvodnih snaga«, 
politika — »tehnika vladanja« a kultura — »tehnika manipulacije 

idejama« i »inžinjering ljudskih duša«. U staljinističkoj upotrebi 
ova se metafizicirana tehnika ne pita za svoj smisao: važne su 
samo spoljne relacije i njihova maksimalna efikasnost. Tehnika 
je, drugim riječima, u zamahu posvemašnje racionalizacije, pos- 
tala svojom vlastitom samosvrhom. 

Staljinizam je, dakle, učinio Hegela »savremenim« u smislu 
jedne neosporno »loše« realizacije; ali, teško bi bilo tvrditi da se 
radi o slučajnoj i posve izvanjskoj vezi. Naprotiv, Staljin je samo 
metodološki sproveo intencije razvojne linije evropske misli 
Descartes—-Hegel—Marx—Lenjin i na jednostran način ostvario 
apsolutnu racionalizaciju kao apsolutnu dominaciju tehnike. 
Staljinizam u tom smislu »ne čuči« van ontologije novovjekog 
doba; on je možda njeno nezakonito dijete ali isto tako i simbol 
dvosmislenosti, iracionalnosti i otvorenosti same historije. U nje- 
mu je isto toliko moguće prepoznati Hegela koliko i Marxa i Le- 
njina, i možda je već krajnje vrijeme da se ta veza objelodani 
i legalizira. Ali, taj proces bi morao svakako da ide u dva pravca: 
ka spoznaji nemogućnosti Hegela, Marxa i Lenjina da budu po- 
vijesno odgovorni za staljinizam kao svoju realizaciju budući 
da je ona bila samo jedna mogućnost u iracionalnoj otvorenosti 
alternativa, i ka saznanju da ta iracionalna dijalektika svagda i 
u svakom vremenu vodi samo »jednostranim« realizacijama u 
kojima je upravo sadržana sva tragika velikih idejnih sistema. 
Jer, teško bi bilo reći da staljinizam »jeste« hegelijanstvo, mark- 
sizam i lenjinizam ali bi još teže bilo tvrditi da »nije«. Svaka 
povijesna realizacija je polu-istina koja omogućuje njenu totalnu 
mistifikaciju: ko danas može egzaktno dokazati šta su izvorni 
Hegel, Marx i Lenjin kad je mnogostrukost alternativa omogućila 
čitav niz realizacija njihovih učenja? 

Aktualiziranje odnosa Hegel——Staljin u povodu Hegelove 200- 
-godišnjice ne znači, dakle, okrivljavanje Hegela za tragiku čita- 
vog jednog razdoblja evropske moderne historije; ono od svega 
želi da upozori na činjenicu da ni Hegelova misao nije mogla 
izbjeći sudbini svih velikih sistema ideja i njihove situiranosti 
u horizontu »dijalektike otvorenosti«, koja je filozofe uvijek 
činila nemoćnim da obezbijede »dobra« ostvarenja svojih misli 
i teorija. 

PRIMJEDBE UZ PRETPOVIJEST POJMA NIŠTA U HEGELA 
I NJEGOVO UKIDANJE U MARXA I ERNSTA BLOCHA 


Joachim Schumacher 


Woodbury 


Motto uz temu »Hegel danas« (1970) 
Hic Korčula, hic salta! 


Svi se sjećamo šoka koji smo doživjeli kada smo u Hegelo- 
voj Enciklopediji & 40 pročitali, da je pojam apstraktnog bitka 
isto što i pojam apstraktnog ništa. Hvala Bogu, ili neka bude 
hvala Hegelu, ova se tmina ili ovo prejako svjetlo pojasnilo ti- 
me, što iz jedinstva bitka i ničega uskoro veselo proizlazi ne- 
što treće, što se zove bivanje. Mi smo najčešće bivanju vrlo na- 
klonjeni, jer nam ono pomaže pri neugodnome iskustvu, da je 
zapravo još uvijek sve to u bitku mizerno. Gotovo nam: uvijek 
izgleda, da svagda prevladavajući bitak ako i nije ništa, ipak je 
jamačno samo tek nešto slučajno, da on predstavlja neki ugro- 
žavajući ne-bitak ili Još-ne. Sigurno je da već sa stanovišta osje- 
ćaja postoji duboka razlika između uzaludnosti i iščekivanja, 
nihilizma i impulsa nade. Nadovezujući na najbolje kulturno 
nasljeđe, Ernst Bloch je tu razliku precizirao za naše vrijeme, 
iznova je nju učinio oštrom, kako će se još pokazati. 

Svaki pojam ima neku povijest, svaka faza povijesti svoju 
specifičnu pojmovnost. Kratki pogled unazad na razvitak pojma 
Ničeg prije Hegela neka prethodi njegovoj kritici kod Marxa i 
Blocha, koji ga »ukidaju« afirmativno ali i s opomenom, da su 
regresije u barbarski uništavalačko jednostavno moguće ukoliko 
jedan okoštali lažni poredak »ništa« ne čini, sve ostavlja po sta- 
rom, što uspijeva u neprijateljstvu spram razvoja. 

Usmjereni protiv mitskih i magičkih predodžbi neolitsko-ag- 
rarnog feudalnog društva, predsokratovci su se trudili oko em- 
Pirijske trezvenosti u korist komercijalne revolucije što se nala- 
zila u nastajanju. Ma što da je Ništa prije moglo značiti, prim- 
jerice geologijsku katastrofu ledenog doba kao vanpovijesni 

kraj paleolitskih kultura, Parmenid snižava Ništa do puke ni- 
štavnosti praznog prostora u opreci spram tjelesne punine ma- 
terije. Biće, tako on uči, nailazi na biće. Takvo susjedstvo i ma- 
terijalno različitih stvari jedinstveno je, dobro uklopljeno u per- 
manentnu vrijednost bez bivanja i raspada. Aktualni svijet liči 
dobrozaokruženoj kugli sa čvrstim granicama. 

Leukip dospijeva, možda reagirajući na individualiziranje tr- 
govačkog društva u cirkulaciju roba, do teorije atoma. I on raz- 
likuje između svijeta stvari i prostorne praznine, no dopušta 
unutar mnogostrukih stvari šupljine, u koje nadiru novonastaju- 
ći atomi, razarajući stari sklop, obrazujući nove forme. Nebitak 
praznog prostora ostaje jedan od uvjeta za promjenu bitka, 
umnogostručivanje bitka. 

Platon preuzima izvorno optimističku nauku o bitku, ali da- 
je, s heraklitovski dinamiziranim pogledom na društveni raspad 
polisa nakon neuspjelog koloniziranja Južne Italije, pesimistič- 
ki obrat. On naglašava demoničnost materije, njenu totalnu 
neprimjerenost kao bezdana zla. 

Sa superiornim pedagogijskim mirom Aristotel priznaje vri- 
jednosne stupnjeve zgušnjavanja i razređivanja, privlačenja i 
odbijanja, punine i nedostatka. Kretanje i promjenu objašnja- 
va on iz nesavršenosti svijeta. Mnoge stvari i postvarene rela- 
cije još nisu ono što bi mogle biti. Ovo njihovo nastojanje za 
usavršavanjem (enteleheia) proizvodi nemir, što je jedan pro- 
izvodni nemir. Aristotel odbacuje Ništa, budući da ono ništa 
ne postiže. Tome nasuprot uvijek se iznova javlja, vezana uz 
promatrane procese prirode i društva a možda u skladu s eks- 
panzionom snagom mladog Aleksandra, materijalna dijalektika 
pojma mogućnosti: »Čini se mogućim, da ista stvar jest i nije; 
jer svaka stvar, koja bi se mogla dijeliti ili koja se može kre: 
tati, mogla bi i ne ići ili biti nepodijeljena; razlog je: što je mo- 
guće, nije uvijek zbiljsko, a negacija pripada stvari, koja mo- 
že ići ili ne-ići, i vidljivo može ostati neviđeno.« Ovdje se otva- 
raju sasvim novi horizonti, koje su tek kasniji istraživači, naro- 
čito Leibniz i Hegel, istražili i nastavili. 

Na osnovi materijalnog i idealnog sustajanja klasičnog dru- 
štva Plotin ponovno dopušta da uđe metafizički-tamno Ništa. 
Kao kod Platona materija postaje ispaštalo za druge. Ona mu 
je potrebna kao protupol za nauku o emanaciji. Ono svedobro- 
-jedno dolazi odozgo, ali se stanjuje na tom putu nadole do Pe- 
nia-e, do tamne materije. No ova još nije ono posljednje. Da) je 
dole leži zapravo Nihil, ono pra-zlo i raštrkano, čak ne neki loš 
svijet, nego ne-svijet. . e 

Kršćanska je teologja preuzela ovaj grubi dualizam, koji 
kod manihejaca i gnostika nije mogla dovoljno teroristički iz- 
goniti i koji je do sada zadržan u katoličkoj predodžbi konač- 
nog razvoda između neba i pakla. Vrag, sam jedno đavolsko iz- 
našašće, preuzima mjesto i funkciju prazla. 

Renesansa je tražila i pokušala promjenu u pojmu ničega, 
i to pomoću spekulativno diplomatske snage kardinala Nikole 

Kuzanskog. On se potrudio, da prethodno demoniziranu bit ni- 
čega, što se samo u privatnoj ekstazi skeptičke mistike preobra- 
ća u nultu tačku ideelne indiferencije, uvede u stanje napetosti 
između konačnog i beskonačnog, čovjeka i Boga. No takvo mis- 
tičko jedinstvo uspijeva samo snagom jedne coincidentia oppo- 
sitorum, što je teologijski rezervirana samo za Boga. U dje- 
latnu zbilju povijesti i društva takva se ideelno-matematička 
dijalektika ne pripušta. Pa ipak je visokoshvaćeni pojam Kuzan- 
skog dao važan doprinos estetskim pravilima talijanske umjet- 
nosti što je upravo nastajala. 

Ovdje treba odmah podsjetiti na Leonarda da Vincija, sigur- 
no dovoljno svjetski poznatog, ali dosada jednostavno ignorira- 
nog s obzirom na svoj naročiti pojam ničega. Strassburško izda- 
nje gornjeg spisa iz 1:188. on je vjerojatno čitao (kažu podudar- 
no Duhem, Klibansky, V. P. Zubov). U Codex Atlanticus posto- 
;e dva fragmenta, u Arundel manuskriptu, jedan paralelni dio o 
funkciji spoznajnoteorijski-empirijskog Ništa. Tako tu stoji: 
»Među strašnim stvarima oko nas egzistencija ničega je ono naj- 
strašnije.« Čak u formulaciji podsjeća to na Hegelovu »strašnu 
moć ničega«. Leonardo poriče, da je ništa vacuum ili pak meta- 
fizički bezdan. On ima pred očima granični pojam, koji posta- 
je jasan, čim se približi drugi fragment: »Pod pretpostavkom, 
da atmosfera i neko tijelo dotiču jedno drugo, tada ne postoji 
nikakav prostor između njih. Dakle površina sliči nekom ništa 
a svo mišta svijeta sliči onom najništavnijem. Takva ništavna 
površina opstoji samo u predodžbi, ona nema nikakve supstan- 
cije, jer supstancija zaposjeda prostor.« 

Ovo razmišljanje postaje smisleno, čim se o njemu počne 
poput Leonarda misliti estetski. Slikar je nailazio na ovaj fak- 
tor ničega svaki puta, kada je pustio da neka stvar dodirne ne- 
ku drugu, primjerice svila meso, voda zrak. Između ovih leži 
ono indiferentno, nebiće, ali koje dozvoljava, da se razlikuje 
svila i meso, voda i zrak. Faktor ničega je empirijski nalaz, ne 
neki metafizički pojam. On jasno podsjeća na poznato Spino- 
zino određenje, koje isto tako čini mogućim razlikovanje i mje- 
renje: »omnis determinati est negatio.« Samo nemjerljivo ali 
ipak spekulativno-nužni aksiom svakog mjerenja, ovo neutralno 
ništa predstavlja neku vrst estetskog mosta, koji garantira iden- 
titet svake stvari. Ono mitsko-religiozno njemu je isto tako 
strano kao i osebujni pojam diferenciranih monada kod Leib- 
niza, što su više ili manje obdarene snagom. 

Ovdje se ne može ući u precizniju obradu nauke o mona- 
dama. I Hegelovo novo priznavanje svakako produktivnog pro- 
tivurječja kao povijesnog izvora snage, kojeg navodno u prirodi 
nema, opire se shematskom prikazu. Hamletovsko »to be or not 
to be« bilo je manirističko opće mjesto, koje na drugim mjes- 
tima nečuveno dubinskopsihologijskog pjesnika postaje mnogo 
preciznije, tako u Troilus and Cresida: »O madđuess of discourse 
/ That cause sets up with and against itself / Biford authority 
where reason can revolt / Without perdition, and loss assume all 

reason / Without revolt: this is and yet is not... that a thing 
inseperate divides more wider than the sky and earth« (V. ii) 

Kod Hegela u Enciklopediji i Logici ništa stoji antitetički 
spram pouke indiference ili pak spram ukroćenog lika pukog 
bitka. To može biti plodonosno, ali i strašno. Hegel daje primjere 
zapravog uništenja pomoću ničega: peloponeski rat i trideset- 
godišnji rat njemu su takva, poput drugih »nerješiva protivu- 
rječja«, koja iz niskosti i kukavičluka proizvode samo nihilis- 
ličku nevolju. Danas osjećamo mi još mnogo grublje kontrare- 
volucionarne strahote i to takve, koje uvijek iznova nastupaju 
u maski reda, da, u maski same revolucije. Gorostasno ništa 
obeščovječenja, totalnih postvarivanja, ubijanje čitavih genera- 
cija u svjetskim ratovima, danas još uvijek u Vijetnamu, u pa- 
klenim logorima fašizma i staljinizma, u getima Sjeverne i 
Južne Amerike. Radionice atomskog oružja fabriciraju ovo ni- 
šta, kojemu uopće ništa nije doraslo. I suviše dobro poznajemo 
mi ove satanizme i njihovo paralizirajuće djelovanje na volju 
za otporom protiv vatrene smrti čovječanstva i prirode. Već 
je Hegel osjetio da masa besmislenih nihilizama tako teško op- 
terećuje čast refleksije, da je on naposlijetku prihvatio samo 
afirmativnu tezu i sintezu formalne dijalektike, ali ne i antitezu 
što prividno uvijek iznova griješi. U zažarenom predgovoru 
Fenomenologiji slavio je on još »rad negativnog (kao) nužan.« 
Restauracija je onda stišala ovaj revolucionarni optimizam, na- 
kon čega Hegel više gotovo da i nije htio čuti ništa o izvornoj 
snazi produktivnog protivurječja, da, mjesto ničega prepustio 
je svojim velikim protivnicima Schellingu i Schopenhaueru. 
Ono kako empirijski tako i metafizički strahovito zadobilo je 
kroz oba ova mislioca najdubljeg nepovjerenja spram života 
uopće jedno poništavajuće značenje kao nikada ranije. Filo- 
zofijski propavši i zaklanjajući se od svog vlastitog društvenog 
porijekla pomoću duboko odzvanjajućeg, mitskog načina izra: 
žavanja, moderni je egzistencijalizam doprinio jednostavno kas- 
nim formama nihilizma jedan dodatak, i to krvavi. Pojam ap- 
surdnog, preuzet od Kierkegaardovog solipsizma, sadrži jedva 
nešto više od nerazvijenog, neiskušanog protivurječja. Sigurno 
da ovo opstoji, i to u naročito mučnoj, često bezizglednoj uskoći 
malograđansko-privatnih odnosa. Zapravi predak ovog enorm- 
nog opskurantizma jest Schlegel. Spram njegove totalitarne 
tmine Hegelova se mjesta o uništavalačkim negacijama izuzi- 
maju upravo tajnosavjetnički-prijatno. Na žalost postoji spram 
jadnog nepoznavanja obuhvatne veličine Hegelove kod slabih 
marksista jedna paralela u odnosu njihovom spram Schlegela, 
Schopenhauera i Nietzschea. I ovdje se postupalo gotovo samo 
difamirajući umjesto da se detaljno analiziralo. Upravo tako- 
zvana progresivna svijest morala bi imati ponajmanje razloga, 
da se odvraća od zbiljskih bezdana i da se zadovoljava s fikcija- 
ma takvih razjašnjenja koja su jasna kao dan. Puko zapostav- 
ljanje demonskog ništa pomoću ugodnog, misaono lijenog i ži- 
votu stranog zadovoljstva s očitim istinama jednog vodenog 

marksizma (često samo stanjeni engelsizam) unapređuje nište. 
Svakoj je reakciji ovo jalovo ništa upotrebljivo, jednostavno 
time što se izbjegava objektivno moguće alternative, sve dok nije 
prekasno. Tada se i ništa više ne da prevratiti, tada ono može 
još samo ubiti. 

Ovu fatalnost, mrtvački kovčeg pokraj jasala, naslutio je 
Hegel. Kasniji Schelling, onda Schopenhauer i Nietzsche učinili 
su enormnost normom. To je uspjelo utoliko uvjerljivije i to u 
skladu s upravo izigranim zadovoljstvom s navodnim prirodnim 
danostima bestijalnog pakla na zemlji, kada se porast društve- 
nih zabluda i državno usmjeravanih grozota zbilja više nije dao 
poricati. 

Dok se teoriji radikalnog zla zbiljski bitak javlja kao bez- 
dan — a apsolutnoj negaciji ono negativno mora biti zbiljsko — 
za kritičare zalutalih društvenih stanja mjera norme leži u od- 
nosu između uvjeta produkcije i distribucije. Upravo ovaj uvid 
dao je ražešćenom, tačnom bijesu Marxovom moral znanja i 
znalačkog zahvaćanja u opreci spram lošeliberalnog puštanja 
sivari da idu svojim tokom i u opreci spram patetičkog nihiliz- 
ma. Sigurno, o današnjim glavnim brigama, proizvedenim kor- 
porativnim kapitalizmom, razaranjem prirode, nesposobnošću 
parlamentarnog sistema, birokracijom, tehnologijom, korumr 
piranim sindikatima, umirućim gradovima itd. ne stoji kod 
Marxa gotovo ništa napisano. Ali o tome ne piše ništa niti u amc- 
ričkoj konstituciji, kojoj se ljudi obraćaju kao proročištu. Ali 
ovi izvori pogrešaka, analizirani tačno s obzirom na njihove uz- 
roke, svode se na gornji osnovni odnos, koji je Marx usvojio kao 
nitko ranije. U toj svezi ostaje otkriće realne dijalektike kod 
Marxa, u opreci spram Hegelove pojmovne dijalektike, zbiljski 
daljnji razvitak znanstvenog mišljenja u oblasti društvenih pro- 
cesa. 


Već je kod zrelog Hegela prestao gotovo mehanički tutanj 
trotaktnog pojmovnog mlina. Prvi svezak Logike tako je impo- 
nirao Lenjinu, da ga je on naveo kao predvježbu za studij Ka- 
pitala. Danas novohegelovci kažu, da nitko ne može razumjeti 
Logiku, tko prije nije najtemeljitije probavio Fenomenologiju 
(koiu je Marx samo letimično pročitao). Hegel sam proveo je 
veliki obrat prema realijama kulturne povijesti, time što je na 
sektorima filozofije, religije i umjetnosti očitao njihov zbiljski 
razvitak. U ovim zapravo »komponiranim« dijelovima stvari se 
odvijaju naskroz dramatski-supstancijalno, i samo onda formal- 
no-dijalektički, kada poznavanje materijala nije dovoljno a He- 
gel se upušta u hegelijanstvo. No realno sljedbeništvo Logike 
zove se Kapital i tek obrnuto, otpočevši s ovim egzemplarom 
konkretnih analiza (sigurno to nije nikakva Biblija, koju bi 
trebalo čitati vjerujući u Marxa) dobiva i cjelina kod Hegela 
uključivši Logiku novo značenje. Istraživalački impuls kod He: 
gela (kao i kod Platona, kao kod Leibniza) primjeran je, to nije 
ništa ideologijsko, što robuje vremenu. 

Korekture odviše apstraktnog pojma ničeg kod Hegela na- 
laze se već u Marxovim Obrisima kritike političke ekonomije. 
Povijesno efektivno bivanje ne potječe iz puke pojmovne sheme. 
Zbiljska negacija je svagda specifični faktor (nikakvo apstrakt: 
no ništa). Marx upućuje na primjere, što se primjerice tiču na- 
stanka slobodne konkurencije nasuprot feudalnim monopolima. 
Ova je bila odviše apstraktno interpretirana kao puka negacija 
postojećih zakona. Ona mora biti i »nešto za sebe, budući da 
je puko »O« (ništa) prazna negacija, apstrahiranje od ograniče- 
nja, što na primjer u formi monopola (novom renesansnom mo- 
nopolu, diktiranom trgovačkim vitezovima) odmah ponovno 
ustaje.« Dalje: to su bili još-ne-kapitalisti, što su proveli aku- 
mulaciju. Negacija je bila uvijek nešto, ne ništa, čak i tamo 
gdje se javlja kao puki nedostatak. Nedostatak kontrole nad 
sredstvima proizvodnje kod radnika, seljaka i kod tehničke i du- 
hovne inteligencije nije nikakvo ništa, nego postojanje ovih 
sredstava kod kapitalista. Pa čak ako bivanje još ne vodi do 
evidencije o nečemu, konstituirajući neki novum, ono ipak nije 
nikakvo ništa, nego postojanje pretpostavki za poželjni razvitak. 
Sa svojom velikom pravednošću ukazuje Marx na zbiljski pro- 
gresivne, »civilizatorske tendencije« izvorne akumulacije, što 
»se isto teko kao i (nova) protivurječja, što će se kasnije oslobo- 
diti, već latentno dadu dokazati«. 

Ovi primjeri ilustriraju tako posljedicama bogato otkriće 
realne dijalektike između faktora latencije i tendencije. Laten- 
cija znači stvarno postojeću mogućnost jedne promjene u pro- 
cesu na vrijednosnom pragu, koja upravo postaje primjetljiva. 
Tendencija znači, da se unutar historijskog procesa, tako napr. 
unutar akumulacije kapitala (što naravno i danas igra važnu 
ulogu u zemljama u razvoju) javljaju protivurječni faktori, što 
su za ovaj proces bitni i to na objektivnom stupnju jačine, koji 
omogućuje njihovu znanstvenu spoznaju i čini je nužnom. Tako 
primjerice još primjetljivi nedostatak kontrole sredstava pro- 
izvodnje i distribucije na strani radnika, seljaka i inteligencije 
nije uopće nikakvo »ništa«, nego socijalno traženje. Ovo objek- 
tivno i subjektivno teži ka konkretnom rješenju protivurječja, 
oslobađa impulse snage i volje u smjeru optimalne norme koju 
društveno valja uspostaviti. Ova ne postoji još čak niti kao znan- 
stvena hipoteza, jedan upadljivi nedostatak marksističkog istra- 
živanja u oblasti nauke o društvu za prelaznu fazu u nekoj po: 
sebnoj zemlji. ' 

Za nas sa strane, koji s najboljom voljom i s mnogim pita- 
njima dolazimo u Jugoslaviju, izgleda nam ova zemlja kao više 
ili manje privlačna enklava, neka vrst Atene, u kojoj su mogući 
bar sokratovski razgovori a Sokratu se ne propisuje, makar i ne 
naročito blagonaklono, ali ipak niti njemu nikakav Hemlock- 
-Coctail. Spram enormiteta u SAD i SSSR-u, koje prividno nisu 
nj sposobne ni voljne za samokorekture i otuda su pri svoj 
raspaljenoj aparaturi moći objektivno nemoćne može to biti 
vrlo dobro, da jugoslavenski eksperiment unutar određenih gra- 

nica vodi k efektivnoj normi, predstavljajući pravu antitezu. 
Radi se o razvojnom stupnju ove norme, isto tako upadljivo kao 
i teorijski opravdano u skladu s parolom, kako sam je ja naivno 
izrazio u svojoj knjizi »Strah od kaosa« (Paris, 1937); Veća de- 
mokratska kontrola javnih stvari, veća sloboda zbiljski privat- 
nih stvari. Sigurno je da danas gotovo posvuda vlada opreka: 
sve tajnija kontrola javnih stvari, sve više upletanja upravnih 
i publikacionih aparata u privatne stvari. Upravo ovaj obrat 
mioguće, čovjeka dostojne norme jest zapravi kaos, kome treba 
suprotstaviti jedno militantno Ne. I slabosti Novoga jesu do- 
datni razlog za bezdane vladajućih barbarstava. Zapravo ništa 
ima upravo dvostruki korijen, okamenjenu manjkavost starog 
i nedostatnu jačinu novog. 


Na žalost u ovome odnosu nije dovoljno, iako to uvijek iznova 
zagovaraju publicisti napretka, prepustiti se poznatome »lukav- 
stvu uma« (Hegel), ovom osobitom Mefistofelesu, koji navodno 
»stalno hoće zlo i stalno dobro stvara«. Pakt s đavlom može i 
đavolski završiti! Čak ako između producenta i produkta više 
ne stoji kapitalist, nego birokratski aparat, primjećuje se nakon 
zadovoljene fizičke gladi novo traženje — traženje za nasilnim 
raspolaganjem s ljudima i stvarima, s ljudima kao pukim po- 
stvarenim sredstvima za neljudsku svrhu. Sa svojim karakte- 
rističnim ekstremizmom postavlja Bloch pitanje: »Pa gdje onda 
leži porijeklo ničega?« Osnovna filozofijska pitanja I). Odgo- 
vor: »U originalnom početku nastupa jedno ne-imanje, nedosta- 
janje, ta glad, ova čežnja. Ne-imanje je sve započelo, ništa iz 
njega ne ispada, dakle niti ništa samo.« Ova je formulacija kako 
strogo materijalno tako i formalno-logički ispravna. Ništa po- 
tječe iz prividne jačine volje imanja sa strane onoga tko ne pro- 
ducira, zovu li se ovi sad feudalni knezovi, kapitalisti ili biro- 
krati. I produktivno ništa potječe iz jednake nužde, koja se is- 
prva zove glad, a tada iz nevolja, nedostatka, gubitka donosi 
snagu za znanje razloga i za volju produktivne korekture. Malo 
kada se povijesno subjektivni impuls — koji ponajprije sa so- 
bom donosi uvid u gubitak plus viziju sreće, i naposljetku sc 
s Marxom zove »humaniziranje prirode« te uključuje prirodu 
društva; domogne objektivnih uvjeta i mogućnosti poboljšanja, 
čak i psihologijski iščezava ono nihil ničega, a javlja se poetski 
i sociologijski ono Što i Kako vrijednosne negacije. Prema tome: 
»Povijest ne-spasa ograničena je poviješću spasa, upravo s njom 
tek postaje velika« (Bloch). Nevolja se reproducira iz demon- 
skog istrajavanja u lažnim odnosima posjeda, podjele i produk: 
SIje: Zadržavanje pri i okoštavanje u lažnim, promjenljivim 
uvjetima javlja se Psihologijski kao ukočujuće zgražanje (Me- 
dusa), ekonomijski kao besplatno teglenje (Tantal, Sizif), onto- 
logijski kao loše vraćanje vječno jednakog (Nietzsche, Heideg: 
E etc.), kulturno kao prazni tok nemoćnog dosadnog plu- 
ralizma, fizički kao entropija (hladna smrt nastanjivog svijeta.). 

Ništa što zbiljski uništavalački nastupa ili koje sprečava 
pokušaje za boljom normom ima doduše silna sredstva moći 
ali uopće nikakav objektivni i materijalni autoritet. Ono samo 
uzurpira, ali ne vlada. Ono nije u stanju razviti ništa drugo 
osim svoje vlastite, samome sebi nerješive besmislice. Ovaj ras- 
paljeni nihilizam, potječući izvorno iz časnog nedostatka, čini 
sad ono nedostatno permanentnim i to zaoštreno njegovim 
otporom spram afirmativnog protivurječja. No ništa se hrani 
i relativnom slabošću reakcije, što se dade usporediti primje- 
rice s lošom srodnošću detektiva (on se može korumpirati!) sa 
onim što prestupa. Dva socijalna, ne-ontologijska izvora ničega 
sastoje se dakle u ludosti zastarjelog, koje više ne sadrži nikakve 
samokorekture, i onoga, što u novome predstavlja još proma- 
šeni uspjeh i čak fetišiziranje sredstava (produkcioni proces!) 
za vlastite svrhe. Pa ipak je ono novo samo još u sputanom bi- 
vanju zemalja u razvoju vrijednosno realnije nego li ono ma- 
sivno što stvara ludilo a pripada gušterastom starom. Na Mar- 
xovom tragu još i djelomična pogrešivost onog progresivnog 
ne bi bila nikakvo ništa, nego još uvijek jedno čovjeka dostojno 
nešto, začetak latencije pune nade za istinu što se dade razvili, 
sadržeći pretpostavke za objektivno-optimalno moguće i sub- 
jektivno moguće jednog pravednijeg društva. E. Blochovo 
istraživanje ovog tako teškog konkordata u njegov opus ma- 
ximus Princip nada saopćuje puninu povijesnih realnih-ideala 
i dijalektike. Opet se jednom ispostavilo, da filozofijski duhovi 
mogu biti i najsporniji. Već je Giordano Bruno u temelju za- 
hvatio dijalektiku između ničega i još-ne, a da naravno u tu 
napetost nije dostatno uključio produktivni faktor homo faber 
sapiens. Ovdje samo odlomak iz jednog dijaloga: »Kako namie- 
ravate objasniti smrt, propast, porok, patnju, izrode?« — »Te 
stvari Nisu istinska zbiljnost i sposobnost, one su nedostatak i 
nesposobnosti, što se u pojedinim razvijenim stvarima nalaze kao 
zaostaci, jer nisu ono što bi mogli biti, i koji za ono, što bi mogli, 
moraju biti tek zaduženi.« 

Ovdje je jasno najavljeno revolucionarno ne, nadmašujući 
nihilističko ništa. Subjekt promjene naravno još nije naveden, 
naime hegemonija nosilaca produkcije. Za vrijeme renesanse 
samo je Leonardo usvojio zapravo produkcijsku teoriju moći, 
spoznavanja i umjetnosti. Ali to je ostao izoliran uvid, nepo- 
sredovan s osnovnim odnosima društva i politike. Tek kod Marxa 
biva »oslobađanje produktivnih snaga« društveno obvezatnim 
principom. Svakako da još i u ovom zahtjevu leži klopka bezob- 
zirnog iskorištavanja čovjeka i prirode, koja prijeti da će opu- 
stošiti plodonosnu zemlju a i duhovno vodi u nihilizam. Marx 
ie vrlo dobro znao, da se socijalizam kao moguća norma čovjeka 
dostojnog rada i pravednosti vrlo lako dade izbjeći, budući da 
postoji tako lako prohodni put u barbarstvo kao moguća alter- 
nativa. Državnokapitalističke aparature u formi visoko tehno- 
kratiziranih, ali faktički nekontroliranih, samo u fikciji »pla- 
niranih« sistema upravljanja i funkcioniranja, uopće ne misli 

na to da »odumre«, u skladu s veselom Engelsovom parolom. 
Mnogo prije puštaju one da Marx sam odumre. Ništa uzajamnog 
uništavanja pomoću ovih aparata sa samo prividno oprečnim 
ideologijama sve je bliže. Posvuda postoje nekontrolirani apa- 
rati kontrole, koji produciraju ništa i svoje vlastite, ništavne 
interese. Očigledno se ne radi toliko o posjedničkim odnosima 
koliko o funkcijama kontrole. Nijekanje kapitalizma, sumarno 
nazvano socijalizmom, samo je još neslobodno, svugdje gdje 
centralizirani birokratski aparati slijede svoje posebne interese 
nasuprot narodu kao cjelini (a toga »aparatovci« ne moraju 
biti svjesni). Radi se dakle dalje o dvostrukom nijekanju: prvo 
je usmjereno protiv lažnog posjeda produkcijskih sredstava, 
drugo protiv osamostaljenog raspolaganja uvjetima produkcije 
(producenti i produkti). 


Vrlo rano, sasvim na početku grčko-klasičnog obrata protiv 
birokratskih ukočenih i mitološki apsolutiziranih feudalnih dr- 
žava Egipta i Perzije (gdje je svećenička kasta malo »posjedo- 
vala« i svime vladala!) spoznao je Homer uvjerljivu snagu dvo- 
strukog nijekanja za bar poetsko uspostavljanje jedne poželjne 
norme. I umjetnička fantazija je očito naročito interesantna 
»produkcijska snaga« i otuda još danas naročito ulijeva strah 
i biva zazorna. Pjesnik je poslao svoj novi tip junaka, Odiseja, 
na put humanističkog samoozbiljenja kroz zbiljski svijet pun 
konflikata, dakle nije ga poslao niti u puko unutrašnje niti u 
slučajno izvanjsko. Protiv jednooke monstruoznosti diva Poli- 
fema u pretpovijesnoj spilji, mora sam Odisej postupati još 
monstruozno, lukavo i nasilno, na značajni način sam još kao 
»nitko«, kako on sam sebe naziva, čiji istinski identitet još pred- 
stoji. Druge dvije glavne opasnosti za počovječivanje egzem- 
plara ČOVJEK susreće junak mnogo afirmativnije. Prvo se on 
opire opasnosti, da do Kirke poput svojih pratilaca bude poni- 
žen do životinje, drugo, on odbija demonskoj Kalipsi zavodljivu 
ponudu, da ga uzdigne do besmrtnog Boga. Odisej dakle neće da 
bude niti pod- niti nadčovjek. On hoće »iskusiti«, kako geograf- 
ski tako i moralno, što to znači, u punome smislu biti čovjek; 
i to jednako preuzimajući sebičnost (dakle niti kršćanski niti 
budistički bježeći) kao i novu odgovornost (krasna epizoda s 
Nausikajom sadrži na jedinstveni način moral odustajanja). 
Upravo kao temeljno ne-idealni tip avanturiste koji ukida sje- 
dišni način posjeda malih tirana postao je Odisej zapravim mo- 
delom grčkog humaniteta. 

Slično grčki inspiriran prosvjetiteljskim impetusom fran- 
cuske revolucije došao je još zažareni mladi Hegel iz doba Fe- 
nomenologije do formulacije »niti rob niti gospodar« (jer oba 


se uzajamno porobljavaju). Marxov postulat, koji proizlazi iz 
svake njegove teorijske spoznaje, glasi u skladu s time »niti ka- 
pitalist niti proleter«, sa sadržajnom nadopunom: stvaralačko 
čovječanstvo u besklasnom društvu. 

Dalje gore dotakli smo već u vezi s Leonardovim pojmom 
jednog estetsko-spoznajnoteorijskog, ne-metafizičkog ništa Spi- 
nozino određenje, koje također spominje mladi Marx: »Omnis 
delerminatio est negatio«. Samo kao svjetleći lik provedene neo- 
visnosti dviju netolerantnih ortodoksija, kršćanske i židovske, 
možemo možda ovaj stavak dobre dijalektike malko proširiti: 
Determinatio novi sunt muae negationes. 

Ja bih na ovom tlu Korčule koje je klasici tako blisko na 
svaki način ovu formulaciju stavio na diskusiju. 


Preveo B. D. 


b.4 

POVIJEST I SVRHA 
Nenad Miščević 


Zagreb 


Jedno općenito pitanje koje bi smjeralo na uvjete Hegelove 
filozofije povijesti i tematiziralo njezinu osnovicu dalo bi se sro- 
čiti na slijedeći način: 

Da je povijest događanje ideje, da je svrhovita i opravdana 
iz svoje svrhe, da je umna i zbiljska znano je. Gdje je međutim 
sistemski određeno značenje povijesti kao teodiceje tj. gdje je 
metafizičko mjesto smisaonosti povijesnosti? 

Ishodište metafizike, tzv. nauke o bitku ne daje odgovor: Bi- 
tak je tu opisan sa stajališta jednog apsolutnog znanja koje je 
ujedno i moć posvemašnjeg posredovanja pa se sve što je nepo- 
sredno, tako onda i totalitet ove neposrednosti, bitak-biće javlja 
kao zgoljna polazna tačka, jedno još-ništa, apstrakcija, prazni 
horizont. S obzirom na tako shvaćeni bitak mišljenje je produk- 
cija. Ova pak ne otkriva svrhe ni smisla već je samo kružno 
kretanje iz kog i za koje je uzaludno pitati čemu i kuda. Svrha se 
naprotiv može nadati samo sa stajališta cjeline na kojemu je hod 
dostigao kraj a bitak punoću. 


Odgovor dakle može dati samo ontologija cjeline. Ova je kao 
apsolut opisana pak u Hegela grčkim imenom ideje. Način na 
koji povijest postaje smisaona treba, dakle, da se protumači iz 
strukture ideje. Ova je struktura, u skladu sa tekstom iz Znanosti 
logike i Enciklopedije trijadična te apsolut počinje kao život, 
razvija se kao spoznaja i završava kao apsolutna ideja. Stupanj 
koji neposredno prethodi ideji, spoznaja, grana se u spoznavanje 
kao istinu i onda u htijenje ili »ideju dobra«. Tako je ključna 
tačka geneze apsoluta prijelaz od htijenja do apsolutne ideje. 
Izvod teče ovako: U spoznaji nužnosti spoznaja se oslobađa od 
tzv. danosti i nalazi oslonac u sebi jer zna sebe kao temelj te 
iste danosti. Sada se radi o tomu da se ovo dano ne uzme više 
kao kriterij određenja, već da se shvati kao puki materijal za 
projekte subjekta. Ovakav je odnos onda odnos trebanja, koji 

je antinomičan pa se dade razriješiti jedino u beskonačnosti. 
Njegovo je ukidanje rađanje apsoluta: »Istina dobra time je pos- 
tavljena kao jedinstvo teorijske i praktičke ideje koje postiže 
ono dobro po sebi i za sebe, — pa je tako objektivni svijet po sebi 
i za sebe ideja, kao što sebe ujedno vječno postavlja kao svrhu 
i kao što djelatnošću proizvodi svoju zazbiljnost. Taj život koji 
se vratio iz konačnosti spoznavanja i koji je djelatnošću pojma 
postao identičan s tim pojmom jest spekulativna ili apsoluina 
ideja«. (Enciklopedija, 8235, usp. također »Wissenschaft der 
Logik« II, »Die Idece des Guten«, Lasson 477). 


Apsolutna ideja jest istina dobra. 


Dobro je za Hegela određeno iz trebanja, tj. iz onog što su- 
bjekt kao subjekt nužno i općevaljano hoće. Takvo je htijenje 
određeno uvijek raskorakom onog što jest i što je ushtjednuto, 
pa posjeduje doduše »objektivitet« ali ne i zazbiljnost, te se pos- 
tavlja paradoksno: dobro, koje je po definiciji punoća, život, smi- 
sao zgoljna je želja ili zapovijed. Ens perfectissimum je ens im- 
perfectum, kao da se dobro ne da misliti kao ens a da se ne ukine 
kao dobro. Ova antinomija priprema dijalektički prijelaz gdje se 
istina i dobro, teorijski i praktički temelj posreduju i susreću u 
istom gdje se ozbiljuje najviša »pomirba«. Tako je proizveden 
apsolut: vječno s lopasta lan e sebe i samoproizvodnja zazbilj- 
nosti. 

Metafizika se u ovoj genezi apsoluta nedvojbeno događa iz 
pitanja o smislu, njezin je eros ono »čemu«?. Kao istina dobra 
apsolutna ideja je primarno TO HOU HENEKA a tek drugoraz- 
redno i ON, ENERGEIA, COGITO ili bilo koje slično određenje 
bitka. Bez daljnjega, ovdje ima na djelu i dobro znane klasične 
radoznalosti o iskonu i uzroku, ona je međutim smisaona samo 
iz obzorja ove upućenosti k svrsi: apsolut je istina dobra. 


Kako dakle misliti apsolutnu ideju? Znademo li način koji 
iscrpljuje jednu takvu pomirbu, ili je naše mišljenje još uvijek 
toliko zatočeno u novovjekoj doksi da uvijek iznova promišlja- 
jući dobro bivamo uhvaćeni u »trebanje« te ga mislimo tehno- 
logijski ili pak etički ne dopirući do mogućnosti jednog meta- 
fizičkog, nazočnog, jestajućeg dobra? Kažimo još jednom: po 
svom postanju apsolutna je ideja sročenost bitka i smisla, kao 
»dokinuto« trebanje i razlog svekolikom bitku i istini, jedno 
omogućavajuće a ne zgoljno moguće »dobro«. ' 

Jedno omogućavajuće dobro, znači: na svome vrhuncu metafi- 
zika Zapada nosi u sebi napor k vlastitim počecima. Jer mjesto 
gdje su istina i dobro mišljeni podudarnim »sub speciae boni« u 
jednom sveomogućujućem temelju je platonička metafizika. No- 
vovjekovno mišljenje do Hegela poznaje samo identitet dobra 
i ne pruža ključ apsoluta. Mišljenje apsolutne ideje nosi dakle u 
sebi uspomenu na platoničko TO AGATHON! Jer ono je jesta- 
ai »dobro« s onu stranu opreke između »jeste« i »hoću da 

ude«. 

Jedno omogućavajuće dobro, znači: TO AGATHON je u svojoj 
osebičnosti temelj filozofijskog razgovora, TO MEGISTON MA- 
IHEMA"?, a kao APHTHONIA temelj hermeneutike prirodnog 
biika i u ujednosti ovog dvoga ultimum ljudskog napora: HO DE 
DIOKEI HAPASA PSYCHE KAI TOUTOU HENEKA PANTA 
PRATTEI, te je iz nje moguće obrazložiti i sklop ćudorednih od- 
nosa. Ukratko: kao što sunce podaruje stvarima svjetlo a oku vid 
tako TO AGATHON podaruje istinu bićima i moć znanja duhu ie 
na kraju: 

kai tois gignoskomenois toinyn me monon to gignoskesthai 
fanai hypo tou agathou pareinai, alla kai to cinai te kai ten 
ousian hyp ekeinou autois proseinai, ouk ousias ontos tou aga- 
thou all eti epekeina tes ousias presbeis kai dynamei hypere- 
hontos. 

Vratimo se sada, nakon ovog prisjećanja na Grčku koje nam 
je pomoglo da situiramo dobro kao izvor istine, k početnom 
stavku naime da je apsolutna ideja istina dobra. Život duha koji 
se sa stajališta nauke o bitku ukazao kao zgoljna proizvodnja, 
ovdje se ispostavlja kao osmišljavanje. Koliko je ovo bitno, 
kako za Hegela tako i za povijest filozofije u cjelini naslutio je 
s instinktom neprijatelja Nietzsche: 

»treba priznati da je najgora, najdalekosežnija i najopasnija 
pogreška dosada bila pogreška dogmatičara, naime Platonovo 
otkriće čitavoga duha i dobra o sebi.« (Jenseits von Gut und Bose, 
Vorrede). 

Apsolut je smisaon. Za razliku od Platona, međutim, Hegel 
ne poima ovu smisaonost iz jednog fiziko-teleologijskog reda, pa 
za njega osmišljavanje nije toliko stvar prirode koliko »slobode«, 
idealiteta: 

Mjesto gdje se TO AGATHON kao omogućavajući smisao po- 
javljuje na djelu je kinesis bića, ono nedovršeno na njima te je 
tako kao TELOS djelotvorno u onom »između«, grčki TO META- 
XY, njemački die Vermittelung. Ovdje leži razlika koja se po- 
kazuje kao čvor odnosa apsoluta i jedne teodiceje povijesti. Pla- 
toničko je METAXY mišljeno primarno iz jednog kozmologijskog 
sklopa kao način posredovanja u polju physisa, hegelijansko 
»Vermittelung« ili iz dijalektike subjekta, kao sloboda. Sloboda 
koja se ispostavlja kao ono zbiljsko u svjetlu jednog omoguća- 
vajućeg, smisaonog temelja je kod Kanta a osobito od Fichtea 
naovamo jednako povijest. Način na koji apsolutna ideja biva 
ne samo metafizički apsolutna već i ultimum sistema, cjelina o- 
nog što jest, što je bilo i što će biti, tek je dakle sekundarno (pu- 
ko »neposredno«) priroda, primarno je naprotiv Povijest, poli- 
tička, kulturna, religiozna, filozofijska. 


Odgovor na naše pitanje, prema tomu, glasi: Sistematsko je 
mjesto svrhovitosti povijesti određenje apsolutne ideje kao isti- 
ne dobra. 


Ovaj rezultat otvara mjesta daljnjim pitanjima: 


865 


Da li je tek stoga što je povijest a priori svrhovita, znanost 
historije a priori znanost tumačenja a ne proračunavanja, tj. 
da li je smislenost povijesti razlog hermeneutičnosti dijalektike? 

Ako je moguće pokazati da je nauka o smislenosti povijesti 
u cjelini omogućena jednom interpretacijom Dobra na rubu 
transcendiranja stajališta Cogita, gdje je onda mjesto ne-grčke, 
žido-kršćanske eshatologije u dijalektici povijesti? 

Gdje je historijski (u smislu tzv. historije ideja) izvor Hege- 
love interpretacije smisla? Može li se govoriti o liniji Platon — 
neoplatonizam — skolastika — Leibniz-Kant — Fichte-Hegel kao 
relevantnoj? 

Što znači jedan napor prema jestajućem dobru kao temelju 
sistema za marksističku obradu problema? 


I konačno: 


Ne leži li aktualnost Hegelove filozofije povijesti u tome što 
je sa stajališta i način novoga vijeka promislio ono prvo i pos- 
ljednje zapadne filozofije: »čisti duh i dobro o sebi«? 


bi 

VRIJEME, NE-VRIJEME I NIŠTA 
Ernesto Baroni 


Torino 


Tek smo na početku svemirske pustolovine, a već izgleda da 
: osob mašta više pouzdaje u mikroskop nego u svemirski 

rod. ' 

Ipak, traženje rješenja tajne života na drugim svjetovima ili 
u strukturi gena, dozvolilo je da se dimenzije prostora i vremena 
analiziraju u najrazličitijim međuodnosima. 

Ali kao cilj svakog svog eksperimenta i istraživanja čovjek je, 
uvijek, bez promjene, nalazio sebe u svojoj stvarnosti osobnog 
bića koje egzistira u vremenu, ali se iz vremena ne može definira- 
ti niti shvatiti. 

Ako dakle »ja mislim« upućuje na »ja jesam«, onda nije is- 
pravno ne uzeti u obzir da iz nevremenosti našeg bitka proizlazi 
vremenost naše misli, a ne obratno. S druge strane neispravno 
je također htjeti odvojiti nevremenu, ili transcendentnu, ili du- 
hovnu prirodu ili dušu čovjekovu od njegove vremene, imanent- 
ne, tvarne prirode ili tijela. 

Kao što u ovom trenutku nemamo namjeru raspravljati o 
mogućnosti osobnih bića bez vremena, tako se nećemo zadovo- 
ljiti niti s tim da promatramo mukotrpni put čovjekov do ostva- 
renja sebe i zajednice kao čistu fenomenologiju duha ili puku 
dijalektiku tvari. 

Odnos ne-vrijeme — vrijeme čovjeku je prirođen, a ne voditi 
računa o njemu znači poništiti čovjeka kao stvarnost, bilo kroz 
proces otuđenja u vremenu, ili kroz nejasnu težnju za otuđenjem 
od vremena. Otuđenje čovjeka u vremenu događa se kad se čo- 
vjeka izruči cilju njegova povijesnog ozbiljenja umjesto da se 
povijest promatra kao sredstvo za osobno i društveno ozbiljenje. 

Tako nastaju dva suprotna mita o zlatnom dobu i revolu- 
cionarnom preporodu, zbog kojih čovjek, dozivajući u sjećanje 
jednu prošlost koja nikada nije postojala ili koja u svakom slu- 
čaju više ne postoji, ili projicirajući se u budućnost kakve nikada 

neće biti ili kakve u svakom slučaju još nema, gubi svoje vrijeme 
to jest svoju jedinu mogućnost da se ostvari. 

Otuđenje čovjeka od vremena još je ozbiljnije, u toliko što se 
na povijest gleda kao na zapreku ili odugovlačenje s obzirom na 
cilj ispunjenja ličnosti. Tako se suprotstavlja cilj sredstvu, i um- 
jesto da se u svakom trenutku povijesti vidi mogućnost ozbilje- 
nja sebe to jest jedne zbilje koja nije samo vremenska, u njemu 
se na paradoksan način vidi anticipacija ne-vremena u vremenu, 
i zamjenjuje se u stvari cilj sa sredstvom pa se stoga izostavlja 
oba i opstojnost u vremenu pretvara u proces neprekidnog po- 
ništavanja. 

Da bi se pojam ljudske osobe kao nevremenitog bitka koji se 
ostvaruje u vremenu učinilo nedvosmislenim i jasnim, potrebno 
je da odnos između »ja jesam« i »ja mislim« bude shvaćen kao 
odnos između svijesti i spoznaje, izbjegavajući upotrebu dvaju 
naziva kao sinonima, budući da je za svijest ili čovjeka kao osobno 
biće svojstvena nevremenost a za spoznaju ili čovjeka i čovječan- 
stvu u njihovu procesu bivanja u povijesti, svojstveno je vrijeme. 

Pojam samosvijesti izgleda stoga nedovoljan da se njime izra- 
zi nesaopćivo iskustvo bitka u sebi svojstveno svakoj osobi i ogra- 
ničen je da izrazi proces spoznavanja sebe koji je nužno u ne- 
prekidnom odnosu prema spoznavanju drugog od sebe. Potrebno 
je stoga tačnije odrediti u ovom kontekstu što se podrazumijeva 
pod krivom svijesti, u koliko to nije spoznajna zabluda, nego na- 
domještavanje nepriopćivog i nevremenog iskustva bitka u sebi 
s iracionalnim mitom ili s nekom datošću povijesne spoznaje, 
koja iako ispravna, samo je trenutak spoznajnog procesa. 

Tako se u osobu unosi jedan njoj strani element, pošto je svi- 
jest upravo plod neprekidnog odnosa sebe s drugim od sebe. 

Ispravni odnos, unutar ljudske osobe, između ne-vremena i 
vremena, između unutarnjeg i vanjskog razgovora, između svije- 
sti i spoznaje, jamči slobodu suda i samosvojnost ponašanja, 
ukoliko je svijest vlastitog bitka u sebi koja određuje kako zakon 
jedinstva ili osobnog ispunjenja kroz cijeli luk bivanja, tako i 
modalitete spoznaje izvanjih stvarnosti, ljudskih i kozmičkih 
koje otvaraju volji čitavo polje djelovanja. 

Neprestani odnos između ne-vremena i vremena čini se da u 
cijelosti odgovara zadatku uma, koji se štoviše vjerojatno rađa 
baš iz tog odnosa, u nemogućnosti da u jedinstvu osobe dade 
rješenje neprekidnosti između svoje nevremene stvarnosti i svoje 
vremene stvarnosti, između svijesti, razuma i volje s jedne strane, 
a tijela, osjetilnosti, i psihičke djelatnosti s druge strane. 

Neprekidni odnos ne-vremena i vremena, što obilježuje um- 
sku djelatnost, rađa misao iz koje se rasklapa čitava zbilja povi- 
jesti. 

Tako se razjašnjava zašto um kao sredstvo sredstava ili dje- 
latni posrednik proniče uvijek sve dublje u beskonačnu stvarnost 
duha, ne shvaćajući je nikad potpuno i zašto istražuje uvijek sve 
šire tu neodređenu kozmičku stvarnost a da je nikad ne zahvati 

posvema, pokazujući međutim svu svoju raskoš i u svoj svojoj 
moći dinamiku bivanja čovjekova u povijesti. 

Opravdana je stoga, polazeći od misli što se iz nje rađa, svaka 
kritička analiza djelatnosti čistog, praktičkog i dijalektičkog uma 
i njegovih rasudnih sposobnosti, ali ne izgleda da je moguće go- 
voriti o zakonu uma jer da bi propisao jedan zakon, um bi trebao 
apsolutizirati jedno od svojih gledišta negirajući drugo, kao što 
se tačno obistinjuje kad se duh apsolutizira a materija ga odu- 
hovljava i ograničava ili kad se materiju apsolutizira a duh je 
materijalizira i transcendira. 

To se događa svaki put kad se želi čitavo polje zazbiljnog, 
kako nevremenog tako i vremenskog, svesti na područje um- 
nog. Zadatak je uma prije u tome da istražuje pozitivno posredo- 
vanje između zakona ne-vremena, ili svijesti, ili dužnosti da bu- 
demo svoji, i zakona vremena, ili osobnog i zajedničkog bivanja, 
ili mogućnosti da budemo svoji. 

Baš kao sredstvo um nikada ne crpi svoju sposobnost da 
uvijek sve više širi luk što povezuje područje virtuelnog, koje 
leži beskonačnosti u spekulaciji o ne-vremenu, s područjem mo- 
gućeg, koje neprestano proširuje i produbljuje prostorno-vremen- 
sko istraživanje. Promatrajući ne-vrijeme kao virtuelni apsolut, 
a vrijeme kao totalitet mogućeg, um postavlja stalni uvjet, koji 
se može uvijek izgubiti i spasiti, izgradnje osobnog jedinstva sva- 
kog čovjeka, odnosno njegova ozbiljenja, po kojem svakoj unu- 
trašnjoj zbilji odgovara jedan povijesni događaj. 

Obistinjavanje ne-vremena u vremenu izgleda da je stoga pra- 
vo značenje povijesti, a pošto se zazbiljnost ne-vremena iskušava 
u unutrašnjem razgovoru s vlastitom sviješću, jasno je da se o 
tome može obavijestiti vrijeme samo preko odjelotvorenja jedin- 
stva ličnosti u svim svojim očitovanjima, a u skladu s unutraš- 
njim razgovorom koji je drugačije nepriopćiv. 

Jedinstvo svijesti, to jest odnosa svih ljudskih osoba prema 
zbilji ne-vremena iskušava se intuitivno, ali se tako očituje samo 
neizravno preko jedinstva uma, koji dopušta uzajamno djelova- 
nje, priopćavanje i upotpunjavanje među ljudima na polju zajed- 
ničkog istraživanja, poduzetničkom radu, i uređivanju zajednice. 

Višedimenzionalne valjanosti ljudskih osoba nalaze tako pod- 
ručje primjene u svim dimenzijama povijesne stvarnosti i sači- 
njava pravi ljudski doprinos nastavljanju života, bez obzira na to 
što sve izdaje, zablude, obespravljenja, iskorištavanja i nasilničke 
vladavine stalno prijete kako će ga ugasiti. 


Prevela Genoveva Slade 

POVIJEST I PRISJEĆANJE 
(HEGEL I PROBLEM KRAJA POVIJESTI) 


Tine Hribar 


Ljubljana 


Heidegger naziva u Izreci Anaximandra Fenomenologiju du- 
ba etapom eshatologije bitka. Fenomenologija duha kao povi- 
jest apsolutnog znanja dovršava se u pri-sjećanju. Pri-sjećanje 
jest kraj, istovremeno pak već ono mjesto povijesti, na kojem 
povijest ne iščezava u Ničemu, nego na njemu istrajava. Pro- 
blem kraja povijesti jest tako problem prisjećanja. A to uto- 
liko više, ukoliko je na kraju eshatologije bitka odlučujuće 
upravo jedno prisjećanje. Utoliko više, ukoliko je kraj povijesti 
apsolutnog znanja, to znači apsolutnog subjektiviteta, samo eta- 
pa u povijesti bitka. A budući da je ova etapa jedna etapa epohe, 
postavlja se pitanje, koja je povijest bila pripuštana u Fenome- 
nologiju duha i u kakvome se pri-sjećanju ova povijest sabire. 
Kako jest ovo prisjećanje, u kojem se dovršava metafizika, to 
znači zaborav bitka kao bitka? Je li prisjećanje, čije je odlučno 
vonilježje zaborav, uopće prisjećanje, 

Što je filozofijsko prisjećanje? Putokaz k njegovoj biti nala- 
zimo na početku same filozofije: kod Platona. Ostavljamo po 
strani njegova eksplicitna određenja prisjećanja i zastajemo pri 
stavku iz njegove prispodobe-spilje. Ovaj stav susrećemo pri 
onom obratu prispodobe, u kojem je onaj čovjek iz spilje nepo- 
sredno stajao pred onim, k čemu je besprekidno bio tjeran: 
pred suncem. Ali on je tu stajao sam, isto tako usamljen kao 
što je svjetlo samotno u Nietzscheovoj Noćnoj pjesmi. 

U prispodobi Sokrat postavlja Glaukonu slijedeće pitanje: 
»No što sada? Prisjeti li se on svog prvog boravišta i tamošnjeg 
znanja (sofia) i ondašnjih suuhvaćenika, ne misliš li ti, da će 
on sam sebe slaviti kao sretnog zbog preobrazbe (metabole), a 
one će sažaljevati?« Glaukon odgovara: »Sasvim sigurno.« 

Kako pitanje tako je i odgovor iznenađujući. Kako može 
u čistu sreću zrenja sunca prodrijeti neko jadovanje? Sokratovo 

je pitanje doduše razumljivo, u mjeri u kojoj smo u prispodobi 
prethodno iskusili, kakvo je ono prvo boravište, i kakvo znanje 
u njemu vlada. »Prvo boravište« jest svijet sjena i takmičenja u 
procjenjivanju ovih sjena. To je svijet borbe za primat. O pri- 
matu odlučuje oštro oko i dobro prisjećanje. Tačan pogled i 
dugo prisjećanje. Oštroumlje i nezaboravnost. Oštra zamjedba 
tačan pogled jest pogled, koji razlikuje veće i manje, bliže i da- 
lje, lakše i teže. Ono, što priječi, da u našoj zamjedbi ne prevla- 
da ono, što samo izgleda veće ili manje ili brojnije ili teže, kaže 
Platon na jednom drugom mjestu u Politeia-i, jest »mjerenje, 
računanje i vaganje«. Svijet sjenki, svijet »prvog boravišta« jest 
svijet mjerenja, računanja i vaganja. Što oštar pogled mjeri, 
sračunava i važe, to on zadržava i održava u prisjećanju. Prisje- 
ćanje čuva samo ono bitno, opće kao stalno nazočno, jer samo 
to se onda može u prisjećanju ponoviti i time se na to može pri- 
sjećati. Prisjećanje, općost (pojmovnost kao idealnost) i ponov- 
ljivost, ponavljanje onog stalnog i jednakog, spadaju skupa. 
Prisjećanje obuhvaća tako u sebi vrijeme. 


Prisjećanje u sebi obuhvaća ono, što je prije, kasnije ili isto- 
vremeno i prisjeća se jednakog u tom zbivanju. I zato može 
svatko, tko je oštrouman i nije zaboravan, uvijek već unaprijed 
reći, što će »ponajprije nastupiti u budućem«. Pred-viđanje sli- 
jed. Samo ono može biti, ako ono treba da bude u skladu sa 
vidjeti ništa drugo osim ono, što je uvijek već bilo, što se po 
biti ponavlja uvijek kao jednako. Budućnost s obzirom na pred- 
viđanje nije drugo do li ono, što s obzirom na ponovljivost uvi- 
jek jednakog mora doći. To je prisjećanje koje zahvaća unapri- 
jed. Samo ono može biti, ako ono treba da bude u skladu sa- 
mnom, čega se prisjećam. Budućnost je u svijetu sjenki uvijek 
već odmjerena, sračunata i odvagnuta. Mjera budućnosti dana 
je unaprijed. A s njome i mjera povijesti. Čovjek svijeta sjenki 
snalazi se zato već unaprijed u budućnosti i povijesti. Ukoliko 
se on ne snalazi, on je manje vrijedan i ne može se takmičiti 
s ostalima. Primat u tom svijetu pripada onome, tko se u buduć- 
nosti (povijest), najbolje snalazi. »Snalaziti se« znači grčki »teh- 
ne«. Svijet sjenki, svijet »prvog boravišta« jest tehnički svijet. 
A taj svijet onaj čovjek iz prispodobe ne može podnijeti. To je 
svijet, spram kojeg bi onaj čovjek radije bio dnevničar i radije 
dozvolio da mu se bilo što desi nego li da opet u njemu Zivi. 
Nikakvo čudo, da on sažaljeva one, koji u njemu žive. 


Čudnovato je, da on njih sažaljeva u svojoj čistoj sreći i da 
se njemu u toj čistoj sreći nameće pitanje: Ali što sada? Jer ovo 
ga pitanje odvodi nazad u tehnički svijet, u preobražavanje ono- 
ga što u njemu još postoji a time u smrtnu opasnost. Ali što sa- 
da? Što pri ovom pitanju prinuđuje onog čovjeka, da se upusti 
u smrtnu opasnost? »Ako se prisjeti...« Prisjećanje ga prinu- 
đuje. Opet smo u nedoumici. Prisjećanje je ipak ono, što pripada 
tehničkom svijetu, svijetu »prvog boravišta«. Kako može otuda 
ono, što pripada tom svijetu sjenki, kojeg onaj čovjek ne može 

podnijeti, još pripadati svijetu, za kojeg s pravom smatramo da 
je sasvim drugačiji svijet. Prisjećanje je ono, u čemu se ponovno 
vraća ono vječno jednako. Ima li dakle ovim dvama svjetovima, 
svijetu sjenki i svijetu sunca, pripadati nešto vječno jednako? 

Je li to samo prisjećanje? Ne proizlazi li iz ovog prisjećanja 
i ono pitanje: Ali što sada? Ne pruža li tek prisjećanje, ponovno 
vraćanje uvijek jednako nazočnog, mogućnost pitanja o »Što« i 
»Sada«, o vremenu? Za Platona su potvrdni odgovori na ova pi- 
tanja samorazumljivi i zbog toga i prisjećanje za njega predstav- 
lja ono izuzetno u čovjeku, po čemu i u čemu je čovjek istom 
čovjek. »Ako se prisjeti...« Prisjetiti se jest ponovo biti. »Ako 
se on prisjeti prvog boravišta (protes oikeseos)...« Ono prvo 
jest ponovno ovdje. Ono je tu, ali tu u drugome. Prisjećanje 
uništava razlike između prvog u drugog ili već drugog i posljed- 
njeg. U prisjećanju je sve istovremeno nazočno i zbog toga izme- 
đu prvog i drugog ne postoji nikakva razlika. Sve je nazočno, 
ali čim je prisjećanje tu, ona je prezencija na neki način već uda- 
ljena. U prisjećanju se prezencija reprezentira. Otuda ono saža- 
ljevanje i čežnja za zavičajem. Ono, čega se prisjećamo, za nas tu 
jest uvijek već naše »prvo boravište«. Prisjećanje nas vraća. 
Ono budi u nama čežnju za zavičajem i prinuđuje nas, da se 
vratimo samoj prezenciji. 
nje za zavičajem (nostalgija), nema nikakvog vraćanja, nikakvog 
prelaska, nikakvog udgoja (paideia), ili samoodgoja, nikakve 
povijesti. I obrnuto: gdje nema nikakve povijesti, nema nikakvog 
odgoja, nikakvog prelaska, nikakvog vraćanja, nikakve čežnje 
za zavičajem, nikakvog prisjećanja. Ali koje je to »prvo boraviš- 
te«, u koje se imamo vratiti? Znače li kraj povijesti i kraj prisje- 
ćanja uopće ponovno vraćanje? Jer vraćanja ima samo u prisje- 
ćanju. Nije li dakle kraj prisjećanja neizbježno mjesto prisjeća- 
nja? 

Čovjek iz Platonove prispodobe ima svoje »prvo boravište«. 
U tom boravištu odlučuje odlučno znanje: tehničko znanje. Us- 
red ovog znanja žive uhvaćeni. Prisjećanje mu kazuje, da je on 
bio »samo jedan od onih«, jedan od uhvaćenih. Ali on nema nika- 
kvu čežnju upravo za okovima i za onim znanjem. Da on nema 
nikakvu čežnju upravo za onim okovima i onim znanjem nipošto 
nije samorazumljivo. Ova nesamorazumljivost razrješava se tek 
pomoću preobrazbe (metabole). Doslovce metabole znači pre- 
“baciti. Preobraziti se znači prebaciti se, baciti se na nešto s dru- 
gog mjesta. Kada je onaj čovjek bio preobražen, bio je on iz uh- 
vaćenika prebačen u drugi svijet. Jedan od uhvaćenika tako nije 
s. orao njima, nego je bio pre-bačen u svijet čistog sunčanog 


' Oba svijeta, tehnički svijet i svijet čiste teorije, povezuje pri- 
sjećanje. Prisjećanje donosi sažaljenje i čežnju za zavičajem, 
jer je čovjek uvijek već »jedan od onih«. Bitak čovjeka uvijek 
je već subitak. Gdje je čovjek izbačen iz subitka, ne može on 
više biti sretan. Čežnja za subitkom nije ništa slabije, nego nešto 

isto tako jako kao i čežnja za svijetom čistog sunčanog svjetla. 
Ova ravnopravnost je prema tome ono, što je čak jače od straha 
pred smrću. Zbog toga je onaj čovjek i nakon preobrazbe, nakon 
preobraćenja u smrtnoj muci: ili svijet čistog sunčanog svijetla 
ili smrt, istovremeno pak također: ili subitak ili smrt. U ovu smrt- 
nu muku tjera ga prisjećanje. Prisjećanje stoga nije takovo da 
A tako dugo dok čovjek ima prisjećanje, ne može on strahovati 
od smrti. Borba na život i smrt jest borba čovjeka, koji se prisje- 
ća. 
Filozofijsko prisjećanje, prisjećanje, kako ono vlada ne samo 
kod Platona, nego još i kod Hegela i u vječnom ponovnom vraća- 
nju volje za moći, tjera dakle čovjeka besprestano u smrtnu 
opasnost. 

Kraj povijesti kao mjesto kraja prisjećanja jest upravo mjes- 
to najviše smrtne opasnosti. Ukoliko je to mjesto dovršene sub- 
jektivnosti kao dovršene bićevitosti bića i time dovršenog zabo: 
rava bitka, ostaje dakle problem tematiziranja prisjećanja bitka. 
Kako jest ovo prisjećanje kao prisjećanje bitka, ako se ono 
filozofijsko prisjećanje uvijek već kreće unutar bića, unutar 
sveze između spilje i sunca i tako zaboravlja bitak sam? 

Kakvo je to prisjećanje, koje nije uvijek već prisjećanje u 
idealnosti svagda jednako ponovljive općosti, koje dakle ne 
istrebljava uvijek vrijeme i bitak ne skriva uvijek zaboravom? 
Je li to prisjećanje, koje se prisjeća, da ono samo i zaborav jesu 
u Istome? Daje li Ono-isto kako prisjećanje tako i zaborav? I na 
kraju: Kako jest odnos između takvog prisjećanja, prisjećanja 
bitka i smrti? Da li je to prisjećanje prisjećanje, koje misli na to, 
da nema besmrtnog prisjećanja? 


Preveo Branko Despot 

96 STAVOVA O SMRTI I SLOBODI U HEGELOVOJ FILOZOFIJI 
I U NAŠEM VREMENU 


Pavel Apostol 


Bukurešt 


Projekt, skica plana prethode ostvarenoj izgradnji. 


Aforistički iskaz dolazi prije teoretske izrade, ali svoje oprav- 
danje, posebno na području filozofije, ima samo kao elemenat 
jednog projekta diskurzivnog, logički raščlanjenog, sistematičkog 
prikaza. 

Filozofska ideja ispunjava se samo kao sistem i samo u siste- 
mu; jedino sistem svojom demonstrativnom strukturom dopušta 
da se oslabi, umanji ili prevlada dvoznačnost, koja poput sjenke 
prati aforizam. 

Uostalom u dvoznačnosti, u namjeravanoj višeznačnosti krije 
se sva uzvišenost i ništavnost aforizma: on otvara mnogostruko 
dimenzionirano polje mogućnosti za tumačenje, ali ne pruža ni- 
kakav dostatan temelj za dužna obavezivanja. Stoga aforizam 
— njegovo prokletstvo i blagodat — potiče mišljenje, da lebdi 
između istine i lažnoga u logičkoj i ujedno etičkoj neodređenosti. 
Opravdanje aforizma u filozofskom govoru potječe od njegove 
sposobnosti, da sama sebe zaniječe, ukoliko povrh dvoznačnosti 
osamljenog iskaza upućuje na sistem. Stavci koje predlažemo 
imaju aforistički skrojeno ruho, uistinu oni pak očituju misli sa 
sistematskim posljedicama; mišljenje još oklijeva pred činom 
obavezivanja u izgradnji jednog sistema. 


I 


UVOD I OČITOVANJE 
Postavljanje problema. 


(1) Svaka tvrdnja o ontološkom stat gia 
iskaz o slobodi. statusu čovjeka uvjetuje jedan 

(2) Događaji u oblasti čovjekova ontosa imaju svoje povratno 
djelovanje na slobodu Sojedine, i zajednice, grupe, klase i socijal- 
nih tvorbi. 

(3) Alternativa, izbor između socijalizma i kapitalizma, između 
kolektivizma i individualizma, između raznih putova pristupanja 
ostvarivanja demokracije i socijalizma, odluka u pitanju o ratu 
i miru, kao i egzistencijalno, ekspanzijom tehnološko-znanstvene 
revolucije stvoreno stanje, podaruju »uvlačenju« slobode suvre- 
menog čovjeka moćnu dramatičku napetost. 

(4) Pitanje »kako možemo biti slobodni« proizlazi napokon iz 
pitanja »kako možemo biti ljudi«. 


Metodološko postavljanje. 


(5) Diskurs o slobodi često je onemogućen zamjenjivanjem se- 
miotičkih dimenzija izraza. 

(6) Poduzet ćemo sebi, da značenje i smisao izraza odriješimo 
iz sklopa izvjesnih razmatranja koja se ne odnose na plan akcije, 
na jedinu oblast, iz koje se po našem mišljenju može smisleno 
tumačiti »sloboda«. 


Autobiografsko postavljanje. 

(7) U godini 19 ... promašio me otprilike za 8—10 cm pored 
moje glave metak opaljen na mene; u godini 19.. jedan je liječ- 
nik ustanovio stanje fatalne »inanicije«, ukoliko ne nastupi neka 
radikalna promjena; ni u jednom od ovih trenutaka ja nisam 
imao »osjećaj« smrti, »groze« ili »užasavanja« pred njenim licem. 
(8) Neosjetljiv prema smrti, prema privlačenju i prisilnoj pre 
dodžbi uništenja, ja je poznajem i trudim se da je razumijem. 
(9) Ne na tragu Heideggera »Samo biti slobodan za smrt daje 
cilj naprosto...« (Sein und Zeit, Halle, 1927., str. 354.), nego 
kod Marxa nalazimo oslonac: »smrt ne smije da živi« (1842.) 


II 


HEGEL, MARX I SMISAO POJMA »SLOBODA«. HEGEL: SLOBODA 
KAO APSOLUTNI DUH »PRI SEBI«. 


(10) Taine možda ima pravo: barokno stanje sumračne apstrak- 
cije u zgradi Hegelova sistema »izaziva jezu«. 

(11) Kierkegaard očigledno ipak nije Hegela razumio: »deduk- 
cija kategorija« ipak ne predstavlja svršetak živa pulziranja i 
napetosti duha, već jedan pokušaj da se ova racionalizira. 

(12) Kao nefilozofijski duh Kierkegaard nije pojmio veliku meta- 
fizičku avanturu Hegelovu: ovaj bijaše jedini mislilac koji se od- 
važio da do kraja izgradi jednu pozitivnu teologiju (nasuprot 
tisućgodišnje tradicije negativne teologije), da napiše jednu 
znanost logike kao »carstva istine«, koja označava »prikaz boga, 
kakav je on u svojoj vlastitoj biti prije stvaranja prirode i jednog 
konačnog duha«. 

(13) Kierkegaarda osporava čitava potonja evolucija filozofije: 
Hegelovo djelo ne opisuje nikakvu »mrtvu liniju« u protejskom 

razvitku duhovnosti, već predstavlja autentičnu opera aperta; 
funkcionalna polivalentnost ideja izrađenih u okviru dijalektike 
apsolutnog duha, potvrđuje se množinom suvremenih pozicija, 
koje se iz nje dadu izvesti. 

(14) Mi danas mislimo često protiv Hegela, ali gotovo nikada bez 
odnošenja spram njega. 

(15) Čak štoviše, kad ga suvremeno mišljenje podvrgava kritici, 
ova pribjegava terminima i primjedbama koje je on sam stavio 
u promet (»otuđenje«, »objektiviranje«, »objektivni i objektivi- 
rani duh«, »totalitet« itd.). Ali čini mi se da je gotovo grčeviti ka- 
rakter ovog hvatanja za Hegela u socijalističkom pokretu i u 
nekim socijalističkim zemljama imao najčešće svoju vrlo jasnu 
društvenu osnovu. Među uzroke tog stanja računam i posebno 
stanje u povijesti ideologije tih država. Jer u fazi tzv. dogmatizma 
filozofsko se istraživanje relativno često vraćalo upravo na He- 
gela, da bi obrađivalo zanemarene probleme. Hegelovu filozofiju 
uzimalo se tada kao izgovor, da bi se posvuda razmatralo takve 
probleme. Ovdje spominjem na primjer teoriju otuđenja, problem 
proturječnosti socijalističkog društva itd. Hegelova filozofija do- 
bila je tako ulogu da ispuni praznine. S druge strane posizalo se 
za Hegelom zato, što marksistička teorija nije izgradila dostatnu 
koncepciju socijalističkog društva kao sistema. Proces prevlada- 
vanja tzv. dogmatizma kao povijesna faza donijet će jednu mi- 
jenu i u ovoj escapističkoj navici filozofa. 

(16) Spinozistička definicija slobode kao spoznate nužnosti (Ep. 
LVIII G. H. Schulleru, Ep. LVI H. Boxetu) dostiže u sistemu 
apsolutnog idealizma vrijednost jednog principa izgradnje. 

(17) Kod Hegela povijest ne znači samo jedan »napredak u svi- 
jesti slobode«, već i čitav ontos-logos »čistih bitnosti«. 

(18) Duh, koji sama sebe razumije kao smisao »u i za sebe«, kao 
kretanje sukcesivnog prevladavanja svog otuđenja na raznim 
stupnjevima, jest ab-solutan (odriješen) od ovih otuđenih oblika; 
»Pri sebi« on je postao slobodom: »svijest o svojoj slobodi i sa- 
mim o zbilja svoje slobode« (Filozofija povijesti, Glockner XI, 
str. 46.). 


(19) Ako u poretku ljudskog opstanka sloboda može biti »samo- 
volja« subjektivnosti, to je ona u poretku duha »supstancija« 
sama apsolutne subjektivnosti i objektivnosti: »Supstancija duha 
je sloboda, tj. neovisnost o drugome, odnošenje na sebe sama«. 
(X, str. 31.; vidi i XI str. 44. ili VIII, str. 57.: »u svojoj drugotno- 
sti biti pri sebi, o sebi ovisiti, biti određivalište sama sebe... .«). 


Temeljna primjedba: iz ovakvog razumijevanja slobode kao 
smisla kretanja apsoluta, proizlazi, da je »sloboda u svijetu, u 
zbilji« status objektiviranog duha (XV, str. 257.) ili da je »država 
umna i sebe objektivno znajuća i za sebe bivstvujuća sloboda« 
(XI, str. 80.); isto tako svaki je zakon sloboda (»jedes wahrhafte 
Gesetz ist] eine Freiheit«; X str. 413) jer on sadrži jedno umno 
određenje objektivnog duha »s jednom sadržinom slobode«. 

(20) Sloboda duha ili duh kao sloboda ispunjava se u apsolut- 
noj spoznaji koja je prevladala svako otuđenje; filozofija biva 
tako sama »znanost slobode« (VI, str. 23.). 

(21) U okviru ovog rastrganog pothvata nudi nam Hegel brojne 
nužne elemente, da bismo definirali slobodu: ona ne znači odri- 
ješenje, nezavisnost od dužnosti, već njen proizvod i ispunjenje; 
ono subjektivno-objektivno apsolutno, ali i ljudski subjekt, bi- 
vaju slobodni — u apsolutnom ili u ljudskom mjerilu samo putem 
ispunjenja nužnosti (putem ostvarivanja, postavljanja, institui- 
ranja); slobode kao stanja ograničena su, konačna i predstavljaju 
kao takva isto toliko otuđenja; sloboda je beskonačna, ali samo 
u kretanju ka ukidanju ovih granica, dakle kao procesualna cje- 
lina u kojoj su pojedinačne slobode označene kao momenti; slo- 
boda se gradi kao smisao nužnosti (spinozističko »razumijeva- 
nje«) u ljudskoj savjesti i za nju, koja je podignuta na razinu »ap- 
solutne svijesti«. 

»Sloboda i nužnost, kao apstraktno suprotstavljene pripadaju 
samo konačnosti i važe samo na njenom tlu. Sloboda koja u sebi 
ne bi imala nikakve nužnosti i jedna puka nužnost bez slobode, 
to su apstraktna i prema tome neistinita određenja. Sloboda je 
bitno konkretna, na vječiti način u sebi određena i time ujedno 
nužna« (VIII, str. 110). 

(22) Marx je ove datosti i rješenja problema spustio u sferu 
ljudskih uvjeta. 

(23) Slobode su ograničene, kaže i Marx, i to nužnošću, kojom 
se definira ontološki status čovjekov (njegov opstanak, koji 
uključuje svijest o tom opstanku). 

(24) Tačnije izraženo, slobode i sloboda kao njihova historijska 
sveukupnost, grade se uvijek onkraj područja spontane nužnosti 
(nužnosti koja nije posredstvom socijalne ljudske djelatnosti 
shvaćena, kontrolirana, ovladana, sređena).! 


(25) Nužnost na koju se odnosimo nije međutim nadljudska (du- 
hovna, kao kod Hegela), već je proizvedena uzajamnim djelova- 


1) Marxcvo shvaćanje slobode razvijeno je u nizu mladenačkih spisa. 
Naša analiza počiva ipak na formulaciijama njegovih gledišta iz vremena 
zrelosti, iz Kapitala: »Carstvo slobode počinje tek ondje doista, gdje prestaje 
rad određen nuždom i vanjskom svršnošću; ono po svoioj prirodi leži 
dakle onkraj sfere materijalne proizvodnje. Kao što divljak mora da se 
nosi s prirodom, da ibi zadovoljio svoje potrebe, tako to mora i civilizirani, 
i on to mora u svim društvenim formama i na sve moguće načine proizvod- 
nje. S njegovim razvojem proširuje se i područje prirodne nužnosti, jer se 
povećavaju potrebe; ali ujedno se šire i proizvodne snage koje ih zadovo- 
ljavaju. Sloboda se u ovoj oblasti može sastojati samo u tome, da podruš: 
tvljeni čovjek, ujedinjeni proizvođači racionalno urede ovu svoju razmjenu 
tvari s prirodom, da je podrede zajedničkoj kontroli, umjesto da budu od 
nje zarobljeni kao od slijepe sile; da je obavljaju s najmanjim potroškom 
snage i pod najdostojnijim i najprimjerenijim uvjetima za njihovu ljud- 
sku prirodu. Ali to što uvijek ostaje carstvo nužnosti. Onkraj njega počinje 
razvoj čovjekovih snaga koji je za sebe samosvršan, pravo carstvo slobode 
koje međutim može procvasti samo na onom carstvu nužnosti kao na svojoj 
osnovi.« 

njem prirode i čovjekove zajednice, budući da se specifično ljud- 
ski način opstanka sastoji u efektivnoj prerađivalačkoj djelatnosti 
i u prisvajanju svijeta (uključivši i prerađivalačku i prisvajačku 
djelatnost čovjeka, kojom se on sam putem društva integrira u 
ovaj svijet), u svijetu koji je od čovjeka istražen putem materi- 
jalne djelatnosti i putem kompleksnog procesa njegova duhovna 
prisvajanja. 

(26) Svijet čovjekov nije ne-humani i a-humani svijet »stvari po 
sebi« ili »čistih bitnosti«, već svijet »stvari za čovjeka«: istraženi, 
prisvojeni i od čovjeka, kao generičkog bića, prerađeni svijet. 
(27) Slobode čovjeka ne sastoje se u razumijevanju vanjskih nuž- 
nosti, jer to bi značilo potčinjavanje, već u razumijevanju i ovla: 
davanju, u kojima se aktualizira nužnost nutarnja njegovom biću, 
imanencija prakse. 

(28) Stoga je kod Marxa sloboda ujedno oslobođenje, proces 
razvitka, povijesnost, ali u sasvim drugom smislu nego kod He- 
gela: »praxis« (nedjeljivi kompleks »spoznaje-vrednovanja-akci- 
je«) stvara nužnost za čovjeka; njenim posredovanjem otkriva se 
čovjeku nužnost na području prirode, i praksa je ona koja isto- 
vremeno stvara uvjete razumijevanja i ovladavanja. 

(29) Marx je dakle slobodu definirao na osnovu socijalno histo- 
rijske akcije. 

(30) Sloboda je »razvoj čovjekove snage, koji ima vrijednost 
samosvrhe« (v. primjedbu uz stavak 24); Mi ćemo ovo shvaćanje 
označiti kao definiciju slobode kao autoteličkog razvitka čovje- 
kove snage, kao socijalnu bit. 


(31) U ovu definiciju uključuju se Marxovi prilozi za jednu teo- 
riju slobode; kritika formalne slobode; mistificirane svijesti o 
slobodi; otkrivanje socijalne prirode njenih povijesnih granica; 
njeno određenje u vezi s klasnim odnosima; revolucija i revolu- 
cionarno djelovanje kao strategija slobode: komunizam kao oslo- 
bađajuća sloboda: »jedna asocijacija u kojoj je slobodni razvitak 
svakog pojedinca uvjet za slobodni razvitak sviju«. 


(32) Marxov komunizam kao teorija i praksa revolucionarnog 
dokidanja otuđenja, može postati strategijom slobode suvreme- 
"nog čovjeka. 


II 


STRUKTURA SLOBODE U SUOČAVANJU ČOVJEKA SA SMRCU. 
SMRT KAO FUNDAMENTALNA DIMENZIJA ONTOLOŠKOG STATUSA 
ČOVJEKA. 


(33) Marx: »Smrt izgleda kao kruta pobjeda vrste nad određenim 
indiviđuumom; ali određeni individuum je samo jedno određeno 

biće roda i kao takvo smrtno« (MEGA, 1/3, Berlin 1932, str, 117.)* 
(34) Tvrdnja, da je čovjek smrtan, opće je mjesto; njen sadržaj 
— određenje opstanka. 

Pe regres Pod A Heidegger E 

sidu »najvlastitija mogućnost opstan 1 
und Zeit, str. 263.). u 2 nora 
(36) On preokreće kraj (terminus) u smisao i finalnost (termi- 
m ; granično određenje predstavljeno je kao svrhovito odre- 
enje. 

(37) Marx demistificira hipostazirano određenje: »smrt ne smije 
da živi«, ne smije se preobraziti u jedan temelj, princip, u telos. 
(38) U jednom svijetu, koji ubrzano živi, natisnut i pritisnut 
okvirom jedne neobrtljive, svakim danom sve više automatizirane 
okoline, ulijeva problem smrti zabrinutost — katkad i stanja tjes- 
kobe — zbog lakoće i učestalosti kojima nastupa u statistički zna- 
čajnom omjeru SLUČAJNA SMRT, a to se događa podjednako na 
području svakidašnjice (putem nezgoda i administrativne samo- 
volje) kao i izuzetno (u ratovima, revolucijama i u odvratnim 
tvornicama smrti, kakvi su to koncentracioni logori sviju vrs- 


ta...). 

(39) Rastuća tehničnost socijalnih djelatnosti daje ovim prijet- 
njama još veći opseg u okvirima regionalnog čovjekovog ontosa: 
razmišljanja o smrti moraju izazivati »jezovite uviđaje«, da ćemo 
možda »skončati jednom kolektivnom totalnom smrću« (Teil- 


hard de Chardin). 
(40) »Kolektivna totalna smrt« moguća je na dva načina: ili pu- 
tem nestajanja odgovarajućih životnih uvjeta na Zemlji ili putem 


atomskog svjetskog rata. 
(41) Prva mogućnost mogla bi se izbjeći kozmičkim preseljenjem 
ljudske vrste (jedna mogućnost koja danas ne izgleda tako neos- 


2) Ito u jednom vrlo konkretnom vidu. Nadam se da Marxova definicija 
omcgućuje realnu analizu danih društvenih odnosa u svim državama; njom 
se treba dobiti jedan teoretski i metodološki instrumentarij, kako bi se ova 
društva osvijetlila s obzirom na stanje u njima realizirane i moguće (ali ne 
prividne) slobode. Neobavezno općenito govorenje o humanizmu mora u 
ovom sklopu tumačenja i djelovanja prerasti u jednu, kako je ja nazivam 
tehnologiju humanizma, tj. slobode u navedenom smislu. Pri tome mislim 
na izradu jedne operativne analize društvenih procesa i institucija, pri 
čemu ove treba ispitati s obzirom na kriterije stalno proširene reprodukcije 
slobode. Izrada marksizma u jednu takvu filozofiju slobode, koja se razvija 
prema jednoj preciznoj — organizaciono teoretski i sistematsko teoretski za 
snovanoj — tehnologiji ili  prakseologiji slobode, čini miseda povećava i 
šanse usavršavanja socijalizma. 

Kod Hegela je smrt prirodni fenomen, on je »nužni član u životu apso 
luta« (XII, str. 464), i to stoga, što se »u smrti iskazuje moć vrste nad 
neposredno pojedinačnim« (VIII, str. 433.) Smisao smrti sastoji se u »apso 
lutnoj prinudi«; kao apsolutna ona se preobražava u svoju suprotnost »u 
apsolutno oslobođenje« (I. str. 524.), pri čemu se vrši »rođenje duhovnoga« 
(XII, str. 466.), »uskrsnuće duha« (XII, str. 120). Ovdje je Hegelovo stajalište 
jednostavno opis krišćanske doktrine. 

tvariva) ili jednim novim energetskim nabijanjem našeg sun- 
čevog sistema. 

(42) Druga mogućnost — ovisi isključivo o čovjeku. 

(43) Marksistička filozofska literatura nije poklonila problemu 
smrti dostojnu pažnju; ova okolnost najviše pogađa samu mark- 
sističku filozofiju. 

(44) Iako mi ne prihvaćamo zajedno s Jaspersom tvrdnju, da su 
»osnovni problemi filozofiranja« »granične situacije«, to znači 
»ništa, naprosto ono što razara, ono bezoblično, smrt« (Allgemei- 
ne Psychopathologie, Berlin—Heidelberg 1946., str. 257.), ipak je 
jasno da smrt predstavlja jednu definitornu dimenziju ljudskoga. 
(45) Nužnost smrti leži u našoj biološkoj strukturi (Marx). 

(46) Čovjek ne samo da umire, on i zna, da umire (Teilhard de 
Chardin), on podnosi (Heidegger, Jaspers—Hegel također: »ert- 
ragt«) smrt i on čak hoće ovo egzistiranje u horizontu individu- 
alne neizbježne smrti. 


KONFRONTACIJA SA SMRĆU I SMISAO SLOBODE. 


(47) Proturječnosti slobode (autonomija u granicama nužnosti) 
mogu se racionalizirati jednom analizom smrti kao temeljne di- 
menzije čovjekova ontosa sa stanovišta, kakvog ga Marx zahti- 
jeva, s akcionalnog stanovišta. 

(48) Nabacimo problem slobode konkretno u odnosu spram ovog 
fundamentalnog određenja koje je smrt. 

(49) Da li je čovjek slobodan, ili pak može biti slobodan da 
umre ili da ne umre? 

(50) Apsurdnost ovog pitanja je očigledna. 

(51) Analiza ovog apsurdnog postavljanja pitanja približuje nas 
adekvatnijem razumijevanju slobode kao ontološke dimenzije 
čovjeka: Akcija (dakle volja) čovjekova ne može naravno uklo- 
niti nužnost individualne smrti, ona je ne može potisnuti. 

(52) Što može čovjekova akcija u pogledu ove nužnosti? 

(53) Ona može spriječiti određene slučajnosti (bolesti, socijalne 
kataklizme, ratove itd.) pomoću kojih se ova nužnost ostvaruje. 
(54) ČOVJEKOVA AKCIJA MOŽE PODRUČJE NA KOJEM SE 
VRŠI NUŽNOST INDIVIDUALNE ILI KOLEKTIVNE SMRTI 
OGRANIČITI. 

(55) Produženje prosječne životne dobi predstavlja globalni i 
provjerljivi rezultat ljudskih radnji, koje ograničavaju polje ne- 
izvjesnih događaja pomoću kojih se izvršava nužnost umiranja. 
(56) Filozofija mora ispitati problem smrti prospektivno, a ne 
retrospektivno. 

(57) U godini 21000. prosječna životna dob iznosit će oko 80 go- 
dina (J. Bourgeois-Pichat). 

(58) Ovaj će događaj imati socijalne posljedice od temeljna zna- 
čenja (J. Fourastić); on je istovrstan s radikalnim izmjenama 
a isto problema smrti i ima strukturalne učinke na 
ša ie uhovnost: dosada je čovjek umirao — na osnovu soci- 
jalnih razloga — s rijetkim izuzecima — u vremenu bioaktivne 

periode (oplođenje, začeće) svog života i, na svaki način, mnogo 
ranije, no što je to zahtijevala njegova fiziološka struktura; u 
bliskoj budućnosti, smrt će nastupiti tek nakon iscrpljivanja po- 
tencijalnih mogućnosti bioaktivnog ciklusa. 

(59) Biološki korijeni i duhovne sublimacije organskog straha od 
smrti (protest organizma koji nije iscrpio svoju biološku sudbi- 


nu), — koji su nasljedno preneseni i pojačani kulturno-kumula- 
tivnom tradicijom (J. Huxley), — postepeno će ostajati bez 
učinka. 


(60) U ovoj perspektivi ne doživljava samo znanstvena i tehnička 
informacija jednu »moralu trošnost« i »zastarjelost«, već to do- 
življavaju i određene strukture držanja i, s vremenom, neki po- 
kreti raspoloženja. 

(61) U novom egzistencijalnom položaju, koji će biti stvoren 
produženjem prosječne životne dobi preko granica čovjekovog 
bioaktivnog perioda, svi će se filozofi koji su zanemarili povijesni 
karakter smrti, uključivši dakle i Heideggera (da ne govorimo o 
vulgarizacijama egzistencijalizma), morati referirati na jedan 
prošli stadij ontološkog stanja čovjekova; oni će naprosto izaći 
»iz mode«. 

(62) Ne nalazimo li možda u duhovnosti budućnosti opet jednu 
rezonanciju neosjetljivosti slobodnog opstanka prema smrti 
(»paratissimi ad mortem«, primjećuje Pomponius Mela). 

(63) Nije li pak osjećaj katarktičkog mira — pod uvjetima čovje- 
kove budućnosti — ipak plemenitiji od sajamske plemenštine 
»strave«, »tjeskobe« i drugih konvulzija? 

(64) Mi bismo dakle na apsurdno pitanje iz 49. stavka odgovorili 
slijedeće: čovjek nije slobodan da umre ili da ne umre, ali on 
je slobodan (leži u njegovoj moći) da ukloni izvjesne slučajnosti 
i događaje putem kojih se ostvaruje smrt kao mogućnost. 

(65) Smrt (jedna nužnost) ne može se preobraziti u nemogući 
događaj, ali se aleatorički događaji ikoji je izazivaju mogu preo- 
braziti u nemoguće. 

(66) Tako se otkriva ontološka dimenzija smrti i smisao slobode: 


SLOBODA KAO KONKRETNA MOGUĆNOST. 


(67) Ova sloboda sastoji se u prerađivalačkoj akciji, koja se vrši 
na terenu slučajnih događaja, kojim se posredovanjem ispunjava 
jedna nužnost. 


3) Primjećujemo kako određenje slobode kao akcijom ostvarene moguć: 
nosti predstavlja jedno antihegelovsko stajalište. Kod Hegela obuhvaća 
samo razum slobodu kao mogućnost (VII, str. 62.). Utcliko manje dopušta 
on da bi se sloboda mogla tumačiti iz razine akcije, ako bi to značilo to 
»da se može djelovati« (VII, str. 67.). Mi i u ovom problemu nalazimo raz. 
liku između dijalektike »bitka i nebitka« (linije Heraklita, Platona i Hege- 
la) i nehegelovske dijalektike »mogućnosti i zbilje« (linija Aristotela i 
Marxa). S time je u skladu naša knjiga »Kibernetika, spoznaja, akcija« 
(Politička naklada, Bukurešt, 1969. str. 239. i d.) 

(68) Slučaj — ono moguće, koje postaje određenim ostvarenjem 
— ima izomorfnu strukturu s uvjetnom vjerojatnošću moderne 
matematike. 

(69) Sloboda je u tome, da se akcijom određene mogućnosti 
OZBILJE, a druge isključe (ukoliko se jedno mnoštvo mogućih 
događaja preobražava u nemoguće), u granicama određenja, utvr- 
đenih ontološkim statusom čovjeka. 

(70) Ono moguće — s kojim mi baratamo u ovim razmatranjima 
— nije ono Heideggerovo, niti ono Sartreovo. Mi u svom vido- 
krugu ne pratimo ono apstraktno moguće (logičku, čistu mišlji- 
vost), već konkretno određeno moguće, koje je imanentno utvr- 
đenom ontološkom statusu, dakle moguće u smislu Marxova ra- 
zumijevanja (stavak 24., opaska), u smislu koji tom izrazu pridaje 
Diodor Kronos »moguće nije nešto što ne bi bilo zbiljsko niti to 
neće biti«, (Metaph. 1046, 29.), u smislu koji je u suvremenosti 
pro aktualizirao Nicolai Hartmann (Mogućnost i zbilja, Ber- 
in, 1938.) 

(71) Moguće se ne suprotstavlja Ničemu — »opstanak znači une- 
senost u Ništa« kod Heideggera — već nekom drugom mogućem, 
odnosno nemogućem s jedne i zbiljskom s druge strane. 

(72) Moguće je događaj za čiji su nastanak dani nužni uvjeti; 
zbiljski je međutim onaj događaj za čiji su nastanak dani nužni 
i dovoljni uvjeti. 

(73) Moguće obuhvaća dakle jedan element neodređenosti, ali 
ono se nalazi na istoj egzistencijalnoj razini kao i zbiljsko. 

(74) Ono je neodređeno nužno (skupnost zahtijevanih uvjeta, to 
znači nužnost, koja se stopila ujedno s ne-nužnim, sa slučajnošću, 
s neizvjesnim). 

(75) Zbiljsko naprotiv posjeduje određenu strukturu, ono je jed- 
noznačno orijentirana nužnost, ono je shvaćeno kao postalo i u 
nastajanju. 

(76) Ozbiljenje, područje akcije, sastoji se u ukidanju moguć- 
nosti i u uvođenju određene konkretne mogućnosti, jednog odre- 
đenja koje na taj način postaje nužnošću. 

(77) Sloboda razmatrana na razini čovjekova ontosa, na razini 
prakse, dakle akcije, upravo je proces ozbiljenja konkretne, od- 
ređene, od nužnosti uvjetovane mogućnosti. 

(78) Ona ne potiskuje slobodu, već uključuje ograničenja s pod- 
ručja slučajnosti, putem kojih se ova ostvaruje. 


SLOBODA KAO OTVORENA AKCIJA. 


(79) Negativne definicije slobode (»neprisutnost prinude«, nedo- 
statak ovisnosti) krive su zbog toga, što slobodu ovog određenog 
individuuma gledaju s onu stranu njegova ontološkog statusa, 
statusa koji je konstituiran dinamičkom ( historijskom) sveukup- 
nošću nužnosti. 

(80) Subjektivističke definicije slobode (»čuvstvo slobode«, »slo- 
bodna svijest«) zanemaruju njen temeljni karakter, konkretnu 

mogućnost, da se djeluje u pogledu efektivnog ovladavanja neiz- 
vjesnih slučajnosti putem kojih se ostvaruje nužnost. 

(81) Akcija u sebe uključuje moment svijesti (ili razumijevanja) 
nužnosti i slobode. 

(82) Ovdje značajni problem demistifikacije svijesti zahvaća u 
dva, u Marxovoj kritici prisutna, smjera: u kritiku mistificiranja 
nužnosti (investiture s karakterom ontičke nužnosti izv jesnih pro- 
laznih određenja, koji su od čovjeka stvoreni i od čovjeka mogu 
biti odstranjeni) i u kritiku mistificiranja slobode (lažne svijesti 
o nepostojanju prinude tamo, gdje je riječ samo o zamjeni neke 
poznate prinude drugom još nepoznatom). 

(83) Demistificiranje svijesti ponovo vodi u područje važenja 
slobode: u područje akcije, i to djelotvorne akcije, u područje 
stvarnog ovladavanja slučajnostima. 

(84) Samo akcija podaruje slobodi ontičku konzistenciju. 

(85) Akcijom — radom, socijalnom praksom — izgrađuje se čo- 
vjek do određenog ontološkog subjekta i odvaja se od životinjskog 
bitka; socijalnom akcijom izgrađuje se i njegova sloboda: prvi 
akt prebrazbe okoline ujedno čovjekov je prvi slobodni akt, ko- 
jim se on otimlje prirodnom, bilo unutarnjem, bilo vanjskom pri- 
siljavanju. 

(86) Akcija je zaključena, ako je orijentirana prema ozbiljenju, 
jednog određenog stanja, koji ispunjava jednu liniju razvitka 
(87) Otvorena akcija je proces ozbiljenja, jer ona stvara moguć- 
nost (nužne uvjete) za nastavljanje linije razvitka na jednom 
višem stupnju, jedne linije koju ona opisuje, iako ne dovršava, 
(88) Ukoliko slobodu definira kao autotelički razvitak socijalne 
ljudske snage Marx je, po našem mišljenju, optirao za razumije- 
vanje slobode kao otvorene akcije: jedne akcije spoznaje, vred- 
novanja i istovremenog ovladavanja slučajnostima, putem kojih 
se očituje ontološkom statusu čovjekovom imanentna nužnost — 
jedan nerazdvojni kompleks »spoznaje-vrednovanja-akcije«, — 
koji se ostvaruje tako, da se na proširenoj, selektivnoj i optimal- 
noj osnovi stvaraju i reproduciraju uvjeti vlastita ozbiljenja. 
(89) SLOBODA IMA SMISAO SAMO KAO KONKRETNA MO- 
GUĆNOST I SNAGA DA SE NA PROŠIRENOJ OSNOVI REPRO- 
DUCIRAJU, SELEKTIVNO I OPTIMALNO, UVJETI NJENA VLA- 
STITA OZBILJENJA. 

(90) Sloboda kao status quo nema nikakva smisla. 

(91) Ona je bivanje; čovjek ne biva slobodan naspram auten- 
tične nužnosti, nego naspram slučaja. 5, 
(92) Faktor usmjeren protiv neizvjesnosti jest vlastita akcija, 
koja u svojoj strukturi uključuje razumijevanje nužnosti na os- 
novu koje se razvija. 

(93) Akcija je odskočna daska čovjekova za slobodu. ' 
(94) Akcijom čovjek producira i reproducira po proširenom mje- 
rilu, selektivno i optimalno, svoje životne uvjete. |! 
(95) U akciji je zasnovana mogućnost kao i zbilja poklapanja 
procesa očovječenja s bivanjem za slobodu. 

(96) I obratno: biti čovjek znači isto, što i biti slobodan. 

SAVREMENI ODNOS RADNIČKE KLASE I KOMUNISTIČKE 
ORGANIZACIJE U SVETLU HEGELOVE IDEJE IDENTITETA 


Zoran Vidojević 


Beograd 


Marksizam nije jednom za uvek preuzeo ono revolucionarno 
kod Hegela, integrisao ga u sebe i kao neki blok ideja ugradio 
u svoje teorijske temelje. Po tom revolucionarnom, Hegel ostaje 
trajna inspiracija, stalni i neposredni izvor marksističke teorije. 
U tom smislu, jedna od Hegelovih ideja koja je i danas plodna 
svojom sadržinom i u punom smislu savremena, jeste ideja dija- 
lektike identiteta. Ona je osobito podsticajna za razumevanje 
jednog mogućeg odnosa radničke klase i njene komunističke 
avangarde, od koga bitno zavisi da li je socijalizam kao revolu- 
cionarno delovanje i kao novo društvo, doista na delu. 

Sledeći ono plodonosno u Hegelovoj ideji dijalektike identi- 
teta i Marxovo razumevanje odnosa radničke klase i njene poli- 
tičke i teorijske avangarde, može se zaključiti da revolucionarni 
identitet klase i partije kao bitna pretpostavka socijalističkog 
kretanja, jeste ostvarivanje jednoga ali jednoga koje se u sebi 
diferencira, posredstvom imanentnih snaga razvija, prevazilazi 
svoje postojeće nivoe i slučajnu egzistenciju, u kome klasa i 
njena avangarda kroz uzajamnu kritiku i stalni međuuticaj, os- 
tvaruju pokretno jedinstvo. Socijalno-politički sadržaj tog iden- 
titeta je: najbolje snage klase i njenih saveznika čine komunis- 
tičku organizaciju, a ona po svojoj ukupnoj poziciji, ciljevima, 
i interesima ostaje neodvojiva od svoga društvenog izvora. Ona 
deluje kao pokret klase i snaga društvenog progresa u celini, 
ali pri tome ne polazi od svakog njihovog empirijskog dela, ne 
poistovećuje se sa njima kao takvima, nego probijajući i preva- 
zilazeći granice njihove empirijske egzistencije dovodi ih na nivo 
revolucionarnog subjekta. 


Identitet koji bi bio shvaćen u smislu poklapanja bez ostatka, 


stapanja klase i komunističke organizacije kao takvih, bio bi 
mrtvi i prazni identitet. On bi mogao samo da vodi sukcesivnom 

ponavljanju njihovog obostrano istog stanja. On ne bi imao svoje 
dinamičke snage, snage transcendiranja empirijskog nivoa klase 
(i njenih postojećih ili potencijalnih saveznika) i jedne faktičke 
političke organizacije koja nosi atribut komunističke. U njemu 
bi klasa uvek bila klasa po sebi a komunistička organizacija ili 
politička partija koja guta klasu ili sindikalistička organizacija 
utopljena u klasu kao datost i nekritički shvaćenu neposrednost. 
Otuda takav identitet ne bi imao svoju dimenziju otvorenosti, te 
stoga ni budućnosti. U dijalektičkom smislu, to bi bio nepostojeći 
identitet. A on je nepostojeći kako onda kada nastaje pod hege- 
monijom »komunističke« partije u odnosu na klasu, (za šta je 
staljinizam istorijska potvrda), tako i onda kada politička orga- 
nizacija klase (komunistička ili neka druga) nije sposobna da 
pomoli glavu iznad klase kao empirijske datosti, nego ostaje za- 
robljenik takvog njenog nivoa. Stoga je to u revolucionarno-hu- 
manističkom smislu nepostojeći i ujedno u faktičko-pojavnom 
smislu negativni, odnosno iluzorni identitet. 


S druge strane, i kada komunističku organizaciju čine naj- 
bolje snage klase, to ne znači da su one jednom odabrane i tako 
iscrpene iz klase. Dijalektika identiteta traži stalni proces vra- 
ćanja i obraćanja najboljim snagama klase od strane komunis- 
tičke organizacije. A one su uvek nove i šire kod komunističke 
organizacije. U tako ostvarivanom identitetu klasa (kao celina 
čijem razvoju daju pečat njene vodeće snage u sastavu komunis- 
tičke organizacije ali i izvan nje) i komunistička organizacija 
zadržavaju i svoje posebne karakteristike i specifičnost uloge. 
One ne tvore bezlično zajedništvo. Međutim, ono posebno ko- 
munističke organizacije određeno je posebnim klase. 


Dijalektika identiteta klase, odnosno svega što stremi njoj, 
i komunističke organizacije jeste unutarnje bogatstvo razvoja 
njihovog zajedničkog života i na tom bogatstvu izrastanje razlika 
među njima. Ali razlika koje se osnivaju na onom temeljnom 
istom — na jedinstvu ciljeva, socijalne (osobito materijalne) 
pozicije i praktičnog političkog dejstva, i teže tom istom. Kroz 
takav identitet komunistička organizacija stalno ide dalje od 
klase (ona je u tom smislu samostalna) i vraća se u nju, pri čemu 
taj njen hod ispred klase vuče samu klasu napred, a istovremeno 
klasa ne deluje tako što samo sledi komunističku organizaciju, 
ne tapka za njom, ne čeka njene korake, nego razvija sopstvenu 
svekoliku samoaktivnost koja je uvek šira od procesa iniciranih 
komunističkom organizacijom, i onda kada je ona dosledno avan- 
gardna. U suštini taj identitet je način ostvarivanja jednog novog 
totaliteta društvenih odnosa čija je sadržina što svestranija 
samodelatnost proizvođačke klase. Kn 

Onda kada je ta dijalektika na delu, ne ide samo komunistička 
organizacija ispred klase, nego i klasa ispred komunističke orga- 
nizacije. Avangarda je uvek nešto više nego organizacija i kada 
je ta organizacija doista avangardna. S druge strane, pitanje 
avangarde je uvek faktičko pitanje. Ona obuhvata sve stvarno 

najbolje revolucionarne snage. Ako klasa nije primarni izvor 
avangardnosti koji unutar sebe sadrži konstituisanu političku 
organizaciju avangarde, ako se avangardne snage shvataju kao 
jednom postale i ostale isključivo u granicama jedne empirijske 
političke organizacije kao takve, nezavisno od njene pozicije pre- 
ma klasi, onda socijalizam nije delo klase. Onda je klasa samo 
gruba građa za političko oblikovanje i preoblikovanje od strane 
političke organizacije koja se javlja u liku komunističke ili neke 
druge partije i ideološkom ruhu avangarde. Sve to nameće nuž- 
nost jednog novog promišljanja samog pojma avangarde. Ako se 
usvoji ova teorijska pozicija kao odgovarajuća Marxovom shva- 
tanju odnosa klase i komunističke organizacije, i na taj način 
potraži uporište u Hegelovoj ideji dijalektike identiteta, onda se 
klasa i njena politička i teorijska avangarda u svom razvoju 
i celokupnosti svojih odnosa neprestano razilaze da bi se srele 
na višem nivou svog identiteta, sadržajno punijeg, kao plodu 
obostrane delatnosti, pri čemu klasa nije anonimno mnoštvo, 
nego ključni, samostalni politički subjekt a komunističkoj orga- 
nizaciji pripada uloga inspirišuće, inicirajuće i usmeravajuće po- 
litičke teorijsko-idejne i moralne snage. Drugim rečima, njihov 
identitet se realizuje kroz razvijanu autonomiju klase, kao klase, 
odnosno istorijskog subjekta, i samostalnost partije u okviru te 
autonomije. Samostalnost partije nije samocilj nego je determi- 
nisana osnovnim ciljevima socijalnog preobražaja kao onog isto- 
vetnog u delovanju klase posredstvom partije i partije kroz i 
preko (trans) klase. 


Jedno od osnovnih pitanja sa kojima se uvek suočava komu- 
nistički pokret jeste: šta učiniti da postoji trajni identitet klase 
i komunističke organizacije posle izvršene političke revolucije, 
odnosno osvajanja i koncentrisanja vlasti u rukama ove druge? 
Kako osigurati da se posrednička uloga partije, neophodna u si- 
tuaciji kada je sama klasa nerazvijena, ne izvrgne u vlast nad 
klasom? Šta takvoj klasi i proizvođačkim masama koje teže 
socijalizmu i preobražavanju svoje sudbine stoji na raspolaganju 
da to spreče? Može li bilo koja partija iz same sebe preduprediti 
takvu opasnost? Da li ona kao nosilac političkog mandata klase 
i trudbeničkih masa u celini, i to na dužu stazu, (jer se i sama 
klasa u povoljnim društvenim uslovima može razvijati u pravcu 
klase za sebe samo u relativnom dužem vremenskom razdoblju), 
može stvarno delovati kao da deluje jedna buduća klasa i tako 
zadovoljavati bitne potrebe i ciljeve sadašnje klase, kojih ona 
sama možda i nije svesna? Postoji li način, makar istorijom samo 
mestimično i delimično potvrđen da se spreči udaljavanje partije 
od njenog političkog mandatora? 


Sva ta pitanja usredsređuju se u sledećoj žiži: kakve su mo- 
gućnosti da proizvođačke mase jednog ukupno nerazvijenog dru“ 
štva, posle političke revolucije postanu subjekti revolucije kao 
realizacije pozitivnog programa socijalnog preobražaja. Premda 
je istorijsko iskustvo u tom pogledu uglavnom negativno, ono 

ipak nije dovoljan argumenat za donošenje zaključka o neizbež- 
nosti komunističkog elitizma. Uostalom, pored toga što sadrži i 
pozitivne elemente i tendencije, to iskustvo svojom negativnom 
stranom ima ulogu pouke. Ali, odbacujući fatalističku poziciju 
i negativnu tradiciju kao dominirajuću tendenciju institucionali- 
zovanog komunističkog delovanja, teorijsko mišljenje mora da 
se pita nije li u njemu, prilikom traženja drugačijih tačaka os- 
lonca, skrivena predisponiranost za revolucionarno-demokrat- 
ske alternative. Ako se za njih opredeljuje, šta mu je podloga? 
Ukoliko se pođe od pouka istorije komunističkog pokreta i 
onih njegovih etapa u kojima je ostvarivan revolucionarni iden- 
titet proizvođačkih masa i komunističke organizacije, mora se 
doći do zaključka da je i u najnepovoljnijim uslovima postojala 
mogućnost određenog oblika samodelatnosti masa. Ona je čak 
u takvim uslovima često imala visok stupanj razvitka. Nema ni- 
kakve istorijski neminovne prepreke koja bi onemogućavala da 
se u specifičnom obliku ta samodelatnost ne produži i posle pre- 
težno oružanog čina revolucije. U suštini, ta mogućnost je mo- 
gućnost razvitka konkretno istorijski određenog nivoa samoup- 
ravljanja, kao oblika samodelatnosti proizvođačkih masa nepo- 
sredno posle uspešno izvedene političke revolucije. U uslovima 
nerazvijenosti i nepostojanja elemenata od kojih zavisi moguć- 
nost potpunijeg samostalnog delovanja proizvođačke klase kao 
organizirajućeg činioca i nosioca proizvodno-političkih odnosa, 
kada ona po svoj prilici mora u najvećoj meri da poveri te funk- 
cije svojoj političkoj avangardi i državi koju ta avangarda stva- 
ra, proizvođačka klasa ipak ima mogućnosti da i dalje ostvaruje 
ulogu subjekta revolucije preko održavanja i razvijanja oblika 
revolucionarne političke demokratije, realno mogućih vidova 
radničkog samoupravljanja i klasno-političke kontrole svoje avan: 
garde. Nema takvih uslova koji bi po principu gvozdene nužnosti 
onemogućavali postojanje tih vidova samodelatnosti klase. Skup 
postojećih uslova utiče na kvalitet i nivo ostvarivanja te samo- 
delatnosti, ali ne i na samu mogućnost tog ostvarivanja. 


Što se tiče same klasno-političke kontrole, ona se odnosi na 
bitne socijalno-političke efekte delatnosti komunističke orga: 
nizacije, a ne na svaku pojedinačno uzetu političku meru i teh- 
niku njenog donošenja. Proizvođačke mase su uvek sposobne 
da ocene te ključne efekte politike komunističke organizacije, 
da ih procenjuju iz aspekta koliko realizuju bitne ciljeve same 
revolucije. Klasna kontrola pruža mogućnosti da one ne dozvo- 
le raspadanje identiteta između njih i komunističke organizacije 
i odstupanje od ostvarivanja ciljeva revolucije. Međutim, i od 
same komunističke organizacije u velikoj meri zavisi koliko će 
biti svesna opasnosti sopstvenog deformisanja, te stoga inicirati 
pomenute procese. Klasna kontrola je samo jedan odbrambeni 
mehanizam koji se u stvari i ne oseća onda kada komunistička 
organizacija deluje kao neposredni izraz same klase, kao sama 
klasa. A da li će ona takva biti ne zavisi samo od autonomne 

klasne uloge proizvođačkih masa, od njihove političke zrelosti i 
izvesne opreznosti i budućnosti, nego u Perom o) meri i od onog 
nepredvidljivog, ljudskog, revolucionarno-subjektivnog elemen- 
ta jedne komunističke organizacije, što se ne da stvoriti nikakvim 
institucionalnim ili vaninstitucionalnm oblicima klasne kontro- 
le. S druge strane, ukoliko se ostane na poziciji izgradnje jed- 
nog kontrolnog mehanizma putem koga bi klasa ostvarivala svoj 
uticaj na sopstvenu avangardu a pri tome sama bila u situaciji 
da se izjašnjava samo za ili protiv određenih političkih postupa- 
ka i mera avangarde, a ne da bude bitni stvaralac celokupne sa- 
držine političke delatnosti, ona bi u krajnjoj liniji imala inferio- 
ran društveni i politički položaj u okvirima jedne, građanski 
shvaćene demokratije u kojoj cirkulišu »odgovorne« i »smenlji- 
ve« vlastodržačke elite. 


Dijalektički identitet klase i partije ne samo da se ne bi po- 
stigao, nego bi se trajno konstituisao odnos političkog subjekta 
i političkog objekta. Klasna kontrola svela bi se samo na kontro- 
lu vladajućih koji to i dalje ostaju. Stoga bez aktivne uloge 
klase, bez njene samodelatnosti, odnosno bez samoupravljanja 
kao načina objedinjavanja klase i njene komunističke organiza- 
cije, nema mogućnosti za postizanje stvarnog dijalektičkog iden- 
titeta među njima. Samo kao elemenat samoupravljanja, kao je- 
dan od načina njegove realizacije, klasna kontrola delovanja 
avangarde može da bude sredstvo ostvarivanja tog identiteta. 

Onda kada navedeni elementi nedostaju, kada je nastupio ras- 
kid između socijalnog bića partije i klase, kada su one postale 
dve posebne egzistencije, dva sveta i dva interesa, nastojanja za 
ostvarivanje njihovog identiteta, pokazuju se kao politička volja 
bez realnog pokrića, a identitet se pervertira u njihovo mehanič- 
ko povezivanje koje kao takvo neizbežno traži pomoć ideologi- 
je, da bi se prikrio karakter tog povezivanja. 


Ako je samoupravljanje po svojoj suštini samodelatnost kla- 
se, onda se postavlja pitanje promene naglaska u udelu klase i 
partije u ostvarivanju njihovog identiteta u odnosu na dosadaš- 
nju društvenu praksu koja jeste socijalistička i revolucionar- 
na ili se samo podvodi pod te pojmove. 


I staljinizam kao prošlost, savremenost i moguća buduća pro- 
šlost, takođe insistira na identitetu klase i partije. I on je na- 
glašavao da je partija »oruđe radničke klase i radnih masa«. Me- 
đutim, to je jedna od onih ideja — maski koje imaju ulogu da 
preoblikuju stvarno lice društvene realnosti. U toj realnosti do- 
ista se ostvaruje određen tip jedinstva, klase i partije, ali jedin- 
stva koje je prinudno, i u svim svojim dimenzijama otuđeno. Nje- 
gova životna osnova je pasivnost i ćutanje klase. Stoga je to ek- 
latantan oblik fiktivnog, lažnog identiteta. Međutim, ovakav iden- 
titet karakterističan je za svaki elitistički politički sistem i svaki 
oblik represivne integracije. Kao objekt vladanja od strane par- 
tije, klasa je u nemogućnosti da se uzdigne do nivoa samosvesti, 
jasnog uvida u svoju političku i celovitu socijalnu situaciju, ona 

nesvesno pristaje na manipulativno jedinstvo i nemoćna je da 
mu se suprotstavi svojom organizovanom klasnom snagom. 


Međutim, postoji jedan dublji koren tog manipulativnog je- 
dinstva koje ostvaruje staljinizam u ovom ili onom obliku. Reč 
je o tome da ono počiva na obezbeđivanju do juče nesigurnog 
minimuma egzistencije za najveći deo proizvođačkih masa. Pam- 
ćenje jučerašnjice u svesti masa u tom pogledu predstavlja je- 
dan od podupirača ostvarivanja takvog tipa jedinstva i njihovog 
(bar privremenog) neprotivljenja poziciji političkog objekta. Uz 
sve to treba uzeti u obzir veoma važno dejstvo ideološke indok- 
trinacije, ukupni sistem političke prinude i straha koji proizvodi 
onu vrstu iracionalne identifikacije sa nosiocima političke moći 
koja je izraz biološke težnje za prostim fizičkim, akamoli dru- 
štvenim opstankom. 


Onoliko koliko staljinizam još egzistira kao sistem socijalnih 
odnosa i način političkog života savremenog socijalizma i danas 
kada se u sferi ideologije misli identitet klase i komunističke or- 
ganizacije, ostaje se u horizontu pretpostavki da je partija ta 
koja je jedino sposobna da ostvaruje taj identitet, a klasa u os- 
novi materijal za njenu akciju sa eventualno minornim elemen- 
tima samostalne uloge. Dosledno tome, kada se pokušava da 
interpretira »pravi« odnos partije i klase, uvek se polazi od jed- 
ne strane tog odnosa. Naime, gleda se samo relacija: partija-kla- 
sa, ali ne i ona druga: klasa-partija. Ugušena dijalektika, eliti- 
zam u demokratskoj odori, ideologija koja se poziva na samo- 
stalnu moć i istorijsku misiju klase, a u suštini je izraziti ob- 
lik nipodaštavanja klase, u temelju su odnosa klase i partije u 
društvenim okvirima neprevladanog staljinizma. 


Ako se doista ostvaruje kao samodelatnost i socijalna domi- 
nacija radničke klase a komunističko delovanje se u njega inte- 
grira kao snaga ubrzavanja, razvijanja te samodelatnosti i pro- 
izvođačke samosvesti, samoupravljanje predstavlja proces obli- 
kovanja jednog istorijski novog identiteta klase i komunističke 
organizacije koji se u sebi dijalektički razvija kao proces sveko- 
likog socijalnog preobražavanja i prevazilaženja građanskog dru- 
štva čiji je jedan od derivata sam staljinizam. Tvorac tog novog, 
kroz samoupravljanje ostvarivanog identiteta nije partija kao 
politički demiurg, već pre svega klasa kroz svoju samoemancipa- 
ciju, čija je unutrašnja snaga komunističko delovanje. Utoliko 
se, u odnosu na razne varijante staljinizma i političkog elitizma, 
istorijski preokreće udeo klase i partije u stvaranju njihovog 
identiteta. Akcenat je na samodelatnosti klase, što i omogućuje 
da to bude stalno živi identitet kroz koji na svetlo dana iz istorij- 
skog zapećka u koju je gurnuo staljinizam izbija i kontinuelno 
se ostvaruje sama revolucija. 


U vezi sa ovim nameće se pitanje šta ostaje od Lenjinovog 
teorijskog i praktično-političkog nasleđa koje se tiče odnosa 
klase i komunističke organizacije a posebno kako prevladavati 

nasleđe staljinizma na tom području koje i dan danas u najve- 
ćoj meri okiva komunistički pokret. 

Iz već rečenog sledi da samoupravljanja i njemu odgovaraju- 
ćeg odnosa klase i komunističke organizacije nema, ukoliko kla- 
sa nije stvaralac jedne nove dijalektike identiteta koja omogu- 
ćava da partija i onda kada je ispred i preko klase ostaje uvek 
unutar nje. Bazični elemenat njihove međusobne veze nije ljud- 
ski, moralni ekvivalent pripadnika komunističke organizacije, 
njihovo samoograničavanje koje sprečava razdvajanje klase i 
partije (mada se time ne negira njegov značaj) nego objektivno 
utemeljenje jednog novog odnosa među njima koji proizlazi iz 
ukupne pozicije klase kao ključnog subjekta celine društvenih 
zbivanja. 

U osnovi Lenjinovog shvatanja odnosa klase i partije (koje ne 
treba tumačiti samo kao ostajanje Lenjina u horizontu socijalde- 
mokratske misli o ovom pitanju, nego prvenstveno stanjem sa- 
me klase, dakle konkretno-istorijski) stoji jedna, u suštini, pro- 
svetiteljska koncepcija, prema kojoj komunistička organizacija 
unosi socijalističku svest »sa strane« u klasu, a klasa sama po 
sebi nije sposobna da dopre do takve svesti. Iako se u Lenjino- 
voj koncepciji partije pretpostavlja njena delatnost u cilju stvar- 
ne realizacije interesa klase, iako su klasa i partija povezane ni- 
zom demokratskih niti i klasa razvija svoju demokratiju i auto- 
nomiju, ipak je ona svedena na primaoca jedne gotove ideološke 
svesti i političkog vaspitavanja. Teorijsko-idejna delatnost parti- 
je u klasi u suštini se realizuje kao oblik propagande. 

Samoupravljanje kao samodelatnost klase traži da umesto 
unošenja svesti sa strane, komunistička organizacija izražava po- 
trebe i ciljeve klase i postaje činilac njenog preobražaja od kla- 
se po sebi u klasu za sebe, pre svega time što postojeću, parcija- 
lizovanu svest klase o suštinskom značenju samoupravljanja i 
svom mestu u društvenim odnosima, integriše i razvija do nivoa 
njene samosvesti, kroz koju ona jasno prozire u svoje biće i svo- 
ju konkretno-istorijsku ulogu. Nije dovoljno da to bude samo 
negativna svest, svest o tome što ona kao klasa nije, a može real- 
no da bude, nego i negirajuća svest kao činilac prevazilaženja 
klase i granica samoga društva. Takva svest je neodvojiva od re- 
volucionarnog delovanja, činjenja, menjanja, čiji je subjekt sama 
klasa. Ona je bitni elemenat njene ukupne prakse, a ne misio- 
narska ili objašnjavajuća svest odvojena od te prakse, naknadno 
il; čak apriori data kao stvorena slika buduće prakse same klase. 

Ako hoće da bude na nivou samoupravljanja kao stvarnog is- 
torijskog novuma i činilac realizacije savremenog, njemu ade- 


1) Neću ulaziti u uzroke i konkretno-istorii i ji 
ro] -istorijsku celishodnost Lenjinovo 
shvatanja uloge komunističke organizacije i njenog odnosa prema klasi ed 
ću pokušati da u obliku nekoliko teza naznačim šta se sa pozicija jednog 
mogućeg samoupravljanja mora menjati i drugačije sagledavati u odnosu 


na Lenji i i ; e ž 
biesetiku. teorijsko i praktičko političko delo koje obuhvata ovu pro 

kvatnog identiteta između nje i proizvođačke klase, komunis- 
tička organizacija mora da izvrši revalorizaciju značaja intelek- 
tualnog elementa u njoj samoj. 

(Re)afirmacija intelektualne komponente u partijskom živo- 
tu moguća je samo na podlozi onog preokreta u odnosima klase 
i partije koji čini da oslobađanje radničke klase bude doista nje- 
no delo i s druge strane, na temelju pune demokratije u unutar. 
-partijskim odnosima. Samo na tim pretpostavkama moguće je 
da se komunistička organizacija razvija u pravcu »kolektivnog 
mislioca«, da prevladava teško breme pragmatizma i prizemne 
političke svesti, koja uostalom nije samonikla, nego je upravo 
manifestacija onog determinirajućeg odnosa klase i partije i ras- 
podele političke moći unutar same partije. Međutim, i ova Gram- 
scijeva ideja o partiji kao kolektivnom stvaraocu jedne nove ko- 
munističke svesti i teorijskog razvoja, izolovano uzeta, istrgnuta 
iz njenog odnosa prema ukupnoj ulozi klase, može da se pretvo- 
ri u specifičnu koncepciju jednog novog elitizma i intelektualis- 
tičkog shvatanja istorijske uloge klase i partije. Samoupravljanja 
nema ukoliko se i sama klasa ne razvija u tom pravcu kolektiv- 
nog mislioca. Pri tome se ipak mora imati smisao za moguće. 
Ako svi radnici (a i svi komunisti) ne mogu da budu teorijski 
kreativni, ogromna većina njih u okviru svoje samodelatnosti, 
mogu da budu stvaraoci jedne nove ideje, alternative, inicijative, 
predloga, makar i u grubo-empirijskom obliku. Uostalom, inte- 
lektualna komponenta samodelatnosti klase i partijskog života, 
ne svodi se na teorijsku komponentu. 


Nedostatak stvarno kreativnog idejnog i teorijskog života 
unutar savremenih komunističkih partija osobito se može zapa- 
ziti na osnovu fenomena starenja tih partija. To starenje se ne 
manifestuje samo kroz to što se gasi interesovanje mladih ljudi 
za pripadnost, bar nekim od tih partija, što oni u njima nemaju 
prostor za samostalniju ulogu i političko stvaralaštvo, nego pre 
svega kroz konzervativnost ukupnog političkog bića tih partija, 
kroz njihovo zaostajanje za potrebama epohe, institucionalizira- 
nje, preokupiranost održanjem vlasti, što sve rezultira nedostat- 
kom misaone dimenzije u njihovom delovanju, idejnim i teorij- 
skim okoštavanjem i dogmatizovanjem. Nije reč samo o nedostat- 
ku vizije društvenog razvitka, o uklopljenosti u jednu mrtvu po- 


2) Nije ovde mesto da se razmatraju razlozi Lenjinovog zaziranja od 
intelektualaca, niti da se analiziraju stvarne karakteristike inteligencije 
njegovog doba. Uzgred napomenuto, u najvišem rukovodstvu boljševičke 
psrtije bilo je nekolicina izrazito kreativnih umova. Osim toga, veoma je 
poznato Lenjinovo naglašavanje revolucionarne teorije, a time implicite j 
uloge inteligencije za razvoj revolucionarnog pokreta. Otuda Lenjinova od- 
bojnost prema intelektualcima, ne znači njegovo odbacivanje same inteligen. 
cije, već pre svega ima relativni, prilikama određeni značaj. . 

Međutim, jedna od bitnih dimenzija, trajni inherentni princip staljinizma 
je — antiintelektualizam. Po svojoj najdubljoj supstanciji, po svojoj struk: 
turi u kojoj nema mesta za kritičko mišljenje, on i ne može da bude nešto 
drugo. 

l:tičku svakodnevicu, u pasivnu aktivnost, što je sve samo logi- 
čan izraz političkog pragmatizma, nego i o otuđivanju vizije, o 
njenom pretvaranju u zamagljujuću sliku društvene stvarnosti, 
o njenom otkidanju od sadašnjosti. Ogromnu većinu tih partija 
karakteriše nedostatak dijalektičkog posredovanja između sa- 
dašnjosti i budućnosti, između empirijskog i istorijskog, između 
fakticiteta i vizije. Idejna i teorijska stagnacija, nepostojanje du- 
ha novog i novog duha i slobode za stvaralačkom skepsom, samo 
su posledice otuđivanja političke moći unutar i van partije i u 
odnosima između nje i klase. 


Poznato je da je Lenjin ulogu intelektualaca ocenjivao pr- 
venstveno sa aspekta njene partijnosti. Međutim, samouprav- 
ljanje kao stvarna društvena dominacija radničke klase i upo- 
redo s tim razvijanje komunističke organizacije kao njegove sop- 
stvene dinamičke snage, nameću potrebu drugačijeg promišlja- 
nja odnosa između teorijskog i političkog bića intelektualca pri 
čemu se intelektualac ne sme shvatiti u smislu posebne profesije, 
nego kao čovek koji najdublje misli i ujedno politički dela kao 
pripadnik komunističke organizacije, odnosno revolucionarnog 
pokreta u celini. U stvari reč je o tome da je neophodno uspostav- 
ljanje takvih unutarpartijskih odnosa u kojima politički i teorij- 
ski elemenat u delovanju intelektualaca neće dolaziti u principi- 
jelni sukob, odnosno, politički kao takav imati hegemoniju nad 
teorijskim. Bez traženja novih teorijskih odgovora, bez autono- 
mije te teorijske dimenzije u ukupnom delovanju partije, bez 
ostvarivanja onog klasičnog zahteva demokratije kao prava na 
greške i na ovom području pri čemu su to greške stvaralaštva, 
napora za dubljim dokučivanjem i ostvarivanjem humaniteta 
socijalističkog života, partija ne može da bude stvarno vodeća 
idejno-teorijska snaga, niti da oko sebe okuplja najbolji intelek- 
tualni potencijal jednog društva. 


Veoma su brojni slučajevi u savremenom komunističkom po- 
kretu gde je partijska disciplina onemogućavala ili okivala tra- 
ženje istine kako o samoj partiji, tako i o društvenim procesima 
u celini. Proces otpadništva od komunističkih partija jednog de- 
la teorijske inteligencije postaje zajednička karakteristika mno- 
gih komunističkih partija. Naravno, to ne znači da treba praviti 
fetiš od te inteligencije. Njena istorijska i teorijska vrednost 
može se odrediti samo ukoliko se njena ukupna delatnost sagle- 
I u kontekstu bitnih potreba, ciljeva i interesa proizvođač- 

ase. 


Dualizam u biću intelektualca pripadnika komunističke or- 
ganizacije, može se prevladavati samo ukoliko je sama partija 
sposobna za samokritičnost. Bez toga teorijska misao se neiz- 
bežno razvija van komunističke organizacije i nasuprot njoj. Bez 
toga, socijalizmu okrenut intelektualac-teoretičar, ne može da 


bude svoj u komunističkoj izaciji : 
i * tat J organizaciji, nego : , 
i podanik u njoj. 5 J go u suštini stranac 

U traženju savremenog, samoupravljanju odgovarajućeg »mo- 
dela« organizacije političke avangarde, obično se ističe da se 
Lenjinova koncepcija demokratskog centralizma može prevazi- 
ći tako što treba razvijati demokratiju na račun centralizma. 
Međutim, takav zahtev pada neizbežno na nivo misli o liberaliza- 
ciji jedne građanske partije ukoliko se otkida od onog supstan- 
cijalnog odnosa klase i partije, ukoliko se ne uviđa da su demo- 
kratizacija unutar partije i ostvarivanje njenog identiteta sa kla- 
som, mogući samo u okviru proizvođačke demokratije, kao ključ- 
nog određenja ukupnih društvenih odnosa, da i jedan i drugi 
oblik demokratije u suštini moraju da budu isto. Prosto preokre- 
tanje odnosa između elementa demokratije i centralizma u ok- 
viru političke organizacije radničke klase kao takve, ostaje u 
suštini efemerno i traži rešenja za potrebe savremenog razvitka 
na organizacionom, a ne na socijalno-političkom planu. U osno- 
vi takvog mišljenja skrivena je pretpostavka o tome da je »nor- 
malna« odvojenost samoupravljanja i komunističke organizacije. 
Stoga se pitanje njene demokratizacije svodi na jedan loši para- 
lelizam, u kome se teži da se partija u granicama same sebe iz- 
meni i uspostavi nove unutrašnje odnose i tako bude u skladu 
sa »prirodom« samoupravljanja. Celina njihovih međusobnih od- 
nosa u takvom mišljenju, ostaje netaknuta, ili malo okrznuta. U 
suštini ovde je reč samo o jednom vidu nesvesne ili svesne pri- 
mene poznate teorije odraza u kojoj se čitav posao promene 
partije svodi na to da ona »liči« po svojoj strukturi i načinu unu- 
trašnjeg života na samoupravljanje koje opet, samo po sebi, živi 
svoj posebni život. Takvom koncepcijom fiksira se principijelna 
razvojnost političkog subjekta i političkog objekta oličenih u 
partiji-stvaraocu i klasi-masi. 


Ne može se unapred proračunati odnos centralizma i demo- 
kratije koji bi odgovarao konkretnim potrebama samoupravlja- 
nja. Samo klasa kao ključni subjekt koji prema svojim potreba- 
ma određuje način delatnosti, a time i način organizacije same 
partije, može da uspostavlja dijalektički odnos jednog i drugog 
elementa u raznim etapama njene samoemancipacije. Klasi će 
nekada biti petrebno više demokratije, a nekada više svog cen- 
tralizma, odnosno brzog, efikasnog odlučivanja njenih organa 
na raznim nivoima, čije odluke treba što pre realizovati. Ali bu- 
dući da su ti organi doista njeni, od nje sastavljeni i kon- 
trolisani, takvo odlučivanje se pokazuje samo kao drugi vid de: 
mokratije. S druge strane, ako je partija eminentno klasna orga: 
nizacija, ne samo u pogledu predominacije proizvođača u nje- 
nom sastavu, već i u ukupnom kvalitativnom smislu, rezultatima 
delovanja, onda samostalno zauzimanje stavova od strane njenih 
rukovodećih organa i njihovo sprovođenje u život, takođe se ne 
pokazuje kao nametnuta, kao premoć hijerarhije, već kao jedan 
od prirodnih načina ostvarivanja klasno-partijske politike u od- 
ređenoj situaciji kada je to neophodno. Bitno je da nestane one 
razlike, onog jaza između formaliziranog elementa demokratije 

i birokratiziranog elementa centralizma. Prema konkretnim po- 
trebama samooslobađanja klase, naglasak se pomera kako u na- 
činu organizacije i samoupravljanja, tako i u organizaciji same 
partije, na takav centralizam, ili na demokratizam, shvaćen u 
njegovom »klasičnom« užem značenju, kao put što šireg učešća, 
konsultacija, priprema, rasprava u projektovanju i ostvarivanju 
politike od strane proizvođača, odnosno partijskog članstva. 


Po generalnoj tendenciji razvoja oba ta elementa se slivaju u 
jednu proizvođačku i unutarpartijsku demokratiju i rezultiraju 
njenim porastom. To je nova i jedinstvena politička demokrati- 
ja gde nestaje one suprotstavljenosti elementa centralizma i de- 
mokratije uzetih izolovano i apstraktno, gde njihov odnos po- 
staje elastičan, a oni sami dve strane istog procesa razvijanja 
stvarnog identiteta klase i partije. 


Na sličan način postavlja se i pitanje odnosa spontanosti i 
organizovanosti u savremenoj komunističkoj organizaciji povo- 
dom koga su se vršile, a i danas se vrše, oštre polarizacije u me- 
đunarodnom radničkom pokretu. Poznato je da je to bilo jedno 
od temeljnih pitanja polemika Rose Luxemburg i Lenjina. 


Ne ulazeći u istorijsku retrospektivu teorijskog sagledavanja 
tog pitanja, želim da naglasim da i spontanost i organizovanost 
moraju da se razmatraju u funkciji samodelatnosti klase. Iluzor- 
na su sva ona nastojanja koja smatraju da prevazilaze apsoluti- 
zovanu organizaciju kao takvu, time što apsolutizuju spontanitet 
kao takav. Takođe su daleko od sagledavanja dijalektike odnosa 
ovih dvaju elemenata u delovanju klase i partije one koncepcije 
koje rezonuju u stilu: koliko spontanosti, toliko i organizovanos- 
ti. Organizovanost samoupravljanja i komunističkog delovanja, 
koncentracija i koordinacija njihove akcije, bitan je elemenat 
samoemancipacije klase, političkog i idejnog avangardizma. Onda 
kada je instrumenat samooslobađanja klase, organizovanost 
traži spontanost, neinstitucionalno delovanje, masovnu inicijati- 
vu i nesputano individualno i kolektivno političko stvaralaštvo 
klase i najšireg partijskog članstva. Obrnuto, spontanost bez orga- 
nizovanosti, antiinstitucionalizam kao generalno važeći princip, 
neizbežno vode rasplinutosti delovanja klase i njene vodeće poli- 
tičke organizacije. Svaka etapa revolucionarnog pokreta traži 
Svoj tip organizovanosti i spontanosti i sebi odgovarajuću dijalek- 
tiku njihovih međusobnih odnosa. 


Ako se postavi pitanje šta je to za nas bitno i savremeno u 
Lenjinovom teorijsko-praktičnom delu koje se tiče odnosa klase i 
političko-teorijske avangarde što doprinosi ostvarivanju dijalek- 
tike njihovog identiteta danas, onda bi se moglo reći, da je to pre 
svega, onaj elemenat koji se sastoji u otkrivanju izvanrednog 
značaja komunističke akcije, činjenja, u praktičnom dokazivanju 
šla znači svesno subjektivno angažovanje, koliko mnogo vredi 
njegova preobražavalačka moć u probij anju granica realnog, shva- 

ćenog u njegovom pozitivističkom smislu, u otkrivanju jedne no- 
ve realnosti kao ploda revolucionarnog delovanja. Uporedo s tim 
i u funkciji toga je i značaj komunističke efikasnosti (u kojoj 
osobitu ulogu ima elemenat, istorijskim uslovima primerene or- 
ganizovanosti) nasuprot svakom oportunizmu, mlakosti i poziciji 
čekanja kao i faktički demokratizam u unutar-partijskim odnosi- 
ma koji ima snagu inspiracije i uzora. Po tom suštinskom, on je 
još uvek naš značajni savremenik. Uostalom i sama Rosa Luxem- 
burg je isticala kao ono bitno kod Lenjina i boljševika: usuditi se, 

DIJALEKTIKA RADA I OTUĐENJE U HEGELA 
G. Zaječaranović 


Novi Sadđ 


Polazeći od celokupne društveno-istorijske prakse ljudi, s 
jedne strane od delatnosti ljudi u revolucijama, političkim bor- 
bama i ratovima, a s druge strane od rada kao delatnosti u ma- 
terijalnoj proizvodnji i svim ostalim sferama društvenog života, 
Hegel je razotkrio dijalektiku građanskog društva i na osnovu 
nje izgradio opšti tip dijalektike spekulativno shvaćenog tota- 
liteta, kao kretanja u kome tek rezultat zajedno s celim kreta- 
njem njegova postajanja daju celu istinu. A za Hegela parcijal- 
na, apstraktna istina uopšte i nije istina, ne samo zbog svoje iz- 
dvojenosti nego takođe zbog nedostatka procesnog karaktera, u 
kome jedino nastaje i postoji istina, budući da ona nije novčić, 
»koji se gotov može dati i primiti«. Upravo zato je za filozofiju 
bitno da prikaže taj proces nastajanja istine. Hegel pak zna da 
se nastajanje istine odvija kroz proces društvenog života i rada 
samosvesnog bića. Smatrajući to značajnim sistemskim i uvod- 
nim problemom filozofije, on ga je posebno analizirao i izložio 
u Fenomenologiji, koja je na taj način prvobitno imala ne samo 
ulogu uvođenja u filozofiju i pripreme za nauku koja treba da 
prikaže apsolutno znanje nego i značaj prvog dela sistema nau- 
ke, tj. Hegelove filozofije. Ali pripremu za prikaz procesa pojav- 
ljivanja znanja i njegovog konstituisanja Hegel je izvršio u svo- 
iim prethodnim mladalačkim delima, u kojima se bavi prob- 
lemima građanskog društva, a naročito u onima koja se podrob- 
nije odnose na pitanja ekonomije i rada, kao što su Sistem obi- 
čajnosti i Realfilozofija. 


Znajući da je samosvest »rodno mesto« istine i znanja i slu- 
teći da je ona sama društvena tvorevina, vezana za razvitak ra- 
da i borbe za priznavanje, Hegel prikazuje pojave svesti, njeno 
sticanje iskustva, u najužoj vezi i uzajamnoj zavisnosti s pred- 
metom, tj. sa stvarnošću na koju se odnosi, koju obrađuje i obli- 
kuje, izgrađujući i menjajući time i sebe samu. Zato razni »liko- 

vi svesti«, koji čine sadržaj Fenomenologije, predstavljaju delom 
različite aspekte odnosa čoveka prema stvarnosti, društvenoj i 
prirodnoj, a delom određene konkretne totalitete, koji nastaju 
kao etape kroz koje prolazi ljudska zajednica u istorijskom raz- 
vitku čovečanstva. To je prikaz istorije svesti i ljudskog iskus- 
tva. Pojedini aspekti su samo apstraktni elementi svakog odre- 
đenog totaliteta i čoveka kao društvenog bića. Sam Hegel ka- 
že da ti momenti: svest (čulna izvesnost, opažanje i razum), 
samosvest, um (kao logos) i duh (kao čovečanstvo u toku isto- 
rije) nemaju međusobno različito postojanje, nego postoje sa- 
mo u okviru celine duha koja jedino ima pravu stvarnost. Po- 
jedine parcijalne oblasti su samo prividno samostalne. Na pri- 
mer, pravo, umetnost, religija itd. samo su delovi društvenog 
totaliteta, iz koga se jedino mogu u potpunosti saznati. To je 
nesumnjivo veoma značajna misao. 

Teškoće u razumevanju ove istorije čoveka, kako je Hegel 
prikazuje, proizlaze otuda što je on, kao Fichte i Schelling, prihva- 
tio misao, pre toga izrečenu od Georga Forstera, da narodi pro- 
laze kroz iste stupnjeve razvoja, koji karakterišu i razvitak po- 
jedinačnog čoveka. Tu misao je Hegel izrazio u idealističkoj 
formi: »Pojedinac mora i prema sadržaju da prođe kroz stup- 
njeve obrazovanja (Bildungsstufen) opšteg duha«. Drugim re- 
čima, razvitak individualne svesti je shvaćen kao »skraćena re: 
produkcija stupnjeva kroz koje je istorijski prošla svest ljudi« i 
zato je Engels nazvao Fenomenologiju »paralelom embriologije 
i paleontologije duha«." Zamršenost prikaza nastaje zbog: 1) stal- 
nog prisustva i preplitanja oba aspekta posmatranja, individual- 
nog i generičkog, — ali takođe 2) zato što je predmet analize u 
stvari dvostruk na svakom stupnju razvitka, pošto je reč o sve- 
sti i njenom delovanju, a to uvek podrazumeva objekt: razma- 
tranje je usmereno čas na subjekt, čas na njegov objekt. Osim 
toga, 3) mora se uzeti u obzir proteklo istorijsko kretanje, kao i 
njegov proistekli rezultat, stečeno saznanje, kojim filozof ras- 
polaže, dok njegov objekt, tj. sam čovek shvaćen kao svesno dru- 
štveno i delatno biće, ne pravi tu razliku nego u svakom datom 
trenutku zna ono što odgovara tom stupnju, a ne zna ono što će 
se zatim dogoditi, u budućnosti (koja se s gledišta objekta još 
nije dogodila, dok je za filozofa već prošlost). Tu razliku Hegel 
označava izrazima »za nju« (tj. za razmatranu svest) i »za nas 
ili po sebi«. To su dva bitno različita gledišta, jer ono što je za 
svest u datom trenutku, to se kasnije prevazilazi usled njene vla- 
stite delatnosti, tj. kao rezultat rada i borbe čoveka. 

Usled vlastite dijalektike svesti u akciji, u delatnom odnosu 
prema objektu i prema drugim subjektima iste zajednice, ili, 
prevedeno na realan jezik, usled dijalektike samog društvenog 
bića, nastaju razni likovi svesti, od kojih su jedni istovremeni, a 


1) Hegel, Phinomenologie des Geistes (ed Lasson), Leipzig 1921, S. 20. 
2) Marks — Enge!s. Izabrana dela u dva toma, t. II, Kultura 1950, str. 352. 

drugi uzastopni. Oni odgovaraju određenim društvenim stanji- 
ma i odnosima ljudi pa su i sami dijalektičkog karaktera, tj. sa- 
drže u sebi ili izražavaju izvesna protivrečja, usled čega se me- 
njaju i razvijaju, prelazeći u više oblike. Osnovna protivrečnost, 
koja je u osnovi celog fenomenološkog razvitka, izražena je u 
Hegelovom učenju kao suprotnost momenta znanja (svesnosti) 
i momenta predmetnosti (istine), koji treba da se podudaraju, 
naime to je zadatak ili cilj razvitka. A kada se to ostvari, kada 
više nema razlike između oba momenta, to mora biti ne samo 
postignuće apsolutnog znanja nego istovremeno kraj istorije, jer 
se zbilo sve što se imalo zbivati. Prema tome, ovde imamo jednu 
dijalektiku subjekta i objekta, koja je teleološka i eshatološka, 
ali istovremeno je supstancijalna, izraz apsolutne realnosti, a 
nije bezbitno pojavno događanje, »viđenje« (Sehen), koje ne do- 
seže do apsoluta, kao u Fichtea. 

Pošto je u Fenomenologiji reč o duhovnim pojavama, a du- 
hovno je ovde sinonim za praktično i običajnosno, tj. tiče se 
društvenog života i delatnosti čoveka, zato sve likove svesti mo- 
žemo grupisati, kao Luk&cs u delu Mladi Hegel, koristeći šemu 
Hegelove podele u Enciklopediji, u subjektivni duh (čulna izves- 
nost, opažanje, razum, samosvest, um), objektivni duh (u Fe- 
nomenologiji je to glava »VI. Duh«, koja obuhvata: običajnost, 
obrazovanost i moralnost) i apsolutni duh (religija zajedno s 
umetnošću i apsolutno znanje). Šema ovde nije sasvim adekvat- 
na, jer glava o apsolutnom znanju predstavlja, kao »sećanje« i 
shvaćena istorija, rekapitulaciju svih prethodnih, po onome što 
je u ovima supstancijalno, a glave u duhu i religiji prikazuju 
razvitak ljudskog društva, istoriju čovečanstva, kao objektivan 
tok (duh) i kao subjektivan izraz tog kretanja u opštoj društve: 
noj svesti (religija). Ipak, ona uspešno izdvaja one likove svesti 
koji su kod Hegela rezultat analize društvene svesti pojedinca 
date epohe i predstavljaju momente svake razvijene individual- 
ne svesti. To su oni likovi koji s gledišta Hegelove idealistički 
razvijene antropologije ne nastupaju jedan za drugim nego eg- 
zistiraju istovremeno: čulna izvesnost, opažanje, razum, samo- 
svest i um, a prema Enciklopediji čak i duh, kao duševna sposo- 
bnost čoveka. Razume se, ovi likovi svesti takođe imaju svoju 
istoriju, i ako se ima u vidu evolucioni postanak i razvitak čo- 
veka, na koji se nadovezuje njegov društveno-istorijski razvitak, 
ne može se reći da se javljaju istovremeno. Utoliko nije u pravu 
A. Kojeve, kada kaže da konkretni celoviti čovek, koji se u isto- 
riji razvija, uključuje sve one navedene elemente (subjektiv- 
nog duha) kao konstitutivne i da zato prvih pet poglavlja Feno- 
menologije nemaju istorijski karakter? Samosvest se nikako ne 
može smatrati prirodnim produktom. Ona je rezultat čovekove 
društvene istorije, u kojoj odlučujući značaj imaju rad, naroči- 
to proizvodnja oruđa i oružja, i ratovi, unutar zajednica ili iz- 


3) A. Kojčve, Kako čitati Hegela, Sarajevo 1964, str. 43. 

među njih. Ta misao je nedovoljno jasno prisutna i kod mladog 
Hegela i nije slučajno što on samosvesti posvećuje tek IV po- 
glavlje Fenomenologije duha. 

Kod kasnoga Hegela, u Estetici, ova misao je izražena dovolj- 
no precizno: »čovek postaje praktičnom aktivnošću za sebe, ima- 
jući nagon da u onom što mu je neposredno dato, što za njega 
postoji kao spoljašnje, ostvaruje samog sebe, i u tome isto tako 
saznaje samog sebe. Taj cilj postiže on menjanjem spoljašnjih 
stvari kojima daje pečat svoje unutrašnjosti, i u njima ponovo 
nalazi svoje sopstvene odredbe. Čovek to čini da bi kao slobodan 
subjekt lišio i spoljašnji svet njegove nepristupačne otuđenosti, 
i da bi u liku stvari uživao spoljašnju realnost samog sebe. . . 
Ali čovek ne radi ovako samo sa spoljašnjim stvarima, već i sa 
samim sobom, sa svojim sopstvenim prirodnim likom koji on ne 
ostavlja onakav kakav je, već ga namerno menja«. 

Iz onoga što smo gore rekli proizlazi da nije u pravu ni Lu- 
kacs, koji govori o trodelnosti Fenomenologije i o trostrukom 
opisivanju istorije čovečanstva: s gledišta individualne svesti, s 
gledišta objektivnog zakonitog toka istorije i kao retrospektiv- 
ni pogled (istorija kao sećanje)" U stvari, bilo bi adekvatnije go- 
voriti o četvorodelnosti, budući da se 1) prikazivanje religije mo- 
ra shvatiti ne kao filozofija religije nego kao filozofska istorija 
religije, koja se uopšte ne može staviti u isti koš sa sasvim neis- 
torijskim poglavljem o apsolutnom znanju (kao sećanju), a 2) 
poglavlje o religiji u stvari je ideološki prikazana objektivna is- 
torija ljudskog društva i zato korespondira poglavlju o duhu 
(mada bez potpunog podudaranja), koje tu istoriju treba da pri- 
kazuje objektivno, tj. ne ideološki. 

Prema tome, imamo: a) tok istorije kako ga doživljava u 
svakom određenom vremenu neka pojedinačna svest, koja zbog 
svoje upletenosti u proces delovanja i stvaranja ne uviđa zako- 
nitost procesa koja deluje »iza leđa svesti«; b) objektivni zako- 
niti tok stvarne istorije čovečanstva; c) ideološki izopačeni od- 
raz toga stvarnog kretanja u obliku religije i umetnosti (takođe 
i filozofije u toku istorije) i d) istoriju kao sećanje tj. rekapitu- 
laciju, izvlačenje zaključaka nakon dovršene istorije, u apsolut- 
nom znanju, koje više nije istorija nego ima sistematski karakter. 

Kao što vidimo Fenomenologija duha, u kojoj Hegelovo di- 
jalektičko mišljenje najviše dolazi do izražaja, ima kao svoj os- 
novni sadržaj ljudsko delovanje i rad u najširem smislu, dijalek- 
tički proces istorije čiji su tvorci ljudi. Hegel zna, kao i njegov 
preteča Vico, da istoriju prave ljudi, ali zna takođe da se njen 
stvarni tok ne poklapa s ljudskim željama. Hegel je shvatio čo- 
veka u njegovoj istorijskoj delatnosti i kao rezultat njegovog 
vlastitog rada i oblikovanja svoga sveta i sebe sama. U Fenome- 
nologiji on prikazuje upravo tu dijalektiku rada i otuđenja čo- 


4) Hegel, Estetika I, Beograd 1952, str. 65—6. 
5) Đ. Lukač: Mladi Hegel, Beograd 1959, str. 513—15. 

veka u toku istorije. To je dijalektika razvitka samog ljudskog 
društva, a Hegel ju je shvatio dobrim delom zahvaljujući svome 
bavljenju ekonomskim problemima građanskog društva, kao vr- 
hunca celog prethodnog razvoja, ali za njega ona ima kao svog 
»nosioca« jednu supstancijalnu snagu — svetski duh, koji se 
potpuno spoznaje u obliku apsolutnog duha (kroz umetnost, reli- 
giju i filozofiju). Ta snaga je ona supstancija, koju Hegel označa- 
va i kao subjekta celokupne stvarnosti, ali koja ovde ne znači niš- 
ta drugo do zakonitosti društveno-istorijskog kretanja, u čijoj os- 
novi leži dijalektika ljudske proizvodnje. Hegel je prvi filozof 
koji je promislio i opisao proces vlastitog samoizgrađivanja čo- 
veka kroz istoriju putem rada. Na to je najpre skrenuo pažnju 
Marx: »Ono što je veliko u Hegelovoj Fenomenologiji i njenom 
krajnjem rezultatu — dijalektici negativiteta kao pokretačkom 
i proizvodilačkom principu — jeste dakle to, što Hegel samopro- 
izvođenje (Selbsterzeugung) čoveka shvata kao proces, opred- 
mećenje, kao raspredmećenje, kao otuđenje i kao ukidanje ovog 
otuđenja; dakle, što shvata suštinu rada i poima predmetnog čo- 
veka, istinskog, jer stvarnog čoveka, kao rezultat svog vlastitog ra- 
da«*. Tačnost ove tvrdnje dokazuje ne samo to što Hegel posma- 
tra čoveka kao subjekta istorijskog i saznajnog procesa, dakle u 
njegovom delovanju, pa operiše takvim pojmovima kao: žudnja, 
rad, borba za priznavanje, čin, proizvođenje itd., nego i to što pro- 
izvodnoj delatnosti roba u okviru klasnih odnosa (gospodstva i 
ropstva), koja ima centralni značaj u Fenomenologiji, pripisuje u- 
logu pokretača društvenog napretka, budući da se jedino rob od- 
nosi kao nezadovoljna strana negatorski i stvaralački prema pri- 
rodi, obrađujući je, kao i prema utvrđenoj društvenoj stvarnosti, 
sa željom da je promeni kako bi postigao ne samo uskraćeni uži- 
tak nego i zadovoljenje u priznavanju njegovog slobodnog i društ- 
venog bića. Time je Hegel jasno i određeno istakao revolucionar- 
nu stranu ropskog (podređenog) položaja onih društvenih slojeva 
koji se neposredno odnose prema prirodnim materijama i snaga- 
ma kao proizvođači dobara namenjenih za uživanje. 


Već osnovni ontološki pojam Fenomenologije, pojam supstan- 
cije-subjekta, upućuje na dijalektičko-aktivističko shvatanje stva- 
rnosti na osnovu ljudske prakse. Hegel zahteva »da se shvati i iz- 
razi ono istinito ne samo kao supstancija nego isto tako kao sub- 
jekt« (Ph&n., 12). »Supstancija-subjekt« je samo drugi izraz za 
pojam identičnog subjekta-objekta, ali je značajan napredak u 
tome što je reč o dijalektički shvaćenom osnovu ili bitku i o sa- 
mom društvenom, ne više samo pojedinačnom, delovanju čoveka 
u zajednici, o ljudskoj praksi: to je onaj »sadržaj po sebi«, ona 
»supstancija koja je duh«, o čemu Hegel kaže da u procesu raz- 
vitka treba da postane za sebe ono što po sebi jeste — kao samo 
mogućnost (Phin., 516). Prema tome, kod Hegela je reč o kolek- 


6) Marx — Engels, Werke, Erg&nzun ri i 
Tel Diet Bern PES ganzungsband, Schriften bis 1844, Erster 


901 


tivnom subjektu ili o opštosti koja kao duh prožima određenu 
ljudsku zajednicu, a konstituiše se delatnošću mnogih individua, 
mada je on hipostazira i predstavlja kao nešto supstancijalno i 
nezavisno, što svojom samostalnom zakonitošću određuje tok i 
procese života društva. Kao opis i analiza iskustva svesti Feno- 
menologija uvek ima posla s tipovima kolektivnog iskustva čo- 
večanstva, bilo istorijski prolaznog ili svagdašnjeg značaja, a time 
u celini daje istoriju totalnog iskustva čovečanstva kroz razne 
»likove svesti«. Iako se u Fenomenologiji počinje s dijalektikom 
čulne izvesnosti i nastavlja s dijalektikom opažajne svesti i ra- 
zuma, da bi se tek onda došlo do dijalektike samosvesti, kao is- 
tinske dijalektike društvenih odnosa, borbe za priznanje, odnosa 
gospodara i sluge, rada i otuđenja, ipak je osnovno polazište u 
stvari stanovište žudnje, potrebe i zadovoljenja, putem rada i 
borbe, tj. stanovište praktičnog odnosa prema svetu. Jer ne samo 
da se subjekt, na naivno-realističkom stanovištu, mora stal- 
no odnositi prema predmetima, okretati se, pokazivati »ovo« ili 
ono, »sada« i »ovde«, — budući da čisto teorijski nikako ne može 
uspeti da se izrazi i stalno upada u suprotnosti, a »ovde« i »sada« 
mogu se primeniti na svaki predmet, kao što »ja« može da se 
odnosi na svakog individualnog subjekta, — nego mora istovre- 
meno da se odnosi prema realnim predmetima kao praktično bi- 
će, kao žudnja, očajavati nad njima, uništavati ih i trošiti, kao 
što to na drugi način čine i životinje, kao što se to čini u eleusin- 
skim misterijama, toj »najnižoj školi mudrosti«. To što Hegel 
ovde »anticipira osvrt na ono praktično«, uslovljeno je time što 
se delatni subjekt, čovek, doista tako odnosi prema stvarnosti, a 
nikada čisto teorijski. 


U razmatranju dijalektike ovih prvih likova svesti (čulne izves- 
nosti, opažanja i razuma), u kojima se na koncentrisan način i 
tipološki prikazuje razvitak obične ljudske svesti do njenog uzdi- 
zanja na stanovište istinskog saznanja, apstrahuje se od praktič- 
nog držanja i radnog odnosa prema objektu, jer ceo odeljak o 
svesti (označen sa A) ima gnoseloški karakter. Tek odeljak o sa- 
mosvesti, — koja je, u duhu Hegela, istina svesti, — kao više sta- 
novište, na kome je subjekt svestan svog odnosa prema sebi slič- 
nima, tražeći njihovo priznanje, — predstavlja razmatranje čove- 
ka kao praktičnog bića. Ovde se neposredno vidi da je Fenomeno- 
logija u stvari jedna filozofska antropologija, a Hegel je prvi filo- 
zof koji je konstituiše kao takvu. Tu postaje jasno da Hegelov 
pojam »apsolutne negativnosti« nije ništa drugo nego sloboda 
čovekova, njegova praktična delatnost menjanja sveta kroz bor- 
bu i rad, što konstituiše istoriju, kao način bivstvovanja čoveka, 
koji zatečeni svet pretvara u svoje vlastito delo. Kad samosvest 
shvati da je svet njeno delo i da je njen predmet isto tako uman 
kao ona sama, tada se ona _uzdiže na stupanj uma, koji po sebi 
već podrazumeva pojam duha, jer su date sve pretpostavke: stvar- 
nost je shvaćena u svojoj umnosti, kao zakonita, a čovek se kao 
društveno biće, odnosi prema njoj praktično i stiče znanje o njoj 

menjajući je, dovodeći prirodu i društvo u sklad s idejom uma, 
u težnji za identitetom. 

Ali menjanje stvarnosti prema umu je funkcija sluge, koji 
ne samo da bivstvuje za druge i time omogućuje zajednicu nego 
ujedno obrađuje i oblikuje predmete u radu, koji je suzdržana 
ili odložena žudnja", dok je gospodar spreman samo za uživanja i 
za smrt, koja ne vodi nikuda. Progres je dakle moguć samo na 
strani sluge i to zahvaljujući njegovom radu, kome se predaje 
usled straha od smrti, straha od gospodara, što je po Hegelu 
»početak mudrosti«. Hegel izričito kaže da svest »kroz rad dolazi 
k sebi samoj«: »Rad je... sprečavana žudnja, zadržano iščezava: 
nje, ili on obrazuje. Negativan odnos prema predmetu pretvara 
se u formu ovoga i u nešio trajno; jer upravo za onoga koji radi 
predmet ima samostalnost. Ova negativna sredina ili formiraju- 
će delovanje je ujedno pojedinačnost ili čista zasebičnost (Fiir- 
sichsein) svesti, koja sad u radu izvan sebe stupa u elemenat 
trajnosti; svest koja radi dolazi dakle time do opažanja samostal- 
nog bitka kao sebe same (Ph&n., 130). 

Pojam rada kod Hegela ima vrlo široki spektar značenja. To 
se može videti već u Sistemu običajnosti, ali takođe u Fenomeno- 
logiji. Ako zanemarimo ono što Hegel označava kao »rad prirode«, 
ostajući u području običajnosnog, u području duha, tj. istorije i 
društva, onda se može konstatovati da rad kod Hegela podrazu- 
meva i obuhvata celokupnu ljudsku delatnost, sve vrste aktivnos- 
ti čovjeka. Sam Hegel govori o teorijskom i praktičnom radu, 9 
radu koji formira i proizvodi predmete užitka, ali takođe o radu 
za opštu stvar (državnoj delatnosti, zakonodavstvu, političkim 
akcijama, ratovima itd.) i o stvaralačkom radu, kao što je npr. 
umetnička proizvodnja, »slobodna duhovna delatnost«, ili »pro- 
izvođenje fikcija« vere. Za njega je umetnik »radnik samosves- 
ne forme«. Nije reč samo o »nužnoj praksi« nego isto tako o slo- 
bodnoj i stvaralačkoj. 


Rad i čin, delatnost uopšte, u suštini su proizvođenje i ostva- 
rivanje mogućnosti, kako onih objektivnih, koje su skrivene ili 
založene u samoj stvarnosti, tako i onih subjektivnih, čija reali- 
zacija predstavlja samoispoljavanje i samopotvrđivanje čoveka. 
U tom smislu treba shvatiti onu Hegelovu osnovnu misao o stva- 
ranju iz ničega, kao ljudsku delatnost ostvarivanja svojih pred- 
stava, ideja, ideala, koji prvobitno, u misli čoveka, nisu po sebi 
ništa. Mogućnost kao takva, dok nije realizovana, jeste takođe 
ništa. Hegel kaže da individualnost, čovek svojom delatnošću, 
pretvara »ništavilo apstrakcije u bitak realnosti« (Ph&n., 254), i 
zato definiše delovanje kao »čisto prevođenje bitka iz forme još 
ne prikazanoga u formu prikazanoga«, što je istovremeno »pos- 
tajanje duha kao svesti« (Phin., 261). Smatrajući da delovanje 
samo po sebi ima svoju istinu i stvarnost te da je rad, delovan je 


7) Hegel, Schriften zur Politik und Rechtsphi i ip- 
žig 1923, S. 421. chtsphilosophie (Lasson), Leip 

svakog pojedinca — samosvrha, Hegel tvrdi da se karakter i bit 
individuuma može odrediti tačno samo po njegovim delima i 
radu u kome ispoljava sebe. Ni sam individuum ne može stvarno 
poznavati sebe bez svoga ostvarivanja u radu, u svojim delima. 
Kao jedinstvo stvarnosti i duhovne supstancije, tj. kao proces 
humanizovanja stvarnosti, delatnost rada je suština stvarnosti, 
izražavajući realizaciju jedinstva svrhe i postojanja, htenja i iz- 
vršavanja. 


Na taj način je Hegel priznao i afirmisao društveno-istorijski 
značaj i smisao rada, ljudske delatnosti. Ali već to što rad identi- 
fikuje sa celokupnom mogućom ljudskom delatnošću pokazuje 
da Hegel, iako zna da je dijalektika rada istovremeno dijalektika 
otuđenja, iako živi u društvu u kome je najamni rad počeo da 
biva opšta pojava, ipak prihvata takvu društvenu situaciju čove- 
ka, pre svega radnika, »klase koja radi«, što znači da zanemaruje 
negativne strane rada i nije dovoljno kritičan prema postojećoj 
stvarnosti. Tako mu je Marx prigovorio da ne vidi da se rad u 
savremenom društvu preobrazio u »postajanje čoveka za sebe 
unutar otuđenja ili kao otuđenog čoveka«, tj. da Hegel »vidi samo 
pozitivnu stranu rada, ne njegovu negativnu« stranu, da je naime 
rad postao »negativni oblik samodelatnosti«.“* U stvari, Hegelu 
nisu nepoznate negativne strane rada. Štaviše, on ukazuje na njih, 
naročito u radovima koji prethode Fenomenologiji i koji Marxu 
nisu bili poznati, ali i u samoj Fenomenologiji. Negativnost rada 
oblikovanja on vidi u strahu (Furcht), koji čoveka obuzima u 
odnosu na »predmetni negativitet«. Hegel kaže: »Ali formiranje 
nema samo ovo pozitivno značenje da svest, koja služi, u njemu 
postaje sebi kao čista zasebičnost ono što bivstvuje; nego takođe 
negativno značenje u odnosu prema svom prvom momentu, stra- 
hu. Jer u oblikovanju stvari pretvara mu se vlastita negativnost, 
njegova zasebičnost, samo time u predmet, što ukida suprotnu 
bivstvujuću formu. Ali ta predmetna negativnost je upravo ono 
tuđe biće, pred kojim je ona drhtala« (Phan., 130). Osim toga, 
čovek ne deluje prosto kao pojedinac nego u zajednici, a rezultat 
tih akcija i interakcija svih obično je nešto što niko nije očekivao, 
niti iko može kontrolisati, tj. nastaje jedno područje sa svojom 
posebnom i samostalnom zakonitošću, koje se zbog svoje nadre- 
đenosti i suprotstavljenosti pojedincu određuje kao sfera otuđe- 
nih ljudskih moći. Takav značaj ima u Fenomenologiji ne samo 
državna moć i bogatstvo nego i obrazovanost, kao svet otuđenog 
duha. S jedne strane se zajednica organizuje u posebne sisteme 
osobnih samostalnosti i svojine te se celina raspada na izdvojena 
udruženja i staleže. S druge strane, iz tih delatnosti, na osnovu 
svojine i bogatstva, koje je inače »rezultat rada i delovanja svih«, 
nastaje posebna varljiva psihologija ili ideologija tog otuđenog 
sveta, prema kojoj »svaki pojedinac misli da radi egoistički«, a u 


8) Marx — Engels, Werke, Erginzungsband, Erster Teil, Dietz, Berlin 
1968, S. 574. 

stvari u opštem spletu odnosa on radi za sve kao i za sebe i svi 
rade za njega, pa je uistinu bolji nego što o sebi misli (Ph4n., 
323-4). To je život građanskog društva, koje Hegel naziva »duhov- 
nim životinjskim carstvom«, u kome je svaki pojedinac tretiran 
kao životinja koja je svesna sebe. Već tu, na tlu građanskog dru- 
štva, čak nezavisno od državne organizacije, nastaje onaj tip čo- 
veka čije ime je homo duplex, koji »ima jedan momenat za sebe 
ili za druge«, usled čega nastaje »igra individualnosti«, u kojoj svi 
varaju same sebe i druge, nalazeći ujedno da su prevareni (Ph4n., 
271). U stvari, u ovom društvu, izgrađenom na principu koristi, 
svako tretira svakog drugog kao sredstvo, a istovremeno mora 
dopustiti da isto tako bude korišćen kao sredstvo za druge. Čovek 
sve shvata s gledišta koristi, a samu religiju kao ono što je od sve- 
ga najkorisnije, pa je i njegovo određenje to da bude od opšte ko- 
risti i upotrebe, da »koristi drugima i biva korišćen« (Ph4n., 
365-6). Ovo društvo robne proizvodnje konstituiše se na radu i 
razmeni proizvoda rada posredstvom tržišta, na kome roba važi 
kao nešto opšte, kao apstraktni, »opšti rad«, supstancija, čiji iz- 
raz je novac. Borba za priznavanje se na tržištu preobražava u 
konkurenciju, u rat svih protiv sviju, kako je to izrazio Hobbes. 
Budući da tom individualističkom, liberalističkom društvu, u ko- 
me je zajednica do kraja atomizirana, nedostaje jedinstvo, preti 
mu raspad i građanski rat usled krajnje nejednakosti imovine i 
suprotnosti najvećeg bogatstva i najvećeg siromaštva, zato Hegel 
zahteva državnu intervenciju. Država je ta koja će i pomoću sile 
uspostaviti nužno potrebno jedinstvo, a ona prirodno izrasta iz 
takvog društva u kome se sve, uključiv i moderno zakonodavstvo, 
ckreće oko »sigurnosti poseda« i »odnosa razmene«. Samo takvo 
društvo, kako tačno primećuje Hegel u Jenskoj Realfilozofiji, 
»traži čvrstu trajnu kontrolu i kroćenje«. Država treba da prevla- 
da to stanje u kome je imovina »vladajuća snaga«, što razara 
identitet i prouzrokuje »unutrašnju pobunu i mržnju«. 

U takvom stanju, kada društvom vladaju dve osnovne moći: 
državna moć i bogatstvo, u svetu opšteg otuđivanja (ne samo u 
realnom nego i idealnom svetu) i postvarivanja subjekta (pretva- 
ranja sopstva u stvar), kada je identitet opšteg i pojedinačnog 
uopšte nemoguć pa se jedinstvo može uspostaviti samo silom bi- 
rokratije i državne moći, koja se i sama povezuje s bogatstvom i 
postaje vrsta bogatstva, nužno se javljaju takvi likovi svesti kao: 
»poštena (moralna) svest«, koja žudi za »samom stvari« i traži 
opšte; »plemenita svest«, koja verno služi moćima ovoga sveta i 
laska im; »podla svest«, koja je nezadovoljna postojećim stanjem 
i »uvek je spremna na pobunu« (to je svest roba-radnika, koji se 
mora najzad odlučiti za »borbu na život i smrt«, da bi stekao pri- 
znanje i slobodu i ostvario jednakost); »rastrgana svest«, koja 
imejavijeg posjeva re pojelo var 
svetu je potrebna religija kao Bei a 

, E Iz stvarnosti u otuđenu ono- 


stranost, pa je »nesretna svest« preovlađujući ' A 
Numjerrakabnko i oblik : 
sti mišljenja i verovanja. j ik nastrojeno 

Očigledno je da Hegel vidi sve glavne nedostatke društva koje 
proučava i pokušava da ukaže na razrešenje njegovih suprotnosti 
na jedini način koji je njemu izgledao tada moguć. On uviđa 
nedostatke rada, koji je osnova i motor toga društva, pa ukazuje 
na njegovu razdrobljenost, apstraktnost i mehanički karakter, da 
muči, otkupljuje i osiromašuje čoveka, terajući ga »u stanje 
krajnjeg varvarstva«, da je »svest tvorničkog radnika svedena na 
najnižu razinu tuposti«. Zato je Marx tačno sagledao značaj 
sivarne kritike, koja je sadržana u Fenomenologiji, kao inače i u 
ranijim delima, a koja »često preduhitrava kasniji razvitak«, re- 
kavši da »u njoj leže skriveni svi elementi kritike i često već 
pripremljeni i izrađeni na način koji daleko nadmašuje Hegelovo 
stanovište«." Međutim, iz svog uvida u društvenu stvarnost svoga 
doba, iz svoje kritike, Hegel ne izvlači odgovarajuće konsekven- 
cije. Ono što on čini, kao spekulativni dijalektičar, sastoji se u 
tome da »izmiri« umnu ideju i stvarnost i da otuđenje koje je sa- 
gledao i shvatio pojmi kao univerzalni i nužni, neizbežni fenomen, 

taviše, sfera otuđivanja je »sredina« (Die Mitte), koja kod Hege- 
la ima presudnu ulogu, a prema tome je ne samo nužna nego i 
potrebna. Svest, subjekt, ne može doći k sebi u obliku duha druk- 
čije nego preko otuđenja. Osnovna šema kretanja u Fenomeno- 
logiji je: proces otuđivanja subjekta u obliku predmetnosti i 
obrnuti proces ukidanja toga otuđivanja u cilju uspostavljanja 
identiteta ideje i stvarnosti (subjektivnosti i objektivnosti). Dru- 
gim rečima, subjekt-objekt-pojam, ili: ideja — predmetnost (otu- 
đenje) — apsolutno znanje (pomirenje). 

Hegel je ispravno shvatio da stanje i proces otuđenja proizla- 
ze iz procesa rada u uslovima robne proizvodnje i podele rada. 
Zato je dijalektiku otuđivanja zasnovao na dijalektici rada, ljud- 
ske delatnosti uopšte, u takvom (klasnom) društvu, u kome su 
privatna svojina i novac, kao apstraktni izraz opšteg bogatstva, 
stvarna božanstva. Prauzor za Hegelov pojam otuđenja je proces 
ljudskog rada. Pošto je u ovome osnovni odnos — ispoljavanje 
subjektivnih snaga u objektu, opredmećivanje, odnos subjekta 
prema objektu, zato je dijalektika otuđenja u stvari dijalektika 
subjekta i objekta, ali već u Fenomenologiji se ta dijalektika shva- 
ta kao supstancijalna i apsolutna, dakle, kao spekulativna, a još 
više u kasnijem, dovršenom sistemu filozofije apsolutnog idealiz- 
ma. Otuda je prema ovoj teoriji otuđenja izgrađena i specifična 
teorija predmetnosti. Sva predmetnost je shvaćena kao sfera otu- 
đenja, svako opredmećivanje i ospoljavanje kao otuđivanje, a 
isto tako i ukidanje otuđenja kao — ukidanje predmetnosti uop- 
šte. Ta identifikacija opredmećivanja i otuđivanja je u najužoj 
vezi s tom mistifikacijom da Hegel svodi čoveka na samosvest, 
zanemarujući da je on čulno, predmetno biće. To pak vodi Hegela 
ka svođenju bogate i raznolike ljudske prakse na apstraktnu de: 
latnost, na mišljenje i proces imanentan svesti, tako da se ras- 


9) Marx — Engels, Werke Erginzungsband, I, S. 578. 

predmećivanje i ukidanje otuđenja sastoji samo u tome da svest 
iscrpe sve bogatstvo odredaba supstancije, da ih interiorizuje i 
da celu proteklu istoriju, kao i samu stvarnost, pretvori u »seća- 
nje« (Er-innerung), shvaćenu prošlost, u pojmovne odredbe mi- 
šljenja. Rezultat je apsolutno znanje, pojam, kao identitet sves- 
ti i predmetnosti, iluzorno ukidanje otuđenja. 

Marxova kritika Hegela, koja se odnosi na tu mistifikaciju 
i spekulativni izraz stvarne nemoći idealizma da rešava realne 
probleme, sasvim je ispravna, jer ukazuje na koren greške. Za 
Hegela nije suština otuđenja u tome »što se ljudsko biće opred- 
mećuje neljudski, u suprotnosti prema sebi samom, nego što se 
opredmećuje za razliku i u suprotnosti prema apstraktnom miš- 
ljenju«, a zato on »prisvajanje. .. suštinskih snaga čoveka« shva- 
ta samo kao proces koji se odvija »u svesti«, kao prisvajanje pre- 
dmeta u obliku »misli i kretanja misli«, što znači da je već u 
Fenomenologiji sadržan »nekritički pozitivizam« i »nekritički i- 
dealizam«, tj. »to filozofsko ukidanje (Aufl&sung) i ponovo uspo- 
stavljanje postojeće empirije«, i da je Fenomenologija »skrivena, 
samoj sebi još nejasna i mistifikujuća kritika«." Realno shvata- 
nje otuđenja bilo bi ono koje uviđa da je »otuđenje samosvesti« 
samo »izraz stvarnog otuđenja ljudskog bića«, a ukidanje otuđe- 
nja nije »utelovljavanje u samosvesti«, niti puko misaono svari- 
vanje date stvarnosti, nego menjanje uslova koji rađaju otuđe- 
nje, što zahteva praktičnu akciju, revolucionarni napor i rizik 
borbe. Hegel naravno nije negirao praktičnu delatnost, ali ju je 
podređivao teorijskoj. U pismu Niethammeru (28. 10. 1808) Hegel 
je izrekao svoje mišljenje o tome: »Svakodnevno se sve više ube- 
đujem da teorijski rad ostvaruje u svetu više no praktičan; ako je 
revolucionisano carstvo predstave, stvarnost neće izdržati«. 

Međutim, to shvatanje o teorijskom radu je Hegela odvelo od 
revolucionarnih mladenačkih stremljenja i sve više navodilo na 
stav o pomirenju sa stvarnošću, kao što je i celu njegovu filozof- 
sku koncepciju stvarnosti pretvorilo u kontemplativnu, u puko 
razumevanje onoga što jeste, bez osvrta na ono što se predstavlja 
kao ideal, koji treba da bude, ali koji, prebivajući u elementu 
predstave, može biti potpuno proizvoljan. Otuda je njegova dija- 
lektika potpuno okrenuta prema prošlosti, pa iako je istorijska, 
upravo usled navedenoga i zato što je stvarnost shvaćena u pos- 
tajanju i razvitku kroz protivrečnosti, ipak nije istinski povesna 
dijalektika, tj. nije okrenuta k budućnosti, k mogućnostima koje 
će se tek ostvariti, ne usmerava aktivnost čoveka ka onome još- 
-ne-postojećem, što otvara perspektivu za svestrani razvitak ljud- 
ske ličnosti, bogate individualnosti, u istinskoj zajednici — »po- 
društvljenom čovečanstvu«, koje je nagovestio Marx. Doduše, ten- 
dencije k anticipaciji budućnosti nisu bile odsutne, ali ni jake, 
kod mladog Hegela. Tako, pišući o načinima razmatranja priro- 
dnog prava, Hegel izriče interesantnu misao: »Apsolutni totalitet 


10) Marx — Engels, Werke, Erginzungsband, I, S. 572—3. 

se zadržava kao nužnost u svakoj od svojih potencija, proizvodi 
se na njoj kao totalitet, ponovo uspostavlja tu isto tako prethod- 
ne potencije, kao što anticipira one sledeće«." Pa čak i u svojim 
razmatranjima o kraljevini Wiirttembergu (1815-16) obraća paž- 
nja na nagoveštaj budućih vremena u tadašnjim političkim zbiva- 
njima: »Istorijski procesi, koje mi ovde vidimo pred sobom, imaju 
svojevrsnu draž, da ne sadrže toliko znatan deo prošloga, koliko 
istoriju budućih vremena«.'* Ono što omogućava Hegelu da izriče 
ovakve misli je ubrzani proces razaranja feudalnih institucija i 
odnosa i nadiranja buržoaske klase, čiji program je bio uspostav- 
ljanje novih društvenih odnosa, zasnovanih na političkoj slobodi 
i formalnoj jednakosti. Ali kad je buržoazija s tim svojim progra- 
mom prodrla, kad je u osnovi bio prihvaćen, onda Hegel nije 
mogao više videti dalju budućnost drukčije nego samo kao pot- 
puno ostvarivanje toga programa u praksi, jer nije video niti je 
tada bilo drugih društvenih snaga (do 1830) s nekim drugim pro- 
gresivnijim programom, ako izuzmemo utopije usamljenih poje- 
dinaca. Pa ipak je Hegel prebrzo zaboravio ili možda potisnuo 
svoje načelo istinske slobode prema kome se imao ostvariti 
identitet posebnoga i opštega u zajednici, na taj način, da se us- 
postavi odnos identičnosti između onih kojima se upravlja i onih 
koji upravljaju, tj. da onaj koji vlada bude sam onaj kojim se 
se vlada's. Ili je možda smatrao da je kraj istorije nastupio već 
samim tim što se pojam slobode čoveka kao čoveka (bez obzira 
na rasu, nacionalnost, položaj itd.) probio u svest ljudi savreme- 
ne epohe, pa ostaje samo empirijsko pitanje njegove postupne 
potpune realizacije. U svakom slučaju njegova dijalektika ostaje 
jednostrana, vremenski jednodimenzionalna, jer zna samo za je- 
dnu dimenziju vremena — za prošlost. Zato Hegel razmatra isto- 
riju post festum, kada je već dovršena, smatrajući da se mudrost 
pojavljuje na kraju, kao što »Minervina sova počinje svoj let tek 
u suton«'“. Filozofija po Hegelu uvek dolazi »prekasno« da bi išta 
mogla pomoći ljudima, kao tvorcima istorije. U tom smislu je 
za njega dijalektika istorije iracionalna i nepredvidljiva. Speku- 
lativna dijalektika je samo naknadno racionalizuje i shvata. 


11) Hegel, Schriften zur Politik und Rechtsphilosophie, S. 410. 
12) Ibid., S. 158. 
13) Ibid., S. 496. 
14) Hegel, Osnovne crte filozofije prava, Sarajevo 1964, str. 19. 

I 


Marx nam nije ostavio cjelovitu teoriju o formiranju klasne 
svijesti proletarijata. Također nam nije ostavio cjelovitu teo- 
riju partije. U njegovim djelima postoje samo fragmentarni ele- 
menti takve teorije, i ti se elementi često čine kontradiktorni, 
jer osvjetljavaju čas jedan, čas drugi aspekt formiranja klasne 
svijesti, već prema tome koji preteže u marksističkoj analizi. Čas 
je to elemenat koji zastupa dugoročno subjektivno sazrijevanje 
proletarijata — s obzirom na samo stanje proletarijata, tj. na 
položaj koji proletarijat zauzima u procesu kapitalističke proiz: 
vodnje i uopće u buržoaskom društvu. A čas je to elemenat ko- 
ji ističe neposrednu subjektivnu nedozrelost istog proletarijata 
— s obzirom na težinu bijede, alijenaciju, surovost, i naročito 
pokoravanje ideologije vladajuće klase, što sve proizlazi iz istog 
stanja proletarijata. 

Historijska je zasluga Lenjinova da je spojio ove rasute ele. 
mente u nastojanju da formulira koherentnu teoriju formiranja 
svijesti proleterske klase, teoriju koja je pretpostavka njegove 
teorije organizacije. Mnogi nesporazumi u pogledu ove teorije 
organizacije i mnogi neopravdani sporovi oko Lenjina tokom 
XX stoljeća, proizlaze iz odbijanja da se shvati takvo teorijsko 
ishodište. 

Doista, kada se govori o lenjinističkoj teoriji organizacije, 
postoji težnja za isključivim pozivanjem na knjigu Šta se radi? i 
svođenjem više od četvrt stoljeća neumorne aktivnosti u područ- 
ju organizacije jedino na principe izložene u tom djelu. Ukoli- 
ko se u Lenjinu ne vidi hipokritskog Machiavellija koji hotimi- 
ce prešućuje dio svojih namjera kada je »konjunktura nepovolj- 
na«, ukoliko mu se priznaje minimum ideološke dobronamjer- 
nosti i kohezije, bez kojih diskusija o njegovim idejama gubi 

cjelokupni smisao, ovaj pojednostavljeni pokušaj očito bi ostao 
nezasnovan. U Lenjinovom opusu postoji konstantnost nekih 
ključnih tema koje su najčišće i najuvjerljivije izložene u Šta da 
se radi? Međutim, kako se njegovo iskustvo postepeno oboga: 
ćivalo — prije svega iskustvo iz revolucionarne borbe ruskog 
proletarijata u 1905—6. i 1917, a u znatnoj mjeri i iskustvo me- 
đunarodnog radničkog pokreta za vrijeme i neposredno nakon 
prvog svjetskog rata — Lenjin integrira u svoju teoriju organi- 
zacije seriju dopunskih elemenata koje će naročito obraditi u 
spisima o krahu socijal-demokracije 1914—1916, u knjizi Drža- 
va i revolucija i drugim glavnim spisima iz 1917, u dokumentima 
sa prvih kongresa Komunističke internacionale i u Dječjoj bole- 
sti. Cjelina ovih elemenata, sakupljenih oko osnovnih teza u Šta 
da se radi?, koje u nekim aspektima i korigira, predstavlja lenji- 
nističku teoriju organizacije, tj. rezime općih Lenjinovih misli na 
tom području, a ne samo jedan momenat te misli, ograničen u 
vremenu. 

Druga uvodna napomena odnosi se na pokušaj brojnih kriti- 
čara — takav pokušaj očitovao se i kod nekih učesnika Korču. 
lanske ljetne škole — da pobiju lenjinističku teoriju organizacije 
oslanjajući se na birokratsku praksu postlenjinističkog SSSR-a, 
koju je, navodno, ova teorija »inspirirala«. Radi se o očitoj me- 
todološkoj zabludi. Doista, jedinstvo teorije i prakse koje mark. 
sisti zahtijevaju — a čini se da ga je Lenjin prvi preuzeo u vla: 
stite svrhe — omogućava stalnu konfrontaciju teorija sa njiho- 
vim praktičkim rezultatima. Međutim, to jedinstvo zahtijeva 
pružanje dokaza da rezultati prakse proizlaze iz teorije — a ne iz 
različitih faktora, odnosno drugih suprotnih teorija. Osuditi pri- 
ručnik za kirurgiju jer kirurg nije uspješno obavio operaciju 
iako je studirao iz tog priručnika, nije seriozan znanstveni pos- 
tupak. Potrebno je pružiti i dokaz da je primjena teorija izlože- 
nih u priručniku prouzročila bolesnikovu smrt — a ne jedan od 
tisuću različitih faktora koji mogu utjecati na odvijanje kirur- 
škog zahvata, bez znanja teoretičara ili zbog odlučnog odbijanja 
da se primijeni stečeno znanje. 

Konačno, potrebno je razlikovati ono što u lenjinističkoj teo- 
riji organizacije ima univerzalnu vrijednost, tj. primjenjuje se 
na cijelu epohu opće krize kapitalizma i na taj način proizlazi iz 
cjeline fundamentalnih karakteristika buržoaskog društva, ka- 
pitalističke proizvodnje i klasne prirode proletarijata — od ono: 
ga što je sporedno i što proizlazi iz specifičnih uvjeta vremena 1 
prostora. Dovoljan je jedan primjer: koliko se samo puta navo- 
dilo odlomak iz Šta da se radi? protiv izbora partijskih komite- 
ta u korist njihova postavljenja od Centra, kao dokaz za bitno 
»antidemokratske« Lenjinove stavove? Zaboravlja se dodati da 
Lenjin isključivo opravdava ove prijedloge teškim uvjetima ile- 
galnosti u kojima se našla mlada socijal-demokratska radnička 
partija Rusije; zaboravlja se da knjiga Šta da se radi? proklami- 
ra u isto vrijeme potrebu najširih izbora i javnosti svih komiteta 
i svih leadera partije, čim je osiguran minimum demokratskih 

sloboda, i da Teze II Kongresa Komunističke internacionale po- 
tvrđuju princip ravnopravnosti svih komiteta izrijekom praveći 
iznimke samo u uvjetima potpune ilegalnosti. 


II 


Lenjinistička teorija formiranja klasne proleterske svijesti 
polazi od bitne marksističke distinkcije klase po sebi i klase za 
sebe, koju je mladi Marx već postavio u Bijedi filozofije. Iz ove 
distinkcije proizlaze koncept objektivnog postojanja društvenih 
klasa, nezavisno od stupnja njihove svijesti, i koncept objektivne 
klasne borbe, nezavisno od stupnja samorazumijevanja povijes- 
nih interesa postojećih klasa. Ova dva koncepta, objektivnog 
postojanja klasa i objektivne klasne borbe, neophodna su za unu- 
tarnju koheziju historijskog materijalizma i za shvaćanje čuve- 
ne definicije Komunističkog manifesta: »Čitava historija čovje- 
čanstva je historija klasnih borbi«. Očito je da su antički robovi 
i srednjovjekovni kmetovi bili mnogo manje svjesni svojih po- 
vijesnih klasnih interesa nego današnji britanski ili američki 
radnici. Negirati karakter klasnih borbi u velikim suočavanji- 
ma između Kapitala i Rada, u velikim klasnim akcijama prole- 
tarijata kao što su na primjer generalni štrajk 14. jula 1948. u 
Italiji ili belgijski generalni štrajkovi u 1950. i 1960—61, pod 
izgovorom da svijest angažiranih proletera u ovoj borbi nije bi- 
la na visini historijskog zahtjeva ili da su se proleteri borili za 
političke ciljeve koji nisu izlazili iz okvira buržoaske demokra- 
cije — to znači negirati ovaj koncept objektivne klase i objek- 
tivne klasne borbe i staviti upitnik na čitav historijski materi- 
jalizam. Više ne bi društveno biće određivalo svijest, već svijest 
— i samo ona — omogućavala bi da se prosudi realnost jedne 
društvene borbe koja obuhvaća milijune pojedinaca. 


Ali kao što lenjinistička teorija organizacije ustaje protiv 
promašaja ovog kranjeg subjektivizma, ona se odlučno suprot- 
stavlja ne manje mehaničkom objektivizmu. Pod izgovorom da 
je klasna borba za Marxa neizbježan rezultat postojanja kapita- 
lističkog društva i antagonizama koji to društvo razdiru, meha- 
nički objektivizam vidi u svijesti automatski odraz socijalne eg- 
zistencije i na taj način briše bitnu posebnost klasne proleter- 
ske borbe, koja je razlikuje od svake klasne borbe u prošlosti; 
to jest, obaveza radničke klase da zamijeni društvo i ekonomiju 
kojim upravljaju slijepi i objektivni zakoni, svjesnom izgrad- 
njom novog društva i ekonomije kojim će upravljati klasna svje- 
sna uprava udruženih proizvođača. 


Budući da izgradnja socijalizma ne može biti automatski re- 
zultat niti klasne borbe u krilu buržoaskog društva, niti jedno- 
stavnog oslobođenja elemenata novog društva, prisutnih u krilu 
starog društva, već rezultat svjesne organizacije proizvođača, ni- 
VO svijesti ovih proizvođača uvjetovat će u značajnoj mjeri šan- 
se za uspjeh pothvata. 

Drugim riječima: iz Marxove distinkcije koncepta klase po 
sebi i klase za sebe, Lenjin je izveo distinkciju između koncepta 
elementarne klasne borbe — neminovnog spontanog rezultata 
klasnih kontradikcija koje je sam kapitalistički način proizvod- 
nje uveo u krilo buržoaskog društva — i koncepta revolucionarne 
klasne borbe, koja jedina omogućava da se prva borba preobrazi 
u uspjeli juriš protiv kapitalističke privrede i buržoaskog dru- 
štva, a čiji uspjeh bitno zavisi od nivoa svijesti, organizacije i 
rukovodstva proletarijata. 


Dakako, predbacivanje »voluntarizma«, tako često upućeno 
Lenjinu, neophodno je, jer revolucionarna klasna borba u nje 
govoj teoriji nije nikada mehanički odvojena od elementarne 
klasne borbe. Ona može biti samo proizvod elementarne klasne 
borbe u izvjesnim, jasno ograničenim objektivnim historijskim 
uvjetima. Suprotno narodnjacima, Lenjin nije nikada vjerovao 
da bi jednostavna »revolucionarna volja« ili »revolucionarni od- 
goj« mogli proizvesti pobjedonosnu revoluciju pod carizmom. 
Uvijek je nastojao istaknuti da su ta »volja« i »odgoj« morali 
poći od elementarne klasne borbe specifične društvene klase, 
proletarijata, kojem je razvoj kapitalizma u Rusiji dao borbene 
i organizacione sposobnosti kakvim dotad nije raspolagala nijed- 
na društvena klasa pretkapitalističke Rusije. Također je precizi- 
rao da jedino u tačno određenim historijskim uvjetima — uvje- 
tima koji omogućavaju periodično stvaranje predrevolucionar- 


nih kriza, uslijed nagomilanih kontradikcija u krilu ruskog dru- 
štva pod carizmom — napor da se elementarna klasna borba 
preobrazi u revolucionarnu klasnu borbu može donijeti ploda. 


Izvan ovih premisa, koje jedine pružaju objašnjenje kako sva- 
kidašnja klasna borba može proizvesti »klasu po sebi«, klasnu 
proletersku svijest, djelo revolucionarne avangarde nije moglo 
imati uspjeha. Bit će interesantno ispitati socio-ekonomske os- 
nove ovih premisa, u okviru historijskog materijalizma; o tome 
ćemo govoriti kasnije. Zadržimo se zasad na slijedećem: razlika 
između lenjinističke teorije organizacije i drugih mehanicističkih 
ili voluntarističkih teorija, nije u tome da ona negira očite veze 
između elementarne klasne borbe proletarijata i revolucionarne 
klasne borbe, niti da opovrgava da prva predstavlja preduvjet 
druge (da veća širina prve olakšava procvat druge). Ono što je 
razlikuje, to je da negira automatske i spontane veze između 
prve i druge, da smatra da će druga proizaći iz prve samo ukoli- 
ko se objektivnim uvjetima, koji moraju prethoditi njenom pro- 
cvatu, pridruži niz subjektivnih elemenata koji nisu njihova fa- 
talna posljedica. Upravo ovdje nalazimo cjelokupno produblji- 
vanje marksističke teorije formiranja klasne proleterske svije- 
sti koje je Lenjin izvršio svojom teorijom organizacije. 

JII 


Tačan stupanj svijesti proletarijata nije niti automatski pro- 
izvod njegova mjesta u procesu proizvodnje, niti automatski pro- 
izvod njegova iskustva (dakle širine njegovih prošlih i sadašnjih 
borbi). Taj stupanj proizlazi iz sveukupnosti mnogo složenijih 
faktora, čija interakcija jedino omogućava da se konačno ob- 
jasni, zašto je, u određenoj epohi i u određenoj zemlji, on upra- 
vo takav. 


Lenjinistička teorija formiranja klasne proleterske svijesti 
objašnjava prije svega da to formiranje predstavlja neravno- 
mjerni i diskontinuirani proces. Neravnomjerni i diskontinuira- 
ni proces formiranja klasne proleterske svijesti u prvom redu je 
odraz neravnomjernog i diskontinuiranog historijskog procesa 
formiranja samog proletarijata. 


Najamni radnici, kakvi se pojavljuju u datom momentu jed- 
ne zemlje, nisu bili osuđeni u istom momentu i u istim okolno- 
stima da prodaju svoju radnu snagu. Jedni su industrijski prole- 
teri, sinovi industrijskih proletera kroz više generacija. Drugi su 
svježe istrgnuti iz rodnog sela i tradicionalne poljoprivrede. Jed- 
ni su formirani životom i kolektivnom disciplinom velike tvor: 
nice. Drugi trpe korporatistički utjecaj malog poduzeća i rada 
poluzanatskog tipa. Jedni su impregnirani civilizacijom velikih 
gradskih centara u kojima kolektivni život, izvan tvornice, pro- 
dužava potpuno prirodno impulse solidarnosti, proizašle iz sa- 
mog industrijskog rada. Drugi podnose dvostruki efekat alije- 
nacije proleterskog stanja i izoliranog i atomizirajućeg poluru- 
ralnog stanovanja. Jedni su odgajani od djetinjstva u radničkim 
organizacijama. Drugi su podvrgnuti ideološkom utjecaju buržo- 
aske klase preko klerikalnih ili »neutralnih« organizacija. Raz- 
nolikost svijesti proletarijata u određenom momentu je u funk- 
ciji stratifikacije koja odražava različito historijsko porijeklo i 
uvjete života i rada pojedinih proleterskih slojeva. 


Uz objektivno korijenje ove stratifikacije proletarijata, jav- 
ljaju se ne manje važni subjektivni korijeni. Svaki radnik ne 
podnosi na isti način i u istom stupnju ideološki utjecaj vlada- 
juće klase. Razlike u iskustvu, inteligenciji, temperamentu, ka- 
rakteru, prouzročit će različito reagiranje pojedinih članova is- 
te društvene klase, podvrgnute istim snagama eksploatacije i u- 
gnjetavanja. Prije ili kasnije, veći dio klase angažirat će se u 
borbi — ali činjenica, da jedni to čine prije drugih, i da bolje 
shvaćaju opći cilj ove borbe, očito ima odlučnu važnost na sva: 
kodnevno ponašanje jedinih i drugih, naročito izvan perioda ve: 
like borbe. Ako društvena stratifikacija proletarijata ima objek- 
tivne uzroke, subjektivna stratifikacija dovodi, u vezi s njom, do 
diskontinuiranog karaktera razvoja klasne svijesti. A on proizlazi 
iz fundamentalne karakteristike kapitalističkog društva i prole- 


TREE stanja, što je ovim povodom potrebno posebno istaknu- 
l. 

Radnička klasa podnosi kapitalističku eksploataciju ne pre- 
ma bilo kojem prethodnom ideološkom izboru, već prema ne- 
minovnoj ekonomskoj nužnosti, kojoj ne može izbjeći u »nor- 
malnim« uvjetima. Ona ne može trajno prestati s radom, jer je 
tada osuđena da umre od gladi (u neokapitalističkim zemljama 
sa »velikodušnim« društvenim zakonodavstvom, odštete za štrajk 
se nemilosrdno ukidaju nakon izvjesnog vremena, ukoliko bur- 
žoaske vlasti zaključe da negativna ličnost »ne želi da radi«). To 
znači da se ona ne može neprestano boriti, i da osim revolucio- 
narnih borbi koje postavljaju na dnevni red obaranje kapitalis- 
tičkog režima, svaka klasna borba u tom režimu neizbježno re- 
zultira djelimično »reprivatizacijom« klase, kada je borba zavr- 
šena. Jedino najsvjesniji, najenergičniji i najuporniji elementi 
oduprijet će se toj tendenciji povratka »borbi za opstanak«, »pri- 
vatnom životu«, koja proistječe iz same strukture kapitalističkog 
društva i ekonomije. 

Ova objektivna struktura odražava se i u mentalnoj, ideološ- 
koj strukturi, tendencijom k interiorizaciji i svakidašnjem prih- 
vaćanju kapitalističkih proizvodnih odnosa. Čak i »najuporniji« 
radnici kupuju kruh, plaćaju stanarinu i poreze, te tako svako- 
dnevno reproduciraju robno-novčane odnose, koji predstavljaju 
osnovu kapitalističkog načina proizvodnje, a da tu ništa ne ra- 
zumiju. Decenijama su vodili surove klasne borbe, računajući i 
političke borbe (kao što je britanskih čartista), oružane pobune 
(npr. radnika u Lyonu), ne shvaćajući ipak da bi kapitalizam 
bio nemoguć bez univerzalizacije robno-novčanih odnosa, bez 
transformacije radne snage u robu i proizvodnih sredstava u 
kapital. 

Neophodan je napor u teorijskom informiranju i formiranju 
da bi se osvijetlile sve tajne i misterije kapitalističke eksploata- 
cije. Ovaj napor, per definitionem može biti jedino individua- 
lan (ili u najboljem slučaju mogu ga poduzeti uske grupe po- 
jedinaca). On ne može biti neposredni proizvod iskustva. A ve- 
lika masa uči jedino iz iskustva. Došavši na najviši stadij, stadij 
razrade i asimilacije naučne teorije, formiranje klasne svijesti 
proletarijata postaje dakle neizbježan individualizirani i indivi- 
dualizirajući proces (to je uostalom jedan od bitnih mehaniza- 
ma kroz koji alijenirani i dehumanizirani radnik može započeti 
da osvaja nezavisnu individualnost. Ali to je druga priča). Taj 
proces postaje i proces diferencijacije u krilu radničke klase. 


IV 


Lenjinistički koncept klasne proleterske svijesti, podignut na 
najviši nivo, oslanja se i na relativno autonomnu ulogu marksi- 
stičke teorije u historijskom procesu. Drugim riječima, on im- 
plicira nemogućnost da se dođe do globalne svijesti o proleter- 
skom stanju i uvjetima njenog prevazilaženja — do globalne svi- 
jesti o kapitalizmu i socijalizmu — na čisto eksperimentalnoj, 
empirijskoj, pragmatskoj bazi. 

Iskustvo radnika i sektorskih grupa radnika očito je frag: 
mentarno i fragmetirano iskustvo društvene stvarnosti, ograni- 
čeno određenim vidokrugom u kojem se odvija njihova egzisten- 
cija: nekoliko poduzeća, četvrti, gradova. Borbe koje polaze od 
ovog neposrednog iskustva nose zato pečat parcelizirane svijesti, 
a ona otkriva — čak i kad nastoji da to negira — parcelizirani 
rad, koji je svojstvo proletarijata s neizbježnom posljedicom rei- 
fikacije, alijenacije i »krize svijesti«. 


Neminovno korporatistički karakter ovih borbi implicira da 
elementarna klasna svijest koja rezultira iz elementarnih klas- 
nih borbi sadrži mnoge aspekte suprotne klasnoj borbi u dubo- 
kom i historijskom smislu tog pojma. Parcelizirana svijest repro- 
ducira podjele u krilu proletarijata, koje proizlaze iz samih u- 
vjeta kapitalističke proizvodnje i koje buržoazija nastoji održa- 
ti pod svaku cijenu. Proletarijat postaje klasa za sebe — »kon- 
stituira se u klasu«, da preuzmemo Marxov izraz — samo u mje- 
ri u kojoj ovi faktori sektorske, korporatističke, lokalističke, re- 
gionalističke, nacionalističke, rasističke podjele, priznaju nad- 
moć unifikatorske svijesti zajedničkih interesa svih proletera, 
neovisno od osobitosti njihove struke, zanimanja, kvalifikacije, 
stanovanja, rase, religije ili nacionalnosti. 


Međutim, ako kapitalistički način proizvodnje u izvjesnoj e- 
tapi razvoja neosporno pomaže izbijanju ujedinjavajućih i op- 
ćihb borbi radničke klase, ipak je potrebno mnogo da ove borbe 
postanu dostatne za zamjenu fragmentarne i parcelizirane svi- 
jesti, globalnom, totalizirajućom svijesti o svim kapitalističkim 
suprotnostima i o svim uvjetima pobjede socijalizma. Nezavis- 
no od navedenih faktora, koji sputavaju formiranje takve glo- 
balne svijesti, postoji jednostavna činjenica da su ove opće bor- 
be jedino »tačni« momenti radničke egzistencije, koji nastaju 
samo jednom ili dvaput za života svake radničke generacije (u 
nekim generacijama čak nijednom: cfr. Njemačka između 1933. 
i 1968!). U tim uvjetima, čisto empirijsko porijeklo svijesti ma- 
se, isključivo zasnovano na onom što je doista proživljeno, čini 
faktore, koji određuju fragmentarni karakter radničke svijesti, 
mnogo moćnijima od faktora koji djeluju u suprotnom pravcu. 


Jedna od glavnih misli u Šta da se radi? koja čuva svu svoju 
univerzalnu vrijednost danas kao i u trenutku kada je djelo na- 
pisano, jest da proletarijat može formirati globalnu svijest o 
kapitalističkoj stvarnosti — njezinoj vlastitoj egzistenciji — je- 
dino kroz globalnu društvenu praksu, tj. kroz političku praksu. 
Tačnije: jedino može doseći do te klasne svijesti, razvijene do 
najvišeg nivoa, ona manjina radničke klase koja je spremna i 
sposobna da slijedi permanentnu političku aktivnost i u razdob- 
ljima povlačenja masovnih pokreta, u fazama »reprivatizacije« 
većeg dijela radnika i fazama plime utjecaja buržoaske i sitno- 
buržoaske ideologije u krilu radničke klase. To je materijalis- 
E osnova neophodnosti avangarde partije koju Lenjin pro- 
klamira. 

Bezbrojni su nesporazumi i zlobne interpretacije oko načina 
na koji Lenjin odlučno daje prvenstvo političkom praxisu, koji 
konstantno otkriva sve aspekte kapitalističke stvarnosti, u sup- 
rotnosti sa praxisom trade-unionista (»ekonomista«), koji se za- 
dovoljavaju bunom radnika zbog momentane eksploatacije i pot- 
činjavanja u vlastitom poduzeću, kvartu, gradu (konačno regiji 
i zemlji). Teorijske osnove ove koncepcije ipak su jasne. Ono što 
Lenjin osporava — i što su prije njega osporavali Marx i Engels, 
izuzev možda nekih rečenica u djelima iz mladosti, uglavnom is- 
trgnutih iz njihova konteksta— to je da postupna i diskontinu- 
irana akumulacija neposrednog iskustva uspijeva »konačno« da 
reproducira teorijsku analizu, koju je jedino mogao inicijalno 
proizvesti poseban napor (naravno, u historijskom kontekstu 
određenom u krajnjoj analizi prethodnim postojanjem buržoas- 
kog društva i klasne proleterske borbe). Stotina štrajkova za ne- 
posredne revindikacije, organiziranih s najvećom žestinom, ne- 
će nužno dovesti do globalne socijalističke klasne svijesti. Do- 
voljno je proučiti iskustvo klasnih borbi u Velikoj Britaniji u 
drugoj polovini 19. st, iskustvo klasnih borbi u SAD u razdob- 
lju 1940—1970, pa da se to odmah primijeti. 


Jedino aktivnost koja prevazilazi aktivnost »ekonomističkih« 
borbi, može konačno dovesti do svijesti koja prelazi svijest tra- 
de-unionisma. Teško se može prihvatiti premise materijalistič- 
ke dijalektike, marksističke teorije spoznaje, i osporiti zasnova- 
nost ove Lenjinove teze. Nužnost avangardne radničke partije 
proistječe dakle iz nužnosti stalnog sprovođenja takve aktivno- 
sti i iz nemogućnosti radničke mase u cjelini, da vodi kontinui- 
ranu akciju u kapitalističkom sistemu s obzirom na vlastitu ob- 
jektivnu stratifikaciju i moćne subjektivne prepreke, koje spre- 
čavaju konstantnu, postepenu i kontinuiranu akumulaciju klas- 
ne svijesti u svome krilu. 


Avangardna partija funkcionira dakle objektivno kao kolek- 
tivno pamćenje radničke klase, koje sprečava da se znanja aku- 
mulirana tokom faza općih borbi izgube u slijedećim, neizbježnim 
fazama jenjavanja ovih borbi, i koje osigurava kontinuitet aku- 
mulacije svijesti u uvjetima diskontinuiteta političke aktivnos- 
ti masa. 


V 


Koncept avangardne partije vraća nas konceptu periodičnih 
klasnih borbi, cikličkog karaktera velikih radničkih eksplozija. 
Tako naknadno otkrivamo materijalističku osnovu lenjinističke 
teorije organizacije. Odvojena organizacija radničke avangarde 
zavisi od zadataka koje treba ispuniti. Ona je instrument rada da 
se dođe do određenog cilja: transformiranja općih radničkih eks- 
plozija u uspjele juriše protiv kapitalističke ekonomije i bur- 
žoaske države; uspješnog rušenja kapitalističkog sistema i pos: 
tavljanja na njegovo mjesto radničke države — diktature pro- 

letarijata — koja s uspjehom započinje izgradnju socijalističkog 
društva. 

Avangardna organizacija odvojena od mase, nije jedini mo- 
gući model radničke organizacije. Ona je funkcija određene his- 
torijske perspektive: neizbježnosti srednjih ili dugoročnih revo- 
lucionarnih eksplozija, koje će se transformirati u pobjedonos- 
ne revolucije jedino zahvaljujući aktivnosti organizirane avan- 
garde. Izvan ove aktualnosti revolucije, odvojena organizacija 
avangarde opravdava se samo s obzirom na čisto ideološke po- 
kretače, koji se izlažu opasnosti da degeneriraju u sektaštvo. 
Kada se predviđaju jedino parcijalne borbe, samo postepena a- 
kumulacija iskustva ostaje moguća za široke mase, a jedina pos- 
rednička uloga avangarde bila bi prenošenje znanja putem pro: 
pagande i odgoja — no ta uloga ne opravdava odvojenu organi- 
zaciju i dozvoljava svoju realizaciju u krilu organizacije mase 
pod uvjetom da organizacije poštuju minimum unutarnje demo- 
kracije. 

Tim povodom potrebno je naglasiti da je Lenjin imao odre- 
đeno mišljenje o aktualnosti revolucije prije 1914. samo u po- 
gledu Rusije (i nekih drugih zemalja Istočne Evrope). S obzi- 
rom na tu perspektivu, on se suzdržao da hvali odvojenu avan- 
gardnu organizaciju u odnosu na socijal-demokratske partije 
masa prije 4. augusta 1914. Lenjin se zadovoljavao unapređiva- 
njem dosta labave koordinacije raznih struja ljevice u krilu II 
Internacionale, naročito prilikom diskusija o stavu koji treba 
usvojiti prema imperijalističkom ratu na obzorju. Tek kada je 
izbijanje rata uvjerilo Lenjina da je svjetski kapitalistički sis- 
tem ušao u historijsku fazu opće krize, koja je postavila revolu- 
cije na dnevni red u mnogim zemljama, tek tada je proširia 
princip odvojene avangardne organizacije na cijeli svijet i izjas- 
nio se za osnivanje Komunističke internacionale. 

Ciklički karakter eksplozije velikih borbi cjelokupnog pro- 
letarijata, koje su potencijalno revolucionarne, proizlazi iz kom: 
pleksnih uvjeta neophodnih za duboki potres buržoaskog dru- 
štva i animiranje radnika da prevaziđu stadij borbi za neposred- 
ne revindikacije. Tek iznimno naći će se sjedinjeni svi potreb- 
ni faktori: objektivni (duboka kriza kapitalističkih proizvodnih 
odnosa) i subjektivni (razdor i sve veća paraliza vladajućih 
klasa; slabljenje ugnjetavačkog aparata; sve veće nezadovolj- 
stvo radnih masa koje dostiže nivo gluhog gnjeva; sve jači osje- 
ćaj da se motivi nezadovoljstva ne mogu liječiti putem postepe- 
nih reformi i raznih »legalnih« postupaka ispravljanja, već da 
zahtijevaju direktnu akciju; zatim sve veće povjerenje masa u 
vlastite snage, tj. u sposobnost pokretanja takve akcije itd). U- 
zevši u obzir duboke tendencije interiorizacije kapitalističkih od- 
nosa i reprivatizacije radničke mase neposredno nakon parcijal- 
nih borbi, tendencije inherentne samom kapitalističkom načinu 
proizvodnje, očito je da stjecanje faktora koji čine situaciju zre- 
lom za revolucionarne ili potencijalno revolucionarne eksplozi- 
je, može biti samo iznimno. Iz istih razloga — kojima se u ovom 

slučaju priključuju težina poraza i skepticizam rođen iz poraza 
— propalu eksploziju, koja nije dostigla svoj cilj, ne može u krat- 
kom roku slijediti drugi uzlazni val općih borbi, već opadanje 
borbenosti masa, sve dok novi skup povoljnih uvjeta ne otpoč- 
ne novi uspon. Ovdje govorimo o »eksploziji«, ne u smislu izoli- 
ranih događaja, već faza klasne borbe koje se radikaliziraju i ge- 
neraliziraju progresivno, u suprotnosti sa fazama raspršenih Be 
rbi svedenih samo na neposredne ciljeve (ovdje ne možemo ob- 
vaditi odnose koji postoje između ekonomskog ciklusa i ciklusa 
klasnih borbi, ali ćemo samo usput naznačiti da ti odnosi ne 
predstavljaju mehaničku i direktnu kauzalnu relaciju). 

Ulogu koju avangardna organizacija treba ispuniti u odnosu 
na ove periodičke eksplozije općih borbi, mora se ispitati isto- 
vremeno za pripremne faze potencijalno revolucionarnih borbi 
i za faze općih borbi u užem smislu. Radi se o dvostrukom as- 
pektu dijalektičkog odnosa »avangarda masa« koji bi trebalo 
rasvijetliti. Međutim, sama priroda socijalističke revolucije, pre- 
uzimanje vlasti destrukcijom buržoaskog državnog aparata, im- 
plicira nužnost svjesno centralizirane akcije rasutih borbi, pa 
bile one i goleme širine. Ako se buržoasko društvo zaista počinje 
dezintegrirati na periferiji, u fazama oštrih revolucionarnih kri- 
za, ova dezintegracija ne može nikada doprijeti do automatske di- 
solucije buržoaske države. Buržoaska država mora biti svjesno 
uništena. Kada uništenje nije ostvareno, može se uspješno zače- 
ti kontrarevolucionarni proces, čak i sa brojčano malim snaga- 
ma, koje se suprotstavljaju vrlo brojnim masama. Uloga ostata- 
ka carske armije, u odlučnim danima razdoblja novembar 1918 
—- mart 1919. u Njemačkoj, najbolji je primjer, s najtragičnijim 
historijskim posljedicama. 


VI 


Odnos između avangarde i mase u revolucionarnom periodu 
prije svega je pedagoški posrednički odnos. Avangardna organi- 
zacija ne funkcionira samo kao kolektivno pamćenje klase, već 
konstantno nastoji da prenosi saznanja akumulirana zahvalju- 
jući prethodnim borbama i iskustvima, što je moguće većem 
broju proletera. 

Kada govorimo o pedagoškom procesu, ne zaboravljamo di- 
jalektički karakter tog procesa u kojem ne postoji jedna gotova 
istina koja se pasivno prenosi na masu smatranu ignorantskom, 
već metabolizam iskustva, konstantna plima i oseka impresija 1 
ideja, između manje politizirane mase i organizirane avangar- 
de. Tek kada je plima snažno uspostavljena u oba pravca, tek 
tada je avangarda definitivno nadvladala opasnost da postane 
sekta, tek tada ona ima zaista ulogu pamćenja i akumulatora 
kolektivnih iskustava čitave klase. 

Posredovanje između programa koji rezimira sve pouke iz 
prošlih borbi i njihovu teorijsku generalizaciju, i mase, čije pre: 
okupacije ostaju ograničene na neposredne ciljeve, ne može sc 

provesti isključivo uz pomoć literarne pedagogije — iako je Le: 
njin pravilno naglasio da ono što odvaja revolucionara od refor- 
miste ili centriste, jest da revolucionar slijedi revolucionarnu 
propagandu i pripremanje revolucije i u ne-revolucionarnim fa- 
zama. Ovo posredovanje također zahtijeva specifičnu formu ak- 
cije. Lenjin je kasnije proširio »veliki strateški plan« sadržan u 
Šta da se radi?, tj. transformaciju avangardne partije u pritok i 
poticaj svih protestnih i buntovnih pokreta, koji nisu objektiv 
no reakcionarni, protiv postojećeg režima, i to konceptom pri- 
jelaznih revindikacija koji je Trocki preuzeo u svom Prijelaz- 
nom programu 1938. godine. 

Strategija prijelaza revindikacija obuhvaća elaboraciju re- 
vindikacija, koje se, iako polaze od neposrednih preokupacija 
masa, ne mogu realizirati i asimilirati u okviru kapitalističkog 
režima. Kada postaju pokretači općih akcija radničke klase, o- 
ne nastoje da razbiju okvire kapitalističke ekonomije i buržoas- 
ke države. U koliko mase neposredno postave jedino takve zadat- 
ke vlastitih akcija, te će revindikacije biti teško resorbirane pu- 
tem režima, oktroiranih reformi. Dakle, mase neće postavljati 
takve ciljeve u momentu općeg štrajka ukoliko ih se na to nije 
unaprijed sistematski pripremalo propagandom kao i »primjer: 
nim akcijama«, te odgojem radničkih kadrova u njihovu krilu, 
koji inkarniraju čitav proces posredništva i svakodnevno ga 
prenose svojim radnim drugovima. 

Značilo bi vjerovati u čuda, kada bi se pretpostavilo da je u 
momentu velike revolucionarne eksplozije masa sposobna da 
instinktivno nađe revindikacije potrebne za pobjedu revolucije 
i pronađe ključ tisuću i jednom reformističkom manevru, koji 
su omogućili gušenje svih revolucionarnih eksplozija u Zapad- 
noj Evropi, usprkos momentano vrlo povoljnim odnosima sna- 
ga u korist revolucije. 

Centralizacija partije na kojoj Lenjin tako snažno inzistira 
u raspravi povodom knjige Šta da se radi?, jest prije svega poli- 
tička centralizacija, shvaćanje činjenice da će radnička masa za- 
dobiti klasnu svijest na najvišem nivou jedino pod uvjetom 
prevazilaženja uskog vidokruga iskustava nastalih iz parcijalnih 
borbi, drugim riječima pod uvjetom centralizacije iskustava. Čis- 
to organizacijski aspekt ove centralizacije sekundaran je u Le- 
njinovom zaključivanju, i još je pod jakim utjecajem specifič- 
s uvjeta ilegalnosti u kojoj se izgrađivala ruska socijaldemo- 

racija. 


Slabost argumentacije Rose Luxemburg protiv Lenjina je u 
tome što Rosa Luxemburg koncentrira svoj žar na organizacio- 
ni aspekt lenjinističke centralizacije, ne priznajući dovolino nien 
politički aspekt. Time je primorana da sugerira teoriju formira- 
nja klasne proleterske svijesti drugačije od Lenjinove, mnogo 
jednostavnije i sa više optimizma, a smatra da ova klasna svijest 
može biti samo funkcija borbe i da je borba dovoljna za osigura- 
nje njenog formiranja. Historijsko iskustvo, posebno iskustvo 
njemačke revolucije, opovrgava ovu tezu. Čak i najšire, najbur- 

nije, najduže borbe (sjetimo se perioda nemira i gotov : 
tanih masovnih borbi od 1918—1923) nisu očito bile destatač 
same osiguraju dovoljno visok nivo svijesti njemačkih radnič- 
kih masa koji bi im omogućio ostvarenje pobjedonosne revolu- 
cije. Kako su ove borbe osuđene na periodično slabljenje, teori- 
ja koja stvaranje svijesti vidi kao jednostavnu funkciju izraza 
diskontinuirane borbe, bez uloge akumulatora, centralizatora is- 
kustva i kolektivnog pamćenja avangardne partije, takva teori- 
ja prisiljava formiranje svijesti na tragični Sizifov rad. 

Da bismo odali priznanje Rosi Luxemburg, potrebno je do- 
dati da je ona nakon 1914, a naročito nakon izbijanja njemačke 
revolucije, potpuno shvatila da se ideološka diferencijacija pro- 
letarijata neće automatski nadvladati širinom samih borbi. Za- 
to je zagovarala odvojenu organizaciju radničke avangarde, i 
taj koncept uključila u programatske spise, kao npr. Što želi Li- 
ga Spartacus?. Zato se može reći da je krajem života i ona pos- 
tala lenjinist. 


VII 


Kada ispitujemo odnose »avangarda masa« u revolucionar- 
nom periodu, slika se mijenja, i nedostaci rasprava iz 1902— 
—1903. izbijaju na vidjelo. Lenjin je naročito zbog tih nedostat- 
nosti učinio važne ispravke u svojoj teoriji organizacije u tri ma- 
ha, nakon 1905, poslije augusta 1914. i naročito u 1917. 

Historijsko iskustvo pokazalo je da postojanje organizirane 
socijal-demokratske partije (preuzimamo Lenjinovu terminolo- 
giju iz 1902—1903) uopće nije garancija za objektivnu ulogu ko- 
ju će partija igrati u revolucionarnoj krizi. Historija nam je pru- 
žila primjer mnogih partija, koje su godinama pokazivale svoja 
marksistička uvjerenja, a zatim, u momentu revolucionarne kri- 
ze, ne samo da se nisu trudile da revolucionarnu krizu iskoris- 
te za osvajanje vlasti od strane proletarijata, već su čak svim 
sredstvima nastojale da koče revolucionarnu žestinu tog istog 
proletarijata, ili su preuzele inicijativu odlučnog organiziranja 
pobjede kontrarevolucije. Najtipičniji primjer — ali nikako je- 
dini — je ponašanje njemačke socijal-demokracije u vrijeme 
revolucionarne krize 1918—1919. Hitlerov dolazak na vlast samo 
je krajnji rezultat gušenja njemačke revolucije, gušenja u ko- 
jem je historijska odgovornost Noskea, Eberta i Scheidemanna 
bila sudbonosna. : 

Rosa Luxemburg i Trocki osjetili su takvu eventualnost prije 
Lenjina, u 1903—1906. Drugim riječima, oni su shvatili da rad- 
ničke mase koje su u uvjetima »normalnog« funkcioniranja ka- 
pitalizma, veoma podložne utjecaju buržoaske i sitno-buržoaske 
ideologije, mogu, u momentima revolucionarne krize, pokazati 
inicijativu, borbenost i revolucionarni elan, daleko veći od bo 
raca godinama odgajanih na marksističkoj teoriji. 

Kada ispitujemo rezultat historije klasnih borbi od 1914, ovu 
lekciju ne susrećemo jednom ili dvaput, već doslovno desetak 

puta. Nabrojiti čitavu listu revolucionarnih eksplozija u kojima 
su radničke partije bile preplavljene revolucionarnom aktivno- 
šću masa, praktički znači izraditi listu svih revolucionarnih kri- 
za koje su se izmjenjivale u imperijalističkim zemljama, a tako- 
đer i listu ne malo kriza u polukolonijalnim i kolonijalnim zem- 
ljama. 

Znači li to da je historija pokazala da je spontana inicijativa 
masa (ubrojivši i neorganizirane mase) dovoljan uvjet za re- 
volucionarne pobjede i da je dovoljno eliminirati »organizira- 
ne kočnice«, kako bi masa mogla osigurati pad kapitalizma? Ni- 
kako. Historijska bilanca u tom pogledu je dvostruka. S jedne 
strane mase su se u mnogim momentima pokazale »revolucio- 
narnije« od partija. Ali te iste mase također su se pokazale nes- 
posobne da same organiziraju obaranje kapitalizma. U nedostat- 
ku avangardne organizacije koja osigurava političko vodstvo u 
svom krilu i koncentrira energiju na određene ciljeve — des- 
trukciju državnog buržoaskog. aparata; preuzimanje sredstava 
za proizvodnju i socijalistički način organizacije; izgradnju no- 
ve moći — njihov najhrabriji napad, čak i najsmionija pobjeda 
ostat će bez sutrašnjice. Najtragičniji i najuvjerljiviji primjer 
dalo je španjolsko iskustvo iz jula 1936. 

Iz ove historijske bilance proizlazi prema tome niz zaključa: 
ka koji omogućavaju ispravljanje lenjinističke teorije organiza- 
cije, a to je ispravljanje izvršio i sam Lenjin u razdoblju 1914— 
—1921. 

Prije svega, jasno je da se dijalektika »mase-partije« kompli- 
cira i proširuje u svjetlu 4. augusta 1914. Ona postaje: »masa- 
-partija, koja slijedi revolucionarnu liniju — revolucionarnih 
partija«. Postojanje partije više nije garancija protiv resorpciie 
radničke klase kroz sitnoburžoasku i buržoasku ideologiju. Na: 
protiv, ona može postati pokretač i prenosilac ove resorpcije, 
kao što je najprije bio slučaj sa socijal-demokracijom, a zatim 
serijom KP-masa (u Francuskoj, Italiji, Grčkoj itd). Više se ne 
radi o jednostavnom i mehaničkom suprotstavljanju »organiza- 
cije« i »spontaniteta«, već o ispitivanju teorijskih i praktičkih 
uvjeta pod kojim organizacija podiže klasnu svijest proletari- 
jata, podstiče njegovo neprijateljstvo u pogledu buržoaskog dru 
štva u cjelini, priprema svoju masovnu intervenciju u revolucio- 
narnim krizama, u smislu njihova produbljivanja i generalizira- 
nja, te odgoja vlastitih boraca (avangarde) za intervenciju u 
ovim krizama usmjerenim da se transformiraju u pobjedonosae 
socijalističke revolucije. 

Zatim, jasno je da širina aktivnosti masa, u momentu revo- 
lucionarnih kriza ne dozvoljava zatvaranje historijskog procesa 
u jedini recipročni odnos »partije — neorganizirane mase«. Sva- 
ka revolucionarna kriza, čak i u srednje industrijski razvijenoj 
zemlji, dosad je gotovo uvijek završavala osnivanjem oblika au- 
to-organizacije masa (sovjeti, radnički savjeti), embriona budu- 
će proleterske vlasti i neposrednih instrumenata jednog dualite- 
ta vlasti de facto. Duboko revolucionarni aspekt ovih organa au- 

toorganizacije i autovlade masa jest u tome da oni obuhvaćaju 
upravo cjelinu proletarijata i eksploatiranih, uključivši i onaj 
dio, koji ostaje neorganiziran, neaktivan u »mirnim« periodima 
ili samo parcijalnim klasnim borbama. 

Lenjin je shvatio ključnu važnost fenomena sovjeta nešto 
kasnije od Trockog koji je u njima već 1906. vidio opći oblik 
organizacije buduće pobjedonosne ruske revolucije i univerzal: 
ni oblik organizacije proleterskih revolucija. Trocki je doista 
fenomen sovjeta temeljito (principijelno) shvatio, a ne samo 
»oportunistički« ili samo u revolucionarnim momentima kao što 
mu predbacuju zlonamjerni suvremeni kritici. Lenjin je shva- 
ilo bolje od Trockog posebnu dijalektiku »sovjeta-revolucionar- 
ne partije«, koju je Trocki do kraja usvojio tek 1917: ukoliko 
nije moguća revolucija cijelog proletarijata u industrijski razvi- 
jenoj zemlji bez organizacije sovjetskog tipa — što naravno ne 
zahtijeva da terminologija bude svagdje ista — isto tako nije 
moguća pobjedonosna revolucija ako u krilu sovjeta, avangar- 
dna organizacija ne osigura političko vodstvo putem objašnja- 
vanja, propagande i neumorne agitacije, bez njene organizator- 
sko-centralizatorske akcije naspram velike energije masa oslobo- 
đene u momentu revolucionarne krize. 

Ova »rukovodeća uloga partije« ne implicira ni koncept jedin- 
stvene partije (on naprotiv, protuslovi konceptu sovjetske or- 
ganizacije, jer sovjetska organizacija u mjeri u kojoj treba biti 
organizacija svih radnika, mora neizbježno održavati raznoli- 
kost nivoa svijesti, idejnog i organizacionog bratstva istog pro- 
letarijata, tj. ona neizbježno implicira mnoštvo radničkih par- 
tija i radničkih tendencija), ni koncept hegemonije postignute 
administrativnim ili represivnim mjerama. Historija ruske revo- 
lucije to potvrđuje: upotreba takvih mjera uvijek je bila u obr- 
nutoj proporciji s političkom hegemonijom, koja je boljševičku 
partiju držala u krilu proletarijata i najširih masa. Tako dugo 
dok je ova hegemonija — zadobivena superiornošću političke 
linije i sposobnošću ubjeđivanja masa — bila osigurana, nije se 
moralo pribjeći nikakvoj represivnoj mjeri u krilu radničke kla- 
se i same sovjetske organizacije (izuzev mjera autoobrane pro- 
tiv onih koji su doslovno pokrenuli oružanu borbu protiv vla- 
sti sovjeta). Svaka administrativna i revresivna mjera koju se 
poduzelo u krilu radničke klase proistekla ie iz prethodnog opa- 
danja njezinog odlučujućeg utjecaja u krilu određenih sektora 
klase. NET 

Uzroci ovom opadanju mogu se tražiti u ovoj ili onoj politič- 
koj konjunkturnoj greški koju su učinili boljševički rukovodio- 
ci u određenom momentu; rasprava o tome traje već pola sto- 
ljeća i neće uskoro prestati. Međutim, za svakoga tko proučava 
ovu historijsku epohu s iole objektivne odgovornosti, očito je da 
bitni razlozi progresivnog izoliranja boljševika u krilu masa u 
1920—1921. nisu u nekom sekundarnom aspektu situacije ili Le- 
njinove politike, već u objektivnim uvjetima, koji su, kad je na 
njih došao red, određivali sve veću pasivnost masa. (Iz toga ne 

ćemo naravno povući menjševički zaključak, da bi bilo bolje »ne- 
preuzimati vlast u zaostaloj zemlji«, kao ni apologetski zaklju- 
čak za staljinizam, prema kojem se »socijalizam u Rusiji mogao 
izgraditi jedino barbarskim, terorističkim sredstvima«. Sve za- 
visi od relativnog stupnja aktivnosti masa: korektna politika par- 
tije mogla je, nakon 1923, snažno rasplamsati aktivnost masa). 

Ovdje se može shvatiti koliko se varaju svi oni, koji, slijede- 
ći Rosu Luxemburg iz 1903. (Rosa Luxemburg iz 1918. bila je već 
opreznija!) vjeruju još i danas da je pribjegavanje aktivnosti 
masa jedini historijski lijek protiv opasnosti konzervativne biro- 
kratizacije partije. U najmanju ruku u slučaju SSSR-a sve veća 
pasivnost masa prethodila je (i u širokoj mjeri odredila) sve ve- 
ću birokratizaciju partije. Lenjinu se može priznati ta historijska 
zasluga da, ukoliko se uspoređuje stupanj aktivnosti masa u sov- 
jetima kojima politički upravljaju boljševici, s aktivnošću sov- 
jeta drugdje, trajanje stvarnog funkcioniranja sovjeta u Rusiji, 
sa trajanjem funkcioniranja organizma sovjetskog tipa u zem- 
ljama u kojima boljševici nisu imali rukovodeću ulogu u rad- 
ničkoj klasi, egzistencija i »dominantna uloga« avangardne re: 
volucionarne partije lenjinističkog tipa, ne samo da se ne mogu 
smatrati kao antitetička autonomnoj organizaciji masa sovjet- 
skog tipa, već naprotiv, osiguravaju toj organizaciji dužu egzi- 
stenciju i efikasnije funkcioniranje. 


VIII 


Jasno je da je Lenjin tokom rasprave 1902—1903. potcijenio 
opasnosti koje su se mogle javiti u radničkom pokretu uslijed 
stvaranja birokracije u njegovom krilu; u tom razdoblju on je 
koncentrirao svoju vatru na sitnoburžoasku inteligenciju i »tra: 
de-unioniste« uskog vidokruga. Budući da je bolje asimilirala is- 
kustvo njemačke socijal-demokracije, Rosa Luxemburg je već 
u toj dvojnoj epohi mogla bolje od Lenjina predosjetiti da naj- 
veća opasnost konzervatizma i prihvaćanja »statusa quo« neće 
izbiti ni iz jednih ni iz drugih, već iz samog socijal-demokratskog 
partijskog aparata. Smješten u organizacijama masa i preben: 

ama »buržoaske demokracije«, ovaj aparat već je u stvari »re- 

alizirao socijalizam za vlastiti račun«. Prihvatio je fundamen- 
talno konzervativnu orijentaciju, racionaliziranu potrebom »da 
se obrani zadobiveno«. Revizionizam i reformizam ovdje nalaze 
materijalno i socijalno korijenje koliko i ideološko. Ovu »dija- 
lektiku parcijalnih pobjeda« kasnije je Staljinova birokracija 
proširila na međunarodne razmjere. 

U svijetlu historijskog iskustva Lenjin je mnogo bolje shva- 
tio, nakon 1914. ključnu ulogu birokracije u pretvaranju rad- 
ničkih organizacija od instrumenata za pokretanje socijalistič- 
kih revolucija u instrument za obranu društvenog »statusa 
quo«. U borbi protiv međunarodne socijal-demokracije, Lenjin 
daje bitnu važnost analizi njene birokracije. Od 1918. on potpu- 
no shvaća opasnost birokratizacije prve radničke države i posve- 

ćuje dobar dio posljednjih godina života borbi protiv te opas- 
nosti. 

Osim toga, Lenjin je problem podigao iz ideološke i psiholo- 
ške domene (»birokratske navike«, birokratske metode, »biro- 
kratski mentalitet«) na socijalni nivo. Za njega je birokracija 
društveni sloj koji brani određene socijalne interese (prvenstve- 
no u sferi nagrađivanja, načina života i dohodaka. Zato ona ni- 
je društvena klasa, ne zauzima posebno i historijsko nužno mje- 
sto u procesu proizvodnje, kao što su to činile sve društvene kla- 
se, barem u određenoj epohi svoje historije). I već od 1918. Le- 
njin prenosi dobar dio ovog rasuđivanja na teren sovjetske drža- 
ve i u borbu protiv njezine birokratske deformacije. 

Lenjinu se predbacivalo da će model organizacije partije, 
kakav je zastupao, olakšati proces birokratizacije u SSSR-u. Bu- 
dući da se to Lenjinu zaista predbacivalo već 1902—1903, nakon 
revolucije ove primjedbe dobivaju karakter proročke antici- 
pacije. Već smo ranije odgovorili na primjedbu prema kojoj je 
Lenjin navodno zahtijevao nedemokratski model organizacije. 
Međutim, čitavo pitanje mogućeg modela organizacije radničkih 
partija zaslužuje detaljniju analizu. 

Ukoliko se izuzme diskusioni klub ili neformalno diskonti- 
nuirano skupljanje individua, historija nam je dala dva osnov- 
na modela organizacije radničkih partija: model zasnovan na 
individualnoj selekciji boraca prema njihovom osobnom nivou 
svijesti i aktivnosti; i model sekcija zasnovanih na izbornom 
okružju, skupljajući sve one, koji potvrđuju pristup socijalis- 
tičkim principima. Ova dva modela, jedan »uzak«, a drugi »ši- 
rok«, distingviraju dosta dobro rusku socijal-demokraciju na 
»boljševike« i »menjševike«. 

Koji se od ova dva modela pokazao demokratskiji? Odgovo- 
rit ćemo, u svjetlu historijskog iskustva, da se prvi birokrati- 
zirao brže od drugog, a da se drugi, birokratizirajući se, temelji- 
to preobratio u prvi model. 

Nije teško shvatiti da je sa skupom velikog broja pasivnih 
članova — uglavnom odsutnih sa sastanaka — bez visokog ni- 
voa svijesti i »angažiranja«, mnogo lakše manipulirati putem 
aparata ili individualnih demagoga, nego s asocijacijom akti- 
vista zajednički angažiranih čitavim bićem u borbi za istu stvar, 
koji ocjenjuju efikasnost svakog prema njegovom doprinosu 
za obranu te stvari. Što »masovnija« partija više omogućava pa- 
sivne elemente, više olakšava birokratizaciju. Što je avangardna 
partija više sastavljena od aktivnih boraca, tim je veća garan: 
cija protiv birokratizacije. Uostalom, upravo gušeći svjesne ] 
aktivne elemente u velikom broju pasivnih pristaša, Staljin je 
znatno olakšao birokratizaciju boljševičke partije nakon Lenji- 
nove smrti — kao što je Lenjin već bio izrazio bojazan u čuve- 
nom Testamentu. E 

Problem birokratizacije radničke partije — društveni feno- 
men olakšan ili sputan određenim modelom organizacije, ali 
nikako prouzročen tim modelom — usko je vezan uz problem 

radničke demokracije, tj. uz mogućnost kontrole članova nad 
partijskim aparatom.i mogućnost kreiranja političke linije u 
skladu s interesima klase koju treba braniti (a ne u skladu s 
parcijalnim interesima, ili još gore, samoopravdajućim cilje- 
vima, što predstavlja opasnost koja ugrožava svaku organiza- 
ciju u društvu zasnovanom na robnoj proizvodnji i društvenoj 
podjeli rada). Također je u vezi s tim historijska bilanca jasna. 
Za Lenjinova života, boljševička partija bila je živa i demokrat: 
ska partija, koja je povremeno prolazila kroz žučne frakcijske 
rasprave, omogućavajući izražavanje mišljenja koja nisu u su- 
glasju s rukovodstvom (ili njegovom većinom), ne isključujući 
suprotne pozicije i omogućavajući iskustvu da presiječe taktičke 
divergencije. Može se tvrditi, bez zabune, da je ta partija bila 
demokratskija i da je omogućila rasprave frakcija, sistematič- 
nije od bilo koje druge značajne radničke partije u historiji — 
a sigurno od socijal-demokratskih partija. 

Istina je da u momentu kada je izolacija boljševika bila naj- 
veća, u momentu uvađanja NEP-a, Lenjin predlaže i dozvoljava 
zabranu frakcije u partiji. On je to uostalom predložio samo iz 
konjunkturnih razloga i kao prolaznu mjeru — a nikako kao 
pitanje principa. Može se pomisliti da je ova odluka bila kriva 
— i u svjetlu historije smatramo da je zaista i bila, jer je omo- 
gućila Staljinu da progresivno uguši pravo na frakcije, a time 
i čitavu unutarnju demokraciju u partiji. 

Međutim, oni koji pobjedonosno citiraju ovaj Lenjinov »gri- 
jeh« kao potvrdu njegovog »istočnog«, tzv. antidemokratskog 
grijeha, zaboravljaju suviše lako da u istom momentu kada se 
Lenjin angažirao u korist ukidanja prava frakcija, svečano je 
potvrdio pravo Šljapnikovu da štampa svoje opozicionarske po- 
glede i da ih razdijeli na trošak partije svakom njenom članu, 
i to stotine tisuća primjeraka; neka nam se dakle ukaže samo 
na jednu socijal-demokratsku partiju u kojoj se to praktici- 
ralo, ne kažemo sistematski, već barem povremeno. 

Na X kongresu KPR, gdje je donesena odluka o zabrani 
frakcija, Lenjin će ne manje svečano potvrditi načelno pravo na 
frakcije suprotstavljajući se jednom amandmanu Rjazanova, 
koji je tražio zabranu izbora centralnog komiteta prema platfor- 
mama frakcija. Ukoliko izbiju fundamentalne divergencije, po- 
vikat će Lenjin, ne može se zabraniti njihovo presijecanje pred 
čitavom partijom (Oeuvres Complčtes, tom 32, str. 267 njemačš- 
kog izdanja Dietz Verlag, Berlin 1961). Počevši od momenta 
kada je birokracija zabranila takve diskusije i pravo na frak- 
cije, partija je prestala da bude revolucionarni instrument koji 
je Lenjin iskovao. 

Još se jedan argument navodilo za opravdanje »inherentne 
birokratske tendencije« boljševičkoj koncepciji organizacije. Le- 
njin se sam morao suprotstaviti vlastitom »aparatu« svaki put 
kada je zacrtao zaokret prema »revolucionarnom pokretu ma- 
sa«, prije svega u aprilu 1917. Oni koji brane takvu koncepciju, 
zaboravljaju jedan mali detalj: da su u ovoj historijskoj drami 

samo tri glavne ličnosti: »pozitivni« junak — revolucionarne 
mase; »izdajica« — centralni aparat partije; i Lenjin, koji je os- 
cilirao između jedne i druge. Naravno, bilo je još i tisuće bolj- 
ševičkih radničkih boraca u bazi. Upravo odlučno angažiranje 
ovih radnika avangarde omogućilo je Lenjinovim Aprilskim te- 
zama da tako brzo trijumfiraju nad otporom većine u Central- 
nom komitetu, u početku ruske revolucije. Odsutnost ovog od- 
lučnog posredničkog sloja avangardnih boraca spriječila je Le- 
njina da postigne isti uspjeh u 1922—1923, u toku »posljednje 
borbe« protiv Staljina. 

Vratili smo se dakle sociološkoj kategoriji umjesto psiho- 
loških i čisto ideoloških razmatranja. Ona kategorija avangard- 
nih boraca koja inkarnira klasnu svijest proletarijata, u fazama 
povlačenja ili stagnacije pokreta masa, kao i u prisnoj zajednici 
s većim dijelom njihove klase, kada taj pokret mase dostigne 
najviši nivo, ta kategorija predstavlja centralnu kariku lenji- 
nističke koncepcije organizacije. A budući da je ovogodišnja 
sesija Škole u znaku Hegela, rezimirajmo dakle ovu koncep- 
ciju tvrdnjom da ona uspijeva da izgradi sjedinjenje elemenata 
kontinuiteta i diskontinuiteta, pedagogije i stalnog naukovanja 
odgajivača, centralizacije i demokracije, koji su inherentni pro: 
leterskoj borbi. Ona tako inkarnira najispravniju humanistič- 
ku i revolucionarnu tradiciju suvremene historije. 


926 


NOVA LEVICA I KULTURNA REVOLUCIJA 


Mihailo Marković 
Beograd 


L 


Sudbinu sveta narednih decenija odlučiće dva osnovna činio- 
ca: oslobodilački pokreti u nerazvijenim i zavisnim zemljama 
Azije, Afrike i Južne Amerike, i pokret za radikalne strukturne 
promene u razvijenim industrijskim zemljama Zapadne Evrope 
i Severne Amerike. Razume se, bez prisustva, materijalne pomo- 
ći i podrške socijalističkih zemalja oslobodilački pokreti ne bi 
imali šansu na uspeh, a samim tim i revolucionarni pokreti u 
kapitalističkim zemljama ostali bi bez svog najmoćnijeg katali- 
zatora. Ali, s druge strane, u socijalističkim zemljama se u dogle- 
dno vreme ne mogu očekivati bitnije unutrašnje promene: one 
će se dalje industrijalizovati, proizvoditi sve veće obilje roba, 
usluga, i najraznovrsnijih institucija. No one su, zbog svoje biro- 
kratizacije, prestale da budu model čovečnijeg i racionalnijeg 
društva i ne mogu više direktno uticati na svetsku istoriju samim 
svojim prisustvom i takmičenjem sa suprotnim, kapitalističkim 
taborom. One će se možda u izvesnoj meri i liberalizovati, ali će 
realni uslovi za odlučniju debirokratizaciju biti stvoreni tek e- 
ventualnim revolucionarnim procesima u vodećim silama Zapada, 

Grubo uzev, u sadašnjem trenutku svetske istorije suočeni smo 
s dve osnovne krajnje suprotne alternative: 


Jedna je mogućnost da oslobodilački pokreti slični Vijetnam- 
skom materijalno oslabe i moralno tako diskredituju savremeni 
kapitalizam da će pokret Nove levice, koji se u njemu već uveliko 
razvio, uspeti da izvojuje bitne strukturne promene i da tako po- 
sredno omogući radikalniju političku i ekonomsku demokrati- 
zaciju u socijalističkim zemljama. 


Druga je mogućnost da Nova levica posredno dovede do 
mobilizacije snaga ekstremne desnice, do jačanja krajnje auto- 
ritarnih struktura u oba svetska tabora, do poraza oslobodilač- 

kih i revolucionarnih snaga u celom svetu, eventualno do ratne 
katastrofe. 

Između ovih krajnosti čitav je spektar drugih mogućnosti. 
Ako se ništa krupnije ne desi, ako se sadašnji pokret Nove le- 
vice ugasi usled nemoći i apatije, kao što se pre tri-četiri deceni- 
je već bilo desilo s tzv. Starom levicom, najvjerovatnije je da će 
čovečanstvo dočekati kraj veka podeljeno u nekoliko velikih 
carstava, uživajući sve blagodati post-industrijskog obilja i sve 
užase super-birokratske otuđene moći. 


2 


Nova levica je politički pokret koji obuhvata najrazličitije 
opozicione grupe: borce protiv rata u Vijetnamu, buntovnike 
protiv autoritarnih struktura na univerzitetu i drugim društvenim 
institucijama, organizatore najsiromašnijih i najugnjetenijih ma- 
njina koje žive u getima, borce za jednaka građanska prava, rad- 
nike koji stupaju u štrajkove ili, kao u Francuskoj 1968, okupi- 
raju fabrike mimo odobrenja i nasuprot direktivama sindikata, 
komuniste koji žele da se bore bez obzira na oportunističke po- 
zicije svoje partije, umnetnike i intelektualce koji ne žele da se uk- 
lope u potrošačko društvo i da se prodaju »Establishmentu«, već 
žele da sačuvaju slobodu i da nađu neki dublji ljudski smisao 
svog stvaralaštva, najzad omladina revoltirana podvojenošću, 
nedoslednošću, licemerjem i otuđenošću svojih dobro situiranih 
roditelja — u traganju za istinskim ljudskim vrednostima, za 
drukčijim stilom života. 

Reklo bi se da je otpor savremenom potrošačkom i birokrat- 
skom društvu, negacija nasilja i svih postojećih autoritarnih stru- 
ktura — jedina opšta karakteristika ovog mozaika različitih gru- 
pa. Da bi se došlo do konkretnijeg suda trebalo bi najprije shva- 
titi uzroke krize Stare levice, a zatim uočiti osnovne faze i ten- 
dencije u razvoju Nove levice. 

Stara levica, koja se idejno i organizaciono formirala oko 
Treće internacionale, čija se cela strategija zasnivala na pretpos- 
tavci o neizbežnom ekonomskom slomu kapitalizma, za koju je 
idealan tip političke organizacije bila partija lenjinskog tipa, a 
model novog društva — sovjetski državni socijalizam, prolazila 
je kroz duboke krize već krajem tridesetih godina: Staljinove 
čistke. pakt s Hitlerom, deoba Poljske, rat s Finskom otuđili su 
mnoge revolucionare i skoro uništili levičarski pokret u mnogim 
zemljama. Herojski otpor fašizmu i konačna pobeda stvorili su 
nov entuzijazam i nove nade. Revolucija je pobijedila u nizu zema- 
lja, no ona je, zajedno s brzim materijalnim progresom, donosila 
privilegije, neočekivanu koncentraciju moći, drastično autoritar- 
ne odnose. Kriza Stare levice u socijalističkom svetu ispoljavala 
se, s jedne strane, u nizu autoritarnih praktičkih akcija, s druge 
strane, u obliku teorijskog »revizionizma«. 

Kad je reč o prvom, treba, pre svega, pomenuti jugoslavenski 
raskid s Kominformom 1948, radnički ustanak 1953. u Istočnoj 


928 


Nemačkoj, poznanjsku pobunu i poljsko-mađarski antistaljinis- 
tički pokret 1956. 

Revizionizam pedesetih godina, koji se razvija u okviru Pete- 
fijevog kluba, poljskog časopisa »Po prostu« i u mnogim različi- 
tim oblicima u Jugoslaviji, bitno je različit od klasičnog revizio- 
nizma u okviru Druge internacionale: on ne veruje u reformu, 
skeptičan je i prema buržoasko-parlamentarnim i prema sindi- 
kalnim metodama borbe, odlučno se opire prenaglašenom ekono- 
mizmu socijal-demokratije. S druge strane, ovaj revizionizam je 
duhovno veoma srodan s današnjom Novom levicom, ako nije na 
nju direktno uticao. On je vrlo oštro usmeren protiv svakog ideo- 
loškog dogmatizma, protiv svih autoritarnih struktura u socija- 
lističkom svetu, bilo da se radi o dominaciji jednih nacija nad 
drugim (pod velom proleterskog internacionalizma), ili o unu- 
trašnjoj birokratskoj represiji (pod maskom socijalizacije). Po- 
sebno u oblasti kulture ovaj neo-revizionizam dovodi u pitanje 
monopol države i partije, odbacuje »socijalistički realizam« kao 
jedini dozvoljeni metod, bori se za punu slobodu umetničkog i 
naučnog stvaranja. Filozofski on je interesantan po tome što do- 
nosi pravu renesansu zaboravljenog Marxovog humanizma, do- 
punjenog i osveženog elementima drugih uticajnih savremenih 
pravaca. . i 

Na Zapadu, s izuzetkom Italije i Francuske, levica je pedese- 
tih godina gotovo potpuno dotučena. I ne samo zbog hladnog ra- 
ta, makartizma i drugih oblika najoštrije represije, već, pre sve- 
ga, zbog sopstvene totalne idejne nemoći. Ona je šablonski i kraj- 
nje neuverljivo produžavala da govori 

— o nemogućnosti kapitalizma da dalje razvija proizvodne 
snage u situaciji kad je ovaj to činio vrlo efikasno, 

— orastućoj bedi proletarijata u času kad se životni standard 
radnika znatno popravljao, 

— o neizbežnim ekonomskim krizama koje nikako nisu do- 
lazile. 

Decenijama su revolucionari ličili na Vladimira i Estragona 
koji čekaju Godota. Organizovana levica je obećavala radnicima 
ekonomska dobra koja su ovi već imali, a bila je slepa za stvarne 
probleme na koje su već ukazivali usamljeni radikalni sociolozi 
i filozofi: Mills, Paul Goodmann, David Riesman, Marcuse. Ona se 
nekako još držala dok je bilo moguće idealizovati prvu zemlju 
socijalizma, dok se moglo nadati da će već sami njeni uspesi u 
toku takmičenja dva sistema jednog dana nekako već dovesti do 
pobede socijalizma u celom svetu. No onda je došlo surovo ras- 
trežnjenje: Hruščovljev referat i sovjetska intervencija u Ma- 
đarskoj. 

Sovjetsko-kineski sukob je levicu u drugim zemljama najpre 
zbunio, a zatim i pocepao. 

.. Krajem decenija u Kubi je pobedila revolucija koja po svo- 
Jim idejama, strategiji i taktici nije imala gotovo ničeg zajednič- 
kog sa Starom levicom. KP Kube se držala pasivno do samog 

kraja, smatrajući ceo Castrov poduhvat neozbiljnom avanturom. 
Ona je u nekom smislu to i bila: ona je obavljena u potpunoj sup- 
rotnosti sa svim klasičnim principima revolucionarne strategije. 
(Kad je usmerio svoj brodić Granma ka obalama Kube i najavio 
tačan dan i mesto invazije, Castro još nije imao nikakvu parti- 
ju, nikakav pokret, nikakvu podršku masa; on nije napao tajno 
i iznenada, kao što se prave ustanci po klasičnoj revolucionarnoj 
strategiji, a kad se jednom našao na Sierra Maestri, nije delovao 
brzo i odlučno, već je uglavnom čekao da se Battistine snage sa- 
me raspadnu.) Iz činjenice da je ova revolucija ipak pobedila 
sledi jedino da različiti uslovi zahtevaju sasvim različitu strate- 
giju. A držanje KP Kube biće karakteristično i za sve druge ko- 
munističke partije u toku šezdesetih godina. One će produžiti da 
nešto očekuju, a svaku revolucionarnu spontanu inicijativu oka- 
raterisaće kao avanturu ili kao provokaciju. Odsad će novi levi- 
čarski pokret rasti i bujati nezavisno od njih. 

U intervalu 1959-60. desio se niz događaja koji obeležavaju na- 
stavak Nove levice. Na teorijskom planu, to je pojava engles- 
kog časopisa »New Left Review« 1959, nastalog spajanjem časo- 
pisa »New Reasoner« i »Universities and Left Review«, koji su 
već od 1957. počeli da izražavaju nove ideje. 1960. Wright Mills ob- 
javljuje Pismo Novoj levici i pamflet Slušaj Jenki, koji ozna- 
čavaju prelaz od kritičke sociološke teorije ka konkretnom poli- 
tičkom angažovanju. Javljaju se novi oblici političke organizaci- 
je i akcije: SDS (»Studenti za demokratsko društvo«), SNCC 
(»Studentski nenasilni koordinacioni komitet« — pokret za rea- 
lizaciju crnačkih prava), Alderstonski marš protiv nuklearnog 
naoružanja, studentski revolt u Južnoj Koreji, koji je doveo do 
zbacivanje Sing Man Rija, studentske demonstracije u Turskoj, 
Okinavi, Japanu. 

Iako su uslovi i forme borbe imali svoje specifičnosti u raznim 
zemljama, mislim da je moguće razlikovati sledeće četiri faze u 
toku protekle decenije, uzimajući naročito u obzir tok stvari u 
najrazvijenijoj zemlji Zapada SAD. 

(1) Levi liberalizam (1960-1963). To je period: borbe za re- 
forme unutar postojećeg sistema, pokreta za mir, pokreta za rea- 
lizaciju građanskih prava crnaca. Nova radikalna teorija već je 
u delima Millsa i Marcusea, no ona je još pesimistična i nigde ne 
vidi društvene snage koje bi bile u stanju da se oslobode mani- 
pulacije, da se odupru kooptaciji i da prevaziđu okvire postoje- 
ćeg. 
502) Borba za participaciju i lokalne komunalne projekte 
(1963—1965). Dok se pokret za mir i za elementarna ljudska pra- 
va crnaca i drugih ugnjetenih manjina dalje razvija i radikali- 
zuje, opšti protest protiv militarizma i rasizma prerasta u pozi 
tivan program izgradnje decentralisanog i demokratskog društva 
na nivou lokalnih zajednica. 2 

U ovoj fazi SDS još uvek veruje da se, podesnom strategijom, 
liberalne i sindikalne snage još uvek mogu mobilisati za zna- 
čajne promene u okviru postojećeg društva. Karakterističan je 

za ovaj period projekt ERAP (Economic Research and Action 
Program) u SAD, čiji je cilj bio ostvarenje niza neposrednih lo- 
kalnih socijalnih reformi. Angažujući se protiv nezaposlenosti, 
protiv visokih kirija, rasne segregacije i institucije geta, za bolji 
javni saobraćaj, dečja obdaništa i slična »mala, lokalna pitanja«, 
trebalo je mobilisati siromašne i liberalne, izazvati konfrontaciju 
s političkim institucijama, postići prelivanje sredstava iz vojne 
sfere u socijalnu, i svuda na mikro-nivou stvarati ćelije novog 
društva zasnovanog na principima kolektivizma i participativne 
demokratije. Ovaj program nije uspeo, ali je doneo značajna is- 
kustva: pokazalo se da se liberalno-sindikalne snage ne mogu 
mobilisati ni za kakve radikalnije ciljeve, čak ni na lokalnom ni- 
vou, da je savez belih i crnih radnika stvar budućnosti, da vlada- 
juća klasa nije spremna ni za kakve značajnije reforme. U ovom 
periodu i jugoslavenski marksizam razvija svoju kritičku samo- 
svest o mogućnostima i granicama samoupravljanja na mikro-ni- 
vou, u uslovima birokratizma na društvenom makro-nivou. 

(3) Otpor vijetnamskom ratu (1965—1968). Nakon masovne i 
besprimerno brutalne američke agresije protiv vijetnamskog na- 
roda, buknuo je studentski levičarski pokret u nizu zemalja. U 
1966. godini dolazi do uličnih konfrontacija između studenata i 
policije na ogromnom prostoru od Berkeleya do Beograda. 

Za SAD je od presudnog značaja formiranje militantnog, re- 
volucionarnog crnačkog pokreta. U getima Wattsa, Newarka, Dei- 
roita i niza drugih gradova dolazi do crnačke pobune, ali i do 
surove policijske represije (uključujući ubistvo Malcolma X). 

U ovom periodu Nova levica ulazi iz svoje liberalne u radikal- 
nu fazu. U prvi plan dolazi fenomen imperijalizma. Ne može se 
reći da to nije bila omiljena tema Stare levice. No ona je feno- 
men imperijalizma svodila samo na kapitalistički svet, čime se 
uvek izlagala prigovoru da je pristrana i u službi Moskve. Sem 
toga, ona mu se opirala pre svega verbalno, sredstvima politič- 
ke agitacije. Nova levica se nije ustručavala da pojmom imperi- 
jalizma obuhvati i neke akcije i odnose u socijalističkom svetu; 
time je stekla moralni kredit da izrazi punu meru svog revolta u 
odnosu na američki imperijalizam. Drugo, ona se nije mogla za- 
dovoljiti samo pričanjem i agitovanjem već je pokušala da nešto 
i uradi, i razvila je čitav spektar novih, nenasilnih metoda borbe: 
od odbijanja saradnje do spaljivanja vojnih knjižica. 

(4) Nova levica je ušla u novu, sadašnju fazu svog razvoja na- 
kon studentsko-radničke revolucije u Francuskoj 1968, sovjetske 
okupacije Čehoslovačke i razbijanja studentskog pokreta u sva- 

oj socijalističkoj zemlji u kojoj se pojavio. Dve su stvari posta- 
le jasne. Prvo, da su mnogi teoretičari Nove levice, uključujući i 
samog Marcusea', prerano otpisali radničku klasu kao subjekt re- 
vonucije. Mills je bio oprezniji. On je tražio da se napusti metafizi- 
ka rada, karakteristična za viktorijanski marksizam, i da se radnič- 


1) Reč je o njegovom delu Jednodimenzionalni čovek. 

ka klasa ne tretira više kao »nužna poluga«, kao što to čine »sim- 
patični stari džentlmeni britanske Laburističke partije«. No on 
je isto tako rekao: »Društveni i istorijski uslovi u kojima indus- 
trijski radnici teže da postanu klasa-za-sebe i odlučujuća politič- 
ka snaga moraju se detaljno i precizno utvrditi. Bili su, jesu i 
biće takvi uslovi«.“ To je sasvim prihvatljivo stanovište. No on 
mu je jako suzio smisao kad je nešto kasnije dodao: »Uopšte 
uzev, izgleda da jedino na izvesnim (ranijim) stupnjevima indu- 
strijalizacije, i u političkom kontekstu autokratizma najamni rad- 
nici teže da postanu klasa-za-sebe.« Francuski radnici su maja 
1968. pokazali da pod izvesnim uslovima mogu biti subjekat re- 
volucije i u visokorazvijenoj industrijskoj zemlji i u uslovima pro- 
speriteta. 

S druge strane, ono što se 1968. događalo u socijalističkim 
zemljama pokazuje da je »socijalizam s ljudskim licem« mnogo 
teže realizovati nego što se moglo misliti. Pokazalo se, prvo, da 
su liberalne socijalističke snage suviše neodlučne, suviše sprem- 
ne na ustupke i kompromise da bi se od njih mogao očekivati 
trajan odlučan napor i puna mera revolucionarne doslednosti, 
Drugo, ispostavilo se da birokratija ne želi da toleriše nikakav 
studentski pokret koji ne bi bio pod njenom direktnom kontro- 
lom. Treće, postalo je jasno da je međunarodna birokratija već 
stvorila svoju »svetu alijansu« koja će odsad silom uspostavljati 
jeo i poredak gde god se pojavi opasnost demokratskog soci- 
jalizma. 


3. 


Šta se onda može zaključiti o opštim karakteristikama Nove 
levice? 

Ona negira i kapitalizam i birokratski socijalizam. Ona negira 
svaki oblik eksploatacije: prisvajanje profita od strane buržoa- 
zije, ali isto tako i prisvajanje viška rada u obliku birokratskih 
privilegija. Ona negira svaku formu autoritarnih odnosa: i one u 
preduzećima kojima dominiraju vlasnici i menadžeri, i one u 
državi, koja je uvek u svojoj suštini aparat otuđene moći, i one 
u političkim partijama, koje su uvek hijerarhijski i elitistički iz- 
građene strukture, i one na univerzitetima, koje kontrolišu biz- 
nismeni, administrativci ili politički aparatčiki. Svuda Nova le- 
vica zahteva radikalnu ekonomsku i političku demokratizaciju, 
stvarnu jednakost i reciprocitet partnera koji se udružuju, samo- 
upravljanje. Time se ona nesumnjivo vraća tradiciji ne samo iz- 
vornog Marxa, već i Proudhona i Bakunjina. 

Kakav je karakter ove negacije? Često je to samo antiteza i 
zahtev za razaranjem postojećeg. Novoj levici zaista nedostaje 
vizija budućnosti, nedostaje joj i program koji bi istorijski uver- 


2) Wright C. Mills. The Causes of World War III, Simon and Schuster, 
N. Y. 1960. ! 

ljivo označio put kojim se do budućnosti može doći. Kao što je u 
modernoj umetnosti niklo obilje anti-formi: anti-roman, anti- 
-teatar, itd., tako je i jezik Nove levice bogat negativnim pojmo- 
vima:  anti-autoritarnost, protiv-zajednica, protiv-organizacija, 
protiv-kultura, anti-univerzitet. 

No u izvesnom smislu ova negacija zaseca mnogo dublje u 
osnovnu vrednosnu strukturu na kojoj počiva savremeno gra- 
đansko i birokratsko društvo nego što je to bio slučaj s tradicio- 
nalnom komunističkom levicom. Ova poslednja nije bila dovolj- 
no svesna problema potrošačkog društva i problema moći. Ona 
nikad nije shvatila pravi smisao Marxove teze da je obilje uslov 
komunizma. Naime, Marxova misao, uzeta u svom celovitom an- 
tropološkom kontekstu, znači: tek u obilju ljudi će prevladati 
svoju glad za predmetima, tek tada će iščeznuti privatno-svojin- 
ska filozofija života — i u svom pozitivnom obliku kao grablji- 
vost, i u svom negativnom obliku kao zavist. Tradicionalna levi- 
ca je tu misao drukčije interpretirala: obilje je važno jer glad 
za predmetima uvek iznova, i uvek na sve višem nivou utoljava. 
Ova neograničena, rastuća glad za predmetima nije stavljena u 
pitanje; smatralo se i smatra se da je ona ljudska, kao što je 
ljudska i želja da se potrebe zadovoljavaju na sve višem mate- 
rijalnom nivou. Važno je samo da se izbegne eksploatacija, važno 
je da se razlikuje između privatne i lične svojine. Ako u teoriji 
Stara levica nije uspela da domisli smisao Marxove teze o pre- 
vazilaženju privatne svojine kao stila života, u praksi je ona, pri- 
rodno, morala ostati u okvirima horizonta buržoaskog načina 
života. Ono što je trebalo da bude samo sredstvo: porast nacio- 
nalnog dohotka, viši životni standard, viši nivo zadovoljavanja 
materijalnih potreba — postalo je cilj po sebi. Pobedonosna 
avangarda je svuda dala neposredni primer: danas smo mi u 
skupim kolima, sutra ćete biti vi; danas naše žene nose krzna, 
sutra će vaše; danas nama stoje na raspolaganju vile i bašte, sut- 
ra će vama. Nije se moglo zamisliti da bi kritika grabljivosti mo- 
gla biti ma šta drugo do zavist ili primitivni mentalitet ko ji želi 
da točak istorije vrati unatrag. 

Trebalo je da dođe Nova levica pa da najpre kaže, a zatim i 
na delu pokaže: 

— da je život — biti a ne imati, 

— da ljudska čula, koja su u uslovima kapitalizma bila sve- 
dena na samo jedno čulo: čulo posedovanja treba da se obnove 
u svem svom potencijalnom bogatstvu, ili jednostavno 

— da iznad izvesnog nivoa materijalne potrebe prestaju da 
budu primarne potrebe, da presudan značaj dobijaju: stvaralaš- 
tvo, ljubav, znanje, solidarnost, uživanje u umetnosti i igri. 

. Ali to su mogli da pokažu pre svega oni koji su privatnu svo- 
Jinu prevladali, ne oni koji do nje još nisu dospeli. Zato je Nova 
levica nikla i ima budućnost u najrazvijenijim zemljama savre- 
menog sveta. Zato je upravo u prisojnim bogatim klasama 
došlo do onog hegelovskog razdvajanja jedinstvenog na polarne 

suprotnosti: roditelje još uvek opsednute čulom posedovanja, i 
mlade koji su osetili da je došao trenutak da i sva druga čula do- 
biju svoja prava. 


Slično je i s problemom političke moći. Tradicionalna komu- 
nistička levica je pitanje odumiranja države i ukidanja vlasti od- 
ložila za daleku budućnost. Ona se oštro suprotstavila anarhistič- 
koj tezi da vlast treba odmah zameniti federacijom radničkih 
saveta. Shvatanjem revolucije kao pre svega osvajanja vlasti, 
uvođenjem pojmova prelaznog perioda i diktature proletarijata 
Stara levica je jako predimenzionirala značaj političke vlasti, a 
nije ni postavila sebi pitanje kako sprečiti novo otuđenje vlasti, 
kako obezbediti konstituisanje i realizovanje »opšte volje« pro- 
Jetarijata u okviru države prelaznog perioda. Ono što je već Rous- 
scau, čisti teoretičar, slutio: da predstavnici naroda uvek mogu 
izneveriti interese naroda, Lenjin praktičar, nije ozbiljno uzeo u 
obzir; 1922. i 1923. godine u svojim posljednjim člancima on oča- 
java zbog brze birokratizacije, ali fenomen birokratizma on vidi u 
brzom porastu broja činovnika, dakle u jednom fragmentu pojav- 
nog, a ne u onom što je bilo suštinsko: u neograničnoj vlasti ru- 
kovodstva Partije. Prošle su zatim decenije a da najvećem broju 
komunista, aktivista, uopšte nije došlo do svesti koliko su auto- 
ritarni i neravnopravni odnosi u svakoj od njihovih zajednica i 
organizacija. Trebalo je da dođe jedna sasvim nova generacija, 
neopterećena predrasudama i mistifikacijama, da bi dovela u 
pitanje ne-vlasti buržoazije već fenomen vlasti uopšte, da bi se 
upitala: postoji li tako veliki, tako sveti cilj da bi njim bilo mo- 
guće opravdati vlast čoveka nad čovekom. Pitanje vlasti nisu 
mogli postaviti na ovaj način oni koji su bili gladni vlasti, oni 
koji su mogli jedino čeznuti da zamene pozicije sa svojim tirani- 
ma. Kaže se često: Novu levicu čine razmažena deca bogatih i 
moćnih. Na to treba odgovoriti: utoliko bolje! Oni su, posmatra- 
jući svoje roditelje, došli do kritičke svesti o sebi. Oni nisu žed- 
ni vlasti, vlast za njih nije vrednost. Ona im je bila na domaku 
ruke da su pošli putem svojih roditelja; oni je nisu uzeli, ali će 
zato znati kako da se obezbede da je ne uzmu drugi. 


4. 


Ovakva razmatranja nas vode pitanju: kakvu istorijsku sud- 
binu može imati pokret koji se oslanja na društvene grupe izvan 
proizvodnje, izvan svih onih sfera u kojima se stvara i reprodu- 
kuje društveni život. Kako može biti revolucionaran pokret koji 
se ne oslanja na radničku klasu, klasu koja bez obzira na sve 1 
dalje stvara ogromni i sve veći višak vrednosti, koji se i dalje 
od nje otuđuje i upotrebljava suprotno njenim objektivnim inte- 
resima? 

Jedan pokret može biti revolucionaran ako ima revolucionar- 
ne ciljeve, čak i ako proletarijat u njemu učestvuje samo u nez- 
natnoj meri. Primeri Kine i Kube to dokazuju. No u razvijenim 

industrijskim zemljama strukturalne promene se ne mogu izvo- 
jevati bez masovnog angažovanja radnika. 

Ključno je pitanje, međutim, o kakvom angažovanju i o kak- 
vim motivima angažovanja je reč. Kad se postavlja pitanje da li 
radnici još uvek mogu biti subjekat revolucije, obično s2 pre- 
ćutno, po inerciji, pretpostavlja da biti subjekat revolucije znači 
angažovati se, pre svega, za obaranje političke vlasti buržoazije. 
Takvo prilaženje problemu je danas uveliko prevaziđeno i zasta- 
relo. U maju 1968. milioni francuskih radnika su osvojili fabrike 
— ito je bio najadekvatniji oblik revolucionarnog delovanja. 
Dakle, redosled političke, ekonomske i kulturne revolucije ne 
može biti fiksiran: svaka kombinacija je u određenim istorijskim 
uslovima moguća. 

Koji su osnovni tipovi situacija u kojima se radnici mogu 
revolucionarno angažovati u jednom od navedena tri vida? 

Prvi je situacija rastuće materijalne bede. Ti uslovi za većinu 
radnika u razvijenim industrijskim zemljama uglavnom više ne 
postoje. Oni bi se mogli reprodukovati samo u slučaju neke nove 
katastrofalne ekonomske degradacije — što nije nemoguće, ali 
nije ni verovatno. 

Drugi tip je situacija rastuće eksploatacije. Pošto zahvaljujući 
brzom tehničkom progresu, produktivnost rada raste brže nego 
radničke najamnine, ovo su uslovi koji postoje svuda. Moglo bi 
se očekivati da se radnici mogu revoltirati ne samo zbog same 
činjenice porasta eksploatacije već i zbog načina na koji se proiz- 
vedeni višak vrednosti koristi (na primer u SAD 1967. godine je 
75,5 biliona dolara potrošeno u vojne svrhe, 42,5 za obrazovanje, 
a svega 18 za zdravlje). Na žalost, iskustvo pokazuje da ova vrs- 
ta razloga nedovoljno motiviše radnike na revolucionarnu akciju. 
Dokle god kapitalizam uspeva da im povećava životni standard, 
fenomen eksploatacije ostaje nešto apstraktno i zanemarljivo. 
Na taj način potrošačko društvo uspeva da bar privremeno koop- 
tira radničku klasu. 

. Treći tip je situacija relativnog zaostajanja ekonomskog i so- 
cijalnog statusa radnika u odnosu na ostale društvene grupe. To 
je bila situacija u Francuskoj 1968. Višegodišnji prethodni pros- 
peritet zemlje nije ništa doneo radnicima, druge je obogatio. To 
su uslovi u kojima se razvija potencijalna revolucionarna ener- 
gija. No potrebna su bar još dva uslova da se ova energija aktua- 
lizira. Prvo, postojanje minimuma revolucionarne tradicije; fran- 
cuskim radnicima ona je u krvi, američki bi reagovali na tipično 
sindikalni načn. Drugo, postojanje katalizatora: revolucionarne 
grupacije koja će otvoriti konfrontaciju sa režimom, izložiti se 
brutalnoj represiji i izazvati erupciju revolucionarne energije 
radnika. Ulogu katalizatora odigrali su pariski studenti. 

, Najznačajniji sa stanovišta budućeg razvoja Nove levice je 
imena 2 na . nastaje u najrazvijenijim industrij- 
nefšcija du diko a a istorijsku pozornicu stupa mlada ge- 

, koji više ne znaju šta je glad i siromaštvo, za 

koje su dani Velike depresije tridesetih godina daleka prošlost 
čiji će životni standard Polako ali sigurno rasti, ne samo apsolut- 
no već i u odnosu na niže slojeve srednje klase. Sad, kada iščeza- 
vaju svi drugi motivi za revolt, na putu je da se probije do svesti 
onaj suštinski motiv: život je sveden na rad, na još uvek ogro- 
man, nepovratno izgubljen broj časova rada, a obzirom na vrtog- 
lavi porast produktivnosti, a rad nije do krajnosti besmislen, is- 
crpljujući, zaglupljujući, degradirajući, do krajnosti destruktivan 
za sve najbolje ljudske sposobnosti: razum, maštu, kreativnost. 
Radnik je još uvek najponiženije ljudsko biće, čak i onda kada se 
vozi u krajsleru i ima televizor u boji. Nije stvar samo u tome 
da mu se oduzima višak rada, daleko više je stvar u tome što mu 
se oduzima mogući smisaoni i kreativni život, što mu se oduzima 
vreme za ljubav, za igru, za prijateljstvo, za učenje, za društveno 
angažovanje. 

Zašto bi radnik sve to trpeo da bi dobio malo više onog što 
već sad ima? Skeptik će se odmah pozvati na iskustvo koje poka- 
zuje da radnik radije bira novac nego slobodno vreme. Ali pros- 
tom ekstrapolacijom iskustva se nikad ne može objasniti zašto su 
hipici tako radikalno odbacili stil života svojih roditelja. Iz 
savršeno istih razloga iz kojih su mladi studenti odlučili da manje 
imaju a više žive, mladi radnici će uskoro početi da traže slobod- 
no vreme a ne novac. 

Tek na današnjem nivou razvitka taj zahtev postaje moguć 
i realan. Jer, u periodu od svega tri godine, 1964 — 1967, nacio- 
nalni dohodak u SAD je porastao za 26 posto, u Švedskoj za 39 
posto, u Japanu za 70 posto.š U razvijenim zemljama celog sve- 
ta nacionalni dohodak po glavi stanovnika porastao je od 1730 
dolara u 1964. na 2515 dolara u 1969. tj. za 46 posto. S takvim 
ogromnim porastom proizvodnje očigledno postaje moguće ra- 
dikalno smanjivanje radnog vremena. Došao je čas da se reali- 
zuje ono što je Marx smatrao suštinskim preduslovom ljudskog 
oslobađanja. Postaje mogućno da se progresivno smanjuje oba- 
vezno radno vreme uz visoki nivo zadovoljavanja materijalnih 
potreba. 

To je put koji potkopava same temelje savremenog potrošač- 
kog društva. Ono može da opstane i da sačuva visoke profite sa- 
mo ako ogromnim psihološkim pritiskom reklamne industrije 
(koja u SAD troši godišnje 16 milijardi dolara) uspe da stvori 
veštačke potrebe, i ako radnici imaju kupovnu snagu da te pot: 
rebe realizuju. Dakle, njima će se povisiti nadnice, njima će se 
za uzvrat iscediti i poslednji atom snage. Nije bitno što veliki 
deo roba neće zadovoljavati stvarne potrebe, Ni ih neće zadovo- 
ljavati na najbolji mogući način. Ali je bitno da se na taj način 
obezbeđuju visoki profiti, sprečavaju ekonomske krize, a radnici 


3) Prema podacima UNESKO-a i OECD-a, apsolutne cifre u milijarda- 
ma dolara su za SAD: 1964 — 628, 1967 — 793, za Švedsku 1964 — 17, 1967 
— 27, za Japan: 1964 — 68, 1967 — 115. 

se efikasno isključuju iz sfere politike i osigurava se njihova in- 
tegracija u okviru sistema. Prema tome, strategija borbe za radi- 
kalno smanjenje radnog vremena je u visoko razvijenim zemlja- 
ma najsubverzivnija moguća strategija. Ona ide zajedno sa zah- 
tevom participacije radnika. Ona pretpostavlja prevazilaženje 
mentaliteta homo consumensa, ona pretpostavlja jednu novu 
kulturu, jedan novi stil života. 


5. 


Naglasak na neophodnosti stvaranja nove radikalne kulture 
neuporedivo je jači u Novoj levici nego ikad u Staroj. 

Od svih Marxovih sledbenika Gramsci je najjasnije i najubed- 
ljivije formulisao tezu da bez nove revolucionarne kulture nema 
ni revolucionarnog pokreta. Većina drugih marksista nikad nije 
došla do ovog saznanja. Ako je kultura vulgarno shvaćena samo 
kao društvena superstruktura, bilo je prirodno da se revolucija 
podeli na faze: prvo, politička, zatim ekonomska, najzad kultur- 
na. Zatim je revolucija svedena na političko osvajanje vlasti, a 
kulturna revolucija je degradirana na običan prosvetiteljski i ide- 
ološki rad u okviru mirne izgradnje novog društva. Posle krat- 
kotrajnog post-revolucionarnog perioda oskudice i manjeg ili 
većeg puritanizma, uskoro je počeo da se reprodukuje građanski 
stil života, sa rastućom privatizacijom individue, unutrašnjom 
podvojenošću, glađu za predmetima, postvarenjem ljudskih od- 
nosa. 


Mao je privukao pažnju sveta na problem kulturne revoluci- 
je. On je tačno shvatio da Kina gubi šansu da izgradi socijalistič- 
ko društvo ako ne prevaziđe balast stare feudalne kulture i ako 
ne postavi barijere kulturi zapadnog potrošačkog društva, koja je 
prodirala posredstvom prve zemlje socijalizma. Pa ipak, tzv. kul- 
turna revolucija u Kini teško može proći kao istinska socijalistič - 
ka kulturna revolucija u Gramscijevom smislu. Pre svega zato što 
je ona uglavnom bila sredstvo obračuna jedne birokratske frak- 
cije s drugom. A onda zato što ona nijednog trenutka nije bila 
istinska dijalektička negacija stare kulture, što nije ni pokušala 
da stil mišljenja i života digne na nivo ljudske univerzalnosti, 
što je stvaranje kritičke samosvesti zamenila kultom volje. Zbog 
svoje opšte zaostalosti Kina nije mogla dijalektički prevazići 
feudalnu i buržoasku kulturu, ona je samo mogla pokušati da 
je silom odstrani. Ona nije imala snage da se otvori prema sve- 
tu, da pokuša da u ukinutom vidu apsorbuje sve što je najkrea- 
tivnije u univerzalnoj ljudskoj kulturi, da se, kako reče Gramsci 
»digne na nivo dostignut od strane najnaprednije moderne misli«“, 
Kritička svest koja se u kineskim uslovima razvijala nije mogla 
postati samosvest, ona se konstituisala kao oblik manipulacije i 


4) Gramsci, »The Study of Philoso i i iali 
, phy and of Historical Materialism 
The Modern prince und Other Writings, London 1954, p. 59. ž 


16 PRAXIS 937 


ostala je strogo ograničena okvirima jedne jedine crvene kniiži- 
ce. Kineska kulturna revolucija je, prema tome, verovatno bila 
nužna i progresivna za iKnu, njena iskustva su dragocena i za 
druge nedovoljno razvijene zemlje, ali ona nije idealni obrazac 
za razvijene zemlje sveta. 

Sa stanovišta socijalističkog preobražaja već industrijalizo- 
vanih i urbanizovanih zemalja interesantnije je ono što se na Za- 
padu naziva terminom »kulturna revolucija«: negacija oficijelne 
ideologije, kulture, nauke, umetnosti, sistema obrazovanja, stva- 
ranje hipijevskog stila života, stvaranje brojnih malih ljudskih 
zajednica koje odbacuju tradicionalne građanske vrednosti i po- 
kušavaju da organizuju život na novim temeljima. 


Takozvana »kulturna revolucija« je neuporedivo širi i masov- 
niji pokret nego Nova levica. Najveći broj mladih ljudi koji 
odbacuju »američki stil života« i pokušavaju da žive na radikal- 
no drukčiji način: bez takmičenja, moći, nasilja, gomilanja pred- 
meta, nemaju političke ciljeve i politički se angažuju tek spora- 
dično, na vrlo određenim stvarima (kao što su otpor vijetnam- 
skom ratu, otpor konkretnim aktima represije). Oni u osnovi 
beže od zvaničnog društva i zvanične kulture, sklanjaju se u svo- 
je komune, u svoja masovna logorišta za nesmetano kolektivno 
odvijanje života (ljubavi, muzike, droga). Nova levica je politič- 
ki pokret. Cilj mu je ne da pobegne od oficijelnog društva, već da 
ga ukine, da ga iznutra izmeni. Ljudi koji učestvuju u pokretu 
kulturne revolucije anarhisti su u najjednostavnijem, najbukval- 
nijem smislu reči: parola im je »Do jour own thing« — »radi svo: 
ju sopstvenu stvar«, tj. »Čini ono što ti se sviđa«. Oni su protiv 
svake organizacije, svakog strukturiranog oblika života: ne sa- 
mo države i političke partije već i porodice, škole, profesional- 
nog rada itd. Nova levica je takođe bar onoliko pod uticajem 
anarhizma koliko i marksizma, ali to je onaj artikulisani anarhi- 
zam koji ne isključuje svaku organizaciju i strukturiranu delat- 
nost, već samo autoritarnu organizaciju i rigidnu strukturiranost, 
koji od pojedinca očekuje svesno angažovanje za zajedničku 
stvar. Za Za i 
Pa ipak, i pored ove jasne pojmovne razlike, postoji nekoliko 
razloga da se pokret kulturne revolucije proučava u vezi s pok- 
retom Nove levice. Prvi je taj što se u praksi oni prepliću i proži- 
maju. Mnogi novi levičari žive životom hipika — ne samo po tome 
što nose duge kose i brade, odevaju se u dronjke i puše »travu«, 
— što su površni znaci, već po tome što se isključuju iz zvanič- 
nog društva, odriču karijeru i mogućeg blagostanja, ruše sve mos- 
tove s klasom iz koje su potekli, i na taj način se oslobađaju 
opasnosti da budu kupljeni i kooptirani. Obratno, nekadašnji 
bitnici, hipici i najraznovrsniji otpadnici predstavljaju stalnu re- 
zervnu političku armiju Nove levice. To je armija koja je nesi- 
gurna, koja fluktuira na najrazličitije nepredviđene načine, koja 
nije militantna, ali koja je uvek tu da se angažuje za mnoge prave 
velike ciljeve: otpor brutalnostima imperijalizma, otpor represi- 

ji, otpor daljem uništavanju prirodne okoline od strane elita 
ekonomske i političke moći, podrška ugnjetenim manjinama. 


Drugi bitni razlog da se u vezi s Novom levicom posveti naj- 
veća pažnja kulturnoj revoluciji, i pored njenih brojnih: slabos- 
ti jeste činjenica da je to pokret koji na daleko masovniji način 
nego bilo koja politička grupa ili organizacija faktički negira 
postojeći svet sa svojom tehnostrukturom, sa svojom proizvod- 
njom za profit, sa svojom birokratskom autoritarnošću, sa svo- 
jim idealom čoveka lojalnog građanina, čoveka trudbenika, čove- 
ka posednika. 

Kakva je to vrsta negacije? Onaj koji bi želeo da bukvalno 
prevodi Hegela na jezik realnih konkretnih fenomena imao bi 
dobre razloge da kaže: to je tipična antiteza, to još nije sinteza. 
Razume se, stvarnost nikad nije tako jednostavna: sa stanovišta 
čiste misli sve konkretne pojave su strahovito prljave, one sadr- 
že sastojke koji su u sferi čiste misli uključeni u potpuno različite 
pojmove. Kulturna revolucija, dakle, nekim svojim dimenzijama, 
koje ću kasnije spomenuti, već jeste i stvaranje nove univerzalne 
ljudske komunističke kulture. No u njoj zasad zaista preovla- 
đuje momenat spontanog, nedovoljno domišljenog revolta, mo- 
menat destrukcije, momenat antiteze. To se odmah vidi već na 
planu jezika, u kome preovlađuju prefiksi »anti« i »protiv«. To 
se već na površini vidi po mnogim konkretnim aktima (simbo- 
ličko linčovanje automobila, razbijanje prozora elitnih kulturnih 
institucija, ispisivanje parola preko klasičnih umetničkih dela, 
rasturanje knjiga sa polica biblioteka na privilegovanim univer- 
zitetima, namerno vršenje nužde na najneočekivanijim mestima, 
namerna javna upotreba vulgarnih seksualnih izraza, itd.). No 
ova drastično antitetička i u suštini destruktivna usmerenost 
zadire mnogo dublje, ona preovlađuje i na planu teorijske racio- 
nalizacije, i u najdubljoj psihološkoj sferi instinkta i senzibili- 
teta. 

U nedavno objavljenoj, izvanredno popularnoj knjizi Prav- 
ljenje protiv-kulture* Theodor Roszak osnovno zlo savremenog 
društva vidi u tehnici. Doduše, on celo vreme meša tehniku i teh- 
nokratiju, i on već u podnaslovu svoje knjige kaže da je protiv- 
-kultura u suštini opozicija tehnokratiji. Međutim, kad se on 
slaže sa Jacquesom Ellulom »da je za tehniku nužno da ovlada 
ljudskim bićem, i da tehnika mora da svede čoveka na tehničku 
Životinju«,* kad o disciplini u procesu proizvodnje govori kao o 
tehnokratskom fenomenu', kad ekspertizu (koja će postojati dok- 
le god bude postojalo razvijeno ljudsko društvo), karakteriše kao 


—_-- 2 


5) Theodore Roszak, The Makin i 
C C , g of a Counterculture. (Reflection on the 
Technocratic Society and its Youthful Opposition), Anchor Books, New 
York, 1969. ' ' 
aid 6) kaj Ellul, The Technological Society, New York 1964; Roszak op. 
1) Roszak, ibid, 14. 

tehnokratiju,' kad tvrdi da uspeh francuskog pokreta iz maja 
1968. i uspostavljanje radničke kontrole ne bi ništa učinilo za 
sprečavanje tehnokratske integracije, i da nije stvar u radničkim 
savetima već u novoj jednostavnosti života, usporavanju ritma 
društvenog kretanja i vitalnom korišćenju slobodnog vremena, 
on ovim poluistinama pokazuje da ne razlikuje problem tehnike, 
(koja je potencijalno sredstvo oslobađanja pomoću znanja) i 
problem tehnokratije (koja je struktura vlasti na osnovu zna- 
nja). Svojim napadom na racionalno objektivno znanje kao ta- 
kvo"" (ne na pozitivistički i funkcionalistički prilaz znanju, ne 
na kapitalističko-birokratsku zloupotrebu znanja), svojom bez- 
rezervnom podrškom renesansi istočnjačke religije i mita", svo- 
jom sumnjom da se išta može tako radikalno suprotstaviti teh- 
nokratiji kao »mističke tendencije iskustva izazvanog drogama«'*, 
Roszak čak zauzima reakcionarnu negativnu poziciju prema teh- 
nici, koja objektivno znači plediranje za povratak pred-indus- 
trijskom, seoskom i plemenskom društvu. 

Drugi primer jednostrane negacije koja teži da ukine jednu 
postojeću formu in toto, a ne da ukine samo njenu unutrašnju 
granicu, jeste kritika sistema obrazovanja. U borbi protiv pre- 
velike fiksiranosti i autoritarnosti tog sistema, koja guši spon- 
tano samo izražavanje, samo-determinaciju, samo-otkrivanje, Pa- 
ul Goodman!" i njegovi istomišljenici odbacuju svaku strukturira- 
nost procesa obrazovanja, svaku sistematičnost u procesu studija, 
svako moguće intelektualno takmičenje, svaki metod objektiv- 
nog društvenog proveravanja znanja. 

Dobar primer ove vrste je kritika kulturnog elitizma, koja ima 
veoma mnogo dodirnih tačaka s proletkultovskim pokretom u 
Rusiji neposredno posle revolucije, i s maoističkom tezom o eli- 
tističkom karakteru celokupne nasleđene kulture. Razume se da 
su privilegovane elite stvarale klasičnu kulturu, da su imale 
monopol na nju. Ali u svakoj istinskoj kulturi pored ovog mo- 
menta posebnog bio je i jedan moment opšteg, univerzalno ljud- 
skog koji pripada čovečanstvu kao celini, koji treba da bude 
uključen u integralnu ljudsku kulturu komunističkog društva. 
To ne vidi Louis Kempf, čiji tekst Skice za jednu radikalnu kul- 
turu je jedini esej o kulturi uključen u zbornik Nova levica, 
pripremljen od strane Priscile Long i nedavno objavljene u 
SAD.“ Po njemu, »kultura koju poseduju i šire izabrani, dok os- 


8) Ibid., 19. 

9) Ibid., 68. 

10) Ibid., ch. 7, »The Mych of Objective Conscicusness«, p. 205 £f. Vidi i 
lj e kaaa zbog otpora svakoj religioznoj koncepciji transcendencije 
P. —123. 

11) Ibid., ch. 4, Journey to the East, pp. 124—155. 

12) Ibid., p. 55. 

13) Paul Goodman, Drawing the Line, New York: Ramdon House, 1962; 
The Empire City, New York, Macmillan 1961. 

14) Louis Kempf, »Notes toward a Radical Culture«, The New Left, ed. 

by Priscila Long, Boston: Extendung Horizons Book, 1969. 


940 


tali posmatraju njihove misterije s divljenjem, jedva može biti 
nešto više do instrument klasnog ugnjetavanja.«“ »Kult velikog 
umetnika je prirodan mit u kompetitivnom društvu... Postoja- 
nje velikih ličnosti u umetnosti je izraz društvene bolesti... 
Moramo prestati da očekujemo od eksperata da stvaraju kulturu 
za nas.« »Čija svojina su velika remek-dela? Šta nas ona u stvari 
uče? Čijim interesima služe?«'* Pa, prema tome, kad se na ruševi- 
nama kuća s jevtinim stanovima, podigne jedan kulturni centar 
kao što je njujorški Lincoln-centar, koji ima godišnji prihod od 
blizu pet miliona dolara, koji samo za svoju unutrašnju službu 
bezbednosti troši 300 hiljada dolara godišnje, i čiji je prvi pred- 
sednik bio general Maxwel Taylor, onda je »trebalo da pokret 
ometa Lincoln-centar od početka. Nije trebalo da prođe nijedna 
predstava bez ometanja. Trebalo bi isušiti fontane kalcijum- 
-hloridom, pomokriti se na skulpture, namazati izmetom zido- 
ve«.'" Nema sumnje: da su svi revolucionari u istoriji imali ovo- 
liko uske i sektaške horizonte do nas ne bi dospelo ništa od cele 
ljudske kulture i umetnosti. 

Ali dok teorija kulturne revolucije u svoj svojoj razumljivoj 
militantnosti iznenađuje jednim duhom skučenosti i isključi- 
vosti, tako da u mnogome čak ostaje ispod nivoa teorije kulture 
klasične marksističke levice, eksperimentisanje sa stvaranjem 
nove kulture na delu donelo je iznenađujuću širinu i tolerantnost 
koje joj daju potpuno eklektički karakter i ostavljaju utisak 
odsustva ma kakve orijentacije. 

Prezir za vrednosti potrošačkog društva, izbor jednog stila 
života u kome skroman nivo zadovoljavanja materijalnih potre- 
ba omogućava obilje slobodnog vremena i visok nivo zadovolja- 
vanja duhovnih potreba — ide zajedno s boemstvom i namer- 
nom, proračunatom neurednošću; oslobađanje od ambicija za 
društvenim uspehom, karijerom, vlašću, takmičenjem katkad 
nije toliko izraz jednog superiornog duhovnog stava, već je pre 
izraz pasivizacije, komotnosti, gašenja moguće stvaralačke vatre; 
deprivatizacija ličnosti dobija često formu pasivnog utapanja u 
gužvu na dugim sedeljkama, kolektivnim seansama džeza i ma- 
sovnim logorovanjima; oslobađanje od represivnih formi erotič- 
ne sublimacije u praksi katkad znači destrukciju svake sublima- 
Cije, i u krajnjoj liniji totalnu seksualnu neodgovornost muškar- 
ca, koja još više povećava podređenost i nesigurnost žene. Svemu 
tome treba dodati dve forme negacije tehnološke racionalnosti 
koje moraju užasavati Staru levicu, a koje nisu prihvatljive ni 
za ozbiljniji deo Nove levice. To je jaka tendencija ka doživlja- 
dola abnormalnih stanja svesti — putem mističkih kultova i 
najob ou a poezijom bitnika: Alaina Ginsberga, i 

i uzukijevom i Wattsovom propagandom 


15) Ibid., p. 431. 
16) Ibid., p. 433. 
17) Ibid., p. 428. 

zen-budizma pedesetih godina. Zatim je Ginsberg uveo hindui- 
sam. Danas veš više nema nijednog mističkog kulta i nijednog op- 
skurantizma koji nije našao svoje sledbenike na univerzitetskim 
kampusima, po hipijevskim kolonijama, u podzemnoj literaturi: 
šamanizam, teozofija, satanizam, kabala, neognosticizam, astro- 
logija, kult Hari Krišne. Teško je naći bolji primer degradiranog 
dehumanizovanog ostvarenja vizionarske maštovite potencije u 
čoveku. 

Još gore stvari stoje s tzv. psihodeličkim iskustvima, trans- 
formacijom svesti pod dejstvom droge. Niko nije više učinio za 
ovaj oblik anti-kulture nego pesnik Thimoty Learey romansijer 
Ken Keassey. Prvi je masovno kolektivno uživanje droga povezao 
s neograničenom slobodom seksualnih odnosa i s religijom (čiji 
je on prvosveštenik), koja je i institucionalizovana u obliku »Lige 
za duhovno otkriće«. Drugi je organizovao masovna javna »puto- 
vanja« uz zaglušnu džez-muziku, misteriozno osvetljenje i slobod- 
nu igru. To objašnjava kako su Learey i Keassey uspeli da za dro- 
ge zainteresuju stotine hiljada mladih ljudi. Realizacija je došla 
naknadno: droge su sredstvo revolucije,“ sredstvo ekspanzije sve- 
sti, tacije sveta. Tako je Marxova teza o oslobađanju i razvoju 
ogromnog individualnog čulnog potencijala doživela svoju rea- 
lizaciju u najapsurdnijem mogućem obliku; umesto da bude 
oblik ljudske samo-determinacije, ovde smo dobili puni meha- 
nički determinizam: umesto da smer, selekcija i interpretacija 
čulnih doživljaja zavisi od nas, ona više nego ikada zavisi od 
spoljnih, neljudskih, hemijskih činilaca. 

Vidimo, dakle, da je kulturna revolucija u velikoj meri otu- 
đeni, pa čak i duhovno patološki oblik prevazilaženja postojećeg 
oiuđenja. Na boemstvu, parazitizmu, infantilnoj neodgovornosti, 
seksualnom promiskuitetu, renesansi mitova nastalih u primi- 
tivnim i zaostalim društvenim sredinama, na bekstvu od stvar- 
nosti u svet halucinacija ne može se graditi nova kultura i novi 
svet. U pitanju je bolesna antiteza jednom teško bolesnom svetu. 
Katkad nije potpuno jasno šta je u stvari bolesnije: oficijelna 
kultura »Establishmenta« ili kultura koja ga negira. 

Ali reći samo to bila bi poluistina. Da se najbolji, najelitniji 
deo mlade generacije nije pobunio na ovako ludi, na ovako dras- 
tično iracionalni, antiobjektivni, antirealistički, antitehnički na- 
čin, ne vidi se šta bi moglo da zaustavi tehničku civilizaciju na 
njenom putu u post-industrijsko, super-birokratsko društvo opi- 
sano u mnogim negativnim utopijama. »Deca cveća« iznutra 
razaraju i progresivno otuđuju od vladajuće elite jednu od naj- 
neophodnijih institucija savremenog društva: univerzitet." Kad 


18) U jednom televizijskom intervjuu 1967. godine Learey je izjavio: »SAD 
će u toku 15 godina biti LSD-zemlja. Naš vrhovni sud će pušiti marihuanu. 
To je neizbježno jer to sad rade studenti na našim najboljim univerziteti- 
ma. Biće manje interesovanja za rat, za politiku.« 

' 19) Treba uzeti u obzir da se na univerzitetima vodećih zapadnih zema- 
a osing preko 10 miliona studenata, dakle četiri puta više nego 1950. 

se taj proces posmatra u kretanju, u toku poslednjih deset go- 
dina, zapaža se tendencija njegovog stalnog širenja, i nije ni- 
malo jasno kad i kako se on uopšte može zaustaviti, i šta će se 
desiti kad se on neminovno uskoro bude proširio na mlade rad- 
nike, koji u uslovima automatizacije ne mogu svi ostati na svom 
besmislenom poslu puno radno vreme. 

Sem toga, treba spomenuti neke značajne elemente istinski 
novog i progresivnog u »protiv-kulturi«. 

To je pre svega solidarnost: ne solidarnost kao pojam u hu- 
manističkim spisima, već solidarnost kao realan odnos ljudi koji 
zajedno žive i dele sve što imaju. 

To je jedan novi snažni smisao za ljudsku ravnopravnost, za 
oipor svakom autoritarnom odnosu, svakom paternalizmu, sva- 
kom pokušaju dominacije i manipulisanja. Škola, porodica, po- 
litička organizacija više nikad ne mogu biti ono što su bile. 

Zatim, razvijanje ogromne potrebe za diferenciranim samo- 
izražavanjem. Umesto usvajanja gotovog znanja, umesto pasiv- 
nog, čisto kontemplativnog odnosa prema umetnosti, prema ne- 
posrednoj okolini, pojedinac više nego ikada teži da da svoj pe- 
čat stvarima, da ulepša svoju neposrednu okolinu predmetima 
koje je sam stvorio. 

Nesumnjivo je značajan doprinos humanizaciji ljudskog ži- 
vota: uopšte usporavanje tempa, relativno opuštanje, rehabili- 
tacija Principa zadovoljstva nasuprot Principu realnosti. 

Najzad, duboko impresionira duh istinske univerzalnosti, is- 
krene otvorenosti za kulturne vrednosti svih nacija, svih masa, 
svih vremena. Pojavila se generacija slobodna od svakog šovi- 
nizma i rasizma. Da ništa drugo nije donela, to bi bilo ogromno. 


6. 


Kad američki levičari govore o sutrašnjoj revoluciji, to zvuči 
krajnje naivno. Oni i jesu naivni: američki imperijalizam ras- 
polaže institucijama strahovite nenačete snage. Još pre više od 
pola veka boljševici su znali, Trocki je detaljno objasnio, da je 
revolucija bezizgledna dok je vojna snaga režima neokrnjena. 

Pa ipak, u izvesnom smislu revolucija je počela — tamo gde 
u savremenom razvijenom svetu jedino može početi: u svesti 
ljudi. Treba se setiti dvadeset devete teze, objavljene na Sorbonni 
13—14. juna 1968: »Građanska revolucija je bila pravna, prole- 
terska revolucija je bila ekonomska. Naša će biti socijalna i 
kulturna, tako da čovek može postati ono što jeste.« 

Nova levica nema još svoj određeni pozitivni program. Ali 
ona zna šta neće: ona neće svet koji je notorno kriminalan i 

Oji za proizvodnju sadašnjih i budućih leševa, tj. za vojsku, 
troši tri puta više nego za zdravlje." Ona neće svet koji neguje 


20) Ukupni vojni izdaci u svetu u 1970. g. izneće oko 210 milij : 
ra, a celokupni troškovi za zdravlje oko 65 milijardi ž m JATO) 601A 


943 


vučje odnose među ljudima, nacijama, rasama. Ona odbacuje 
svet u kome pojedinac nema pravo da odlučuje o svom životu 
svet koji ne proizvodi za ljudske potrebe već za profite i biro- 
kratske privilegije. 

Nova levica nema još svoju strategiju. Ali ona se već oslobo- 
dila nekih fatalnih slabosti tradicionalne levičarske strategije. 
Prva takva zabluda je bila da revolucija mora početi s preuzi- 
manjem političke vlasti. Sad već ima dovoljno razloga da se 
smatra da strategija mora da varira u zavisnosti od uslova, i da 
u uslovima stabilnog režima koji se oslanja na jednu »ćutljivu 
većinu«, na početku mora biti kulturna revolucija: radikalna 
promena u svesti ljudi, u prioritetima njihovih vrednosti, u stilu 
života. 

Druga tradicionalna strategijska zabluda je bila da treba ili 
diskontinuirano menjati globalni sistem, ili čekati da nastane 
revolucionarna situacija u kojoj će to biti ostvarljivo. Ali moguće 
je treće: niz kontinuiranih promena u svim mikroćelijama druš- 
tva u svojoj celini može predstavljati diskontinuiranu promenu 
globalnog sistema. U istoriji se to jednom već desilo: engleska 
građanska revolucija se nije obavila već se završila 1688. godine. 
U samom krilu feudalnog društva razvijala su se ostrva novog 
građanskog društva: slobodni gradovi. Danas univerziteti, sutra 
fabrike, mogli bi postati isto tako autonomni samoupravni atomi 
iz kojih će se konstituisati novo demokratsko, socijalističko dru- 
štvo. 

Treća tradicionalna strategijska zabluda je bilo ograničava- 
nje na uglavnom dva metoda borbe: agitacioni politički rad i 
sitne lokalne akcije u situaciji koja još nije revolucionarna, a 
zatim oružani ustanak i gerilska borba. Postoje međutim situa- 
cije kad primena strategije revolucionarnog nasilja nije moguća 
ili nije potrebna, jer se više može postići obiljem nenasilnih me- 
toda (kao što su: odbijanje svake saradnje s vlašću, generalni 
štrajk, okupacija preduzeća i institucija, konfrontacije koje iza- 
zivaju aparat vlasti da pokaže svoju pravu prirodu). 

Novoj Jevici, pored ostalog, nedostaju i vođe i jake organi- 
zacije. Možda je u tome njena fatalna slabost. A možda je upravo 
u tome njena šansa, 

HITORIJSKA FUNKCIJA NOVE BURŽOAZIJE 
Maximilien Rubel 


Paris 


Upoznavši se sa programom sedme sesije Korčulanske ljet- 
ne škole — čije radove cijenim zahvaljujući časopisu Praxis — 
pristao sam u mislima na otoku Entelehiju, gdje je Rabelais, 
taj snažni anti-Hegel, smjestio kraljevstvo Kvintesencije: njego- 
vi stanovnici, suptilni analitičari — cjepidlake, ne poznaju dru- 
gu hranu do mudrovanje, vrste i kategorije, izražene na hebrej- 
skom. U potrazi za vjerom koja bi ih mogla zaštititi od ispraz- 
nih svađa teologa, putnici-humanisti naći će na kraju putovanja 
istinu u proročištu Bacbuc, u božanskoj boci i napojiti se na fon- 
tani u obliku ljudskog srca, čija čudotvorna moć posjeduje, za 
svakog pijača, izbor njegovog najmilijeg vina. »Opet je, eto, 
potvrđena, piše Jean Servier u Historiji utopije, vjera humani- 
sta: čovjek je kamen kušnje institucija i religija. Sve su one 
podjednako loše u mjeri u kojoj ne vode računa o slobodnim 
ljudskim sklonostima. Čemu graditi, filozofirati, sanjariti, mo- 
liti — ukoliko čovjek nije najviši cilj svakog postupka, a njego- 
va sreća na zemlji nije zajamčena?«' 


Teza koju ćemo ovdje razviti nalazi se nasuprot filozofiji 
najvećeg suptilnog analitičara-cjepidlake, genija verbalnog op- 
sjenarstva. Zaista je Hegel prvi razvio umijeće dijalektičkog ča- 
robnjaštva do takvog savršenstva da još danas fascinira i naj- 
kritičnije duhove. Kao dokaz uzet ćemo samo jedan spis nepreža- 
ljenog Theodora Adornoa. U povodu 125-godišnjice smrti filo- 
zofa, Adorno je ocrtao njegov portret, koji odražava autora barem 
koliko i njegov model. Adorno ne dopušta da se nazre nešto od 
onoga što — prema formalnom Hegelovom priznanju — pred- 
slavlja »teodiceju« boga čija se priroda otkriva samo u univer- 
zalnoj historiji; jedino se cijene predodređeni narodi — žrtvova- 


1) Jean Servier, Histoire de VUtopie, Paris, 1967, str. 121. 

ni prema ćudljivostima svjetskog duha (Weltgeist) — zatim 
države kao ostvarenja ideje i moralnog uma, te ratovi koji zašti- 
ćuju narode od raspadanja izazvanog dugotrajnim mirom! Koz. 
mopolitizam i bratstvo su za osudu, zločinac kroz kaznu posta- 
je razumno i slobodno biće — čak ponovno zadobiva svoje po- 
štenje. Ukratko, vjerno se po keravnjnei moralnim i političkim 
normama mislioca kojem iskazuje poštovanje, Adornova raspra- 
va nehotice daje sliku našeg bezumnog svijeta Tako shvaćamo 
zašto je Hegel još uvijek aktualniji od svih svojih učenika, uk- 
ljučivši i Karla Marxa, koji je bio njegov najveći negator i opo- 
nent: naša realnost korespondira njegovoj viziji svijeta, dok je 
povijest opovrgla sve Marxove nade i potvrdila sve bojazni, pa 
je Marx prisutan jedino kroz ispraznu buku koja okružuje nje- 
govo ime. Takav Napoleon — kakvog je zaneseni Hegel mogao 
promatrati dok na konju prelazi Jenu neposredno nakon pobje- 
de — inkarnacije Weltgeista igraju se sudbinom naše planete... 
Ispravno kod Hegela, krivo je kod Marxa i obratno; ako Hegel 
ima pravo, Marx ima nužno krivo. 


Evo nas dakle u srži problema: sadašnji je svijet univerzal- 
na vladavina buržoaskog duha, buržoaskog morala i konačno — 
da preuzmemo ključni pojam hegelijanske dijalektike — bur- 
žoaskog negativiteta. 


Kada govorimo o univerzalnoj vladavini buržoazije, ne mi- 
slimo jedino na tradicionalnu buržoaziju, vezanu uz zapadni ka- 
pitalistički sistem. Od nestanka autora Kapitala, ona je obnov- 
ljena, a sam je Marx mogao promatrati pojavu novog tipa ka- 
pitalizma, kao rezultat koncentracije kapitala: akcionarsko ili 
dioničko društvo u kojem vlasnika akcija, lišenog proizvodne 
funkcije, zamjenjuje u njegovim bivšim upravljačkim zadaci- 
ma manager, funkcioner kapitala, drugačiji od kapitaliste-vlasni- 
ka; konačno, Marx je nazirao mogućnost vladavine »kolektiv- 
nog« i »apstraktnog« kapitaliste, budući da država postaje taj 
kapitalist, a razvijajući dalje sociološku analizu procesa koncen- 
tracije i akumulacije, uspio je zacrtati jednu vrstu teorije prije- 
laznog perioda: razdvajanje funkcije od vlasništva kapitala nuž- 
no mora voditi ka preobraćanju kapitala u vlasništvo udruženih 
proizvođača. Premda proizvodne radničke kooperative u vlasti- 
toj organizaciji ponavljaju greške postojećeg sistema — koris- 
teći sredstva za proizvodnju kao osnovu za vrednovanje vlasti- 
tog rada, radnici su svoji vlastiti kapitalisti — one ipak čine 
proboj u starom sistemu, prvi pokušaj, još nepotpun ali bo: 
gat obećanjima, u nadvladavanju antagonizma između kapitala 
i rada. »U isto se ime kapitalistička akcionarska društva i koo- 
perative mogu smatrati prijelaznim oblicima između kapitalis- 
tičkog načina proizvodnje i sistema asocijacije, s jedinom raz- 


2) Cf. Theodor W. Adorno, Aspekte der Hegelschen Philosophie, Frank- 
furt am Main 1957. 

likom što je u prvima antagonizam savladan negativnim pu- 
tem, a u drugim pozitivnim«". 

Marx je upotpunio ovu teoriju prijelaznog perioda studijom 
o kreditnom sistemu koji s jedne strane postaje jedan od po- 
kretačkih elemenata kapitalističke proizvodnje, a s druge suža- 
va broj onih koji eksploatiraju društveno bogatstvo.“ 

U ovim razmišljanjima, anticipatorske vrijednosti, potreb- 
no je da naglasimo historijsku ulogu koju Marx pripisuje »ka- 
pitalističkom sistemu« kao načinu proizvodnje i načinu uprav- 
ljanja; u određenom trenutku razvoja ovaj sistem teži vlastitoj 
negaciji, ali ipak ne gubi kapitalističku prirodu i ne negira sam 
sebe. Istovremeno s pojavom ovog anonimnog i autonegatorskog 
kapitalizma, pojavljuju se i radničke proizvodne kooperative, 
pozitivna negacija kapitalističkog sistema. One unaprijed obli: 
kuju društvo čiju okosnicu čine samoupravne asocijacije rad- 
nika, koje proizvode prema slobodno prihvaćenom planu. Da 
preuzmemo Marxove riječi, one sadrže zametke takvog društva 
udruženih proizvođača, u kojem će »slobodan razvoj i sloboda 
pojedinaca biti uvjet slobodnog razvoja za sve« (Komunistički 
manifest). 

»Nije uostalom teško spoznati, piše Hegel u predgovoru Fe- 
nomenologiji duha, da je naše vrijeme doba rađanja i prijelaza 
u novi period«. Od svih mladohegelijanaca koji su nastojali da 
se oslobode glavnog konzervatizma njihova učitelja, okrećući 
protiv njega oruđe dijalektike, Marx je vjerojatno jedini ideju 
nastajanja i prijelaza razvio do krajnjih konzekvencija." Tako 
se Marx pojavio kao filozof »nastajanja i prijelaza« u pravom 
smislu riječi, i to protiv svoje volje, jer je, ušavši u revolucio- 
narni pokret kroz raskid sa spekulativnom i ideološkom fi- 
lozofijom, smatrao svoj zadatak naučnim, a ne filozofskim. 
Marx nije mogao zamisliti da će njegova naučna teorija pru- 
žiti određenoj kategoriji njegovih učenika ideološko opravda- 
nje i političke i ekonomske recepte za izgradnju prijelaznog dru- 
štva — nazivajući ga socijalističkim, koje je on opisao u glav- 
nom djelu: buržoaskog društva, koje se zasniva na demokraci- 
Ji ustanovljenoj u ime prava čovjeka i građanina, i na dinamič- 
kom razvoju kapitalističkog načina proizvodnje. Iz spajanja ova 
dva uvjeta trebala je, u tom periodu nastajanja i prijelaza, pro- 
izići društvena klasa koja negira buržoaziju i njenu privredu; 
i upravo je sam razvoj kapitalističke ekonomije trebao omogu: 
ćiti toj klasi da odredi vlastiti »historijski« zadatak. Zaista, ovaj 
se zadatak može zamisliti jedino u obliku etičkog imperativa, a 


A 3) Le Capital, livre ILI, »Economie«, tome II, Paris, Edition de la Pl€ 
iade, p. 1175—1178 (chap. XXVII, edition Engels). 

Ibid., p. 1179. 

.9) Potrebno je iznijansirati ovaj sud, podsjećajući da je prvi učitelj 
Friedricha Engelsa, Moses Hess, pokušao prije Marxa »prevladati« (auf: 
an spekulativnu filozofiju radikalnom kritikom kapitalističke eko- 

je. 

sve ono što je Marx pisao o radničkoj klasi i njegov poziv na 
oslobođenje to potvrđuju: buržoaska država i kapital proizvo- 
de svoje vlastite grobare, a »najbrojnija i najsiromašnija kla- 
sa«, prema Saint-Simonovom izrazu, treba da spozna svoj poziv. 
Tako bi završile revolucije, koje su uslijed nemoći da ukinu 
društvene klase, eksploataciju i vladavinu čovjeka po čovjeku 
državu — konačno vladavinu manjine nad većinom — bile osu- 
đene da uspostave vlast nove vladajuće manjine, da zamijene sta- 
re rukovodeće elite novima i jedan način društvenog potčinja- 
vanja drugim. Bit će sasvim drugačije sa proleterskom revolu- 
cijom: 

»Alle bisherigen Bewegungen waren Bewegungen von Mino- 
ritaten oder im Interesse von Minorit&ten. Die proletarische Be- 
wegung ist die selbstandige Bewegung der ungeheuren Mehrzahl 
a pe der ungeheuren Mehrzahl« (Komunistički mani- 
est). : 

Tako za autore Komunističkog manifesta sama priroda so- 
cijalističke revolucije nužno isključuje treću mogućnost: pokre: 
te manjine u interesu (im Interesse) ogromne većine, drugačije 
rečeno akciju dobronamjerne avangarde u ulozi osloboditeljice 
eksploatiranih masa. Proleterska etika — ili princip proleter- 
ske autoemancipacije — nalaže radnicima da odbiju direktive 
avangarde koju čine profesionalni ideolozi i spasitelji, bez obzi- 
ra na čistoću njihovih namjera i uvjerenja: 

»Wir haben bei der Griindung der Internationale ausdrick- 
lich den Schlachtruf formuliert — pisali su Marx i Engels u 1879. 
Die Befreiung der Arbeiterklasse muss das Werk der Arbeiter- 
klasse selbst sein. Wir konnen also nicht zusammengehen mit 
Leuten, die es offen aussprechen, dass die Arbeiter zu Ungebil- 
det sind, sich selbst zu befreien, und erst von oben herab be- 
freit werden miissen, durch philanthropische Gross-und Klein- 
buirger«." 

Marx i Engels ipak nisu umanjili važnost Bildungselemenata 
koje su intelektualci buržoaskog porijekla unosili među radni- 
ke. Komunistički manifest između ostalog dovoljno naglašava 
njihovu ulogu. Dodajmo još dva kratka citata, jedan od Engelsa, 
drugi od Marxa, koji istovremeno izražavaju gotovo mističnu 
vjeru u dinamički spontanitet radnika i čisto realistički zahtjev 
koji čini se demantira tu vjeru: 

»Wenn die Gelehrten und iuberhaupt aus biirgerlichen Krei- 
sen stammende Ank&mmlinge nicht vollstindig auf dem prole- 
tarischen Standpunkt, sind sie reine Verderber. Haben sie aber 
diesen Standpunkt wirklich, dann sind sie h&chst brauchbar und 
willkommen«". 

16 oktobra 1868. Marx je pisao Schweitzeru u pogledu Nje- 
mačke: 


6) K. Marx — F. Engels, Zirkularbriefj, 17/18. 9. 1879. 
7) Engels Bernsteinu, 1. 3. 1883. 

»Hier, wo der Arbeiter von Kindesbeinen an biirokratisch 
gemassregelt wird und an die Autoritat, an die vorgesetzte Be- 
horde glaubt, gilt es vor allem, ihn selbstanding gehen zu ler- 
nen«. 
U pogledu lasalovske ideje o kooperativnom pokretu, kao ko- 
risniku državne financijske pomoći, Marx je precizirao Schwei- 
tzeru u najmanje mogućim »materijalističkim« terminima svoju 
koncepciju prirode i uloge radničke klase. 

»Radnička klasa je revolucionarna ili nije ništa« (13. febru- 
ar 1865). 

Pokoravajući se principima proleterske etike, ni Marx ni 
Engels nikad nisu prihvatili ulogu »šefova« partije ili političkih 
Jeadera. Nikada nije dovoljno ponoviti da stvarna Marxova važ- 
nost u Savezu komunista (koji Marx nije mogao i neće smatra- 
ti kao partiju) i u Prvoj internacionali nema ništa zajedničkog 
sa legendom koju su iskovali marksisti i antimarksisti. 

Tokom prethodnih sesija Ljetne škole, shvaćanje historijske 
misije proletarijata načeo je profesor Kiinzli u terminima esha- 
tologije i mesijanizma. Mi je želimo razmotriti u etičkom smislu, 
praveći razliku između poimanja historijske funkcije buržoa- 
zije, i poimanja — neodvojivog od pojma radničke autoemanci- 
pacije — historijske misli proletarijata*. Nije slučajno da se par- 
tijska ideologija, koristeći poraze radničkog pokreta, nastojala 
osloboditi ova dva koncepta koji čine osnove Marxovog socija- 
lizma i zamijeniti ih dogmom o inkarnaciji radničke svijesti u 
političkim avangardama ili u izuzetnim leaderima. Marx je mi- 
slio zaobići hridinu moralizatorskog idealizma, povezuiući ideju 
misije s idejom »historijske nužnosti«; radnik može željeti samo 
ono što mu buržoaski fatum nalaže. Uprkos dvojnosti, argument 
crpi uvjerljivu snagu iz proživljenog prizora svijeta prepuštenog 
bijedi i uništenju. 

* oo“ 


»Akumulirajte! Akumulirajte! U tome je sav Mojsije i pro- 
roci!(...) Akumulacija radi akumulacije, proizvodnja radi pro- 
izvodnje, to je formula kojom je klasična ekonomija izrazila 
historijski poziv buržoaskog perioda« (Kapital, knjiga I, op. cit. 
str. 1099). Emancipatorska uloga koju je Marx pripisivao bur- 
žoaziji, rušitelju feudalnog društva i graditelju struktura po- 
sredničkog društva, čini se da je verificirana putem razvoja kapi- 


8) Cf£. M. Rubel, » i ti 
Mene sodole ša neki La charte de la Premičre Internationale«, Mouve- 
9 CL. A. Kinzli, »Wider den  Parzival-Socialismus«,  Praris, 1/2 
Pin pp 277 sa. Govoriti c »Marx'sche Ethik.Abstinenz«, znači izbrisati 
a uhovnu baštinu koju je Marx otvoreno uvrstio u vlastito djelo. 
dava kojim se koristi E. Kunzli — »socijalizam« Sovjetskog Saveza 
a lo je marksističke mitologije koju osuđuju slovo i duh Marxove soci. 
jalističke pouke. (Cf. M. Rubel, Introduction aux Pages de Karl Marx 
Pour une ćthique socialiste, Paris, Ed. Payot 1970). 

talizma, naročito nakon prvog svjetskog rata. U isto vrijeme 
dok se razvijao kapitalistički način proizvodnje, prisustvovalo 


vese 


grešku, u pogledu geografskog mjesta gdje će započeti taj revo- 
lucionarni proces. 

Ograničit ćemo se na alternativni odgovor: ili materijalistička 
teorija historije — koja jest, i to prije svega, teorija proletari 
jata u akciji — čuva izvjesnu naučnu valjanost, pa u tom slu- 
čaju ne može u sadašnjem svijetu postojati autentično socija- 
lističko društvo; ili takvo društvo postoji hic et nunc, i u tom 
slučaju materijalistička teorija historije, Marxovo »naučno ot: 
kriće« koje je Engels ocijenio genijalnim, ne posjeduje nikakvu 
naučnu vrijednost. Ukoliko prihvatimo da su »socijalističke« ze- 
mlje stvarno socijalističke, istovremeno moramo prihvatiti da 
njihov karakter ne odgovara ni Marxovoj teoriji ni Marxovoj 
društvenoj etici; naprotiv, priznati valjanost ove teorije i ove 
etike, znači osporiti »socijalističkim« sistemima pravo da se 
smatraju nasljednicima Marxove duhovne baštine. Drugačije 
rečeno, ukoliko Marx ima pravo na naučnom planu, znači da se 
nijedna socijalistička zemlja ne razvija i ne evoluira prema nor: 
mama socijalizma koje je odredio koliko »stari« Marx u Kapi- 
talu, toliko i »mladi« Marx u Pariskim rukopisima iz 1844; to 
znači da se »izgrađeni« socijalizam realizirao uprkos zakonima 
historijskog razvoja za koje je Marx smatrao, pogrešno ili is- 
pravno, da ih je on otkrio. Jer u okviru materijalističke teorije 
historije »socijalistički« svijet može biti samo jedno prijelazno 
društvo isto kao i buržoaski, kapitalistički svijet, a marksizam 
predstavlja opravdavajuću ideologiju vladajuće klase u skladu 
s Marxovom teorijom da su »vladajuće ideje uvijek ideje vlada- 
juće klase«. U tim zemljama »socijalizam« ima karakter zamje- 
ne za religiju, »opijuma« za narode primorane da pođu putem 
industrijalizacije i kolektivizacije. 

.. Ovakva interpretacija u suglasju je s Marxovom socio-histo- 
rijskom teorijom: dvije moderne društvene klase — buržoazija 
i proletarijat — definiraju se u krilu određenog načina proizt 

vodnje nazvanog kapitalizam, svojom funkcijom, odnosno po: 
zivom ili historijskom misijom. Mi nazivamo buržoaskim svaki 
sistem dominacije u kojem upravljačka moć ispunjava dvostru- 
ku, političku i ekonomsku funkciju, namijenjenu u tradicional- 
no kapitalističkim zemljama buržoaskoj klasi i njenoj državi. 


Prihvaćajući mit o »socijalističkim osnovama« sistema, neki 
marksisti ipak ne negiraju klasni karakter političke moći, ali 
odbijaiu da taj sistem definiraju njegovom historijskom funk- 
cijom i zadovoljavaju se da ga ocijene »birokratskim« i da kri- 
tiziraju birokraciju i njene metode upravljanja. Drugi, .koji 
također prihvaćaju mit, vide u tom sistemu »državni socijali- 
zam«, ali ovaj pojam, uprkos vrlo kritičkog elementa, stran je 
duhu »osnivača« za koje država predstavlja negaciju socijaliz- 
ma; ironično govoreći o »feudalnom«, »reakcionarnom« ili »sitno- 
-buržoaskom« socijalizmu, oni su pobijali škole mišljenja, a ne 
režime, ideologe ili utopiste, a ne države (cf. Komunistički ma- 
nifest). 


I sam je Lenjin predviđao da će etapa državnog kapitalizma 
prethoditi etapi socijalizma. Ocjenjujući »državnim kapitaliz- 
mom«, a ne »birokratskim kapitalizmom« način proizvodnje 
koji je uveden 1917. i koji se razvio pod Staljinovim rukovod- 
stvom, smatramo da se prilagođavamo metodološkim principi- 
ma koje je Marx prihvatio u naučnom naporu da otkrije »zakon 
ekonomskog razvitka modernog društva« (Kapital, predgovor 
I knjizi). U istraživačkoj metodi Marx zaista razlikuje teorijsku 


analizu od empirijskog istraživanja, pribjegavanjem »snazi aps- 
trakcije« koja odgovara metodama promatranja u prirodnim 
naukama". 


Državnim kapitalizmom smatramo onaj sistem dominacije 
i potčinjenosti (Herrschafts — und Knechtsschaftsverhaltnis) u 
kojem su ekonomske i političke moći vlasništvo jedne klase ili 
jednog društvenog sloja, koji zamjenjuje tradicionalnu buržoa- 
ziju i ističe kao zadatak realizaciju prijelaznog ekonomskog sis- 
tema sa svim impliciranim revolucionarnim posljedicama: osni- 


10) Ukoliko se pozovemo na definitivni plan Ekonomije iz 1857, jasno 
formuliran u Predgovoru Kritici političke ekonomije (1859), Marxovo djelo 
posvećeno državi i svjetskom tržištu trebalo je razviti ideje rasute u nje: 
govim raznim spisima, između ostalog u Kritici Hegelove filozofije držav- 
noa prava (1843), koje nije završeno, Njemačkoj ideologiji (1845), Adresi 
o Komuni (1871), te posebno u člancima za New York Daily Tribune, koji 
obrađuju bonapartistički režim, i u kojima analiza odnosa između druš- 
tva i klase s jedne strane, i države s druge, ima čisto anticipatorski ka- 
rakter (vidjeti npr. opis »režima pretorijanaca« ili »imperijalnog socija- 
lizma« drugog carstva). Cf. M. Rubel, Karl Marr devant le bonapartisme, 
Paris, 1960. Ideje koje ie Engels izrazio u svojoj koresponđenciji sa Paulom 
i Laurom Lafargue o bonapartizmu i njegovoj varijanti, bulangizmu, čine 
nam se krajnje aktualne. 

vanje masovnog proletarijata“ i izgradnja velike industrije koja 
koristi cjelokupni progres moderne nauke i tehnike, zatim radi- 
kalna preobrazba društvenih odnosa, načina života i mišlje- 
nja itd. U takvim uvjetima može se tvrditi da je Marx, daleko od 
toga da se prevari u predviđanjima, prorekao da će ruska revo- 
lucija u toj zemlji otvoriti prijelazno razdoblje koje će joj omo- 
gućiti prevladavanje historijske zaostalosti. Parodirajući na Mar- 
xov način hegelijanski stil, mogli bismo postaviti problem na 
slijedeći način: tamo gdje postoje institucije kapitala i države, 
dakle najamnika i birokracije, postoji negacija socijalizma (eko- 
nomska i politička alijencija proizvođača), dakle prijelazni sis- 
tem. Socijalizam je dakle negacija negacije te prijelazne faze. 
Ukoliko se striktno držimo teorije historijskog materijalizma, 
prema kojoj proces ekonomskog preobražaja, tj. razvoj proizvod- 
nih snaga, mora neizbježno proizvesti vlastitu negaciju, tj. in- 
dustrijski proletarijat (»grobare« buržoaskog društva), dovolj- 
no je da se upitamo da li je nova buržoazija »socijalističkih« ze- 
malja sposobna da uspješno provede proces industrijalizacije i 
proletarizacije. Ostati kod tog pitanja bio bi znak sterilnog še- 
matizma. Neophodno je analizirati uvjete razvoja proletarijata 
u zaostalim zemljama na industrijskom planu, pozivajući se na 
historiju proletarijata u zemljama klasičnog kapitalizma. 


Bez obzira na razlike, jedno je sigurno: da bi postigao zre- 
lost i ušao u proces socijalističke transformacije, zapadni ili »so- 
cijalistički«'* proletarijat mora se obogatiti velikim brojem raz- 
ličitih iskustava i putem poraza i trenutnim pobjedama. Svi ti 
pokušaji i borbe, koji mijenjaju ljude koliko i prilike moraju 
se odvijati i umnažati na terenu osvojenom i pod vladavinom 
buržoazije, koja je, prije proletarijata, imala revolucionarnu i 
oslobodilačku misiju. Dovoljno je podsjetiti se Marxovih i En- 
gelsovih kritika upućenih Lassalleu i njegovim učenicima povo- 
dom »reakcionarne mase« koja bi bila jedini neprijatelj prole- 
tarijata, pa da shvatimo da u 1917. nijedan od uvjeta potrebnih 
da Rusija krene putem socijalizma nije bio ispunjen: ekonomski 
uvjeti i klasni odnosi u krilu eminentno seljačkog društva, kao 
i društveni značaj i stupanj zrelosti proletarijata to nisu omo- 
gućavali, osim u slučaju čudesne intelektualne i moralne meta- 
morfoze na svim stupnjevima ruskog društva. Međutim, ta vrsta 
čuda, pojmljiva na maloj ljestvici u »privilegiranim momentima 
historije«, izlazi iz konceptualnog okvira materijalističke teorije 
historije. Konačno, ovaj pojam »materijalizma« — Marx je ko- 
ristio izraz »novog materijalizma« — neodvojiv je od etičke di- 


li) U pogledu Rusije koja se uputila prema kapitalizmu, nakon šlo 
je izvršila emancipaciju seljaka i uništila komunitarne oblike agrarne eko 
nomije, mir i artel, Marx je predviđao da će masovni proletarijat u Rusiji 
nastati transformacijom seljaka u proletere. (Cf. njegovo pismo za Oti 
chestvennaye Zapiski, novembar 1877). 

12) Ovaj koncept, već svojom očitom apsurdnošću izražava mistifika- 
torski karakter marksizma u službi vladajuće političke ideologije. 

menzije koja se jasno osjeća u svim Marxovim spisima: princip 
preobrazbe — historijski nužan — jest osvješćivanje — za Mar- 
xa sudbonosno — proletera-roba u revolucionara svjesnog svoje 
oslobodilačke misije. Česte napomene u Marxovim tekstovima 
— kao što je npr. tvrdnja u vezi s društvenim principima kršćan- 
stva koje propovijeda pokornost uspostavljenoj moći: »Proleteru 
(koji odbija da se s njim postupa kao sa životinjom za vuču) 
mnogo su potrebniji hrabrost, ponos i nezavisnost nego kruh«'" 
— impliciraju da upravo sami radnici autoodgojem »postaju 
sposobni za vlast«; i taj, već spomenuti, Selbsttatigkeit, može se 
ispuniti sam u formalnim uvjetima slobode, ostvarenim kroz 
buržoasku revoluciju, u uvjetima koje proletarijat mora, ako us- 
treba, braniti protiv napadaja buržoazije koja je postala reak- 
cionarna. 

Zaborav ovih elementarnih principa »naučnog« socijalizma 
otkriva tragičnu situaciju radničkog pokreta danas kao i kul- 
turni nivo marksističke inteligencije, koja nastupa kao avan- 
garda, usmjeravajuća elita radničkog pokreta i smatra da inkar- 
nira — gotovo i monopolizira — revolucionarnu svijest tog po- 
kreta. Podsjetimo se što je jedan marksist i profesionalni revo- 
lucionar, Lenjin, pisao 1905: »Marksisti treba da znaju da za 
proletarijat i seljaštvo ne postoji i ne može postojati drugi put 
k stvarnoj slobodi od puta buržoaske slobode i buržoaskog na- 
pretkad“. U striktnoj marksističkoj ortodoksiji, boljševici i 
menjševici zaista su smatrali neizbježnim da rusko društvo, os- 
lobođeno carizma, još mora prijeći dugi period buržoaskog libe- 
ralizma. Lenjin se udaljio od menjševika samo u jednom smislu: 
smatrao je da se u toj »kapitalističkoj« međuvladi politička vlast 
ne smije prepustiti buržoaskoj klasi, bez volje i iskustva, već da 
je treba prakticirati radnička klasa i siromašno seljaštvo putem 
»demokratske i revolucionarne diktature«. Rat 1914. dovršio 
je rušenje čitavog međunarodnog pokreta proletarijata, od ru- 
kovodstva političkih i sindikalnih organizacija do samih radnič- 
kih masa, čija velika većina nije uopće bila svjesna autoemanci- 
patorskog i oslobodilačkog poziva. Osim osnivanja sovjeta, je- 
dina odlučna tekovina rata bio je pad carizma; od tada je Le- 
njinova partija, nasuprot potpunom porazu zapadnog socijaliz- 
mai ostalih ruskih političkih partija, mogla jedino popustiti is- 
kušenju vlasti zaboravljajući sve savjete umjerenosti i opreza 
kojima su Marx i Engels bez prestanka obasipali ruske revolucio- 
nare da bi proveli Napoleonovo strateško pravilo, drago Lenji- 


13) Deutsche Briissler Zeitung, 12. septembra 1847. 


14) Lenine, Deux tactiques de la social- : 
1954, p. 112). q social-d€mocratie..., 1905. (Moskva, 

nu: »Angažirati se, a zatim... vidjeti«. Ali oni koji su se anga- 
žirali i oni koji su vidjeli nisu mogli biti iste osobe. 

U najmanju ruku zbunjuje da katastrofe i »izdaje« koje su 
se izmjenjivale u radničkom pokretu od Marxove i Engelsove 
smrti nisu predstavljale nikakvu pouku za marksističku inteli- 
genciju, elitu s pretenzijama avangarde, koja nastoji da oživi 
avet »marksističke ljevice« prekrštavajući je u »novu ljevicu« 
i u isto vrijeme odbija da gleda istini u oči i da premosti ponor 
koji razdvaja snove osnivača od svijeta u kojem živimo, proiza- 
šao iz dva svjetska rata, moralno spreman na novi sukob, pa bio 
on i fatalan za održanje vrste. To što marksisti mogu zasnivati 
svoju nadu u pobjedu socijalizma pred prijetnjom globalne nuk- 
learne kataklizme, pokazuje da je »naučni socijalizam« na koga 
se oni pozivaju, sveden na čudnu mješavinu hegelovskog duha i 
jakobinskog voluntarizma; ovaj buržoaski racionalizam, zajed- 
nički za oba ugnjetačka sistema koji dijele svijet i pri tome 
se pozivaju na iste moralne vrijednosti, a međusobno optužuju 
da ih »izdaju«, omogućava takvom marksističkom teoretičaru da 
opravdava rusku i kinesku nuklearnu silu upotrebljavajući do- 
kaze kojim se služe apologeti »slobodnog« svijeta da bi oprav- 
dali ravnotežu straha. Tako saznajemo da »ono što je dosad 
spriječilo izbijanje svjetskog nuklearnog rata, je sama nuklear- 
na snaga SSSR-a (kojem se danas ubrzano pridružuje Kina), 
koji pritiska američku visoku buržoaziju prijetnjom strašnih 
represalija a da im sam ne bi mogao izbjeći. Međutim, kako se 
postepeno pogoršava svjetska situacija za američki imperija- 
lizam, raste rizik da »ravnoteža straha«, koja pretpostavlja racio- 
nalne reakcije s obje strane, prestane da blokira nosioce siste- 
ma, svjesnog da je osuđen i koji bi više volio da uništi čitav svi- 
jet nego da dopusti narodima da grade u miru socijalistički svi- 
jet«'. 

Znatan dio lijeve inteligencije, utonule u potpunu duhovnu 
smetenost, govori dakle Marxovim jezikom misleći istovremeno 
u Hegelovim pojmovima negativiteta i smrti, života za smrt 
(cf. Heidegger); ova inteligencija govori socijalizam i sloboda, 
ali misli etatizam i hijerarhija — pa čak i oligarhija i eksploa- 
tacija. Ovaj pseudo-socijalizam i ovi pseudo-socijalisti, nesposob- 
ni da pruže radnicima materijalne ili moralne razloge da pret- 
postave kapitalizam državnog monopola kapitalizmu privatnih 
monopola, pridonose osiguranju stabilnosti buržoaskog perioda: 
da bi sačuvao tekovine buržoaske revolucije, zapadni proleta- 
rijat postao je saučesnik eksploatatorske klase i »integrirao« 


15) Dovoljno je pročitati spise u kojima se Enge's obraća pionirima 
ruske socijal-demokracije kako bi ih upozorio na avanture koje je ocje: 
njivao »blankističkima«. Vidjeti njegov odgovor ruskom jakobincu Piotru 
Tkatchevu, pod naslovom: »Socijalno pitanje u Rusiji«, Volksstaat, 1875, i 
Pogovor, 1894; cf. također Engels Veri Zassoulitch, 23. aprila 1885. 

16) Ernst _Mandel, Introduction a Rosa Luxemburg. La crise de la 
social-dćmocratie, suivi de sa critique par Lćnine, Bruxelles, 1970, p. 15. 

se u razvijeni kapitalizam. Ova dihotomija između načina miš- 
ljenja i terminologije kojom se služi određena marksistička inte- 
ligencija, manifestacija je privida filozofije koja poznaje indi- 
viduum jedino kao kategoriju u kraljevstvu Kvintesencije; do- 
ista, ovoj kategoriji marksističkih ideologa učitelj je Hegel, a ne 
Marx. Za Hegela stvarni čovjek, kome je samoubistvo zabra- 
njeno, nalazi svoje ispunjenje samo u smrti koju određuje ili 
podnosi: »Die einzelne Person ist allerdings ein Untergeordnetes, 
das dem sittlichen Ganzen sich weihen muss. Wenn der Staat 
daher das Leben fordert, so muss das Individuum es geben — 
aber darf der Mensch sich selbst das Leben nehmen?... die 
Hauptfrage ist, habe ich ein Recht dazu? Dje Antwort wird sein, 
dass ich als dies Individuum nicht Herr iiber mein Leben bin, 
denn die umfassende Totalitat der Tatigkeit, das Leben ist gegen 
die Personlichkeit, die selbst diese unmittelbar ist, kein Ausser- 
liches«'". 


Čini se da su Hegelovi učenici današnji svijet reducirali na 
slijedeću dilemu: živjeti životom potpune pokornosti u državama 
koje se smatraju socijalističkim, ili zadovoljiti se »buržoaskim« 
slobodama u otvoreno kapitalističkim državama. Marx se nikada 
nije izražavao o patriotskom heroizmu, osnovnoj vrlini danas, 
ali znamo da je država bila za njega stvarnost der unsittlichen 
Idee, ili tačnije, stvarnost ljudskog potčinjavanja. Suprotno 
svom učitelju, Marx je postavio slijedeći etički postulat: »Pro- 
leteri se nalaze u direktnoj suprotnosti prema državi, tj. formi 
koja je pojedincima društva dosad služila kao opći izraz; oni 
moraju srušiti državu da bi potvrdili svoju ličnost«'. Marx je 
prije Nietzschea shvatio da je Hegelova politička filozofija 
u stvari idolatrija uspjeha i svršenog čina i da za Hegela historija 
vodi ka Kompendium der tatsachlichen Unmoral"; kultu velikih 
ljudi, inkarnaciji Weltgeista, on je suprotstavio etiku autoeman- 
cipacije modernog roba. 

Mit manihejskog dualiteta dva tabora otkriva njegovu bur- 
žoasku suštinu u tom smislu što s obje strane vladajuće klase 
otkrivaju nedostatke protivnika da bi dobile pristanak narodnih 
i radnih masa za svoju unutarnju politiku i osigurale njihovu 
podložnost u slučaju oružanog sukoba. U ime istog ideala slo- 
bode i pravde oba se sistema natječu u tome, da ljudsku vrstu 
održe na onom nivou općeg infantilizma koji je Dostojevski opi- 
sao u Legendi o velikom inkvizitoru, da izgubi potrebu za raz- 
mišljanjem i revoltom u zamjenu za panem et circenses, kruh i 
ideološki opijum. 

Katastrofalna situacija današnjeg svijeta zahtijeva da se iz 
temelja razmotre ciljevi i sredstva radničkog pokreta, kao i pri- 


17) Hegel, Grundlinien der Philosophie des Rechts, 70, Zusatz. Ne za- 
boravimo da je za autora »moralni totalitet« država. 

18) Die Deutsche Ideologie. 

19) Vom Nutzen und Nachteil der Historie. 

roda i cilj komunizma i socijalizma. Dualitet društvenih sistema 
koji suprotstavlja dva dijela svijeta, socijalizam i kapitalizam, 
nalazi se u srži problema. Borba klasa više se ne smatra pokre- 
tačem historijskog razvoja i društvenog napretka; između ova 
dva sistema uspostavlja se stalan antagonizam, latentan ili otvo- 
ren, poprimajući karakter religijskog rata. 


Minihejski dualitet kome je 1914. ili 1940. bio cilj da podigne 
jedne narode protiv drugih, danas počiva na mitu o »izgrađenom 
socijalizmu«. U praksi i teoriji, ovaj socijalizam predstavlja 
glavne karakteristike koje je Marx definirao u svojoj analizi o 
kapitalističkom načinu proizvodnje na različitim stadijima raz- 
voja. To što vladajuća klasa ocjenjuje svoj vlastiti vladajući 
sistem »prijelaznim« ili »socijalističkim« nije čudno, njen jezik 
samo potvrđuje mistifikatorsku funkciju svake ideologije. Jer, 
prema Mamxu, finalitet »prijelaza« zavisi od radnika, i samo od 
radnika, a ne državnih gospodara i posjednika kapitala. 


Bilo da se radi o tradicionalno buržoaskim zemljama ili zem- 
ljama tzv. socijalističkog lagera, prezir naspram individue mo- 
tivira odluke i perspektive vladajućih struktura. Vladajuće klase 
djeluju na temelju političkog morala koji odgovara Hegelovoj 
filozofiji povijesti, centriranoj na fetišizmu države i kultu Welt- 
geista i njegovih inkarnacija. Ove se klase ispoljavaju na njima 
samosvojan način, ali se u stvari pokoravaju istom zakonu: za- 
konu akumulacije kapitala u cilju industrijalizacije i jačanja 
vlasti; razlika je u prirodi društvenog sloja koji koncentrira u 
svojim rukama ekonomsku i političku moć, dok društveni polo- 
žaj radničke klase ostaje isti u oba slučaja; za radničku klasu 
akumulacija znači ekonomsku eksploataciju i moralno pokora: 
vanje. 


U ovim uvjetima »nova ljevica« u mjeri u kojoj ustraje na 
svom pozivanju na Marxa*", može se zamisliti samo kao revolu- 
cionarna kritika Hegelovog Weltgeista. Jedna rečenica Friedri- 
cha Engelsa, koja sažima čitavu proletersku etiku, može poslu- 
žiti kao model za njenu akciju, njen duhovni i odgojni praxis 
i može pobuditi socijalističku etiku prijelaznog perioda: »Fiir 
den schliesslichen Sieg der im Manifest aufgestellten Satze ver- 
liess sich Marx einzig und allein auf die intellektuelle Entwi: 
cklung der Arbeiterklasse, wie sie aus der vereinigten Aktion 
und der Diskussion notwendig hervorgehen musste«*', 


Prevela Biserka Cvjetičanin 


20) To ipak nije uvjet sine qua non: vidjeti teze Karla Korscha o 
»Marksizmu danas« ili smisao koji Leszek Kolakowski daje konceptu 
»ljevice« u Der Mensch ohne Alternative. Von der Moglichkeit und Unmč: 
glichkeit Marxist zu sein. Minchen, 1961, p. 142—162. 

21) Predgovor četvrtom izdanju Komunističkog manifesta, 1890. 

SAOPĆENJA 


LENJIN I HEGEL 
Raya Dunayevskaya 


Detroit 


Istovremenost izbijanja prvog svjetskog rata i izglasavanja 
ratnih kredita kajzerovoj vladi od strane njemačkih socijalde- 
mokrata lišila je Lenjina filozofskog temelja na kome je stajao i 
za koji je mislio da je nepokolebljiv. Četvrti avgust 1914. razbio 
je na paramparčad koncepte koji su bili zajednički svim ten- 
dencijama u marksističkom pokretu. Do 4. avgusta svi su se sla- 
gali da materijalni uslovi predstavljaju temelj za stvaranje no- 
vog društvenog poretka, A će što su napredniji materijalni 
uslovi, proletarijat biti to bolje pripremljen za preuzimanje vla- 
sti od buržoazije, i da će što je veća masovna partija i što je zre- 
lije njeno marksističko vodstvo, to sigurniji biti put do revolu- 
cije. Materijalno je bilo ono realno i objašnjenje za ono idealno. 
Vjerovati u bilo šta drugo bio je filozofski idealizam, buržoaska 
apologetika, klerikalni opskurantizam. 


Poslije 4. avgusta, međutim, marksistički revolucionari mo- 
rali su se suočiti s jednom zaprepašćujućom novom realnošću — 
marksistički vođe (priznati kao takvi od čitave internacionale, 
uključujući i boljševike) na čelu najveće masovne partije, »Ve- 
like njemačke socijalne demokracije«, u tehnički najnaprednijoj 
zemlji, naredili su radnicima ne da razore svjetski kapitalizam, 
već da ubijaju jedan drugog preko nacionalnih granica radi »ob- 
rane domovine«. Suočen s tim slomom svih svojih ranijih kon- 
cepcija o odnosu između materijalnog i idealnog, subjektivnog i 
objektivnog, općeg i posebnog, Lenjin je bio prisiljen da potraži 
jednu novu filozofiju. Da Hegel nije nikad postojao, Lenjin bi 
morao da izmisli hegelovsku dijalektiku da bi ponovno uspos- 
tavio svoj vlastiti um. 

Lenjin se nije ni jednog trenutka pokolebao u svom revolu- 
cionarnom suprotstavljanju imperijalističkom ratu. Naprotiv. 
Dok su drugi revolucionarni protivnici rata bili tako zaprepaš- 
ćeni slomom Druge internacionale da su smatrali za potrebno da 

ograniče »borbu za mir« na ono što bi ujedinilo sve tendencije 
koje nisu izdale, Lenjin je bio nepokolebljiv u svom suprotstav- 
ljanju »nediferenciranom jedinstvu«! i nije htio odustati od naj- 
ekstremnije i najnedvosmislenije parole — poraz vlastite zemlje 
je manje zlo. Pretvorimo imperijalistički rat u građanski rat. 
Jednom riječi, po Lenjinovom mišljenju bilo je potrebno nešto 
drugo, a ne krpanje komadića onog što je nekad bilo. Neizbjež- 
no je bilo potpuno odvajanje od Druge i stvaranje Treće inter- 
nacionale. Razorno iskustvo nije dovelo u pitanje njegovu bolj- 
ševičku politiku i organizaciju. U pitanje je došao stari materi- 
jalizam kojem je nedostajao princip »pretvaranja u suprotnost«, 
»dijalektika sama«. To je ono što će Lenjin naglasiti u Hegelovoj 
dijalektici. 

Dok se klanje širilo svijetom i dok su drugi protivnici rata 
lutali ne sređujući svoje vlastito mišljenje, Lenjin, odmah čim 
je stigao u Bern septembra 1914, uputio se u knjižnicu da se 
uhvati u koštac s Hegelovim djelima, napose s njegovom Nau- 
kom logike. Da jedan beskompromisni revolucionar kao Lenjin 
provodi svoje dane u bernskoj knjižnici, dok je čitav svijet, 
uključujući marksistički pokret, bio u raspadanju mora da je 
predstavljalo doista čudnu i nerazumljivu sliku. Ali, iz dana 
u dan, čitave godine? Lenjin se nije micao od Hegela. Upravo 
kao što je njegova politička parola, »Pretvaranje imperijalistič- 
kog rata u građanski rat« postala politički velika razdjelnica u 
marksizmu, tako je njegov Izvod iz Hegelove Logike postao filo- 
zofski temelj za sve ozbiljne spise koje je Lenjin napisao od tada 
pa do kraja života, od Imperijalizma i Države i revolucije uoči 
novembra 1917, kroz djelo stvarne revolucije, do njegovog Tes- 
tamenta. 


1) Fraza se pojavljuje u Lenjinovom pismu Aleksandri Kolontaj: »vi 
naglašavate 'da mi moramo istaći jednu parolu koja bi ujedinila sve. 
Ja ću vam reći otvoreno da je stvar koje se u sadašnje vrijeme bojim 
najviše nediferencirano jedinstvo koje je, uvjeren sam, najopasnije 1 naj 
štetnije za proletarijat. (Citirano u N. K. Krupskaja Uspomene na Le- 
njina, sv. II, p. 160.) 

2) Stvarno je Lenjin proveo dvije godine — 1914—1916. — u knjižnici. 
Ali on je Hegelove studije završio 1915. te je počeo s prikupijanjem mate- 
rijala za pisanje Imperijalizma. 

ranije (1847)* nego što je dokazana u primjeni na čovjeka 
(1859).*** 

Da bismo shvatili puno značenje koje je to čitanje Hegela 
imalo za Lenjina moramo držati na umu da Lenjin nije pozna- 
vao Marxove sada slavne Ekonomsko-filozofske rukopise iz 1844. 
O čemu Lenjin konkretno razmišlja dok čita Hegelovu Nauku 
logike jest Marxov Kapital, na jednoj strani, i njegova borba s 
»vulgarnim materijalizmom« na drugoj strani. Tako, čak kad 
polemizira s Hegelom i označava odjeljak Biće-za-sebe u učenju 
o biću kao »mutne vode«, on nastavlja: »Misao o preobraćanju 
idealnog u realno je duboka. Veoma je važna za historiju. Ali i 
u lažnom životu čovjeka se vidi da tu ima mnogo istine. Protiv 
vulgarnog materijalizma. NB. Razlika između idealnog i materi- 
jalnog također nije apsolutna, nije neizmjerna«. 


To otkriće povezanosti idealnog i materijalnog kod Hegela 
dovelo je Lenjina da uvidi da revolucionarni duh u dijalektici 
nije Marx dodao Hegelu, već da je on bio već u Hegelu. Prouča- 
vajući učenje o biću, Lenjin već naglašava i identičnost suprot- 
nosti i pretvaranje u suprotnost: »Dijalektika je učenje o tome 
kako mogu biti i kako bivaju, kako postaju, identičnim suprot- 
nosti — pod kojim uslovima one bivaju identične preobraćajući 
se jedna u drugu. Kad je stigao do učenja o suštini, naglasak 
je prešao na samokretanje, prije i više svega. Raspravljajući o 
zakonu protivrječnosti, on ne insistira toliko na identičnosti su- 
protnosti koliko na prijelazu od jednog u drugo i na zaoštravanju 
protivrječnosti. S druge strane on pokazuje takvo duboko poz: 
navanje cjelokupnosti da čak i kauzalitet postaje samo jedan 
»moment« cjeline: »Uzrok i posljedica, ergo, samo su momenti 
međusobne svjetske zavisnosti, veze (univerzalne), uzajamne 
zalančenosti događaja, samo su karike u lancu razvoja materi- 
je.« »NB. Svestranost i sveobuhvatni karakter svjetske veze, 
koju uzročnost izražava samo jednostrano, fragmentarno i ne- 
potpuno.«* 


U završnom odjeljku o suštini Lenjin je prekinuo s onim ma- 
terijalizmom i empirizmom koji je suviše naglašavao nauku i 
kategoriju uzročnosti objašnjavajući odnos duha i materije, pri 


*Misli se na Komunistički manifest 

**Misli se na Porijeklo vrsta. 

3) Ja sam prva prevela na engleski Lenjinov Izvod (Konspekt). Ovdje 
ću se služiti, uglavnom tim prijevodom. Dodatak D. knjizi: Raya Dunajev- 
skaya, Marxism and Freedom, New York, 1958. Ovdje će se citirati kao 
M&F.) Ipak, navodit ću i stranice u moskovskom prijevodu (V. I. Lenin, 
Collected Works, Vol. 38). [Prevcdilac ovog članka navodi citate iz te knji- 
ge prema izdanju V. I. Lenjin, Izabrana djela, Kultura, Beograd, tom 15 
I svuda navodi stranice tog toma] M&F, p. 331; Vol. 38, p. 141; Kult. 
PD. 129—130. 

4) M&F, p. 338; Vol. 38, p. 176; Kult. p. 102. 

5) M&F, p. 332; Vol. 38, p. 143; Kult. p. 97. 

6) M&F, p. 335; Vol, 38, p. 159; Kult. pp. 148—149. 

čemu su »čelični ekonomski zakoni« i »suština« bili stalno su- 
protstavljani »pojavi« kao da se u tome iscrpljuje cjelokupnost 
problema. Sad je Lenjinu upao u oči hegelovski pojam »momen- 
ta«: »Ovdje je bitno to da su i svijet pojava i svijet po sebi mo- 
menti čovjekove spoznaje prirode, stupnjevi, promjene ili pro- 
dubljivanja (spoznaje).«" 

Lenjin je isto tako stalno vodio debatu sam sa sobom. Svaki 
put kad je bio nemilosrdan prema Hegelovom »misticizmu i 
praznoj pedanteriji«, Lenjin je u isti čas naglašavao dubinu di- 
jalektike, »genijalnu ideju«. Kad je Lenjin stigao do Učenja o 
pojmu — a tu je on prekinuo sa svojom vlastitom filozofskom 
prošlošću — on je naglašavao da su elementi materijalizma pri- 
sutni kod Hegela: »Kad se Hegel trudi — ponekad čak napreže 
i upinje da svrhovitu djelatnost čovjeka podvede pod kategorije 
logike govoreći da je ta djelatnost 'zaključak', da subjekt (čo- 
viek) igra ulogu tog i tog 'člana' u logičkoj 'figuri' 'zaključka' 
itd., onda to nije samo natezanje, nije samo igra. Tu je veoma 
duboka sadržina, čisto materijalistička. 


Treba obrnuti: praktična djelatnost čovjeka morala je mili- 
jardu puta dovoditi ljudsku svijest do ponavljanja raznih logič- 
kih figura tako da bi te figure mogle dobiti značenje aksioma. 
Ovo nota bene.«* 

Lenjinov Izvod iz Hegelove Nauke logike otkriva jedan duh 
u akciji, koji polemizira sam sa sobom kao i s Hegelom, savje- 
tujući sebi da »se vrati« Hegelu, »da razradi« ideje, historiju, 
nauku, Marxov Kapital, aktualne teorije, istražujući suprotnosti 
i prelazeći na Pojam koji on prevodi kao »NB. Sloboda = sub- 
jektivnost ('ili') cilj, svijest, težnja«." Upravo zato Lenjinov 
Izvod postaje uzbudljiv doživljaj i za njegove čitaoce. Tako, 
Lenjin tek što je označio prvi odjeljak Pojma kao »Ove dijelove 
knjige trebalo bi nazvati: najbolje sredstvo za dobivanje glavo- 
bolje*« a već naglašava slijedeće: »NB. analiza zaključka kod He- 
gela (E—B—A, Eins; Besonderes; Allgemeines B—E—A itd.) 
podsjeća na Marxovo ugledanje na Hegela u I glavi.«'“ Iza toga, 
on ističe usku povezanost između Marxova Kapitala i Hegelove 
Logike: »Ako Marx nije ostavio Logiku (s velikim početnim slo- 
vom), on je ostavio logiku 'Kapitala', a to bi trebalo naročito is- 


") M&F, p. 333; Vol. 38, p. 153; Kult., p. 142. 

8) M&F, p. 343; Vol. 38. p 190; Kult., p. 180. 

9) M&F, p. 336; Vol. 38. p. 164; Kult., p. 153. 

* Ova rečenica je u Lenjinovom tekstu na engleskom. 

10) M &F, p. 339; Vol. 38. p. 178; Kult. p. 167. Glava I odnosi se na- 
ravno na Kapital. To je ta ista glava za koju je Staljin, 1943, kad je od: 
lučio da prekine s Marxovom analizom zakona vrijednosti kao karakteristič- 
nom za kapitalizam i samo kapitalizam, naredio sovjetskim teoretičarima 
da je napuste (Vidi prijevod iz Pod zastavom marksizma i moj komentar 
uz to, te debate oko toga u The American Economic Review, sept. 1944 
do sept. 1945.) Od tada je to ostalo trajnim predmetom spora kad god se 
raspravljalo o otuđenju i o fetišizmu roba. 

koristiti u datom pitanju. U 'Kapitalu' je primijenjena na jednu 
nauku logika, dijalektika i teorija spoznaje materijalizma (ne 
treba tri riječi, to je jedno te isto), koji je uzeo sve vrijedno kod 
Hegela i ovo vrijedno pomjerio naprijed.«"“ Ali dok je još uvijek 
u prvom odjeljku učenja o pojmu, Lenjin osjeća potrebu da se 
odvoji, najprije od Plehanova a zatim čak i od sama sebe. Tri 
aforizma slijede brzo jedan iza drugog: (1) »Plehanov kritizira 
kantovstvo (i agnosticizam uopće) više s vulgarno-materijalis- 
tičkog gledišta nego s dijalektičko-materijalističkog...«. (2) 
»(Početkom 20. vijeka) marksisti su kritizirali kantovce i 
hjumovce više fojerbahovski (i bihnerovski) nego hegelovski.« 
(3) »Ne može se potpuno shvatiti Marxov 'Kapital' i posebno 
prva glava u njemu ako se ne prostudira i ne shvati cijela Hege- 
lova Logika. Dakle, nitko od marksista nije shvatio Marxa pola 
stoljeća kasnije!«'* 

Epigoni koji niječu da je tu Lenjin mislio na sebe moraju 
odgovoriti što je Lenjin mislio s dodatnom napomenom uz prva 
dva aforizma, »o pitanju kritike modernog kantovstva, mahiz- 
ma itd?« Čije je djelo više nego njegov vlastiti Materijalizam i 
empiriokriticizam, upereno tako na »mahizam«? Bitno pitanje, 
naravno, nije navođenje imena, a pogotovo ne sadržavaju li 
aforizmi pretjerivanja. Tako, nitko nije pisao dublje nego Le- 
njin o Marxovom Kapitalu, napose o svesku II. i Lenjin sigurno 
nije mislio da svi koji žele izučavati Kapital moraju najprije pro- 
raditi oba sveska Nauke logike. Ono što je sad bilo za njega pre- 
sudno, ono što je on nazirao pred sobom, bila je velika filozof- 
ska debata, iznenada upravljena ne toliko protiv Hegela koliko 
protiv Plehanova i čak osjećanje protivurječnosti u sebi, u svojoj 
filozofskoj prošlosti. Dokaz je u činjenici da on sad nije bio po- 
sve zadovoljan čak ni sa svojim esejom Karl Marx, koji je upravo 
dovršio za Enciklopediju Granat. 

Upozoravajući na činjenicu da je Lenjinov esej počeo s raz- 
matranjem filozofskog materijalizma i dijalektike, Krupska je 
to komentirala ovako: »to nije bio običan način da se prikažu 
Marxova učenja«. To je sigurno istina. Ali Krupska ne spomi- 
nje da to odstupanje od ranije analize, u vrijeme kad je Lenjin 
dovršio cijelu Logiku, nije bilo dosta konkretno da zadovolji 
njegova nova shvaćanja dijalektike. Esej je bio pisan od jula 
do novembra 1914. Lenjin je počeo da izučava Logiku u sep- 
tembru i dovršio je 17. decembra 1914. Ovo i datum kad je on 
pisao jedno novo pismo Granatu — 14. januara 1915. — pomaže 
nam da odredimo tačno kada je Lenjin povjerovao da se dogo- 
dila velika revolucija u njegovim filozofskim koncepcijama. U 
svakom slučaju, s karakterističnom preciznošću Lenjin je pisao 
Granatu: »Usput, ne bi li još bilo vremena za neke ispravke u 


11) M&F, p. 353; Vol. 38, P. 349; Kult., p. 311. 
12) M&F, p. 340; Vol. 38, p. 180; Kult. p. 169—170. 
13) Memories of Lenin, p. 155. 

odjeljku o dijalektici? ... Upravo s tim pitanjem dijalektike 
bavio sam se posljednjih bee i po dana pa mislim da bih mo- 
gao ponešto dodati ako bi bilo vremena... .« 


Proces raskida sa starim koncepcijama nije nigdje jasniji 
nego u njegovu komentaru o odnosu između teorije i prakse. 
Tako, čak kada Lenjin govori o praksi, on naglašava da Hegel 
ovdje raspravlja o praksi »u teoriji spoznaje«. Na što i sam 
Lenjin počinje da tvrdi: »Alias: čovjekova svijest ne samo odra- 
žava objektivni svijet već ga i stvara.«"“ 


Koliko smo se udaljili od »fotokopijske« teorije koja prožima 
Materijalizam i empiriokriticizam! A ipak to nije zbog toga što 
bi Lenjin zaboravio svoje materijalističke korijene ili svoje revo- 
lucionarne poglede na klasnu svijest. Prije je stvar u tome da je 
Lenjin dobio od Hegela jedno posve novo shvaćanje jedinstva 
materijalizma i idealizma. To će shvaćanje prožimati Lenjinove 
radove poslije 1915. o filozofiji, politici, ekonomiji i organizaciji. 
I kako je bio uvijek usmjeren na konkretno, Lenjin ovako in- 
terpretira Hegelovu primjedbu o »nestvarnosti svijeta«: »Svijet 
ne zadovoljava čovjeka i čovjek odlučuje da ga svojom djelat- 
nošću promijeni.« 


Lenjin nije odlebdio u apstrakcije kada je na novi način oci- 
jenio idealizam. Samo je apsolutna ideja izgubila zlokobni pri: 
zvuk. Naravno to se ne objašnjava nekim preobražajem Lenjina 
od revolucionarnog materijalista u »buržoaskog idealista«, niti 
njegovim prihvaćanjem Hegelovog pojma boga ili nekog »svjet- 
skog duha«. Naprotiv, Lenjin sad vidi da, iako se Hegel bavi 
samo s misaonim entitetima, kretanje »čiste misli« ne samo 
»odražava« realnost, već je i dijalektika jednog i drugog procesa 
a postulat je »apsolutna negativnost.«'" Lenjinovo duboko shva- 
ćanje druge negacije koju Hegel zove »prekretnicom«' vodi Le- 
njina da stavi u pitanje Hegelovo skretanje u brojčanu igru — 
da li je dijalektika »triplicitet« ili »kvadruplicitet« s rezultatom 
da Hegel razlikuje »jednostavno« i »apsolutno«. Lenjin komen- 
tira: »Razlika mi nije jasna, nije li apsolutna (negacija) jednaka 
konkretnijoj?«'" Lenjin sad prevodi i apsolutno i relativno kao 
'momente' razvitka. 


Kad je Lenjin završio s čitanjem Nauke logike njega više nije 
smetao ni prijelaz apsolutne ideje »u prirodu«. Naprotiv, on 
tvrdi da Hegel time »pruža ruku materijalizmu«. On piše odušev- 
ljeno: »Značajno je da cijela glava o »apsolutnoj ideji« ne govori 
gotovo ni riječi o bogu (jedva jedanput slučajno se promakao 
»božanski pojam«) i osim toga — ovo NB — gotovo ne sadrži 


14) M &F, p. 347; Vol. 38, p. 212; Kult., p. 202. 
15) Ibid., p. 200. 
16) Hegel, Science of Logic, sv. II, p 477. 

17) Kult. p. 219. 

specifični idealizam, već ima za glavni svoj predmet dijalektički 
metod... I još jedno: u tom najidealističkijem Hegelovom dje- 
lu ima najmanje idealizma, najviše materijalizma. 'Protivrječ- 
no', ali činjenica!«'* 

Lenjin nije osjetio oduševljenje slično onom koje je doživio 
čitajući Logiku kad je prešao na Hegelovu Historiju filozofije. 
Ali tu je došlo do konačnog prekida s Plehanovom. »NB. Razra- 
diti. Plehanov je napisao o filozofiji (dijalektici) vjerojatno oko 
1.000 strana (Beljtov + protiv Bogdanova + protiv kantovca 
+ osnovna pitanja itd., itd.) Od njih o velikoj Logici, povodom 
nje, njene misli (tj. upravo dijalektika kao filozofska nauka) 
nil! <" 

Ne samo to. Poduzimajući da sumira u organiziranijem ob- 
liku šta znači dijalektika, sada kad je prešao glavna Hegelova 
djela*, on čak kritizira Engelsa: »Razdvajanje jednog i spoznaja 
njegovih protivurječnih dijelova ... jest bit.. dijalektike... Na 
ovu stranu dijalektike obično se (npr. kod Plehanova) ne obraća 
dovoljno pažnje: identitet suprotnosti uzima se kao zbroj pri- 
mjera, 'na primjer — zrno', 'na primjer, prvobitni komunizam '! 
Isto kod Engelsa. Ali to je 'radi popularnosti... .«* 


Lenjin toliko cijeni dijalektiku da je njegova ocjena filozof- 
skog idealizma kao »sterilnog cvijeta«, proširena u »sterilan cvi- 
jet koji raste na živom drvetu žive, plodne, istinite, moćne, sve- 
moćne, objektivne, apsolutne ljudske spoznaje«. 


Za razliku od komentara koje je Lenjin pisao o tuđim djeli- 
ma, uglavnom Hegelovim posljednji citat je iz jedinog Lenji- 
novog članka specifično »O dijalektici«. Premda ni ovaj članak 
nije bio pripremljen za objavljivanje, on bar nije nikad bio 
smatran za puke »bilješke«. To je posljednja filozofska rijeć 
koju nam je ostavio iz odličnog perioda 1914—1915. Kako Lenjin 
nije pripremao svoje Filozofske sveske za objavljivanje one su 
ostale »privatne«; kako se činilo da je Lenjin jednostavno na- 
stavio sa svojim ekonomskim studijama, političkim tezanr 
organizacionim radom; a kako su se frakcijske polemike nas- 
tavljale nesmanjenom žestinom, Lenjinovi nasljednici nisu bili 
pripravni za zahtjev da se suoče s krajnje zbrkanom, potpuno 
protivurječnom dvostrukom vizijom: na jednoj strani poznati 
vulgarno-materijalistički Materijalizam i empiriokriticizam a na 
drugoj strani, beskrajna pozivanja na dijalektiku — dijalektiku 
revolucije, dijalektiku samoopredjeljenja u odnosu na nacional- 


18) Vol. 38, p. 234; Kult., p. 224. 
19) M &F. p. 354; Vol. 38, p. 277; Kult., p. 266. 


Mi nemamo Lenjinove sveske o Hegelovoj Fenomenologiji duha, ali 
Sveske o imperijalizmu pokazuju da ju je on čitao dck je pripremao bro“ 
šuru o Imperijalizmu. (Sveske su opsežno djelo na 739 strana, nasuprot 
kratkoj brošuri koja je bila stvarno objavljena). 


20) Vol. 38, p. 359, p. 363; Kult., p. 351. 

no pitanje i na svjetsku revoluciju, dijalektički odnos teorije 
prema samodjelatnosti masa kao i prema samoj sebi. 

Ni Lenjinovi pristalice ni njegovi politički protivnici nisu 
znali ništa, o velikom filozofskom sporu izazvanom Hegelovom 
apsolutnom metodom. Dijalektika razvitka »čistog kretanja mi- 
sli« i realnosti koja sebi krči put kroz protivurječnosti, pružala 
je takvo potpuno jedinstvo objekta i subjekta, da je revolucio- 
narni materijalist Lenjin mogao da ispiše filozofski pojam »sub- 
jektivnog« od idealiste Hegela posebno naglašavajući posljednju 
rečenicu: »Ali proširenje zahtijeva i produbljenje ('ulaženje u 
sebe'), a veće proširenje je isto tako viši intenzitet. Najbogatije 
je stoga najkonkretnije i najsubjektivnije, a ono...« Ovo NB. 
Najbogatije je najkonkretnije i najsubjektivnije.. . 

Tko bi mogao i pomisliti da će »filozofski neutralac« koji je, 
dugo vremena, prihvaćao u boljševike čak i »mahiste«, sve dok 
su prihvaćali »boljševičku disciplinu«, sad dospjeti pod čarob- 
nu moć ovog što je on nazvao »pravom dijalektikom«, da će to, 
upravo to, postati Lenjinova osnovna filozofija? Sa svoje strane 
Lenjin je bio suočen s činjenicom da se on morao boriti ne samo 
protiv izdajnika i menjševika kao i neboljševičkih internaciona- 
lista kao što su Rosa Luxemburg i »Nizozemci*, već i protiv svo- 
je vlastite malene boljševičke grupe izvan zemlje. Tako se mo- 
rao boriti i za jednu stvar s kojom su se boljševici ranije slagali 
»u principu« — samoopredjeljenje nacija. 

Iznenada se Lenjin našao posve sam i riječ »dijalektika« 
nicala je posvuda. Ona više nije bila ograničena na »promjene 
u suprotno« kao npr. pretvaranje konkurencije u monopol ili 
jedne sekcije rada u »aristokraciju rada«. Ova je mogla objas- 
niti i »oportunizam« i slom druge internacionale. Sada je dija: 
lektika primijenjena i na samu revoluciju. A »neprijatelj« — teo- 
reiski neprijatelj nije bio nitko drugi nego boljševički teoreti- 
čar, Buharin. Boljševičku opoziciju prema samoopredjeljenju na- 
roda Lenjin je nazvao ništa manje nego »imperijalističkim eko- 
nomizmom«. Za naše svrhe važnost te debate počiva ne toliko na 
Buharinovoj tezi koliko na njegovoj metodologiji, koju je Le- 
njin spominjao sve do svoje smrti. Lenjinov gnjev bio je izazvan 
Buharinovom tvrdnjom da je »imperijalistička epoha — epoha 
asimilacije malih država«, pa je »zato nemoguća borba protiv 
porobljavanja naroda«, izuzev »naravno« u borbi za socijalizam 
tako da je »zato svako skretanje s tog puta, svako postavljanje 
'parcijalnih' zadataka za 'oslobođenje naroda' unutar vladavine 
kapitalističke civilizacije utopijsko i reakcionarno.«? 


21) Science of Logic, sv. II, p. 483; Vol. 38, p. 231; Kult., p. 221. 

* Panekock, Gorter, Roland.Host. 

22) Ja citiram knjigu Gankin and Fisher, The Bolsheviks and the World 
War, jer ona sadrži Buharinove teze (vidi napose pp. 219—223). Ali pos: 
ljednja i jedna od najboljih knjiga o borbi protiv nacionalnog šovinizma 
u pericdu poslije preuzimanja vlasti od strane boljševika nalazi se u djelu 
Moshe Lewin: Lenin's Last Struggle; a najopsežnija rasprava o nacional. 

Lenjin se najviše protivio onom »zato«. On je uporno tvrdio 
da su strahote imperijalističkog rata dovele do »gušenja ljud- 
skog mišljenja«; kako drugačije objasniti boljševičke »čudne 
zablude u logici«? Lenjin je tvrdio da će upravo pretvararije u 
suprotnost slobodnog kapitalizma konkurencije u monopolski 
imperijalizam i njegovo gušenje narodne demokracije izazvati 
otpor; da impuls za samopokret proizlazi upravo iz tih protu- 
slovlja, postaje dijalektika revolucije. Misliti drugačije, insisti- 
rao je Lenjin, znači postupati s masama kao s objektom a ne 
subjektom historije. Ako »zato« ne proizlazi iz živih protivurječ- 
nosti nego iz mrtve tvari, tada je socijalizam samo jedno »treba 
da«. Istina je da ne samo proletarijat već i nove revolucionarne 
snage — nacionalne manjine — ustaju i bore se za samoopredje- 
ljenje naroda koje je ne samo »princip« već i stvarnost, kao što 
je to pokazala uskršnja pobuna Iraca. Nikad nije postojala »či- 
sta« revolucija i nacionalni revolti vrijede i sami po sebi i kao 
»bacili« za proleterske revolucije. 


Dijalektika, ta »algebra revolucije«* proživjela je mnoge ve- 
like avanture otkako ju je Hegel formulirao inspiriran među os: 
talim i djelatnošću francuskih masa.“ Ono što je kod Hege- 
la bilo revolucija u filozofiji postalo je, kod Marxa, filozofija 
revolucije, potpuno nova teorija oslobođenja — proleterske 
revolucije iz 1848. kulminirale su u Pariskoj komuni iz 1871. 
Lenjinovo ponovno otkriće dijalektike, samodjelatnosti, sub- 
jekta nasuprot supstanciji baš u trenutku sloma Druge interna- 
cionale otkrilo je, u isto vrijeme, pojavu kontrarevolucije u sa- 
mom marksističkom pokretu i nove snage revolucije u nacio: 
nalnim pokretima. Štaviše, te nove snage bile su prisutne ne 
samo u Evropi već širom svijeta. Lenjinova ekonomska studija 
o imperijalizmu otkrila je da kapitalikam živi na znoju 1/2 mi- 
lijarde ljudi u Africi i Aziji. Ovaj novi teorijski pristup poslije 
boljševičkog osvajanja vlasti izražen je u Tezama o nacional- 
nom i kolonijalnom pitanju predloženim 1920. Trećoj internacio- 
nali." Čak i kad je opasnost bila najveća, i Lenjin stajao sam, 
on je ipak odbijao da i najmanje odstupi pred apstraktnim in- 
ternacionalizmom. Izbijanje uskršnje pobune 1916, dok su se 


nom pitanju i prije i poslije pobjede boljševizma jest knjiga Richarda 
Pipesa The Formation of the Soviet Union: Communism and Nationalism. 
Vidi i moju glavu o Staljinu u Marxism and Freedom. 

23) Alexander Herzeg, Selecied philosophical Works, p. 521. 

24) Ma koliko to vrijeđalo uho profesionalnom filozofu koji je navikao 
da izvodi dijalektiku od Grka preko Kanta do Hegela ostajući samo na 
području misli, istinitost gornje tvrdnje je, u novije vrijeme, brižljivo 
obrazložena u djelima Jeana Hyppolitea (Genčse et Structure de la Phćno- 
menologie de Hegel i Studies sur Marx et Hegel) kao i u najnovijim doku: 
mentima: o Hegelovu ranom razvitku Dokumente zu Hegels Entwicklung. 

25) Vidi dio III, »Economic Reality and the Dialectics of Liberation« 
u mom djelu Philosophy and Revolution (gdje ja razvijam te teze za af- 
ričke revolucije u naše doba). 

proleteri još međusobno ubijali, pokazalo je ispravnost njegova 
stava o samoopredjeljenju naroda. 

Ma s kog se razloga Lenjin, 1914—1915, obratio Hegelu 
»buržoaskom idealističkom filozofu«, to sigurno nije bilo zato 
da nađe pokretačke snage revolucije. A ipak hegelovska dija- 
lektika osvijetlila je više akcije masa koje uzimaju sudbinu u 
svoje ruke u Irskoj 1916. nego što su to uradile debate o nacio- 
nalnom pitanju s njegovim boljševičkim kolegama,“ 1917. god. 
je trebala da donese kraj opoziciji prema nacionalnom samo- 
optedjeljenju, ali, u stvari, ova je samo primila nov oblik. Ovaj 
put je Buharin tvrdio da se više ne može priznavati pravo na 
samoopredjeljenje jer je sad Rusija radnička država, dok nacio- 
nalizam znači buržoaziju i proletarijat zajedno i »zato« korak 
natrag. Dopuštajući da bi ga u »nekim slučajevima« podržao, on 
je naveo »Hotentote, Bušmane i Indijce«. Na to je Lenjin odgo- 
vorio: »Kad sam čuo to nabrajanje pomislio sam kako je to 
drug Buharin zaboravio jednu sitnicu, Baškire? U Rusiji nema 
Bušmana, niti sam čuo da su Hotentoti postavili zahtjev za auto- 
nomnu republiku, ali mi imamo Baškire, Kirgize... Mi ne mo: 
žemo uskratiti to nijednom od naroda koji žive u granicama 
ranijeg Ruskog carstva.«“ 

Buharin, za koga su sva pitanja od »samoopredjeljenja na: 
cija« do državnog kapitalizma, bila »teoretska pitanja«, nije 
patio od ruskog šovinizma. Ali on je stvorio teoretske premise 
za Staljina, koji je okrenuo kotače historije ravno natrag u 
kapitalizam. U svjetskim razmjerima on ostaje »anarhičan«, pod- 
postavilo — Lenjin je posve prekinuo sa Staljinom, a u svojim 
debatama s Buharinom insistirao je na dijalektici — dijalektici 
odnosa teorije prema praksi, dijalektici odnosa subjekta prema 
objektu, dijalektici kao kretanju od apstraktnog prema konkret- 
nom. Umjesto mehaničke bifurkacije na subjekt i objekt, Le- 
njin ih je spojio u novo konkretno opće — u ČOVJEKA. 


Apstraktna revolucionarnost bila je metodološki neprijatelj. 
Buharinova teorija o državnom kapitalizmu, obrnuta strana 
njegove teorije ekonomskog razvoja u radničkoj državi, govori 
o kontinuiranom razvoju, ravnoj liniji koja vodi od »neorgani- 
ziranog« kapitalizma konkurencije do »organiziranog« državnog 
kapitalizma. U svjetskim razmjerima on ostaje »anarhičan«, pod- 
ložan »slijepim zakonima svjetskog tržišta«. Anarhiju »dopunju- 
ju antagonističke klase«. Samo proletarijat, preuzimanje poli- 
tičke vlasti, može proširiti »organiziranu proizvodnju« na cijeli 


26) »Ja ne pridajem značenje želji da se sačuva riječ 'boljševizam'«, 
pisao je Lenjin u svom odgovoru Buharinu, »jer poznajem neke 'stare 
boljševike' od kojih neka me sačuva bog.« O. Gankin i H. Fisher eds. 
The Bolsheviks and the World War, p. 235. 

27) Lenin, Selected Works, sv. VIII, p. 342. Cijeli IV dio, »Program 
partije (1918—19)« vrlo je vrijedan za teoretska sporna pitanja i ima pred- 
nost da je formuliran više u teoretskom stilu nego frakcionaške zajed: 
ljivosti u diskusiji o sindikatima koje se mogu naći u sv. IX. 

svijet. Činjenica što Buharin vjeruje u društvenu revoluciju čini 
se da ga ne sprečava da radništvu prilazi, ne kao subjektu već 
kao objektu. 


Upravo obratno, bez obzira na 1917 — i usprkos činjenici da 
je Buharin igrao ne malu ulogu u toj revoluciji — njegov kon- 
cept revolucije je tako apstraktan da sva ljudska aktivnost pot- 
pada pod njega. Tako je on neizbježno doveden do toga da is- 
ključi samodjelatnost. Upravo zato radništvo ostaje njemu ob- 
jekt. Kao objektu, najviši atribut koji Buharin može zamisliti 
da pripiše radništvu jest da ono postaje »agregat«. Ljudi se spo- 
minju kao »ljudske mašine«.“* 


Da jedan revolucionarni intelektualac može u toj mjeri pos: 
tati žrtva osnovnog otuđenja filozofa u klasnom društvu, identi- 
ficirajući ljude sa stvarima, jest fenomen koji je jako zabrinja- 
vao Lenjina kad je pisao svoj Testament. Lenjinovo neslaganje 
s Buharinovom metodom prikazivanja bilo je toliko da je čak i 
tada, kada se slagao s njim u pojedinim tačkama smatrao da ga 
treba kritizirati. Tako, sigurno nije bilo neslaganja o najvećem 
dostignuću ruske revolucije — rušenju buržoaskih proizvodnih 
odnosa. Ali kad je Buharin pokušao da od toga napravi apstrak- 
ciju, da proizvodne odnose podvede pod »tehničke odnose«, Le- 
njinu je postalo očevidno da Buharin jednostavno nije razumio 
dijalektiku. Tako, kad citira Buharinovu Ekonomiju prijelaznog 
perioda: »Kad je jednom rušenje kapitalističkih proizvodnih od- 
nosa ostvareno, i kad je teoretska nemogućnost njihovog uspos- 
tavljanja dokazana« Lenjin odvraća sa: »'Nemogućnost' se da 
dokazati samo praktički. Autor ne postavlja dijalektički odnos 
teorije prema praksi«. 


Odnos koji je najteže razraditi kada čovjek posjeduje držav- 
nu vlast jest upravo taj odnos teorije prema praksi, jer se ne sa- 
mo u nacionalnom pitanju već napose u odnosu prema radnič- 
kim masama otvorila provalija između boljševika na vlasti i 
radnih ljudi. I partiji prijeti sigurno degeneriranje: »Misao da 
nećemo biti bačeni natrag utopijska je«. Čega se Lenjin najviše 
plašio bila je nagla »strast za komandiranjem«. Ako oni ne os- 
tvare novo konkretno opće »do posljednjeg čovjeka«, oni će biti 
osuđeni na propast: »Svaki građanin do posljednjeg mora dje- 
lovati kao sudac i sudjelovati u vladanju zemljom. Nama je važ- 
no da uključimo sve trudbenike do posljednjeg čovjeka u vlada: 


28) Draft CI Program, uključen u Ataka, p. 121, zbirka tecretskih čla- 
naka N. Buharina (maj 1924, Moskva, na ruskom). Na žalost ni Buharinova 
Ekonomika prijelaznog perioda ni Lenjinov Komentar te knjige nisu do- 
stupni na engleskom. (Ja upotrebljavam ruske tekstove). Međutim, druga 
djela N. Buharina su pristupačna na engleskom. To su: The World Economy 
ond Imperialism, Historical materialism, kao i pojedini eseji koji su uiclju- 
čeni u druga djela. Up. The Bolsheviks and the World War (izdali Gankin i 
Fisher, Stanford U. Press, 1940). 

nje državom. To je užasno težak zadatak. Ali socijalizam ne mo- 
že uvesti manjina, jedna partija«.? 

Ova studija o Lenjinovom filozofskom nasljeđu nije mjesto 
za analizu današnjeg objektivnog pretvaranja radničke države 
u njenu suprotnost, državno-kapitalističko društvo," a još ma- 
nje za analizu Staljinove uzurpacije vlasti. Od svih Staljinovih 
»teoretskih« revizija, za naš predmet je relevantna Staljinova 
perverzna koncepcija o partijnosti u filozofiji, koju on i njegovi 
nasljednici pripisuju Lenjinu. Na sreću, postoji jedno opsežno i 
učeno djelo o odnosu sovjetske filozofije prema nauci koje od- 
bacuje mit komunističkih i zapadnih ideologa o »partijnosti u 
filozofiji« kod Lenjina: »Da bi se došlo do tog tumačenja mora. 
la bi se zanemariti i činjenica da originalni izvori, uključujući 
sam Materijalizam i empiriokriticizam ne potvrđuju ono što Ber- 
tram Wolfe i sovjetski učenjaci pripisuju Lenjinu. Izvori poka- 
zuju da je on imao jedan politički cilj kod pisanja knjige, ali taj 
nije bio da se povežu filozofska i politička pitanja o kojima su 
diskutirali ruski marksisti; cilj je bio da se ona odvoje.«*! 

Nema ni traga »partijnosti« u Filozofskim sveskama — čak 
se nigdje ne javlja ni stara misao o »partiji idealizma« ili »par- 
tiji materijalizma«. Ono što nas zanima nije monstruozni mit 
O »partijnosti« u filozofiji. Nas zanima dualnost filozofskog na- 
sljeđa. Daleko od toga da bi javno proklamirao svoje filozof- 
sko odbacivanje Plehanova, ili svoj prekid s vlastitom filozof- 
skom prošlošću, Lenjin je savjetovao sovjetskoj omladini da 
izučava »sve što je Plehanov napisao o filozofiji. . .«, i on je iz- 
nova štampao svoj Materijalizam i empiriokriticizam. Mi ne tre- 
ba da ulazimo u simplicističko tumačenje tog postupka koje je 
dao jedan bivši stari boljševik pišući: »A ipak Lenjin nije imao 
hrabrosti da kaže otvoreno da je izbacio, kao neupotrebljive, ne- 
ke vrlo bitne dijelove svoje filozofije iz 1908.«** Razlog za neob: 
javljivanje njegovih Filozofskih sveski je i jednostavniji i kom: 
pliciraniji i nema nikakve veze s navodnim nedostatkom hrab- 
rosti. Tragedija leži drugdje, duboko u teškim okolnostima vre- 
mena, revoluciji i kontrarevoluciji. Suviše kratke su bile godine 
između 1914. i 1917, te između 1917. i 1923. Prevelika je bila Ok- 
tobarska revolucija u Rusiji, a previše je bilo i propalih revolu- 
cija drugdje; preteški su bili konkretni problemi tog velikog his- 
torijskog događaja, objektivni i subjektivni, uključujući i ono 
što je Lenjin zvao kulturnom zaostalošću. Korisno je zato bilo 
da se uvede red kojim će se šta studirati. Čitajmo najprije Ple- 


29) Lenin, Collected Works, Vol. VIII, p. 329. 

30) Ja sam posvetila dobar dio djela Marxism and Freedom izuča 
vanju ruskcg državnog kapitalizma. 

31) David Joravsky, Sovjetski marksizam i prirodne znanosti, 1917— 
—1932 p. 34. Dva odjeljka koja su najrelevantnija za našu studiju jesu 
»Lenjin i partijnost filozofije« (pp. 24-44) i »Kulturna revolucija i mark: 
sistički filozofi« (pp. 76—89). 

32) Nikolaj Valentinov, Susreti s Lenjinom, p. 256. 

hanova, zatim Materijalizam i empiriokriticizam, zatim. ... sam 
Lenjin nastavio je da čita Hegela čak na vrhuncu gladi.“ Lenjin 
je bio toliko uzbuđen: Iljinovom knjigom o Hegelu da je, iako je 
autor bio i religiozan i neprijatelj Sovjetske države, interveni- 
rao da ga puste iz zatvora. 


Dvojstvo u Lenjinovom filozofskom nasljeđu je nesumnjivo 
Ali to ne može opravdati nezainteresiranost za Filozofske sveske 
pod izgovorom da su one puke »pribilješke«, koje »nisu nikad 
bile namijenjene objavljivanju« pa bi »zato« bila samo »puka spe- 
kulacija« zaključiti da je Lenjin želio da slijedi put a ne neki 
drugi. U svakom slučaju nitko ne može ignorirati jasne jav- 
ne zadatke koje je on postavio pred urednike novoosnovanog fi- 
lozofskog časopisa, Pod zastavom marksizma da razrade »solidan 
filozofski temelj«, koji je on stilizirao ovako: (1) »sistematsko 
poučavanje hegelovske dijalektike s materijalističkog stanovišta, 
tj. one dijalektike koju je Marx praktički primijenio u svom Ka- 
pitalu i u svojim historijskim i političkim djelima.«"“ (2) »Osla- 
njajući se na to, kako je Marx primjenjivao materijalistički skra- 
ćenu Hegelovu dijalektiku, mi možemo i moramo razrađivati tu di- 
jalektiku sa svih strana, objavljivati u časopisu odlomke iz glav- 
nih Hegelovih dijela. . . «* (3) »Grupa urednika i suradnika ča- 


33) Institut Lenjina ima zabilješke iz 1920. god. kad je Lenjin tražio 
ruske priievode Hegelove Nauke logike i Fenomenologije duha kao i La. 
briolina djela i Iljinovu knjigu Hegelova filozofija kao učenje o konkret- 
nosti boga i čovjeka. Deborin, u svom uvodu u Sveske kad su one najzad 
bile objavljene 1929. (Leninski Sbornik IX) i Adoratsky u svom predgovoru 
izdanju iz 1933. (Leninski Sbornik, XII) obojica se pozivaju na zabilješke 
Lenjinovog instituta i zatim, ne govoreći ništa o intrigama oko odlaganja 
obiavljivanja, nastavljaju s plitkim pohva'ama koje ne vode ničem kon 
kretnom; one su od »velikog značenja«, »interesantne«, sadrže »uputstva 
o smjeru u kojem treba da se dalje razrađuje materijalistička dijalektika«. 

U tom pogledu Iljinovo djelo puno olikriva jer pomaže da se vidi zašto 
je Hegelova analiza konkretnog tako djelovala na Lenjina: »Prva i osnov- 
na stvar koju oni žele da adekvatno shvate i ovladaju osnovnim učenjem 
Hegela moraju da urade jest da objasne sami sebi svoj odnos prema kon- 
kretnom empirijskom svijetu... izraz 'konkretan' do'azi od latinskog 
"concrescere', 'Crescere' znači 'rasti'; 'concrescere' — srastati, nastajati 
kroz rast. Prema tome, Hegelovo »konkretno« znači prije svega zajednički 
rast... Konkretno iskustveno je nešto u redu bića (Sein), nešto realno 
(Realitšt), stvarncst (Wirklichkeit), postojanje (Existenz), Dasein. U svo 
joj cjelokupnosti, ta realnost sačinjava svijet, čitav svijet stvari (Dinge, 
Sachen), egzistencija (Existenzen), realnosti — 'objektivan' svijet, carstvo 
objektivnosti". Taj realni, objektivni svijet je i 'konkretni' svijet, ali samo 
empirijsko-konkretni.« 

34) Lenin, Selected Works, Vol. XI, p. 77. 

35) Razmotri što u našoj epohi izjavljuje jako precijenjeni mladi fran: 
cuski komunistički filozof, Louis Althusser: »Jedna avet je danas važnija 
nego jedna druga, Hegelova sjenka. Tu avet treba otjerati natrag u noć...« 
I vidi napose kako on piše o Lenjinu kao da ovaj nije nikad napisao ništa 
osim Materijalizma i empiriokriticizma. (Lenjin i filozofija). Vidi II dio 
moje knjige Marxism and Freedom, (»Alternative«), gdje izlažem poslje 


dice toga što se ne gradi na temeljima postavljeni ji i . 
kleti sveskama: j p Jjenim u Lenjinovim Filozof 

sopisa Pod zastavom marksizma treba, po mom mišljenju da bu- 
de neke vrste Društvo materijalističkih prijatelja Hegelove di. 
jalektike'«" 


To je bilo 1922. godine, godine njegove najintenzivnije intelek- 
tualne aktivnosti, koja se protegnula u prve mjesece 1923. i koja 
je bila posljednja od njegovih velikih bitaka protiv najužeg ru- 
kovodstva. To je bila prije svega bitka protiv Staljina za koga 
će, suviše kasno, tražiti da se makne, zbog njegovih brutalnih 
grubih i nelojalnih postupaka, napose protiv Gruzina, dakle, još 
jednom u nacionalnom pitanju. 


Grčeći se u agoniji — ne samo u fizičkoj agoniji, već i u ago- 
niji zbog rane birokratizacije radničke države i njene tenden- 
cije »da ide natrag u kapitalizam« — Lenjin je uzeo mjeru svo- 
jim suradnicima na vlasti u svom Testamentu."" Za naše svrhe 
je najvažnije ono što on kaže za Buharina: »Buharin je ne samo 
najdragocjeniji i najveći teoretičar partije, već se također s pra- 
vom smatra i ljubimcem čitave partije; ali njegovi teoretski po- 
gledi mogu se samo uz najveću nedoumicu smatrati posve mark- 
sističkim, jer u njemu ima nešto skolastičkog (on nikad nije 
studirao, i mislim da nije nikad potpuno shvatio dijalektiku).« 

Očito je »shvaćanje dijalektike« postalo odlučan kriterij za 
Lenjina. To nije bila apstrakcija, kad je upotrebljeno za karakte- 
riziranje glavnog teoretičara partije. Jasno je da je »neshvaća- 
nje dijalektike« postalo presudno. Vođa prve radničke države u 
historiji upozorio je na pojave birokratizacije i nacionalnog šo- 
vinizma; na prožimanje boljševizma (i neboljševizma) administra- 
tivnim mentalitetom koji poziva na podržavanje sindikata, i na 
ne-dijalektičke i zato ne »posve marksističke« poglede glavnog 
teoretičara — a sve te crte nejednake težine sabrane su zajed- 
no, jer, u svojoj cjelovitosti, sve one teže da ukoče a ne da oslo- 
bode kreativne snage masa. Upravo osjećanje te opasnosti po- 
taklo je Lenjina da uzme tako strogu mjeru onima koji su vodi- 
li najveću proletersku revoluciju u historiji. 


U prirodi je istine, kaže Hegel, da ona nalazi svoj put kad za 
to »dođe vrijeme«. On bi bio morao dodati, »makar samo i u 
jednom maglovitom obliku«. Ali tada on nije mogao da zna ko- 
liko mnogo jedno državno-kapitalističko doba može da zagadi 
da bi učinilo nemogućim da se vidi istina čak kad je ona na po- 
vršini. Nije bila potrebna urota između Istoka i Zapada, da bi 
se Lenjinove Filozofske sveske zadržale izvan domašaja masa — 
i da bi se zatim poradilo na tom da one ostanu 'iznad' njihovog 
shvaćanja. U prirodi je administrativnog mentaliteta našeg dr- 


36) Selected Works, Vol. XI. p. 78. . 

37) Poslije Hruščovljevog govora o destaljinizaciji 1956. g., Lenjinov 
Testament najzad je objavljen u Rusiji i pojavljuje se i u posljednjem 
(5.) izdanju njegovih Sabranih djela. Međutim, ja imam tekst koli je 
ae dk Trocki i zato citiram iz The Suppressed Testament of Lenin 
1935). 

žavno-kapitalističkog automatiziranog vijeka da smatra Hegelo- 
vu filozofiju, istovremeno, privatnom rezervom za one »koji zna- 
ju« i »nerazumljivim-brbljanjem« za neposvećene. I, premda se 
na Istoku klanjaju pred utemeljiteljem njihove države, a na Za- 
padu podsmjehuju Lenjinovom neprofesionalnom statusu kao 
filozofa, oba pola smatraju da je zgodno da drže odvojenim što 
je historija spojila — Hegela i Marxa, Hegela i Lenjina. Prilikom 
200-godišnjice Hegelova i 100-godišnjice Lenjinova rođenja kraj- 
nje je vrijeme da se počnu slušati glasovi odozdo koji pronalaze 
istinu za sebe pokušavajući da ostvare dijalektiku misli i revo- 


lucije. 

NEKOLIKO TEZA O LENJINIZMU U SUVREMENIM 
UVJETIMA SOCIJALIZMA 


Veljko Cvjetičanin 


Zagreb 


Lenjinizam se nominalno javlja početkom 20. stoljeća. Sam 
termin je prvobitno potekao od Lenjinovih oponenata i imao je 
pežorativan karakter. Lenjinizam se tokom vremena razvijao i 
nastale su različite interpretacije. Kao polazno, radno određenje 
lenjinizma iznijeli bismo — lenjinizam je kompleksna, u sebi 
pre varječm i nedovršena doktrina određenog modela socija- 
izma. 

Kakav je odnos Marxa i Lenjina s obzirom na teoriju socija- 
lizma? Tvrdi se da je marksizam-lenjinizam oduvijek bio prinu- 
dan brak, ali je veza ipak postojala. Lenjinovo teorijsko djelo 
nije na istom nivou s Marxovim. Lenjin je polazio od Marxove 
teorije socijalizma, ali ne dogmatski. U skladu s vlastitim stavom, 
da treba znati opće principe primjenjivati na specifičnost odnosa 
klasa i partija, Lenjin je prije svega vodio računa o povijesnoj 
situaciji, ruskoj i svjetskoj, svoga vremena. Bitna razlika između 
Marxova i Lenjinova modela socijalizma je u društveno-ekonom- 
skim pretpostavkama, socijalnim snagama i revolucionarnim 
sredstvima realizacije socijalizma. »Lanac kapitalizma, kaže Le- 
njin, ne puca tamo gdje je najrazvijeniji (kako je to predviđao 
Marx — C.V.), već tamo gdje je najslabiji«. U viziji Marxa revo- 
lucionarno nasilje ima jedino ulogu babice novoga društva, a 
u doktrini Lenjina nasilje mora biti majka novih socijalnih struk- 
tura, zbog ruske općedruštvene zaostalosti. Unatoč razlici, kri- 
tika Lenjinovog modela socijalizma sa stanovišta Marxovog teo- 
rijskog modela bila bi promašena jer bi to bilo sučeljavanje 
ideja, a ne ideja sa fakticitetom. 

Bitno je pitanje za ocjenu lenjinizma, valorizacija njegove 
ideološke sadržine stupnjem povijesne realizacije. U kojoj mjeri 
je lenjinizam postao povijesna supstancija, odnosno da li je bio 
i jest na nivou povijesnih potreba? Na ovo pitanje moguće je 

pružiti adekvatan odgovor analizom lenjinističkog socijalnog kon- 
teksta, posebno karaktera i toka Oktobarske revolucije. Inter- 
akcija između Lenjinova teorijskog djela i Oktobarske revolu- 
cije neosporna je i neosporavana. Lenjin je bitno utjecao na Ok- 
tobarsku revoluciju, ali bez ovog povijesnog događaja ne bi bilo 
ni ovakvog Lenjinovog djela — lenjinizma. Zato nam se analiza 
Oktobarske revolucije čini ključem za razumijevanje i odre- 
đenje lenjinizma. 

Poznate su različite interpretacije značaja, karaktera i dosega 
Oktobarske revolucije. Kada je riječ o značaju Oktobarske revo- 
lucije, onda bar u marksističkim studijama postoji suglasnost o 
njezinim dvjema bitnim značajkama: prva, da je pobjedom 
Oktobarske revolucije nestao monopol kapitalizma — građanske 
klase, i druga, da je nastao novi oblik društvene organizacije. 

Kada je riječ o karakteru i dosegu Oktobarske revolucije tada 
treba podsjetiti na različite interpretacije. Osim rasprostranjene 
i neproblematizirane teze o stoprocentnom socijalističkom karak- 
teru Oktobarske revolucije, spomenuo bih još slijedeće inter- 
pretacije. 

U Oktobarskoj revoluciji učestvovale su tri društvene grupe 
s različitim interesima: vojnici i mornari, da bi prekinuli bes- 
mislenost ratnog stanja; seljaci, da bi dobili zemlju; boljševici 
u namjeri da postanu arhitekti novih socijalnih struktura, ali su 
se vrlo brzo konstituirali kao nova vladajuća elita. Proletarijat 
je prema toj koncepciji od početka imao subalteran položaj (Fou- 
geyrollas). 

Prema drugoj interpretaciji, Oktobarska revolucija bila je 
preuranjena i nije imala socijalistički karakter, premda je to po 
zamisli izraženoj u dokumentima trebala biti. To je bio model 
građanske revolucije, jer se zaustavila na osvajanju političke 
vlasti i uspostavljanju nove klasne društvene strukture, a ne so- 
cijalnom oslobođenju radničke klase. Ova interpretacija je pri- 
sutna i u našoj publicistici. 

Prema trećoj interpretaciji Oktobarska revolucija nije bila 
socijalistička, već demokratsko-pučka revolucija. To je bila 
revolucija siromašnih i potlačenih, a ne radničke klase, koja je 
sposobna da preuzme vodeću ulogu u društvu (Lelio Basso). Po- 
vijesno iskustvo nam doista potvrđuje da je socijalizam nemo- 
guće izgrađivati iz siromaštva i u siromaštvu. 

Lenjinova ocjena karaktera i toka Oktobarske revolucije nije 
bila kontradiktorna, ali nije bila u cijelosti ni konzistentna. Le- 
njin je u početku isticao proleterski, socijalistički karakter re- 
volucije i to prije svega kao politički lider, jer drugo nije ni 
mogao. Međutim, pod pritiskom socijalnih zbivanja Lenjin je u 
teorijskim raspravama bio sve »elastičniji« u procjeni karaktera 
Oktobarske revolucije: »Socijalistička revolucija ne može se iz- 
vršiti bez radničke klase, ona se ne može izvršiti ako u radnič: 
koj klasi nije okupljeno toliko snaga da bi se rukovodilo dese- 
tinama milijuna zaostalih seoskih ljudi. A njima mogu da ruko- 

vode samo napredni radnici. Ali su se najbolje snage već iscrple, 
satrle i izmorile«. Ili: »Moguće je silom razvlastiti kapitaliste, 
ali ne i ukinuti kapitalizam« (Lenjin). 

Nakon evokacije ovih interpretacija karaktera i dosega Okto- 
barske revolucije iznijet ću interpretaciju koja mi se čini pri- 
hvatljivom. Procjena Oktobarske revolucije kao i svake druge, 
može se kretati jedino u koordinatama socijalnog kontinuiteta 
i promjena. Ništa što izgleda trajno nije pošteđeno suptilne ero- 
zije unutarnjih promjena, a nikakve promjene ma koliko one 
bile nasilne i iznenadne ne mogu u potpunosti da razbiju konti- 
nuitet između vlastite prošlosti i sadašnjosti. Marx i Engels su 
već anticipirali prenošenje revolucionarnih zbivanja sa Zapada 
prema Istoku. Što o tomu piše Engels, Veri Zasulič 1885: »Ono 
što znam ili mislim da znam o situaciji u Rusiji navodi me na 
pomisao da se Rusi približavaju svojoj 1789. godini ...« Empi- 
rijski je verificirana ova Engelsova anticipacija u revolucionar- 
nim zbivanjima 1905. i 1917. u februaru i oktobru. Lenjinizam je 
nastao i razvijao se u tom socijalnom revolucionarnom kontek= 
stu. Premda je Lenjin polazio od Marxovih teza, lenjinizam je 
kao angažirana teorija, koja smjera na promjenu konkretnog 
socijalnog stanja nosio pečat ruske povijesne situacije. Možda 
će nam tu specifičnost, ali zbog toga i nekonzistentnost lenjiniz- 
ma dobro ilustrirati ova misao iz samog Lenjinovog opusa: »Ruski 
proletarijat dostigao je gigantsku visinu svojom revolucijom ne 
samo u poređenju sa 1789. i 1793, već i u poređenju sa 1871.« 
Lenjin dalje u »Bilješkama publicista« 1922. bez trunka sumnje 
tvrdi da je boljševizam (čitaj lenjinizam — C. V.) zakoniti na- 
sljednik jakobinizma i pariskih komunara. Čini se ipak da se ovi 
događaji ne bi mogli bez rezerve povezati u jednoj konzistent- 
noj socijalističkoj teoriji. Ali kao što je odstupanje u ostvariva- 
nju jedne nove epohe od njezinih općih zakona ostavilo traga u 
praktičkim društvenim zbivanjima, isto tako lenjinizam pred- 
stavlja »odstupanje« od univerzalne Marxove vizije socijalizma 
zbog specifičnih ruskih prilika. 


Premda je Lenjin iznio tezu o pobjedi revolucije u jednoj za- 
ostaloj zemlji, polazeći od dviju pretpostavki: prvo, globalnog 
karaktera imperijalizma, i drugo, neravnomjernosti kapitalistič- 
kog razvitka, kada je revolucionarni razvitak u SSSR-u upao u 
rezultirajuće protivurječnosti tada je Lenjin iznio slijedeće objaš- 
njenje: »Povijest uvijek stvara nepredviđene poteškoće i situa- 
cije. Nitko nije predvidio da proletarijat neće moći izvršiti revo- 
lucionarni zadatak zbog opće kulturne zaostalosti i da će se mo- 
rati koristiti uslugama državnog kapitalizma.« Lenjin je postao 
vrlo brzo svjestan općeg trenda socijalnog zbivanja u Sovjetskom 
Savezu. On nije slučajno upoređivao sebe i svoje drugove s pla- 
ninarima koji su se uspeli do najviših vrhova krećući se rubom 
ponora. »Ali vidjevši da ne može dalje, govorio je Brecht, Lenjin 
je umio da odstupi bistre glave i čvrstih nogu«. Lenjin je doista 
bio prisiljen da odstupa od prvih programskih socijalističkih na- 

čela. U tome je njegova tragika revolucionera. Smisao ovog zbi- 
vanja otkrio se kasnije i on je bio neizbježan, ali ne u svim mo- 
dalitetima i oblicima. 

Možda je Oktobarska revolucija bila preuranjena i možda nije 
u cijelosti imala socijalistički karakter, ali svjetska povijest se 
ne drži voznih redova i što je još važnije treba imati u vidu što 
je ova revolucija značila u anarhoidnoj socijalnoj situaciji car- 
ske Rusije u uvjetima prvog svjetskog rata. Svaka druga alter- 
nativa u ovakvoj situaciji bila bi nepovoljnija od Oktobarske. 
Lenjinizam upravo čini supstanciju Oktobarske alternative, od- 
nosno revolucije. Sjetimo se samo Lenjinovih riječi članovima 
Centralnog komiteta uoči revolucije: »Čitava budućnost ruske 
revolucije stavljena je na kocku. Treba početi 25. u noći po sta- 
rom, 6. po novom kalendaru. Šest sati prije bilo bi prerano, 
a šest sati poslije može biti prekasno«. 


Nakon pobjede oružanog dijela Revolucije, nije bilo suglasja 
u samoj boljševičkoj partiji o njenim daljim tokovima. Otpočeti 
sukobi, još za života Lenjina, kasnije su se naročito razbuktali. 
Trocki je zastupao tezu da svjetska revolucija jedino može spa- 
siti pobjedu Oktobarske revolucije. Buharin se zalagao za sve 
potpuniju demokratizaciju, bez obzira na postojeće društveno- 
-ekonomske i političke uvjete. Ilustracije radi spomenut ćemo 
Lenjinovu polemiku sa Buharinom na partijskom kongresu 1920. 
u vezi sodumiranjem države. Premda je Lenjin reafirmirao mark- 
sističku tezu da država u socijalizmu mora odmah odumirati, 
on u toj polemici kaže slijedeće: »A što hoće drug Buharin. Pro- 
ći će još više od dva kongresa pa da možemo reći pogledajle 
druže Buharin kako naša država odumire. A do tada je prerano. 
Prerano proglašavanje odumiranja države predstavljalo bi pore- 
mećaj povijesne perspektive«. Staljin je zastupao princip trans- 
misije u organizaciji i funkcioniranju sovjetskog društva, tj. dik- 
taturu birokracije kao jedini način očuvanja i učvršćenja »soci- 
jalističkog« poretka. 

Nakon kratke analize interakcije između Oktobarske revolu- 
cije i lenjinizma, da napokon odgovorimo na pitanje što je lenji- 
nizam. Evo nekih određenja. Sam Lenjin je vlastitu koncepciju 
smatrao kao aplikaciju marksizma prije svega na ruske prilike. 
Stalno se pri tom suprotstavljao doslovnom preuzimanju Mar- 
xovih i Engelsovih teza. Lenjin zaista nije bio puki nastavljač 
i komentator njihovih teza. Staljin je definirao lenjinizam kao 
marksizam epohe imperijalizma i proleterskih revolucija. Zinov- 
jev je odredio lenjinizam kao marksizam u specifičnim uvjetima 
jedne zaostale zemlje u kojoj seljaštvo čini većinu stanovništva. 

Staljinova definicija nije prihvatljiva, jer određenjem lenji- 
nizma kao univerzalne teorije u epohi imperijalizma i proleter- 
skih revolucija u najmanju ruku otežava razumijevanje revolu- 
cije kao socijalne kategorije u razvijenim kapitalističkim zem- 
ljama. Zinovjev je bio nepravedan prema Lenjinu i lenjinizmu 
reduciranim određenjem njegove sadržine i dometa. Lenjinizam 

je prije svega teorija ruske, odnosno sovjetske revolucionarne 
prakse, ali neke njegove teze imaju širi karakter. Marxova vizija 
socijalizma je univerzalna. Već smo utvrdili da Lenjin polazi od 
marksizma, ali je lenjinizam samo jedna varijanta marksizma u 
svoje vrijeme dominantna, koja je korespondirala borbi za soci- 
jalizam u zaostalim socijalnim uvjetima. Kasnije nametanje 
lenjinizma, u Staljinovoj interpretaciji, kao univerzalne teorije 
epohe i uzora svim dijelovima svjetskog komunističkog pokreta 
od početka je bilo neprimjereno i pogubno. 

Kakav je utjecaj odnosno prisutnost lenjinizma u suvremenom 
komunističkom pokretu i koje su bitne značajke tog pokreta. 
Da pođemo od postojbine lenjinizma, Sovjetskog Saveza. Ovdje 
se odmah postavlja problem relacije lenjinizam—staljinizam što 
u ovom saopćenju ne može biti predmet analize. Nakon kratko- 
trajne faze obnove lenjinizma u Sovjetskom Savezu, pretežno 
verbalne, staljinizam se i dalje razvija u teoriji i praksi. Poka- 
zalo se da je vladajućoj eliti na srcu naučno-tehnički napredak 
samo dotle dok ne ugrožava svemoć partije i države — kolijevku 
birokracije. Trenutno stanje u Sovjetskom Savezu najbolje ka- 
rakterizira Saharov i drugovi u pismu upućenom najvišim sov- 
jetskim rukovodiocima u martu ove godine. Sovjetski Savez za- 
hvaća, kaže Saharov, privredna stagnacija. U opadanju je, nacio- 
nalni dohodak. Usporena je produktivnost rada. Sovjetski Savez 
je izgubio planetarni naučni primat. Otkud ove teškoće? »One 
nisu u socijalističkom sistemu, piše Saharov i drugovi, već u oso- 
benostima i uslovima našeg života koji idu protiv socijalizma i 
koji su neprijateljski prema njemu. Problem organizacije dru- 
štva i upravljanja privredom došli su u prvi plan. To mogu rije- 
šiti milijuni, a ne nekolicina sveznajućih«. 

Ništa manje nije interesantan za ocjenu stanja u Sovjetskom 
Savezu »sporni« testament E. Varge. »Dok god ne otpočne poste- 
pena i svjesna borba protiv užasnih izopačenja sovjetske demo- 
kracije, komunizam će biti nemoguće ostvariti u Sovjetskom Sa- 
vezu... Pod tim okolnostima jedini mogući režim bit će paro- 
dija komunizma«. Kakve su perspektive borbe za demokratiza- 
ciju u Sovjetskom Savezu prema Varginom testamentu: »Nemo- 
guće je nadati se inicijativi odozdo. Radne mase su toliko navikle 
na potčinjavanje, da ne mogu primorati rukovodeće krugove da 
se late ostvarenja zadataka koje je Lenjin postavio sovjetskom 
društvu«. To znači da u Sovjetskom Savezu nema masovnijeg kri- 
tičkog teorijsko-praktičkog pokreta bez obzira na sva negativna 
zbivanja. Kako stoji s inicijativom odozgo prema mišljenju 
Varge: »Birokratsko partijska aristokracija nizašta na svijetu 
neće da se odrekne svoje lične neograničene vlasti, tajni, svojih 
osa i političkih mjera svojih materijalnih privilegija«. 

ja«. 

U testamentu je Varga znalački odabrao Hercenove proračun- 
ske riječi iz 1869, koje se na žalost potvrđuju: »Kad barut bude 
bacio u zrak cjelokupni buržoaski svijet, kad se bude rasturio 

dim i kad se budu raščistile ruševine, ovaj svijet će početi po- 
novno da se izgrađuje u jedan drugi buržoaski svijet sa nekom 
Ea. To je zato što nije iznutra dovršen (buržoaski svijet 
rai x: .j«. 

Što možemo zaključiti za utjecaj i primjerenost lenjinizma 
sovjetskim prilikama? Ako se Lenjinova teza o pobjedi socijalis- 
tičke revolucije u zaostaloj zemlji činila mogućom, za razliku od 
Marxove vizije o istovremenoj pobjedi socijalističke revolucije u 
nekoliko najrazvijenijih kapitalističkih zemalja, kasnija prak- 
tička zbivanja ovu tezu nisu verificirala, već obratno. Revolucija 
u Sovjetskom Savezu ukorijenila se u mehanizam birokratske 
vlasti. Danas se u SSSR-u zbiva transformacija klasične birokra- 
cije u tehnobirokratske strukture. 

Zahvaljujući činjenici što je Lenjin vodio računa o evropskoj 
i azijskoj tradiciji, Komunistička partija Kine je akceptirala ele- 
mente lenjinizma, ali su njezini lideri prouzročili i šizmu u lenji- 
nizmu, kao što su i neke Lenjinove teze apsolutizirali. Možda su 
kineski lideri u najvećoj mjeri lenjinisti po teorijsko-praktičkom 
stavu o aktivizmu masa i isticanju primata politike nad ekono- 
mkom. Ovdje doduše kod njih postoji i pretjerivanje: »Politika 
je maršal a ekonomika je disciplinirani vojnik koji izvršava nare- 
đenje«. Mao Ce Tung je očito uvjeren da se komunizam može 
izgraditi nasiljem. I u njegovoj viziji su revolucionarno nasilje i 
sila kreator novih društvenih struktura a ne njihova babica jer 
u krilu staroga kineskog društva ne postoje snažniji elementi no- 
voga društva čiji razvitak treba pospješiti. U Lenjinovoj teoriji 
stoji da se socijalizam može graditi izvan Evrope, a u kineskoj da 
se mora, jer da nema iluzija u sposobnost evropskog i američkog 
proletarijata kao subjekta socijalističke revolucije. 

O karakteru društvenih promjena u NR Kini ne mogu pouz- 
dano ništa tvrditi, no jedno je sasvim sigurno da će uloga Kine 
kao velike sile rasti ali ne i njezin model »socijalizma« izvan 
vlastitih granica. Naime, povijesno iskustvo nas podučava da 
najkraći put, odnosno prečac u reformi društvenih struktura 
nije i najracionalniji. 

Za prisutnost lenjinizma na Zapadu dovoljno je reći da su ko- 
munističke partije, partije lenjinskog tipa. Dugo su ove partije 
bile zarobljenici staljinizma. Zato se najprije javio poklič povrat: 
ka Lenjinu, ali u posljednje vrijeme i povratak Marxu, tj. jednoj 
teoriji još starijoj i nastaloj u zapadnoevropskom socijalnom i 
kulturnom krugu. Lenjinizam i boljševičko iskustvo nisu nikad 
bili naročito djelotvorni na Zapadu, a danas i pogotovo. Lenji- 
nizam ne pruža pozitivni model socijalističkog razvitka u suvre- 
menim zapadnim uvjetima. To je jedan od razloga da većina 
komunističkih partija na Zapadu egzistira kao političke sekte. 
Proces povratka autentičnom, stvaralačkom maksizmu je vrlo 
spor, sporadičan i pojedinačan, izuzetak čini Komunistička par- 
tija Italije svojom koncepcijom strukturalnih reformi. U komu- 
nističkim partijama ima i tendencija približavanja koncepcija- 

ma socijalističkih i socijal-demokratskih partija, ali to nije ruži- 
časta budućnost. Ove partije umjesto da radikalno mijenjaju gra- 
đansko društvo, same su se promijenile. One su postale žrtva 
vlastite prilagodbe. Tamo gdje su na vlasti upravljaju buržoas- 
kim stvarima. 

Premda je nova ljevica najznačajniji fenomen protekle dekade 
u međunarodnom radničkom pokretu, nastala kao reakcija na 
globalnu situaciju i zbog neefikasnosti klasične ljevice, o njenom 
karakteru, dosegu i perspektivi u ovom saopćenju neće također 
biti govora, jer je ona predmet analize u francuskoj sekciji. Ista- 
kli bismo samo to da su revolucionarne snage u porastu, ali one 
mimoilaze klasičnu ljevicu i razvijaju se nasuprot njoj. Lepezu 
ovih snaga treba identificirati i povezivati. 

I napokon nekoliko teza o stanju socijalizma uopće. Pri tom 
ćemo nastojati da razgraničimo dva aspekta koji se vrlo često u 
analizi miješaju: što želimo da socijalizam bude, i što je socijali- 
zam faktički danas. Socijalizam je svjetski proces, ali se nalazi u 
dubokoj krizi i to ne samo krizi rasta, već i u porastu njegove 
faktičke ikrize. Kriza se manifestira u nepriznavanju ali i neizgra- 
đenosti različitih adekvatnih modela socijalizma. Proteklih pede- 
set godina nazivamo fazom teškog socijalizma — (A. Gorz), ili 
ranom fazom socijalizma u kojima su se manifestirale snažne 
tendencije uspostavljanja posebnog tipa klasnih odnosa. Socija- 
lizam je zbog relativno dugog postojanja pokazao već vlastito 
lice i naličje. Ekonomska centralizacija i politička monolitnost, 
na unutarnjem i međunarodnom planu, ne pomažu više razvitak 
socijalizma. Ipak, malo je vjerojatno da će centralistički i auto- 
ritarno izgrađene partije moći da budu avangarda demokratizi- 
ranog modela socijalizma. Teško je partijama koje imaju gotovo 
totalni monopol u društvu da se istinski odluče na poštivanje 
pravila demokratske igre. 

Danas postoji nekoliko empirijskih alternativa koje se sma- 
traju socijalističkim: ruski i kineski model, naravno oba su eta- 
tističko-birokratska. Među njima postoji diferencija ali ona nije 
bitna. Samoupravni model socijalizma koji bar kod nas oživljava 
individualno i grupno ponašanje u skladu s egoističkim motivi- 
ma. Ukidanjem privatnog vlasništva evidentno je da se ne ukida 
lični i grupni egoizam. I napokon, model socijalizma komunistič- 
kih partija na Zapadu koji zagovara povratak Marxu i klasičnom 
marksizmu. U vezi s ovim modelom ističe se bojazan da je nemo- 
guće integrirati toliko potrebne nove ideje na starim teorijskim 
osnovama. 

Da li globalne promjene, posebno u suvremenom kapitalizmu, 
otežavaju daljnji razvitak socijalizma i da li ga možda uopće 
dovode pod znak pitanja. Socijalno-političke tendencije u tom 
su pogledu protivurječne. Najznačajniji događaj druge polovice 
XX stoljeća je naučno-tehnološka revolucija. Zapadni kapitali- 
zam umjesto dugo očekivane eshatološke sudbine najdalje je 
odmakao u realizaciji naučno-tehnološke revolucije. Ovaj feno- 

men ima vrlo kompleksne socijalne posljedice i ne interpretira 
ga se istoznačno. Prema jednim interpretacijama naučno-tehno- 
loška revolucija učvršćuje stvarnu moć vlasti i tamo gdje se go- 
vori o ostvarenju određenog modela socijalizma, primjer Šved- 
ska. Prema drugima, naučno-tehnološka revolucija priprema 
uvjete i zahtijeva novi model demokracije tj. stvara uvjete pre- 
vazilaženja institucija za upravljanje ljudima. Bitno je pitanje 
naučno-tehnološke revolucije kako spojiti ubrzani porast produk- 
tivnosti rada s njegovim socijalnim oslobođenjem. Značajnijih 
empirijskih iskustava dosad nema, jer je prvi pokušaj realizacije 
socijalističkog modela s ljudskim licem, u uvjetima naučno- 
-tehnološke revolucije, nasilno presječen u ČSSR prije dvije 
godine. 

Opći trend protivurječnosti građanskog društva nastavlja se 
i pojačava onako kako ih je Marx dijagnosticirao i prognozirao. 
Kapitalizam nije otklonio vlastite suprotnosti. Naročito je zna- 
čajna suprotnost između neograničenih kapaciteta proizvodnje 
i ograničene stvarne potražnje. Zbog toga se produciraju arti- 
ficijelne potrebe, ali se stvarne ljudske potrebe ne zadovolja- 
vaju, premda je to objektivno moguće. Ljudski način egzisten- 
cije postaje sve više društven. Ostvarenje ove društvenosti do- 
lazi u sve veću suprotnost sa postojećim institucijama. Kapitali- 
zam sve dublje ulazi u institucionalnu krizu. »Rađa se, kaže P. 
Drucker, jedno društvo organizacije koje se sve više institucio- 
nalizira.« Premda naučno-tehnološka revolucija istiskuje fizički 
rad i uvodi intelektualni ali i taj rad je otuđen. Kod nosioca ovog 
otuđenog intelektualnog rada sazrijeva kritička antikapitalistička 
svijest koja je posebno došla do izražaja kod intelektualnog pod- 
mlatka — studenata čiji broj naglo ekspandira. 


Građanska klasa postaje historijski suvišna. Ona više ne po- 
sjeduje cjelovitu i konzistentnu ideologiju. Na ideološkom planu 
uopće vlada pustoš, indiferentnost i kriza vrednota. Oba društva 
(zapadno i istočno) podržavaju ideologiju kao fenomen lažne 
svijesti i prakticiraju metode manipulacije ljudima. U oba dru- 
štva također jača birokratsko-tehnokratska organizacija, otkud 
tendira i njihova konvergentnost. Veliki sistemi, odnosno orga- 
nizacije postaju glavna snaga u njima, a čovjek se osjeća sve ne: 
moćnijim. 

U takvoj globalnoj socijalnoj situaciji očito je da postojeća 
strategija i taktika borbe za socijalizam nije više u pretežnoj 
mjeri primjerena. Napredovalo se u teorijskom odgovoru što više 
ne može biti program borbe za socijalizam. S pravom se tvrdi 
da motivi socijalizma, bar na Zapadu, ne nastaju više iz ekonom- 
ske bijede, niti je socijalizam borba za veći komad kruha. Manji 
je napredak učinjen u pozitivnom koncipiranju socijalističkih 
programa. Nove programske teze imaju suviše općenit karakter. 
Ističe se na primjer da socijalizam nije samo borba za više pri- 
vredne stope rasta, već za uzvišenije ljudske kvalitete, viši životni 
smisao, ispunjenje sadržajem formalizirane demokracije, borba 


980 


za slobodu kao osnovni ljudski zahtjev itd. Treba reći da cjelo- 
vita i konzistentna teorija socijalizma, primjerena suvremenoj 
zapadnoj situaciji još ne postoji. 

Marx je pod socijalizmom mislio ne samo novi način materi- 
jalne proizvodnje, već novi način proizvođenja cjelokupnog dru- 
štvenog života. Bitna dimenzija njegove vizije socijalizma je os- 
tvarivanje samoupravnih asocijacija, odnosno autentične ljudske 
zajednice kao osnovice nove civilizacije. Činjenica je da u našem 
vremenu prvi put koincidiraju zahtjevi tehničkog i privrednog 
progresa sa zahtjevima demokratizacije i na taj način se stječu 
objektivne pretpostavke za realizaciju Marxove humanističke 
vizije socijalizma. Zato nije slučajno da su svi etatistički modeli, 
pa i etatistički modeli socijalizma sve više u krizi. Jedina socija- 
listička alternativa je humanistički, samoupravni model socija- 
lizma, ali to nije i jedina alternativa razvitka suvremenog dru- 
štva. Suvremeno društvo je sazdano na polideterminizmu kau- 
zalnih faktora i otvoreno je za različite povijesne mogućnosti. 


Kakvo značenje lenjinizam ima u suvremenim društvenim 
uvjetima borbe za socijalizam. Neki sadržaji lenjinizma od po- 
četka su imali ograničen lokalni domet. Određeni sadržaji lenji- 
nizma vremenom su zastarjeli i imaju jedino povijesno znače- 
nje. Međutim, u lenjinizmu postoje univerzalne i trajne ideje. Da 
spomenemo samo najznačajnije: neophodnost različitih putova 
socijalizma, stalno isticanje značaja i vjere u masovni pokret, 
ideja samoupravnosti, ideja nacionalnog samoopredjeljenja i rav- 
nopravnosti, i teza da je principijelna politika jedino pravilna 
politika. Lenjinizam ima za nas još veću i neprolaznu vrijednost 
kao metodološka inspiracija i primjer samosvojnog i hrabrog 
traženja vlastitih odgovora na žive probleme društvene prakse. 

POSTOJI LI LENJINISTIČKA FILOZOFIJA 
I.R. Nunez Tenorio 


Caracas, Venezuela 


1. UVOD 


Proslava stogodišnjice Lenjinova rođenja nalaže da se na- 
pravi kritički bilans njegova djela. Lenjin, lenjinizam i socijali- 
zam predmet su u naše vrijeme nezaobilaznih rasprava. Život 
tog bolješivčkog revolucionara doveo je do nastajanja jednog 
društvenog pokreta — lenjinizma — čiji je historijski proizvod 
bila izgradnja socijalizma kao novog tipa društva. 

Postoji li lenjinizam? Ako on postoji i ako njegovo postoja- 
nje nije, naprosto, ni kontinuitet ni restauracija marksizma, što 
je on onda? Kakvi se mogu uspostaviti odnosi između lenjiniz- 
zma i aktualnih iskustava u izgradnji socijalizma? Kako se taj 
lenjinistički pokret može povezati s borbama radnika koji stre- 
me socijalizmu? Te napokon, kako uspostaviti veze između le- 
njinizma i ideoloških raspri koje potresaju današnje revolucio- 
narne pokrete? 

Ta se osnovna pitanja neizbježno nameću čim smo se odlu- 
čili poduzeti kritički bilans Lenjinova djela. Ali mi nismo na vi- 
sini tog zadatka. Ipak, sigurni smo da su uvjeti za pristup tom 
kritičkom preispitivanju sazreli u međunarodnim mjerilima. 
Uvjereni smo, ista tako, da će taj kritički pothvat postati neop- 
hodnim instrumentom učvršćivanja revolucionarnog pokreta i 
da će on omogućiti istraživanje i otkrivanje novog tipa ideološ- 
ko-političkog jedinstva koje će moći da zajamči stvaralačku efi- 
kasnost marksizma-lenjinizma u našem vremenu. 

Naš je jedini zadatak, dakle, da one koji se nalaze u boljim 
praktičkim i teorijskim uvjetima potaknemo na razvijanje od- 
dres metodologije prikladne za uspostavljanje tog kritičkog 

ilansa. 

Danas više nego ikad revolucionarnom je pokretu potrebna 
teorija koja je kadra da sažimljući praksu dovodi do njezina 
daljnjeg unapređenja. Usprkos brojnih napora do kojih je do- 

lazilo, kako u domeni političko-praktičkoj tako i u domeni ideo- 
loške i naučne razrade, ta teorija još uvijek zaostaje za vlasti- 
tom praksom. Iz toga jasno proizlazi da mi nećemo pokušavati 
da stvorimo pregled rješenja, nego ćemo se potruditi da zacrta- 
mo okvir u kome se stupnjuju problemi koje valja riješiti. 

Rješenja će biti konkretna: ona moraju biti iskovana na va- 
tri revolucionarne prakse, unutar same borbe koja teži obnavlja- 
nju i jedinstvu svjetskog revolucionarnog pokreta. Drugim rije- 
čima, valja, po našem, pristupiti cjelini teorijskih, strateških 
taktičkih i organizacionih pitanja. ' 

Ali potrebno je napose ukazati na činjenicu da ti problemi 
neće moći biti riješeni »teorijski«. Zbog toga je neophodno izu- 
čavati iskustvo nastalo u životu, iskustva različitih zemalja, sa- 
dašnje stanje; jednom riječju, valja pronaći teoriju koja može 
predstavljati i u isto vrijeme vući naprijed revolucionarnu prak- 
su u sadašnjem vremenu. Dakle, upravo na toj osnovi valja za- 
početi razvijanje okvira u kome će se produbljivati ideološka i 
politička borba. A to se razvijanje ima smatrati jedinom meto- 
dološkom alternativom koja je kadra rasvijetliti traženje obno- 
ve i jedinstva revolucionarnog pokreta. 


..S obzirom na naš predmet, tj. lenjinizam, mogla bi se posta- 
viti ova pitanja: 

1. 1. Je li u pitanju teorija ili praksa revolucije? Je li riječ o 
teoriji proleterske revolucije ili pak o taktici te revolucije? Je 
li pred nama nauka o svjetskom kapitalističkom imperijalizmu 
ili nije li prije riječ o postojanju stvaralačke prakse proletarija- 
ta? Mogu li te dvije instancije opstati jedna pokraj druge? Treba 
li govoriti o političkoj nauci na razini proleterske stvaralačke 
prakse? Ili napokon, nije li riječ o revolucionarnoj praksi uzdig- 
nutoj do razine nauke o društvu imperijalističkog kapitalizma? 

1. 2. A pretpostavljajući da je u biti riječ o određenoj prak- 
si, je li ona objektivna i deterministička ili pak subjektivna i 
stvaralačka? Pomoću čega je moguće prevladati jednostavan 
okvir ekonomskog determinizma i voluntarizma? 

1. 3. Sada, pretpostavljajući da je riječ o teoriji, je li ona 
nauka ili ideologija? Nauka o revolucionarnoj politici proletari- 
a ili pak politička ideologija svjetske proleterske revolucije? 
lid. 

Naravno, samo se po sebi razumije da u osnovi našeg izlaga- 
nja i naše problematike postoji određena ideološka i politička 
pozicija koja i sama mora biti preispitana, budući da nemamo 
krute ideje — a kao lenjinisti ne možemo _ ih ni imati — ni o 
jednom aspektu tih problema. 


2. POSTOJI LI LENJINISTIČKA FILOZOFIJA? 


L. Althusser je skrenuo pažnju na postojanje marksističke 
filozofije u praktičnom stanju, kad se ona promatra iz aspekta 
svog funkcioniranja u praksi-teoriji »Kapitala«. Filozofija u tom 
stanju postoji u znanstvenom i teorijskom djelu. Ali on niječe 

da se ta ista mogućnost pruža filozofiji u slučaju političkog ili 
povijesnog djela. To, po njegovu mišljenju, podrazumijeva nuž- 
nost da se pristupi teorijskom razrađivanju da bi se oblikovalo 
(teorijski) praktičko postojanje (sadržaj) marksističke filozofi- 
je sadržane u Kapitalu. U svom djelu Lenjin i filozofija Althu- 
sser razvija odnose između filozofije i politike te između filozo- 
fije i pojedinih nauka. Ako uzmemo kao polaznu tačku politiku, 
nju ćemo na teorijskoj razini predstaviti filozofijom, nasuprot 
nauka. Naprotiv, pođe li se od nauka, onda filozofija njih zas- 
stupa u domeni politike, ili još određenije, u klasnoj borbi. Pri 
svemu tom, ne misli li Althusser kako lenjinističkoj filozofiji 
nema mjesta? Riječ je u tom slučaju o novoj primjeni filozofi- 
je (revolucionanarna politika) koju je Lenjin nametnuo. Lenji- 
na treba tada pomiriti s filozofijom ne u smislu stvaranja neke 
nove filozofije (filozofije praxisa), nego u smislu nove prakse 
(filozofije). Pa ipak, ta nova praksa (filozofije) mogla bi preo- 
braziti filozofiju kao takvu i upravo ta mogućnost predstavlja 
ishodište jedne po naravi nefilozofske »teorije filozofije«. 

Držeći na umu već nabačene teze, željeli bismo spomenuti 
ovdje i ovaj problem: mogućnost postojanja lenjinističke filo- 
zofije na praktičkoj razini u praksi-teoriji jedne »teorije (revo- 
lucionarne i naučne) politike« kao teorije i taktike svjetske pro- 
leterske revolucije. 

Postavljanje tog problema navodi nas na nekoliko bitnih ra- 
zlika u odnosu na Althusserovu shemu. 

1. Postojanje lenjinske političke prakse i teorijskih otkrića 
sadržanih u njegovim političkim tekstovima, u kojim se otkrići- 
ma sažima ta praksa. 

2. Postojanje »političke teorije«, a ne »političke nauke«, ko- 
ja bi prebivala u praksi-teoriji Lenjinovih djela. 

3. Postojanje filozofije sagledane u dvostrukom smislu: s 
jedne strane na razini praktičkoj, u praksi-teoriji određene nau- 
ke (Marx, Kapital, politička ekonomija kapitalizma), a s dru- 
ge strane u teoriji-praksi političkih djela (Lenjin, politički spisi, 
politička teorija svjetske proleterske revolucije). 

4. Dotle filozofija na praktičkoj razini ne samo da postoji u 
nauci nego jednako tako i u politici, što je upravo slučaj kađa 
se govori o znanstvenoj i revolucionarnoj politici, budući da je 
upravo filozofija zastupstvo nauka u domeni politike. 

5. Naravno, nije riječ o svakoj politici. Ovdje se govori o po- 
litici koja bi bila oblikovana s jedne strane praktičkim uspje: 
hom proleterske društvene revolucije, a s druge strane teorij- 
skim uspjehom tog ovjerovljenja kao znanstvena koncepcija pro- 
leterske politike. Jer pobjedonosna revolucionarna praksa izisku- 
je političku teoriju (teorija i taktika proleterske revolucije), a 
da bi je mogla teorijski pojmiti — manje-više potpuno — nju 
je potrebno manje-više potpuno provoditi. 

Tako bi lenjinistička filozofija postojala na praktičkoj razi- 
ni u političko-teorijskom Lenjinovu djelu te, prema tome, ne bi 
postojala u njegovim filozofskim radovima u pravom smislu 

riječi. S druge strane, ta filozofija postoji kao teorijski sadr- 
žaj, iako ne postoji kao teorijski govor koji bi upravo bio teo- 
letska forma tog sadržaja. Nastavljajući se na Althusserovu mi- 
sao, lenjinistička filozofija jest filozofija koja još nije bila izre. 
čena, koja još nije stvorila svoj teorijski govor. Tako se ta fi- 
lozofija nalazi u istinskom stanju (koje praksa provjerava), a 
da to stanje nije ipak doseglo razinu teorijskog govora. Ta se 
filozofija u istinskom stanju očituje, prvo, s obzirom na meto- 
du izlaganja, razvijanja i rješavanja teorijskih problema re- 
volucionarne politike; drugo, u odnosu na teorijske temelje te 
metode, tičući se ne samo lenjinističkih filozofskih teza (filozo- 
fija nije nauka; objektivno postojanje materije; povijest filo- 
zofije kao borba između materijalizma i idealizma, itd.), nego 
isto tako i onog što je u vezi s Lenjinovom filozofskom praksom 
(poput politike), i još specifičnije, onog što je u vezi s jedin- 
stvom teorije i prakse s obzirom na »opredjeljenja filozofije«; 
treće, ta »politička teorija«, koja nije nauka, jest »teorija« ko- 
ja teži tomu da se uzdigne do stupnja nauke, ali kako nauka ni- 
je, ona je, na kraju krajeva, doktrina. Ali da ponovimo još je- 
danput — ona nije bilo kakva doktrina. Naprotiv, u pitanju je 
anti-ideološka doktrina, jer je riječ o naučnoj i revolucionarnoj 
teoriji politike. 

Samim tim ta doktrina podrazumijeva prisutnost filozofskog 
elementa ne samo u znanstvenim instancijama, nego jednako ta- 
ko u instancijama ideološko-političkim, kao što je upravo slučaj 
kad je riječ o revolucionarnoj i znanstvenoj doktrini. 


3. KOJI SU TEMELJI LENJINIZMA? 


Temelje lenjinizma nećemo moći pronaći unutar filozofske 
nauke (historijski materijalizam) ili unutar naučne filozofije 
(dijalektički materijalizam), čak i ako ovu potonju pojmimo 
kao filozofiju prakse ili pak kao praksu filozofije (teorija 1 
taktika politike). Nije isto tako moguće pronaći te temelje u 
nekoj općoj teoriji kao nauci i proletarijatu, a isto će biti i u 
slučaju opće metode kao klasne svijesti proletarijata. To bi sve 
dovelo da se pobrkaju temelji lenjinizma s temeljima marksiz- 
ma ili, na kraju krajeva, marksizma-lenjinizma. 

U slučaju lenjinizma problem temelja morao bi se postavi: 
ti u izravnoj vezi s »političkom teorijom« svjetske proleterske 
revolucije. 

Te temelje nećemo također moći svesti na konceptualnu kon: 
strukciju lenjinizma kao posebne primjene marksizma na rus: 
ku situaciju, ili pak na situaciju svjetskog kapitalizma (imperi- 
jalizam), lenjinizam kao restauracije revolucionarnih eleme- 
nata marksizma četrdesetih godina, kao instrumentalizacije re- 
volucionarne uloge seljaštva (ruskog), itd. Stvaralački ele- 
ment Lenjinova mišljenja i djela upravo je njegova teo- 
rija i taktika proleterske revolucije, te, ugrađujući se u nju, 
njegova politika izgradnje proleterske partije. A to je stva- 

ralaštvo bilo u isto vrijeme praktičko i teorijsko. Mi se nećemo 
ovdje baviti razmatranjem njegovih naučnih doprinosa na pro- 
blemu imperijalizma, jer smatramo da njegova misao o tim 
pitanjima znači stvaralačku primjenu marksizma na novu si- 
tuaciju kapitalizma na početku dvadesetog stoljeća. 

Ako se od nas traži da damo rezime stvaralačkih elemenata 
u Lenjinovu djelu, elemenata koji sačinjavaju jezgro njegove 
»političke teorije« proleterske revolucije, mogli bismo načiniti 
jedan mogući nacrt temeljima lenjinizma. Zatim ćemo pristu- 
piti razvijanju te sheme koja je tek pokušaj rezimiranja istih 
ideja već izlaganih u dvije moje knjige: Lenjin i Revolucija i 
Marksistička sociologija. 

Pozivajući se na društvenu revoluciju kao glavni predmet 
nauke o društvu, upozorili smo da ona obuhvaća iri osnovna 
tipa prijeloma u skladu s odgovarajućim razinama društvene 
strukture: 

1. Bazična razina koja se tiče preobrazbi proizvodnih odnosa 
društva i predstavlja aspekt koji uvjetuje. 

2. Bitna razina socijalno-političkog režima koja kao revo- 
lucionarna politička akcija što je provode mase i klase tipizira 
faktor determinacije. 

3. Najzad, komplementarna razina; ona se odnosi na prom- 
jenu svijesti i ideologije određenog društva koja u toku revo- 
lucije igra sve odlučniju ulogu. 

Bez neprekidne prisutnosti tih triju razina, kao razina te- 
meljnih kidanja s prošlošću, nijedna revolucija nije zamisliva. 
One se udružuju u funkcionalnu strukturu prema kojoj bi slab- 
ljenje na bilo kojoj od tih razina povuklo za sobom zastoj i uz- 
micanja na ostalim. Samo na tim ravnima čovjek se neprekidno 
kali u svojoj povijesti kao revoluciji: teorija postaje praksa a 
praksa teorija. Zastoj revolucije dolazio bi od razilaženja teori- 
ja i prakse. Njega prouzrokuje, ili teorija odvojena od prakse 
(intelektualistički dogmatizam), ili pak praksa koja potcjenjuje 
teoriju (birokratski pragmatizam). 

Primijenimo li tu shemu, mogli bismo ustvrditi da temeljno 
u lenjinizmu odgovara teoriji i taktici proleterske revolucije op- 
ćenito, koja podrazumijeva bar dvije teze: 1) Stvaralačku dija- 
lektiku objektivnih i subjektivnih aspekata revolucije naspram 
svakog voluntarističkog ili ekonomističkog zastranjenja koji se, 
jedno kao i drugo, oslanjaju na spontaneizam. To bismo mogli 
smatrati najznačajnijom metodološkom mišlju Lenjinove revo- 
lucionarne političke teorije. 

Ukupnost tih objektivnih činilaca gradi ono što je Lenjin, 
na osnovu historijskih uvjeta u Rusiji, označio »revolucionarnom 
situacijom«. Ta teorija ima univerzalnu vrijednost nezavisno od 
njezina konkretno-historijskog porijekla, na putu ruske oružane 
pobune i na specifićnim revolucionarnim putovima svake zem- 
lje. To je uostalom razlog zbog kojega pod revolucionarnom si- 
tuacijom moramo podrazumijevati »objektivne uvjete svake re- 
volucije«. Ali osim toga, valja također voditi računa i o procesu 

sazrijevanja subjektivnih elemenata. Lenjin je iznio o tome svo- 
je vrlo poznate misli, govoreći o odnosima koji postoje između 
masa, klasa, partija i vođa. Bit svega čini jedinstvo tih aspeka- 
ta. Objektivne prilike djeluju uvjetujući i determinirajući po- 
litički fenomen. Ali ta determinacija funkcionira posredstvom 
odlučujuće uloge subjektivnog faktora. Protivurječja u politič- 
koj domeni poprimaju posebna obilježja; ona između ostalog po- 
kazuju relativnu ravnotežu suprotstavljenih objektivnih snaga, 
iz čega proizlazi da mogućnost odluke pretpostavlja, u velikoj 
mjeri, djelovanje subjektivnog faktora. Svjesna čovjekova dje- 
latnost i, još određenije, njegova rukovodeća uloga, predstav- 
ljaju tipičan element odlučujuće uloge subjektivnog faktora. 
Nužnost kombiniranja dvaju faktora i zamisao subjektivnog 
faktora kao poznijeg razvoja objektivnog faktora u svjesnim 
sferama klase, avangarde i rukovodstva — to je univerzalni sa- 
držaj lenjinske teze. 

Onaj tko naučno pristupa društvenoj znanosti mora biti ka- 
dar prevladati tu dijalektiku objektivnog i subjektivnog, deter- 
minantnog i odlučujućeg, bitnog i komplementarnog, da bi na 
taj način došao do naučne i revolucionarne vizije političkog 
procesa. 

2) Teza o mogućnosti revolucije u jednoj jedinoj zemlji, us: 
ko povezana s teorijskim pojmom političkog trenutka, konjunk- 
ture, kao jedinstva teorije i prakse, objektivnog i subjektivnog, 
strategije i taktike, i na kraju, tzv. političke »umjetnosti« i po- 
litičke »znanosti«. Lenjin je pošao od ideja kao što su ove: 1) 
Da je imperijalizam posljednja faza kapitalizma: kapitalizam 
na umoru jest predvorje socijalizma; 2) Da tom fazom uprav- 
lja zakon ritma neravnomjernog ekonomskog i političkog raz: 
voja kapitalističkih zemalja, što nosi u sebi naglašavanje impe- 
rijalističkih protivnosti i pojavu svjetskh ratova; 3) Produblji- 
vanje borbe i porast teškoća čitava imperijalizma i svakog od 
njegovih sastavnih dijelova doprinose usredsređivanju i borbi 
proletarijata tamo gdje je lanac imperijalizma najslabiji, čine- 
ći na taj način pobjedu socijalizma u jednoj jedinoj zemlji mo- 
gućom. Prema tome, ne postoii ijednovremenost u sazrijeva: 
nju proleterske revolucije, što dalje navodi na zaključak da se 
mogućnost pobjede socijalizma otvara odvojeno u jednoj ili u 
više zemalja; iz toga, napokon, proizlazi da nije moguća pobje: 
da socijalizma u svim, ili u većini kapitalističkih zemalja. Soci- 
jalizam će, kako je Lenjin pisao, pobijediti najprije u iednoj ili 
u više zemalja, dok će druge neko vrijeme ostati buržoaske ili 
predburžoaske zemlje. Na taj se način teorija svjetske proleter: 
ske revolucije objektivno razvijala. . 

Bit leniinizma oslanja se na teoriju i taktiku diktature pro: 
letarijata koja sa svoje strane podrazumijeva bar dvije teze: 
1) Ideju o preobrazbi demokratsko-buržoaskih revolucija u so- 
cijalističke revolucije koja na povijestan i konkretan način do: 
vršava Marxovu još uvijek apstraktnu ideju o permanentnoj ili 
kontinuiranoj revoluciji. 

Lenjin operira idejama poput ovih: 1) U vrijeme prije mo- 
nopola, kad je buržoaska antifeudalna revolucija već pobijedi- 
la, nije bilo moguće izbjeći manje-više dugotrajnoj prevlasti 
buržoazije; naprotiv, s nastupanjem imperijalizma više ne po- 
stoji neizbježan karakter te prevlasti, ona postaje prolaznom i 
moguće ju je prevladati. 2) U kolonijalnim i zavisnim zemlja- 
ma borbe za demokraciju poprimaju antiimperijalistički, dru- 
gim riječima, antikapitalistički sadržaj. 3) Zapaža se bitna iz- 
mjena pokretačkih snaga buržoaske revolucije: umjesto da pot: 
pomaže revoluciju, buržoazija se njoj suprotstavlja (osim u 
slučaju nacionalnih buržoazija u kolonijalnim zemljama), a 
proletarijat se može naći u situaciji da upravlja i vodi do kraja 
buržoasku demokratsku revoluciju. 

Naravno, Lenjin je zahtijevao minimalne uvjete za osigura- 
nje tog kontinuiranog karaktera revolucije: 

1) Revolucionarnu borbu da bi se osvojila, učvrstila i dalje 
unapređivala napose diktatura proletarijata, bilo kao demo- 
kratsko-revolucionarna diktatura proletarijata i seljaštva (prva 
etapa) bilo kao diktatura proletarijata (druga etapa); 2) De- 
mokratsku borbu da bi se osvojila, učvrstila i osnažila politič- 
ka i ideološka prevlast proletarijata u toku revolucije; 3) Ne- 
pomirljivu ideološko-političku borbu za internacionalan karak- 
ter revoolucije, a protiv svih oblika uskogrudnog nacionalizma; 
4) Tezu strateške kombinacije i političke taktike kao subjektiv- 
nog stvaralačkog elementa koji je kadar u povoljnom smislu 
mijenjati postojeće objektivne uvjete: odnose snaga na nacio- 
nalnom i internacionalnom području, relativnu nadmoć nepri- 
jatelja, relativnu inferiornost proletarijata i naroda, progra- 
matske ciljeve. 

Što se strategije tiče, Lenjin je insistirao na problemu jas- 
nog definiranja strateške etape revolucije kao sinteze ciljeva do 
kojih pokret može doći i stupnja osjetljivosti i svjesnosti eksplo- 
atiranih klasa; on je također insistirao na onom što danas zo- 
vemo strateškim pripremama revolucije: 1) Osiguravanje odgo- 
varajućeg rukovodstva revolucionarnog pokreta, a da bi se u 
tom uspjelo, on je izložio skup načela o ustrojstvu revolucio- 
narne partije (organiziranje revolucionarnih aktivista, demo- 
kratski centralizam, kritika i samokritika, itd.); 2) Nužnost da 
se strukturira front koji će obuhvaćati klase, skupine i lično- 
sti koje mogu udovoljiti pragmatskim zahtjevima revolucionar- 
ne etape o kojoj je riječ i koji se ostvaruje u skladu s načelima 
i stilom rada politike savezništva; 3) Formiranje narodne i re- 
volucionarne armije kao snage koja bi bila sposobna na vojnom 
polju skršiti otpor državne birokratsko-vojničke mašine bur- 
žoazije i imperijalizma, čiji je specifičan oblik u ruskom sluča- 
ju bio put oružane pobune; 4) Napokon, nužnost da se prido- 
biju narodne mase na temelju ukupnosti doktrinarnih načela, 
metoda rukovođenja i stila rada koji mogu osigurati izgradnju 
pokreta revolucionarnih masa (naukovanje mase i izobrazba 
masa, veze partije s masama, itd). 

U pogledu taktike, Lenjin je naročito insistirao na problemu 
konjunkturalnosti. Valja znati da se pronađu najvažniji zadaci 
političkog trenutka koji izrastaju iz političke situacije, iz stanja 
pokreta masa i revolucionarnog pokreta. Lenjin je na praktič- 
kom planu isto tako razvio ono što bismo danas mogli nazvati 
taktičkim instrumentima revolucije: a to znači, umjeti da se 
tačno utvrdi i biti kadar postupati kao što odgovara naspram 
glavnog neprijatelja, umjeti da se tačno utvrdi glavni cilj na- 
pada, snage na koje se možemo osloniti kao i one s kojima 
se može sjediniti u svakom trenutku političke borbe. 

Presudno u lenjinizmu odnosi se na taktičko utvrđivanje naj- 
važnijih problema čitave revolucionarne krize i odnosi se na 
sposobnost klase i partija koja omogućuje ispunjenje zadataka 
što ih je revolucionarna politika — kao teorija i umijeće ruko- 
vođenja — naznačila za praktičku orijentaciju. I ovdje se mo: 
gu razlučiti dvije teze. 

5) Potreba političke jasnoće pomoću koje bi se uvela, do 
najnižih slojeva stanovništva, istinska orijentacija na tri cen- 
tralna problema čitave revolucionarne krize: politika savezni. 
ka (razvijanje i trenutačno pojačavanje fronta), tip vlade za 
koji se bori kao za konkretnu alternativu, čiji je cilj da glavnog 
neprijatelja otjera s vlasti, te, napokon, oblici borbe i organi- 
zacije koje je neophodno provesti da bi se cilj postigao i da bi 
se osiguralo sudjelovanje svih mogućih saveznika. U vrijeme 
kriza napuštene sheme se obnavljaju i poprimaju nov sadržaj. 
Čim revolucija sazrije, vidimo kako se stapaju taktika i strate- 
gija, element subjektivni i element objektivni, naučni i revolu- 
cionarni, teorija i praksa. Sheme od kojih se polazi gube svoj pr: 
votni lik: strategija postaje živa i puna žara, a taktika traži du- 
boku objektivnu i znanstvenu bazu koja je može poštedieti od- 
ređenih grešaka. Samo revolucionaran dan masa, klasa i avangar- 
de, utemeljen na iskustvima i spoznajama, osigurava bogatu 
sintezu sposobnu da vodi pokret do revolucionarne pobjede. 

6) Preciznost zadataka revolucionarne politike kao teorije i 
prakse rukovođenja. Što se tiče teorije došlo se do utvrđivanja 
zadataka s obzirom na: glavni cilj, na srednji sloj, na opću od- 
lučnost saveznika, na najvažniji zadatak trenutka i, napokon, s 
obzirom na oblike borbe i organizirania. Stvarni oblici tih za- 
dataka proizlaze iz ruskog pobunjeničkog iskustva, ali uopću- 
jući ga u revolucionarnoj domeni (uključujući i narodne rato- 
ve) a ne u domeni pobune, ti oblici mogu biti primijenjeni i u 
drugim zemljama. Što se tiče taktičkog rukovođenja, popis za- 
dataka golem je (rad s masama, problem baze, čvrsto održava- 
nje strategije, nanošenje odlučujućeg udarca, umijeće uzmicanja, 
provođenie usklađenih oblika borbe i organizacije u prvom pla: 
nu, utvrđivanje pojedinačne osnovne karike, ustanovljavanje pa: 
rola i niihovih neprekidnih izmjena, itd). Ali bilo bi važno kad 
bismo ih mogli upoznati kao konkretne primjene konkretne tak- 
tičke djelatnosti, koja može poslužiti kao vodič drugim speci- 
fičnim, nacionalnim i lokalnim iskustvima. 

GRAĐANSKO DRUŠTVO I GRAĐANSKA NAUKA 
Božidar Jakšić 


Sarajevo 


Ako se, dakle, do sada marksistički komunizam i 
socijalizam, u suprotnrssti prema »kritičko-utopijskom« 
sistemu jednog Saint Simona, Fouriera, Owena itd. obi- 
čno označavao »naučnim« socijalizmom i time dece: 
nijama ugađalo uvaženim ograničenim dušama broj- 
nih nemačkih socijaldemokrata, mora ovaj lep san 
okrutno da se prekine utvrđivanjem da upravo u bla- 
gočastivom, dobrom građanskom smislu reči »nauka« 
marksizam nikada nije bio »nauka« i ako sam sebi 
ostane veran, neće nikada ni postati. On nije ni »eko- 
nomija« ni »filozofija«, ni »istorija«, ni bilo koja dru- 
ga »duhovna nauka« ili kombinacija takvih nauka — 
podrazumevajući sve to u smislu građanske »naučno- 
sti«, Štaviše, glavno Marxovo ekonomsko delo sadr- 
ži, kao što njegov podnaslov izričito kaže, a njegov 
celokupni sadržaj potvrđuje na svakoj stranici od po- 
četka do kraja, »kritiku« političke ekonomije. 


Karl Korsch 


Naše je doba vreme krize društva i krize sociologije, a naš 
se zadatak sastoji u kritičkom sagledavanju i izmeni uslova čo- 
vekovog života. Izgleda kao da se »carstvo nužnosti«, pomoću 
sredstava tehničkog razvitka i modernih oblika manipulacije, 
uvlači u sve pore života savremenog čoveka. Čovek poseduje sve 
više materijalnih dobara i upotrebljava sve brojnija sredstva 
koja bi trebalo da mu omoguće lagodan život. Međutim, name- 
sto da sredstva tehničke civilizacije služe čoveku, on postaje nji- 
hov rob. Sticanje materijalnih dobara, kojima robuje, postaje 
mu životni cilj. I kao što proizvodi u uslovima koji nisu u skla- 
du s njegovom prirodom, tako isto čovek kao potrošač svoje 
ljudske potrebe ne zadovoljava na human način. U tome kao da 
je paradoks čovekove situacije danas: tehnički i društveni na- 
predak nikada u čovekovoj istoriji nije bio tako snažan kao 

danas, ali ni moć čoveku otuđenih društvenih sila nikada nije 
bila veća. Čovek nikada u svojoj istoriji nije bio bliži slobodi, 
niti je ikada bio tako bespomoćan pred silama koje je sam 
stvorio. 

Tom paradoksu savremenog čoveka nije izbegla ni nauka. 
Savremenom čoveku naučna otkrića u svim oblastima ljudskog 
stvaralaštva pružaju neslućene mogućnosti razvoja, ali takođe i 
mogućnost totalnog uništenja svega što je stvorio, pa i sebe s4- 
mog. Danas je nauka jedan od najznačajnijih instrumenata čo- 
vekove moći, ali i moći nad čovekom, moći da se čovekom ma- 
nipuliše kao automatom, da se nad njim izvrši nasilje. Ljudi se 
danas kao psi ili majmuni šalju u vasionu i to se proglašava 
epchalnim naučnim podvigom. Samo se retki pitaju da li bi 
zaista do letova tih ljudi-zamorčića došlo da centri vojne moći 
supersila ne žele da svoju moć još više ojačaju. 

Živimo u vreme u kome naučnik kao javni radnik iščezava 
sa društvene scene i pretvara se u činovnika državnih institucija 
ili moćnih privrednih korporacija. Manipulativne institucije sa- 
vremenog društva sve više ograničavaju ljudsku slobodu i po 
svom nahođenju manipulišu ne samo s rezultatima naučnog 
rada nego i s ličnostima, idejama i delatnostima naučnika. In- 
stitucije društvene moći ne traže ljude koji će snagom svog in- 
telekta da probuđuju savest nar&da kojima pripadaju i da una- 
pređuju društvo time što će odnose među ljudima činiti huma- 
nijim i razvijati kritičku samosvest društva, nego prakticiste i 
administratore koji će da rešavaju konkretne probleme držav- 
nih institucija i korporacija u kojima su zaposleni. Štaviše, če- 
sto u ime »viših ciljeva« one onemogućavaju i odbacuju prve, 
kao što podstiču druge. Sve se više traže i, na žalost, nalaze 
»naučnici« koji su spremni da se bave problemima društvene 
prakse shvaćene pragmatički, da se »okrenu problemima naše 
društvene stvarnosti«; dakle, koji pristaju da se bave onim vr- 
stama problema u kojima neće razumeti ništa ili gotovo ništa 
od onih presudnih društvenih zbivanja čiji su svedoci i sudioni- 
ci, a da se ne govori o pokušajima promene sveta u kome žive i 
deluju. Tako se u savremenom društvu sve više traži dobar so- 
cijalni tehničar, a sve više onemogućava samosvesni analitičar 
koji pokušava da se prema svetu u kome živi postavi kritički. 


Uvek je moderno građansko društvo nastojalo da pronađe 
adekvatan teorijski izraz za postojeći poredak stvari. Mora se 
priznati da u tome nije nailazilo na veće poteškoće. Možda ie 
tragika savremenog čoveka u tome da svaki društveni sistem 1 
režim može da pronađe apologetska (naučna) pera. Stoga u 
pragmatički orijentiranom industrijskom svetu često nema me- 
sia za teorijska razmatranja istorijskih dimenzija ključnih dru- 
štvenih problema. Bogatstvo istorije i života, stremljenja i ide- 
ala, ne mogu da apsorbuju savršene elektronske statističke ma- 
šine, kao što ostaju po strani »superteorijskih« ideoloških raz- 
matranja. U društvu koje nastoji da sve, od potrošačkih dobara 
(kao što je automobil ili pasta za zube) do sistema demokratije 

i načina života uopšte (»the American way of life«, »stroitelj- 
stvo komunizma«) pretvori u fetiš i mit, nema mogućnosti ni 
prostora za realizaciju čovekovih vekovnih težnji ka slobodi. 
Ova situacija je samo pojavni oblik jednog dubljeg stanja u ko- 
me pragmatična i neistorična misao o društvu ima sasvim odrc- 
đenu funkciju, ne samo mitološku, nego i instrumentalno-teh- 
ničku i operativnu. U centrima društvene moći prevladava je- 
dan antiistorijski i antiteorijski stav: istorija postaje »istraži- 
vački balast«, a teorija — »subverzivna delatnost«. 


Iz ove slike modernog industrijskog društva ne može se is- 
ključiti ni staljinistički pozitivizam. I tu je došao do izražaja 
pragmatistički nihilizam: racionalni uvid u društvenu stvarnost 
se kroji i prekraja prema dnevnim potrebama i odnosima poli- 
tičkih snaga; podešava se prema »dnevnim zapovestima« poli- 
tičkog rukovodstva. 


Poreklo građanske (društvene, a i ostalih nauka) nauke tre- 
ba tražiti u antropocentrizmu i analitičkom duhu novovekovne 
građanske filozofije, pre svega Bacona i Descartesa. To prihvata- 
nje antropocentričkog shvatanja sveta značilo je da je čovek po- 
stao (ili želio da postane) apsolutni centar sveta, univerzalni 
subjekt, a sva ostala bića, uključujući i druge ljude, objekt čove- 
kove spoznaje. Upravo ovo pretvaranje čoveka u univerzalni su- 
bjekt, a svih drugih bića u univerzalni objekt čini kamen teme- 
ljac naučnog pristupa u građanskom društvu. Nije Mefistofel, 
nego Faust, reklo bi se, simbol ljudskog iskušenja. Ovo stajanje 
novovekovnog čoveka naspram sveta, to njegovo nastojanje da 
druga bića pretvori u predmet svog vlastitog delanja i analitičke 
aktivnosti, ima u sebi nešto od prometejskog heroizma, ali i 
jedne duboke tragike otuđenja i postvarenja. Zapravo, u toku 
svog razvitka, građanska se nauka sve više udaljavala od antič- 
kog nastojanja da logos pojava stavi u centar svog interesova- 
nja, a u svojim istraživačkim naporima usmeravala se da otkri- 
je, sazna i protumači beskrajni svet činjenica, te je tako jedin- 
stvo sveta rasparčavala, usitnjavala i drobila na pojedinačna po- 
dručja. Specijalnosti u nauci postajale su sve izrazitije, a totali- 
tet društva ostajao je van njenog horizonta. 


Ako je čovek postao univerzalni subjekt, a sva druga bića 
univerzalni objekt, sasvim je razumljivo da je građansko dru: 
štvo apsolutni društveni oblik — naravno, posmatrano sa sta- 
novišta građanske nauke. Tako je građanska nauka svoju sudbi- 
nu povezala sa sudbinom građanskog društva. Da bi ova veza 
postala jasnija, neophodno je napomenuti da se nauka prema 
svom predmetu odnosi kao prema univerzumu zakonomerno 
strukturiranih činjenica. Stvaralački odnos nauke prema pred- 
metu sastoji se u tome da ga analitički iscrpe i u potpunosti pro- 
tumači. Na taj način nauka se prema svom predmetu odnosi 
egzaktno. Dakle, pretpostavka građanskog pojma nauke je za- 

onomerno strukturirani red činjenica, koji se ne može radi- 
kalno menjati, ali se može spoznavati i do izvesne mere »re- 

formisati«, a posledica je nauka kao instrumentalno tehničko 
znanje o predmetu. Dakle, nauka — kao postvarena svest. Tako 
se građansko društvo pojavljuje kao završni, a u biti neprome- 
nljivi i najsavršeniji oblik društvenog razvoja, a građanska nau- 
ka kao institucija građanskog društva, kao jedan od najznačaj- 
nijih instrumenata njegove stabilizacije. 


ko * ok 


Nema sumnje da Hegel spada u red onih mislilaca koji su 
temeljima građanske društvene nauke dali značajan doprinos, 
ali i — što je još značajnije — ideji o izgradnji jedinstvenog 
pristupa društvu kao konkretno istorijskom totalitetu. Nije po- 
trebna posebna analiza da bi se ustanovilo da Hegelova senka 
daleko natkriljuje građansku društvenu nauku. Dovoljno je i- 
mati u vidu sledeće momente: 


(1) Istoričnost Hegelove misli koja ne postulira nikakav jed- 
nostrani istorijski pristup društvu kao totalitetu, nego u sebe 
uključuje bitne logičke i teorijske komponente. 


(2) Mogućnost da se na osnovu Hegelovog shvatanja istorije 
razvije istinski dijalektički pristup društvu. Dovoljno je podsetiti 
se da je za Hegela svetska istorija dijalektički sukob između slo- 
bode i nužnosti. 


(3) Od posebnog je značaja ideja, koju pre Hegela niko jas- 
nije i preciznije nije izrazio da je razvitak društva kroz istoriju 
zakonit proces satkan od borbe suprotnosti, a ne jednostavan 
i jednolinijski progres ka slobodi. Istorijski zakoni su izraženi 
u čovekovoj svesti i težnji ka slobodi. A od ove ideje do stava o 
čovekovoj praksi kao svrsishodnoj stvaralačkoj, u svojoj biti slo- 
bodnoj delatnosti, samo je jedan korak. I ne samo to. Veoma 
je značajno njegovo shvatanje da zakoni istorije treba da budu 
protumačeni iz činjenica. Samo u toj meri je, kao što je to po- 
kazao Marcuse, Hegelov metod proučavanja istorije empirijski. 


(4) Napokon, činjenica čovekovog otuđenja — u onom ob: 
liku u kome je Marx analizira u kritičkom protivstavu prema 
Hegelu — je od izuzetnog značaja za građansku (društvenu) 
nauku. Može se, na primer, slobodno tvrditi da je sociologija 
moguća, ako je čovek kao stvarnost njen osnovni predmet. Ka- 
da — ako se ovo »kada« ne shvati u temporalnom smislu — čo- 
vek postaje predmetom nauke? Činjenica da je čovek otuđen 
upravo i pruža mogućnost da postane predmetom nauke. Tako 
pojam i stvarnost čovekovog otuđenja postaju granični pojam i 
stvarnost kako sociologije kao oblika (»lažne«) svesti tako i za 


1) Obično se smatra da se iz Saint Simonovog shvatanja društva granaju 
dve osnovne orijentacije: Marxova revolucionarno kritička i Comteova po- 
zitivistička orijentacija. Time se Saint Simonu priznaje zasluga jednog od 
osnivača sociologije. Pri tome se u raspravama o postanku sociologije za- 
nemaruje uticaj Hegelove misli koja je Marxu dala daleko više podstica- 
ja od Saint Simonove. 

građansko društvo kao privid istinske ljudske zajednice. Štavi- 
še, u slobodnoj interpretaciji Marxove misli može se tvrditi da 
je otuđenje granični pojam celokupne čovekove istorije, time 
što svi poznati istorijski klasni tipovi društva u kojima je čo- 
vek otuđen čine predistoriju za stvarnu ljudsku zajednicu s ko: 
jom počinje prava istorija čovečanstva. 


Tako Marxov kritički odnos prema Hegelu pruža osnovu za 
stabilno stanovište: Kada bi čovek bio slobodan, niti bi bilo mo- 
guće građansko društvo, niti sociologija kao nauka. Sociologija, 
naime, ne bi bila moguća kao nauka kada se društveni odnosi 
ne bi pojavljivali čoveku kao nešto stvarno, njemu tuđe, otuđe- 
no. Marxova je velika zasluga što je ovo pokazao za sve društve- 
ne nauke, uključujući i filozofiju. On je razvio revolucionarno- 
-kritički pristup društvu, odnosno istoriji, razbijajući antinomi- 
je teorijskog i istorijskog, filozofskog i ekonomskog, spiritual- 
nog i materijalnog. Kao kritičar svakog oblika ideologije, on ja- 
sno uočava ideološki karakter nauke, ne samo zato što bi gra- 
đanska nauka bila apologija građanskog društva. Ne, ona često 
nije apologetska, ali je ipak po svojoj suštini ideološka. 
Ta nauka je adekvatan izraz jednog društva koje je u svojoj biti 
oiuđeno, a po svojoj istorijskoj određenosti prolazno. Zato Marx, 
ma koliko to paradoksalno izgledalo, nije naučnik, nego je kri- 
tičar građanske nauke kao postvarene svesti. Kao kritičar gra- 
đanske nauke, na primer, političke ekonomije, Marx može da 
oikrije fetišizam robe i otuđeni karakter čovekovog rada tamo 
gde građanska nacionalna ekonomija vidi samo robu i rad. On 
je mogao da napiše Kapital — »kritiku političke ekonomije« — 
ali ne i političku ekonomiju, jer bi time ostao u okvirima gra- 
đanskog društva za čije se dijalektičko ukidanje čitavoga života 
borio. Sledeće mesto iz Pogovora za 1I (nemačko )izdanje Kapi- 
tala ne ostavlja mesta sumnji: »Politička ekonomija kao buržo- 
aska nauka, tj. kao nauka koja kapitalistički poredak shvata ne 
kao istorijski prolazan stupanj razvitka, već obrnuto kao apso- 


lutni poslednji oblik društvene proizvodnje, može da ostane nau- 
ka samo dok klasna borba ostaje latentna i dok se ispoljava samo 
u usamljenim pojavama.«* 


Ovde se, nužno, postavlja pitanje može li sociologija i u ovome 
otuđenom svetu, u kome je kao samostalna nauka moguća da 
sudeluje u procesu oslobođenja čoveka? Odgovor može biti po- 
tvrdan pod uslovom da sociologija nastoji da stalno iznova pre- 
vladava sebe kao stabilizirajuću, plansku, reformatorsku, pozi- 
tivnu, najčešće pozitivističku nauku. Ona ima svoju istorijsku 
šansu da sudeluje u revolucionarnom menjanju sveta ako nastoji 
da vlastiti scijentistički model razori. Sociologija je sposobna za 


2) Marks Karl, Kapital, Kritika političke ekonomije, Pogovor za II iz- 
danje, str. XLIX. 

takav poduhvat time što kritički otkriva granice svoje vlastite 
metodologije, dakle svojih spoznajnih mogućnosti i time što 
postaje svesna svog kritičkog zadatka. Tako dobija šansu da 
oikrije smisao i granice svog postojanja, a da sebe odredi kao 
istorijski prolaznu instituciju građanskog sveta. Ta samospoznaja 
sociologije kao kritičke samosvesti ne samo društva nego i sebe 
same čini je sposobnom da sebe, svoju suštinu učini predmetom 
vlastite kritike, da se negira ukidajući svoju pozitivističku mo- 
gućnost. No tada kategorija kritike postaje za sociologiju ima- 
nentna a ne spoljna, revolucionarna a ne funkcionalna. Socio- 
logija tako postaje ne samo nauka koja tumači svoj predmet, 
nego i kritička samosvest svog predmeta; ona realizuje svoju 
vlastitu mogućnost kao samokritika i samonegacija. Međutim, 
sve dok građansko, klasno, industrijsko društvo bude postojalo, 
postojaće i sociologija kao jedan od njegovih bitnih idejnih oslo- 
naca i stabilizirajućih elemenata. 


koko 


Nalazimo se još uvek u predvorju istorije čovečanstva u kome 
će građansko društvo i građanska nauka zauvek ostati. No, nova, 
prava istorija čovečanstva nije neka tačka u budućnosti u koju 
će čovek neminovno jednog dana dospeti. Čovek je mora izbo- 
riti. Samo pod pretpostavkom revolucije moguća je istinska 
ljudska zajednica. Tek će čovekova uporna permanentna borba 
za oslobođenje dovesti do propasti građanskog društva (uklju- 
čujući i one vidove modernog društva koji se zaklanjaju iza 
parola socijalizma, a u manipulaciji i nasilju nad čovekom se od 
građanskog sveta ne razlikuju), pa i građanske nauke kao oblika 
njegove postvarene svesti. Prema tome, u revolucionarnim pro- 
cesima ukidanja građanskog sveta može se realno nazreti su- 
mrak građanske nauke. U toj pobuni protiv građanskog društva 
i svih njegovih institucija, uključujući tu i nauku, budućnost je 
prisutna u nama u onoj meri u kojoj dokidamo sebe kao građane, 
a svoje društvo kao građansko. Može se reći da je jedna od os- 
novnih karakteristika situacije savremenog čoveka ovo protiv- 
rečje između totalnog otuđenja sveta u kome živi i »proklet- 
stva« pobune koju u sebi nosi. 


Pozicija rebeliranja protiv pozitivnog poretka građanskog dru- 
štva ne znači samo njegovu destrukciju, nego u sebe kao bitne 
konstitutivne elemente uključuje refleksiju revolucije, odnosno 
revoluciju refleksije u kojoj nestaje podele između teorije i prak- 
se tako što teorija postaje materijalna sila, a ljudska praksa pos: 
taje refleksivna. Stare kategorije građanske nauke ne mogu da 
zadovolje nove zahteve revolucije. Revolucija traži vlastite kate- 
gorije koje se — da se poslužimo analogijom s Hegelovim rečima 
napisanim u Predgovoru za Fenomenologiju duha — ne mogu 
»naučno analizirati«, »interpretirati«, »objašnjavati«, nego se 
mogu samo izvoditi i izlagati, pri čemu je ovo »izvođenje« i »izla- 
ganje« kategorija revolucije, već njena realizacija. 

Neophodno je, dakle, konstituisati celovito stanovište radi- 
kalne kritike građanskog, društva. Nasuprot »carstvu nužnosti« 
građanskog sveta, ovo stanovište bi moralo da ima svoju upo- 
rišnu, arhimedovsku, praktičnu i idejnu tačku u »carstvu slobo- 
de«, u ideji o ukidanju suprotnosti između subjekta i objekta, u 
sagledavanju istorije kao totaliteta, kao medija u kome subjekt 
i objekt teže svom dijalektičkom jedinstvu — komunizmu. A put 
refleksije prema tom jedinstvu nesumnjivo vodi preko Marxove 
ideje o »nauci istorije« i istinskoj ljudskoj zajednici. Samo ona 
misao i akcija mogu stajati na nivou istorijskog zadatka ako 
shvataju da je oslobođenje čoveka i dijalektičko ukidanje gra- 
đanskog društva jedini put nade i — da se poslužimo paradok- 
salnim izrazom — realna utopija koja ostaje savremenom čoveku. 

HEGEL I OTUĐENA LJUDSKA ZAJEDNICA 
Dušan Stošić 


Beograd 


Kad je reč o aktuelnosti Hegelovog shvatanja ljudske zajed- 
nice najvažnije je da se uoči, istakne, kritikuje i prevaziđe osnov: 
na protivrečnost njegove filozofije u kojoj se apstraktno-opšti 
pol samootuđenja čoveka kao oblik realizacije ideje u empirij- 
skoj stvarnosti identifikuje sa oblikom realizacije ideje u nje- 
govoj autentičnoj, istinski ljudskoj određenosti. 

Uzmimo jedan konkretni primer a zatim diskutujmo pitanje 
i u najopštijem obliku. 

Kad se u istoriji samootuđenje događa onda se svaki određeni 
ljudski totalitet i ljudski totalitet uopšte cepaju na dve suprot- 
ne sfere. Tako, na primer, suprotne sfere građanskog društva i 
države. Zato što se na jednom polu empirijski javlja indiferent- 
na razlika pojedinaca, na drugom se identitet, zajednica javlja u 
obliku države. I ovaj drugi pol doista izražava društvenost, za- 
jednicu individuuma, ali u otuđenom obliku. Zato što se na jed- 
nom poslu individualna sloboda javlja kao proizvoljnost, kao 
slučajnost zato se na drugom polu društvena sloboda javlja kao 
nužnost, moranje, vlast. 


Hegel ima u vidu jedinstvo, totalitet čija se imanentna pro: 
tivrečnost ispoljava u suprotnostima, on ima u vidu čoveka kao 
čoveka, slobodnu ličnost i slobodno društvo, ima u vidu i rea- 
lizaciju jedinstva u empirijskom svetu. Hegel se zatim suočava 
u empirijskoj istoriji sa opštim i posebnim oblicima samootuđc- 
nja čoveka, on ih otkriva, analizira i svestrano opisuje. Hegelo- 
va apsolutna negativnost, negacija negacije jeste ukidanje suprot: 
nosti, jeste realizovani totalitet. Hegelova država je realizovana 
ljudska zajednica, realizovana sloboda, ali (nota bene!) u sferi 
objektivnog duha. U ovom konkretnom slučaju Hegel, dakle, 
identifikuje državu i slobodnu ljudsku zajednicu, oblik otuđenja 
i samu suštinu. Ali, Hegel ne vrši ovu identifikaciju da bi veličao 
otuđeni oblik — državu i da bi unizio slobodnu ljudsku zajedni- 
Cu, već on traži oblik realizacije Ideje u sferi objektivnog duha, 

tj. u Životu društva. Stoga Hegelovo shvatanje države je (kao 
uostalom i shvatanje spekulativnog momenta uopšte) takve vr- 
ste da se ne može ni prosto prihvatiti ni prosto odbaciti sa sta- 
novišta stvaralačkog marksizma. Apologija ili apsolutna negaci- 
ja Hegelovog shvatanja države izraz su etatističke ili anarhistič- 
ke orijentacije u odnosu prema Hegelu. 

Hegel negira anarhističku privatnu individuu i apstraktnog 
građanina, apstraktnu državu, njegov je ideal, koji on vidi reali- 
zovan u empiriji, konkretni građanin, konkretna država u kojoj 
se otuđena društvena opštost i otuđena ličnost ukidaju. Hegel] 
rešenje ovog konflikta vidi u ukidanju privatne egoističke lič- 
nosti i u ukidanju apstraktne države. Ali ukidanje otuđenog ob- 
lika u kojem se ličnost ispoljava kod Hegela se vrši ukidanjem 
ličnosti kao nečeg različitog i neponovljivog, a ukidanje apstrakt- 
ne državnosti ukidanjem onoga što je bilo još neotuđeno u njoj. 
Identifikovanje društvenosti i državnosti na jednom polu ima 
za rezultat ne-razlikovanje podanika i ličnosti na drugom polu. 


Hegelovo shvatanje pojma slobodne ličnosti i pojma slobod- 
nog društva neotuđeno je jer se polazi od pretpostavke jedin- 
siva lične i društvene slobode, lične i supstancijalne volje. Hege- 
lovo shvatanje jedinstva »pojma« i realiteta takođe je suštinsko 
i duboko. Ali, Hegel identifikuje otuđeni realitet »pojma« sa do- 
ista ljudskim svetom. Hegel je bio realist, on nije mogao da se 
pomiri sa činjenicom da je Ideja ipak nešto vrlo teško ostvar- 
liivo. Njegov realizam učvršćivala je činjenica da je otuđeni re- 
alitet pojma ipak njegovo otuđenje, a ne recimo otuđenje ne- 
čeg drugog. Međutim, vraška je razlika između sveta kao moje 
stvarnosti i sveta kao mog otuđenja. 


Apstraktno pravo i moralitet, osoba i subjekat vrlo su složeni 
pojmovi sfere objektivnog duha jer u svom sadržaju nose sve 
sadržaje pojmova prethodnih delova sistema. Ali ako imamo u 
vidu da Hegel ovde prati razvitak suprotnosti individualnog i 
društvenog, subjektivnog i objektivnog, slobode i nužnosti mo- 
žemo se nadati (ako nikako ne zaboravljamo »ukinute« odred- 
be antropološkog, fenomenološkog, psihološkog duha) da ne od- 
stupamo mnogo od adekvatne interpretacije Hegelove filozofije 
prava, one interpretacije koja je sastavni deo sjajnih rezultata 
savremene renesanse marksizma. 


Rešenje protivrečnosti individualnog i društvenog u apstrakt- 
nom pravu ne zadovoljava Hegela jer u ovom rešenju preovla- 
đuje objektivnost dok su subjektivnost i sloboda u senci. Mora- 
litet ne zadovoljava Hegela jer mu se čini da tu ima previše sub- 
jektivnog. Sada je vrlo važno da se vidi koji od ova dva ekstre- 
ma, apstraktno pravo ili moralitet, predstavlja bazu spekulativ- 
nog momenta. To je, naravno, pravo. Običajnost kao totalitet j* 
apsolutno pravo posredovano moralitetom nasuprot apstrakt- 
nom pravu. Ako je ovaj tok misli opis činjenice, stvarnog empi- 
rijskog događanja u osnovnom pravcu kretanja građanskog dru- 
štva, ako je ovo opis procesa samootuđenja čoveka — onda niko 

nije adekvatnije od Hegela video smisao tog kretanja. Hegel, 
međutim, izražava u izvrnutom obliku u običajnosnoj ideji po- 
jam slobodne zajednice. Oblik otuđenja nerazdvojno srasta sa 
suštinski ljudskim oblikom. 


Običajnosna ideja je konkretni identitet dobra i subjektiv- 
ne volje, prava i subjektiviteta, u njoj se iskazuje pojam doista 
ljudske zajednice. Ali, ukoliko se jedinstvo dobra i subjektivne 
volje, prava i subjektivnosti ispoljava po Hegelu u obliku objek- 
tivnosti, ospoljenosti; ukoliko se zatim ta objektivnost, ta os- 
poljenost jedinstva dobra i subjektivne volje personalizuje 
u monarhu dok se svaki drugi pojedinačni subjektivitet negi- 
ra kao proizvoljnost — otuđeni oblik kojim je opterećen pojam 
istinske ljudske zajednice pokazaće se u svoj širini i dubini kad 
se realizuje, kad se država proglasi za stvarnost običajnosne 
ideje. Hegel ne ukida formalnu strukturu moraliteta, već je na- 
meće kao formu interiorizacije postojeće, objektivne strukture 
i organizacije samootuđenog društvenog života. Hegel takođe ne 
negira ni svoje shvatanje formalne strukture doista ljudske za- 
jednice već princip postojećeg identifikuje sa realitetom suštine, 
ne dakle postojeće nego njegov princip i otuda kritički smisao 
sadržaja Hegelove filozofije pored, njegovog, u marksističkoj kri- 
tici već utvrđenog, pozitivizma. Osim toga Hegel otuđeni oblik 
uopšte smatra oblikom spasa od rušilačkih kretanja u njihovoj 
nihilističkoj određenosti. On ne razlikuje razuzdanu pa ni mani- 
pulisanu gomilu od slobodne, kreativne, revolucionarne delatno- 
sti naroda. On zajedničkoj volji slobodnih ličnosti suprotstavlja 
institucionalizovanu opštu volju. Setimo se samo onog mesta iz 
Filozofije prava gde Hegel brani opštu volju kao ono po sebi i 
za sebe umno volje nasuprot vlasti apstrakcija koje su proizvele 
(Hegel misli na Francusku revoluciju) »s jedne strane, otkad 
znamo za ljudski rod, čudesni prizor da Ustav jedne velike zbilj- 
ske države započne sasvim ispočetka i od misli, prevratom sve- 
ga opstojećega i danoga, i da mu hoće da dade kao bazu samo 
ono tobože umno, s druge strane, budući da su to samo bezidej- 
ne apstrakcije, one su taj pokušaj učinile najstrašnijim i naj- 
oštrijim događajem.« (Hegel misli na doba Terora) (»Osnovne 
crte filozofije prava«, »Veselin Masleša«, Sarajevo, preveo Dan- 
ko Grlić). 


Etatističku suštinu svoje filozofije prava Hegel opravdava 
ekscesima revolucije. Ukoliko se revolucija otuđivala od svoje 
kreativne suštine utoliko je etatistički princip, identifikovan sa 
principom humane zajednice, dobijao realne šanse za život. Ali 
je isto tako tačno i suprotno: ukoliko princip etatizma ide dalje 
u svojoj empirijskoj realizaciji utoliko on svaku slobodnu društ- 
venu delatnost identifikuje sa apsolutnom anarhičnošću. To se 
dogodilo i Hegelu. Pošto je revoluciju, za koju je isprva smatrao 
da hoće da postojećem i danom, vršeći prevrat, dade kao bazu 
ono umno, identifikovao sa bezumljem, (»bezidejne apstrak- 
cije«) on je monarhijski oblik države proglasio za umnu zbilju. 


20 PRAXIS 1001 


Ova tema se neprestano provlači kroz čitavu Hegelovu Filozofi- 
ju prava pa ovom delu sasvim lepo pristaje i naslov: »Država i 
revolucija«. Kako je odnos između države i revolucije jedan (iz- 
među mnogih ostalih) od bitnih odnosa naše savremenosti i jed- 
na od bitnih »tema« marksizma Hegelova pitanja i odgovori još 
uvek su aktuelni. Naravno, ne po određenom istorijskom sadr- 
žaju, već po opštoj formi samootuđenja čoveka i društva, formi 
koju je Hegel opisao u njenom totalitetu. U Hegelovom delu 
reflektuje se društvena konsolidacija građanskog života i sistema 
nasuprot »anarhističkom« terorizmu i terorizmu uopšte i zbog 
toga Hegelova teorija države nikada ne može da bude teorij- 
ska osnova totalitarističkih sistema sans phrase. Kad bi čovek mo- 
gao da pretpostavi da je Staljin čitao Hegela možda bi mu palo na 
pamet da je taj, posle Hitlera, najveći etatist i terorist našeg 
vremena branio pre svega terorističku fazu Francuske revolu- 
cije, a u Hegelu napadao prisustvo svesti o podruštvljenom čove- 
čanstvu. 


Suprotnost između revolucije i države, između zajedničke i 
opšte volje, zatim suprotnost između autonomije i heteronomi- 
je volje nacije, između sopstvene volje i tuđe volje kao autori- 
teta, između zakonodavne i izvršne vlasti — to je predmet ras- 
prave i u Hegelovoj i u marksističkoj filozofiji prava. Čak je i 
metod identičan samo sa suprotnim predznacima: ono što je 
za Hegela otuđeni oblik za marksizam je neotuđeni oblik i obrat- 
no. Zatim, ono što je za Hegela totalitet nasuprot refleksivnim 
stranama za marksizam je hipostazirani oblik apstraktno-opšteg 
pola samootuđenja čoveka. Ali, u ovoj hipostazi jednog pola 
protivrečnosti ipak se naslućuje u Hegelovoj filozofiji totalitet, 
doduše u otuđenom obliku ali ipak totalitet. 


Vrhunac konkretnog totaliteta u sferi objektivnog duha ali 
isto tako i opis vrhunca samootuđenja ljudskosti imamo u He: 
gelovom izvođenju pojma monarha. Poslednje sopstvo državne 
volje s jedne strane je izvor poslednje odluke i samoodređenja, 
ne nešto izvedeno, nego upravo ono što iz sebe započinje, sup- 
stancijalna volja u svojoj subjektivnosti (društveni čovek), li- 
ce kao zbilja ličnosti u sjaju veličanstva i dostojanstva, suvreme- 
no ljudsko sopstvo kao jedinstvo individualne i supstancijalne 
volje itd. Totalitet kao jedinstvo svih određenja pojma suvre- 
menog sopstva ne može negirati ni jedna filozofija ljudske slobo- 
de. S druge strane ovo sopstvo državne volje je isključivo jedno 
lice, ne dakle mnoštvo lica koja sačinjavaju narod, nego baš 
ovaj i samo ovaj u svojoj prirodnoj neposrednosti, nepromen- 
ljiv u svojoj supstancionalnoj funkciji do smrti i nasledan pri 
čemu se određena porodica nasuprot građanskom društvu javlja 
kao kontinuitet supstancijalne volje u vremenu. Suprotnost iz- 
među suvereniteta naroda i suvereniteta monarha ponovo reflek- 
tuje Hegelovu borbu protiv terorističko-anarhističkih ekcesa re- 
volucije, protiv borbe fakcija protiv fakcija, protiv izborne drža- 
ve i partikularne volje koja u njoj odlučuje a za zbiljsko je- 

dinstvo države. Ukratko Hegel je odlično shvatio dijalektiku 
otuđenog društvenog života i, polazeći od otuđenih oblika Fran- 
cuske revolucije, opisao, između ostalog, otuđene oblike svake 
revolucije. Stoga on još uvek govori i ljudima našeg vremena. 
Hegel je, doduše, opisao dijalektiku države i revolucije ali ne i 
njihovu sofistiku. Ovu Sosledi u piše otuđena stvarnost našeg 
doba u kojem se sve naziva imenom svoje suprotnosti: glorifika- 
cija »izborne države« dopunjuje se u stvarnosti »proizvoljnošću 
nepokrenutoga«, glorifikaciju narodnog suvereniteta prati apso- 
lutni suverenitet poslednjeg isključivog sopstva države a negacija 
suvereniteta jedne države od strane drugih naziva se oslobađa- 
njem. Ipak je to i znak da su narodni suverenitet i sloboda lično- 
sti postali u javnom mnenju opšteprihvaćeni pojmovi. Stoga se 
doba dijalektičkog mišljenja smenjuje dobom sofistike u kojem 
nisu važni ni utvrđivanje istine ni realizovanje »pojma«, već prag- 
matičko vladanje otuđene sile. Suverenitet otuđenog oruđa rada 
i oružja potiskuje svaki drugi suverenitet a pluralizam supstan- 
cijalne volje stavlja se u muzej starina. 


Najvažnija stvar koju sada valja istaći jeste da se Hegelov 
sistem ne završava teorijom zbilje običajnosne ideje, tj. države, 
da je država samo određeni oblik ideje, da samorealizacija ideje 
ima i svoje više i potpunije oblike u sferi apsolutnog duha: u u- 
metnosti, religiji i filozofiji. Država dakle nije ni najviša vred- 
nost ni najviša stvarnost duha. Za Hegela filozofija je iznad po- 
litike, spekulativni filozof je nešto više od monarha. I stoga spe- 
kulativna filozofija nije teorijska apologija države, nego je drža- 
va praktična realizacija objektivnog duha. Apsolutni duh, me- 
đutim, cilja na nešto više pa otuđena zajednica koju opisuje He- 
gel dobija sve složeniji izgled. Ta složenost pak ima svoj identič- 
ni osnov: apsolutizovanje svih oblika samootuđenog društva i 
čoveka. Ali, ova apsolutizacija nije ni teorijsko uprošćavanje ni 
apstraktna afirmacija samootuđenja. Ona je rezultat veoma sup- 
tilne analize suštine i određenih oblika samootuđenja čoveka i 
ontološko-antropološki je potpun i konkretan opis slobodnog 
stvaralaštva, istorije i revolucije i, naročito, njihove samonega- 
cije. Kritika Hegelove filozofije je posredna kritika svakog sa- 
mootuđenja čoveka. 


Spekulativni moment Hegelove filozofije ne afirmiše na pro- 
st način apstraktno-opšti pol samootuđenog sopstva nasuprot 
empirijskom polu samootuđenja. Hegel iskazuje totalitet samo- 
otuđenog sopstva. Jastvo i njegova empirijska suprotnost ukida- 
ju se u konkretnom isključivom sopstvu. Ali time što ovo sopstvo 
jeste samo apsolutno jastvo Hegel ostaje u svetu samootuđenja 
jer suprotnost između jastva i ne-jastva, između apstraktnog 
Jastva i društvene supstancije nije ukinuta praktično-realno i 
jer se u stvari apstraktno jastvo apsolutizuje na taj način što se 
kroz njega apsolutno jastvo realizuje. Time pak što Hegel ima u 
vidu ne samo sokola konačno jastvo već pre svega apsolut- 
no jastvo on iskazuje sopstvo ali u otuđenom obliku. Doduše i 

konačno jastvo u svojoj apstraktnoj određenosti jeste samootu- 
đeni oblik sopstva, međutim to je samo jedna strana sopstva. 
Apsolutno jastvo je totalitet samootuđenja sopstva, ono već ima 
formu sopstva, ili, tačnije, ono je samo sopstvo u formi otuđe- 
nja, izvrnuti lik celog sopstva. Otuda ogroman značaj Hegelove 
filozofije za revoluciju. Naše vreme bi bilo veoma siromašno bez 
studiranja Hegela. Struktura Hegelove filozofije izražava u otu- 
đenom obliku naročitu strukturu čoveka kao bića slobodne stva- 
ralačke i samostvaralačke delatnosti. Samootuđenje se i kod 
Hegela javlja kao razdvajanje sopstva, kao otuđenje apsolutnog 
sopstva od sebe sama putem sebe sama a razotuđenje se zbiva 
kao povratak sopstva u sebe samo ali preko i kroz čoveka. U 
ovome je, s pravom je istaknuto, glavna protivrečnost Hegelove 
filozofije i polazna tačka za kritiku Hegelove dijalektike i nje- 
nog najsloženijeg pojma apsolutnog duha. 

LENJIN O NACIONALNOM PITANJU 
Hairedin Hoxha 


Priština 


Naučnim proučavanjem društva i konkretnim radovima o 
nacionalnom pitanju Marx i Engels dali su polaznu osnovu i 
za izučavanje nacionalnog pitanja. Međutim, van svake je sum- 
nje, Vladimir Iljič Lenjin je dao najveći doprinos u naučnom izu- 
čavanju nacionalnog pitanja, u uključivanju nacionalnog pokreta 
u socijalističku revoluciju i na konkretnom rešavanju nacional- 
nog pitanja u Sovjetskom Savezu. 


Lenjinova teoretska i praktična delatnost u vezi sa nacional- 
nim pitanjem pokazuju veliku suptilnost i svestranost u otkri-; 
vanju problema i doslednost, humanizam , demokratizam i ener- 
gičnost u sprovođenju teorije u praksi. Važnost Lenjinove teo- 
rije i njegove praktične delatnosti su i danas od najvećeg značaja 
za ostvarenje pune nacionalne ravnopravnosti i za uspostavlja- 
nje socijalističkih nacionalnih odnosa u savremenom svetu. 


PUNA NACIONALNA RAVNOPRAVNOST 


Ono što odiše iz suštine Lenjinovog tretiranja nacionalnog 
pitanja jeste insistiranje na punu nacionalnu ravnopravnost u 
svim oblastima društvenog života, svih nacionalnih kolektiviteta 
nezavisno da li su oni veliki ili mali, da li su razvijeni ili zaostali, 
da li su u prošlosti uživali državnost ili nisu i nezavisno od toga 
da li se radi o celim nacijama ili njihovim delovima. U vezi sa 
tim Lenjin je posle pobede Oktobarske revolucije isticao: »Sve 
nacije u državi su bezuslovno ravnopravne i pridavanje bilo koje 
privilegije jednoj od nacija i jezika smatra se nedopustivo«'. 
U tom smislu Lenjin nastavlja: »Ni jedne privilegije, ni za jednu 
naciju, ni za jedan jezik, ni najmanje nepravilnosti prema nacio- 


sob V. I. Lenjin, Nacionalno i kolonijalno pitanje, Skopje 1959, str. 124— 

nalnim manjinama — to su principi radničke klase«.! Radnička 
klasa zalaže se — ističe Lenjin — »ne samo za najpotpuniju, naj- 
dosledniju, do kraja dovedenu ravnopravnost, nacija i jezika, 
nego za spajanje radnika svih nacija u jedinstvenim političkim 
organizacijama svake vrste«.3 


Da bi se obezbedila ravnopravnost nacija i onemogućile bilo 
koje privilegije ili međusobna diskriminacija, Lenjin je tražio 
da Vrhovni sovjet u tom cilju donese poseban zakon. »Po tom 
Zakonu — isticao je Lenjin — svaka mera kojom bi nacionalna 
većina pokušala da stvori za sebe nacionalne privilegije ili umanji 
pravo nacionalne manjine... mora biti stavljena van snage a 
sprovođenje te mere zabranjeno pod pretnjom kazne«. 

Navedeni zakon i stalna budnost i opreznost progresivnih 
snaga za nacionalnu ravnopravnost su neophodni po Lenjinu, 
jer i posle pobede socijalističke revolucije društvo nije imuno 
od narušavanja nacionalnih odnosa. On je, šta više, javno i ne- 
milosrdno šibao po deformacijama koje su se vršile u odnosu na 
neruske narode posle pobede Oktobarske revolucije u SSSR, 
ukazujući da od tih deformacija nisu imuni ni sami komunisti. 
U tom smislu on kaže: »U praksi mi pripadnici velike nacije krivi 
smo za bezbroj nasilja, i čak i više od toga — sami to neopaža- 
jući, mi vršimo bezbroj nasilja« i dalje »zaparaj malo ponekog 
komunista i naćićeš u njega velikog ruskog šovinista«.* 


Govoreći o punoj ravnopravnosti jezika velikih i malih nacija 
Lenjin se kategorički izjašnjava protiv državnog jezika i prida: 
vanje toga atributa jednom od jezika mnogonacionalne države, 
pa bio to i jezik najbrojnije nacije. Afirmišući potrebu uzajam- 
nog izučavanja jezika i u tom kontekstu i potrebe za izučava- 
njem i ruskog jezika Lenjin je isticao: »Mi nećemo samo jedno, 
elemenat prinudnosti, mi nećemo da se u raj goni batinom. Jer 
državni jezik je skopčan sa prinudom, s autoritetom sile. Mi smo 
ubeđeni da veliki i moćni ruski jezik nema potrebe da ga ma ko 
mora učiti pod batinom«.* 


Međutim, isticao je Lenjin, »Šta znači državni jezik?« To 
praktično znači da se jezik Velikorusa, koji sačinjavaju manjinu 
stanovništva Rusije natura čitavom ostalom stanovništvu Ru- 
sije. U svakoj školi predavanje državnog jezika mora biti oba- 
vezno. Svi službeni kancelarijski poslovi moraju se obavezno vo- 
diti na državnom jeziku a ne na jeziku lokalnog stanovništva«. 
Lenjin je energično odbacio zahtev da se ruski jezik upotrebljava 


2) Isto, str. 192. 

3) V. I. Lenjin, Izabrana dela, &n. VIII, str. 132. 

4) Isto, str. 132. ' 

5) V. I. Lenjin, Nacionalno i kolonijalno pitanje, Naprijed Zagreb, 1958 
godine, str. 365. 

6) Isto, Izabrana dala, kn. VIII str. 313—314. 

7) Isto, str. 312. 


1006 


kao državni jezik i isticao neophodnost da svi jezici u državi 
uživaju ravnopravan tretman. 

Ukazujući na činjenicu da se politici ravnopravnosti nacija i 
jezika energično suprotstavljaju ne samo ostaci klasnoga društva 
već i birokratska i malograđanska shvatanja kod ljudi koji su 
uključeni u revolucionarni pokret, štaviše i kod viših funkcio- 
nera i institucija, Lenjin je pisao: »Mi imamo na primer — u 
komesarijatu za prosvetu, ili oko njega komunista koji kažu: 
'Škola je jedinstvena. Zato ne vredi učiti na drugom jeziku, osim 
na ruskom'. Po mom mišljenju — ističe Lenjin — takav komu- 
nist je velikoruski šovinist. On sedi u mnogima od nas i s njime 
se treba boriti«.* 

Lenjin je u svojim radovima ukazivao da se nacionalno pita- 
nje ne može rešiti kroz buržoasku formalno-pravnu jednakost 
nacija već je insistirao na faktičkoj jednakosti, koja se može pos- 
tići kroz kompenzaciju zaostajanja ranije obeshrabrenih i ma- 
lih nacija. »Buržoaskoj demokratiji — ističe Lenjin — po samoj 
njenoj prirodi, svojstveno je apstraktno ili formalno postavlja- 
nje pitanja jednakosti uopšte, pa otuda i nacionalna jednakost«. 
Dalje »zato se internacionalizam sa strane ugnjetačke nacije ili 
»tzv«. velike nacije«... »mora sastojati ne samo u poštovanju 
formalne jednakosti nacija, nego i u takvoj nejednakosti, koja bi 
sa strane ugnjetačke nacije, velike nacije, kompenzirala onu ne- 
jednakost koja se stvara u životu faktički. Ko to nije razumeo, 
taj nije razumeo stvarno proleterski odnos prema nacionalnom 
pitanju«." 


ŠTETNOST NACIONALIZMA I NACIONALNOG NIHILIZMA 
ZA RJEŠAVANJE NACIONALNOG PITANJA 


Govoreći o štetnosti nacionalizma u toku socijalističke revo- 
lucije i posle pobede socijalizma Lenjin je naročito ukazivao na 
opasnost nacionalizma u okviru velike, ranije ugnjetačke i dr- 
žavotvorne nacije. U tom smislu on je najodlučnije osuđivao 
velikoruski nacionalizam kao glavnu prepreku za uspostavljanje 
poverenja i saradnje između nacija Sovjetskog Saveza. Istovre- 
meno Lenjin je ukazivao na veliku osetljivost ranije porobljenih 
i malih naroda pišući: »Ništa toliko ne zadržava razvoj i učvrš- 
ćenje proleterske klasne solidarnosti koliko nacionalna nepravda, 
i ni na što nisu tako osetljivi i uvređeni pripadnici male nacije 
kao na osećanje jednakosti, makar čak i u obliku šale, na naru- 
šavanje te jednakosti od strane drugova proletera. Eto zašto je 
u datom slučaju bolje presoliti u stranu popustljivosti i nekome 
prema nacionalnim manjinama nego nedosoliti.«" 


8) Isto, str. 107. 

9) Isto, Nacionalno i kolonijalno pitanje, str. 427. 
10) Isto, str. 426—427. 

11) Isto, str. 427. 

Koreni nacionalne osetljivosti, nacionalnog romantizma i na- 
cionalizma kod ranije porobljenih i malih naroda leže po Le- 
njinu, kako u društveno-ekonomskom biću tih nacija, koje je za- 
ostalo, tako i u ropskoj psihologiji koja je dugo godina nastajala 
i nepoverenje zajedno sa njom. 

Kao što je energično osuđivao svaki nacionalizam, a naročito 
nacionalizam velike nacije u jednoj mnogonacionalnoj zajednici, 
Lenjin je isto tako vrlo energično odbacio kao štetan i nacio- 
nalni nihilizam kod pripadnika ranije porobljenih i malih naroda 
carske Rusije. Lenjin je smatrao da taj nacionalni nihilizam nije 
samo štetan po male narode SSSR, već je on vrlo opasan i za sam 
ruski narod, kome se ti nihilisti priklanjaju i ulaguju. Tako je 
Lenjin kritikovao Staljina za insceniranje famoznog gruzinskog 
nacionalizma i primene nasilja protivu gruzinske nacije, sma- 
trajući zato krivim Staljina koji je po nacionalnosti bio Gruzi- 
janac. U tom smislu Lenjin kaže: »Mislim da su tu odigrali kobnu 
ulogu Staljinova žurba, administratorski zanos a i njegovo ogor: 
čenje protiv famoznog socijal-nacionalizma Gruzijanaca«."* Lenji- 
nova negativna ocena nacionalnog nihilizma Staljina pokazala 
se potpuno opravdanom, jer istina Staljinov nacionalni nihilizam 
i podgrejavanje i razvijanje velikoruskog nacionalizma u unu 
trašnjoj i spoljnoj politici Sovjetskog Saveza najviše je štete 
nanosio samom ruskom narodu. 

Slično je oštro osudio Lenjin i nedozvoljeni postupak Ordžo- 
nikidzea koji je sprovodio masovan teror i fizički obračun prema 
jednom neruskom narodu. U vezi s tim Lenjin kaže: »Ako je 
stvar došla dotle da se Ordžonikidze zatrčao do primene fizičkog 
nasilja, onda mogu zamisliti u kakvo smo blato sleteli«." 


PRINCIP SAMOOPREDELJENJA NACIJA, SUŠTINA 
NACIONALNE RAVNOPRAVNOSTI 


Lenjin je pridavao potrebnu pažnju svakom aspektu nacio: 
nalne ravnopravnosti, posebno ističući totalnost društvenog bića 
nacije i značaj ekonomske nacionalne ravnopravnosti. U tom 
kontekstu on je smatrao da se suština nacionalne ravnopravnosti 
ostvaruje kroz princip samoopredeljenja nacija. 

Odbacujući teoriju kulturne i personalne autonomije austro- 
ugarskih socijal-demokrata i suprotstavljajući se gledištu Rose 
Luxemburg da samoopredeljenje nacija i pravo na otcepljenje 
vode razjedinjavaju naroda i razbijanju jedinstva radničkog po- 
kreta, Lenjin je naučno dokazao da samo jedinstvo zasnovano na 
dobrovoljnosti i samoopredeljenju naroda je pravo jedinstvo, 
koje obezbeđuje trajnu perspektivu, a da je nametnuto jedinstvo 
zasnovano na poricanju mogućnosti samoopredeljenja naroda, 
da je takvo »jedinstvo« lažno i kratkoročno. U tom smislu Lenjin 


12) Isto, str. 425. 
13) Isto, str. 424. 

kaže: »Nama je potrebna sloboda samoopredeljenja, tj. nezavis- 
nosti, tj. sloboda otcepljenja ugnjetenih nacija, ne zato što bismo 
maštali o privrednom razdrobljenju, ili o idealu manjih država, 
već radi zbližavanja, čak i slivanja nacija, ali na istinski demo- 
kratskoj, istinski internacionalističkoj bazi«.“ 

Štaviše, Lenjin je energično tražio da se posle pobede pro- 
leterske revolucije apsolutno obezbedi realizacija principa samo- 
opredeljenja naroda pa u vezi s tim kaže: »mi smo tvrdili da od. 
ricanje ostvarenja samoopredeljenja u socijalizmu bude izdaja 
socijalizma«."“ Teoretičari ograničenog suvereniteta danas trebali 
bi da se zamisle o ovom Lenjinovom zahtevu. 

Po Lenjinovom shvatanju princip samoopredeljenja je dugo- 
ročan princip života i razvoja svake nacije, i tu Lenjin princip 
samoopredeljenja izvodi iz principa slobode i nezavisnosti na- 
cionalnog kolektiviteta, dok je pravo na otcepljenje samo jedan 
aspekt principa samoopredeljenja koji se izražava u pojedinim 
momentima istorijskog razvoja nacije, kada se radi o regulisa- 
nju odnosa sa nekom drugom nacijom. Međutim, princip samo- 
opredeljenja omogućuje i drugu alternativu odnosa među naci- 
jama tj. omogućuje ujedinjenje razdvojenih nacija ili ostajanje 
u zajedničkoj državi mnogobrojnih nacija. 

Sa druge strane Lenjin nikad nije poistovećivao pravo na 
oicepljenje nacija sa njihovim realnim aktom otcepljenja i po- 
trebom da se radnička klasa uvek zalaže za otcepljenje nacija 
u svakom pojedinačnom slučaju. Obrnuto, Lenjin je tu zastupao 
suptilnu dijalektiku. On kaže: »mi smo za pravo na otcepljenje. 
Ali, općenito mi smo protiv otcepljenja«. 

Da li će se radnička klasa i progresivne snage uopšte zalagati 
za realizaciju prava na otcepljenje tj. za akt otcepljenja nacije u 
datom slučaju, to zavisi od procene, da li takvo otcepljenje dopri- 
nosi rešavanju nacionalnog pitanja i jačanju radničkog pokreta 
u celini. U tom pogledu Lenjin kaže: »Priznavanje prava svih 
nacionalnosti na samoopredeljenje od strane socijaldemokratije 
nikako ne znači da se socijal-demokrati odriču samostalne ocene 
svrsishodnosti državnog otcepljenja ove ili one nacije u svakom 
pojedinačnom slučaju. Naprotiv socijaldemokrati moraju dati 
samostalnu ocenu, vodeći računa... u prvom redu i pre svega, 
o interesima klasne borbe proletarijata za socijalizam«." 

Lenjinova dijalektika u pogledu realizacije principa samo- 
opredeljenja vidi se i po različitoj dužnosti koje imaju progre- 
sivne snage ranije osvajačke i velike nacije i progresivne snage 
malih i ranije porobljenih nacionalnosti. Dok je dužnost progre- 
sivnih snaga ranije vladajuće i velike nacije da omoguće otcep- 


14) Citirano prema Milanu Markoviću, nacionalne manjine — međuna- 
rodni problem, doktorski rad str. 45. . 
15) V. I. Lenjin, navedeno delo, Nacionalno i kolonijalno pitanje, str. 248. 
16) Isto, str. 83. . 
17) Isto, str. 72. 

ljenje svih nacionalnosti od njene države, dotle je internaciona- 
listička dužnost progresivnih snaga, ranije porobljenih naroda 
da insistiraju na ujedinjenju u ranije mnogonacionalnu državu na 
osnovu pune nacionalne ravnopravnosti i poštovanja nacional- 
nog suvereniteta." 

Govoreći o međunacionalnim odnosima naroda u socijalizmu, 
Lenjin je razradio stav radničkog pokreta i prema pitanju anek- 
sija i granica. On je bio protiv aneksija, jer je smatrao da je 
to suprotno principu samoopredeljenja naroda, pošto je polazio 
od toga da ujedinjenje naroda treba da dođe kao rezultat slobo- 
dno izražene volje naroda a ne putem nasilnog osvajanja tuđih 
teritorija. U tom pogledu Lenjin kaže: »biti protiv aneksija znači 
biti za samoopredeljenje i obrnuto«.'? 

Lenjin je izražavao duboko uverenje da se pobedonosni soci- 
jalizam »neće odreći« demokratskog određivanja granica države 
»u duhu saradnje i međusobnog sporazumevanja naroda«. 
»Neka se buržoazija zapodeva za prezreno i jadno gloženje i 
cenjkanje oko granica, radnici svih zemalja i svih nacija neće se 
razići na toj gnusnoj osnovi«," govorio je Lenjin. Međutim, istina 
je da gotovo između svih susednih socijalističkih zemalja postoji 
problem granica. 


PROLETERSKA REVOLUCIJA I SOCIJALISTIČKA IZGRADNJA 
NAJEFIKASNIJI USLOV OSTVARENJA NACIONALNE 
RAVNOPRAVNOSTI 


Na osnovu analize imperijalizma kao najvišeg stadija razvitka 
kapitalizma Lenjin je došao do dubokog saznanja da je kapita- 
lizam u tom periodu nesposoban za rešavanje nacionalnog pita- 
nja. U tom pogledu on je tvrdio da »u kapitalizmu je nemoguće 
uništiti nacionalno ugnjetavanje«." Kapitalizam samo izuzetno 
može da obezbedi nacionalnu ravnopravnost i to »ukoliko u 
svetu kapitalizma uopšte ima a to je dosledni demokratizam«,? 
navodeći ovom prilikom primer Švajcarske. Praksa nacionalnog 
i kolonijalnog pokreta u Rusiji, Africi, Južnoj Americi pokazuje 
da se stvarni suverenitet naroda ne može postići bez izvojevanja 
socijalističke revolucije. 

Prema Lenjinu »samo proletarijat u naše dane brani istinsku 
slobodu nacija i jedinstvo radnika svih zemalja«.#* Lenjin je 
duboko bio ubeđen da će socijalizam sigurno obezbediti puno 
oslobođenje i ravnopravnost nacija. On je tvrdio: »Slično tome 
kao što čovečanstvo može doći do uništenja klasa samo kroz pre- 


18) Isto, str. 311—312. 

19) Isto, str. 255. 

20) Isto, str. 251. 

21) Isto, str. 251. 

22) Laslo Rehak, Manjine u Jugcslaviji, Novi Sad 1965. str. 88. 
23) V. I. Lenjin, Nacionalno i kolonijalno pitanje str. 63. 

lazni period diktature ugnjetene klase, slično tome i do neiz- 
bežnog spajanja nacija i.čovečanstvo može doći samo kroz pre- 
lazni period oslobođenja svih nacija.«*“ Lenjin je uveo dugoročnu 
perspektivu nacija u socijalizmu jer je tvrdio da će nacije pos- 
tojati sve dok socijalizam ne pobedi u celome svetu. Ovo poka- 
zuje lažnost etatističkog učenja da nacija iščezava odmah posle 
pobede socijalističke revolucije. 

Ukazujući da samo društveno biće socijalizma ima mogućnosti 
za punu afirmaciju nacija Lenjin kaže: »Ova mogućnost će se 
pretvoriti u stvarnost, samo kad demokratija bude  pro- 
vedena u svim oblastima sve do određivanja granica države 
prema simpatijama stanovništva. Na toj bazi će se, sa svoje stra- 
ne, praktično onemogućiti apsolutno ostvarenje i najmanjih na- 
cionalnih trvenja i najmanjeg nacionalnog nepoverenja, stvori- 
će se ubrzano zbližavanje i spajanje nacija, koje će se završiti 
odumiranjem države«." 


LENJIN O NACIONALNOM PITANJU NA BALKANU 


Vladimir Iljič Lenjin je značajnu svoju teorijsku delatnost po- 
svetio izučavanju nacionalnog pitanja na Balkanskom poluos- 
trvu. Slično srpskoj socijaldemokratskoj partiji i Dimitriju Tuco- 
viću i on je smatrao da nema rešenja nacionalnog pitanja na Bal- 
kanu u duhu međusobnih sukoba oko granica i uz mešanje veli- 
kih imperijalističkih država, već je jedini put za oslobođenje i 
punu nacionalnu ravnopravnost balkanskih naroda put zajednič- 
ke borbe za nacionalno oslobođenje i njihovo ujedinjenje u ok- 
viru balkanske federacije. U tom pogledu Lenjin kaže: »Balkan- 
ski narodi teže da se oslobode tuđinskog jarma« i preduzimaju 
izvesne poduhvate u cilju njihovog ujedinjenja, ali im velike im- 
perijalističke države smetaju za »stvaranje federativne Balkan- 
ske republike«" 

U opštoj osudi mešanja velikih imperijalističkih država u po- 
slove Balkana Lenjin je najenergičnije osuđivao panslavističku 
imperijalističku politiku carske Rusije na Balkanu, ističući da 
»Carska Rusija je branila Slovene Balkana kao lisica kokošinjak, 
za sebe. Socijaldemokrati su protiv protežiranja Slovena, već su 
za njihovo samoopredeljenje«* Nasuprot carskoj vladi, »ruski 
proletarijat se mora zalagati za slobodu i ravnopravnost svih 
naroda na Balkanu«." 

I u slučaju Balkana Lenjin je tvrdio da buržoazija nije spo- 
sobna da ostvari nacionalnu ravnopravnost balkanskih naroda, 
jer je njen interes da sprovode oksnlostaci ju jednih nad drugima. 


24) Isto, izabrana dela, kn. IX, str. 442—443. 
25) V. I. Lenjin, nac. 1 kol. pitanje, str. 158—154. 
26) Isto, str. 45. 

27) Isto, str. 45. 

28) Isto, str. 47. 

29) Isto, str. 56. 

Nasuprot buržoazije ističe Lenjin, »Svesni radnici balkanskih 
zemalja prvi su istakli parolu demokratskog rešenja nacionalnog 
pitanja na Balkanu. To je parola federativne Balkanske republi- 
ke«." Socijalisti Evrope, ističe Lenjin, treba da podrže ovu pro- 
gresivnu težnju balkanskih naroda, polazeći od stanovišta »Bal- 
kan balkanskim narodima« š! 


Ukazujući na oslobodilački karakter Balkanskog rata protiv 
otomanske turske imperije, Lenjin je istovremeno razobličio 
osvajačke komponente ovog rata u odnosu na pojedine balkan- 
ske narode. Slično srpskim socijaldemokratima i Lenjin je su- 
protstavljao socijalnu revoluciju međusobnim ratovima kao naj- 
efikasniji put za ostvarenje zadataka nacionalnog oslobođenja i 
pune ravnopravnosti balkanskih naroda. U tom smislu Lenjin 
kaže: »Taj zadatak su balkanski narodi mogli da reše deset puta 
lakše nego do sada, i sa sto puta manjim žrtvama organizova- 
njem balkanske federacije. Ni nacionalno ugnjetavanje, ni na- 
cionalno gloženje, ni raspirivanje verskih razlika ne bi bili mo- 
gući pri potpunom i doslednom demokratizmu« 


Lenjin je otkrivao društveno-ekonomske uzroke osvajačke 
politike buržoazije pojedinih balkanskih država. Ta buržoazija, 
isticao je Lenjin, išla je »za profitom na tuđi račun, ona raspaljuje 
šovinizam i nacionalnu mržnju da bi obezbedila sebi pljačku, da 
bi balkanskim ugnjetenim nacijama otežala slobodan razvoj.«" 

Vladimir Iljič Lenjin bio je veliki zaštitnih malih i poroblje- 
nih naroda. On je u tom smislu bio zaštitnik i malog albanskog 
naroda na Balkanu. Osudom osvajačke politike velikih sila i po- 
jedinih balkanskih država prema albanskom narodu on je zastu- 
pao slobodu i ravnopravnost albanskog naroda i težio njegovoj 
saradnji sa drugim bratskim balkanskim narodima. U ovom 
smislu Lenjin se energično suprotstavio rasparčavanju albanskog 
naroda od strane slovenskih balkanskih država u toku Balkan- 
skog rata i kasnije i stalno je isticao Marxovu parolu da narod 
koji ugnjetava druge narode i sam nije slobodan. Posle pobede 
Oktobarske revolucije Lenjin je objavio tajne dokumente o spo- 
razumu velikih sila 1915. godine o rasparčavanju Albanije i osu- 
dio je politiku carske Rusije u vezi sa ovim sporazumom. Isto 
tako Lenjin se stalno interesovao i za nacionalni pokret alban- 
skog naroda i izražavao je simpatiju prema njemu. 

Zbog ovakvog stava Lenjina prema albanskom narodu, Baj- 
ram Curri i drugi albanski ustanici nazivali su Lenjina ocem malih 
i porobljenih naroda. Zbog toga su demokratske snage albanskog 
naroda organizovale komemoraciju povodom smrti Lenjina u 
albanskom parlamentu. Takođe, to je bio razlog zašto je nakon 


30) Isto, str. 51. 
31) Isto, str. 51. 
32) Isto, str. 59. 
33) Isto, str. 59. 

formiranja demokratske Fan Nolove vlade u Albaniji, ova država 
prva priznala Sovjetski Savez i započela saradnju sa njime. 


Smatramo da navedenim Lenjinovim iskazima nije potrebno 
dati komentar. Oni sami za sebe govore da je Lenjin bio do sada 
nenadmašivi teoretičar nacionalnog pitanja, da je on bio veliki 
internacionalista i humanista u tretiranju nacionalnih odnosa 
i da je svojom naučnom i praktično političkom delatnošću dao 
veliki prilog razvijanju marksističke misli i socijalističke prakse 
na putu ka besklasnom društvu. 

LENJINOVO DEFINISANJE POJMA DRUŠTVENE KLASE 
Živojin D. Denić 


Priština 


Kao što je poznato, Lenjinovo definisanje pojma društvene 
klase uzima se od velikog broja marksističkih teoretičara kao naj- 
uspešnije i skoro dovoljno da pojavu o kojoj je reč objasni. Dakle, 
skoro da niko ne poriče njegovu tačnost, a najčešći sporovi su 
oko toga koji je od elemenata određujući faktor klasnog grupisa- 
nja i razlikovanja. Postoje i pokušaji da se Lenjinova definicija 
proširi još nekim, po njima, neophodnim elementima koji proiz- 
laze iz novih momenata u razvoju istorije društva. Na žalost, takvi 
su pokušaji malo ili nimalo uspeli. Naša namera nije da idemo 
sličnim putem, već samo da pokušamo ukazati na neke nedostat- 
ke — koji, po nama, stoje u Lenjinovom definisanju pojma druš- 
tvene klase. 


Poznata Lenjinova definicija pojma društvene klase glasi: 
»Klase se zovu velike grupe ljudi koje se razlikuju po svome 
mestu u istoriski određenom sistemu društvene proizvodnje, 
po svome odnosu (većinom utvrđenom i formulisanom u zakoni- 
ma) prema sredstvima za proizvodnju, po svojoj ulozi u društve- 
noj organizaciji rada i, prema tome, po načinu dobijanja i veliči- 
ni onog dela društvenog bogatstva kojim raspolažu. Klase su tak- 
ve grupe ljudi od kojih jedna može da prisvaja rad druge zahva- 
ljujući razlici njihovog mesta u određenom sistemu društvene 
privrede.«' Ovo poslednje, još preciznije je rečeno u Lenjinovom 
završnom govoru na VII Sveruskom kongresu sovjeta: »Klase su 
takve grupe ljudi od kojih jedna može živeti od rada druge, jedna 
prisvaja rad druge.«* U citiranom tekstu, po našem mišljenju, 
sadržane su uslovno rečeno dve definicije pojma društvene klase. 


1) V. I. Lenjin: »Velika inicijativa«, izabrana dela tom II, knj. 2, izda 
nje »Kultura«, Beograd 1950. god., str. 167. 
2) Vidi Dr. Radomir D. Lukić: Osnovi sociologije, 1964. god., str. 248. 

»Prva« definicija je šira i u njoj savremeni teoretičari najčešće 
nalaze četiri elementa, a »druga«, prema nama, nije ništa do krat- 
ka sinteza ili precizniji rezime one prve. 

Definicija koju smo uslovno nazvali »prvom« glasi: »Klase se 
zovu velike grupe ljudi koje se razlikuju po svome mestu u isto- 
riski određenom sistemu društvene proizvodnje, po svome odno- 
su (većinom utvrđenom i formulisanom u zakonima) prema sred- 
stvima za proizvodnju, po svojoj ulozi u društvenoj organizaciji 
rada i, prema tome, po načinu dobijanja i veličini onog dela druš- 
tvenog bogatstva kojim raspolažu.« Ne zna se tačno — šta je Le- 
njin mislio pod mestom u istorijski određenom sistemu društve- 
ne proizvodnje. Ima oko toga više nejasnih stvari. Prvo, što se mi- 
sli pod društvenom proizvodnjom: da li se tu radi o celokupnom 
procesu društvene proizvodnje života, to jest o odnosima proiz- 
vodnje, razmene, raspodele i potrošnje, ili pak samo o društvenoj 
proizvodnji kao neposrednom procesu proizvodnje materijalnih 
dobara. Drugo, šta se misli pod :istorijski određenim sistemom 
društvene proizvodnje. Znamo, da je svaki oblik proizvodnje, koji 
se dosad javio u društvenom životu ljudi, na neki način, istorijski 
dat i određen. To su, dakle, i robovlasnički i kapitalistički način 
proizvodnje, kao što su i sitna seljačka i zanatlijska privreda. Me- 
đutim, u jednom užem značenju, to mogu biti samo oblici druš- 
tvene proizvodnje, koji u određenom istorijskom periodu preov- 
lađuju i snagom svoga uticaja u odnosu prema ostalim dominira- 
ju i vladaju, čineći zbog toga epohu, to jest istorijski određene sis- 
teme društvene proizvodnje — kao progresivne etape društvene 
istorije. A to su, kao što znamo, način proizvodnje prvobitnog 
društva, robovlasnički, feudalni, kapitalistički i komunistički na- 
čin proizvodnje. Treća nejasna stvar je — šta se misli pod mes- 
tom u proizvodnji. Ovde se može raditi o oblicima učešća u stvar- 
nim odnosima društvenog života ili pak o njihovim idealnim (i 
ideološkim) momentima. Da je Lenjin kod ovoga bio dosta nepre- 
cizan kazuje nam i sledeći primer: »Sitna buržoazija zavisi u 
životu od buržoazije, živeći i sama gazdinski, a ne proleterski (u 
smislu mesta u društvenoj proizvodnji), i po načinu mišljenja ona 
ide za buržoazijom.«* 


Prema tome, u navedenom tekstu ima dosta nejasnog i njego- 
vim posebnim i izolovanim razmatranjem mi izgleda nikada neće- 
mo utvrditi šta nam on stvarno kaže. Tu nam još može pomoći 
Lenjinova »druga« definicija, po kojoj klase su »... takve grupe 
ljudi od kojih jedna može da prisvaja rad druge zahvaljujući 
razlici njihovog mesta u određenom sistemu društvene privrede.«* 
Znači, prisvajanje rada jedne klase od strane druge, to jest eks- 


3) V. I. Lenjin: Zadaci proletarijata u našoj revoluciji, novo izdanje iza- 
branih dela, tcm 10, strana 445. 

4) Ovo »može prisvajati rad druge«, sasvim ispravno primećuje Dr. Ra: 
dcemir D. Lukić, »ne treba shvatiti samo kao mogućnost nego kao stvar- 
nost«. (Osnovi sociologije, 1964. god., strana 248.). 

ploatacija proizlazi iz različitog mesta koje dve klase imaju u 
određenom sistemu društvene proizvodnje. Iz ovoga se dalje 
mogu izvesti dva nova zaključka, a to su: prvo, da je Lenjin pod 
istorijski određenim sistemima društvene proizvodnje mislio na 
vladajuće oblike kao progresivne etape društvene istorije, to jest 
konkretno mislio na robovlasnički, feudalni i kapitalistički način 
proizvodnje; drugo, da je pod mestom u istorijski određenom sis- 
temu društvene proizvodnje mislio na različite načine učešća lju- 
di u stvarnim odnosima te proizvodnje, koje i može da čini jednu 
grupu ljudi vladajućom a drugu potčinjenom, to jest jednu da se 
javi kao eksploatator a druga kao eksploatisana. Ako stvari tako 
stoje, onda nam ništa drugo ne preostaje nego da utvrdimo, da 
odnos prema sredstvima za proizvodnju, uloga u društvenoj or- 
ganizaciji rada i, zatim, učešće u raspodeli proizvoda, ne znače 
ništa drugo do konkretizaciju onoga što se misli pod mestom u 
istorijski određenom sistemu društvene proizvodnje. Dakle, oni 
ne čine nikakve posebne elemente, koji se po volji mogu uzimati 
kao faktor klasnog grupisanja, već su svi zajedno najbitniji deo 
odnosa stvarnog života ljudi a time, na bazi razlika mesta ili polo- 
žaja u njima, i njihovog posebnog grupisanja. U prilog ovakvom 
tumačenju ide i sledeći Lenjinov tekst: »A šta su uopšte klase? To 
je ono što jednom delu društva dozvoljava da prisvaja sebi rad 
drugog dela.« I dalje, u produžetku istog teksta — »Ako jedan deo 
društva prisvaja svu zemlju — imamo klasu spahija i klasu selja- 
ka. Ako jedan deo društva ima fabrike i zavode, ima akcije i ka- 
pitale, a drugi radi u tim fabrikama, — imamo klasu kapitalista i 
klasu proletera.«* 


Ovim što smo rekli istovremeno smo utvrdili potpunu saglas- 
nost između, uslovno nazvane, prve i druge definicije Lenjinovog 
pojma društvene klase. Prema tome, radi se o jednom te istom 
shvatanju, koje je u jugoslavenskoj sociološkoj misli najtačnije 
interpretirao dr Radomir D. Lukić. On tačno kaže, da Lenjin 
klasama smatra velike društvene grupe, koje stoje u međusob- 
nom odnosu eksploatacije." A, kao što smo mogli videti, Lenjin 
smatra da u taj odnos društvene grupe dolaze zahvaljujući razli- 
čitom odnosu koji one imaju prema sredstvima za proizvodnju, 
zatim, zahvaljujući različitim ulogama u društvenoj organizaciji 
rada i različitog učešća u raspodeli proizvoda, ukratko, zahvalju- 
jući razlici svog mjesta u istorijski određenom sistemu društvene 
proizvodnje. Dakle, definiciju klase iz članka »Velika inicijativa«, 
najverovatnije možemo tako protumačiti. Međutim, Lenjin se, 
izgleda, nije dosledno držao tog shvatanja. Mi ćemo u prilog ove 
tvrdnje navesti neke primere. Na jednom mestu on kaže: »Unu- 
trašnju političku situaciju Sovjetske Rusije određuje to što ov- 


5) V. I. Lenjin: Zadaci omladinskog saveza, govor na III Sveruskom 
kongresu Komunističkog omladinskog saveza Rusije, izabrana dela tom II, 
knj. 2, Kultura 1950, god, strana 368. 


6) Dr. Rad. D. Lukić: Osnovi sociologije, 1964. god., str. 248 i 249. 

de prvi put u svetskoj istoriji vidimo postojanje, u toku čitavog 
niza godina, samo dveju klasa: proletarijata kog su vaspitali dece- 
niji vrlo mlade, ali ipak moderne krupne mehanizovane industri- 
je, i sitnog seljaštva koje čini ogromnu većinu stanovništva«. ] 
dalje u nastavku: »Krupni zemljoposjednici i kapitalisti u Rusiji 
nisu iščezli, ali su potpuno eksproprisani, sasvim razbijeni politič- 
ki, kao klasa: njeni ostaci posakrivali su se među državnim službe- 
nicima sovjetske vlasti«." U vezi sa istom društvenom situacijom 
na drugom mestu Lenjin kaže: sve »... dok postoje radnici i se- 
ljaci, dotle postoje razne klase i, prema tome, ne može biti potpu- 
nog socijalizma«.* Možemo se složiti sa tim, da elementi klasnog 
ili tačnije klasni ostaci postoje u položaju proletarijata i sitnog 
seljaštva, i svakako ponajviše u položaju upravljačkih i drugih 
neproizvodnih slojeva uopšte (a ne samo kao ostaci kapitalista i 
spahija u licu činovnika). Dakle, i dalje postoje odnosi koji grade 
različite društvene položaje odvajajući time ljude u posebne gru- 
pe, to jest društvene slojeve i »... da za potpuno uništenje klasa 
treba ne samo zbaciti eksploatatore, spahije i kapitaliste, ne samo 
ukinuti njihovu svojinu, nego treba ukinuti još i svaku privatnu 
svojinu na sredstvima za proizvodnju, treba uništiti kako razliku 
između grada i sela, tako i razliku između ljudi fizičkog i ljudi 
intelektualnog rada«. Lenjin je ovde bio beskomprosimno realan 
kada je predviđao veoma mukotrpan i složen proces rađanja no- 
vog društva. Ali, kako usaglasiti definiciju iz članka »Velika ini- 
cijativa«, po kojoj — klase su velike grupe ljudi, koje stoje u me- 
đusobnom odnosu eksploatacije, to jest jedna je uvek eksploata- 
tor, a druga eksploatisana, i ovoga što se u gore navedenom tekstu 
kaže. Proletarijat i sitni seljaci nisu u međusobnom odnosu eks: 
ploatacije, dok su kapitaliste i spahije potpuno eksproprisani, a 
nigde se ne pominje da postoji neka »nova« eksploatatorska druš- 
tvena snaga (sem kao ostaci starog). Prema tome, ako nema eks- 
ploatatora onda nema ni eksploatisanih, to jest nema klasa. Pro- 
letarijat i radno seljaštvo u takvoj društvenoj situaciji imaju 
mnogo više sličnosti u svojim društvenim pozicijama — nego raz- 
lika, pa su i odnosi među njima u najvećoj meri odnosi saradnje 
i uzajamne pomoći. Dakle, ako već nisu u odnosu na nekog trećeg 
klasa, oni su to još manje u odnosima među sobom. Očigledno 
Lenjin nije postavio granicu, koja kvalitativno razlikuje pojavu 
društvenih klasa od pojave društvenog grupisanja, to jest dru- 
štvenog sloja uopšte. Naime, iako se to izričito nigde ne kaže, 
ispada da su svi društveni slojevi, to jest velike društvene grupe 
sa različitim društvenim položajima istovremeno i klase. To što 
Lenjin kaže, da su to velike društvene grupe ništa se time suštin- 


1) V. I. Leniin: »Odnos klasnih snaga u Rusiji« — teze. . . , izabr. dela 
tom II, knj. 2/1950. god., str. 438. 

8) V. I. Lenjin: Govcr na Sveruskom kongresu saobraćajnih radnika, 27. 
marta 1921. god., iz. d. novo izd., tom 14, str. 258. 

+ V. I. Lenjin: Velika inicijativa, iz. d. tom II, knj. 2/1950. god., stra: 
na 168. 

ski ne menja — jer je to samo kvantitativna odredba, koja ne 
mora da je u svim konkretnim slučajevima i tačna. Za Lenjinovo 
tretiranje proletarijata i radnog seljaštva kao posebnih klasa 
postoji izvesno opravdanje, to jest određeni praktični razlozi. Oni 
se sastoje u činjenici borbe koju radni slojevi moraju voditi za 
konačno uništenje klasa i dalje napredovanje socijalizma, a time 
ukidanja i onih razlika koje još uvek postoje i između samih rad- 
nih ljudi, a što je Lenjin svakoga trenutka neumorno podvlačio. 
Toliko o tome. 

A sad vratimo se Lenjinovoj definiciji iz članka »Velika inici- 
jativa«, koja se od mnogih uzima kao najbitniji, ako ne čak — , 
jedini momenat njegovog shvatanja klasa. 

Smatramo, da je Lenjin dosledan Marxovom shvatanju, kada 
utvrđuje odnose koji zahvaljujući razlikama položaja ili mesta 
ljudi u njima dovode do stvarnog posebnog grupisanja, a što se 
ne može reći i za mnoge njegove interpretatore. To su odnosi po- 
vodom sredstava za proizvodnju, rada i proizvoda rada, koji čine 
bitni i određujući deo sadržine mesta ili položaja ljudi u istorijski 
datim sistemima društvene proizvodnje. Za Lenjina, te razlike 
među ljudima u odnosima povodom sredstava za proizvodnju, 
rada i proizvoda rada — ne samo da dovode do njihovog posebnog 
grupisanja, već su po njemu pretpostavka i istovremeno sadržina 
odnosa eksploatacije u koje oni stupaju. Pa zato, kako on kaže, i 
nastaju klase kao velike grupe ljudi, koje stoje u međusobnom 
odnosu eksploatacije, a što u najužem značenju mogu biti samo 
osnovne klase, to jest robovlasnici i robovi, feudalci i kmetovi i, 
kapitalisti i proletarijat. Inače Lenjin pojam eksploatisane i eks- 
ploatatorske klase uzima i u jednom širem značenju, naime, kao 
određena jedinstva na jednoj strani, svih ugnjetenih i eksploati- 
sanih a, na drugoj, ugnjetačkih i eksploatatorskih slojeva, koja se 
jedinstva objektivno javljaju u svim globalnim klasnim struktu- 
rama. — Ovakvom shvatanju, iako pravilnom u svojoj suštini, 
ipak se mogu uputiti dve veoma značajne zamerke. Prva je ona 
ista, koja je i povodom prethodnog slučaja pomenuta, a sastoji se 
u tome — da i ovde nedostaje važan i odlučujući elemenat, koji 
će pojavu društvenih klasa razlikovati od društvenog grupisanja, 
to jest društvenog sloja uopšte. A to je, prema Marxu, faktor 
krupnih razlika i neprijateljskog protivstava u ekonomskim uslo- 
vima egzistencije, načinu života i interesima uopšte, kao i obrazo- 
vanju.“ Nama je poznato, da je Lenjin veoma uvažavao antagoni- 
zam i klasnu borbu i da je tačno znao njihovu sadržinu — te se, 
prema tome, njegovom stvarnom shvatanju nema šta da zameri, 
ipak, u definisanju pojma društvene klase taj momenat mora ne: 
odložno zauzeti svoje mesto. Jer, pored toga što klase kao pojavu 
moramo razlikovati od društvenog grupisanja uopšte, u procesu 
nastajanja pojave društvenih klasa, kao i u njihovom iščezava- 


' 10) K. Marks: Osamnaesti brimer Luja Bonaparte, izabrana dela Marksa 
i Engelsa, tom I, izd. 1950. god., str. 308, 309. 

nju, postoji izvesno prelazno društveno stanje u kome su njegovi 
odnosi samo po formi klasni — inače stvarno nisu, to jest stanje 
kada faktički i nemamo klasu u pravom smislu te reči. Karakteri- 
stika ovakvog društvenog stanja je u tome da, u manjoj ili većoj 
meri, postoje oni isti odnosi koji grade i klasnu strukturu, ali su 
ili nedovoljno razvijeni ili su u toj meri iščezli, da ljudi koji u 
njima učestvuju ne izdvajaju se u posebne društvene grupacije 
koje se neprijateljski suprotstavljaju. Dakle, Lenjinova definici- 
ja pojma društvene klase ne zadovoljava ni onda kada se primeni 
samo na osnovne klase, koje se jedna sa drugom nalaze u nepo- 
srednom odnosu eksploatacije. Međutim, to je samo jedna strana 
njene slabosti. Druga strana je činjenica, da ako sve svedemo na 
odnose eksploatacije i razlike koje iz njih proizlaze, mi time us- 
kraćujemo mogućnost: prvo, da objasnimo veoma značajne među- 
sobne odnose u koje stupaju pojedine društvene klase različitih 
ekonomskih formacija društva i, drugo, ostaje neobjašnjen i van 
domašaja teorije klasnog grupisanja veliki deo strukture druš- 
tvenog života, a koji postoji pored osnovnih i vladajućih odnosa. 
Uzmimo, na primer, društvo koje je u osnovi feudalno organizo- 
vano, ali u kome je na pragu buržoaska društvena revolucija. 
Tamo imamo feudalce i kmetove kao osnovne klase, i na njih se 
ova definicija može da primeni — iako ne uvek ni na njih. Među- 
tim, glavne klasne borbe tada se vode između, s jedne strane, sta- 
re i preživele klase feudalaca i, s druge strane, nove i revolucionar- 
nc klase buržoazije. Postavlja se pitanje, da li se te dve klase u 
odnosima jedne prema drugoj mogu odvajati i razlikovati po tome 
što jedna prisvaja rad druge. Očigledno ne. I jedna i druga su 
eksploatatorske klase i međusobno se odvajaju i neprijateljski 
suprotstavljaju na osnovi istorijski različitih društvenih položaja, 
a kao što znamo borba između njih ni za stepen nije manje oštri- 
ja od borbe koja se vodi između klasa u odnosima eksploatacije. 
Naprotiv, to je borba na život i smrt, koja obavezno dovodi do ru- 
šenja jedne a podizanja druge. Iz ovoga vidimo, da Lenjinova de- 
finicija, sadrži delimično objašnjenje i samih osnovnih klasa, jer 
jednostrano objašnjava i uvažava isključivo neposredne odnose u 
kojima se na jednoj strani javlja eksploatatorska a na drugoj eks- 
ploatisana klasa. Ona ne pretpostavlja i odnose između drugih kla: 
sa, a to se naročito pokazuje kao nedostatak kada se posmatra 
vladajuća klasa koja silazi sa istorijske pozornice i nova koja tre- 
ba da se zamjeni na položaju eksploatatorske klase. Ograničenost 
primene Lenjinove definicije pojma društvene klase je i u tome, 
da se kako — tako, ona odnosi samo na osnovne i vladajuće oblike 
društvene proizvodnje, pa time samo na klase koje u vezi s tom 
strukturom postoje. Ostali oblici proizvodnje, koji postoje pored 
osnovnih i vladajućih a, zatim, struktura u oblasti nadgradnje 
društva — gde također postoje brojni društveni slojevi, — ostaju 
van domašaja ove definicije. Dakle, njome se ne može objasniti 
egzistencija nekih glavnih, zatim srednjih i prelaznih klasa. Defini- 
cija pojma društvene klase mora, s jedne strane, biti dovoljno ši- 
roka da svojim stavom obuhvati svu strukturu društva — koja 

zbog određenih elemenata postaje posebna i specifična — da smo 
je nazvali klasnom i, s druge strane, ona isto tako mora biti sasvim 
precizna i jasna da uglavnom obuhvati i objasni pojavu koju smo 
nazvali društvena klasa — za razliku od druge slične pojave. Čini 
nam se da Lenjinova definicija pojma društvene klase ne ispunja- 
va navedene zahteve. Podvlačimo, da se ovaj sud odnosi isključivo 
na definiciju klase, inače sasvim smo sigurni, da se Lenjinovom 
shvatanju društva uopšte i posebno klasnog ne može ništa bitno 
zameriti, jer u prilog tome govori sva njegova misaona a naročito 
praktična delatnost. Radi Lenjina, ovo što smo rekli nije ni treba- 
lo da kažemo, ali svakako je to potrebno radi nekih njegovih in- 
terpretatora. Nama se čini, da se polazeći od Lenjinove definicije, 
čak ni jednim dopunjavanjem i ispravkama, ne može shvatiti i 
objasniti pojava društvenih klasa i da se, kao i u mnogim drugim 
stvarima, i ovde moramo stalno vraćati Marxu — čija je misao 
još uvek najbliža živoj stvarnosti društva — ma koliko se ona 
promenila i postala novom. No, o temi Marxovog shvatanja poja- 
ve društvenih klasa drugom prilikom. 

RASKRŠĆA AMERIČKOG SDS-a 
Jasminka Gojković 


Beograd 


Objasniti današnju novu levicu u Americi znači objasniti odre- 
đeno osećanje, raspoloženje koje je karakteristično za različite 
grupe koje to opšte ime stavlja pod zajednički znak čineći na taj 
način nepravdu svakoj od njih svojim pokušajem identifikacije 
nečega što tu identifikaciju odbija već u polaznoj tačci: da učini 
napor da svoja gledišta usaglasi pred zajedničkim ciljem. Jer ono 
što je taj pokret postigao _ sada, mnogo je bliže stvaranju iz- 
vesne atmosfere nepristajanja na postojeće i ciničnog odbijanja 
gotovo svih oblika institucionalizovanih načina života, nego ot- 
krivanju svog sopstvenog političkog identiteta. Umesto toga raz- 
vijan je između različitih frakcija tog rasparčanog tela odnos 
koji bi se uslovno mogao nazvati odnosom simbiotske prirode. 
To bi ovde značilo postojanje uzajamnog (mada ne dobrovolj- 
nog) iskorišćavanja da bi se na taj način podigla sopstvena popu- 
larnost. Svaka grupa unutar ovog pokreta koristi sve ostale kao 
sredstva da zajedljivom agitacijom protiv njih stvori što kon- 
trastniji tonalitet između dva kraja skale na čijem je jednom 
kraju ona sama a na drugom sve ostale, — i time sebi pribavi 
što više simpatija prikazujući se potencijalnoj publici kao jedina 
umna alternativa u pokretu. Koliko dobra to donosi pokretu 
a koliko slave njima samima, predstavlja dva odvojena pitanja. 
I baš zato što veoma retko ova dva pitanja vide zajedno, baš 
zbog toga što su nesvesni značaja da se pitanje o pokretu i njima 
u pokretu ne dvoji, oni upadaju sve dublje u sektašenje sa izra- 
zom prezirne nadmenosti upućenom svakoj grupi sa drugačijim 
imenom od njihove sopstvene. Čak ni izolovanost koja ih prati 
od samog nastanka kao odgovor društva koje je na stotinu na- 
čina institucionalizovalo verovanje u sopstvenu superiornost, te 
zato teško može da shvati da ikome može pasti napamet da je 
osporava, — čak ni ta izolovanost nije na njih uticala onako kako 
to u istoriji obično biva: kao faktor ujedinjenja pred zajednič- 
kom pretnjom. Naprotiv, netrpeljivost je postajala sve vidljivija. 

Njena cena doduše nije bila toliko povećana politička opasnost 
koliko smanjena šansa za političku efikasnost. 

Međutim, baš iz razloga što unutar Nove levice postoji toliko 
grupa koje se teško mogu obuhvatiti jednim kratkim osvrtom 
koliki omogućava vreme na ovom skupu, naša analiza se mora 
ograničiti na jedan njen deo da se ne bi zadržala samo na površ- 
nom opisu. Zato će se ovaj osvrt ograničiti na samo nekoliko, 
ali možda najznačajnijih grupa — tj. na problem šta se danas 
događa sa onim što je nekada bio američki SDS. To znači ne 
samo da se neće pominjati sve ostale brojne grupe koje inače 
spadaju u Novu levicu, već i da će izostati i analiza prošlosti 
samog SDS-a. Mi ćemo predstaviti frakcije koje su iz krila SDS-a 
nastale posle njegovog poznatog raspada 1969. Pokušaćemo 
da rasvetlimo njihove uzajamne odnose sledeći uglavnom vre- 
menski tok i ideološku osnovu njihovog diferenciranja. Na kraju, 
analiziraćemo njihovo mesto u kontekstu kako savremene radi- 
kalne prakse tako i postojeće revolucionarne teorije. 


JI 


Početak kraja SDS-a bio je moment kada mu se priključila 
tzv. Progresivna radnička partija — PL, maoistička frakcija ame- 
ričke komunističke partije. Ubrzo se pokazalo da između njih 
postoji malo dodirnih tačaka i da je najznačajniji efekat ujedi- 
njenja bio prećutni sporazum između svih dotle postojećih gru- 
pica unutar SDS-a, da zaborave svoj princip cepidlačke strogosti i 
da se po prvi put ujedine u pokušaju da se oslobode nepoželjnog 
partnera. Zašto je PL izazvao ovako jaku negativnu reakciju po- 
staće jasno kad se shvati njegova ideologija. 

PL ima svoju predstavu pokreta po kojoj su 'levi' oni sami, 
'centar' svako ko sa njima hoće da radi pod njihovom političkom 
hegemonijom, i 'desni' ili 'antikomunisti' svi politički oponenti. 
PL se priključio SDS-u u nameri da 'osvesti' njegove članove o 
tome ko predstavlja glavnu revolucionarnu snagu današnjeg sve- 
ta. Međutim, od samog početka PL i SDS živeli su u netrpeljivom, 
prinudnom uzajamnom podnošenju. Šta više, prisustvo PL-a na- 
teralo je SDS da razmišlja o neophodnosti stvaranja nacionalnog 
rukovodstva (koje u njemu sve dotle nije postojalo), a u nameri 
da se obezbedi od mogućnosti hegemonije PL-a. 

Sva politika Progresivne radničke partije zasniva se u stvari 
na jednom osnovnom stavu. To je stav o primarnosti borbe rad- 
ničke klase i inferiornosti svih ostalih pi koji sa drugih 
strana mogu osporavati kapitalizam. U najboljem slučaju, sve 
ostale organizacije, kao studentske, itd, mogu, ako zaista žele 
da budu revolucionarne, da svoju aktivnost skoncentrišu na pro- 
bleme radničke klase; bavljenje svim ostalim problemima samo 
je izraz njihovog buržoaskog nasleđa. Sa ulaskom u SDS, PL je 
zaista uticao da ranije prilično zanemarivana tema, radnička 
klasa, dobije svoje mesto u njihovim diskusijama. Ali osim što 
se tako čvrsto drže svoje odeje o primarnosti borbe radničke 
klase, postoji malo šta što su članovi PL-a učinili da još jednom 

savremenom analizom nađu mesto u američkoj današnjici. Me- 
đutim, odgovor na pitanje na kome je da izvrši revolucionarni 
preokret danas zahteva mnogo više suptilnosti, pogotovu u zem- 
lji kao što je Amerika. Nedostatak te suptilnosti onemogućava 
PL-u tri stvari: da svoju akciju, podesi postojećim prilikama, 
da pravilno vidi mesto drugih radikalnih pokreta u Americi, 
i da shvati svetski socijalistički pokret bez zbunjenosti njego- 
vim varijacijama. Ovako, PL prilazi američkim radnicima sma- 
trajući ih za ono što oni nisu i očekujući da je potrebno samo 
malo dobre agitacije pa da se vrabac pretvori u orla. Drugo: 
zahvaljujući krajnjoj neelastičnosti svoje polazne pretpostavke, 
oni čak i crnački pokret, koji je danas u Americi najautentičniji 
pokret za elementarni humanizam i ljudska prava, smatraju na- 
cionalističkim, jer budući da ne stavlja interese radničke klase 
kao svoj glavni cilj po interpretaciji PL-a, on radi direktno 
protiv tih interesa; jer rasizam je problem koji treba da reši rad- 
nička klasa a ona će ga rešiti kad shvati da je on objektivno 
uperen protiv nje same. I treće: njihovo shvatanje svetske soci- 
jalističke scene verovatno najjasnije pokazuje koliko je na stva- 
ranje ideologije PL-a uticalo njegovo partijsko nasleđe pomešano 
sa jednom svojevrsnom varijantom maoizma. Po njihovom shva- 
tanju, osim Kine i Albanije, sve ostale zemlje su revizionistički 
kolaboracionisti sa kapitalizmom. Kubanski režim je elitistički 
jer se mase shvataju kao običan sirovi materijal koji treba da 
uobličava Castrova elita. Italijanska komunistička partija pru- 
žala je podršku Dubčeku da bi sačuvala interese svoje buržoazije. 
Jugoslovenska klika je avangarda svetskog revizionizma, koja 
primajući američku pomoć uz interes svesno podupire američki 
imperijalizam. Čak i Ho Ši Min je revizionista jer je uzeo sovjet- 
sku pomoć i pristao na pregovore sa Amerikom. Ali dok čitav 
ostali svet stagnira, napreduju Kina i Albanija. Napor Albanije 
u posleratnom periodu daje inspiraciju narodima čitavog sveta. 
Albanija je očigledan dokaz kapitulantima i defetistima kao što 
je Castro, da se mala zemlja ne mora potčiniti ni Americi, ni 
Rusiji da bi opstala, (World Revolution 2, 1969; International 
Socialist 15. 1. 70.) 


Čak i bez obzira na to do koje su mere tačne tj. iskrivljene 
činjenice kojima barata PL, sama njegova pojava je značila 
stvaranje duha potpuno stranog studentskom pokretu. Nasu- 
prot njegovom romantičarskom oduševljenju današnjim revolu- 
cionarima zemalja Trećeg svijeta, nasuprot optimističkom zanosu 
bez zlobe, i njihovoj mladosti stranom zajedljivom skepticizmu, 
nasuprot otvorenosti toga pokreta za sve nove pokušaje i spon- 
tane prilagodljivosti novim situacijama, PL je u studentski po- 
kret uneo jedan rigidan, suv neatraktivan, kritizerski ton. Nespo- 
soban da svojoj osnovnoj ideji da prostora da se razvije poštu 
jući neke savremene činjenice, i da nadgradi teoriju koja bi bila 
iskoristljiva za prilike u kojima radi, PL je stvorio jedan za- 
tvoren sistem koji zahteva da se stvarnost ponaša prema nje- 
govoj rigidnoj normi umesto da se ta norma Poraduje prema 

prilikama u stvarnosti. Zato je ubrzo posle ulaska PL-a u SDS 
postalo jasno da su to dva jedno drugom strana tela i da je samo 
pitanje vremena kada će se ponovo razdvojiti. 

To se desilo na samom sazivu nacionalne godišnje skupštine 
SDS-a, 1969. godine. Samo što je taj raskid sa PL-om i sam SDS 
koštao njegovog sopstvenog postojanja kao ujedinjene organi- 
zacije. Zbog sve većih i očiglednijih razlika između PL-a i ostat- 
ka SDS-a, SDS je počeo ozbiljno da razmišlja po prvi put o 
neophodnosti stvarnog jedinstva i nacionalnog rukovodstva, ne 
bi li se na taj način lakše branio od ćudi svog saigrača. Uskoro je 
takvo rukovodstvo stvoreno pod nazivom Nacionalni kolektiv. 
Na stvaranje Nacionalnog kolektiva PL je odgovorio stvaranjem 
radničkog studentskog saveza — WSA (Worker-Student Alliance), 
koji je trebalo da učvrsti njegov položaj među studentima i 
»organizuje studente u službi radničke klase«. Tako osnažene 
dve stranke dočekale su Nacionalnu skupštinu sa nadom da će to 
biti obračun koji će pokazati ko gde stoji i razrešiti sve teže pod- 
nošljivu situaciju uzajamne netolerancije. I nacionalna skup- 
ština zaista se i pretvorila u pravu frakcijsku borbu u kojoj su 
sva ideološka pitanja u vezi s temama kao što su imperijalizam, 
rasizam, emancipacija žena itd. dobila samo periferan značaj 
kao povod da se izraze žestoki uzajamni napadi i optuživanja. 
Ishod je bila usaglašena odluka svih pristalica SDS-a, koji su 
ovom prilikom zaboravili na sve svoje ranije međusobne nespo- 
razume, da izbace PL uz ovakvo obrazloženje: 

»1. Mi podržavamo borbu crnaca i naroda u Latinskoj Ameri- 
ci i priznajemo pravo naroda na samoopredeljenje. 


2. Mi podržavamo borbu vijetnamskog naroda protiv ame- 
ričkog imperijalizma. 

3. PL je napadao svaku revolucionarnu nacionalnu borbu 
crnaca i Latinskih Amerikanaca kao rasističku i reakcionarnu. PL 
je napadao Ho Ši Mina, kubansku vladu i sve vođe revolucionar- 
nih pokreta. PL je zato rasistička, antikomunistička, reakcionar- 
na organizacija. Njoj nema mesta u SDS-u. 

4. SDS smatra da je neophodno da se oslobodi tereta PL-a. 
Članovi PL-a i svi oni koji ne podržavaju gornje principe nisu 
više članovi SDS-a. (International Socialist Pamphlet, Septem- 
ber, 1969.) « 

PL nije imao drugog izbora nego da se posle toga povuče, a 
zajedno sa njim i WSA. Ali to je samo donekle smanjilo zateg- 
nutost atmosfere ovog kongresa. Uskoro se na površini pokazalo 
sve ono što je bilo prećutano, pod maskom sloge. 

Tako je počeo rascep unutar samog SDS-a. Prvo se izdvojila 
Revolucionarna Unija RU (Revolutionary Union). 

Ona daje svoju varijantu analize američke i svetske situacije 
koja počiva na dve osnovne teze: tezi o »primarnoj protivrečnos- 
ti« i tezi o »privilegiji bele kože«. Zu RU primarna protivrečnost 
nije više klasna protivrečnost već imperijalistička politika jakih 
i antiimperijalistička aktivnost njihovih žrtava. Radnička klasa 

će u tom slučaju biti instrument borbe protiv američkog i svakog 
drugog imperijalizma, iako ona sama nije grupa koja je njime naj- 
više pogođena (već su to narodi onih zemalja koje su predmet 
imperijalističkih prohteva velikih sila). Tako učestvovanje radnič- 
ke klase u antiimperijalističkom pokretu nema za prvenstveni 
cilj sopstvenu emancipaciju, već emancipaciju drugih. Ovde se 
dakle menja i polazna tačka analize: osnovno pitanje o eksploa- 
tatorima i eksploatisanima više nije vezano za jedno konkretno 
društvo ili jedan društveni sistem. Ono se prenosi na svetsku 
scenu, na odnos među narodima, a ne odnos među klasama. Time 
je zamagljena situacija: protiv uzročnika imperijalizma i kapita- 
lizma u cjelini, propagira se samo napad spolja, i radi interesa 
onih spolja. Protivrečnosti unutar kapitalističkog sistema izgle- 
daju prividno smanjene relativnim povećanjem opšteg, pa i rad- 
ničkog standarda života, i kao mnogo flagrantnija protivrečnost 
pokazuje se ona između bede imperijalizmom ugroženih i impe- 
rijalističkih sila. Zato RU ne vidi da položaj radničke klase u 
jednom sistemu određuje njegove osnovne karakteristike, već 
veruje da se te karakteristike moraju i mogu menjati spolja, 
naporom drugih i pomoću radnika za dobro tih drugih. Ali baš 
zato što su slepi za činjenicu da kapitalizam i eksploatacija mogu 
postojati i bez imperializma ali da imperijalizam ima za svoju 
nužnu pretpostavku eksploatisanu radničku klasu, oni (pristalice 
RU) postavljaju ceo taj odnos u sistem iz koga mogu proizaći ili 
samo polovični, ili pogrešni zaključci. 


Teze o »privilegiji bele kože« objašnjava na svoj način jedan 
od najosetljivijih odnosa u američkom društvu: odnos između 
belaca i crnaca. Koren rasizma, po mišljenju RU, je u tome što 
belci uživaju privilegije na račun crnaca, i što im njihovi segre- 
gacionistički stavovi služe kao racionalizacija opravdanosti tih 
privilegija. Oni su tu da te privilegije odbrane i održe. Zato su 
belci nužno konzervativni sve dok ne postanu spremni da se svo- 
jih privilegija odreknu. Međutim kada se postavi pitanje kako se 
suprotstaviti takvim stavovima belaca RU nema na to nikakav 
odgovor osim da se to učini ubeđivanjem. Ali ovde se ponovo jav- 
lja ista greška kao i kod objašnjenja »primarne protivrečnosti«: 
opet se posledice uzimaju za uzroke i tako argument završava u 
ćorsokaku. Jer da bi se ti odnosi pravilno shvatili neophodno je 
uvideti da je rasizam među belim radnicima velikim delom re- 
zultat njihovog sopstvenog podređenog položaja, a ne samo njiho- 
vih privilegija. Stalno dizanje poreznih taksi, inflacija, strah od 
rušenja postojeće društvene strukture i rešenost da moraju da 
sačuvaju ono što imaju, stvara u njima osećanje neprijateljstva 
prema svakome ko to može dovesti u pitanje, uključujući crnce 
a odskora i radikalne studente. Ali što je još važnije, teza o »pri- 
vilegiji bele kože« polazi od pogrešne pretpostavke da je rasizam 
ne institucija određenog tipa društva, već zabluda jednog njego- 
VOg dela. Na tu zabludu RU odgovara pokušajem da se kod radni- 
ka stvori liberalističko osećanje krivice koje će im pomoći da se 


1027 


odreknu svojih privilegija i time zbace i nasleđeni teret rasizma. 
Ako bi se radilo samo o privilegijama, i ako bi bilo tačno da su 
one glavni uzrok rasističkih predrasuda, onda bi teško uopšte bilo 
očekivati ikakvu promenu situacije od strane radnika samih: 
privilegija se teško odreći, njih treba oduzeti. U tom slučaju za- 
datak bi ostao samo na crncima. Ali položaj crnih i belih radnika 
ima mnogo više sličnosti nego što se to RU čini. I umesto da iz tih 
sličnosti izvede mogućnost prevazilaženja postojećeg stanja, RU 
insistira na postojanju privilegija i moralističkom odricanju. 

Odmah posle odvajanja od SDS-a, RU je promenio svoje ime u 
Revolucionarni pokret mladih RYM I (Revolucionary Youth Mo- 
vement I) Nacionalni kolektiv tako je u stvari prestao da postoji 
kao jedinstvena grupa. To je postalo jasno naročito posle pojave 
grupe vedermen (Weathermen) ili RYM II, nastale uglavnom u 
Michiganu, Ohiou i New Yorku kao deo lokalnih organizacija 
SDS-a. Njegovim odvajanjem od SDS-a desio se konačan rascep 
posle kog pominjati SDS znači samo znak nepreciznosti i neupu- 
ćenosti u kretanja. 


Između RYM I i RYM II postoje neke sličnosti, naročito kada 
je u pitanju ideologija, ali mnogo manje kada se radi o taktici. 
I jedna i druga grupa shvataju revoluciju kao moralnu dužnost 
radničke klase, a internacionalizam kao ispaštanje krivice za 
oiadžbinske grehe. Nacionalizam i nacionalna borba za oslobođe- 
nje za njih imaju onu ulogu koju je Marx pripisivao radničkoj 
klasi. Zato se klasna borba njima čini kao interna stvar drugoste- 
pene važnosti, kojoj putokaze postavlja oslobodilački pokret 
Vijetnama, narodi Trećeg sveta i crnačke organizacije za emanci- 
paciju. Nije teško utvrditi odakle dolazi ovakvo gledište. Na čisto 
pojavnom planu izgleda kao da se »na dnu« danas nalazi ne rad- 
nička klasa visoko razvijenih kapitalističkih zemalja, već narodi 
Trećeg sveta i razne marginalne grupe u imperijalističkim zemlja- 
ma. U nekom apsolutnom poređenju ova se činjenica teško može 
poreći. Ali baš zato što položaj zemalja Trećeg sveta ne određuje 
politiku imperijalističkih zemalja, već što od unutrašnje konste- 
lacije snaga u tim (imperijalističkim) zemljama njihova svetska 
politika, kritika ovakvih grupa kao što su RYM Ii RYMII, polazi 
s pogrešne strane. Takva, ona im onemogućava da pravilno vide 
i svoje mesto i svoje zadatke. Kako izgleda do ekstrema dovedena 
ova orijentacija najbolje se vidi po analizi koju su razvili veder- 
meni. 


Ideji o »primarnoj protivrečnosti« vedermeni dodaju svoje 
shvatanje o »donošenju revolucije kući« (bring the revolution 
home). Po tom shvatanju postojanje revolucionarne borbe u 
ugroženim nacijama olakšava nastojanja da se započne borba u 
zemljama kao što je Amerika samim tim što ih »osakaćuje« na 
svom frontu kako brojem ljudskih žrtava tako i materijalnim gu- 
bicima. I pošto je po njihovom mišljenju revolucionarni zamah 
dostigao svoj zenit u zemljama Trećeg sveta, ne treba čekati da 
se unutar Amerike, koju već ugrožavaju spolja, počne isti takav 

pokret koji će ubrzati njenu propast. Vedermeni uopšte ne sum- 
njaju da će oslobodilački pokreti koje Amerika hoće da uguši 
u stvari ugušiti nju svojim revolucionarnim entuzijazmom i či- 
njenicom da ih je sve više. Zato je njihova osnovna parola: neod- 
ložna akcija u samoj Americi. Cilj takve akcije je započeti revolu- 
ciju u momentu kada je zemlja izložena neprekidnim napadima 
spolja i ne dopustiti da propadne revolucionarna šansa. Nije pot- 
rebno čekati podršku drugih grupa pa čak ni radničke klase. To 
može usporiti neodložan proces, a vedermeni se najviše boje 
sporosti. Zato su oni, više nego bilo koja druga grupa, stvorili 
kult akcije, kao osnove svakog revolucionarnog delovanja. Čekati 
da se prvo stvori teorija da bi se moglo delovati, ravno je kontra- 
revoluciji. Ni jedna akcija nije suviše avanturistička, jer sve je 
dopušteno, samo ako »osakaćuje Ameriku«. Tako su u toku zime i 
proleća 1970. dignute u vazduh tri korporacije u njujorškom 
Manhattanu, gradska većnica u Greewich Village, i do temelja iz- 
gorela najveća banka u Santa Barbari. Čak i grupe koje postoje 
pod drugim imenom i sasvim nezavisno od organizacije vederme- 
na, usvajaju njihov stil, popuštajući svom rastućem nestrplienju 
da i drugima i sebi samima dokazuju svoju efikasnost na jednom 
terenu koji inače svaki takav pokušaj pretvara u običnu avanturu. 
Ali čak ako sa njihove tačke gledišta ni jedna akcija nije suviše 
avanturistička kada se radi o »konkretnoj šteti koja se nanosi 
Americi«, to isto se ne može reći kada su u pitanju oni sami. Jer 
njih nema više od nekoliko stotina u celoj Americi, i bez obzira 
na to koliko su dobro organizovani nije teško predvideti kakva ih 
sudbina očekuje u sukobu sa američkom predstavom reda i zako- 
na. Međutim izgleda da su toga i oni sami svesni. Zato su u pogle- 
du organizacije vedermeni sasvim jedinstvena grupa u mladom 
radikalnom pokretu. 


Osnova te organizacije je čvrsta disciplina i apsolutna odanost 
pokretu. Vedermeni vežbaju svoj kadar u rukovanju oružjem, 
poučavaju ga karate i razvijaju u njemu svest da ga svakodnev- 
no vreba smrt, i spremnost da u ime revolucije umru. Biti član 
vedermena znači odreći se bukvalno svega drugog (be a full time 
revolutionar&6). Marc Road, njihov nacionalni sekretar rekao ie na 
velikom mitingu u Bostonu novembra 1969: »Ako nam se pridru- 
žite zaboravite sve drugo. Nećete imati vremena da gledate filmo- 
ve, da čitate, čak ni da imate porodice. Revolucija je vaš život, 
revolucija je sve«. Ovakav zaslepljeni fanatizam moguć je pod 
jednim uslovom koji je opet karakterističan samo za vedermene: 
mržnja na sve američko. Oni čitavu svoju zemlju: i njenu istoriju, 
i njenu sadašnjost i njenu budućnost vide kao zlo za koje postoji 
samo jedna alternativa — treba ga uništiti. Vedermeni su vero- 
vatno prvi revolucionari-nepatrioti. Čak ni mržnja Crnih pantera 
nije totalna. Čak i oni misle, kao Eldridge Cleever (u neobjavlje- 
nom intervjuu prošle godine u Alžiru) da vostoje dve Amerike: 
»Amerika američkog sna i Amerika američkog košmara. Ja sam 
građanin američkog sna. A revolucionarna borba či ji sam deo je 


1029 


borba protiv košmara koji je prisutna stvarnost. To je borba da 
se ukloni košmar i zameni snom koji treba da postane realnost«. 
Vedermeni, naprotiv, nemaju snova za Ameriku. Oni ne žele da 
zadrže bilo šta od njene prošlosti, a budućnost je zamišljena u 
kinesko-crvenogardijskom smislu po kome se novo može stvoriti 
tek onda kada se čitava prošlost pretvori u ruševinu. Od tog uniš- 
tenja ne treba da bude pošteđena ni tehnika ni tehnologija. Jedi- 
no totalno osakaćenje može, po njihovom mišljenju, da bude ne- 
ka garantija da će na ruševinama iščeznuti i teret američkih in- 
stitucija. 

Za razliku od nekih drugih grupa, (kakva je naprimer Jipi 
grupa-Yippie) koje svesno ostaju na nivou simboličkog, pretva- 
rajući svoju društvenu kritiku u pozorišni znak a svoj pokret u 
provokativnu scenu, vedermeni se ne oslanjaju na tako »efemer- 
ne metode«, već misle da su njihovi zahvati mnogo radikalniji jer 
su materijalni, a ne idejni. Međutim, mada misle da su jedino oni 
pravi komunisti revolucionari baš zato što im je akcija usmerena 
na konkretno rušenje a ne na praznu retoriku, svi njihovi poduh- 
vati ostaju mnogo više na nivou čiste simbolike nego što oni sami 
toga mogu biti svesni. Već i sama osnovna ideja da je maloj gru- 
pi revolucionara (čak i pod pretpostavkom da su vrlo dobro orga- 
nizovani, da im je cilj potpuno jasan i da rade najefikasnijim me- 
todama) moguće da bilo šta značajno urade na tlu kao što je 
američko, u zemlji s jedne strane tolikog prostranstva, a s druge 
toliko dobro organizovane samoodbrane spolja i iznutra — već 
i sama ta ideja predstavlja groteskno nerazumevanje sistema i 
sopstvenog mesta u njemu. O tome šta uopšte znači »osakatiti 
sistem« u kome je svaki deo zamenljiv, ni oni sami nemaju pravu 
predstavu. Tako se njihove akcije pretvaraju u individualistički 
terorizam bez stvarnog cilja i očekivanog efekta, koji samo pove- 
ćava i onako veliku paranoju društva pred svakim oblikom nasi- 
lja. Taj individualistički terorizam postaje još neizbežniji kada se 
shvati jedna pojava karakteristična ne samo za vedermene, već 
za sve radikalne grupe u Americi. Ta se pojava odnosi na pitanje: 
kako radikalni vide sebe u vremenu, tj. koliko je dugačka njihova 
orijentaciona perspektiva. Čitav taj pokret bavi se u stvari samo 
neposrednim pitanjima sutrašnjice, bez obzira na to što mu se ide- 
ologije odnose na mnogo dugoročnija očekivanja koja bi se mogla 
približiti ostvarenju samo upornim delovanjem, sa čvrstim koordi- 
natama unapred postavljenog plana i osmišljenog cilja. Umesto 
takve orijentacije, sve te grupe najčešće razmišljaju samo o prak- 
tičnim zadacima neposredne budućnosti ne povezujući ih sa ci- 
ljem koji očekuju da dostignu na kraju. 

Vedermeni, dovodeći određenu ideologiju do ekstrema, nedvo- 
smisleno pokazuju u šta se može pretvoriti revolucionarnost bez 
osećanja za konkretnu situaciju i smisla za samokritiku. Oni su 
doveli do ekstrema sve nedostatke američkog radikalnog pokreta 
i pokazali ih ogoljeno, skupljene na jednom mestu. Ovakvi, oni 
su izrod i samog tog pokreta, koji za njih ima podjednako malo 
razumevanja kao i ostatak javnosti. Oni su rastuću ciničnost toga 

pokreta prema svetu u kome žive, i prema svojoj sopstvenoj sla- 
bosti da uspeju da pridobiju iole brojniju publiku pretvorili u 
pokušaj da se na nasilje odgovori istom merom ali smešno infe- 
riornom snagom. Time su postali besmisleni i opasni. Ali najviše 
opasni po budućnost pokreta samog smanjujući mu šanse da 
naiđe na simpatije i povećavajući histeriju koja se javlja sa poja- 
vom svakog oblika nasilja u Americi — osim nasilja reda i zako- 
na. 


Posebnu grupu među radikalnima čine sve više oni koji nisu 
uključeni ni u jednu grupu jer im ni jedna ne nudi očekivane 
vrednosti. Njih verovatno ima najviše. I pošto su potpuno neor- 
ganizovani i bez mogućnosti da planiraju bilo kakvu akciju, oni 
najčešće lebde između svih ostalih frakcija, odlazeći na njihove 
mitinge, učestvujući na njihovim diskusijama ali im se ne priklju- 
čujući. Često oni čak učestvuju i u akcijama raznih drugih grupa, 
ali samo dotle dok konkretna akcija traje. Onda se ponovo gube 
i pojavljuju sledeći put na sasvim drugom mestu. Oni su grupa 
koja izražava najviše zabrinutosti nad sudbinom pokreta i najviše 
nezadovoljstva njegovim razvojem. Ali njihova kritika ostaje indi- 
vidualno jadanje koje ne prelazi granice privatnih razgovora i u 
najboljem slučaju može ponekad doći do izražaja na raznim 
mitinzima drugih grupa ali opet samo kao pojedinačan glas bez 
pozadine. Vrlo često takvi ljudi priključuju se nekim privreme- 
nim organizacijama usredsređenim na postizanje nekog konkret- 
nog cilja, kao što je naprimer bio Moratorium Day prošlog 
novembra u Washingtonu ili poslednji veliki štrajk 500 američkih 
univerziteta povodom upada u Kambodžu i ubijanja studenata na 
Kent univerzitetu. Među njima su i mnogi mladi profesori univer- 
ziteta koji zbog svojih radikalnih pogleda postaju sve popular- 
niji i bivaju pozivani od raznih grupa da govore na niihovim sku- 
povima. Tako je u stvari stvorena ijedna slobodnolebdeća grupa 
koja se povećavala stalno od raspada SDS-a, i koja će verovatno 
i dalje rasti ako pokret nastavi da ide pravcima »revolucionarnog 
makijavelizma« tipa vedermen ili slepog dogmatizma tipa PL. 


Jednu posebnu grupu takođe čine studenti radničkih koledža, 
working-class colleges — nasuprot elitnim školama u koje idu 
deca američke srednie klase! Mada se sve frakcije u pokretu, 
svaka na svoj način, bore za dušu radničke klase, dolazi do ap- 
surdne situacije da se deca radnika u njemu osećaju najviše stra- 
no, marginalno i inferiorno. Političko opredeliivanie i angažova- 
nje stoje paralelno sa svim ostalim razlikama između ova dva tipa 


1) Sledeći deo teksta zasniva se pretežno na mojim iskustvima vezanim 
za SMU. New Bedford, Mass.. mada pretocrstavljam da se slične stvari do: 
gađaju i na drugim tzv. radničkim koledžima u Americi. Ideju da o ovome 
urpšte razmišljam dala mi je Judy Adler. koja je jedno vreme predavala 
na ovom univerzitetu. a koia sada piše studiju o ovom istom problemu tj. 
o odnosu političke aktivncsti na radničkim koledžima i one na elitnim ško- 
lama sa radikalnom tradicijom. 

škola. Kao što kod studenata radničkih univerziteta postoji ose- 
ćanje zaostajanja za elitnim školama, drugo ili treće-razrednosti 
njihovog akademskog statusa, tako isto svoj politički rad oni vide 
samo kao sporedni kolosek aktivnosti koja ključa na elitnim uni- 
verzitetima, kao provincijske pokušaje koji nikad ne mogu imati 
onaj značaj i domet koji imaju pokušaji tzv. »political heavies« 
u velikim centrima. Masovni mediji podupiru ovo osećanje infe- 
riornosti. I najmanji događaj na Harwardu ili Berkeleyu doživ- 
ljava senzacionalno najavljivanje na televiziji i u štampi, ali 
čak i najduži štrajkovi na malim radničkim univerzitetima kao 
što je naprimer SMU na samo nekoliko desetina kilometara od 
Harwarda, ne privlače nikakvu pažnju. I ne samo da oni ne zani- 
maju džinovske medije establishmenta — o njima se ne čuje ni 
u desetinama raznih underground medija radikalnih. Tako oni 
ostaju lokalizovani, nepoznati i nepriznati. A njihovi akteri sve 
jasnije vide sebe u pozadini zbivanja. Ali postoji još jedna zna- 
čajna razlika između političke aktivnosti na starim, velikim uni- 
verzitetima i one u malim koledžima za siromašnije. To je raz- 
lika u posledicama. Dok su u mestima kao što su Berkeley ili 
Cambridge štrajkovi i neprekidan nemir već postali tradicija i 
dok tu sve više mladih profesora staje na stranu studenata, u 
radničkim koledžima takva aktivnost je van zakona. Čitava so- 
cijalna struktura tamo je često takva da maksimalno otežava 
angažovanje. Univerzitet sam je mnogo više integrisan u lokalnu 
zajednicu i nalazi se uvek pod njenim budnim okom. Veliki uni- 
verziteti su od nje nezavisni, s jedne strane zato što već tradi- 
cionalno uživaju autoritet i poštovanje a s druge zato što njihovi 
studenti žive samostalno, odvojeni od roditelja i njihovog pri: 
tiska, za razliku od radničke dece koja često ostaju kod kuće za 
vreme studija odlazeći u obližnje škole umesto u druge države 
sa poznatijim univerzitetima. Njih odbijaju da zaposle u lokal- 
noj zajednici kasnije kad završe fakultete jer su se.kao studenti 
bavili radikalnom aktivnošću. U sve to se meša i crkva šaljući 
sveštenike od kuće do kuće da razgovaraju sa roditeljima i ubede 
ih da su oni koji demonstriraju komunisti i prokleti pred bogom. 
I školska administracija raspoložena je izrazito negativno prema 
takvim studentima i neće nikada pokušati da ih zaštiti u slučaju 
da to bude potrebno. Na elitnim univerzitetima situacija je sa- 
svim drugačija. Univerzitetska administracija poštovaće barem 
neke principe akademskih sloboda umesto da svoje studente goni 
sa fakulteta zbog njihovih političkih opredeljenja. Kada završe 
studije studenti će otići na druga mesta da traže posao, već po 
tradiciji velike horizontalne mobilnosti srednje klase. Naći će 
ga tamo gde levičarska orijentacija neće biti veliki hendikep, te 
za njih cena njihovog angažovanja neće biti suviše visoka. 


Postojanje radikalne aktivnosti u velikim univerzitetskim cen- 
trima potpomaže razvijanje političnog duha u malim školama u 
okolini. Tako političko opredeljenje zavisi u značajnoj meri od 
mesta na kom se čovek zatekne i kruga ljudi na koje je upućen. 


1032 


Ako je to mesto deo inertne okoline u kojoj nema nikakvog od- 
jeka aktivizam sa drugih strana, onda je verovatno da će već od 
samog početka stavovi studenata biti blizi apolitičnosti ili čak 
konzervativnosti »ćutljivih« nego radikalizmu njihovih kolega sa 
udaljenih centara akcije. Zato se sve češće dešava da studenti 
koji završavaju elitne univerzitete i imaju progresivna politička 
opredeljenja odlaze da predaju na univerzitetima za radničku 
decu ne bi li ih na taj način izvukli iz inertnosti njihove klase. 
Ali onda kada nekoliko takvih ljudi uspe da pokrene izvestan 
broj studenata, tada ih pokret ostavlja po strani i neprepoznate, 
tako da je najverovatnije da oni na kraju ipak završavaju u sloju 
»belih okovratnika«. 


III 


U toku desetak godina svog postojanja američki pokret Nove 
levice neprestano je lutao između sve jasnije potrebe da se nje- 
gov napor osmisli teoretskom negacijom postojećeg, i svoje sop- 
stvene nedoraslosti tom zahtevu. U toku poslednje dve godine 
razne radikalne grupe počele su da razvijaju svoje teorije, naj- 
češće sasvim netrpeljive jedna prema drugoj, a koje su počivale 
mnogo više na pozajmljenim modelima iz neokolonijalnog sveta, 
nego na stvarnom shvatanju američke situacije za koju su svi 
ostali modeli revolucionarne borbe sasvim neupotrebljivi. Ne 
uspevši da pruže prava rešenja jednom sasvim različitom tlu, 
ovi pozajmljeni modeli mnogo češće su navodili na opasne za- 
ključke nego što su značili doprinos jednoj novoj radikalnoj teo- 
riji. Tako je u stvari i danas glavna karakteristika ovog pokreia 
jedno određeno raspoloženje, osećaj besa i nestrpljenja koji 
raste uporedo sa suočavanjem sa svojom sopstvenom impotent- 
nošću da učine nešto politički značajno. Američki radikali žele 
da grade socijalizam bez marksizma (izvorni Marx i dalje ostaje 
nepoznat većini) i da postojeću ideologiju zamene kompilacijom 
polu-shvaćenih citata iz Lenjina, Maoa i Che Guevare. 


Tome se pridružuje i veoma izražena nekritičnost prema sebi 
i nesposobnost da se uči na sopstvenim greškama. Njihova pod- 
zemna štampa puna je ili aktualnih reportaža o svakodnevnom 
zbivanju ili napada na druge frakcije. Retko se u njoj može naći 
ono što predstavlja stil nemačkih studenata — tj. teorijsko zasni- 
vanje svojih budućih akcija na iskustvima stečenim oštrom samo- 
kritikom i naporom da se prodre u suštinu lokalne, nemačke si- 
tuacije. (Nemci u svojim, od pre godinu dana osnovanim »Rote 
Presse Korespondenz« prave detaljne analize svog studentskog 
pokreta, kritičke izvještaje o radu crvenih ćelija, teorijske radove 
o odnosu legalne i ilegalne borbe, kritiku klasične klasne analize, 
preispitivanje značenja demokratskog centralizma itd.) Ništa 
toga karaktera ne može se naći u američkoj podzemnoj štampi. 
I ona kao i pokret sam, puna je besa na američki imperijalizam 
i kapitalizam, uzdignutih pesnica, i iznad svega specifične, sasvim 

nove retorike, revolucionarnog žargona koji je tek u stvaranju, 
često preuziman od Crnih pantera. (Ali zvanični mediji koji po- 
kušavaju da se brzo snalaze u dijalogu sa studentima, preuzimaju 
i sami taj žargon, tako da reči upotrebom gube svoje izvorno 
značenje i time i svoju efikasnost. Naprimer reč »revolucija« ko- 
ja se nalazi na svakom drugom stupcu novina koristi se čak i kao 
sastavni deo komercijalne reklame i time postaje potpuno bez- 
bojna i neprimetna.) Underground medija tako održavaju sta- 
nje pokreta samog: postojanje jednog jakog osećanja, raspolože- 
nja nepristajanja da se prihvati američka stvarnost kao defini- 
tivno određenje i njihovih sopstvenih života koji će njome biti 
zahvaćeni, ali ne i postojanje prave svesti o tome na koji način 
ne pristati da se učestvuje u toj igri i kako izmeniti njena pra- 
vila. 

Pored toga što nije uspeo da stvori novu radikalnu teoriju, 
ovome pokretu nije pošlo za rukom ni da razvije koncepciju naj- 
uspešnije taktike koja bi odgovarala postojećim prilikama. Tra- 
dicionalni marševi su već počeli da gube popularnost jer se sve 
više pojačava osećanje da je takav napor potpuno uzaludan i da 
su »marševi za liberalne«. Akcije tipa vedermen nemaju niti je 
verovatno da će steći veći broj pristalica zbog svog terorističkog 
prizvuka. Takozvani yip-in, yip-out, smoke-in itd. koje organizuju 
jipi često završavaju pre kao samozabava nego kao smisaona 
simbolika. Izolacija i individualizam hipija stvara predstavu o 
alternativnom životnom stilu, ali teško da šta menja na široj dru- 
štvenoj skali. Tako razjedinjen pokret ima svoje nejedinstvene 
metode borbe, koji zahvaljujući svojoj parcijalnosti često ostaju 
samo jedna od epizoda bez trajnih posledica. 

Usprkos svom insistiranju na jednom alternativnom obliku 
obrazovanja ovi mladi ljudi nisu uspeli da ga na bilo koji način 

liže. odrede i tom odredbom izvrše pritisak na već instituciona- 
lizovani raniji oblik. »Slobodni univerziteti« postigli su malo, 
i jedva da ih uopšte još ima u Americi. Kao reakcija na »indus- 
triju znanja« javlja se, umesto izbora superiorne obrazovne alter- 
native, shvatanje da se život uči na ulicama a ne na fakultetima. 
Sve više se povećava broj onih koji napuštaju škole (dropouts) 
i sve češće se čuje da upravo oni predstavljaju budućnost po- 
kreta. Taj anti-intelektualizam prisutan je i u shvatanju da »re: 
voluciju treba živeti« a ne svoditi je na akademsku temu i o njoj 
pisati. Akcija je ono što je primarno a za sve ostalo ostaje pre- 
malo vremena. 

Međutim, uprkos svim ovim prigovorima, postoji nešto u 
čemu je ovaj pokret ipak uspeo i pored svojih propusta i nedo- 
stataka. 

Iako sami ne znaju odgovore na mnoga pitanja, ovi mladi 
ljudi uveli su ih u sferu javne polemike, omogućujući srednjim, 
liberalnim snagama da ih bez rizika prihvate kao relevantne te- 
me. Oni nisu uspeli da pronađu sopstveni politički identitet, ali 
su uspeli da otkriju pravi identitet mnogih američkih institucija 

i institucionalizovanih načina rešavanja problema, da onima 
koji hoće da vide pokažu njihovu prirodu jednim grubim razgo- 
lićavanjem koje teško da nešto može ostaviti dvosmislenim. 
Oni su stavili u pitanje moralnost i demokratičnost onih ustanova 
koje su sve do njihove pojave bile sasvim neprikosnovene. 


Oni su uspeli da jedan od osnovnih uzroka svoga postojanja, 
Vijetnamski rat, stave u centar američke savesti, kao njenu naj- 
bolniju tačku, i da je čak prošire na problem imperijalizma 
uopšte. Pitanje je da li bi Gallupov pol beležio ovako brz porast 
neraspoloženja prema ratu, da ga radikalni pokret nije približio 
javnosti kao problem nacionalne krivice pred svetom. 

Ali što je verovatno najvažnije, oni su doprineli tome da Ame- 
rika ne može da računa sa instinktivnim patriotizmom svoje 
omladine. Nezadovoljstvo raste u onom najozbiljnijem njenom 
delu. I bez obzira na to što je često svedeno na puku fantaziju, 
čak i samo kao raspoloženje, ono ima značajnu ulogu u savesti 
onih koji će uskoro početi da odlučuju budućnost Amerike. 


Praveći greške, i još uvek lutajući između loših i boljih odgo- 
vora na osnovna pitanja jednog radikalnog pokreta, ovi mladi 
ljudi ipak su uspeli da učine prvi, važan korak: da direktno ili 
indirektno ukažu na ono što se mora ukloniti da bi se stvorilo 
mesto za razvoj nečeg novog. 

LENJIN I PITANJE KNJIŽEVNOSTI 
Željko Falout 


Zagreb 


I PITANJE KNJIŽEVNOSTI 


Ponekad izgleda da se povijest ponaša kao ljudski život, 
kao život nekog bića koje bi moralo sličiti čovjeku. Jednako se 
ovo vidi u razdobljima kada se povijest čini ljudski zbiljnom kao 
i u onim čudnim, nevjerojatnim vremenima kada povijest kao 
da odsustvuje ili barem ne biva ljudskom mjerom. Tako postoje 
i ta sablasna razdoblja kada nestvarnost čovjeka postaje oči- 
gledna, kada se čovjek suoči sa činjenicom da nije bogomdano 
biće, da njegova prisutnost ne samo da nije metafizički ili inače 
garantirana nego je povremeno čak i biološki sumnjiva. Da bi 
čovjek mogao biti jedna od vrsta koje izumiru. 

Kada se radi o odnosu književnosti i povijesti, ovakva sa- 
blasna razdoblja obično su određena pokušajem da se »ljudsko 
pitanje« riješi, radikalno, »zauvijek«. Iskrsavaju u trenucima 
krajnjih iskušenja, kada dramatika ljudskog nastaje skoro ira- 
cionalnom, kada izgleda da samo čudo potpunog (totalnog) 
cbraćanja može razriješiti, spasiti, domoći. Hoće se konačno 
urediti svijet, hoće se zauvijek ozdraviti, hoće se prepraviti čo- 
vjeka, spraviti ga, opraviti ga za neki ljudski raj koji on od pam- 
tivijeka sanja kao svoj doseg, svrhu, dakle i smisao. Tu, na dnu 
ili u bezdnu svoje izgubljenosti, nihilizma, samoprezira, očaj- 
ničkim gestom onoga koji nema što izgubiti pa prema tome mo- 
ra sve dobiti, čovjek se napreže samoobožavanju. Čovjek hoće da 
se oslobodi svoje »muke božje«, na najefikasniji, najkraći način. 
Mi danas konačno znamo da su ova vremena ona najveće ljud- 
ske nesreće, vremena totalitarizma, da su u svom optimizmu 
skoro likvidirala svijet, i da je u njima čovjek bio čak manje 
od svoje biološke »konstante«. 

. U tim je vremenima i književnost bila zadužena za spas čo- 
vjeka. Tražilo se da ona pokaže, stvori takvog čovjeka kakvog 
bi se moglo spasiti. Zahtijevalo se da ona: odigra glavnu ulogu 

u ovome, da dA uzorak spašenog čovjeka, onoga koji je nadvla- 
dao, savladao, pobijedio ljudskost tj. dotadašnju ljudskost. Knji- 
ževnost dotadašnje ljudskosti priznavala se kao književnost 
ljudske prethistorije, i njena bitna dramatika ljudskog, trage- 
dija, kao predložak, kao anamneza i dijagnoza za neki fantastič- 
ni recept, kamen mudraca i eliksir života koji je trebao izlije- 
čiti ovog opasnog bolesnika koji se zvao čovjek jer nije bio mrav. 

Ovoliki zahtjevi od književnosti bili su logični. I dandanas 
većini nije jasno u kojoj mjeri književnost iskazuje, prikazuje 
ontološki interes. U onome što jeste i što može biti književnost 
je oduvijek tražila i nalazila samo ono što bitno određuje čo- 
vjeka, kao sjećanje i čežnju, kao ostvareno i neostvareno, kao 
mogućnost, kao ostvarljivo i neostvarljivo, kao odnos prema ne- 
imogućem iz kojeg raste svijest o bitnoj mogućnosti. Književnost 
je tako sabirala iz rasutosti ljudskog iskustva slike onih značenja 
koje bi mogle odmjeriti čovjeka u njegovoj slobodi upravo van 
ovog iskustva. Književnost je oduvijek znala da samo sloboda 
nosi svoju mjeru, da je ova mjera tragična jer ispunja smislom, 
ili tačnije: da čovjek ne postoji, da ga nema, da postaje svojim 
tragičnim iskupljenjem. I prema tome, čovjeka se ne može spa- 
siti, razriješiti izvan tragedije. 

Na tragu ovog interesa, književnost je, slijedeći iskustvo 
velikih religija sažimala ljudsko pitanje u slikama koje su po- 
stavile jednoga dana pitanje odnosa izuzetnog i svakidašnjeg, 
»rijetko« bitnog i efemerno učestalog, banalnog. Književnost je 
ignorirala slučaj, prolazno, beznačajno, pojedinačno, sve što 
nije omogućavalo sliku čovjeka u onome što je presudno u tom 
smrtnom, prolaznom, slučajnom, beznačajnom, pojedinačnom 
stvorenju u odnosu na njegovu smrtnost, prolaznost, beznačaj- 
nost, pojedinačnost. Međutim, u onim povijesnim vremenima 
o kojima smo spominjali, književnost se u svojoj bitnosti činila 
nedovoljnom. Zapravo, čovjek je uvijek preostajao poslije svoje 
slike, nedovoljan, neispunjen. Književnost nikada nije uspije: 
vala otkupiti svu njegovu smrtnost, prolaznost, beznačajnost, po- 
jedinačnost. Normalno nedovoljna sama sebi, nikada dovoljno 
gladna ljudskog (ili nikada sita ljudskog) — književnost je uvi- 
iek težila da proširi svoje područje, uvijek je imala tu ambiciju 
da se identificira sa samom povijesnom egzistencijom čovjeka, 
i tu slijedeći ambicije velikih religija (odakle i prisna veza knji- 
ževnosti sa raznim oblicima politike i ideologije). Dramatična 
veza između ljudskog iskustva i slike ovog iskustva poprimila 
je u ovakvim trenucima posebno tragične pa i groteskne oblike. 
Težeći da se do kraja identificira sa ljudskim iskustvom, da ga 
poklopi, izrekne do kraja, misleći tako dostići neku sliku čovje- 
ka koja je u većoj mjeri, ili čak u neizmjernoj, iskupljujuća za 
čovjeka od one bitne slike koja se zbiva negdje nad ovim iskus- 
tvom — književnost je ostvarivala neslućeni martirij sebe same, 
koji je, doduše, bio jednak ljudskom martiriju ali više nije mo- 
kao ništa učiniti da bi ovaj bio transcendiran. Čovjek više nije 
mogao biti nadmašen. 

Onoga časa kada je svakidašnje slučajno i banalno ušlo u 
književnost, čovjek je bio prihvaćen i napušten. Kada su nado- 
šla vremena »preuređenja« svijeta, književnost je normalno po- 
kušala da se vrati svom bitnom zadatku. Ali već sa dubokim is- 
kustvom humanističke angažiranosti, morala je misliti na spas 
čovjeka. Tako se dogodilo da je sanjajući čovjeka iz njegove 
svakidašnjosti zamislila čuđovišne slike ljudske sreće. Ali ovo 
je već priča o sudjelovanju književnosti u povijesnoj grotesci. 

Ono što nam je ovim ovlašnim pristupom bilo važno jest da 
se pokaže bit književnosti u njenom stavu prema izuzetnom i 
neuobičajenom. Ontološki interes književnosti je da iskaže onu 
bit čovjeka koja opstoji van njegovog praktičnog opsianka i 
koja ga nadilazi, ne pružajući, međutim, nikakve nade ni utjehe 
njegovoj generičkoj budućnosti. I, tobože paradoksalno, kada 
ona pokuša suprotno, ponirući u beznačajnost prakticiteta, nje- 
na angažiranost završava u zaslijepljivanju koje pogoršava ljud- 
sko stanje. 


Plemenita potreba književnosti da do kraja sudjeluje u ljuđ- 
skom pitanju svršava u našim vremenima porazom nakon ko: 
jega je nemoguće imati iluzija. Pojmovi kao što su »socreali- 
zam«, »heroj«, »novi čovjek«, »pozitivni junak« — u određenom 
trenutku povijesti bili su sluge zločina, pomoćnici »čistki«. A ne 
treba zaboraviti da je ovo služenje zločinu nastalo kao posljedica 
najplemenitije potrebe da se pomogne čovjeku. Manihejizam se 
opet iskazao a-povijesan, ta podjela na dobre i zle ljude, to 
shvaćanje pravde koje mimoilazi čovjeka jer ga u njegovoj ne- 
savršenosti nepodobnosti smatra nedovoljnim — to shvaćanje 
čovjeka po kojemu je on bitno promašen, bitno insuficijentan. 
I treba ga prepraviti. Treba ga popraviti. A kadgod se čovjeka 
pokušalo popraviti, to je svršavalo neslućenim onečovječenjem. 


Velike religije su izgubile šansu. Sve su završile kao mili- 
tantne crkve. Književnost, prirodno u njihovoj tradiciji (tu bi 
trebalo obnoviti pojam humanizma, u sasvim drugom smislu) 
ovu šansu je jednako prokockala i jednako je ima. »Angažirana 
književnost« sigurno sudjeluje u »padu vrijednosti« ovoga vije- 
ka, ali njena kobna i definirajuća rola konačno objašnjava nje- 
nu i našu situaciju. Mi više nemamo iluzija ali je sigurno da i 
književnost više ne može imati iluzija. Ne samo da je jasno da 
čovjek ne može biti dobivena stvar, da se čovjek ne može izbo- 
riti, da čovjek ne može pobijediti, nego je još savršenije jasno 
da napor za tako nečim, da militantni humanizam završava u no- 
tornom preziru čovjeka u onome što je njegova mogućnost i is- 
konska stvarnost. Ono čemu se književnost treba povratiti, to je 
njen iskon: unatoč vremenu koje još nije iscrpilo svoju potrebu 
da čovjeka uništi, tj. da ga prepravi, unatoč vremenu koje jed- 
nako hoće čovjeka dokrajčiti kao i učiniti sretnim — književ- 
nost treba da brine onu sliku čovjeka koja uvijek preostaje. 

II LENJIN I PITANJE KNJIŽEVNOSTI 


I — Lenjinovo zanimanje za književnost kao i njenu ulogu u 
formiranju društvene svijesti jedne epohe — ne može se baš 
pohvaliti. S druge strane, njegov zapravo prakticistički stav, 
nimalo ekstreman, više posljedica dezinteresiranosti i okupacije 
tada stvarno daleko važnijim pitanjima — čak pitanjima golog 
opstanka — ovaj stav tolerirao je i tako djelomično omogućio 
stvaranje možda najodsudnije literarne i umjetničke avangarde 
ovog stoljeća. 


Od svojih mladićskih literarnih impresija preko emigrantskih 
ekskursa u literaturu Tolstoja, Gogolja, razgovora i prepiske sa 
Gorkim pa sve do Majakovskijevih »Konferencijaša«, koje prak- 
ticistički — politički hvali kao »neupućeni« u neka »estetska« 
pitanja — Lenjin nikada ne stiže do suštine književnosti i njenog 
pitanja tj. on s njom manipulira, bilo da mu dopire do van- 
rednog političkog sluha značaj ove inače čudne, nepouzdane sfe- 
re ljudske svijesti po formiranje opće društvene svijesti — bilo 
da, jednostavnije, žovijalno — demagoški koristi neke citate, 
uzrečice, tipove, karaktere za — trenutačne političke potrebe. 
Što mu je čak izvanredno uspijevalo. (Doduše, najčešće sa rus- 
kim narodnim poslovicama.) 


Upravo zato Lenjinovi stavovi o književnosti i revoluciji, 
njegova mišljenja o ulozi književnosti u formiranju novog druš- 
tva — paradoksalno podjednako nisu ni značajni i predstavljaju 
izuzetak u tradiciji odnosa politike i književnosti. Naime, Si6 
umjereno i blago nastavljajući tradiciju ruskog prosvjetiteljsko - 
-didaktičkog-narodnjačkog, a kasnije socijaldemokratskog od- 
nosa prema paru književnosti — narod, ili književnost — druš- 
tvo, ili književnost — revolucija (od Puškina, Gogolja, Pisa- 
reva, Dobroljubova, Černiševskog, preko Tolstoja naročito u 
knjizi »Božansko i ljudsko«, do Gorkog — da navedemo samo 
ono što sadrži najopćenitije u materijalu problema) — nastav- 
ljajući drugu tradiciju od Marxa, Engelsa preko Mehringa, Ple- 
hanova do Lunačarskog — Lenjin u isto vrijeme nije smatrao 
književnost u svim trenucima revolucije (izim možda između 
početka stoljeća i Prvog svjetskog rata) osobito značajnom a 
ipak je instinktivno naslućivao da se u ovu sferu politike i ne 
smije posebno upletati ako želi da se ona autentično razvija — na 
dobrobit svoju, društva i — politike. Uz to, Lenjin je uvijek bio 
sklon da dopusti samosvojan razvoj — emancipiranijih oblika 
društvene svijesti, sve dok se nisu direktnije povezivali sa obli: 
cima aktivističko-ideološkog odnosa prema bitnim problemima 
društva (kao u slučaju Gorkijevog »bogoiskateljstva«, zatim 
esej o Tolstoju). Za priznanje je nadalje, da ponovimo, da je Le- 
njinova i benevolencija i indiferentnost s pravom počivala na 
obuzetosti toliko presudnim pitanjima po samu vitalnost dru- 

Međutim — nalazeći se u situaciji da brine punoću revolucije 
jednog društva, Lenjin nikako nije mogao izbjeći pitanje knji- 
ževnosti u revolucioniranju društvene svijesti, isto kao što nije 
izmakao tradicionalnom nesporazumu između književnosti i po- 
litike, još tamo od vremena Aristofana, A ovaj nesporazum svoju 
bit izvire iz samog političkog karaktera svake revolucije, ne samo 
iz političkog karaktera svakog društva. 

II — Svojim najvećim, svakako izvanrednim djelom ruska knji- 
ževnost je prihvatila Oktobar. I ne samo u tradiciji ruske pro- 
svjetiteljsko-didaktički angažirane književnosti — još više u au- 
tentičnom naporu, impulsu imperativu da se i sama književ- 
nost revolucionira. Bila je to možda najkompletnija avangarda u 
povijesti. Za nju je revolucionirati književnost značilo revolucio- 
nirati ljudsku svijest. A ovo je bilo sve što je čovjek mogao po- 
kušati i učiniti. Najkompletnija avangarda svih vremena, jedina 
avangarda koja je uključivala povijest i politiku bila je i univer- 
zalna jer je podrazumijevao oslobođenje čovjeka u svakom smi- 
slu. (Mi danas još uvijek malo znamo što se zapravo dogodilo. 
Pogotovu u cjelovitosti duhovnog pokreta, jer ovdje izbjegava: 
mo ostale umjetnosti kao i intelektualne napore u cjelini. Zbog 
toga što je književnost, s obzirom na našu tezu, bitno podnijela 
teret političkog aspekta revolucije.) 

Od veličanstvenih zabluda jednog Majakovskog s pokušajima 
patetičnog agit-propa u poeziji, preko tobože hermetičkog jezič- 
kog eksperimenta Hljebnikova (zapravo prave revolucije jezika) 
do nemilosrdne tragične i revolucionarne svijesti i savjesti Ba- 
belja i Piljnjaka, uz Bloka, Jesenjina, bunilo Mandeljštama — 
ruska književna avangarda (i ne spominjući avangardu kaza- 
lišta, filma, arhitekture, slikarstva, dizajna, muzike) ostvarila je 
duhovnu revoluciju, čiji smisao sadržaj, htijenje potpuno se po- 
klapaju sa političkim i društvenim aspektom revolucije, barem 
u njenim intencijama. 

Vjerojatno ni jedno društvo u povijesti a pogotovu ni jedna 
revolucija nisu imali u tolikoj mjeri lojalnu književnost. U če: 
mu je onda taj čuveni bitni nesporazum? 


Teze o seljačkom karakteru ruske revolucije i njenom od- 
bojnom stavu, nerazumijevanju u odnosu na avangardu — jed- 
nako su sociološki razumljive kao i nedovoljne. Tzv. aristokra: 
tizam i estetizam avangarde ne samo što. su sumnjive etikete 
nego u dosta slučajeva predstavljaju brbljanje književnih histo- 
ričara. Jedan Babelj i Piljnjak na pr. toliko su u tradiciji ne 
samo književnog nego i pučkog kazivanja, da pitanje nerazumi- 
jevanja uopće ne dolazi u obzir. Avangarda je, konačno, stvorila 
estradnu liriku. Metaforika Bloka, Majakovskoga, Jesenjina pa 
čak i Pasternaka prisna je tradiciji ruske metaforike. Itd. Itd. 

. TII — Nastaviti ovo razmišljanje o Lenjinovom odnosu prema 
pitanju književnosti i situaciji ruske književne avangarde u 
Oktobru do Staljina, znači, u osnovnom pristupu, konstatirati 
nekoliko stvari: 

1. Da treba razmotriti kompletnu tradiciju odnosa politika— 
—književnost. 

2. Da treba do kraja ispitati historijat angažirane književ- 
nosti. 

3. Da treba konačno odvojeno ispitati pitanje angažirane 
književnosti kakvu želi politika i političari i angažirane knji- 
ževnosti kakvu hoće književnici i kakvu književnost iz svoje 
prirode može. 

4. Da treba definitivno dokinuti pojam angažirane književ- 
nosti — jer, ukratko rečeno, u svojevrsnoj metafori: Lenjin, a 
kasnije Staljin htjeli su angažiranu književnost, a ruska avan- 
garda je stvarala angažiranu književnost. Razlika je presudna. 

Sve upućuje na to da se ne radi samo o književnosti ili da 
književnost nije tako nebitna kako je na svoj način izgledalo 
Lenjinu a na svoj Staljinu. Lenjin književnike nije ubijao, i sma- 
trao je da oni mogu pospješiti određene akcije — u dobroj rus- 
koj tradiciji jednog Tolstoja iz »Božanskog i ljudskog« kada 
piše svoje pričice za prosvjećivanje seljačića iz »Jasne Polja- 
ne«... Staljin je proglasio književnike »inženjerima duša« a 
pošto se duše ne daju projektirati niti su Staljinu duše bile po- 
trebne i poželjne — iz ova dva naizgled kontradiktorna razloga 
— mnogi književnici nisu izgubili duše ali su izgubili notornu 
mogućnost da ih imaju. Čini se monstruoznim ustvrditi ali je 

taljin samo izveo konzekvencije — ekstremne, jasno — jednog 
stava prema angažmanu književnosti, kao i konzekvencije jedne 
revolucije koja je ubrzo izumrla na isključivosti svoje socijalno: 
-političke razine, odustajući od vlastitog duhovnog i liudskog 
potencijala. Staljin nije toliko pitanje totalitarizma, diktature, 
koliko je pitanje nedovoljnog koncepta jedne revolucije. U nedo- 
voljnosti duhovnoj i ljudskoj, ove revolucije svoju ulogu je 
odigrao i odnos prema umjetnosti, pogotovu prema književnosti. 
Tako je jedan od najvećih duhovnih pokreta u povijesti bio 
doslovno likvidiran. Dok je, pogotovu nakon Kronštatske pobune 
(te prve najave stvarne socijalističke demokracije poslije Pa- 
riške komune i Sovjeta deputata) Revolucija sve više iskazi- 
vala svoj ne-univerzalistički karakter, svodeći se na puko pita- 
nje socijalno-političkog uređenja jedne od država, književnost 
kao i ostale duhovne sfere shvaćali su Revoluciju kao renesansu 
iskonske nostalgije čovjeka da čovjekom i postane. 

I prije daljnjih razgovora na osnovu ovih preliminarnih teza- 
pitanja, mi možemo ovaj nesporazum oko odnosa prema kon- 
ceptu čovjeka i »preuređenja« čovjeka pokušati definirati kao: 
odnos jedne aktualne politike koja mora manipulirati sa od- 
ređenom konstrukcijom upotrebljivog i efikasnog čovjeka, soci- 
jalno-političke jedinke, nasuprot odnosu jedne duhovno-univer- 
zalističke svijesti koja zahtijeva transcendenciju čovjeka kao 
puko historijske individue. I dok su dosadašnje revolucije uglav- 
nom uspijevale na svom tehničko-organizacijskom nivou, dotle 
književnost bitno brine i čuva njihov neispunjeni duhovno-povi- 
jesni potencijal. 

da (uz teorijsko djelo W. Reicha), 
br. 4, str. 541 

STANKOVIĆ Mladen 

Čovjek i religija, br. 4, str. 646 


STOŠIĆ Dušan 


Svetozar Stojanović: Između ideala 
i stvarnosti, br. 3, str. 466 


Hegel i otuđena ljudska zajednica, 
br. 5—6, str. 999 

SUPEK Rudi 

Uvodna riječ, br. 1—2, str. 3 

Naši likovni radnici i kulturna situ. 
acija, br. 4, str. 661 


Aktualnost Hegelove_i 
misli, br. 5—6, str. 699 


SUTLIĆ Vanja 
Moć i čovječnost, br. 1—2, str. 15 


ŠIFLER-PREMEC Ljerka 


Kostas Axelos: Le jeu du monde, 
ibr. 3, str. 469 


Mit i jezik, br. 4, str. 591 


ŠNAJDER Marcel 

O značenju i izgledu filozofije (I 
Društvo — zadaća filozofije... 
II Njegoševa filozofija... III Več- 
na jeres filozofije), br. 3, str. 438 


ŠNAJDER Slobodan 

Herbert Marcuse: An Essey on Li- 
iberation, br. 3, str. 472 

ŠUŠNJIĆ Đuro 

Ideja manipulacije i manipulacija 
idejama, br. 1—2, str. 191 

ŠVOB Goran 


Waren E. Steinkraus, ed., New 
Studies in Berkeley's Philosophy, 
br. 4, str. 676 


Lenjinove 

TADIĆ Ljubomir 

Moć, elite i demokracija, br. 1—2, 
str. 64 

TENORIO J.R. Nunez 

Postoji li lenjinistička ilozofija?, 
br. 5—6, str. 983 

VELJAČIĆ Čedomil 


Fenomenologija mističkog doživlja: 
vanja s buddhističkog stanovišta, 
br. 1—2, str. 251 


VIDOJEVIĆ Zoran 


Savremeni odnos radničke klase i 
komunističke organizacije u sve- 
tlu Hegelove ideje identiteta, br. 
5—6, str. 885 


VOLKMAN-SCHLUCK K. H. 
Etos demokracije, br. 1—2, str. 78 


Hegelov pojam apsolutne negacije 
i njeno značenje za nas, br. 5—8, 
str. 773 

VRANICKI Predrag 

Marksizam u Čehoslovačkoj, br, 4, 
str. 509 

WOLFF Kurt H. 

O lukavstvu uma u naše vrijeme, 
br. 5—6, str. 813 

ZAJEČARANOVIČ Gligorije 

Dijalektika rada i otuđenje u He 
gela, br. 5—6, str, 897 

ZALOKAR Jadran 

Bivstvovanje i moć, br. 1—2, str. 172 

Kao dvobroj 4-5 džepnog izdanja »Praxis« izišao 
je zbornik rasprava 


Ivana Kuvačića 


O BILJE I NASILJE 


Zbornik sadrži rasprave: 


O strukturi i dinamici američkog kapitalizma 

Klase i klasna pokretljivost u američkom društvu 

Pokretačka snaga i ljudska cijena tehničkog prog: 
resa 


Smisao pobune protiv institucija društva obilja 
O radikalizaciji crnačkog pokreta u SAD 
Zaokret ka samosvijesti 

Studentski pokret i nova ljevica 

Osnovi i izgledi radikalne desnice 

O nasilju i agresiji 

Masovne komunikacije i suvremeno društvo 
Kakvu poruku nose elektronske komunikacije 


Prodajna cijena zbornika iznosi 25 ND. Može se 
kupiti u knjižarama ili naručiti u administraciji 
»P raxis«. 


Zbornik je isporučen svim pretplatnicima džep- 
nog izdanja »Praxis«. Ako niste pretplatnik džep- 
nog izdanja »Praxis«, možete se još uvijek pretpla- 
titi. Pretplata za brojeve 4-8 (posljednje tromje- 
sječje 1969. i cijela 1970. godina) iznosi 50 ND. No- 
Vac se uplaćuje na žiro račun časopisa »Praxis«, 
broj 301-8-1086. 


Kao broj 6/1970. džepnog izdanja »Praxis« izišao je 
zbornik rasprava 


Milana Kangrge 


RAZMIŠLJANJA O ETICI 


Zbornik sadrži sljedeće rasprave: 


Uvod 

Misao i zbilja 

Socijalizam i etika 

Rraksa i etika socijalizma 
Razgovor o etici 

Postojeći odnosi i moral 
Značenje pitanja o smislu života 


Zbornik je isporučen svim pretplatnicima džep- 
nog izdanja »Praxis«. Ako niste pretplatnik džep- 
nog izdanja »Praxis«, možete se još uvijek pretpla- 
titi. Pretplata za brojeve 4 - 8 iznosi 50 ND. Novac 
se uplaćuje na žiro račun časopisa »Praxis« broj 
30T-8-1086. 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 

MISAO E. BLOCHA (1. XII 1970) 

MISAO G. LUKACSA (1. XII 1970) 

REVOLUCIONARNOST, MORALIZAM I CINIZAM (1. XII 1970) 
SAMOUPRAVLJANJE I MANIPULACIJA DANAS (1. 11971) 
ODGOVORNOST INTELEKTUALACA DANAS (1. III 1971) 
NAUČNO-TEHNIČKI RAZVOJ I SOCIJALIZAM (1. III 1971) 
SARTRE I MARKSIZAM (1. V 1971) 

SUVREMENA UMJETNOST I MISAO O UMJETNOSTI (1. V 1971) 
»KRITIČKA TEORIJA DRUŠTVA« (1. VII 1971) 


Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet. Zagreb, Ul. Đ. Salaja b.b. 
U obzir dolaze samo rukopisi koji dosad nisu nigdje objavljeni. 
Rukopisi sc ne vraćaju. Objavljeni radovi ne izražavaju nužno i 

gledište redakcije. 


A 
PRETPLATNICIMA I NARUČIOCIMA 


Časopis PRAXIS izlazi u jugoslavenskom izdanju, u džepnom izdanju 
(na hrvatskosrpskom jeziku) i u međunarodnom izdanju (na engleskom, 
francuskom i njemačkom). Jugoslavensko izdanje izlazi dvomjesečno. Džep- 

no i međunarodno izdanje izlaze tromjesečno. 


JUGOSLAVENSKO IZDANJE: Pojedini primjerak stoji 10 
novih dinara, u inozemstvu 1,25 dolara; godišnja pretplata iznosi 
48 novih dinara; za inozemstvo 6 dolara (75 novih dinara); dvo- 
godišnja pretplata iznosi 90 novih dinara, za inozemstvo 11 do- 

lara (137,5 novih dinara). 


DŽEPNO IZDANJE: Pojedini primjerak stoji 12,50 novih di- 
nara, za inozemstvo 1,50 dolara (18,75 novih dinara); godišnja 
pretplata iznosi 40 novih dinara, za inozemstvo 5 dolara (62,50 

novih dinara). 
... MEĐUNARODNO IZDANJE: Pojedini primjerak stoji 2 dolara 
ili 25 novih dinara; godišnja pretplata iznosi 7 dolara ili 87,50 
novih dinara; dvogodišnja pretplata iznosi 13 dolara ili 162,50 
novih dinara, trogodišnja pretplata iznosi 18 dolara ili 225 novih 
dinara. 

PRETPLATA SE UPLAĆUJE čekovnom uplatnicom na žiro- 
-račun časopisa »Praxis« broj 301—8—1086: 

ZA NARUDŽBE, INFORMACIJE I REKLAMACIJE treba se 
obratiti na adresu: Administracija časopisa PRAXIS, Filozofski 

fakultet, Zagreb; Đure Salaja 3. 


